
PREFAȚA 


Economia Socială, aşa cum o concepem noi, 
ca fiind disciplina în al cărui domeniu se coprind 
toate chestiunile teoretice şi practice atingătoare 
de viața economică a societății omenesti, a luat 
în ultimul timp o dezvoltare științifică şi o în- 
semnătate practică colosală. Ea este astăzi, fără 
contestare, cea mai importantă dintre toate știin- 
ele sociale. Explicaţia acestei dezvoltări și în- 
semniătăți, pe care a căpătal-o în timpul din urmă 
Economia Socială, nu ni-o poate da, desigur, cum 
se crede în genere, vechiul dicton: primum vivere 
deinde philosophari. Căci dacă e adevărat, că o- 
mul pentru a putea cugeta, trebue să trăiască 
şi deci să-şi procure cele necesare vieții; nu e 
maï pulin adevărat însă, că pentru a-şi putea 
procura subsistențele, deci peniru a putea trăi, 
omul a trebuit să cugete. Și dacă în cugetarea o- 
menească asupra mijloacelor de dobindire a sub- 
sistențelor trebue să vedem nucleul originar al 
ştâinții economice de astăzi, am comite o mare 
eroare, dacă am. crede, că dezvoltarea şi impor- 
tanta Economiei Sociale, si în special a Econo- 
miei Sociale teoretice, se datorește acestei nece- 
sității aproape fizice, care-l sileşie pe om să cu- 
gete la poreurarea subsistențelor sale. Dacă ar 
fi așa, atunci nu ne-am pulea explica, cum de 
a rămas această știință atit de înapoiată în mij- 
locul unor popoare mari şi a unor civilizații stră- 
lucite, cum au fost popoarele și civilizațiile din 

antichitate. Dacă ar fi asa, dacă dezvoltarea și 
împortanța Economiei Sociale ar purcede din gin- 
direa omenească asupra mijloacelor de dobîndire 
a subsistențelor vieții, cum ne-am putea explica 
fenomenul curios, că popoarele antichității au cul- 
tival atât de mult, atît de intens și cu atita succes 
filosofia, artele și chiar ştiinţele naturale, și wau 
produs nimic sau aproape nimic pe terenul cuge- 
tär economice ? 

Nu; desigur, tocmai faptul că ştiinţa eco- 
nomică este nouii, dovedește că şi cauzele dez- 
voltării ei ca atare sînt nout, şi deci în afară de 
vechea și eterna, în trecut şi viitor, cugetare o-. 
menească pentru procurarea mijloacelor de exis- 
tentă. Vechiul dicton latin, amintit mai sus, nu 
ni poate explica nimic. 

In altă direcție trebue să căutăm cauzele dez- 
voltării și importanței Economiei Sociale. kle re- 
zidă în însăși ivirea, stabilirea și functionarea 
regimului capitalist, care odată cu dezvoltarea 
luă uriașă şi civilizatoare a dat naştere la o sumă 
de probleme noud, importante, pe cari le coprin- 
dem în denumirea generică: problema sociali, 
și a cărei concepțiune, discuție gi rezoluire îm- 
parte în alîte tabere nu numui lumea cugetătorilor, 
ci chiar societatea în genere şi clasele ce o for- 
mează. Chestiunea salarului şi a populatiei, ches- 
tiunea valorii, a rentei, a profitului, chestiunea 
capitalului, a trusturilor etc... iată câteva din nu- 
meroasele probleme, pe cari le-a produs capitalis- 
mul, cu a căror dezbatere ştiinţifică şi soluțiune 
practică are a se ocupa Economia Socială şi cari, 
împreună cu alte probleme ce li sînt conexe, cons- 
tituesc problema socială. 

Dar aceste chestiuni, ca şi problema socială 
în genere, nu sînt numai chestiuni teoretice ci 
mai ales practice, întrucît ele sint de atributul 
vieții şi organismului economic al societății și 

constituesc însăşi problema existenței sociale a 
genului uman. Dacă teoreticește ele interesează 
și pasionează un număr mai mult sau mai puţin 
vestrins de oameni, prin relațiunea lor intimă 
însă cu viața economică sau maï exact—prin 
faptul, că în ele se cuintesențiază însă-și viata 
economică a societății moderne, interesul lor 
practic este cu mult mai mare, se desfăsoară de 
la straturile cele 'mai înalte ale societății pănă 
la cele mai adinci și pasionează, cu toată inten- 
sitatea sentimentală si intelectuală ce o poate 
determina, întreaga societate omenească. In acest 
flapi simplu şi evident stă tot secretul dezvoltării 
și importanței covirşitoare a Economiei Sociale. 

Dar la acest fapt sa adăogat şi un altul, 
care a contribuit de asemenea la dezvoltarea E- 
conomiei Sociale. Acest fapt social este: ivirea 
curentelor renovaloare, cari au luptat si luptă, 
fie pentru înfăptuirea idealului lor închegat în- 
trun anumit plan de organizare economică, so- 
cială, politică etc..., fie pentru a grăbi evoluţia 
societății, care în mod firesc tinde la realizarea 
idealului lor. Renovatori sau reformatori, idea- 
lişti-utopiști sau idealişti-realişti, oricari ar fi și 
oricum s'ar denumi, cu toții dau lupta pe terenul 
vieții economice a societății și disculă, critică, 
darmă si construesc teoriile privitoare tocmai la 
problemele, cari formează cîmpul cercetărilor E- 
conomiei sociale. Lupta socială în societatea mo- 
dernă, fie că se limitează numai la lupta eco- 
nomică propriu zisă, fie că îmbracă şi caracterul 
politic, interesează în primul loc știința econo- 
mică, şi nu poate fi observată, studiati, caracte- 
rizată decît prin ştiinţa economică. Aşa se și ex- 
plică pentru ce reformatori ca Quesnay și Turgot 
sau revoluționari ca Proudhon şi Marx sau dedat 
cu toată pasiunea puternicului lor temperament 

si înaltei lor intelectualități studiului Economiei 
sociale. 

Rezultatul a fost, că literatura științii eco- 
nomice în special, şi a Economiei Sociale în ge- 
nere, a crescut enorm în decursul ultimului se- 
col, iar importanța ei a devenit atît de evidentă, 
înctt după cum spuneam mai Sus ea e con- 
siderală ca cea mai importantă dintre ştiinţele 
sociale. 

De aceia, cu multă dreptate spune d. N. Ba- 
silescu 1): 

„Studiul Economiei Politice a devenit, dară, 
„în societățile moderne, o trebuință de viată; 

„Partizani aï ordinei de lucruri existente, 
„reformatori de școala vechie sau de şcoala nouñ, 
„toți trebue, să ne pregătim, pentru a compare 
„în marele proces social, care, mîne se va des- 
„Chide înaintea noastră. 

„O nouă revoluțiune socială,—înt'adevăr, 
„mai intensă şi maï largă decit cea de la finele 
„secolului trecut—se anunță“! 


Ei 

Cu această importanţă, pe care o are Econo- 
mia Socială, nu e de mirare, că în ţările din 
occident se dă o atențiune deosebită studiului 
ei. In Anglia şi Germania mat ales studiul Econo- 
miei Sociale interesează lwmea intelectuală în a- 
celaş grad ca şi toate celelalte științe, al căror 
studiu înseamnă facerea unei cariere, a unei pro- 
fesiuni. La noi lucrurile stau cu totul altfel. Stu- 
diul Economiei Sociale în tara noastră se face 
cu totul incomplect şi numai ca ceva accesor la 
facultatea juridică. 

Dar dacă faptul acesta era oarecum justifi- 
cal pănă în timpul din urmă, astăză nu mai are 


1) Introducţiune la Economia Politică 1893 pag. 92, 

nică o justificare. Intrată pe calea dezvoltării 
capitaliste, societatea rominească ni oferă aproa- 
pe acelaș spectacol ca şi societatea popoarelor 
din apus. Avem şi noi problema noastră socială, 
care, dacă nu e chiar cea din apus, este însă tot 
atit de gravă şi cere o rezolvire urgentă. In ulti- 
mul capitol al acestei lucrări, în care vom vorbi 
și despre politica populației în Romănia, vom 
vedea una din laturile problemei sociale de la 
nol, și atunci ne vom pulea da mai bine seama 
de necesitatea studiului serios şi aprofundat al 
Economiei sociale. 

Industria mare, care naşte în ţara noastră, 
grevele şi lookout-urile ce se produc ca o conse- 
cință inevitabilă a marii industrii; organizările 
economice de clasă, ce se îmcheagă atît din par- 
tea claselor muncitoare cit şi din aceia a claselor 
capitaliste; legislația muncii, care se ivește cam 
s[ioasă, ce-i drept, dar care va trebui să ia o dez- 
voltare mai mare, nu sînt toate acestea puter- 
nice dovezi, că ştiinţa economică trebue să iese 
din făgaşul strîmi şi pur teoretic, pentru a îm- 
brălişa cu cercetările ei cîmpul vast al mari- 
lor probleme „ce bat la poarta vieții noastre 
economice ? 

Sintem fără îndoială şi aceasta sa spus de 
atîle-ori la o cotitură a evoluției noastre. O noui 
viață economică se desfăşoară înaintea ochilor 
noştri, viaţa economică a ţărilor capitaliste. Şi 
deşi, noi nu putem avea optimismul neţărmurit 
al marilor ideologi de la sfirşitul sec. al 18-lea 
pentru că ştim din experiența țărlior din apus, 
că această nouă viață are multe cusururi, totuși 
o dorim din tot sufletul, căci numai în ea vedem 
scăparea din starea inferioară şi deplorabilă în 
care sîntem astăzi. Dar tocmai de aceia trebue 
să ne Jamiliarizăm cu ştiinţa, pe care experienta 
altor popoare, cari trăesc această viață, a pro- 

dus-o. Și vom fi cu atît maï în stare de a ne 
adapta acestei vieți, vom fi cu atît mai apti de 
a-i mai netezi asperitățile şi a o mai îndulci, cu 
cât vom pătrunde mai adînc adevărurile şi prin- 
cipiile Economiei Sociale. 

Cu cât vom face aceasta mai repede şi mai 
temeinic, cu atit va fi mai bine. 

* 


Una din problemele cele mai importante ale 
Economiei Sociale este problema populaţiei, des- 
pre care tratează prezenta lucrare. Zicem una 
dintre cele mai importante, pentru că studiarea, 
sub toate raporturile “ei, a activităţii economice 
a populaţiei este însuşi obiectul Economiei So- 
ciale. Și, din acest punct de vedere, am putea 
spune, că problema populaţiei este chiar cea mai 
importantă; dacă alte probleme, cum sint: pro- 
blema productivității muncii, a salarului, a re- 
partiției mijloacelor de existență, a cooperuției 
etc... nu Sar prezenta cu mai multă gravitate 
și nu ar solicita soluțiuni mai urgente. 

Lucrarea aceasta nu este o monografie a 
populației, pentru că noi nu ne-am îndelelnicit, 
decît cu una din problemele, desigur cea mai 
importantă, din cîte constituese chestiune popu- 
laţiei, şi anume: problema înmulțirii oamenilor. 
Dacă am depăşit întrucitva domeniul acestei pro- 
bleme speciale, şi am abordat chestiuni, cari pri- 
vesc statistica populației, am făcut-o numai spre 
a fixa cîteva regule şi date, cari trebueau să ni 
servească la dezbaterea problemit  înmulțirii, 
după cum lesne se poate vedea din coprinsul lu- 
erării. O monografie complectă asupra populatiei 
iese din cadrul Economiei Sociale. 

* 

Demografia, care se ocupă cu studiul pro- 
blemei populației în toată întinderea ei, se îm- 
parte în următoarele trei mari capitole: Statis- 

tica, Teoria şi Polilica populatiei. Această îm- 
părțire generalmente admisă în științi am adop- 
tal-o şi noi cu o modificare, pe care o rredem 
absolut logică și științifică. Evolutia teoriei în- 
mulțirii populației se coprinde, după mai toți 
autorii, în ultimul capitol al Demografiei și face 
deci parte din Politica populației. Noi credem, 
că evoluția teoriei face parte din capitolul re- 
lativ la teoria populaţiei din următoarele două 
motive: 

1. Evoluţia teoriei populației nu este după 
cum însăși denumirea ei ni arată decit istoricul 
ei. adecă expunerea cronologică a diferitelor pi- 
reri, concepțiuni, sisteme ce sau produs în de- 
cursul timpului asupra teoriei populației (noi ne 
referim aici numai la teoria, care caută să explice 
fenomenul înmulţiriă populației si deci, oridecite 
ori vorbim despre teoria populaţiei, întelegem leo- 
ria înmulțirii). Aşa fiind, evoluția teoriei popu- 
lației face parte integrantă din capitolul al 2-lea 
al Demograjiei, care tratează despre teoria popu- 
lației. Aceasta este cu atit mai adevărat, cu cit— 
supusă unei cercetări critice, asa cum facem în 
prezenta lucrare  evolulia teoriei serveste în prin- 
cipul lu slabilirea legii de înmulțire, care nui 
decît expresia sintelică a teoriei înmulțirii; și 
care prin urmare, și ea trebue să fie coprinsä 
în acelas capitol al teoriei populației. 

2. Politica populaţiei nu este decit totalitatea 
principiilor şi măsurilor practice, deduse din le- 
gea înmulţirii. Expunerea, analizarea critică a 
acestor principii şi măsuri, examinarea Conse- 
cințelor lor formează ultimul capitol al demogra- 
fiei. Dar ce au a [ace toate acestea cu evolulia 
teoriei? Natural, că sar putea face istoricul po- 
liticei populaţiei, adecă să se expună în mod cro- 
nologic principiile şi măsurile practice, ce sau 
aplicat în diferitele timpuri cu privire la feno- 

menul înmulțirii oamenilor, şi desigur, că o ase- 
menea operă nwar fi inutilă. Acest istoric fireste, 
că va intra în capitolul politicei populației. Dar 
evoluția teoriei populației nu poate avea alt loc, 
credem noi, decit acela ce i-am dat. 

O altă modificare, ce ni sa părut necesară 
pentru întelegerea justă a evoluției teoriei, este 
aceia cu privire la neomalthusianism. In genere, 
prin neomalthusianism se înțelege în știință mis- 
carea ce s'a produs în Anglia între anii 1877 78 
pentru propăvăduirea rezervei morale. Noi am 
crezut că e bine, ca între malthusianii teoretici 
să facem o distincțiune. Natural că aceia, cari 
susțin doctrina lui Malthus, așa cum a conce- 
put-o și formulat-o acesta, sint malthusianiă pur 
și simplu. Dar oare aceias caracterizare se cuvine 
și acelora dintre partizanii luă Malthus, cari su- 
pun doctrina acestuia criticei și simt nevoia u- 
nei revizuiri a ei? Desigur că nu. Este intre a- 
ceste două categorii de autori o deosebire, care nu 
poate fi neglijată. Şi fiindcă clasificarea ce o face 
Robert von Mohl ni se pare şi nesistematică și 
îngreunătoare-—despre această clasificare vorbim 
în coprinsul lucrăriă -am coprins sub rubrica neo- 
malthusianismului nu numai pe autorii mişcării 
din Anglia dintre anii 1877—78, ci şi pe aceşti 
din urmă autori, cari. nu înţeleg temeinicia dic- 
tonului: magister dixit. 

* 

In ultimul capitol al lucrării, după ce vor- 
bim despre politica populaţiei în genere, ne oprim 
asupra politicei populației în Romiinia. Două mo- 
tive ne-au determinat la aceasta. In primul rând 
îmteresul ce trebue să-l avem pentru noŭ înşi-ne; 
în al doilea rînd, faptul, că țara noastră nefiind 
pe aceiaș treaptă de dezvoltare economico-socială 
cu țările din apus, politica populaţiei la noi tre- 
bue să sufere oarecari modificări. Dar vorbind 

despre politica populaţiei în Romănia a trebuit 
să ne ocupăm şi de problemele speciale ce s'au 
produs la noi, cum sînt între altele: chestiunea 
evreiască şi industrializarea țării, prima chesti- 
une mai ales având o legătură intimă cu politica 
populației în țara noastră. 

Cercetind. chestiunea evreiască, am găsit că 
soluțiunea ei, care nu poate fi si nu va fi alta 
decât egalizarea politică şi civilă a evreilor cu 
rominiă, întimpină două dificultăţi: una derivind 
din interesul egoist al unei infime categorii de 
română, cari pun mai presus interesele lor per- 
sonale decit interesele neamului și ale statului; 
si cealaltă derivând din ignoranța în care zac încă 
la noi straturile democratice ale poporului. Avem 
convingerea însă, că va veni o vreme, cînd sti- 
inja va pătrunde în straturi din ce în ce mai largi, 
va determina formarea unei opinii publice, care 
va şti să impună soluțiunile juste si conforme 
interesului, general tuturor problemelor, ce astăzi 
ne înspăimântă. Acea vreme nu va întirzia. 


Em. Socor 


München 12 Iunie 1912. 

creşte, cauzele cı; limitarea populaţiei la can- 

cestei teorii; cercul mijloacelor de existenţa 

este determinat de facultatea de producere a 

populaţiei ; mijloace de subsistenţu şi mijloace 

Teoria lui K. Marx—iperdemia relativă ; 

Teoria lui A. Dumont—legea capilari- 
taţi sociale ; unilateralitatea eï; capilaritatea, 

Teoria lui Fr. 5. Aitti— lege condiţio- 

Imposibilitatea unei legi generale a în- 

oameni, sistemul de repartiție ; fiecare organi- 
zare sociala are legea e1 de înmulţire a popula- 

Legea de înmulţire în societatea capita- 
listă. — eeneralitați. Clasa muncitoare ; antino- 
mia dintre sistemul de producere și sistemul de 
repartiție al avuţiei sociale ; iperdemia rela- 
tiva : clasa muncitoare e o clasa ascendenta ; 
concluzii. Categoria intelectualilor ; iperdemia 
directa şi afluenta. Clasa de mijloc — propor- 
porționarca e cu mijloacele de existență. Ma- 
rea burghezie este o clasa descendenta ; con- 
cluzii. Legea înmulțirii. Scaderea natalitaţii 
în genere; emigraţiile ; natalitatea în clasele 
superioare ; natalitatea în clasele de mijloc; 
natalitatea în clasele muncitoare 

Cap. Ill. Politica Populaţiei. 


Politica populaţiei în general, Este în- 
mulţirea populaţiei un bine social? Politica 
populaţie în sistemul malthusian. In ce mod 
se poate stimula înmulţirea populație? Spo- 
rirea facultații de producere — modificarea sis- 
temulu de repartiție. 

Sporirea facultiijii de producere: dezvol- 
tarea forțelor productive ; asigurarea liberta- 
ți muncii ; asigurarea ordinei sociale ; protec- 
iunea claselor productive. 

Sistemul de repartitie: adaptarea lu la 
sistemul de producere. C'ooperativele de pro- 
ducere şi de consumaţie ; impozitul progresiv 
pe venit ; ; 3 ; . ; 


Politica populaţiei în Romănia. Des- 
creşte populaţia Romăniei? Date statistice, 
cari dovedese ca populaţia Romăniei creşte. 
Starea populaţie. noastre se caracteriză prin: 
subpopulaţie rurala şi iperdemie intelectuală. 

Subpopulația rurală — cauzele cı: întin- 
derea terenului cultivat ; sistemul primitiv de 
producere ; dezvoltarea forţelor productive ; li- 
bertatea muncii ; asigurarea ordinei sociale ; 
protecţiunea clase: țaraneşti. Politica popula- 
tici pentru combaterea subpopulaţiea rurale 

Iperdemia intelectuală — cauzele e. Ea 
este în Romania uu fenomen trecator; com- 
baterea a prin industrializarea țarii 

Micu burghezie — clasa descendentă. Po- 
litica economica fața de aceasta clasa A 


Chestiunea evreiască în Romänia. Nu e- 
xista o chestiune evreiasca economica. Teoria 
antisemita ; lupta economica dintre populaţia 
romîna şi evreice. Concepţiunea eronata a e- 
conomiei naţionale în doctrina antisemita. Sta- 
tistica populaţiei. Creşterea populaţiei romi: 
neşti ; deficitâle întîmplatoare ale populaţiei 
rurale. Statistica populaţici urbane: mişcarea 
populaţiei ortodoxe şi mozaice. Situaţia po- 
pulaţici evreeşti în Economia noastra naţio- 

nala. Populația evreiasca nu formeaza o sin- 
gură clasa socială. Cauza adevărată a defici- 
telor întîmplatoare ale populaţiei urbane or- 
todoxe—exagerarea acestor deficite. Politica 
ce trebuc sa avem fața de populația evreiască 
Biurocrația. Formaţiunea biurocrație ca 
clasa sociala distincta; rolul ei în trecut şi 
soarta e în viitor : : . ; A 
Marea burghezie — situaţia ei actuala. 
Necesitatea formaţiuni. şi consolidarii ei ca 
clasa diriguitoare. Obstacolele ce le întîmpina: 
1. regimul neoiobae şi 2 puterea capitalului 
internaţional. Necesitatea capitalurilor stra- 
ine ; dezavantagiile şi avantagiile lor 
Bibliografie 

INTRODUCERE 


Populaţia—fie că am considera un neam anu- 
mit, ocupînd un teritoriu determinat şi organizat 
într'o certă formă de stat, fie că ne-am referi la 
totalitatea speciei umane, indiferent de timp şi 
loc—este materia vie asupra căreia şi în jurul 
căreia se determină și se săvîrşesc toate feno- 
menele vieţii sociale. Ea este obiectul, ea este 
în acelaş timp şi subiectul întregii activităţi so- 
ciale, căci numai prin ea şi peniru ea se mişcă 
toate în acel angrenaj complex de manifestări 
şi acţiuni, care constitue viaţa socială! . 

Dacă acesta este evident apriori şi ipotetic, 
omenească, este şi mai evident la societatea ome- 
dacă este evident pentru toate timpurile şi perioa- 
dele de dezvoltare prin care a trecut societatea ome 
nească ajunsă în faza civilizaţiei moderne. Aici 
totul depinde de om şi se face pentru el. Forţele 
oarbe ale naturii sînt reduse la minimul lor de 
acţiune şi de eficacitate „iar în complexul vie- 
ţii sociale civilizate nu se comptează decît pe 
ceia ce omeneşte şi socialmente este posibil. 

Activitatea omenească socială şi individuală 
—şi în societatea civilizată aceasta din urmă se 
reduce din ce în ce—este aproape unica sursă 
din care se alimentează viaţa socială, iar popula- 
ţia omenească—numai despre dînsa ne ocupăm 
—este unicul obiectiv al întregii activităţi de orice 


1) P. Rossi: Cours d'Economie politique 1851 p.268. 

sQi. Industrie, numai din intervenţia forţelor na- 
turale nu există, după cum nu există industrie 
în alt scop decît acela al satisfacerii unor anu- 
mite trebuinţe ale populaţiei. Artă, fără interven- 
ţia omului, şi numai pentru dragostea de artă, 
este ceva absurd. Industria şi arta sînt operele 
omului şi se fac pentru om. Ele sînt concretiza- 
rea unor activităţi ale populaţiei omenești şi se 
săvîrşesc pentru satisfacerea necesităților atît de 
varii ale aceleaşi populaţiuni. Acelaş lucru se 
poate spune despre toate celelalte manifestări ale 
acțiunii omenești. Ştiinţa ca şi literatura, agri- 
cultura ca şi filosofia sînt produsele pe diverse 
terenuri de activitate socială ale populaţiei şi 
în acelaş timp tot atîtea mijloace pentru satis- 
facerea, necesităţilor aceleaşi populaţii. 

Dacă n'ar fi decît atît, încă studiul chestiu- 
nii populaţiei ar prezenta un mare interes. Căci 
dacă totul în societate se face de către şi pentru 
populaţie, nu este oare interesant să se cunoască 
starea şi desvolatarea acesetei populaţii, care cre- 
ază totul şi pentru care se crează totul? 

Dar nu e numai atît. 

In afară de acest interes poate mai mult pla- 
tonic este şi un altul practic, de o însemnătate 
încă Şi maï mare. 

Socielatea omenească, care în definitiv nu e 
decît o comunitate de oameni, este împărţită în 
organizme politice, fiecare avînd organizaţii și 
interese propprii, fiecare tinzînd la maximum de 
progres şi de putere. Să nu fie oare nici o legă- 
tură între organizmul politic—să-i zicem Stat— 
şi între populaţiunea trăitoare în el? Să nu a- 
tîrne întru nimic oare puterea unui stat de numă- 
rul populaţiei sale, de gradul de dezvoltare fizică 
şi intelectuală a aceleiaşi populaţii? 

lată cîteva întrebări cari, înainte de a fi re- 
zolvite, evidențiază însemnătatea studiului popu- 

lațieï. Şi de aceia sociologii, economiştii, oamenii 
politici sînt de acord în a recunoaşte importanţa 
capitală a problemei populaţiei, şi-i dau atît în 
teorie cît şi în practică atenţiunea cuvenită. De 
aceia, chestiunea populaţiei, care dă naştere la 
o sumă de probleme, adesea de actualitate şi de 
o soluţiune urgentă, a determinat formațiunea u- 
nei discipline deosebite : știința populației (Bevăl- 
kerumgswissenschafi, Bevolkerungslehre) care s'a 
numit Populationistik în Germania; iar în Franţa 
—Demographie ?). 

Cu toate acestea, ştiinţa populaţiei este de 
dată relativ recentă. Pe cînd alte chestiuni, in- 
teresînd funcţionarea economică a organismului 
social, au preocupat din timpuri îndepărtate spi- 
ritele cugetătorilor. Demografia—aceasta e titu- 
latura ce adoptăm şi noi—a rămas departe de 
preocupările oamenilor de ştiinţă şi importanţa, 
chiar a chestiunii populaţiei n'a fost recunoscută 
decît abia la finele veacului al 18-lea. Aceasta 
este desigur şi cauza principală, pentru care şti- 
ința demografiei rătăceşte încă şi astăzi pe căi 
nesigure, şi n'a putut parveni la stabilirea unor 
soluţiuni teoretice şi practice necontestate. 


Ba, dacă am cerceta locul pe care-l ocupă 
chestiunea populaţiei în Economia socială, am 
găsi, că şi astăzi ea nu este fixată, întrucît a- 
proape fiecare autor îi dă în tratatul său un alt 
loc, după importanţa mai mare sau mai mică, ce-i 
acordă, iar alţii nici nu se ocupă de ea decît inci- 
dental, cînd tratează alte chestiuni, de pildă: 
renta, salarul, acumularea capitalului etc.... 

Şi totuşi cine ar putea contesta astăzi în mod 


2) Paternitatea acestui termen este a lui Achille Gui- 
lard, care în 1855 a dat la iveală o interesantă lucrare 
intitulată : Eléments de statistique humaine ou Démographie 
comparée, despre care vom vorbi mai încolo. 

serios şi ştiinţific importanța capitală a chestiu- 
nilor, cari formează obiectul cercetărilor demo- 
grafice? 

Numărul, compoziţia, creșterea sau descreş- 
terea, migraţiunile populaţiei sînt fapte sociale, 
cari trebuesc bine cunoscute, pentru că au o 
foarte mare înrîurire asupra vieţii sociale şi asu- 
pra dezvoltării ei; pentru că o legislație econo- 
mică, conformă intereselor organismului politic, 
este imposibilă fără cunoaşterea lor amănunţită. 
ȘI cum toate aceste fapte sînt cîrmuite de legi 
sociale, cunoaşterea acestor legi nu e cu putinţă 
decît prin cunoaşterea faptcior însăşi în succe- 
siunea. si corelaţiunea lor cu celelalte fapte so- 
ciale. „Acei, cari guvernează naţiunile; acei, 
cari administrează afacerile publice, nu trebue 
să cunoască în fond tot ce s'a descoperit despre 
legile sub cari gravitează omenirea? Şi acei, cari, 
de voie sau de nevoie, sînt totdeauna guvernaţi, 
nu trebue să se neliniştească dacă sunt conduşi 
după decrete providenţiale sau contrar unor a- 
semene decrete?“ 8). 

Este destul să spunem, că dintre două po- 
poare, cari trăesc în condițiuni economice şi cul- 
turale egale sau aproape egale, cel mai numeros 
va fi mai puternic şi mai bogat în oameni şi opere 
de valoare, pentru ca să răsară în mod evident 
importanţa ce o are cunoașterea numărului popu- 
laţiei. Şi iarăşi este foarte important de a se şti, 
dacă o populaţiune creşte sau descrește, de oare 
ce fiecare om în plus este n energie mai mult în 
viața socială şi fiecare om în minus o energie 
mai puţin. Ba am putea afirma a priori că o 
populaţiune în creştere este o populaţiune pros- 
peră, pe cînd decadenţa unei populaţiuni se poate 
deduce și din decreşterea ei continuă. 


3) d. Guillard : op. citat. pag. IX. 

Istoria omenirii, care esta oglinda în care se 
reflectează luptele naţiunilor fie pentru a se con- 
serva, fie pentru a atinge maximum de putere 
şi de progres, ni procură o mulţime de dovezi în 
confirmarea celor ce sustinem. Este destul să ne 
gîndim la acele enorme şi distrugătoare migra- 
țiuni, pe cari istoria, le numeşte năvălirile bar- 
barilor. pentru a ni da seama de importanţa ce 
prezintă asemene fenomene. Ele s'au produs că- 
tre sfîrşitul unei vechi şi înfloritoare civilizati- 
uni şi au contribuit desigur, într'o măsură oare 
care, la grăbirea decadenţii politice a marelui in- 
periu roman. 

Dar nu numai deplasările de popoare în mase 
mari şi războinice constitue fenomene interesante 
de 'migraţiune. Sînt interesante şi migraţiunile 
mai mici, periodice, pe cari ni le oferă unile po- 
polaţiuni de astăzi. S'ar putea cita cazul popo: 
rului italian, din sînul căruia se desprinde în 
fiecare an o bună parte pentru a pleca în alte 
regiuni, mai ales în America. 

Ce însamnă aceasta, dacă nu o perdere re- 
gulată de forţe, de energii cari se duc să populeze 
alte state sărăcind puterea de producţiune şi de 
viaţă a populaţiunii Italiei? 

Care esta cauza, sau cari sînt cauzele aces- 
tor migraţiuni; ce rezultate dau ele; prin ce mă- 
suri s'ar putea împiedeca producerea lor, dacă 
se pot împiedaca, sînt atîtea, chestiuni însemnate, 
la cari Demografia este chemată să răspundă. Şi 
ce ar putea spune omul politic italian, ce atitu- 
dine ar putea să aibă dînsul faţă de asemene 
fenomene, dacă nu ar cunoaşte faptele însăşi, 
cauzele lor determinante, legile în virtutea cărora 
se produc? £). 


`‘ 
4) Războiul. pe care Italia îl duce cu atita stăruință 
în contra Turciei, și a cărui declarare a impresionat atit 


Pi 

Populaţiunea—şi cînd zicem populațiunea în- 
țelegem toate fenomenele ce se produc în ea, şi 
toate stările sub cari se prezintă—este chestiu- 
nea fundamentală a politicei economice ; sau mai 
exact, ştiinţa populaţiunii procură politicei eco- 
nomice premisele şi datele ştiinţifice. Fără ace- 
ste premise şi date o politică economică inteli- 
gentă nu se poate concepe. 

Şi foarte bine spune Rimelin5): „Deoarece 
populația, împreună cu teritoriu este fundamen- 
tul statului, subiectul și obiectul oricărei activi- 
tăți de stat; deoarece numărul şi compoziţia ei, 
neîntrerupta ei reînoire, descreşterea şi creşte- 
rea ei, parţială sau totală, sînt fapte date şi esen- 
țialmente neschimbătoare „cari influenţează. în 
toate direcţiunile viaţa socială şi de stat re- 
clamă atenţiune; nu e nevoie de o dovadă mai 
evidentă că, cunoaşterea acestor fapte biologice; 
fundamentale trebue să aibă aceiaş mare impor- 
tanță în practica vieţii sociale ca şi în ştiinţele 
vieţii publice“. 


de rău opinia publică internaţională, nu este în parte—so- 
cotim noi-—decît consecința acestor repetate și regulate 
migraţiuni în masă ale poporului italian. Populaţiunea re- 
gatului Italiei a atins, în regiunea de nord a ţării care 
este fertilă, o mare densitate, Ea nu-și mai poate procura 
existența, în organizaţia actuală a producţiunii sociale, pe 
teritoriul statului italian. Ceera de făcut ? Posibile nu erau 
decât două soluţinni. Emigrarea escedentului de populaţie 
sau sporirea teritoriului. 

Prima soluțiune se practică de citeva decenii, dar 
prezintă desavantajul pierderei atîtor forțe și înstrăinării 
lor de neam și de patrie, A doua soluţiune, fiind acceptată, 
a determinat războiul actual al Italici cu Turcia, întrucît o 
sporire de teritoriu pe continentul european este imposibilă 
sau în orice caz mult mai greu de realizat. 

Așa pusă chestiunea, despre nedreptatea sau sălbătă- 
ciuea în principiu a acestui război nu poate fi vorba. 

5) Schonberg's Handbuch der politischen Oekonomie 
Tubingen ed. IV vol. I pag. 828. 

Populaţia în Economia Socială. Două sînt 
chestiunile la cari trebue să răspundem. Mai în- 
tîi este chestiunea de a se şti „care-i importanța 
studiului populaţiei în Economia Socială, şi în al 
doilea. rînd, care este locul ce-l ocupă acest stu- 
diu în tratatele de Economie socială. Prima ches- 
tiune este o chestiune de principiu, a doua este 
o chestiune de metodă. 

Importanţa studiului populaţiei în Economia 
Socială se datoreşte rolului mare pe care-l are 
populaţia în producţiunea socială, şi astăzi ni- 
meni nu mai cutează a tăgădui însemnătatea pre- 
dominantă a chestiunii, asupra multor alte ches- 
tiuni cu cari se îndeletnicaşte ştiinţa. economică. 
N'a fost însă totdeauna aşa. In şcoala clasică, 
care purcede de la Adam Smith, şi care a stăpînit 
multă vreme cugetarea economică, problema po- 
pulaţiei era cu totul secundară, şi însuşi Smith 
aşa numitul „părinte al Economiei sociale“ nu se 
ocupă, de chestia decît incidental şi foarte sumar, 
în capitolul relativ la salar). Pentru Smith ches- 
tiunea populaţiei este cu totul secundară, el nu-i 
dă nici o atenţie; iar unii dintre discipolii şi 
urmaşii săi fac la fel, au aproape aceiaşi atitudine. 

Şi lucrul este lesne de înţeles. 

In concepţiunea lui Adam Smith Economia, 
socială este ştiinţa cu totul abstractă, care se 
ocupă cu cercetarea unor fenomene sociale ce 
par a nu avea nici o legătură intimă cu populaţia. 
Pentru Smith şi școala sa nu există nici lucrător 
nici capitalist, ci numai muncă şi capital. Pro- 
ducerea nu se face de oameni, ci de „agenţii pro- 
ducţiunii“; iar repartiţia produsului nu se face 
în şi pentru populaţie, ci între „factorii produ- 


6) Aam Smith : Recherches sur la nature et les causes 
de la richesse des nations. Paris Guillaumin & C-ie 1881 
ed. 5-a tom. I Cartea I cap. VIII. pag. 18 și urm. 

cerii“, atît primește capitalul „atît munca. In- 
tregul sistem al lui Adam Smith este o coordi- 
nare logică de abstracţiuni şi de aceia perfectul 
său discipol J. B. Say a putut spune, că Econo- 
mia socială este „expunerea modului în care se 
formează, se distribue şi se consumă avuţiile“' 7). 

In concepţiunea economistului clasic, ştiinţa 
economiei sociale este un sistem metafisic „care 
are a se ocupa de o serie de fenomene abstracte, 
ce se produc în societate graţie unor factori de- 
asemene apstracţi „şi înrîuresc situaţiunea ace- 
loraşi factori. Că acei factori se recrutează din 
populaţie; că distribuţia produsului social se face 
în populaţie şi pentru satisfacerea trebuinţelor 
ei după anumite norme; că această distribuţie 
influențează asupra situaţiunii diferitelor clase 
sociale; şi chiar că modul de producere determină 
însăşi definirea şi situaţia claselor, — toate a- 
cestea nu există în economismul clasic şi nu-l 
interesează. 

Intr'un astfel de sistem al Economiei sociale 
evident că populaţiunea nu avea nici o importanță, 
şi studiul ei deasemene. O reacţie puternică însă 
se făcu în contra şcoalei lui Adam Smith. Ea în- 
cepe mai întîi în Germania, apoi se ivește şi în 
Franţa. Această reacţie în contra clasicismului 
dă naștere mai apoi la două curente bine dis- 
tincte în Economia socială, despre cari vom avea. 
ocazia să vorbim allă dată, şi cari sînt: şcoala! 
istorică şi cureniul naţional-economic. Această 
reacţie împotriva clasicismului se datorește mai 
ales lui Adam Müller, Simonde de Sismondi şi 
PFiedrich List. 

Adam Müllers) este cel dintii, vare se ridică 


T) J. B. Suy: Traité d'Economie politique Paris 1841 
Guillaumin ct. VI. 

8) Elemente der Staatskunst, 1809: Nothwendigkeit 
einer teologischen Grundlige der Staatswissenschaften 1816. 


7” 

împotriva şcoaleï clasice, pe care o învinueşte 
de indivudualism şi cosmoplotism. El afirmă în 
Economia socială principiul naţionalităţii şi pre- 
conizează o politică economică națională. Con- 
cluziile sale practice se întemeiază pe premisa, 
că Economia socială cercetează fenomenele eco- 
nomice întrucît interesează, populaţia şi maï ales 
națiunea, şi că teoria economică trebue să fie 
piedestalul politiceï economice. 

Curentul, pe care-l porneşte Müller, se lărgeşte 
şi-şi croeşie un drum sigur şi victorios cu Frie- 
drich List, care poate fi considerat, ca adevăratul 
întemeietor al curentului național-economic. In 
lucrarea sa principală: Das nationale System der 
politichen Oekonomie 1841), List se ridică foarte 
vehement în contra şcoalei clasice, pe care el o 
numeşte „sistemul valorii de schimb“. Economia 
socială în sistemul lui Adam Smith, ca şi într'al 
lui Quesnay, şeful fiziocraţiei, este economia so- 
cială cosmopolită, pecînd economia socială „se 
mărginește a învăța cum o națiune, în împreju- 
rări date, ajunge „cu ajutorul agriculturei, indus- 
triei manufacturare şi al comerţului la prosperi- 
tate, la civilizaţie şi la putere“ 10), 

Teoriei avuţiei şi a valorii a lui Adam Smith, 
List opune teoria forțelor productive, după care, 
Economia-socială nu are a se ocupa atît de valoa- 
rea şi de avuţia în sine, care este o noţiune ab- 
stractă ; ci de forţele națiunii care o produc, o 
conservă şi o sporesc. Şi după ce arată, că şi for- 
tele intelectuale sînt productive, List aduce lui 


9) Lucrarea aceasta a fost tradusă și în rominește la 
1887 de către d. Z. N. Papiniu sub titlul: Sistem naţional 
de economie politică, după traducerea franceză din a 2-a 
ediție a lui Enric Richelut. Traducerea romînească are o 
prefaţă semnată de P, ©. Aurelian, De aceasta ne servim 
ȘI noi, 

10) Op. citat pug. 140, 

Smith și întregii sale şcoale, invinuirea, că „după 
dînşii acela care creşte mascuri este în societate 
un membru producător, acela care creşte oameni 
este un membru neproducător“ 11), 

In sistemul pe care List îl opune şcoalei, 
prosperitatea naţiunilor depinde de gradul de dez- 
voltare al forţelor productive şi nu de cantitatea 
avuţiilor şi a valorilor de schimb de cari dispun, 
De aceia, recapitulînd învinuirile ce aduce şcoa- 
lei, List le sintetizează în următoarele trei: 1) 
cosmopohtism himeric, întrucît nu cunoaște na- 
țiunea şi neglijează interesele naţionale; 2) ma- 
terialism fără viaţă, pentru că, nu vede decît va- 
loarea de schimb a lucrurilor; 3) individualism 
dezorganizator, căci nu reprezintă. decît industria, 
privată „aşa cum ea s'a desvoltat în nişte libere 
raporturi cu societatea, adică cu genul uman în- 
treg, dacă acesta n'ar fi împărţit în deosebite 
națiunï“ 12), i 

Aceasta fiind concepțiunea lui List, era firesc 
ca el să spună, că sistemul lui Smith nu e decît 
„O teorie a valorilor, o teorie de negustor, iar nu 
doctrina care învaţă cum forţele productive ale 
unei întregi naţiuni, sînt deşteptate, crescute, în- 
treținute şi conservate în interesul civilizaţiunii, 
prosperității, puterii, trăiniciei şi independen- 
ţii e1“ 18), 

Teoriile luï List, au determinat un mare cu- 
rent în ştiinţa economică din Germania şi au a- 
vut şi rezultate practice fericite. Studiul forțelor 
productive a început să devină obiectul cercetă- 
rilor economice şi aceasta a contribuit la dez- 
voltarea studiuluï populaţiei în Economia socială, 
cu atît mai mult, cu cît şi împrejurările şi cerce- 


11) Op. citat pag. 157. 
12) Op. citat pag, 180. 
13) Op. citat pag. 300. 

tările 'lui Malthus făceau să se simtă importanța 
şi necesitatea lui. 

Cu mult înainte de Fr. List, după Adam Müller 
însă, se ridică în contra școalei clasice Simonde 
de Sismondi. La început partizan al sistemului 
lui Adam Smith, Sismondi revine apoi şi în 1819 
îşi publică cea mai importantă. lucrare a sa: Nou- 
veaux principes d'économie politique ou de la 
richesse dans ses rapports avec la population 14). 

Din chiar subtitlul lucrării se poate întreve- 
dea concepţiunea autorului lucrării asupra Eco- 
nomiei sociale. Sismondi protestează şi el în 
contra şcoalei clasice „care a făcut din Economia 
socială o ştiinţă abstractă, preocupată numai cu 
studiul avuţiei abstracte. El susține că numai a- 
cumularea capitalurilor nu înseamnă bogăţia u- 
nui popor. O populaţie este bogată şi prosperă nu- 
mai atunci, cînd își poate asigura, cu aceste ca- 
pitaluri o bună stare materială; şi prin urmare 
Economia, socială trebue să cerceteze „care este în- 
rîurirea producerii şi distribuţiei avuţiei asupra! 
bunei stări a poporului, şi cere intervenţia gu- 
vernului, a cărei menire este să apere pe cei slabi. 

Sismondi este cu siguranţă cel dintii, care 
introduce în Economia socială noţiunea popula- 
ției, dîndu-i importanţa ce în adevăr o are; la 
Adam Miiller principiul negăsindu-se decît în ger- 
meni. Şi iată în ce termeni formulează el noua 
sa concepţiune a Economiei sociale, răspunzînd 
lui Adam Smith: „el privise avuţia întrun mod 
abstract, fără nici un raport cu oamenii cari tre- 
bue să se folosească de ea; şi în acest sistem, 
el avea dreptate să concludă că producind cît 
mai mult şi vînzînd cu cît mai puţin posibil, în 
primul caz veniturile sporesc şi în al doilea se 
mitșurează. cheltuelile societăţii. 


14) Lucrarea cuprinde 2 volume şi a apărut într'o a 
doua ediţie în 1827. De aceasta ne servim şi nol. 

„Concurența cea mai absolută ar trebui să, 
aibă aceste două efecte. Dar cînd consideri econo- 
mia politică în raport cu populaţia ca şi cu avuţia, 
cînd cercetezi nu numai cum sar putea obţine 
mai multă îmbelșugare, ci cum ar putea obţine 
oamenii mai multă fericire prin îmbelșugare, te 
înspăimînţi de cea ce s'a dorit la început..." 15). 

Cu aceste atacuri la adresa școalei clasice şi 
cu această nouă concepţiune a Economiei sociale 
studiul populaţiei îşi face intrarea triumfală în 
ştiinţa economică. Şi nu trece multă vreme şi 
vedem chiar pe unii partizani întlăcăraţi ai cla- 
sicismului, afirmînd că problema populaţiei este 
cea mai importantă dintre toate problemele 
ştiinţii. 

Aşa de pildă Pellegrino Rossi, deşi partizan 
al şcolii lui Adam Smith, afirmă cu destulă preci- 
ziune, că „populaţia formează aproape substanţa 
în jurul căreia se realizează, şi se desvoltă toate 
fenomenele economiei sociale. Numai prin ea şi 
pentru ea se agită şi se săvirşeşte totul în lumea 
economică. Instrument principal al producţiunii, 
în folosul său se efectuează distribuţia avuţiei 
naționale: ea e în acelaş timp scopul şi mijlocul. 
Astfel ştiinţa economică ar putea să se rezume 
întreagă în ştiinţa populației; aceasta îi este cel 
puțin începutul şi Sfârşitul 16), 

Şi acum, după cele spuse pănă aci e uşor să 
răspundem la prima întrebare ce ne-am pus-o, 
şi anume: care este importanţa studiului popu- 
laţiei în Economia, socială. 

Natural, că nu vom cădea în eroarea groso- 
lană a şcolii clasice, care neglijează studiul popu- 
laţiei şi-i tăgădueşte acesteia orice însemnătate 
în Economia socială; dar nici nu vom exagera 


15) Op. citat vol, II pag. 337. 
16) Cours d'économie politique 1851 pag. 323. 

susținînd ca Rosi, că ştiinţa populaţiei este alfa 
şi omega ştiinţii economice. 

O ştiinţă în accepțiunea largă a cuvîntului, 
ar fi un sistem de principii, deduse din studiul 
unei categorii de fenomene într'o strînsă, relaţiune 
de causalitate şi de coexistenţă. De aceia ni se pare 
exagerat a susţine, că în studiul fenomenelor ce 
se produc în populaţie, ca atare, s'ar putea re- 
zuma ştiinţa economică, al cărui domeniu se în- 
tinde mai departe, şi care se ocupă cu cercetarea, 
şi a altor fenomene, cari dacă au oarecari rela- 
țiuni de coexistență cu populațiunea, nu au nici 
una de causalitate. 

Sînt fenomene, cari se produc în societate 
şi nu în populație, ca atare; şi cari derivă din 
felul He organizație al societăţii, şi nu din felul de a 
fi al populaţiei. Așa sînt: capitalul, renta, salarul 
etc... Aceste fenomene economice cad în directa 
şi esclusiva cercetare a Economiei sociale şi nu 
au nici un raport de causalitate cu populația. A 
susține împreună cu Rossi, că știința populaţiei 
este „începutul şi sfîrşitul“ ştiinţei economice, în- 
seamnă a susține ceva evident imposibil şi absurd, 
înseamnă a tăgădui adevărul elementar şi evident. 

Deaceia, precizînd importanța—pe care o a- 
firmăm şi noi—a chestiunii populaţiei în ştiinţa 
economică, vom spune, că este una din proble- 
mele cele mai însemnate din cîte are de dezlegat 
această ştiinţă; însemnătate „care rezultă, şi din 
natura şi din complexitatea ei. 

A doua întrebare la care trebue să răspundem, 
este aceia cu privire la locul ce-l ocupă studiul 
populaţiei în tratatele de Economie socială. Ches- 
tiunea aceasta, am spus-o mai sus, este o ches- 
tiune de metodă. 

Economia socială este o ştiinţă încă în forma- 
țiune. Domeniul cercetărilor eï deşi este definit, 
sistematizarea însă a principiilor şi a investiga- 

ţiilor sale îşi aşteaptă autorul. De aceia sediul 
multor materii încă nu este fixat. Aşa e şi cu 
populația. 

In împărţirea clasică a materiilor Economiei 
sociale, făcută de J. B. Say, după care această 
ştiinţă are a se ocupa de cum se produce, sa 
distribue şi se consumă avuţia, studiul populaţiei 
îşi găsește sediul într'o secţiune aparte, depin- 
zînd de cea de-a doua mare împărţire a ştiinţei, 
sub titlul: despre numărul şi condițiunea oame- 
nilor 11). Acelaş loc îi dau H. Baudrillart, care 
tratează chestiunea în partea a 4-a a lucrării inti- 
tulată : despre distribuţia şi repartiţia avuţiei 18) ; 
J. Droz:?) şi A. Batbie, care o intercalează. în stu- 
diul asupra salarului 20). 

Alţi autori privesc şi cercetează chestia po- 
pulaţiei ca făcînd parte din studiul asupra pro- 
ducției avuţiei. Aşa sînt Pellegrino Rossi?!), deşi 
partizan al lui Say; M. Block2), J. St. Mil); 
J. G. Courcelle-Seneuil2%) şi Alfred Marshall). 
Noi socotim, că în sistemul împărțirii ştiinţii e- 
conomice în: producerea, distribuția şi consuma- 
fia avuţiei, tratarea chestiunii populaţiei în sec- 


17) Z. B. Say: Cours complet d'économie politique 
pratique Bruxelles 1840 ed. II-a pag. 368. In ed. Il-a 
din 1852 Guillamin & C-ie vol. ĮI pag. 121. 

18) Manuel d'économie politique ed. III-a 1871 pag. 420. 

19) Economie politique ou principes de la science 
des richesses 1829. 

20) Nouveau Cours d'&conomie politique vol. I pag. 
192 și urm. 

21) Op. citat pag. 222 și urm. 

22) Les Progres de la science 6conomique depuis A- 
dam Smith 1897, ed. 2-a vol. I pag. 646 şi urm. 

23) Principes d'economie politique 1854. 

24) Traité théorique et pratique d'economie politique 
2 vol. 1858—59. 

25) Principes d'économie politigne 2 vol. 1907 trad. 
în fr de F. S.—Jourdan. 

țiunea întîia nu are avantajul de a fi logică. Si- 
tuaţiunea populației depinde în primul rînd de 
modurile în cari ea îşi aproprie bunurile produse. 
Sub acset raport Economia socială tratează ches- 
tiunea, şi de aici s'a născut marea. controversă şi 
întreg malthusianismul. De aceia, în sisitemul îm- 
părţirii ştiinţii în cele trei mari secţiuni de cari 
am pomenit, metodic este J. B. Say şi cu ceilalţi 
cari l-au imitat. 

Sînt „unii autori, cari tratează această ches- 
tie în cea de-a treia împărţire a ştiinţii, şi anume 
în secţiunea care vorbeşte despre consumația avu- 
ției. Printre aceştia vom cita pe Emile Levas- 
seur 2), membru al Institutului de Franţa şi au- 
torul valoroasei lucrări: La population française; 
Adolphe Coste?') şi André Liesse?!) care, după 
cum vom vedea mai pe urmă, încearcă să dea 
legii populaţiei ca şi Courcelle-Seneuil o formulă 
algebrică. Mai isolat este profesorul Wilhelm 
Weurath, care studiază. chestiunea populației în 
secţiunea circulației avuţiei, şi anume la capito- 
lul intitulat: teoria productivităţii descrescînde 
a pămîntului 29). 

Mai sînt încă două categorii de autori sub 
raportul modului de tratare al chestiei populaţiei 
şi despre cari vom spune cîteva, cuvinte. Unii 
desvoltă chestiunea în mod cu totul independent 
de orice clasificare a materiilor ştiinții, formînd 
din tratarea ei o secţiune specială şi de sine stă- 
tătoare! căreia îi dau loc de obicei la sfîrşitul 
lucrării. Dintre aceştia putem cita pe: J. Ch. L. 


- 26) Cours d'économie rurale industrielle et comerciale 
Paris 1876 ed. 2-a. 

27) Nouvel Exposé d'économie politique et de Phy- 
sologie sociale 1889. 

28) Leçons d'économie politique 1892. 

29) Elemente der Volkswirtschaftslehre 1903 ed. IV 
pag. 129 şi urm. 

Simonde de Sismondi); P. I. Proudhon:!); Th. 
Funck-Brentano 2); profesorul de la Berlin 4 
dolph Wagner 3); Gustav von Rümelin în tracta- 
tul lui Schönberg?!) şi Joseph Garnier 35). 

A doua categorie pe care trebue să mențio- 
năm, este aceia a autorilor, cari nu discută ches- 
tiunea populaţiei decît în treacăt şi în legătură 
cu o altă chestiune. Intre aceştia găsim pe Adam 
Smith 3) şi pe David Ricardo 58). Ambii corifei ai 
economiei sociale clasice tratează chestiunea popu- 
laţiei în mod cu totul fugitiv în capitolele relative 
la salar. Tot în dezvoltarea chestiunii salarului a- 
tinge problema populaţiei şi Hans von Mangoldt3:). 
Este foarte semnificativ „că atît Adam Smith, „,pă- 
rintele“ econoimiei sociale clasice; acela, care a 
privit şi discutat chestiunile economice din punctul 
de vedere al avuţiei apstracte fără nici o relaţi- 
une cu populaţia, cît şi cel mai distins discipol 
al său, Ricardo, abia găsesc cîteva. cuvinte pen- 
tru chestiunea populaţiei. Şi dacă aceasta sar 
putea explica lesne la Adam Smith, pe vremea 
căruia studiul populaţiei se găsea într'o stare cu 
totul fragmentară; ar fi greu de explicat la Pia 
cardo, care a scris după Malthus, 2 -ărui lucrare 
în chestiunea populaţiei a stîrnit mr'tă admiraţie 
în unile cercuri şi mai multă înverșunare poate 

30) Op. citat vol. II pag. 250 și urm. 

31) Système des contradictions économiques cu Phi- 
losophie de la misèro 1850 ed IIa vol. 2 pag. 29 şi urm. 
32) Nouveau précis d'économie politique 1887. 

33) Grundlagen der politischen Okon ak 

3-4) Handbuch der politischeu Oekonomie ed. IV-a 1896. 

35) Premières notions d'économie politique cte. ed. 
5-a 1879. 

36) Recherches sur la nature et les causes de la Ri- 
chesse de Nations 1881 ed. 5-a pag. 78 şi urm. 

37) Oeuvres complètts— Des principes de economie 
politique et də limpot 1882 pag. 59 și urm. 

38) Volkswirtuschaftslehre 1868, 


www.dacoromanica.ro 


= SI = 


în altele şi a făcut din problema populaţiei o 
problemă mereu de actualitate. Desigur, că nui 
mau concepţiunea însăşi, pe cari Ricardo o avea 
despre ştiinţă, l-a îndepărtat de la studiarea unei 
atît de importante şi de arzătoare probleme. 

Insfîrşit, în aceiaş categorie de autori, cari 
tratează problema populaţiei incidental, cu ocazia: 
dezvoltării unei alte chestiuni, mai este şi Karl 
Marx, întemeietorul socialismului ştiinţific. In im- 
portanta sa lucrare, Das Kapital, care este poate 
cea mai profundă operă də sconomis socială din 
cîte a văzut veacul al 19-lea Karl Marx atinge 
chestiunea populaţiei în al 23-lea capitol, din vo- 
lumul I, atunici cînd se ocupă despre: „legea ge- 
nerală a acumulării capitaliste 39), 

Dacă ar vrea cineva să susţină, că Economia, 
socială este o ştiinţă definitiv statornicită pe baze 
sigure, gi că în sistematizarea ei nu mai este 
nimic de făcut; desigur, că. această diversitate, 
a autorilor în modul de tratare şi în modul de a 
concepe o singură chestiune atît de importantă, 
cum e aceia. a populaţiei, ar fi de ajuns să-l în- 
toarcă de la o părere atît de eronată. O asemenea 
părere i s'ar părea şi mai eronată, cînd ar ve- 
dea, că diversitatea aceasta persistă în mai toate 
chestiunile cu a căror tratare se ocupă ştiinţa 
economică. 

Şi nu doar că modul de tratare, şi mai ales 
locul ce se dă în tractate uneia sau mai multor 
chestiuni, ar fi esențialmente hotărîtor. Discuţiu- 
nile însă ce s'au ivit din aceste motive în şti- 
inţă, indică starea de confuziune şi nestabilitate 
a principiilor şi a materiilor. 

Revenind la chestiunea în discuţie, noi vom 
zice, că ni este perfect indiferent locul ce acordă 
autorii în tratatele lor problemei populaţiei. La 


39) Das Kapital ed. 5-a 1903 vol. I pag. 576. 

începutul, la mijlocul sau la sfîrşitul sistemului, 
cu ocazia dezvoltării uneia. sau altei materii, stu- 
diul populaţiei n'ar suferi cu nimic nici în com- 
plexitatea lui nici în amploarea ce o comportă, 
dacă autorii ar fi de acord asupra însemnătăţii 
chestiei şi ar fi găsit adevărul necontestabil. Sînt 
deci zădarnice certurile în ştiinţă pentru motivul 
că problema populaţiei nu-şi are un loc definitiv 
fixat în diversele tractate, manuale, principii; 
cursuri, elemente etc... Aceste certuri nu pot face 
dovada decît a pedantismului şi a superficialită- 
ţii unora dintre autorii acestor lucrări. Pedan- 
tismul şi superficialitatea aceasta par a fi expli- 
cabile cel mult în manualele didactice; dar nu în 
asemenea lucrări se poate face ştiinţa largă, se- 
nină, obiectivă şi cu acea îndrăzneală de inves- 
tigaţie, pe care o reclamă o ştiinţă ca Economia, 
socială, pe terenul cercetărilor căreia se întîlnesc 
patimi şi adversităţi ce ţîşnesc impetuos din stra- 
turile profunde ca şi din cele suprapuse ale so- 
cietăţii. 


www.dacoromanica.ro 


CAP. I 
STATISTICA POPULAȚIEI 


Demografia constitue o disciplină deosebită, 
întru cît investigaţiile sale se îndreaptă asupra, 
unor fenomene, cari formează domeniul ei pro- 
priu, şi întrucît se conduce de norme şi de prin- 
cipii cari îi aparţin în totul. Ca ori ce disciplină; 
socială însă, Demografia este în strînsă legătură 
cu toate celelalte ramuri ale ştiinţei sociale, cum 
sînt: sociologia, economia socială, etica, statis- 
tica etc... 

După Achille Guillard Demografia are două; 
înțelesuri: unul mai larg; şi atunci Demografia, 
este istoria naturală şi socială a speciei umane, 
şi unul mai restrîns, —cunoaşterea matematică 
a populaţiei, a mişcărilor ei generale, a stării ei 
fizice, civile, intelectuale şi morale 1). 

Evident că înţelesul larg al Demografiei îl 
respingem, pentru că ar fi să înglobăm în disci- 
plina demografică o mulţime de discipline, cari 
ai existenţa! lo) proprie bine justificată. După 
această definiţie a Demografiei, ca fiind istoria, 
naturală şi socială a speciei umanei, sociologia, 
antropologia, istoria, economia socială, statis- 
tica;, «etica, psicologia etc...., n'ar fi decît nişte 
capitole ale Demografiei. O asemenea. gene- 


1) Eléments de statistique humaine ou demografie 
comparée 1885. Introducere pag. XXVI. 

ralizare n'are însă nici un temei logic și filo- 
sofic; ea n'ar putea decît să producă o confuzie 
dăunătoare în domeniile şi natura cunoştinţelor 
omenești. 

Mai logică şi mai exactă este definiţia care 
limitează domeniul Demografiei la cercetarea. 
stării şi mişcării populaţiei. In acest înţeles, de- 
mografia este considerată ca fiind compusă din 
trei mari părţi, şi anume: statistica populaţiei, 
teoria populaţiei şi politica populaţiei; după cum, 
potrivit naturei investigaţiilor ei, descrie feno- 
menel+ populaţiei, le explică sau deduce norme 
practice de conduită politică faţă de el. Această 
concepţie a Demografiei este astăzi generalmen- 
te admisă. 


* 


Statistica populaţiei este fără îndoială prima 
parte şi temelia în acelaş timp a Demagrafiei. 
Obiectul ei este de a aduna datele necesare asupra 
tuturor fenomenelor de cari este susceptibilă po- 
pulaţia în starea și mișcarea ei. Fără aceste date 
statistice teoria şi politica populaţiei nu se pot 
concepe decît cel mult in abstracto, ca nişte prin- 
cipii metafizice şi arbitrare despre a căror va- 
loare şi eficacitate nici nu se poate vorbi. 

Eplicarea fenomenelor demografice reclamă 
deci cu necesitate cunoașterea lor prealabilă, a- 
decă, constatarea, consemnarea lor în cifre. De 
asemenea, preconizarea normelor practice, a atitu- 
dinei ce trebue să luăm faţă de anumite fenomene 
demografice, este imposibilă, dacă nu ni putem 
explica acele fenomene în lumina teoriei pe baza 
datelor culese de statistică. 

Noi nu vom insista mult asupra statisticei 
populaţiei, pentru a nu ieşi din cadrul firesc şi 
logic al studiului nostru, care comportă mai mult 
asupra, caracterului economic al problemei popu- 

laţiei. Vom da deci numai elementele indispen- 
sabiie priceperii dezvoltărilor ulterioare. 

Statica populaţiei, Am spus că statistica po- 
pulaţiei “adună datele referitoare la fenomenele 
ce se ivesc în sînul populaţiei. Fenomenele a- 
cestea pot fi statice sau dinamice, după cum se 
petrec în starea sau în mişcarea populaţiei. 

„Prin starea populaţiei se înţelege numărul 
„indivizilor trăitori într'un timp şi pe un terito- 
„riu dat (populaţia aşa zisă reală, efectivă, pre- 
„zentă); prin mişcarea populaţiei se înțeleg 
„Schimbările ce sə produc cu timpul în cifra po- 
„pulaţiei prin nașteri şi decese (mişcare natu- 
„rală şi prin migrații (mişcare locală, în spa- 
„tiu)“ 2). | 

Cifra populaţiei nu este însă singura dată, 
care interesează statica populaţiei. Sînt o sumă 
de fenomene şi de relaţiuni importante, cari for- 
mează obiectul cercetărilor staticei. Vom spune 
cîteva cuvinte despre cele mai principale. 

1) Cifra populației se obţine prin numără- 
toarea indivizilor şi constitue populaţia aflătoare 
pe un teritoriu într'un moment dat. Cunoaşterea 
ei ne dă nu numai populaţia absolută a unei 
țări, ci şi populaţia relativă, adecă populaţia 
pe kmp. 

Dacă populaţia absolută ne indică oarecum 
puterea unei naţiuni, şi în orice caz forțele ome 
neşti de producere de cari dispune acea naţiune; 
populaţia relativă ni poate indica gradul de civi- 
lizaţie şi puterile de producere în general ale 
naţiei. Se ştie, că ţările civilizate au în genere 
populaţia cea mai densă; şi este lesne de price- 
put, pentru ce densitatea unei populaţii este în 


2) Adolph Wagner.: Les fondements de Peconomie po- 
iitisve Tom, I paz, VIE, 

raport direct cu forţele de producere ale organis- 
mului economico-social. O ţară săracă, ale cărei 
forţe de producţiune sînt restrînse, nu va putea, 
hrăni o populaţie densă. Exemple sînt tot atîtea, 
cîte ţări sînt. 

Populaţia absolută se mai poate afla şi cu 
ajutorul unei evaluări. In cazul acesta însă tre- 
bue să cunoaştem mișcarea generală a populaţiei 
—proporţia nașterilor şi a deceselor—şi să avem! 
numărătoare parţiale. De asemene pentru aflarea 
populaţiei absolute ne putem servi şi de calcul; 
în cazul în care cunoaştem prin numărătoare po- 
pulația absolută dintr'o perioadă de mai înainte 
cum si mişcarea populaţiei de la acea dată pănă 
în prezent. Aceste două mijloace însă nu ni pot 
da exact cifra populației. De aceia în statele civi- 
lizate populaţia absolută se află tot prin numă- 
rătoare (recensămînt), cu toate dificultăţile şi 
cheltuelile enorme ce necesită. 

In ce privește populaţia relativă, adecă. den- 
sitatea la kmp. se află foarte uşor, cu ajutorul a 
două elemente: populaţia absolută şi întinderea 
teritoriului. Rezultatul împărţirii cifrei populaţiei 
absolute prin cifra kmp. a unei ţări este popu- 
laţia, ei relativă. Astfel, iată cîteva, din ţările eu- 
ropene cu populaţiile lor relative la 1906: Nor- 
vegia 6,9; Suedia 11,8; Rusia europeană 19,4; 
Spania 36,9; Romănia 45,4; Ungaria 59; Franţa 
72,6; Şviţera 80,5; Austria 87,2; Germania 112,1; 
Italia 113,3; Marea Britanie şi Irlanda 132,7; 
Olanda 154,3; Belgia 227,33). Dintre ţările A- 
siel, lava are cea mai densă populaţie cu 218,6 
locuitori la kmp. iar Rusia asiatică cea mai rară 
cu 1,5. In America, Porto-Rico are 102,4; iar Ar- 
gentina numai 1,4. In Africa, insulele Mauriciu 


3. Aceste date statistice le luăm din: Dr. Gottlieb 
Schnapper-Arndt : Sozialstatistik pag. 89—90. 

cu dependenţele lor au o densitate de 204,7 lo- 
cuitori la kmp., pe cînd Turcia africană are nu- 
mai 0.9. In sfîrşit în Australia, insula Tonga are 
20,9 loc. la kmp. densitate care se coboară pănă 
la 0,6 în alte regiuni. 

Aceste date statistice confirmă cele spuse 
mai sus, că densitatea populaţiei variază într'o 
măsură oarecare în raport direct cu gradul de ci- 
vilizație şi mijloacele ei de producere. Populaţia, 
relativă socotită pe continente evidenţiază şi mai 
bine lucrul acesta: 


Europa în 1906 42,1 loc. kmp. 
Asia 1” >> 15,7 > LE) 
Africa TEET 4,4 1 v 
America 1 EI 3,9 1 1 
Australia , 0.7 

Austria N e 


Nu mai e nevoie să insistăm asupra faptului, 
că densitatea populaţiei nu este uniformă pe 
toată întinderea, teritoriului considerat, şi că ci- 
frele, cari reprezintă densitatea, sînt numai ci- 
frele medii,. reprezentînd adică densitatea medie 
a populaţiei. 

2) Populaţia după sex. Pentru a ni da seamă, 
de starea populaţiei este interesant să cunoaștem 
raportul dintre sexurile indivizilor ce cuprinde. 
Ca să evidenţiem importanța acestui raport este 
suficient să spunem, că în principiu şi în genere 
populaţia de sex masculin este aceia, care ia o 
parte mai activă la producerea avuţiilor, după 
cum tot ea constitue aproape în mod exclusiv 
puterea de rezistenţă şi de apărare a ţării. Este 
deci evident, că un procent mai mare de bărbaţi 
favorizează producerea avuţiei sociale şi profită] 
puterii politice a statului; pe cînd din contra un 
procent mai mare de femei duce la rezultate o- 
puse, oricît dezvolatarea industrială şi a mijloa- 
celor de combatere războinică nu reclamă ca mai 
înainte numai puterea fizică. 

Statisticele cele mai recente arată că sînt 
regiuni, în cari populaţia femeiască este mai nu- 
meroasă decît cea bărbătească. Aşa în Europa 
între 1900—1905 față de 1000 de bărbaţi existau 
femei: în Germania 1030, în Austria 1035, în Ma- 
rea Britanie şi Irlanda 1063, în Suedia 1048, în 
Norvegia 1082, în Danemarca 1053, în Olanda 
1025, în Belgia 1013, în Sviţera 1035, în Franţa 
1033, în Spania 1049, în Portugalia 1093, în Ru- 
sia 1029, în Finlanda 1021, în Ungaria 1009, în 
Italia 1010; pe cînd în alte ţări europene popu- 
lația bărbădească escede cea femeiască. Aşa de 
pildă în Bosnia şi Herţegovina în 1895 la 1000 
de bărbaţi sînt numai 889 de femei, în Grecia la. 
1896 sînt 921 femei, în Serbia 946, în Bulgaria! 
961, în Romănia 9694). 

După George von Mayr:) ţările în cari popu- 
lația femeiască scade pe cea bărbătească sar 
putea determina, ca fiind la nordul unei linii ce 
ar străbate Europa în direcţiunea NW—SE, iar a- 
cele ţări, cari ar veni la sudul acestei linii ar con- 
ține un escedent al bărbaţilor asupra femeilor. 
Statistica însă ne arată că acest mod de repre- 
zentare este fals. Spania, Portugalia, Italia, Şvi- 
tera, cea mai mare parte a Franţei şi a Ungariei 
ar veni la sudul acestei linii. In aceste ţări însă, 
raportul populaţiei femenine escede pe acela al 
populaţiei masculine. 

Numărul mai mare al femeilor faţă de băr- 
baţi prezintă un dezavantaj social şi din alt punct 
de vedere, întrucît este o cauză puternică a pros- 
tituțieï, a naşterilor nelegitime şi indirect a scă- 
derii moralității publice. Echilibrul populaţiei 
masculine cu a populaţiei femenine este evident 
starea normală. Acest echilibru însă nu se poate 


4) Dr. Geltael a ipai: a oib, „Pag: 107—108. 
i 

menţine, nu din pricină că nașterile copiilor de 
un sex ar fi maï mare de cît ale copiilor de cel- 
lalt sex, ci din cauze sociale puternice la cari se 
adaogă şi o cauză inerentă naturii femeeşti, cau- 
ze, cari determină o mortalitate mai mică, la fe- 
mei. Lupta pentru existenţă, este în genere cu 
mult mai grea pentru bărbaţi decît pentru femei. 
Incordarea fizică şi intelectuală a bărbatului pen- 
tru cîştigarea existenţii lui şi a familiei îi influ- 
enţează organismul şi funcţionarea lui normală, 
slăbindu-l fie direct prin muncă escesivă, fie indi- 
rect prin intermediul diverselor vicii şi boli ce 
provoacă. Din aceste cauze, a căror natură, este, 
incontestabil socială, mortalitatea este mai mare 
în populaţia masculină decît în cea femenină. 

Statisticile raporturilor numerice dintre se- 
xuri din ţările înapoiate ale Asiei, Africei, A- 
mericei, Australiei, în cari lupta pentru existenţă, 
este socialmente cam aceiași şi pentru femei ca 
şi pentru bărbaţi, arată în mod aproape constant 
un escedent numeric al populaţiei masculine a- 
supra populaţiei femenine. In Asia, afară de pro- 
vinciile centrale şi Madras, toate celelalte ţări şi 
provincii dau un escedent al bărbaţilor asupra 
femeilor. Acelaş lucru e în Africa şi America. In 
Australia pretutindeni numărul bărbaţilor escede 
pe acela al femeilor ê). 

Dacă la aceste cauze sociale se adaogă şi 
rezistenţa firească mai mare a femeei, atunci 
escedentul populaţiei femenine asupra celei mas- 
culine în ţările civilizate devine şi mai uşor de. 
explicat. 

e „O fiinţă, care procrează pe alta, spune 
„Enrico Ferri”), nu în momentul trecător al unui 


6) Vezi datele statistice din lucrarea citată a d-rului 
Gottlieb Sehnapper-Arndt la pag. 108—109. 
7) Le socialisme et la science positive, Darwin—Spen- 
Mame nam ONN 
pan Dl 

„contact voluptos, ci prin sacrificiul organic şi 
„psihic al sarcinei, al nașterii şi al alăptării— 
„nu-şi poate conserva atîta putere ca şi bărbatul, 
„care în reproducerea speciei are o funcţiune cu 
„mult mai uşoară. 

„Afară de unele escepţii individuale, femea 
„are o senzibilitate fizică mai mică (părerea cu- 
„rentă este opusă, dar se confundă senzibilitatea 
„cu iritabilitatea), căci dacă senzibilitatea ei ar 
„fi mai mare, ea n'ar putea, după legea dar- 
„Winieană, să supravieţuiască sacrificiilor enor- 
„me şi repetate ale maternității şi specia s'ar 
„stinge“. 

Dar senzibilitatea fizică este în raport in- 
vers cu puterea de rezistenţă fizică şi organică. 
Omul este cu atît mai rezistent cu cît e mai puţin 
sensibil, şi femeea, al cărei sistem nervos e în 
genere mai puţin sensibil decît al bărbatului, este 
mai rezistentă decît el, şi dă prin urmare un 
procent mai mic de mortalitate 8). 

3. Populaţia după vrâstă. „Diversele vriîste, 
„pe cari individul le parcurge succesiv, se gă- 
„Sesc simultan şi în societate. Felul și măsura 
„acestei simultaneităţi a claselor de toate vriîstele 
„prezintă însă felurite deosebiri şi sînt indicii im- 
„portante pentru caracterul evoluţiei sociale“ 9). 


8) S'ar putea obiecta, și de sigur că această obiecţie 
este în parte întemeiată, că sensibilitatea mai mică și deci 
rezistența mai mare a femeei n'ar fi o însușire naturală, 
ci rezultatul unei îndelungate evoluţii socale, care a creat 
o anume situație femeei, și i-a atribuit o anumită func- 
ţiune economică în organizmul social prin împărţirea mun- 
cii încă din primele începuturi ale societăţei omenești. Pă- 
rerea aceasta nu e cu totul lipsită de temeiu, de cât nu tre- 
bue să se uite că evoluţia s'a făcul în senzul indicat de 
însăşi natura și menirea, firească a femesi, și că în orice 
statiu al societății munca nașterii a fost dovada unei sen- 
sibilități mai mici și a unei rezistențe mai mari. 

9) kümelin: Schönberg’s Handbuch der politischen 
Oekonomie vol. I pag. 834. 

Impărțirea populaţiei după vrîstă este de o im- 
portanță necontestată atît din punctul de vedere 
al economiei sociale cît şi pentru aflarea vrîstei 
mijlocii. 

Omul nu-i în definitiv, sub raportul econo- 
miei şi producerii sociale, decît o sumă, de energii, 
cari se valorifică în cursul procesului de produ- 
cere şi de consumaţie. Această, sumă de energii, 
care constitue pe homo oeconomicus, diferă după 
vrîsta lui. In cea dintîi vristă a sa omul nu e 
decît consumator, abia mai tîrziu începe a pro- 
duce şi utilitatea. lui socială, creşte cu cît înain- 
tează în vrîstă pănă la o limită, de la care utili- 
tatea lui scade sau chiar se reduce la zero, ră- 
mînînd numai un simplu consumator, ca şi în 
primii ani ai vieţii. Nu este indiferent prin ur- 
mare de a se cunoaşte procentul copiilor și al 
bătrînilor ce-l are o populaţie. Superioritatea fi- 
zică şi economică a unei populaţii e în strînsă, 
legătură cu proproţia mai mare a indivizilor ma- 
turi şi producători ce-i are. Aceasta nu înseamnă 
însă, că e posibil, ca o populaţie să fie compusă 
numai din indivizi maturi şi producători, pen- 
tru că ea nefiind stabilă este supusă unei con- 
tinue prefaceri prin efectul nașterilor şi al dece- 
selor. E bine însă, şi aceasta e şi regula, ca nu- 
mărul naşterilor să întreacă numărul deceselor. 

Riimelin susţine, că proporţia mai mare sau 
mai mică a elementelor producătoare şi utile de- 
pinde de modul creşterii populaţiei. Cînd o po- 
pulaţie creşte mai încet numărul elementelor pro- 
ducătoare este mai mare, decît la o populaţie 
care creşte mai repede. Şi lucrul este limpede, 
întrucît creşterea, mai înceată înseamhă în genere 
o natalitate mai mică, deci un număr mai mic 
de copii, de elemente neproductăoare. El aduce 
următoarea. statistică spre a-şi confirma părerea. : 

Din 1000 de locuitori în viaţă se găseau: 


In Franța In Germania Jn Statele-Uhite 


In vrâsta do: (1891) (1890) (1880) 


0—10 175 242 267 
10 —20 175 206 214 
20—30 163 162 183 
30—40) 138 128 127 
40—50 123 104 91 
50—60 101 18 62 
60—70 15 52 31 
10 —80 40 24 15 

peste 80 10 4 4 


Dacă admitem, că omul este neproductiv 
pănă la 15 ani şi de la 70 de ani în sus, atunci 
putem constitui următoarele trei clase de oameni 
sub raportul utilității lor economice. 


Franța Germania Statele-Unite 
cl. l-a 0—15 252 351 351 
cl. Il-a 15- 70 688 621 599 
cl. III-a peste 70 50 28 20 


Aceste date ne arată, că în Statele Unite şi 
în Germania unde populaţia crește mai repede, 
numărul elementelor producătoare va fi mai mic 
şi al celor neproducătoare mai mare decît în 
Franţa, unde populaţia creşte mai încet. La 1000 
de locuitori vom avea în St.-Unite 599 de ele- 
mente producătoare şi 401 neproducătoare; în 
Germania 621 producătoare faţă cu 397 neprodu- 
cătoare, deoarece populaţia Germaniei creşte mai 
puţin repede decît a Statelor Unite; pe cînd în 
Franţa, unde populaţia crește şi mai încet, avem 
688 de elemnte producătoare faţă cu numai 312 
elemente neproducătoare. 

Starea populaţiei după vrîstă se poate afla 
şi prin determinarea vrîstei mijlocii, împărțind! 
suma vrîstelor tuturor indivizilor prin numă- 
rul lor. 


> îs. Cilag "I p : e r g 

este deasemenea importantă. Căsătoria, văduvia, 
divorţul sau celibatul exercită anume influențe 
asupra pşicologiei ca şi asupra activităţii econo- 
mice a omului. Celibatul este fără îndoială, o 
stare anormală, şi o populaţie, în care celibatul 
este mai mult sau mai puţin generalizat, se află 
într'o stare patologică ce reclamă un remediu ur- 
gent şi eficace. Este foarte posibil ca celibatul 
să fie rezultatul unei situaţii economice generale 
proaste, luat însă ca fenomen individual, celi- 
batul denotă o decadenţă morală întristătoare. 
Riimelin crede %) că frecvenţa căsătoriilor nu ìn- 
seamnă numai decît buna stare economică a po- 
pulaţiei, numărul mare al căsătoriilor putîndu-se 
datori şi lipsei de prevedere. Părerea aceasta ni 
se pare cu totul greşită şi nu există date statis- 
tice cari să, o confirme. Inmulţirea căsătoriilor 
este întotdeauna paralelă cu creşterea producerii 
sociale, cu înmulţirea mijloacelor de producere, 
fără însă ca aceste fenomene să producă în mod 
necondiţionat şi fatal înmulţirea căsătoriilor. 

Dar nu numai celibatul ci şi căsătoriile tărzii 
sînt un rău social, care trebue combătut. Fa- 
cultatea prolifică a bărbatului ca și a femeei este 
limitată la. o anumită vrîstă, iar calitativ cores- 
punde unui interval restrîns din viața omului. 
Copiii unei perechi de oameni tineri vor fi în! 
genere superiori şi fiziceşte şi intelectualiceşte co- 
piilor unei perechi înaintate în vrîstă. Adevărul 
acesta este prea evident şi cunoscut ca să mai 
insistăm asupră-i. 

„Numărul căsătoriilor posibile într'o ţară 
„este determinat de ocupațiile claselor în vrîstă 
„de a şe căsători“ 11), iar procentul văduviei va- 
riază în raport direct cu acela al căsătoriilor. 


10) Op. citat vol. I pag. 837, | 
11) Dr. G. Schnapper-Arndt: op. cit. pag. 120. 

Intrucît priveşte starea, de despărţenie, Schnapper- 
Arndt crede că statistica nu poate determina cu 
exactitate numărul femeilor divorţate, „deoarece 
multe din ele se declară văduve la facerea re- 
censămintelor, această stare convenindu-le mai 
bine, decît aceia de femee divorțată. Aşa s'ar 
explica. diferenţa enormă dintre numărul văduvi- 
lor şi al văduvelor. Acestea din urmă întrec cu 
mult pe cei dintăi. Aşa de pildă în: 
văduvi văduve 
Germania (1900) crau 809238 2352921 


Franța (148969 „ 1011313 2118394 
Rusia (1897) „ 20538726 5226082 
St.-Unite (1900) ,„ 1181489 2721438 


E posibil, ca această diferență enormă între 
numărul văduvilor şi al văduvelor să găsească 
o explicaţie parţială, şi în susceptibilitatea unora 
dintre femei, dar desigur, că, aceasta nu este cauza 
care să determine o atît de mare falsitate a datelor 
statistice. Dacă supoziţia lui Schnapper-Arndt ar 
fi adevărată, atunci ar trebui ca în ţările men- 
ționate la aceleaşi epoce numărul femeilor divor- 
fate să fie cu mult mai mic decît al bărbaţilor 
divorţaţi. Or, statistica arată contrarul, chiar 
după datele procurate de dînsul: 


divorțaţi 
bărbaţi femei 
Germania (1900) 31219 60738 
Franța (1896) 25553 33238 
Rusia (1897) 34387 53270 


Statele-Unite (1900) 84567 114933 

Dacă numărul văduvelor găsit de statistică 
ar fi în adevăr sporit atît de enorm cu un mare 
număr de femei divorțate, ar fi imposibil ca nu- 
mărul acestora din urmă să întreacă atît de mult, 
aproape să dubleze, numărul bărbaţilor divorţaţi. 
Explicaţia disproporţiei prea mari dintre văduvi 
şi văduve este alta. Cînd am vorbit despre împăr- 

ţirea populaţiei după, sex, noi am arătat că femeia 
este mai rezistentă, şi prin natura eï, şi prin con- 
diţiile ei de viaţă, cari diferă atît de mult de 
ale bărbatului. Cînd ne vom ocupa cu mişcarea 
populaţiei, vom vedea, că mortalitatea la temei 
este mai mică. decît la bărbaţi, cea ce confirmă 
esplicația noastră, şi arată că statistica, este mult 
mai exactă decit crede Schnapper-Arndt în ce 
priveşte recensământul văduvilor şi al văduelor. 

5. Impărțirea populației după știința de carte 
este încă şi mai importantă, decît aceia după 
starea civilă. Starea de cultură sau de ignoranță 
a unei populaţii se reflectează în statisticele, cări 
arată cît de generalizată sau cît de restrînsă este 
ştiinţa de carte. Toate progresele sociale şi bine- 
facerile civilizaţiei n'au fost posibile, decît prin 
răspîndirea cît mai vaștă a culturii, sau cum se 
obişnueşte a se zice astăzi, prin socializarea 
culturii. 

Se poate afirma în mod cu totul aprioristic, 
că populaţia cea mai cultă, este aceia care are o 
stare materială mai bună și profită mai mult de 
progresele civilizaţiei moderne. Dacă propoziţia 
aceasta are astăzi caracterul unei axiome, istoria 
ne spune că au fost timpuri și popoare la cari 
contrarul era adevărat. Sub regimul sclaviei an- 
tice, ca şi sub acela al iobăgiei medievale, se 
găsesc popoare şi epoce, în cari cultura era în 
bună parte atributul claselor apăsate. Sub re- 
gimul libertăţii economice şi politice de astăzi, 
fenomenul acesta nu mai e posibil, de unde şi 
zicătoarea.: ai carte, ai parte. 

Pentru determinarea gradului de răspîndire 
al culturii se uzitează de obicei numărul ele- 
vilor, procentul recruţilor ştiutori de carte, al 
căsătoriţilor ştiutori de carte. Se mai calculează. 
după răspîndirea organelor zilnice de publicitate 
etc... Toate aceste mijloace însă nu pot de rezul- 

tate precise, după cum lesne se poate înțelege. 
Cert e însă că sînt ţări, în cari asemene statistice, 
nu mai prezintă, un interes atît de mare ca mai 
înainte. In ţările scandinave, în Danemarca, în 
“ Germania ştiinţa de carte a atins limita de pe 
urmă a răspîndirii ei. In aceste țări nu se mai 
poate vorbi de procentul analiabeţilor, așa că 
statisticile de acest fel nu interesează. 

Cu totul altfel stă lucrul în alte ţări, cum e 
Romănia, Rusia, Italia, Austria şi chiar Franţa, 
în cari se găsesc procente mai mari sau mai mici 
de analfabeți indicînd starea de inferioritate cul- 
turală a populațiilor respective. 

In ţările în cari generalizarea culturii a atins 
limita maximă, ar fi de observat un alt fenomen, 
a cărui consemnare numerică dacă este imposi- 
bilă, prezintă totuşi simptome destul de evidente 
şi de caractersitice spre a putea fi constatat, ex- 
plicat, definit. Odată ce extensiunea culturii a 
atins culmea, ar fi interesant de ştiut, care e mă- 
sura, intensității ei, cu alte cuvinte cît de adînc 
pătrunde cultura în populaţie şi ce influenţă exer- 
cită asupra mentalităţii şi sufletului ei. Manifes- 
tările de tot soiul ale populaţiei pot forma cîmpul 
de observaţie pentru asemenea deducţii și cons- 
tatāri interesante; desigur însă că manifestările 
din domeniul moralei publice şi mai ales al re- 
ligiei sînt cele mai simptomatice în această pri- 
vinţă. 

Intensitatea culturii nu este însă, un feno- 
men care succede extensiunii ei, ci poate coe- 
xista cu acesta; deducţiunile şi constatările însă 
sub raportul intensității sînt cu siguranță mai 
precise, mai exacte, mai lămurite acolo unde pro- 
cesul de extensiune şi-a atins limita maximă. 

6) Statistica populatiei după ocupații şi 
clase este poate cea mai importantă din cîte ni 
procură observarea staticei populaţiei. Viaţa so- 

cială, a unei populaţii civilizate coprinde o mul- 
time de ramuri de activitate, dintre cari activi- 
tatea economică este negreşit temelia vieţii so- 
ciale însăşi. Cum această activitate este esen- 
țialmente producătoare, evident că ea trebue să 
ocupe marea majoritate `a populaţiei, contrarul 
este imposibil. 

In faza actuală a societăţii activitatea econo- 
mică se compune din următoarele ramuri: 1) 
agricultura cu anexele ei cum sunt: creşterea, vi- 
telor, exploatarea pădurilor şi a bălților, cultura 
legumelor şi a zarzavaturilor, vînatul etc... 2) 
industria sub toate formele şi cu toate anexele 
ei maï mult sau mai puţin artistice, 3) comerțul. 
Aflarea numărului de populaţie ocupat în aceste 
diverse ramuri ale activităţii economice şi a ra- 
portului numeric dintre ele ni dă oarecum gradul 
de avuţie şi de prosperitate economică a naţiunii 
respective. Aşa este generalmente cunoscut, că 
prosperitatea economică, şi ca o consecinţă a ei 
şi prosperitatea politică a unui popor, se efectu- 
ează în actuala societate prin dezvoltarea, indus- 
dustriei. Cu cît prin urmare, procentul populaţiei 
industriale va fi mai mare faţă de acela al po- 
pulațieï agricole, cu atît poporul, în sînul cărui 
se stabilește acest raport, va fi mai prosper eco- 
nomicește. Pilda cea mai doveditoare este Anglia, 
unde procentul populaţiei rurale era în 1901 nu- 
mai de 23 faţă cu 77,/? populaţie orășenească. 
De atunci şi pănă acum populaţia rurală a An- 
gliei a mai scăzut, după cum şi la 1901 era în 
descreștere faţă, de periodul decenal anterior ;— 
în 1891 populaţia rurală era de 25%, faţă de 
75%/% populaţie urbană.12). 

Acelaş proces se întîmplă şi în celelalte ţări 
civilizate. 


12) Aceste date statistice și cele ce urmează le luăm 
din lucrarea lui Emile Vandervelde: L'éxode rural et lere- 
tour aux champs ed. II-a 1910 pag. 23, 24,27 și30. 3 

In Statele-Unite ale Americei de nord: 


1990 1900 
Populaţia urbană, la sută 32,9 37,3 
Populaţia semi-urbană s ar Ota DL) 
Populația rurală D d 9,8 10,8 
In Germania: 
Anii proc. pop. urb. proc. pop. urb. 
1880 58,6 41,4 
1885 56,3 43,7 
1890 53,0 47,0 
1895 49,8 50,2 
1900 45,7 54,3 
1905 42,6 57,4 


Acelaş proces se întîmplă şi în Franfa, a 
cărei populație deşi sporeşte foarte lent, acuză 
totuşi chiar o descerştere absolută nu numai pro- 
centuală a populatiei rurale: 


Populația 
Proc. pop. 
ru- 
rală 


ur- 
bană 


Anii! Urbană 


rurală | totală 


1872| 11,234,899 Ea 36,102,921 31,1| 68,9 
1876| 11,971,396| 24,928,392! 36,905,788; 32,4| 67,6 
1881| 13,096,542| 24,575,506) 37,672,048] 34,8] 65,2 
1886| 13,766,508| 24,452,395! 38,218,903| 35,9] 64,1 
1891| 14,311,048| 24,031,900! 38,342,948] 37,4| 62,6 
1891| 15,025,812| 23,491,520| 38,517,332] 39,1] 60,9 
1901| 15,957,190| 23,004,755| 38,961,945| 40,9] 59,1 
1906| 16,537,234| 22.715,011| 39,252,245] 42,1| 57,9 


Această descreştere continuă şi progresivă a 
populaţiei agricole este şi mai mare, cînd ne 
gîndim că nu toată populaţia rurală este agricolă. 
O parte din populaţia de la ţară își cîștigă exis- 
tenţa cu alte mijloace decît cu agricultura. Așa 

de pildă, categoria funcţionarilor rurali, a mese- 
riaşilor de la sate şi a lucrătorilor industriali din 
fabricele existente în comunele rurale trebueşte 
dedusă din totalul populaţiei rurale, pentru a ni 
da mai bine seama de scăderea reală a populaţiei 
agricole. Şi am putea afirma, că măsura creșterei 
şi prosperității economice a unei populaţii este 
în proporția creşterii populaţiei industriale şi co- 
merciale faţă, de proporţia descreşterii populaţiei 
agricole, fără a. susţine bine înţeles, că depo- 
pularea complectă a satelor ar fi un progres, 
sau că ar fi măcar posibilă 13). 

Statistica populației după ocupaţii ne înles- 
neşte împărţirea ei în clase, care este iarăşi im- 
poriantă. Clasele sociale nu sînt în ultimă ana- 
liză decît categorii de oameni, cari au un mijloc 
de existență comun şi îndeplinesc în organizmul 
economic al societăţii aceiaş funcţiune. Vom dis- 
tinge deci patru clase sociale importante în ca- 
drul cărora se confundă toate categoriile, toate 
nuanțele posibile: clasa agricolă, clasa lucrăto- 
rilor industriali, clasa micii burghezii şi clasa 
capitaliştilor. Raporturile numerice dintre ele 
indică relaţiunile lor sociale şi politice cum şi 
definirea sau nedefinirea lor exactă, 

Cînd diferența numerică dintre aceste patru 
clase este neînsemnată, clasele însăşi nu sînt bine 
definite, interesele lor se confundă şi o armonie 
cel puţin aparentă există în întreg organismul 
social. Cînd dimpotrivă dezvoltarea şi acumu- 


13) Scăderea populaţiei agricole nu însamnă şi scă- 
derea produsului agricol, după cum afirmă unii autori: 
iar scăderea produsului agricol în virtutea descreşterei pro- 
ductivității solului ni se pare cu totul arbitrară și fantas- 
tică. Când vom face critica malthusianismului vom arăta, 
pentru ce atit scăderea populaţiei agricolo, cit și pretinsa 
productivitate descrescîndă a pămîntului nu pot determina 
descreșterea produsului agricol. 

larea continuă a capitalului stabileşte un raport 
numeric mare între clasele sociale, atunci ele se 
definesc cu precizie şi lupta dintre ele nu mai 
poate fi contestată. In Anglia 30 de proprietari 
stăpînesc pământul regatului, pe care îl lucrează 
o populaţie de 7,000,000. Acumularea capitalu- 
lui a făcut progrese enorme. 

Nu vom insista mai mult asupra importanţei 
şi consecinţelor acestui fenomen, pe care de altfel 
îl vom cerceta la timp, pentru a nu ieși din ca- 
drul cercetărilor statistice. 

Statica populaţiei mai interesează: felul lo- 
cuinţei, religia, naționalitatea, limba, viciile cor- 
porale etc... ale populaţiei, cari sînt tot atîte 
norme de împărţire a populaţiei. Despre acestea 
însă nu ne vom ocupa, pentru că nu au mare 
însemnătate prin ele înşi-le, şi pentru că nu in- 
teresează studiul economic al problemei popu- 
laţiei. 

* 


Dinamica Populaţiei. In afară de fenomenele 
cercetate pănă acum, cari se prezintă în starea 
populaţiei, şi cari se pot observa la un moment 
dat, mai sînt şi altele, cari nu pot fi observate, 
consemnate şi explicate decît cercetînd populația 
în mișcarea ei neîntreruptă. Dinamica popula- 
iei, sau cum se obişnueşte a se zice în ştiinţă, 
mișcarea populaţiei, se ocupă cu studiul acestor 
fenomene, cari se reduc în ultimă analiză la ur- 
mătoarele patru: maşterile, căsătoriile, decesele 
şi migraţiunile. De aceia: 

„Teoria mişcării populaţiei se împarte în 
„teoria mişcării naturale şi a mişcării sociale. 
„Cea dintii cuprinde teoria naşterilor, a căsăto- 
„„Tiilor şi a deceselor, cu alte cuvinte teoriile du- 
„ratei vieţii omeneşti, a rodniciei omenești şi a 

„consecinţelor ei. Ce-a de-a doua cuprinde teoria 
„migraţiunilor“ 14). 
* 


Naşterile sînt cauza primă, şi în acelaz timp 
naturală a creşterii populaţiei. In genere, cu cît 
naşterile vor fi mai numeroase, cu atît populaţia 
va creşte mai repede, fără ca aceasta să fie un 
adevăr întotdeauna exact, cauze sociale puter- 
nice putînd anihila efectul natural al numărului 
mare de naşteri. 

Cifra natalității, care se poate obţine prin 
împărțirea numărului total al populaţiei cu nu- 
mărul total al născuţilor, indică oarecum însă-și 
puterea de vitalitate a populaţiei. Cifra natalității 
pentru a fi exactă şi pentru a indica precis pu- 
terea de vitalitate a populaţiei nu rezultă din ra- 
portul tolalităţii indivizilor la totalitatea naşte- 
rilor ; ci din raportul totalităţii indivizilor în vrîstă 
de a procrea la totalitatea născuţilor viabili. 
Vrîsta de procreare nu este aceiaș la toate poz 
poarele. Ea variază mai ales după climat: în re- 
giunile călduroase populaţia eşte mai precoce sub 
raportul capacităţii de a se reproduce, şi cu cît 
ne ridicăm către pregiunile temperate ţi friguroase, 
cu atît vriîsta nubilă e mai tîrzie. 

Se observă tendinţa uni pronunţate scăderi 
a cifrei natalității. Iată cîteva date, cari confirmă 
această tendinţă, cifra fiind socotită. la 1000 de 
locuitori, cum se socoteşte în general: 

1886—90 1891—95 1896—900 1901—05 
Imperiul German 36,5 36,3 36,0 34,8 


Franţa 23,1 22,4 22,0 21,3 
Belgia 29,4 29,1 29,0 27,7 
Olanda 33,6 32,9 32,2 31,6 
Anglia 31,4 30,5 29,2 28,1 


14) Dr. G. Sehnapper-arndt : op. citat pag. 139. 

1886—90 1891—95 1896—900 1901—05 


Danemarca 31,6 30,4 30,0 29,0 
Austria 37,6 37,3 37,0 

Ungaria 43,5 41,7 39,4 37,2 
Romănia 40,9 41,0 40,2 39,4 
Serbia 44,4 43,4 40,3 38,8 


Această tendinţă manifestă a scăderii natali- 
tăţii, care nu înseamnă însă, scăderea popula- 
ției, este un fenomen de o importanţă covîrşi- 
toare şi cu aujtorul lui vom explica una dintre 
laturile cele mai însemnate ale teoriei populaţiei. 

Un fenomen interesant, care prin generali- 
tatea lui, a dat naştere chestiunii proporției se- 
urilor, este acela. observat pretutindeni, că din 
numărul născuţilor viabili băeţii sunt mai nu- 
meroşï decît fetele. Schnapper-Arndt15) dă ur- 
mătoarea statistică, indicînd proporția mai mare 
a băeţilor la 1000 de copii, cum şi numărul de, 
băeţi corespunzător la 100 de fete: 


La 1000 de născuţi viabili Ta 100 de fete 
băeți : corespund băsţi : 


Germania 511.2 104.5 
Austria 514.2 105.8 
Ungaria 509.0 103.7 
Kroaţia 514.6 106.0 
Romănia 507.4 103.0 
Serbia 524.1 110.1 
Bulgaria 522.4 109.4 
Grecia, 498.3 99.3 
Italia 511.7 104.8 
Şviţera 504.6 101.9 
Franţa 508.7 105.5 : 


15) Sozialstatistik pag. 141. 

Lu 1000 de născuți La 100 de fete co- 


viabili băeţi : respund băeţi: 
Spania 518.8 107.8 
Portugalia, 515.0 106.2 
Belgia 505.6 102.3 
Olanda 508.2 103.3 
Anglia 509.9 104.0 
Scoţia, 514.4 105.9 


Dintre toate ţările citate Grecia este unica, 
în care născuții de sex femenin întrec pe aceia 
de sex masculin. 

Statistica naşterilor înregistrează fenomenul 
şi sub raportul nașterilor nelegitime, multiple, 
nereuşite etc... cari nu au însă pentru teoria eco- 
nomică a populaţiei mai nici o importanţă şi 
asupra cărora vom trece fără. nici o discuţie. 


$ 


Cäsătoriile sînt al doilea, factor al dinamicei 
populaţiei. Ele însă „influențează direct mişca- 
„rea populaţiei numai întrucît condiţionează frec- 
„venţa naşterilor în ordinea de drept şi morala 
„monogamică'“ 16). Cifra nupțialilății se găseşte 
în raportul dintre numărul populaţiei totale şi 
numărul căsătoriilor. Stabilită în acest mod, iată - 
care ar fi cifra nupţialităţii în diversele ţări eu- 
ropene, după statisticele ce ni le procură Adolph 
Wagner 1’): 


16) Riimelin : Schânberg's Handbuciı etc... vol. I 
pag. 814. 

17) Les Fondements de l'économie politique ed. JI 
1909 vol. II pag. 318. 

Numărul căsătoriilor anuale la 1000 de locuitori- 


3 g > g E E S A 
A » Si a 3 
In E [sal 8 E8] |selacl |8|] #] es || 
E [sa [ră = azoa] i S|e|elală a 
1841—50 8,05| 7,70] 8,0 8,05; — | — lase — 17,4 16,8 | — | 7,9 17,45 7,8 
1851---60 7,81|7,25/ 8,0 8,45 -- |- 8,55] — 17,9 174| — |8,55| 7,60|7,7 
1861—70 8,52] 8,1 [7,8 8,15|7,55| 9,9 ı 9,85] 5,25] 8,2 | 7,5 7,45] 6,55| 6,65 
1871—80 8,61 8,1 |8,0 8.0 |7,70/ 9,3 | 9,15 4,7 [8,1 | 7,35/7,7 | 7.85 6,80| 7,25 
1881 90 7.81| 7,651 7,5 7,38] 8,00| 9,1 | 8,50 4,3 | 7,1 | 6,95| 6,86] 7,72) 6,42] 6,62 
Maxim. | 10,30] 9,75] 9,98 8,95| 9,1 | 10,25 | 11,65 | 5,5 | 8,9 | 8,35| 9,0 19,9 | 8,60l 8,55 
minimum| 6,99] 5,95| 6,05 6,95| 5,65 7,25] 9,25] 3,9 | 6,3 | 5,55] 6,8 | 5,6 | 5,2 | 6,15 
Iar ca date recente putem adăoga 18): 
1905 8,07 7,82| 1,54 15,3| 7,7 — | — 10,5] — 7,92 7,5] — !5,85|5,81 
1906 8,16, 7,92| 1,56 15,7| 7,8 — | — 10,3] 7,50 8,07 7,7) — |6,13|5,92 
1907  8,12[7,56/ 1,60 15,9| 7.7 — | — 10,317,60 8,02 7,7] — [6,2116,05 
1908 7,95]7,63| 1,60 15,11 8,3 — | — 10,4|7,25 7,79 7,6] — [6,1216,10 
1909 7,14] 7,54, 1,56 14,7 7,7 — | — 10,4|7,11 7,67 5| — |5,97| 5,98 
1910 7,69] — [1,56 14,9 7,7 — | — 10,1|7,24| — — | — 16,02|6,21 


18) KR. Calwer : Jahrbuch der Weltwirtschaft 1912. Cifrele recente, privitoare la Austria, rezultă din statis- 
tica întregii Austrii nu numai a celei apusene, 

Cifrele, cari indică proporţia maximă, şi mi- 
mimă nu sînt media căsătoriilor dintr'un period 
decenal ca celelalte, ci numai a unui singur an, în 
care numărul căsătoriilor a atins maximum sau 
minimum. 

Cifra nupţialităţii aflată în modul acesta nu 
este însă cea exactă, întru cît nu e just a se face 
raportul numărului de căsătorii cu întreaga po- 
pulaţie, ci numai cu populaţia în vrîstă de a se 
căsători, cea ce ar da, evident, un procent cu mult 
mai mare, care ar corespunde realităţii. 

Oricum s'ar stabili însă cifra nupţialității, 
ea nu manifestă o tendinţă constantă fie de ur- 
care, fie de scădere cum are cifra natalității; ci 
variază cu totul neregulat. După o periodă mai 
mare sau mai mică de urcare cifra nupţialităţii 
se poate coborî pentru o periodă egală sau nu, 
spre a se urca din nou în cursul unei alte peri- 
oade a cărei durată poate fi inegală cu ambele 
precedente, urmînd astfel un curs cu totul nere- 
gulat. Aceasta nu înseamnă însă, că cifra nup- 
țialităţii este cu totul întîmplătoare, ci numai că 
depinde de cauze sociale variabile. Aşa s'a ob- 
servat, că cifra nupţialităţii se urcă în epoce de 
prosperitate economică și se scoboară, când afa- 
cerile stagnează. sau trec printr'o epocă de criză. 

Căsătoriile fiind unul din elementele, cari 
determină mişcarea populaţiei, în genere creş- 
terea ei, este interesant a se stabili măsura efi- 
cacităţii lor. Evident, că o regulă generală este 
imposibilă. Vrâsta însă constitue fără îndoială un 
element esenţial al prolicifităţii oamenilor căsă- 
toriţi, atît sub raportul cantităţii cît şi sub acela 
al calităţii. O pereche de oameni căsătoriţi la o 
vrîstă înaintată vor avea în genere copii mai 
puţini şi de o calitate inferioară, decît o pereche 
căsătorită la vreme, cînd tinereţa organismelor 
şi plenitudinea facultăţilor intelectuale şi fizio- 
logice contribue la formarea şi dezvoltarea unor 

covii mai bine înzestrați. Nici vrîsta prea tînără 
însă nu avantajează progenitura omului nedez- 
voltat complect. De aici s'a dedus, că vrista fa- 
vorabilă căsătoriei şi reproducerii se află între 
aceste două, fără a se putea determina exact, de 
oarece ea variază după o mulţime de împrejurări 
naturale şi sociale. In termen mediu însă şi cu a- 
proximaţie se poate spune, că vrîsta de 25 anie 
cea mai favorabilă căsătoriei pentru bărbat, iar 
pentru femse, care se dezvoltă mai repede, 20 
de ani. 
* 

Decesele sînt al treilea element al mișcării 
populaţiei. Spre deosebire de cele două, dintii: 
naşlerile şi căsătoriile, cari contribue la creşterea 
populaţiei, decesele determină împuţinarea po- 
pulaţiei fără ca prin aceasta să cauzeze necondi- 
ționat descreşterea, ei. „Un număr mare de căsă- 
„torii şi de naşteri, spune Riimelin, este un bine 
„social dar numai relativ şi adesea îndoslnic, 
„un număr mic de decess însă este un bine so- 
„Cial absolut şi neîndoelnic'' 1). 

Decesele provin mai rar din moarte natu- 
rală, decît din cauze sociale, şi maladii întîmplă- 
tor contractate. Cu cit instituţiile sociale vor fi 
mai bune, cu cît organizarea serviciului sanitar 
va fi mai perfecționată, cu atît mortalitatea va 
fi mai mică. De aceia cifra mortalităţii ni dă nu 
numai media deceselor pe un period de timp 
anumit, ci ni procură şi indicaţii serioase asupra 
stării economice a populaţiei şi asupra institu- 
ţiilor ei. 

Cifra mortalităţii depinde maï ales de : vrîstă, 
slarea materială şi de profesie. 

In ce priveşte vrîsta, statistica mortalităţii 
distinge trei epoce deosebite. In cea dintii de la, 
0—6 ani, mortalitatea este colosală, mai ales în 


19) Op. atat vol. I pag. 850. 

primul an. In a doua, de la 6—50 de ani, cu- 
prinzînd adolescenţa şi maturitatea, mortalitatea, 
este mult mai mică. Ea se coboară mereu pănă 
la vrîsta de 30—35 pentru a se urca din nou dar 
lent pănă la 50. In epoca a treia, de la 50—90 
de ani, mortalitatea merge crescînd repede. 

Următoarea tabelă ne va lămuri perfect în 
lumina cifrelor cursul acestui fenomen de altfel 
firesc şi logici 


Din 1000 de indivizi mor: 


Bavaria me- 


Germania ridională 


In vîrstă de: 


Franţa, Norvegia 


0—1 an | 294,0 210.0 560,0 111,0 
1—2 ani| 70,0 29.0 65,0 39,0 


2—5 „| 25,0 29,0 19,0 16,0 
5—10 , 8,7 6,7 7,1 6,6 
10—15 , 4,1 4,3 3,1 4,1 
15—20 , 5,1 6,0 4,2 5,5 
20—25 , 7,5 8,4 6,9 7,4 
25--30 , 8,8 9,8 8,2 8,0 
30—35 „| 10,0 9,8 9,5 8,0 
35—40 „| 11,8 10,1 10,9 9,3 
40—45 | 13,4 11,4 11,9 9,6 
45—50 „| 15,9 13,0 14,5 10,8 
50-55 „| 21,0 17,0 19,0 13,0 
55—60 „| 29,0 22.0 26,0 17,0 
60—65 ,| 41,0 33.0 38,0 26,0 
65—70 „ | 63,0 50,0 62,0 40,0 
70—75 „| 94,0 80,0 97,0 58,0 


75—80 „| 145,0 | 182,0 | 137,0 88,0 
peste 80 ,, | 234,0 | 204,0 | 279,0 | 162,0 


Copii şi bătrîni dau cel mai mare contingent 
de decese. 

Şi de starea materială. a populaţiei este intim 
legată mortalitatea. Cifra mortalităţii este cu mult 

{maï mare în clasele sărace decît în cele avute, 
fapt lesne de priceput, întrucît clasele sărace re- 
zistă cu maï multă greutate diferitelor boli şi 
lepidemii, pe cari le şi contractează mai lesne. 

De asemene mortalitatea depinde şi de pro- 
fesiile diferitelor categorii ale populaţiei. Este 
evident, că mortalitatea va fi mai mare în acele 
categorii de oameni, a căror ocupaţii le expune 
mereu accidentelor, cum sînt unile categorii de 
muncitori industriali şi minieri; precum şi în 
rîndurile lucrătorilor din industriile aşa numită 
insalubre. Aceştia îşi întoxichează şi-şi slăbesc 
zi cu zi organismul, pentru a cădea mai curînd 
decît normal victimele morţii. 

Interesantă este împărţirea deceselor după 
sexul morţilor. S'a observat că mortalitatea este 
mai mare la bărbaţi decît la femei în mai toate 
țările. Explicaţia faptului noi am dat-o, cînd ani 
vorbit despre statica populaţiei sub raportul îm- 
părţirii populaţiei după sex. Pe deoparte lupta 
pentru existenţă a bărbatului este mai grea, iar 
pe de altă parte puterea de rezistenţă a organis- 
mului femeei este mai mare. Aceste două cauze 
contribue în mod neîndoios la stabilirea unei 
cifre de mortalitate mai mari pentru bărbaţi de 
cît pentru femei. 

Cu aujtorul cifrei mortalităţii şi mai ales 
a tabelelor de mortalitate, indiferent de metodele 
după cari sînt întocmite, se poate determina, 
viaţa probabilă şi viaţa mijlocie a omului. 

Viaţa probabilă (vie probable, Lebenserwar- 
tung) este durata probabilă a vieţii oamenilor. 
Fiindcă mortalitatea în primii ani, şi mai ales 
în cel dintîi an al vieţii, este mai mare, de aceia 
viața probabilă este mai mare după acest timp. 
Ea se măreşte însă, şi tinde a ss egala cu viaţa 
reală la persoanele în vristă de 12—30 ani, cînd 
mortalitatea este minimă, spre a se mări tot mai 
mult, pe măsură ce omul înaintează în vrîstă. 

La, persoanele, cari ating vrîsta cea mai înaintată, 
posibilă—să zicem că aceasta ar fi 90 de ani— 
viaţa probabilă a atins şi ea maximum. 

Viaţa mijlocie (vie moyenne, durchschnitt- 
liche Lebensdauer, wahrscheinliche mittlere Le- 
bensdauer) se află în principiu, dacă împărțim 
suma anilor trăiţi de indivizi ce compun o po- 
pulație prin numărul acelor indivizi. Această o- 
peraţie însă nu ne-ar putea da un rezultat exact, 
de oarece mortalitatea diferă enorm în diversele 
stadii ale vieţii omului. Am văzut, că mortali- 
tatea este colosală în primii ani ai vieții și foarte 
mică, între 12 şi 30 de ani. Pentru a se putea 
afla cu oarecare precizie viața mijlocie se iau 
acele două elemente: suma anilor trăiţi şi numă- 
rul indivizilor, dar aparţinînd aceleiași grupe rle 
vristă, 

Dacă într'o grupă de vrîstă oarecare, găsim 
800 de indivizi, cari toţi împreună au trăit 50 
mii de ani, atunci viaţa mijlocie a acestei grupe 

; ; i 50.000 
va fi exprimată prin raportul 300 = 02,50, 
Viaţa, mijlocie a acestei grupe wa fi deci 62,50 ani. 

Din raportul de mai sus se vede, că viața 
mijlocie variază în raport invers cu mortalitatea. 

Tabelele de mortalitate constată, că atît viața 
probabilă cît şi viaţa mijlocie sînt mai mari la 
femei decît la bărbaţi 2). 

x 

Al 4-lea factor al dinamiceï populaţiei sînt 
migrațiile, cari în limbajul curent se pot defini, 
ca fiind strămutările mai mari sau mai mici ale 
populaţiei. Migraţiile, spre deosebire de naşteri, 
şi decese, sînt un factor eminamente social şi 
înrîuresc mișcarea populaţiei în două direcţiuni 


20) Vezi Riimelin: Op. citat vol. I pag. 855 şi urm. care 
cuprinde o suggestivă tabelă de mortalitate a Prusiei. 

distincte, după, cum se manifestă sub forma vpi- 
grării sau a imigrăriă. 

Emigrarea tinde la descreşterea populaţiei, 
întrucît ea înseamnă, strămutarea în alte ţări a 
unei părţi din populaţie, și are ca fenomen core- 
lativ imigrarea, ce se observă în populaţie în 
cari se răspîndesc elementele emigrate. 

Emigrarea se poate datori: fie puterii de 
vitalitate şi expansiune a populaţiei, care în sis- 
temul de organizare a producerii şi repartiţiei 
avuţiei sociale, nu găseşte în totalitatea ei pu- 
tinţa de a-şi cîştiga existenţa; fie unor împre- 
jurări economice defavorabile, cari cu toată creş- 
terea înceată a populaţiei, sileşte pe o parte a 
acesteia să emigreze, pentru a-şi dobîndi exis- 
tenţa în alte regiuni şi între alte populaţii. Ori 
căror cauze sar datori însă, emigrarea este în- 
totdeauna un rău social, întrucît are de efect 
nu numai scăderea cantitativă a energiilor popu- 
laţiei, ci şi scăderea calitativă a acestor energii. 

Este în deobşte cunoscut, că indivizii cari 
emigrează sînt în genere elementele cele mai vi- 
guroase, mai îndrăzneţe şi că sînt mînate de 
dorul şi de speranţa unei vieţi mai bune. Bă- 
trînii şi femeile nu dau decît un mic contingent de 
emigranţi. Aşa că, chiar în împrejurările în cari 
emigrarea pare a fi soluţiunea unei rele situaţii 
a populaţiei, încă nu este de recomandat, de oare 
ce nu se poate impune gine să emigreze şi cine nu. 

In înţelesul strămutării dintr'o ţară în alta 
nu există propriu zis decît o singură formă de 
emigrare. Dacă însă ne referim la emigrarea așa 
zisă locală, adecă la strămutările populaţiei în 
cuprinsul aceleiaşi ţări, atunci se deosebesc trei 
forme: emigrarea permanentă, de sezon şi zil- 
mică 21). Emigrarea locală însă nu interesează di- 
namica populaţiei luată în totalitatea ei. 

21) In capitolul: socialiştii ca antimalthusiani, vor- 


bind despre o lucrare a lui Emile Vandervelde, insistăm a- 
supra emigrării locale și a consecințelor ei. 

Am spus, că emigrarea tinde la descreşterea 
populaţiei. Efectul acesta, dacă, se manifestă ìn- 
totdeauna ca tendinţă, nu e însă întotdeauna real. 
Natalitatea şi imigrarea pot fi—amândouă sau 
numai una—atît de puternice, în cît să anihileze 
efectul emigrării producînd un spor constant sau 
intermitent de populaţie. Efectul descreşterii po- 
pulaţiei din cauza emigrării este imposibil mai 
ales în acele ţări, în cari indivizii sînt împinși 
la emigrare din cauza puterii de expansiune a 
populaţiei, adecă a unui mare escedent al naş- 
terilor asupra deceselor. 

„Emigrarea europeană, spune Riimelin, în 
„celelalte continente se efectuează pănă la 1810 
„în proporţii moderate, şi mai ales pentru țările 
„de pe continent era cu totul neînsemnată (Bri- 
„tania Mare şi Irlanda făceau escepţie). Pe de 
„oparte dezvoltarea mijloacelor de comunicație 
„prin căi ferate şi vapoare transatlantice, iar pe 
„de alta. boala cartofului, o serie da recolte nefa- 
„vorabile, crizele manufacturare în urma dezvol- 
„tării crescînde a industriei paralel cu înmul- 
„„tirea mare a populaţiei determinasă, o creştere 
„Subită şi puternică a emigrării, care între anii 
„1854—1881 atinse maximum cu 7—800000 de 
„emigranţi 22). 

In intervalul de la 1820—1890 au emigrat 
din Europa pe alte continente vre-o 23,000,000 
de oameni, dintre cari aproape jumătate vre-o 
11,000,000, au emigrat numai din Britania Mare 
şi Irlanda, și anume din Britania Mare aproape 
7,000,000, iar din Irlanda peste 4,000,000. Restul 
pănă la suma totală a emigranților se împarte 
între: Germania cu 5,500,009; Italia cu 1,600,000; 
ţările scandinave cu 1,000,000; Spania şi Portu- 
galia cu 990,000; Franţa 500,000; Austroungaria 
500,000. 


22) Op. citat vol. I pag. 860. 

Această emigrare se face mai ales peste At- 
lantic în America, şi populaţiile, cari dau cel 
mai mare contingent de emigranţi în această di- 
recţie, sînt populaţiile engleze, germane, italiene 
şi scandinave; iar dintre țările Americei, acea 
care atinge un mare număr de emigranţi este 
Statele-Unite. 

lată un tablou al emigrării europene în A- 
merica între anii 1871—18902). 


`- 


„„ Din Brita- Din Ger- | Din Nor- Danc- i- s 
Anii „pin mara mania prin O | țora |Feante Iti 
1871 193 76 174123 39 42 —!— 
1872| 210 | 128 |159 139| 6,7] 5,5 15,8| — 
1873| 228 | 110 [13,6 10,4] 72] 55 84 — 
1874) 197| 48| 7,8 4,6 33] 3 76 — 
1875] 141| 32| 97 40 21 2 43| — 
1876) 109 | 30 | 94 4al 1,6 2 1 2219 
1877 95| 23 | zel 32] 19] 1,9) 21| 21 
1878! 113 | 26 | 90| 4,9) 30| 2,6) al 21 
1879 164| 836 |176) 76| 31) 43] 3,6l 37 
1880 228 | 117 |421|202| 57 73| 46| 33 
1881 243 | 221 |46 |260) 8010,9) 45| 41 
1882 279| 204 |50 |29 |116112 | 49| 60 
1883 320| 174 |32 |22 | salas] 4 |64 
1884 242| 149 |24 l14,8) 63l 96 6,1| 56 
1885 208| 110 |23 |14 | 43] 76 61 74 
1886 232| 83 |33 |15 | 63| 63 73| 83 
1887 281| 105 |51 121 | 88! 76ļ112130 
1888| 280 | 104 |50 |21 | 87| 8,3] — 1205 
1889] 258| 96 |— [13 | 9 | 84! — 124 
1890] 221 | 97 [— |11 [1043 ni| — jus 


22) Cifrele reprezentând numărul emigranților din a- 
cest tablon sint expresiunea miilor, afară de acele urmate 
de fracțiuni cari reprezintă sute. 

23) Intră şi emigrarea fără importanţă pe alte continente 

In termen mediu din Europa au emigrat spre 
America între anii 1815 20 şi 1890 peste 20 
milioane de oameni, cea ce înseamnă aproape 
60/% din populaţia actuală a Europei24). 

Imigrarea este intrarea şi stabilirea într'o 
țară a unor elemente străine emigrate din altă, 
țară. Imigrarea evident contribue la creşterea po- 
pulaţiei atît prin adăogirea elementelor imigrante, 
cît şi prin înmulțirea lor pe noul teritoriu. 

Cauzele imigrării sînt în genere opuse cau- 
zelor emigrării. Populaţia nu imigrează  într'o 
țară săracă şi a cărei populaţie are o mare putere 
de expansiune, căci într'o asemene ţară nu şi-ar 
mai putea găsi existenţa. Ţările nouă, ale căror 
bogății naturale sînt neexploatate sau prea pu- 
țin expioaiate, şi a căror populație este rară sînt 
acelea, cari atrag surplusul populaţiei ţărilor 
vechi şi civilizate. 

Continentul Americsi, şi în special Statele 
Unite ale Amsricei de Nord, ocupă fără îndoială 
primul loc şi sub raportul imigrării. Apoi vine 
Australia şi unile regiuni ale Africei. In Statele- 
Unite imigrarea populațiilor europene este veche, 
şi a avut consecinţe admirabile pentru civiliza- 
ţia mondială. 

Tabloul următor reprezintă imigrarea, soco- 
tită la 1000 de locuitori originari şi creşterea, 
populaţiei provocată prin imigrarea în Statele- 
Unite între anii 1821—1890 : 


Numărul ab- 
Anii solut la 1000 | creşterea 
de locuitori _ 
1821—30 143 1,000 
1831.- 40 599 4,189 
1841—50 1,713 11,979 
1851—60 2,598 18,168 
1861—70 2,467 17,25. 
1871—80 2,945 20.595 
1881—90 5,189 36,287 
Total 15,654 
24). Adolph Wagner: cit, op. vol. IL p. 369 4 

Cea ce înseamnă, că dacă între 1821—30 
raportul între populaţia originară a Statelor-Unite 
şi cea imigrată era ca. 1000 la 143, în 1881— 
90 raportul acesta. devine ca 1000 la 5189, după 
ce în interval sporeşte mereu. Astfel că în 1881 — 
90 avem în Statele-Unite 5189 de locuitori imi- 
graţi la 1009 de locuitori originari, aflători în 
țară la 1821. Exemplul Statelor-Units este prea 
suggestiv şi ni arată importanţa covîrşitoare 
a fenomenului imigrației, cum nu se poate mai 
lămurit. 

Imigrația are loc nu numai în ţările cu i- 
mense bogății naturale şi cu populaţie rară, ci 
şi în acelea, în cari populaţia se înmulțește foarte 
încet sau rămîne staţionară. Exemplul cel mai 
tipic în această privinţă este Franţa. Arsene 
Dumont %), ni procură următoarea. tabelă statis- 
tică, din care se poate aprecia numărul mare al 
imigraților în Franţa şi proporţia lor la 1000 de 
locuitori francezi : 


Anii Numărul străin. | Proporția la 
în Franța [1000 de francezi 


1851| 378561 10,58 
1861] 497091 13,29 
1866] 635495 16,50 
1872| 723507 18,40 
1876| 801754 21,70 
1881| 100000 26,70 
1886! 1115214 30,00 


25) Dépopulation et civilisation pag. 66. 

Fenomenele emigrării și imigrării, cari cons- 
tituesc migrațiile populaţiei, sînt atît prin cau- 
zele ce le provoacă cît şi prin consecinţele la 
cari dau naştere de o importanță foarte mare 
pentru economia. socială, istorie, antropologie, 
etica socială etc.... Noi nu ne putem ocupa aici 
de toate aceste chestii, dar vom menţiona numai, 
că grație imigraţiunilor populaţiei încrucișările de 
rase şi popoare au devenit atît de frecvente, încât 
astăzi nu maï e permis a se vorbi în ştiinţă despre 
rase pure cu caractere organice sau etnice dis- 
tincte, în măsura în care lucrul era cu putinţă 
înainte vreme. 

Dacă privim fenomenul migraţiilor în com- ` 
plexitatea lui şi-l raportăm la totalitatea popu- 
laţiei omeneşti, atunci ne putem da seamă, de 
caracterul său esenţial. Migraţiile în definitiv, şi 
în raport cu populaţia globului pămîntesc, nu 
contribue cu nimic nici la creşterea, nici la scă- 
derea populaţiei. Strămutările dintr'un loc în altul 
dacă împuţinează populaţia unei ţări, a aceleia, 
din care se emigrează, înmulțesc populaţia altei 
țări, în care se migrează. De aceia migrațiile, | 
nu sînt decît o mişcare în spaţiu a populaţiei 
şi nu în număr, în cantitate. Cu acest caracter 
esenţial, migrațiile nu prezintă mult interes pen- 
tru problema populaţiei, întrucît e vorba de le- 
gea de înmulţire a speciei umane; ci numai pen- 
tru o lature a problemei referitoare la înmulţirea 
speciei umane în forma actuală de organizaţie 
socială. 

E 

Creşterea şi scăderea. populaţiei. Populaţia 
privită fie din punctul de vedere al unei naţiuni 
anumite, fie din punctul de vedere al totalității 
ei, este esențialmente variabilă. Naşterile, dece- 
sele, migrațiile, cari sînt factorii mișcării popu- 
laţiei, se produc continuu şi fac ca în fiece mo- 

meni populația să fie alta sub raportul cantităţii, 
numărului ei. Şi chiar dacă întîmplarea ar face, 
ca la un moment dat numărul populaţiei să fie 
acelaş ca şi întrun moment anterior, încă popu- 
laţia nu este aceiaşi din punctul de vedere al 
calităţii. Un număr mai mare sau mai mic de 
bărbaţi sau de femei, de copii, de adulţi, de bă- 
trîni va distinge totdeauna cantităţile întîmplător 
egale ale populaţiei în acele două momente. 

In această. neîntreruptă variaţie a populaţiei 
se disting două fenomene: creșterea şi descreş- 
terea populaţiei. 

Creşterea populației este naturală cînd pro- 
vine din naşteri, şi socială cînd provine din imi- 
graţii. În genere populaţia creşte, şi creşterea ei 
este egală cu escedentul naşterilor şi a imigra- 
țiilor asupra totalului deceselor şi emigraţiilor. 
Fenomenul general al creşterii populaţizi se ob- 
servă foarte uşor, dacă cercetăm statisticele în 
mai multe momente succesive sau distanţate. 
Aşa de pildă populaţia germană pe teritoriul ac- 
tualului imperiu a variat. după cum arată urmă- 
torul tablou: 


ni „|ereştare anu- E ii _ creştere anu- 
ant na TA e 87| an munte GR 3 
1816|24,853 1865|39,656| 9,9 
20|26,294| 14,3 10| 40,818| 5,8 
25|28,113| 13,4 15| 42,129| 91 
30/29,520| 9,8 80| 45,236] 11,4. 
35| 30,938] 9,4 85| 46,858] 7.0 
40| 32,787] 11,6 90|49,428| 10,7 | 
45|34,398| 9,6 95|52,280| 11,2 
50| 35,397] 5,7 [1900[56,367| 15,0 
5536,114| 4,0 | 905|60,641| 14,6 
60|37,747| 8,8 | 910]64,926| 13,6 

care indică creşterea absolută şi creşterea relativă 
socotită la 1000 de locuitori. Fenomenul acesta 
de creştere a populaţiei se observă în toate țările: 


îs los la] l$ 
a 88 n |2] 2 |s| nm |52 
2 & & kS A 
Austria 1820| 1411890| 23168,3| 7,5|1910| 28 
Ungaria  |1820| 12|1890| 17[35,6| 4,4(1910lap.20 
Italia 1861| 25|1890| 30|20,6| 6,5[1911| 34 
Suedia 1820|  211890|  4185,3| 8,81910] 5 
Belgia 1846! 41890 6| 40,2] 7,711910 T 
Olanda 1829! 211889 4|12,8| 9,211910lapr, 6 
Șviţera, 1837 2|1888|îpt. 3|33,8| 5,711910lapr, 4 
Danemarca |1840 1/1890 2/71,1/10,8/1911/aẸr. 3 
M. BRITANIE Și |1891] 211891] 37/77,4| 8,21911) 45 
Franța 1821| 2811891; 38133 | 4,11911) 39 
Romănia |1859|apr. 411889]apr. 5 1910ap. 7 


Această creştere neîntreruptă . a populaţiei 
trebue să, fie considerată, ca fiind efectul mai 
ales al creşterei sale naturale, adecă a esceden- 
tului nașterilor asupra deceselor. Migraţiunile 
n'au în genere decît un efect neînsemnat. Lu- 
crul acesta este şi mai evident din următoarea! 
statistică, pe care o luăm din lucrarea. lui Schnap- 
per-Arndt 26), care arată escedentul nașterilor asu- 
pra deceselor la 1000 de locuitori: 


26). Op. citat pag. 249, 

Belgia 


Danemarca 


Germania 
Anglia 
Finlanda 
Franța 
Irlanda 
Italia 
Olanda 
Norvegia 
Austria 
Romănia 
Rusia 
Scoția 
Svedia 
Şviţera 
Serbia 
Spania 
Ungaria 
Japonia 


— DA 


1903 
1904 
1904 
1904 
1903 
1904 
1904 
1908 
1904 
1904 
1903 
1903 
1899 
1904 
1903 
1904 
1903 
1903 
1903 
1902 


Născuţi 


27,5 
29,2 
34,1 
28,0 
30,4 
20,9 
23,6 
31,5 
31,4 
27,9 
35,0 
40,4 
49,0 
28,6 
25,7 
27,7 
40,9 
36,5 
36,6 
32,4 


ta 1000 de locuitori 


Morți 


Excedentul 
nașteril or 


Adolph Wagner?) susține, că, creşterea po- 


pulaţiei privită după natura cauzelor ce o pro- 
duc este de două) feluri: posibilă şi reală. Popu- 
lația are tendinţa firească de a se înmulți într'oi 
mare măsură și dacă ar îi numai sub stăpînirea, 
factorului fiziologic sar dubla întrun timp re- 
lativ scurt. Această, înmulţire firească însă, care 
tinde totdeauna la maximum, este numai înmul- 
țirea posibilă. Imnmulţirea reală este rezultatul 


27) In acest număr se cuprind și născuții morți. 


28) Op. citat Vol. II pag. 249. 


www.dacoromanica.ro 


— 55 — 


combinării acţiunii factorului fiziologic cu a ce- 
lui social, care reducînd puterea factorului fizio- 
logic, evită creşterea populaţiei către maximum! 
posibil. 

Atară de creşterea posibilă şi creşterea reală. 
s'a calculat creşterea mijlocie a populaţiei. Creş- 
terea reală nu e totdeauna aceiaş. Intrucît ea 
depinde mai ales de factorul social, adecă de re- 
zultanta. împrejurărilor economice, sociale, poli- 
tice, morale etc... cari înrîuresc populaţia în mer- 
sul ei numisric ascendent, evident, că va fi schim- 
bătoare, variind de la un timp la altul, după 
gradul şi măsura în care lucrează factorul social. 
Pentru înţelegerea însă mai clară a creşterii po- 
pulaţiei se ia un period de ani, 10 de pildă, se 
face media creşterii populaţiei în acest period 
obţinîndu-se astfel creşterea medie sau mijlocie. 

Astfel creşterea mijlocie a populaţiei impe- 
riului german a fost: între 1841—50 de 7, 7 pe 
an; între 1851—60 de 6,5; între 1861—70 de 
8,1; între 1871—80 de 10,1. Aceste cifre repre- 
zintă, numai cieșterca mijlocie pe neriode dece- 
nale. Așa între 1876 80 creşterea populaţiei ger- 
mane a. alins un maximum de 11,4 pe cînd în 
întreg periodul 1871—1880 media e numai 10,1. 
Deasemenea. creșterea a atins un minimum de 
1,77 între 1853—55, pe cînd în întreg periodul 
1851—60 media. este mult mai mars: 6,5. Creş- 
terea inijlocie a populaţiei se poate face şi pe 
periode mai mari, pe secole de pildă. Este lesne 
îneles însţă, că ea e mult mai exactă şi ne înles- 
neşte mai bine priceperea variațiilor cînd se cal- 
culează pe periode mai mici. 

In legătură cu creșterea mijlocie a populaţiei 
se ridică. o altă cehstiunz, acea de a se şti, care 
este perioada. de dublare (Verdoppelungsperiode, 
période de doublement) a populaţiei. Chestiunea 
e cu atît mai interesantă, cu cît face parte inte- 

grantă din teoria populaţiei și a fost pusă dea 
Townsend, Ortes și mai ales de Malthus într'o 
formă suggestivă, care a avut darul să denunțe 
un mare pericol ce ameninţă omenirea. După a- 
cești scriitori şi în special după Malthus popu- 
laţia tinde să, se înmulțească în progresie geome- 
trică, şi anume ca: 1, 2, 4, 8, 16, 382, 64... dublîn- 
du-se într'o periodă də 25 ani. Şi, spunea Malt- 
hus, în această înmulţire prea repede găsim 2x- 
plicaţia tuturor nenorocirilor sociale; cu alte cu- 
vinte omul este cauza propriei sale nenorociri. 

Rezultatele cercetărilor statistice contrazic a- 
firmarea, unei periode de dublare atît de scurte, 
şi tăgăduesc posibilitatea uneï periode de dublare 
constante la, aceiaş populaţie în curs de mai mult 
timp sau la mai multe populaţii în acelaş timp. 
Unele populaţii se înmulțesc mai repede, altele 
mai încet, dar nici una nu se dublează în 25 de 
ani în mod natural. 

Populaţia. Europei era la 1801 de 175 mi- 
lioane, iar la 1895 de 376 milioane, cea, ce în- 
seamnă, că în curs de aproape un scol, populaţia 
Europei a crescut de abia de 2 ori și! ş. Sîntem 
prin urmare departe de afirmaţia lui Malthus, că 
populaţia s'ar dubla la fiecare 25 de ani, şi cu 
atit mai departe, cu cît sac. 19-lea a fost poate 
cel mai puţin bîntuit de epidemii şi turburat de 
războaie mari, dezastroase cum au fost secolele 
precedente (cu escepţia războaielor napoleoniene 
din primii ani ai sec.). 

Cîteva, exemple ne vor lămuri şi mai bine. Po- 
pulaţia Germaniei era în 1816 de 24830000 de 
locuitoțri, iar în 1890, adecă după 74 de ani abia, 
s'a, dublat atingînd cifra de 49,430,000. Marea Bri- 
tanie şi Irlanda avea la 1821 o populaţie de 
21,270,000 locuitori, care nu s'a putut dubla nici 
după 70 de ani, căci la 1891 populaţia acestei 

țări se urcă abia la 37,730,000, acuzînd astfel 
o creştere numai de 77,40/9. Fără a mai pomeni 
de Franța, a cărei populație se înmulţesc foarte 
încet, putem indica: în Austria de la 1820 1890, 
adică timp de 70 de ani populaţia a crescut cu 
68,30/9; în Ungaria în acelaş interval cu 35,60 ; 
în Suedia cu 85,3%/); în Italia între 1861—1890, 
adecă în 29 de ani, cu 20,6%/0; în Belgia între 
1846—1890 cu 40,20/,, etc..... 

„In prezent, spune Riimelin?%), după eva- 
„luări în sume rotunde se poate deduce, că în 
„Europa se nasc în medie anuală, 13 milioane 
„de copii şi mor 10 milioane de indivizi, că din 
„gescedentul de 3 milioane vre-o 500,000 emigrea- 
„Ză pe alte continente, iar creşterea anuală. a 
„populaţiei este de 2,500,000, adecă, 7,60/99; în 
„10 ani creşterea, este de 25.000,000 şi pentru ca 
„populaţia să se poate dubla i-artrebui 90 de ani“. 

Sîntem departe de progresia geometrică a 
lui Malthus. 

% 

Descreşterea populației înseamnă, micşorarea 
numărului indivizilor cari compun populaţia. Fe- 
nomenul acesta este cu totul special şi se produce 
rar, de oarece este efectul unui concurs de cauze 
ce iese din cadrul mersului normal al lucrurilor. 

Descreşterea populaţiei poate fi continuă 
sau momentană,. după cum se produce constant 
şi progresiv într'o serie de mai mulţi ani şi pînă 
la dispariţia populaţiei, sau numai într'o epocăi 
mai lungă sau mai scurtă graţie unor cauze în- 
tîmplătoare. Oricum ar fi însă, descreşterea po- 
pulaţției este un fenomen pur social, adecă da- 
torit unor cauze sociale, în opoziţie cu creşterea! 
populaţiei, care se datoreşte şi unei tendinţe na- 
turale a. speciei umane de a se înmulţi. Această) 


29) Op. citat vol. I pag. 866. 

distincție este foarte importantă, pentru că ne 
arată, că împiedecarea producerii fenomenului 
descreşterii este posibilă prin reformele sociale 
ce le reclamă, epoca şi organizaţia socială în cari 
trăeşte populaţia în descreştere. 

Dacă, privim populaţia omenească în totali- 
tatea ei, fenomenul descreşterii ne apare ca evi- 
dent imposibil, căci toate observaţiile şi datele 
statistice culese dovedesc înmulţirea ei continuă ; 
dar dacă observăm anumite părţi, grupe de po- 
pulaţie, atunci descreşterea populaţiei este nu nu- 
mai posibilă ci chiar un fenomen real, care se 
întîmplă, zilnic. 

În genere se ştie, că populaţiile sălbatice 
cedează populațiilor civilizate imigrante. Descreş- 
terea populaţiei indiene din Statele-Unite ale A- 
mericei de nord este bine constatată şi dispariţia, 
ei complectă nu-i decît o chestiune de timp. Dar 
nu numai populaţiile sălbatice descresc. Feno- 
menul se produce chiar în cadrul populațiilor 
civilizate, cum e cazul Irlandei. a cărei popu- 
laţie a scăzut, după cum urmează: 


Anii Populaţia 
1841 8,196,000 
1851 6,550,000 
1861 5,800,000 
1871 5,400,000 
1881 5,160,000 
1891 4,705,090 
1911 4,381,000 


ceea, ca însaamniă, că în curs de 70 de ani popu- 
laţia Irlandei s'a înjumătăţit aproape. 
Descreşterea, populaţiei însă este, după cum 
am spus, un fenomen izolat, şi producerea lui 
în condiţiile actuale nu prezintă, nici o însemnă- 
tate. Cea ce îngrijeşte şi înspăimîntă chiar pe 
unii economiști și oameni politici este tocmai 

fenomenul contrar, creşterea prea repede a po- 
pulaţiei, despre care ne vom ocupa cu mai multă! 
insistenţă în partea a doua a lucrării de faţă, stu- 
diind teoria, populaţiei şi legea de înmulţire pre- 
conizată de Malthus. 

CAP. II 
TEORIA POPULAȚIE! 


In genere, teoria nu este decît reflexul men- 
tal al realităţii. Idea, care este realitatea elemen- 
tară a teoriei, purcede din observaţiunea faptelor 
şi a realităţii înconjurătoare. Astăzi aceste ade- 
văruri sînt prea simple şi poate chiar banale, 
pentru a mai avea nevoie să fie sprijinite pe 
dovezi logice, istorice sau experimentale. Şi dacă, 
aceasta este adevărat în genere, ori care ar fi 
teoria, apoi este desigur evident, cînd e vorba 
de teoria economică. 

Economia, socială are de oibect cercetarea 
şi explicarea unor fenumene, cari nu numai că 
vin în direct şi continuu contact cu omul,—dar 
sînt însă-și realitatea socială, şi al căror subs- 
trat constitue, după cum a zis Karl Marx, însăşi 
anatomia societăţii. 

Teoria, economică este prin urmare reflexul 
mental al realităţii economice. Dacă într'o epocă 
dată. reflexul acesta prezintă oarecari variaţiuni 
în ce priveşte cuprinsul şi înţelesul său, pricina 
nu este a reailtăţii, care este aceiaș, ci a mentali- 
tății, care elaborează teoria din materialul brut 
procurat de realitate; cu alte cuvinte a prismii 
în care se reflectează această realitate. 

Așa se şi explică profundele şi numeroasele 
disensiuni, cari există, în ştiinţa economică în 
general şi în teoria populaţiei în special. 

In adevăr, teoria populaţiei este una din cele 
mai controversate materii ale Economiei sociale. 
In nici o oltă, materie nu s'au ivit poate atîteai 
discuţiuni, atîtea, certuri, şi în nici o altă, materie 
n'a intervenit pasiunea ca element uneori decisiv. 
Explicaţiunea nu e greu de dat. 

Problema populaţiei, prin natura, gravitatea, 
şi complexitatea, ei, este intim legată de însăş 
chestiunea socială, pentru a cărei dezlegare se 
ciocnesc atît de tare interesele sociale. Ba sînt 
momente în cari, problema populaţiei se confun- 
dă cu chestiunea socială. Aşa de pildă chestiunea 
de a se şti, căror cauze se datorește pauperis- 
mul, face parte integrantă şi din problema po- 
pulaţiei şi din chestiunea socială. In acest mo- 
ment ambele mari probleme se confundă, şi pa- 
siunea omenească, şi interesele sociale în luptă. 
se transplantează. şi pe terenul discuţiunii ches- 
tiei populației, pentru a tulbura oarecum seni- 
nătatea ştiinţifică a unei lupte intelectuale şi 
obiective. 

Aceasta, este cu siguranţă pricina hotăritoare, 
care a. determinat în studiul populaţiei o stare 
de nelămurire generală şi de continuă discuţie, 
fără putinţa de a se atinge un rezultat precis şi 
definitiv, după cum avea prilejul să constatăm, 
din cele ce urmează. 

Nu deducem însă. de aici, că teoria populaţiei 
se. află întrun complect întunerec, şi că nu răs- 
punde cel puţin la unile din chestiunile a căror 
lămurire cade în sarcina sa. Sînt fenomene de- 
mografice, pe cari teoria a parvenit să le gene- 
ralizeze şi să găsească legile lor de producţiune 
în societate. 

Dar mai întîi, care este menirea teoribi po- 
pulaţiei? 

Am văzut că statistica populaţiei se ocupă 
cu descrierea fenomenelor demografice şi cu con- 

semnarea. lor în cantităţi numerice. Fenomenele 
ce se produc în starea populaţiei ca şi în mişcarea 
ei pot fi exprimate în cifre, determinate, clasate 
după. importanţa lor sau după orice alt criteriu. A- 
ceasta, însă, nu este de cît o operaţiune statistică, 
ce-i drept foarte anevoioasă şi migăolasă ; nu este 
însă şi explicaţiunea fenomenelor și nu ni dă 
mai ales legile naturale sau sociale, cari cîrmuesc 
producerea lor. Menirea de a afla aceste legi o 
are teoria populaţiei; iar în aflarea acestor legi 
netăgăduit că se serveşte de datele procurate de 
statistică populaţiei, fără de care ar fi cu totul 
neputincioasă. 

„Este evident, spune Rümelin 1), că. statistica 
„populaţiei nu e cu teoria şi politica (populaţiei) 
„în raport de parte integrantă şi coordinată, ci 
„de ştiinţă, ajutătoare indispensabilă, care oferă: 
material pentru întreaga cercetare, după cum 
„cercetarea isvoarelor nu este pe aceiaş treaptă; 
„cu Istoria, ci este subordonată, acesteia, — dar 
„mumai întruatît, întrucît ni e şi servitoarea, care 
„luminează precedînd cu lumînarea, şi fără aju- 
„torul căreia mu am putea face mici un pas sigur“. 

Şi teoria a parvenit să lămurească unile fe- 
noimene demografice stabilind legile sau regulile 
producerii lor. 

Aşa de pildă, s'a stabilit aceia ce se numeşte 
legea marelui număr (das Gesetz der grossen: 
Zahl), luîndu-se în mod inductiv ca regulă gene- 
rală mijlocia rezultind din repetarea constantă! 
și în număr mare al aceluiaș fenomen sau al ace- 
leiaş categorii de fenomene. Un exemplu ne va 
lămuri maï bine. Se Ştie că primăvara şi toamna 
mor mai mulţi ftisici de cît în celelalte anotimr 
puri. Această constatare nu este de cît legea ma- 


1) Schönbergs Handbuch der polischen Oeconomie 
ed. IV-a 1896 Vol. I pag. 829. 

relui număr, la care s'a ajuns prin consultarea, 
statisticilor celor decedați de această crudă boală, 
în cari statistice s'a găsit, că în lunile de pri- 
măvară şi de toamnă mor de ftisie mai mulţi 
decît în restul anului. 

Legea marelui număr, ca şi ori care alta, 
nu ni-o poate da statistica populaţiei, care nu 
se ocupă de cît cu adunarea datelor şi combinarea 
lor. Legea sau regula chiar este un principiu 
dedus din generalizarea faptelor, şi aceasta este 
menirea, teoriei populaţiei. Bine înţeles că „ex- 
„presia lege nu-i tocmai bine aleasă, spune Ko- 
„bert von Mohl. Nu-i vorba adică de găsirea şi 
„denumirea exactă a puterii însăşi, care deter- 
„mină fiecare fenomen al populaţiei în parte; 
„ci numai de fenomenul care apare regulat, adi- 
„că maï frecvent“'2). Acelaș înţeles îl dă lege; 
şi Rümelin, cînd zice: „Nu trebue ca în aceste 
„cazuri sau în cazuri asemănătoare să pronun 
„tăm cuvîntul pretențios de lege, ci să ne măr- 
„ginim a vorbi numai de motive ale voinţii ome- 
„meşti, cari-şi au rădăcina în caracterul speciei 
„umane şi de aceia se impun pretutindeni cu 
„mai multă sau mai puţină tărie, ori de cîte ori 
„vor fi îmboldurile cari să, le pună în mişcare, 
„dar totdeauna cu condiţia, ca în cazul special 
„să nu fie neutralizate de către alte motive mai 
„puternice“ 3). 

Prin urmare să rămînă bine stabilit, că le- 
gile, pe cari le găseşte şi le formulează teoria, 
populaţiei, nu sînt legi în accepțiunea ştiinţifică, 
şi logică a cuvîntului; ci numai regule deduse 
din majoritatea. cazurilor, din frecvenţa lor, din, 
regularitatea şi obişnuința cu cari fenomenele 
apar şi se repetă. 


2) Robert von Mohl. Geschichte und Literatur der 
Staatswissenschaften 1858 vo). III pag. 443. 
3) Op. citat vol. III fase. II pag. 215. 

In acest înţeles este vorba de legea marelui 
mumăr şi de ori ce altă lege formulată, de teoria 
populației. 

Dar dacă teoria populaţiei a stabilit cu oare- 
care aproximaţie unile legi din datele culese de 
statistică, ea n'a parvenit să formuleze pe altele, 
tocmai pe acelea cari prezintă o însemnătate cu 
mult mai mare; ea n'a ajuns încă să lămurească 
o sumă de chestiuni de cari depinde rezolvirea, 
întregii probleme a populaţiei. 

Aşa, teoria populaţiei n'a putut stabili legea 
de înmulțire a ființelor umane, care este cu si- 
guranţă nodul întregii probleme; n'a putut găsi 
pbincupiul populației, şi n'a fost în stare prin 
urmare nici să procure premisele sigure unei ra- 
tionale şi logice politice a populaţiei. 

Vom încerca. şi noi, cum s'au încercat şi atî 
ți alţii, să stabilim unile principii şi să formulăm 
legea de înmulţire a. populaţiei, aşa cum socotim 
noi că este posibil a se staibli. Dacă vom reuși 
sau nu, nu noi avem căderea să ne pronunţăm. 
Inainte însă de a pune în serviciul acestui scop 
contribuţiunile noastre, vom face istoricul teo- 
riei populaţiei. Aceasta ne va servi atît pentru, 
a nu cădea în erorile, pe cari unii le-au comis, 
cît şi penttu a discerne mai uşor lucrurile cu 
ajutorul premiselor adevărate fixate de alţii. 

ISTORICUL TEORIEI INMULȚIRII 


Teoria populaţiei deşi încă necomplectă, este 
totuşi produsul unor cercetări îndelungate. Fe- 
nomenul înmulţirii populaţiei în special a atras 
de mult atenţia cercetătorilor, cari au căutat să-i 
dea o explicaţiune luînd în acelaş timp atitudine 
faţă de el; iar scrieri în această chestiune avem 
încă de prin sec. al 16-lea. 


Natural, că pe atunci şi încă multă vreme 
după. aceia, cercetările asupra teoriei populaţiei 
se făceau cu totul nesistematic! şi teoria însăş 
era în stare fragmentară. Abia pe la sfîrşitul 
secoiului al 18-lea, cu Ortes şi cu Malthus, teoria 
populaţiei începe a se închega luînd forma unui 
sistem de principii, a unei teorii ştiinţifice bine 
definiie. lar mai târziu ea deveni obiectul unor 
discuţiuni aprinse, rămase celebre în analele 
ştiinţei economice. 

De aceia, pentru o mai bună înţelegere a 
istoricului teoriei, vom împărţi materia în patru 
părți: 

1. Teoria. populaţiei în stare fragmentară. In 
această parte vom vorbi de scriitorii, cari s'au 
ocupat de chestie înainte de Ortes şi Malthus. 

2. Teoria. populaţiei ca sistem științific. Şi 
în acest capitol vom trata despre Ortes şi Malthus. 

3. Malthusianismul. 

4. Antimalthusianismul. In ultimele două 
părţi, vom arăta discuţiunea ce a provocat-o în 
ştiinţă teoria, malthusiană şi la ce reacțiune a dat 
naștere 4). 


4) Impărțirea aceasta a materiei ni se pare mai ra- 
ţională și mai lesne de sezisat și de reţinut decit aceia pe 
care o face Robert von Mohl în lucrarea sa: „Geschichte 
und Literatur der Staatswissensehaften“ 1858 vol. III pag. 
467 și urm, 

Robert von Mohl împarte materia în : predecesorii, păr- 
tinitoriă și adversarii lui Malthus cu mai multe subîmpăr- 
țiri a capitolelor. Această clasificare ni se pare neraţională, 
pentru că noi nu avem a ne ocupa numai de cine sînt au- 
torii, ci mai ales de starea teoriei, de cuprinsul ei ideologie 
și de evoluția ei în decursul timpului. Totodată Robert von 
Mohl subdivide ultimul capitol în: adversarii ambelor pro- 
poziții ale lui Malthus pag, 491, adversarii înmulţiri po- 
pulației în progresie geometrică pag. 495, adversarii înmul- 
țiriă mijloacelor de existență în progresie aritmetică pag, 500, 
adversarii numai a concluziilor lui Malthus, pag. 502, ad- 
versari din cauza confuziei lor asupra teoriei lui Malthus 
p. 508 şi în sfîrșit criticii pag. 510. 

Aceste subîmpărţiri îngreuiază mult priceperea ches- 
tiei, sezisarea clasificării și reținerea ei. Aceste motive, de 
ordin principial și practic, ne-au făcut să înlăturăm clasifi- 
carea lui Robert von Mohl și să facem noi alta, 

TEORIA POPULAȚIEI IN STARE 
FRAGMENTARĂ 


Teoria populației în stare fragmentară. se gă- 
seşte după cum am spus la scriitori încă de prin 
veacul al 16-lea. 

Aşa e Giovani Botero5), care pe lîngă teo- 
riile financiare ce-l preocupă —în special teoria 
impositului —se pronunţă şi în chestia. popula- 
tiel, susținînd, că înmulţirea populației este unul 
din elementele prosperității statului. El afirmă 
că oamenii s'ar putea înmulți la înfinit, dacă aces- 
tei înmulţiri nu i s'ar opune diverse obstacole, 
dintre cari, după dînsul, cel mai principal este 
dezechilibrul dintre forța procreativ a naţiunii 
şi forța ei nutritivă. Botero pune deci de la înce- 
put acest principiu, că între facultatea de procre- 
aţie a populaţiei şi între puterea de a-şi pro- 
cura subsistenţele este o disproporţie în avantajul 
celei dintăi. Această propoziţie o vom găsi și la 
Malthus şi constitue esența teoriei malthusiane. 

In aceiaş ordine de idei Cesare Beccaria, care 
trebue să fie lăudat pentru ideile sale exacte 
oscilează între mercantilişti şi fisiocraţi, şi care 
asupra populaţiei“ — cum spune Cossa 6) —afir- 
mă, că între înmulţirea populaţiei şi procurarea 
subsistențelor este o strînsă legătură. 


5) Della ragione di Stato 1589. 
6) Luigi Cossa: Histoire des doctrines économiques 
1899 pag 292. 

Maï important de cît Beccaria este marchi- 
sul Victor de Mirabeau, „cunoscutul fiziocrat“, 
cum îi zice Robert von Mohl7), care în scrierea 
sa: L'Ami des hommes ou traité de la population 
1756 constată că între populație şi subsistențe 
este o aşa relațiune, încît cea dintîi depinde de 
cantitatea celor din urmă. 

De oare care importanţă pentru problema 
populaţiei este şi James Stewart8). După acest 
autor, un popor se înmulţeşte cu aceiaş necesi- 
tate, cu care un copac înmugureşte. Inmulţirea 
populaţiei este un fenomen firesc, dar existenţa 
ei este legată de mijloacele de hrană. „Din a- 
ceastă atîrnare a oamenilor de mijloacele de sub- 
sistenţă rezultă un mare rău politic, în contra 
căruia Stewart nu cunoaşte nici un mijloc de 
îndreptare“ 9). 

Un alt autor este Herrenschwand!i din 
opera căruia Robert von Mohl face următorul 
citat, care rezumă întreaga lui concepţiune asu- 
pra chestiei populaţiei: „Inmulţirea speciei u- 
„mane pare a nu avea nici o limită; mijloacele 
„de existenţă sînt dimpotrivă limitate. Atîta timp 
„cât oamenii nu vor atinge limitele mijloacelor 
„de existenţă se vor putea înmulţi“. Cu alte cu- 
vinte, populaţia nu poate trece în înmulţirea ei 
peste limita impusă de cantitatea mijloacelor de 
existență, cu toată năzuinţa ei firească de a se 
înmulţi la infinit. 

In cel dintîi capitol al acestui studiu, noi am 
spus că Adam Smith nu s'a acupat decît în trea- 
căt de problema populaţiei, din cauza .concep- 
țiunii însăşi pe care întemeetorul şcoalei clasice 


T) Op. citat vol. III pag. 470. 

8) An Inquiry into the principles of Political Eco- 
nomy ete. 1767. 

9) Robert von Mohl: op. citat vol III p. 477. 

10) De l'économie politique moderne 1786. 

o avea despre ştiinţa economică. In adevăr Adam 
Smith 11) priveşte chestiunea populaţiei într'un 
mod cu totul simplist. Teoria. lui s'ar putea re- 
zuma pe scurt în felul următor: 

Speciile animale se înmulţesc proporţional 
cu mijloacele de existenţă. In societăţile civilizate 
însă lipsa mijloacelor de existenţă nu este o pie- 
dică de cît la înmulţirea claselor inferioare, şi 
numai prin mijlocul nimicirii unei mari părți 
a copiilor născuţi din aceste clase ale populaţiei. 
Caşi producerea oricărei alte mărfi, producerea 
oamenilor este regulată de cerere. De unde re- 
zultă că, cu cît salariile sînt în urcare — și aceas- 
ta este efectul creşterii avuţiei naţionale — cu atît 
ele devin cauza sporirii populaţiei. 

Mai apropiată însă de teoria lui Malthus este 
concepţiunea lui Z. Townsend 12). Acest autor este 
unul dintre aceia, la cari după, Fr. S. Nitti t3) se 
găsesc în germeni ipotezele malthusiane. 

In cele două lucrări menţionate în notă, şi 
în cari Townsend se ocupă, în una de legislaţia 
săracilor iar în cealaltă despre nişte călătorii în 
Spania, el afirmă că populaţia se poate dubla la 
anumite intervale —cea ce nu e de cît progresia 
geometrică a înmulţirii populaţiei preconisată şi 
de Malthus. Mai mult, Townsend este preocupat 
şi de relațiunea dintre populaţie şi subsistențe, 
şi găseşte, că subsistenţele sporesc mai încet de 
cît populaţia. 

Fără a ne mai ocupa şi de alţi autori, ca. 
Vauban, Temple, Genovesi, Franklin, cari au 
aruncat unile păreri în chestiunea ce nu ne intere- 


11) Recherches sur la nature et les causes de la ri- 
chesse des nations 1881 vol. I p. 18, şi urm. 

12) Disertation on the poor-law 1787. A journey 
through spain in 1786—87. 

13) La Popnlation et le système social 1897 p. 19, 

sează, vom spune că teoria populaţiei, cu toate 
că preocupase mult pe scriitorii sec. 16, 17 și 18, 
nu ieşise încă din starea ei primitivă, fragmen- 
tară, pentru a se închega într'un sistem ştiinţific. 
Ici-colo. păreri izolate, sămănate maï mult pentru 
clarificarea altor probleme. şi mai totdeauna con- 
fuze. Abia la finele sec. 18-lea începe a se limpezi, 
şi mai ales a se pune lămurit şi ştiinţific ches- 
tiunea. 

Aceasta este opera lui Ortes şi a lui Malthus, 
despre cari urmează să ne ocupăm. 

TEORIA POPULAȚIEI CA SISETM ȘTIINȚIFIC 


Giammaria Ortes este un călugăr venețian, 
care a trăit între anii 1713—1790. Lucrarea sa, 
o carte remarcabilă, (ein merkwiirdiges Buch) 
cum o califică Robert von Mobhlii), intitu- 
lată: Riflessioni sulla popolazione delle nazioni 
per rapporto all 'economia nazionale, a apărut la 
Veneția în 1790 şi a fost în primele timpuri după 
apariția eï aproape necunoscută. Faptul acesta 
ni explică în parte şi reputațiunea, pe care a 
dobîndit-o Malthus, care a scris opt ani mai tîrziu 
şi care n'a adăogat aproape nimic la elementele 
teoriei populaţiei, pe lîngă acelea stabilite de 
Ortes. 

lată concepţiunea lui asupra problemei po- 
pulaţiei. 

Inmulţirea. populaţiei se face în progresiune 
geometrică, pe cînd aceia a subsistenţelor mai 
încet, în progresiune aritmetică. Aceste două pro- 
poziţii Ortes le întemeiază pe cifre, cea ce înseam- 
nă, că el stărue în afirmarea lor şi le dă precisiu- 
nea. relativă a, datelor statistice de pe vremea lui. 

Mai departe Ortes constată, că deoarece po- 
pulaţia se înmulţeşte mai repede de cît mijloa- 
cele de existenţă, vine un moment, în care sub- 
sistenţele au atins limita maximă a capacităţii lor, 
şi atunci populaţia nu mai are putinţa de a se 
înmulţi, cea. ce înseamnă o stagnare a populaţiei, 
care se vădeşte prin împuţinarea căsătoriilor. Ce- 


14) Op. citat vol. III pag. 478. 

libatul este la Ortes mijlocul de a se evita o prea 
mare înmulțire a populaţiei, iar dacă ar fi să 
vorbim în termenii lui Malthus, celibatul este ob- 
stacolul preventiv“ al înmulţirii populaţiei sau 
celebrul „moral restraint“, atît de slăvit de unii 
şi ironizat de alţii. Pe lîngă afirmarea acestui 
„obstacol preventiv“ Ortes a vorbit și de acţiunea 
represivă a naturii, care împedică populaţia de 
a lua o dezvoltare disproporţionată subsistențe- 
lor, sau în termenii lui Malthus „obstacolele des- 
tructive“. 

Aceasta este pe scurt teoria lui Giammaria 
Ortes şi mărturisim că nu vedem ce elemente 
principiale a adăogat Malthus. 

Este drept, că expunerea. lui Malthus e mai 
clară şi întemeiată pe mai multe fapte şi cifre. 
Acesta este dealtfel unicul său merit. Incolo, 
toată gloria pastorului protestant se datorește tim- 
pului și împrejurărilor în cari a scris. 

Deaceia Fr. ©. Nitti are perfectă dreptate 
cînd spune: 

„Dar umilul călugăr venețian Giammaria 
„Ortes, care a fost poate cel mai mare economist 
„italian, întrevăzuse mai bine de cît oricare altul 
„din interiorul liniştit şi senin al chiliei sale, 
„ipotezele pesimiste cari-l făcură mai târziu pe 
„Malthus nemuritor. Cîteva pagine din Ortes par 
„a fi exact asemănătoare acelora ale lui Malthus ; 
„el prevede totul; progresia. geometrică a popula- 
„tiei şi progresia aritmetică a subsistenţelor; ac- 
„iunea preventivă a omului şi acţiunea represivă 
„a naturii“ 15), 

In concepţiunea lui Ortes, problema popu- 
laţiei are o construcţie ştiinţifică şi tinde la o 
soluțiune teoretică în stare de a procura măsuri 
practice pentru politica populaţiei. Cu aceasta noi 


15) Op. citat pag. 18. 

nu afirmăm, că problema populaţiei a căpătat o 
soluţiune definitivă. Nici Malthus n'a atins scopul 
acesta. Dar nici Malthus n'a făcut mai mult de 
cît Ortes din punctul de vedere al modului de a 
pune problema. şi de a o închega într'un tot logic 
cu elementele sale principiale bine coordinate. Mai 
multe dovezi, sprijinite pe fapte, cifre şi obser- 
vaţii, iată contribuţia personală a lui Malthus la 
studiarea acestei chestiuni. 

Socotim aşa dar, că i se face o mare ne- 
dreptate memoriei „umilului călugăr venețian“, 
cînd se exagerează meritele pastorului protestant 
în aşa măsură, încît pare a rezulta, că teoria, 
populaţiei, cunoscută sub numele de teoria mal- 
thusiană, este opera esclusivă a lui Malthus. 

Cu restabilirea acestui adevăr istoric şi ştiin- 
tific trebue să intrăm în expunerea sistemului 
malthusian şi în analizarea operei lui Malthus. 
De oarece însă lucrarea lui Malthus a apărut în 
nişte împrejurări cu totul speciale, prin cari tre- 
cea Anglia la sfîrşitul sec. al 18-lea, şi întru cît 
concepîndu-şi opera, Malthus a fost sub influența 
directă a acestor împrejurări, este necesar să a- 
runcăm 0 ochire sumară asupra stării economice 
a. Angliei din acel timp, înainte de a face analiza 
teoriei şi a lucrării lui. 

* 

Imprejurările în cari a scris Malthus. In a 
doua. jumătate a sec. al 18-lea societatea engleză 
este teatrul unei adevărate revoluţiuni economice. 
In această epocă se desăvîrşeşte transformarea 
aproape bruscă a industriei mici, manufacturare, 
în industria mare, mecanică şi capitalistă în ac- 
cepţiunea. proprie a cuvîntului. Un întreg complex 
de cause determină această transformare, dintre 
cari cele mai vădite şi mai apropiate de însăşi 
natura acestei transformări sînt invenţiunile me- 
canice şi mai ales invenţiunile ce s'au făcut între 

anii 1760—1770 în industria ferului şi a tese- 
toriei. 

lată în ce termeni vorbeşte Cunningham 16) 
despre aceste invenţiuni, cari avură menirea să 
revoluţioneze întreaga industrie engleză şi multe 
din relaţiunile economice existente. 

„Intre 1760 şi 1770, adecă în epoca, în care 
„Adam Smith îşi putea da mai lesne seama de ce 
„se petrecea în jurul său, şi în momentul în care 
„el concepea. planul operei sale asupra avuției 
„națiunilor, descoperirile industriale se succedau 
„cu o repeziciune vertiginoasă. Aceasta în interval 
„de zece ani, în care Roebuck începu să separe 
„fierul de scorii, Brindley să lege cu marea prin- 
„trun canal nouele centre manufacturare, cînd 
„Wegdwod găsi mijlocul să fabrice cu jumătate 
„de preţ porţelanuri de calităţi escelente, Har- 
„greaves mventa maşina de ţesut, Arkwright uti- 
„liza în ţesătorie descoperirile lui Wyatt și High 
„prir mijlocul cilindrilor, pe cari îi punea în 
„mişcare cu forţa hidraulică, iar Wath găsise 
„mijlocul să condenseze vaporii, pe cînd Cromp- 
„ton inventa maşina de ţesut bumbac şi Cart- 
„wrighti tesutul mecanic“. 

Este uşor de priceput ce înrîurire au avut 
aceste multe şi mari invenţiuni, făcute într'un 
interval atît de scurt, asupra industriei şi popu- 
laţiunii engleze. In primul rînd producţiunea in- 
dustrială şi comerţul luară un avînt colosal. Pe 
deoparte capitalul începu să-şi caute plasamente 
în nouele industrii, cari erau mult mai rentabile, 
cea ce era evident în dauna agriculturii, care se 
vedea despoiată de o parte din capitalul cu care 
opera: iar de alta populaţiunea ca factor al pro- 
ducţiei suferea. şi ea o mare prefacere. 

Mai întîi mulţi din micii industriaşi de mai 


16) Citat de Fr. S. Nitti în op. citat pag. 22. 

înainte, neputînd rezista, concurenţii marilor capi- 
taluri şi industriei mecanice, fură prgletarizaţi. 
Ei fură nevoiţi să lichideze, căci altfel erau 
ruinaţi cu desăvîrşire. In ori ce caz ei încetară 
de a fi industriaşi, trebuind aşi căuta, ocupaţii 
tie în alte ramuri de activitate fie ca lucrători 
în nouele fabrici şi industrii ce se creau. 

In al doilea rînd, industriile mecanice arun- 
cau în piaţă un mare număr de braţe, cari erau 
înlocuite cu maşini, sporindu-se astfel conside- 
rabil numărul muncitorilor fără lucru, la cari se 
mai adăogau încă şi micii capitalişti proletari- 
zaţi. Toate acestea nu împedecau însă ca pro- 
ducţiunea industrială să sporească din ce în ce, 
iar comerţul să ia un avînt colosal determinîn- 
du-se astfel o creştere simţitoare a avuţiei naţio- 
nale alături de pauperismul îngrozitor al claselor 
de jos. 

Pe cînd aceasta era situaţia în oraşe, la ţară 
mizeria. claselor de jos creştea şi ea, graţie unei 
serii de ani agricoli cu recolte foarte rele. 

Caracteristică pentru aceasta epocă, este însă 
şi prefacerea, corespunzătoare nouei stări de lu- 
cruri, a. unora dintre relaţiunile economice. Arun- 
carea pe piaţă a unui mare număr de braţe neo- 
cupate, a făcut ca forţa de muncă să devie o 
marfă ca ori care alta, supusă fluctuaţiunilor ce- 
rerei şi ofertei; cu atît mai mult, cu cît în nouele 
industrii mecanice munca bărbaţilor putea fi în- 
locuită 'cu aceia a femeilor şi a copiilor în genere 
mai ieftină. De unde mai înainte forţa de muncă 
era îndeobşte un accesor al unui mic capital acu- 
mulat, care-i dădea putinţă unei mai lesnicioase 
valorificări, de astă dată ea devine unica avuţie 
a lucrătorilor marei industrii, o marfă nu prea 
căutată din pricina abundenţii ei. 

Această stare de lucruri, care punea oame- 
nilor politici şi cugetătorilor o nouă problemă 


www.dacoromanica.ro 


saci DI e 


socială, nu putea să nu influenţeze psicologia e- 
pocei. In faţa fenomenului foarte curios, că pe 
măsură ce creştea producţiunea şi avuţia naţio- 
nală, pauperismul se întindea tot mai mult şi ne- 
mulţumirea. generală sporea, o atmosferă năbu- 
şitoare şi pesimistă cuprindea tot mai mult so- 
cietatea engleză. De unde pănă atunci se credea, 
că sporirea populaţiei denotă: prosperitatea pu- 
blică şi este o dovadă a acesteia, de odată lumea 
ajunge la convingerea contrară, atribuind mizeria 
tocmai înmulţirii prea repezi a populaţiei, fără 
a-şi da seamă că puterile de producţiune au sporit 
într'o măsură încă şi mai mare. 

Dar cea ce întrista și mai mult societatea en- 
gleză de la sfîrşitul secolului al 18-lea, era pe de 
oparte neputinţa de a remedia această degrada- 
toare şi periculoasă stare de lucruri; iar pe de 
alta, atacurile adesea violente ce i le dădeau unii 
cugetători şi scriitori în numele dreptăţii şi al 
moralei. 

Este drept, că guvernul englez intervenise cu 
o serie de legi în favoarea săracilor, impunînd 
taxe şi organizînd asistenţa publică. Aceste legi 
însă sporeau mai mult miseria şi propăvăduiau 
imoralitatea pe o scară întinsă. 

„Organizarea asistenții publice era atunci 
„atît de defectuoasă încît e imposibil să-ţi ima- 
„ginezi efectele dezastroase ce le producea în 
„Anglia. Se înmulţeau ajutoarele, practicarea su- 
„plimentelor de salarii (allowances) se răspîndea 
„atît de mult, în cît salariile sufereau o coborîre 
„progresivă. A fost o vreme, în care zecimea ce 
„se preleva de la contribuabili pentru taxa să- 
„racilor nu era altceva de cît un fel de subsidiu 
„acordat industrialilor. Pe măsură ce taxa săra- 
„cilor se urca, industrialii coborau salariile, aşa 

„că ei erau singurii, cari profitau efectiv de banul 
„dat de contribuabili“ 1?). í 

La această situație disperată se maï adaogă 
învinuirile şi atacurile ce suporta organisația so- 
cietății engleze de atunci din partea unei întregi 
şcoli cu tendinți renovatoare al cărei fruntaş a 
fost desigur William Godwin, militant cu mult 
temperament şi scriitor îndrăzneţ şi talentat. 

In 1793 William Godwin dă publicităţii o 
scriere 18) care a avut mult răsunet şi a stîrnit 
mari discuţiuni. In această scriere Godwin se 
ocupă de problemele, pe cari le-a născut indus- 
trialismul englez şi în mijlocul blazării şi a pesi- 
mismului general, autorul ridică glasul său pro- 
fetic, prevestitor al unor vremi mai bune. 

In contra părerii generale Godwin susţine, că re- 
lele şi perturbațiile sociale nu provin din înmulţirea 
populaţiei într'o prea mare măsură. Avuţia so- 
cială este suficientă să procure îndestularea tu- 
turor cu o muncă oarecare din partea fiecăruia. 
Cauza nenorocirilor trebue căutată în instituţiile 
societăţii, în sistemul de împărţire al avuţiei so- 
ciale, pe care Godwin îl găseşte nedrept. Dacă 
avuţia socială s'ar împărţi echitabil între toţi 
oamenii, fiecare ar avea subsistenţa necesară, iar 
societatea omenească ar păşi într'o fază de dez- 
voltare superioară, liniștită, ferită de rele şi neno- 
rociri. Această transformare radicală a societăţii 
într'o organizaţie bazată pe proprietatea comună, 
Godwin o afirmă ca posibilă fără nici o zguduire 
sau revoluţie. 

Anarhismul blînd şi naiv al lui Godwin a 
fost în stare să determine în acele împrejurări 
turburi un puternic curent în opinia publică, şi 
astfel să îngreuieze oarecum moraliceşte situaţia 
şi aşa. destul de dificilă. 

17) Fr. S. Nitti. Op. cit. pag. 25—26. 

18) An enquiry concerning political justice ete... 

Era, nevoie prin urmare să se limpezească 
atmosfera. Cei interesaţi la noua stare de lucruri 
din Anglia aşteptau pe omul, care să se opună 
curentului anarhist al lui Godwin şi să dea situa- 
ţiei explicaţiunea potrivită intereselor lor şi mer- 
sului normal al lucrurilor, salvînduci. 

Salvatorul se ivi în persoana pastorului Tho- 
mas Robert Malthus. 

* 

Teoria lui Malthus. Thomas Robert Malthus 
este fiul unui proprietar rural, Daniel Malthus, şi 
s'a născut în 1766 la Rookery în Anglia. In casa 
părintească tînărul Malthus a avut ocazia să vadă 
pe filosofi celebri de pe timpuri ca David Hume 
şi J. J. Rousseau, cu cari tatăl său era în relaţie 
şi ale căror idei nouă le împărtăşea. La vrîsta 
de 18 ani tînărul Malthus intră în seminar, iar 
în 1789, adecă la 23 ani, intră în cler. Tînăr cult, 
trăit într'o societate de oameni culţi, cari se adă- 
pau la teoriile nouă ale revoluţiunii franceze, 
Thomas Robert Malthus era preocupat de proble- 
mele sociale ale timpului său, de împrejurările 
tulburi din ţara sa şi din Franţa, unde izbucnise 
marea revoluţie vestitoare a unor vremuri nouă. 

Contrar însă de cum era de aşteptat, tînărul 
Malthus nu avea simpatie pentru ideile nouă ale 
revoluţiei franceze şi nici pentru aspiraţiunile 
generoase ale lui Godwin. Din această cauză dîn- 
sul era în divergență de opinii cu tatăl său, care 
era. un admirator al lui Jean Jacques, David Hume, 
Godwin etc... 

Cînd acesta din urmă şi-a publicat la 1797, 
într'un ziar, un studiu asupra sgirceniei şi risipei, 
Malthus se hotărî să-i răspundă, convins fiind, că 
modul de a vedea al lui Godwin este greşit şi so- 
luţia lui utopică. In aceste împrejurări apăru lu- 
crarea lui Malthus, la. 1798 sub forma unei broșuri 
de polemică cu Godwin, Condorcet şi Writers. E 

interesant de notat, că broşura a apărut fără să 
poarte vre-o semnătură. 

In această lucrare Malthus îşi afirmă teoria 
sa. opunînd-o scriitorilor cu cari polemizează. Nu 
are însă un material bogat de fapte pe care să 
şi-o întemeeze. Cu toate acestea ea are un succes 
imens şi stabileşte autorului ei o frumoasă re- 
putație. 

Incurajat de primirea ce i s'a făcut lucrării 
sale Malthus se pune pe lucru, şi după cîţi va 
ani de călătorii, în care timp a cules date şi in- 
formaţii, dă la iveală în 1803 o lucrare mai mare 
şi mai documentată, care l-a făcut celebru. A- 
ceastă lucrare a apărut sub titlul: An essay on 
the principle of population or a view of its past 
and present effects on human happiness; with 
an Enquiry into our prospects respecting the 
future removal or mitigation of the evils which 
it occasions şi a fost tradusă mai în toate limbile 
culte 19). 


A doua scriere a lui Malthus, căci ea este faţă 
cu cea dintii, de la 1798, mai mult o lucrare nouă 
decît o a. doua ediţie, a avut un succes extraor- 
dinar, atrăgîndu-i admiraţia și recunoştinţa unora 
Şi criticele vehemente, ba chiar şi insultele altora. 
După această scriere vom expune şi vom examina, 
şi noi teoria lui Malthus. 

In expunerea şi documentarea teoriei sale 
Malthus începe prin a-şi pune două întrebări, 
cari nu sînt decît două laturi ale chestiunii so- 
ciale, ce-l preocupa şi pe el şi pe contemporanii 
săi din Anglia în gradul cel mai înalt. Aceste două 
întrebări sînt: 

„Il. Cari sînt cauzele, cari au oprit până: 


19) In franţuzește ediţia cea mai îngrijită și mai com- 
plectă este aceia de la 1852 apinută la Gnillaumin & C-ie, 
De aceasta ne servim și noi. - 

„acum progresele oamenilor sau sporirea ferici- 
„rii lor? 

„2. Care este probabilitatea de a îndepărta, 
„in totul sau în parte, aceste cauze ce se opun 
„progreselor noastre ?“ 20). 

Cum ezaminarea acestor două chestiuni i se 
pare lui Malthus prea grea, el declară de la ince- 
put, că se va mărgini să cerceteze numai efectele 
uneï singure cauze, care este intim legată de na- 
tura omenească. Această cauză, este după el ten- 
dința ce o au ființele organizate de a se înmulți 
maï mult de cît permite cantitatea de hrană de 
care dispun. Şi această tendință Malthus o crede 
cu neputinţă de contestat, de oarece „natura a 
„răspîndit cu dărnicie germenii vieţii în cele două 
„regnuri, dar a fost sgîrcită în ce priveşte locyl şi 
„alimentele“ 21). 

Ca toate fiinţele organizate, oamenii au şi 
ei tendinţa de a se înmulţi peste limita mijloacelor 
de subsistenţă, dar sînt împiedecaţi de diverse 
obstacole. Sir W.Petty exagerează cînd susţine, 
că populaţia ar putea să se dubleze într'o pe- 
riodă de zece ani, de aceia Malthus admite o pe- 
riodă mai lungă şi anume de 25 de ani. In urmă- 
torii termeni îşi stabileşte dînsul prima propo- 
ziţie fundamentală a teoriei: 

„Putem deci considera ca adevărat, că dacă 
„populaţia nu e oprită de nici un obstacol, se 
„dublează la fiecare 25 de ani, şi creşte din pe- 
„riodă în periodă după o progresie geometrică 2). 

Dar dacă măsura. creșterii populaţiei se poate 
determina ușor, e mult mai greu a se determina 
acea a creşterii producţiunilor pămîntului. Cea 
ce e sigur, e că această măsură e cu totul alta de 


20) Essai sur le principe de population 1852 pag. 5. 
21) Op. citat pag. 6. 
22) Op. citat pag. 8. 

cît aceia a sporirii oamenilor. Pe cînd un număr 
anumit de oameni, cari trăesc pe o întindere dată, 
de pămînt, se poate dubla într'un timp oarecare; 
producţiunea acelui pămînt nu se poate spori în 
aceiași proporţie în acelaş interval. Puterea de 
producţiune a pămîntului este relativ lirhitată, 
şi ori cîte îmbunătăţiri s'ar introduce în cultura 
lui, dublarea acestei productivităţi nu s'ar putea 
realiza decît mult mai încet. Astiel Malthus par- 
vine să-şi stabilească cea de-a doua propoziţie în 
următorii termeni, generalizîndu-şi idea la toate 
mijloacele de producţiune: 

„Mijloacele de subsistenţă, în împrejurările 
„cele mai favorabile industriei, nu se pot spori 
„mai repede, de cît într'o progresiune aritme- 
„tică 23). 

Cu alte cuvinte, pe cînd populația ar creşte 
în progresie geometrică ca: 1, 2, 4, 8, 16, 32... 
subsistenţele n'ar putea spori de cît în progresie 
aritmetică adecă; 1, 2, 3, 4, 5, 8..., aşa că pre- 
supunînd un moment, în care subsistenţele ar fi 
fost corespunzătoare numărului de populaţie, cum 
e în cifrele iniţiale ale acestor două progresii, 
după 200 de ani raportul dintre populaţie şi sub- 
sistenţe ar fi 32/6 Am avea prin urmare o popu- 
laţie mai muit de cît de 5 ori mai mare de cît se 
poate hrăni. 

E lesne de priceput, care e concluzia practică 
a acestei formulări şi entuziasmul ce l-a stîrnit 
în clasele superioare ale Angliei teoria lui Malthus. 

Dacă Malthus s'ar fi oprit aici, teoria sa ar 
fi fost necomplectă, inutilă şi în vădită contrazi- 
cere cu faptele. 

Necomylectă, pentru că ea nu explică un 
fapt real, înmulţirea populației; ci arată numai 


23) Op. citat pag. 10. 

o tendință, generală, aceia pe care o manifestă 
populația de a se înmulți mai repede de cît mij- 
loacele de subsistenţă. 

Inutălă, întru cît teoria, ori cît de adevărată 
ar fi, nu prezintă nici un interes social, dacă nu 
e în stare să concludă la măsuri practice de na- 
tură a contribui la fericirea socială. 

In vădită contrazicere cu faptele, de oarece 
nici Malthus şi nimeni altul, n'a constatat, că în 
adevăr populaţia s'a înmulțit atît de mult faţă 
de mijloacele de subsistenţă. Dacă progresiile sta- 
bilhte de Malthus ar fi expresia realităţii, evi- 
dent, că pămîntul ar trebui să fie complect ocu- 
pat de oameni, cari să trăiască fără hrană. 

De aceia şi Malthus a mers mai departe, şi 
după ce a stabilit, care este tendința generală 
de sporire a populaţiei şi a subsistenţelor, cons- 
tată, că în dezvoltarea ei numerică populaţia în- 
tîmpină mai multe obstacole, cari o împedică 
de a lua proporţiile îngrijitoare cuprinse în for- 
mula sa şi o menţin la nivelul mijloacelor ei de 
existență. Dintre aceste obstacole unile previn 
creşterea populaţiei, celelalte distrug plusul de 
populaţie. 

Obstacolele preventive se rezumă în chib- 
zuinţa, în prevederea omului, de a nu se căsă- 
tori şi repreduce, de cît atunci cînd are posibi- 
litatea de a procura existenţa familiei; în teama 
de a nu-şi pierde situaţia sau rangul printr'o în- 
greuiare a existenţii sale şi a familiei; în riscul 
de a nu-şi putea educa şi pune la adăpost de orice 
mizerie copii etc... Toate aceste fapte sau even- 
tualităţi sînt tot atîte obstacole la înmulţirea po- 
pulaţiei în măsura tendinţii sale firești. 

Obstacolele destructive sau, după cum le-a 
denumit Rossi, represive sînt foarte variate. Foa- 
metea, epidemiile, războaiele, ocupaţiunile nei- 
gienice, muncile escesive şi în sfîrşit toate cauzele 


www.dacoromanica.ro 


— 83 — 


economice, sociale, politice, cari pot determina, 
sau provoca moartea prematură a oamenilor, îm- 
puţinînd deci populaţia şi reducînd-o la nivelul 
mijloacelor de subsistenţă. 

Toate obstacolele preventive şi represive 
Malthus le reduce la următoarele trei: rezerva 
morală, (moral restraint) compusă din două ele- 
mente: celibatul şi castitatea, nenorocirea (mi- 
sery) în care se însumează toate consecinţele fu- 
neste ale legilor naturii şi viciul din care decurg 
nenorocirile ce ni le cauzăm noi înşine. 

Malthus a dat o atenţie şi o importanţă deo- 
sebită rezervei morale, pe care a propăvăduit-o 
cu căldură, totuşi el recunoaște că eficacitatea ei 
este redusă. 

Aceasta este întreaga doctrină a lui Malthus, 
pe care el o rezumă în următoarele trei propo- 
ziţii, cari trebuesc a fi considerate ca formula 
legii de înmulţire a populaţiei: 

„L. Populaţia este necesarmente limitată de 
„mijloacele de subsistenţă. 

„2. Populaţia creşte invariabil pretutindeni 
„unde sporesc mijloacele de subsistență, dacă 
„nu o opresc obstacole puternice şi manifeste. 

„3. Aceste obstacole particulare, precum şi 
„toate celelalte cari silesec populaţia să se reducă 
„la nivelul mijloacelor de subsistență, se pot re- 
„zuma în: rezerva morală, viciul şi nenorocirea. 

Consecințele doctrinei lui Malthus sînt uşor 
de întrevăzut. El se ridică împotriva ajutoarelor 
ce se dădeau săracilor din Anglia pe motiv că 
sînt inutile, de oarece sărăcia provenind din dis- 
proporţia dintre populaţie şi subsistenţe, este ur- 
marea fatală a unei legi naturale şi ca atare 
neînlăturabilă. Pe lîngă aceasta, a ajuta pe cei 
săraci înseamnă a încuraja lenea, neprevederea, 
viciile de tot soiul cari produc sărăcia. 

„Cauza principală şi permanentă a sărăciei, 
„Spune Malthus, are puţine legături sau nu are 

„hici una cu forma de guvernămînt, sau cu îm- 
„părțirea inegală a bunurilor;—nu e în putinţa 
„celor bogaţi de a procura săracilor ocupaţie şi 
„pîne; și prin urmare, prin însăși natura lu- 
„cerurilor, săracii nau nici un drept să le-o pre- 
„tindă 2+). 

Această teorie, care avea darul să uşureze 
multe conştiinţe, se ridica. ‘împotriva teoriilor lui 
Godwin şi a fost aspru criticată, şi este încă, pen- 
tru severitatea ei. Malthus însă a fosi de o se- 
veritate crudă în broşura de polemică cu Godwin, 
de la 1798, cînd a spus: 

„Un om care se naşte într'o lume deja ocu- 
„pată, dacă familia nu-l poate hrăni sau dacă 
„societatea nu e în situaţiunea de a se servi de 
„Munca sa, nu are cel mai elementar drept de 
„a reclama o porţiune oarecare de hrană și este 
„cu adevărat de prisos pe pămînt. La marele 
„banchet al vieţii nu este loc pentru dînsul. Na- 
„tura îi ordonă să, plece şi nu întîrzie de a exe- 
„Cuta ea însăşi acest ordin“,—frază, pe care a 
suprimat-o în ediţiile următoare, cea ce însă n'a 
împiedecat să-i atragă multe atacuri. 

Imediat după apariţia lucrării lui Malthus, 
teoria sa a cîştigat admiratori mulţi şi fanatici. 
Cauza este ușor de priceput. Doctrina pastorului 
Malthus încerca să lămurească şi să rezolve o 
mare şi de actualitate problemă socială, care se 
punea în Anglia în urma împrejurărilor descrise 
de către noi mai sus. Ea aducea stării de lucruri 
din Anglia suportul moral al ştiinţii obiective şi 
constata, fatalitatea legilor naturii, cari erau vino- 
vate de mizeria claselor producătoare şi de zdrun- 
cinul social de atunci. Clasele superioare și oa- 
menii politici din toate partidele îl ridicau în 
slavă pe Malthus, care îi învățase cum să se 


24) Op. citat pag. 576— 517. 

opună curentului umanitar al lui Godwin şi-i uşura 
de răspunderea ce li se părea că o au pentru 
nenorocirile şi mizeriile celor de jos. „Partidele T'ori 
„Şi Wigh, spune Nitti,totatît de opuse politicii lui 
„Crodwin, primiră cu entusiasm această doctrină 
„Care făcea iresponsabile pe clasele dominante 
„de nenorociri şi de mizerie, 'aruncînd vina asu- 
„pra neprevederii şi slăbiciunilor celor săraci“ 25). 
Iar Ingram în a sa Histoire de l'économie politi- 
que zice: „Simpatia cu care clasele dominante 
„au primit teoriile lui Malthus trebue să fie atri- 
„buită gratitudinei ce o simţiau cei bogaţi şi pu- 
„ternici, cînd au văzut, că graţie acestor teorii, 
„ei nu mai puteau fi consideraţi ca răspunzători 
„de tristele condițiuni de existenţă ale clasei lu- 
„crătoare, de oarece Malthus afirma că săracii 
„trebuiau să se acuze pe ei însişi şi nu să se 
„acaţe de neglijenţa superiorilor lor sau de insti- 
„tuţiile rele ale ţării“. 

Bogat şi înconjurat de stima, şi admiraţiunea 
claselor superioare din Anglia, Malthus a încetat 
din viaţă în ziua de 29 Decembrie 1834, în vrîstă 
de 68 ani şi în plenitudinea facultăţilor sale fizice 
şi intelectuale. O soartă cu totul opusă a avut ad- 
versarul său, vizionarul William Godwin, care 
a murit la 1836 istovit de o muncă prea încor- 
dată şi de mizerie. Atît i-a putut aduce stima 
şi admiraţiunea claselor sărace. 

A . x 

Consideraţiuni generale asupra doctrinei luă 
Malthus. Doctrina lui Malthus este în esenţa eï 
şi prin concluziile la cari ajunge, pesimistă şi 
fatalistă. Acceptată şi îmbrăţișată de clasele so- 
ciale superioare, ea se ridică în contra curentului 
optimist determinat de cercetările lui Adam 
Smith, Condorcet, Godwin etc... ca o puternică 


25) Op. citat pag. 48. 

reacţie socială şi politică. De aceia s'au şi găsit 
unii scriiiori, cari să insinueze în contra lui Mal- 
thus grava acuzaţiune, că atitudinea acestuia mar 
ii fost cu totul obiectivă şi ştiinţifică, şi că atît în 
formularea teoriei sale cît şi în concluziunile la 
cari a ajuns, s'ar fi condus de interese străine 
unor cercetări pur ştiinţifice. 

Oricum ar fi, cea ce rămîne bine stabilit 
este faptul, că doctrina sa a servit interesele re- 
acţiei şi le-a dat un puternic sprijin moral, şi 
că „Malthus n'a fost decît purtătorul de cuvînt 
„al reacţiunii, nu numai în ştiinţa economică, ci 
„ŞI în filosofia socială a timpului său“.26). 

Fatalismul pesimist al doctrinei malthusiane 
reese în mod evident din ideia, că pauperismul 
este consecinţa înmulţirei populaţiei, înmulţire 
de populaţie care este cîrmuită de legi naturale 
împotriva cărora omul este neputincios. O soartă 
nemiloasă prin urmare este aceia, pe care o au 
oamenii de a fi supuşi la o mulțime de sufe- 
rinţi şi mizerii. In afară de cîteva mici măsuri 
de prevedere, ce depind de voinţa omuluï — re- 
zerva morală — încolo nu este nimic de tăcut. 
Omul trebue să sufere toate nenorocirile, resem- 
nîndu-se. Şi acest fatalism pesimist părea cu atît 
mai îndreptăţit, cu cît pauperizmul — această. cru- 
dă aplicaţiune a legilor naturii — luase proporţii 
îngrijitoare, tocmai în epoca, în care industria 
se desvoltase foarte mult, graţie avîntului ce i-l 
dădea maşinizmul. Cu alte cuvinte, împotriva le- 
gilor cîrmuitoare ale mersului social, nu se poate 
face nimic chiar prin sporirea oricît de mare a 
productivităţii muncii omeneşti, a producţiunii 
sociale. 

Povești, în cel mai bun caz aspiraţiuni gene- 
roasc dar utopice, rămîneau şi prevederile lui 


26) Fr. S. Nitti: Op. citat pag 30. 

Adam Smith despre fericirea socială prin jocul 
liber al forţelor economice în transacţiunile din- 
tre oameni,—-şi idc:a perfectibilităţii omului a 
lui Condorcet, —șşi profeţiile lui Godwin despre 
o transformare socială, care să însemne pacea, 
egalitatea şi fericirea între oameni. Şi tot aspi- 
rațiuni generoase şi utopice erau toate ideile şi 
năzuințele oamenilor de bine, cari se rezumau în 
ademenitoarea trilogie a marii revoluţiuni fran- 
veze. 

In pesimismul doctrinei lui Malthus şi-au pui- 
sat teoriile şi concepţiunile esenţial şi ireductibil 
pesimiste nişte cugetători ca Schopenhauer, Hart- 
mann ; iar din fatalismul aceleaşi doctrine s'a de- 
dus, logic dealtfel, concluzia, că omul nu are a 
se mişca în nici un fel, acţiunea lui neputînd 
împedeca producerea consecinţelor legilor naturii. 
In sistemul lui Malthus imobilitatea permanentă 
şi resemnarea sînt unicile atitudini ce poate avea 
omul. 

Teoria malthusiană a exercitat oare-care 
influență şi asupra lui Darwin. Cercetările ma- 
relui naturalist însă l-au împiedecat de a cădea 
în fatalismul pesimist al lui Malthus. Dacă la Dar- 
win poate fi vorba de fatalism, apoi desigur că 
fatalismul lui este esențialmente optimist. Selec- 
iunea naturală în doctrina darvinistă nu este de- 
cît mijlocul prin care, sub imperiul legilor natu- 
rale, se tinde la perfectibilitatea speciilor. 

Cu aceste caractere şi exercitînd asemene in- 
fluenţe doctrina. malthusiană a fost obiectul unor 
mari discuţii în ştiinţă. Le vom trece în revistă 
în rubricele următoare, în cari ne vom ocupa 
despre malthusianism şi antimalthusianism, pen- 
tru a putea relua apoi discuţiunea întregii pro- 
bleme a înmulţirii, şi a face prin urmare și crl- 
tica teoriei lui Malthus. 

MALTHUSIANISMUL 


Sub această denumire înţelegem curentul, de- 
terminat în ştiinţa, economică, în care economiştii 
şi chiar unii cugetători străini de investigaţiile 
economice, dar cari s'au ocupat de problema po- 
pulaţiei, s'au condus în cercetările lor de prin- 
cipiile stabilite de Malthus admiţind doctrina a- 
cestuia în întregime sau numai în părţile ei esen- 
tiale. 

Malthusianismul este însă un-curent maï com- 
plex decît s'ar putea crede. Nu toți mathusianii 
recunosc doctrinei lui Malthus aceiaş importanță 
şi mai ales aceiaş valoare ştiinţifică, şi nu toţi 
o admii fără rezerve. Dacă primii malthusiani sînt 
în genere partizani hotărîţi ai maestrului şi-i ad- 
mit doctrina, neclintită nici măcar prin vre-o cît 
de slabă şovăială; apoi nu e tot aşa cu malthu- 
sianii mai recenți, dintre cari unii resping în 
mod manifest unile principii şi unile concluzii. 
Faptul acesta este foarte important şi de aceia 
noi nu ne vom mulțumi a-l constata numai, ci îl 
vom utiliza pentru o mai lămurită- cercetare a 
malthusianismului, pe care îl:vom împărţi în: 
malthusianism propriu zis şi neomalthusianism. 
Graţie acestei împărțiri se va vedea şi mai bine, 
care a fost evoluţia doctrinei lui Malthus în cur- 
sul unui secol chiar printre aceia, cari s'au de- 
clarat partizanii ei hotărîţi. - i 


amantan -. 

MALTHUSIANISMUL PROPRIU ZIS 


Incepînd iratatea malthusianismului este fi- 
resc să purcedem de la Jean-Baptiste Say, fiind 
că el este desigur cel dintii economist, care dă 
problemei populaţiei şi o importanţă mare şi o 
desvoltare mare în tratatul său: Cours complet 
d'économie politique pratique, şi este în acelaş 
timp cel mai remarcabil vulgarizator al doctrinei 
lui Malthus, după cum a contribuit într'o foarte 
largă măsură şi la răspîndirea pe continentul eu- 
topean a ideilor lui Adam Smith. 

J. B. Say tratează chestiunea în partea a şasa 
a lucrării lui sub titlul: despre numărul și condi- 
jiunea oamenilor +). 

Chiar de la început, Say se întreabă, care 
este principiul sau origina populaţiei, adecă suma 
cauzelor înmulţirii populaţiei omeneşti. Dînsul 
constată, că vieţuitoarele în genere sînt stăpi- 
nite de două instincte puternice: instinctul con- 
servăriă individuale, care-l determină cu necesi- 
lale pe individ să-şi procure hrană, şi instinctul 
conservării speciei, care-l determină să se repro- 
dură. Dacă fiinţele vieţuitoare ar fi sub stăpînirea 
necondiționată al celui de-al doilea instinct, ele 
s'ar înmulţi la infinit, căci natura le-a dat o pu- 
tere prolifică enormă. Această tendință însă în- 
tilneşte două obstacole: spațiul şi hrana. 

Aceleaşi instincte stăpînesc şi specia umană, 
şi aceleaşi obstacole le întîlneşte şi ea în tendinţa 
ei de înmulţire la infinit; şi de aceia „puterea 
„„procreativă s'a manifestat oridecîteori: înmulţi- 
„rea speciei umane n'a fost contrariată de îm- 
„prejurări“:2). 

Spaţiul este mărginit, el nu TE fi spori 


1) Op. citat 1840 ed. 2-a pag. 368 şi urm. 
2) Op. citat pag. 369 col. IIL. ' < 

după necesităţile oamenilor; iar mijloacele de e- 
xistență ale unei populaţii, cari, după Say, sînt 
toate lucrurile, fără escepţie, în stare de a satis- 
face trebuinţele ei, nu pot fi sporite oricînd şi 
în orice măsură. De -aceia „,causele, cari rețin 
„populaţiile în limitele în cari le vedem, sau cel 
„puţin cari le condamnă la o creştere din ce în 
„ce mai lentă, este limita mijloacelor lor de exis- 
„tentă. Tendinţa oamenilor de a se reproduce şi 
„mijloacele lor de a se înmulţi, sînt ca să zic așa 
„nesfârşite; mijloacele lor de subsistenţă insă 
„sînt mărginite, şi este incontestabil, că fără ele 
„nu se poate trăi“ ?). 

Acesta este principiul populaţiei formulat de 
J. B. Say, şi care— e lesne de văzut — nu-i decît 
o parafrazare a legii de înmulţire formulată de 
Malthus. 

Ca şi Malthus, Say găseşte că obstacolele 
cari se opun tendinţii populaţiei de a se înmulți 
la infinit sînt de două feluri: preventive şi res- 
trictive sau supresive. (Malthus le-a numit pe 
cele din urmă destructive. Nu e însă nici o deo- 
sebire). 

Consecvent cu teoria lui Malthus, Say sus- 
ține, că măsurile, ce se iau sau sar lua pentru 
înmulţirea, populaţiei, sînt inutile, de oarece: „o 
„tară nu are niciodată decît numărul de oameni 
„pe care-l poate hrăni; şi numărul de oameni 
„pe care o ţară îl poate hrăni, date fiind mora- 
„„vurile locuitorilor, va. fi totdeauna complect, ori- 
„ce s'ar face“). Cea ce s'ar putea facc, după 
Say, pentru înmulţirea populaţiei, este să se ia 
măsuri în stare a determina o sporire a produc- 
ţiunii, — a productivităţii muncii şi a solului. Spo- 
rirea producţiunii va lărgi cercul mijloacelor de 


3) J. B. Say: Op. citat pag. 371 col. I. 
4) Op. citat pag. 381, col. II-a. 

existenţă, şi astfel înmulțirea populaţiei va de- 
veni posibilă şi chiar fatală. 

Aplicaţiunea acestui principiu Say o face în- 
tr'un mod şi mai caracteristic, cînd vorbeşte des- 
pre legile în contra. emigrației, pe cari el le cali- 
fică de nedrepte. „Dacă o populaţie prea deasă, 
„spune dînsul, este împedecată de a ieşi pe uşa 
„fruntariilor, va ieşi pe uşa mormintelor“ 5). To- 
tuşi emigrarea oamenilor adulţi i se pare a fi un 
rău, mai ales, cînd adulţii emigraţi sînt utili prin 
aptitudinile, cunoștințele şi activitatea lor. 

ŞI dacă populaţia este strict limitată de mij- 
loacele de existenţă, şi dacă orice măsuri directe 
pentru stimularea populaţiei către înmulţire sînt 
inutile, evident, că şi acelea cari tind la menține- 
rea numărului existent al populaţiei sînt tot a- 
tît de inutile. Aşa fiind, Sag este fără îndoială con- 
secvent. cînd afirmă că progresul sau declinul 
medicinii nu are nici o importanţă asupra dez- 
voltării numerice a populaţiei. Această afirmaţie 
dînsul o sprijină pe date statistice, referitoare la 
mortalitatea copiilor provocată de variolă. 

„Un medic englez, d. Watt, a cercetat regis- 
„trele mortuare ale oraşului Glasgow de la anul 
„1783 pănă la 1813, adecă tocmai în timpul celor 
„15 ani cari au precedat şi celor 15 ani cari au 
„urmat evenimentului descoperirii vaccinei; şi s'a 
„convins că deşi graţie vaccinei, 'numărul copiilor 
„pănă la 10 ani, morţi de variolă s'a micşorat 
„simţitor, numărul morţilor însă printre copiii de 
„această vrîstă a rămas aproape acelaş. Variola 
„a făcut mai puţine victime, dar rugeola şi cele- 
„lalte maladii proprii copilăriei au făcut mult 
„mai multe 6). Aceiaş observaţie a făcut-o, spune 
Say, şi Rusconi asupra populaţiei din Pavia. 


5) Op. citat pag. 382, col. I-a. | 

6) Say: Op. citat pag. 384 col. 2. Say nu și-a dat 
seama, că argumentul acesta se întoarce tocmai împotriva 
teoriei lui. Dar despre aceasta vom discuta mai în urmă. 

Cu toate acestea populaţia unei ţări se poate 
conserva, însă în limitele mijloacelor de existenţă 
în două moduri, şi anume: printr'o durată mai 
îndelungată a vieţii aceloraşi indivizi, sau prin re- 
înoiri mai dese. Say consideră modul întîi ca 
cel mai de dorit, întrucît o durată mai lungă a 
vieții mijlocii denotă o mai mare perfecţiune a 
speciei umane. 

Dar nu numai numărul populației depinde 
de cantitatea produselor ci şi fericirea ei; pentru 
că fericirea unei populaţii depinde de cantitatea 
irebuinţelor pe cari şi le poate satisface, iar can- 
titatea trebuinţelor satisfăcute atîrnă de canti- 
tatea produselor de cari dispune populaţia. In 
opoziţie cu teoria, care susține că omul e cu atît 
mai fericit, cu cît are mai puţine necesităţi, Say 
afirmă, că fericirea omului este cu atît mai mare, 
“cu cît el are necesităţi mai multe şi mai varii, 
cu condiţiunea. bine înțeles, ca aceste mai multe 
şi mai varii necesităţi să poată fi satisfăcute; 
iar ca încheere a acestui principiu el zice că: 
„Orice populaţie, care posedă mijloacele de a trăi 
„bine, este de dorit; şi este de evitat orice popu- 
„lație, care nu- poate trăi altfel decît mizerabil“ 1). 

In ultimul capitol al studiului problemei po- 
pulaţiei, Say caută să explice fenomenul forma- 
țiunii coloniilor. Explicâţiunea el o dă cu ajuto- 
rul principiului populaţiei, în virtutea căruia: a- 
ceasta tinzînd să întreacă limita mijloacelor de e- 
xistenţă, a trebuit să se producă emigrări, cari 
au contribuit la formarea de colonii, şi cari la 
rîndul lor contribue la. progresul omenirii şi al 
fericirii ei. a 

-In acestea s'ar putea rezuma principiile şi 
concluziile lui Say în chestiunea populaţiei ; prin- 


T) Op. citat pag..389 col. 2-a. 

cipii şi concluzii, cari-l pun în rîndul malthusia- 
nilor propriu zişi şi chiar în fruntea lor. 

* 

Mult mai puţin important, dar unul dintre 

cei dintii malthusiani în Germania este H. Luden 8). 
Acesta. este un aprins partizan al doctrinei lui 
Malthus, pe care a căutat s'o popuiarizeze, con- 
siderînd-o, după cum spune Robert von Mohl?) 
„ca parte esenţială a unui sistem ştiinţific de 
guvernare“ (als Bestandtheil eines wissenschaftili- 
chen Systemes der Staatskunst). 

* 


Mai important decît Luden este Pellegrino 
Rossi 10), care crede că este incontestabil, că o 
populaţie se poate dubla în 25 de ani. Dînsul sub- 
liniază acest poate, căci nu susţine că dublarea 
populaţiei în acest interval este un fapt cert, 
neînlăturabil, ci numai că e un fapt posibil. 

Dacă, în general, fiinţele vieţuitoare n'ar în- 
tîlni în tendinţa. lor de înmulţire obstacole, cu 
siguranţă că universul ar fi invadat de cîteva 
specii animale sau vegetale, cari au o forţă pro- 
lifică mai mare decît celelalte. Dar cel dintîi ob- 
stacol, ce se opune la această înmulţire este ma- 
rele număr de fiinţi cari mor născîndu-se. Ace- 
laş lucru se întîmplă şi cu populaţia omenească 
în special. 

Rosi se afirmă, ca partizan hotărît al celor 
două progresii în cari Malthus şi-a formulat prin- 
cipiul populaţiei şi corelaţiunea lui cu înmulţirea 
mijloacelor de subsistență. Demonstraţiunea lor 
i se pare uşoară, cu condiţiunea însă de a se şti 
odată pentru totdeauna, că Malthus nu le-a sta- 


8) Handbuch der Staatsweisheit oder Politik 1811. 


9) Die Geschichte und Literatur der Staatswissen- 
schaften 1858 vol. III pag. 484. 


10) Cours d'Economie politique. Bruxelles 1851. 

bilit ca fiind „expresiunea unor fapte reale, ci 
numai ca expresiunea unei tendinţe“. 

„Principiul populaţiei, spune Rossi după 
„Malthus, este incontestabil în el însuşi; tendinţa 
„este positivă, constantă, dar întîlneşte diferite 
„obstacole. In adevăr, procentul populaţiei rezultă 
„din combinarea nașterilor şi a  deceselor..... 
„Principiul populaţiei este oprit în acţiunea sa 
„de către causele, cari preîntîmpină naşterile şi | 
„de către acelea 'cari sporesc cazurile de 
„moarte“ 11), 

Aceste cause sînt la Rossi ca şi la Malthus: 
obstacole preventive şi destructive, cu singura 
deosebire, că pentru cele din urmă dînsul pro- 
pune — denumirea de represive, care i se pare — 
şi cu drept cuvînt — mai nimerită. 

Pentru Ross: teoria, lui Malthus rămîne ade- 
vărată în esența ei (substantiellement vraie). Da- 
că s'a putut contesta cu temei cele două progresii 
stabilite de Malthus, pentru că în asemene ma- 
terie o demonstraţie riguroasă, matematecă este 
imposibilă; nu se pot contesta însă și rămîn de- 
finitiv stabilite: 1) că facultatea de reproducere 
a oamenilor este mai mare decît putinţa de a 
spori mijloacele de subsistenţă şi 2) dacă repro- 
ducerea oamenilor și sporirea mijloacelor de sub- 
sistență. n'ar întîlni nici un obstacol, populaţia 
ar fi mereu la limita de pe urmă a subsistenţelor 
şi pentru stabilirea echilibrului ar trebui să in- 
tervie bolile şi moartea 12). Nu importă de loc 
dacă populaţia se dublează în 25 de ani sau într'o 
sută. Cea ce este important, e că dintre cele două 
forţe, aceia care determină înmulţirea populaţiei 
lucrează mai repede decît aceia a mijloacelor de 
subsistenţă. 


11) P. Rossi: Op. citat pag. 233. 
12) Op. citat pag. 238. 

Atitudinea lui Rossi faţă de dectrina lui Mal- 
thus reese şi din următoarele vorbe, cu cari dînsul 
închee examinarea şi combaterea obiecţiunilor ce 
i s'au adus malthusianismului : 

„Este sigur că, dacă nu se poate afirma des- 
„pre adversarii lui Malthus, că sînt cu totul lip- 
„Siţi de dreptate; cu atît mai mult nu se poate 
„spune despre Malthus însuşi că n'ar avea drep- 
„tate... Teoria lui Malthus, temperată mai ales în 
„expresii, prin observarea faptelor mai fericite, 
„a căror generalitate dacă e departe de a se rea- 
„liza, nu e însă imposibilă, conţine adevărul a- 
„devärat“ 13). 

Acest spirit împăciuitor al lui Rossi, care-l 
determină uneori să facă concesii adversarilor 
lui Malthus, nu-l pot scoate însă din rîndul mal- 
thusianilor consecvenţi. El merge pănă la ultima 
consecinţă a malthusianismului, şi dacă ni-e per- 
misă expresia, pănă la ultima naivitate ce se poate 
deduce din el. Aşa de pildă, la sfîrşitul studiului 
asupra populaţiei, Rossi socoate că e nimerit şi 
ştiinţific să-şi exprime bucuria, că populaţiunea 
franceză se înmulțeşte cu o mare şi înțeleaptă 
încetineală; bucurie, care nu ştim cum ar fi cali- 
ficată astăzi de francezi, dacă un concetăţean 
de-al lor şi-ar exprima-o. Dar iată textual cum 
vorbeşte Ross: 

„„Terminînd aceste studii, încă necomplecte, 
„recunosc, asupra unei chestiuni atît de impor- 
„tante, sînt fericit de a putea adăoga, că mersul 
„populaţiei franceze, graţie progresului prospe- 
„Tităţii generale şi influenţei instituţiilor noastre 
„sociale şi publice, devine din zi în zi mai fericit 
„Şi mai regulat. In mai multe departamente, în par- 
„ticular în acelea ale Normandiei, populația nu 
„sporeşte decât cu o mare şi înțeleaplă înceti- 


13) Op. citat pag. 260. 

„neală, iar populația Franţei întregi nu s'ar pu- 
„tea dubla, după mersul ei actual, decit după 130 
„de ani...... Franţa trebue să persevereze pe a- 
„ceastă cale fericită şi să facă astfel ca toate părțile 
„ămperiului să participe la beneficiile de cari se 
„bucură deja populaţiile muncitoare şi prudente 
„ale departamentelor cari sau pus în fruntea ci- 
„vilizaţiei franceze“ 1%). 

Franţa a perseverat pe calea indicată de 
Rossi, dar nu se felicită de loc. Atîta mîngiiere 
poate avea astăzi Franța : această idee a lui Rossi 
nu mai are nici un partizan în ştiinţa franceză şi 
desigur nici în cea, mondială. 

* 

David Ricardo, cel mai profund economist 
din şcoala lui Adam Smith, este şi el malthusian. 

„S'a calculat, spune Ricardo discutînd ches- 
„tiunea salariilor, că în împrejurările cele mai 
„tavorabile, populaţia s'ar putea dubla în 25 de 
„ani. Dar în împrejurări tot atît de favorabile, 
„capitalul naţional s'ar putea dubla într'un timp 
„mai scurt. În acest caz salariile, în tot cursul u- 
„Nei asemene epoce, vor tinde să se urce pentru 
„că numărul braţelor va fi mereu insuficient faţă 
„Cu cererea lor“ t). 

Aceasta însă nu se poate întîmpla decît în 
colon;.ie rouă în cari a pălruns civtiizaţia. Acolo 
unde însă pămînturile fertile sînt deja, exploatate, 
sau în ţările fertile dar rămase în barbarie, spori- 
rea în această măsură, faţă de populaţie, a capi- 
talului naţional nu este cu putinţă. 

Malthusian şi el, Ricardo afirmă, că legile în 
favoarea săracilor 16), trebuesc desfiinţate şi nu 


14) Op. citat pag. 284. 

15) Oeuvres complètes. Des principes de Peconomie 
politique et de Pimpot 1882 pag. 63. 

16). La 1817 cînd apare lucrarea lui Ricardo în prima 
ei ediţie, legile în favoarea săracilor nu erau desființate. 

modificate numai, şi că aceia ar fi cei mai buni 
prieteni ai săracilor şi ai omenirii, cari ar găsi 
mijlocul de a se putea suprima aceste legi cît mai 
sigur şi mai puţin violent. 

Insfîrşit, în capitolul al 32-lea al operei sale 
intitulat : despre părerea d-lui Malthus asupra ren- 
tei, Ricardo zice: 

„Profit de această ocazie spre a-mi mărtu- 
„risi admiraţia mea pentru Încercarea asupra po- 
„pulației a d-lui Malthus. Atacurile adversarilor 
„acestei admirabile lucrări n'au folosit decît să 
„demonstreze soliditatea, doctrinelor ce conţine, 
„ŞI sînt convins, că reputaţiunea bine meritată, 
„a autorului ei va creşte pe măsură ce se va dez- 
„Volta. ştiinţa, a cărei podoabă aleasă este“1). 

x 


Un foarte entusiast malthusian este W. Th. 
Thornton, care în lucrarea sa despre suprapopu- 
lație :5) susține, că teoria lui Malthus luminează 
ştiinţa, după cum soarele luminează pămîntul. De 
oarece populaţia tinde a se înmulţi mai repede 
de cît mijloacele de existenţă, o suprapopulaţie 
este posibilă şi trebue să o evităm pe cît este cu 
putinţă. 

k 

Cunoscutul filosof şi logician englez John 
Stuart Mill este —oricît ar părea de absurd a- 
ceasta — malthusian. In chestiunea populzaiiei 
Stuart Mill nu mai este filosoful generos atît de 
bine cunoscut şi atît de mult apreciat în cercurile 
renovatorilor şi reformatorilor sociali. Vorbind 
despre dînsul Robert von Mohl zice: „savantul 
„logician este un partizan necondiţionat al teoriei 
„lui Malthus“ 19); iar Nitti spune, că: „Mill nu 


17) Op. citat pag. 334. 
18) Overpopulation and its remedy 1846. 
19) Op. citat vol. III pag. 488. 

„contestă legile lui Malthus: orice incercare de 
„a le combate i se pare sentimentală“ 20). 

John Stuart Mill?!) cercetează problema po- 
pulaţiei în legătură. cu „legea creșterii muncii“ 
şi a creşterii producerii în general, a cărei stabi» 
lire i se pare a fi chestiunea cea mai importantă 
a economiei politice. Şi cum elementele indis- 
pensabile ale producerii sînt munca. pămîntul şi 
capitalul, „legea creșterii producerii trebue să 
„tie o consecinţă a legilor, cari stăpinesc aceste 
„elemente; limitele creşterii producerii trebue să 
„tie, ori ce s'ar întîmpla, limitele fixate de către 
„aceste legi 22). 

Potrivit acestei concepții Stuart Müll susţine, 
că creşterea muncii, este creşterea speciei umane. 
Deşi teoria lui Malthus nu este unanim admisă, 
ea a arătat însă adevărul întreg. Puterea ile ìn- 
mulţire a fiinţelor vieţuitoare este nelimitată. Spe- 
cia umană are aceiaşi putere de iumnulţire, care 
însi nu-şi găseşte aplicaţia pînă la limita extremă. 
Cînd însă populaţia se află în condițiuni favora- 
bile de înmulţire, se dublează cam la 20 de ani, 
independent de sporul ce i-l poale procura imi- 
grațiile. 

Dar dacă de fapt facultatea prolifică a oa 
menilor lucrează mult mai restrîns. si prin urinare 
populaţia de fapt nu se înmulțește atit de repede; 
cum are tendința şi puterea de a se înmulii, 
cari sînt cauzele, obstacolele ce se opun şi opresc 
populaţia în această tendinţă a ei? Stuart Wil 
afirmă că aceste cauze sînt: prudenta, războaiele 
şi bolile. Prudenţa. însă, obstacolul preventiv, cum 
spune Malthus, i se pare lui Mill a [i cel maï pu- 
ternic dintre toate în societăţile civilizate. Căci 


20) Op. citat pag. 73, 
21) Principes d'6conomie politique 2 vol. 1554. 
22) J. St. Mill: op, citat vol.I pag. 17S. 


www.dacoromanica.ro 


— 99 — 


dacă într'o stare socială înapoiată acţiunea re- 
presivă a naturii, foamea în special, reduce popu- 
laţia printr’ un mare număr de decese, „,într'o 
„Stare mai înaintată a societăţii, numărul indivi- 
„Zilor chiar dintre cei mai săraci, cari se mărgi- 
„„nesc a-şi procura strictul necesar şi numai canti- 
„tatea suficientă acestui strict necesar, ete mic; 
„astfel că creşterea populaţiei este limitată nu 
„„de numărul escesiv al deceselor, ci de numărul 
„mărginit al naşterilor“ 3). 

Stuart Mill susţine, că educaţia, cultura, ci- 
vilizația în genere, ridicînd nivelul claselor lu- 
crătoare, le va face să priceapă adevărul lucru- 
rilor, şi le va. determina la o prolificitate mai 
mică. In direcţiunea. aceasta el constată, că s'au şi 
făcut progrese remarcabile, întrucît în Anglia între 
1820—1850 creşterea. populaţiei a fost mai slabă 
de cîl în epoca anterioară, pe cînd creşterea mij- 
loacelor (de subsistenţă şi de muncă a, fost mai re- 
pede şi mai puternică. Acelaş fenomen, însăși mai 
accentuat, îl observă Stuart Mill şi în Franţa. 

Intrebîndu-se, cum se poate combate mizeria, 
şi scăderea salariilor, Stuart Mill susţine, că ex- 
pedientele ce se recomandă de obicei sînt neefi- 
cace, şi că pentru a preconiza adevăratele remedii 
trebue să găsim înainte de toate adevăratele lor 
cauze. Ca şi orice altă maladie socială, mizeria 
se datoreşte, spune Mill, neprevederii omului şi 
poftelor brutale în voia cărora se lasă fără nici 
o rezistenţă. In contra ei dînsul propune două 
remedii. 

Cel dintii se referă la. educaţia copiilor celor 
săraci, cu care trebue să se îngrijească statul, 
la răspîndirea culturii în păturile muncitoare, la 
dărîmarea unor prejudecăţi, pe cari religia şi în- 
suşi statul le înrădăcinează în mentalitatea cla- 


23) Op. citat vol. I pag. 182. 

selor de jos. In special trebue să se lupte împo- 
triva părerii, că familiile numeroase sînt un bine 
social. Stuart Mill are în această privinţă o idee 
cam curioasă: 

„Nu se poate spera ca moralitatea să facă 
„progrese, atîta timp cît familiile numeroase nu 
„vor fi privite cu dispreţ ca şi beţia, ca şi orice 
„alt esces corporal. Dar atîta timp cît aristocrația 
„Şi clerul vor fi cei dintii, cari să dea exemplul 
„mestăpînirii de sine, la ce te poţi aştepta de la 
„Cei săraci?“ 24). 

Al doilea remediu depinde întotul de Stat şi 
constă în diverse măsuri legislative pentru îm- 
bunătăţirea soartei lucrătorilor, dînd putinţa unei 
reale urcări a salariilor. Aşa ar fi în primul rînd 
„O mare întreprindere naţională de colonizare“, 
adecă transportarea pe socoteala statului a unei 
părți din populaţia agricolă tînără în colonii. A- 
ceastă colonizare, Stuart Mill susţine că nwar 
costa mai nimic. In al doilea rînd, vinderea în 
parcele a unei porţiuni din terenurile comunale 
lucrătorilor în stare de a le cultiva, şi cari au 
oarecari economii suficiente pentru agricultarea: 
lor pînă la. cea dintîi recoltă. 

Ambele remedii trebuesc, după Mill, aplicate 
pe o scară întinsă pentru a fi eficace şi a da re- 
zultatele dorite. Căci „cînd e vorba de a îmbu- 
„nătăți serios starea unui popor, mijloacele mă- 
„runte nu dau efecte mici, ci nici un efect“ 35). 

Cu aceste concluziuni practice John Stuart 
Mill nu este un malthusian necondiționat, cum 
spune Robert von Mohl. Dacă teoreticeşte dînsul 
admite principiile esenţiale ale malthusianismu- 
lui, practiceşte se deosebește mult de Malthus, 
întrucît acordă obstacolului preventiv o impor- 


24) Op. ctiat vol. I pag. 497. 
25) Op. citat vol. I pag. 436. 

tanţă şi o eficacitate mult mai mare decît îi a- 
cordă Malthus, şi întrucît vede posibilitatea ca 
prin mijloace practice sociale să se reducă. sau 
să se anihileze mizeria, pe care Malthus atribu- 
ind'o unei legi naturale şi imuabile, o consideră 
ca fiind inevitabilă, cu neputinţă de înlăturat, 
In sistemul lui Malthus numai natura prin ac- 
țiunea ei represivă poate limita mizeria; în con- 
cepțiunea lui Stuart Mill aceasta este posibil so- 
cialmente prin remediile ce le preconizează, dar 
a căror valoare nu o vom discuta aici, unde tre- 
bue să păstrăm obiectivitatea unui istoric cre- 
dincios al teoriei. 
x 

Malthusian necondiționat şi —am putea spu- 
ne — fanatic este autorul anonim al lucrării: „die 
Grundzüge der Gesellschaftswissenschaft“ apăru- 
tă în englezeşte la 1854 sub semnătura : un doctor 
în medicină 2). 

După ce reproduce primele două capitole din 
lucrarea, lui Malthus, autorul, referindu-se la legea 
malthusiană, spune că este foarte importantă 
şi reclamă stăruitor atenţia cititorului asupra ei. 
El recunoaște dreptatea malthusianismului pînă: 
la a zice, că: 

„este o mare eroare de a crede, cum este 
„obiceiul, că, războaiele, scumpirea vieţii, epi- 
„demiile etc... despre cari pomeneşte istoria, au fost 
„pricinuite de pornirile rele ale oamenilor sau de 
„nedibăcia lor industrială ; ele au fost în realitate 
„efectul instinctului sexual natural şi absolut ne- 
„înlăturabil, atîta timp cît n'a putut fi înfrînat. 


26) Această lucrare, care se prezintă ca o encitlo- 
p edie a științelor sociale, are un mare număr de ediţii. Noi 
ne servim de ed. 15-a a traducerei germane, apărută la 
1898 după a 30-a ediţie originală. In prefața primei ediții 
originale autorul declară, că-și semnează lucrarea cu pseu- 
donim, pentru a nu pricinui durere unei rude. 

„„De oarece se năşteau mai mulţi copii, de cît 
„se puteau întreţine cu creşterea înceată a mijloa- 
„celor de subsistenţă, trebuiau să moară de tim- 
„puriu întrun mod oarecare şi erau de aceia 
„răpuşi de epidemii, foamete, boli, etc., dacă n'ar 
„ti fost răpuşi prin războaie“ 217). 

Pentru o mai lămurită pricepere a legii lui 
Malthus, autorul, o împarte în patru propoziţii. 
Cele două dintîi, sînt, spune el, evidente. Aceste 
patru propoziţii sînt: 

1) Dacă într'o ţară oarecare creşterea reală 
a populaţiei este mai mică decît cea posibilă, 
asta se datorește uneia sau mai multora din ur- 
mătoarele şase cauze sau obstacole: celibatul, 
prostituţia, sterilitatea, rezerva morală, moartea; 
timpurie şi emigrația, a căror totalitate este în 
raport invers cu repejunea înmulţirii populației, 
pe cînd măsura fiecărui obstacol este în raport 
invers cu totalitatea celorlalte. 

2) Este realmente cunoscut, că populaţia di- 
feritelor ţări creşte cu diferite grade de repejune. 
Aceste deosebiri provin absolut şi în totul din una 
sau din mai multe din obstacolele menţionate 
mai sus. 

3) Din legea productivităţii descrescînde a 
pămîntului și a evaluării proporţiei în care pot 
fi sporite mijloacele de subsistenţă ale ţărilor 
vechi în cele mai favorabile împrejurări, se poate 
conclude ku siguranţă, că-i imposibil ca mijloacele 
de subsistență să sporească destul de repede, 
pentru a permite o creştere a populaţiei după 
capacitatea ei de înmulţire. 

4) Emigrarea nu trebue privită ca obstacol 
permanent, asupra căreia se îndreaptă alegerea 
omului, ci numai ca un paliativ neînsemnat, tem- 
porar şi accidental în contra celorlalte. 


27) Op. citat pag. 309, 

Din acesle patru propoziţii în cari desface 
aulurul legea malthusiană, el deduce că, sărăcia, 
sau o stare inferioară a salarului muncii depinde 
de numărul prea mare al lucrătorilor în raport 
cu capitalul existent—o stare de lucruri, care 
se produce e şi se menţine printr'o activitate peste 
măsură a pulerilor reproductive. Reducînd apoi 
seria obslacolelor, cari se opun creşterii nelimi- 
tate a populației la următoarele patru: celibat, 
prostituție, rezervă morală şi sărăcie, autorul 
spune, că legea, populaţiei se poate exprima în 
următorii termeni: 

„Cresterea naturală a populaţiei în toate fă- 
„rule vechi este tot mai puternic mărginită prin: 
„Celibat, prostituție, rezervă morală sau sărăcie, 
„a căror masă totală este în raport invers cu 
„repejunea creşterii populației în orice [ară şi 
„cu. numărul emigranților minus numărul imi- 
„graților; pe când măsura fiecărui obstacol este 
„in rapori invers cu măsura celorlalte. Pentru ca 
„această lege să fie exact ştiinţifică, este necesar 
„numai ca să întrebuinţăm expresiile ‚moarte 
„timpurie“ în loc de „sărăcie“ şi „rezervă se- 
„Xuală“ şi „sterilitate“ în loc de „celibat“ şi 
„prostituție“. Aceasta este legea principală a 
„Stiinței sociale, pe care trebuesc să se bazeze 
„toate silințele eficace cătră îmbunătăţirea stării 
„noastre sociale“ 28). 

Această lege a populaţiei nu-i de cît o altă 
formulare a legii malthusiane, deşi autorul pă 
răseşte terenul individualismului lui Malthus, 
pentru, a se.pune pe terenul unei concepţiuni 
generale solidariste. 

* 

Joseph Garnier, autor al multor lucrări de 

economie socială, şi al unei monografii în ches- 


25) Doc. eiat pag. 480, 

tiunea populaţiei), este un malthusian, care 
merge uneori mai departe de cît Malthus însuşi. 
Aşa, Garnier susţine, că în unile regiuni, populaţia 
s'ar putea dubla şi în mai puţin de 25 ani, atît de 
marc: este forța ei de înmulţire, dacă nu i sar 
opune nici un obstacol fizic sau moral%). Şi pen- 
tru a dovedi această afirmaţiune el dă statistica, 
populaţiei Statelor-Unite ale Americei de Nord 
între anii 1782—1870. 

Garnier atribue prevederii, rezervei morale, 
cum ar spune Malthus, un mare rol social și eco- 
nomic, Şi se ridică foarte energic în contra acelora, 
cari, susținînd că pauperismul se datoreşte relelor 
instituţii sociale, preconizează reforme şi tind la 
prefacerea societăţii pe alte baze de organizare. 

Este o părere cu totul eronată aceia, după 
care creşterea populaţiei ar fi totdeauna un bine, 
şi ar însemna creşterea puterii unei naţiuni. 
„Creşterea populaţiei nu e de dorit, de cît atunci, 
„Cînd se lace paralel cu creşterea capitalului sau 
„a. mijloacelor de existenţă şi cu dezvoltarea cali- 
„tăţilor intelectuale şi morale“ 31). 

Mizeria după Garnier are mai multe cauze 
şi anume: incapacitatea fizică sau intelectuală, 
neprevederea, viciul, escesul de populaţie, neno- 
rocirea, măsurile economice false ale guvernelor 
şi prejudecățile populare, direcţiunea falsă a cari- 
tății private sau publice, escesul cheltuelilor pu- 
blice, războaiele, agitaţiile şi revoluțiile. Iar întru- 
cît priveşte remediile Garnier preconizează două, 
caii trebue să se producă simultan, şi anume: 

1) urcarea salariilor. 

2) ridicarea morală a populaţiei. 

Pentru Garnier, ca şi pentru orice malthu- 

29) Du principe de population 1857. 


, 


80) Premières notions d'économie politique 1879 ed. 
5-a pag. 184. 
31) J. Garnier: Op. citat pag. 186—187. 

sian, caritatea nu e un remediu al mizeriei; totuşi. 
el o consideră ca. fiind o uşurare, care însă în 
general nu-i eficace. 

Despre monografia lui, Robert von Mohl 
spune că „e o carte, care fără îndoială luminează 
„cu calm şi claritate şi chestiunea populaţiei şi 
„chestiunile de cari este intim legată; dar lasă 
„uneori de dorit asupra producerii dovezilor mai 
„frapante“ 52). 

* 

Genialul naturalist Ch. Darwin, se ocupă şi 
el de problema, populaţiei, cînd vorbește despre 
teoria. selecţiunii naturale, care după propria sa 
mărturisire, i-a fost inspirată din cetirea lucrării 
lui Malthus. Şi iată cum spune dînsul acelaș lucru 
şi ce atitudine ia faţă de doctrina populaţiei a 
acestuia în introducerea marii sale opere: De 
l'origine des espèces: 

„In capitolul următor, noi considerăm lupta 
„pentru existenţă printre fiinţele organizate în 
„lumea. întreagă, luptă, care decurge inevitabil 
„din progresia, geometrică a creşterii lor în nu- 
„Măr. Aceasta e doctrina lui Malthus aplicată la 
„tot regnul animal şi vegetal. De oarece în fie- 
„care specie se nasc mai mulţi indivizi de cît pot 
„supravieţui, şi cum prin urmare lupta pentru 
„existenţă se reînoeşte în fiece minut, urmează, 
„că orice fiinţă, care variază oricît de puțin aşa 
„fel ca, să-i profite, are o mai mâre şansă de a 
„supravieţui ;. această ființă este obiectul selec- 
„țiunii naturale“ 3). 

In concepţiunea lui Darwin, înmulţirea popu- 
laţiei (animale şi vegetale) este premisa întregii 
sale teorii a selecţiunii naturale. Şi această în- 
mulțire a populaţiei, Darwin afirmă că se face 


32) Op. citat pag. 489. 
33) Op. citat. ed. Sehleicher frères, intr. p. 5. 

în progresie geomelrică, dublîndu-se la fiecare 
25 de ani. ” 

În ce priveşte obstacolele înmulţirii popu- 
laţiei, Darwin crede că sînt foarte obscure. Canti- 
tatea de hrană existentă este, după dînsul, obs- 
tacolul cel mai puternic al înmulţirii populaţiei 
în progresie geometrică, şi tot cantitatea de hrană 
este şi limita, extremă la care tendința de înmul- 
tire a populaţiei trebue să se oprească. Climatul, 
ușurința. cu care indivizii devin prada altor indi- 
vizi etc... sînt tot atîte cauze, cari se opun în- 
mulţirii indivizilor potrivit tendinţii lor fireşti. 

x . 


Tot malthusian este şi marele naturalist şi 
filosof Ernst Haeckel, profesorul de la Iena. 

Părintele şi vulgarizatorul în acelaş timp al 
„mMonismului“, care-i poartă numele, Ernst Hae- 
ckel porneşte tot de la, faptul înmulţirii prea re- 
pezi a populaţiei în raport cu subsistenţele, pen- 
tru a. deduce lupta pentru existenţă şi a conchide 
la. selecţiunea naturală, căreia îi aduce unile mo- 
dificări importante, ce mu ni interesează pe noi $). 

x 


Malthusianismul maï numără printre parti- 
zanii săi şi pe A. Batbie, care se ocupă de pro- 
blema populaţiei în legătură cu chestiunea sala- 
rului 3). 

El susţine, că înmulţirea: populaţiei în li- 
mitele cantităţii mijloacelor de existenţă este evi- 
dentă, şi că de îndată ce acestea ar fi depăşite 
moartea trebue să secere excesul de populație. 

In ce priveşte progresiunea, geometrică a în- 
mulţirii populaţiei, Batbie, susţine că e reală şi 
e dovedită de fapte constante şi generale. Aseme- 
nea și în ce priveşte progresia aritmetică a spo- 


34) Ernst Haeckel: Llistoire de la creation. 
35) Nouveau cours d'économie politique 1866. 

ririi mijloacelor de existență. Ele nu au însă o 
aplicaţie riguroasă, şi nici Malthus nu le acordă, 
putinţa unei asemenea aplicaţiuni. Ambele pro- 
gresii sînt aproape exacte, şi deaceia Malthus le-a 
utilizat ca să se facă mai uşor înţeles. 

Cași Malthus, Batbie afirmă existenţa obsta- 
colelor preventive şi represive, cari împiedică po- 
pulaţia de a se înmulţi după tendinţele ei fireşti, 
întrecînd limita mijloacelor de existenţă; şi după 
ce examinează obiecţiunile aduse teoriei lui Malt- 
hus, declară că deşi ele conţin o mare parte de 
adevăr, nu infirmă însă ideile lui Malthus. In spe- 
cial Batbie insistă asupra obiecţiunii adusă de 
Sismondi, cum că jpopulaţia din clasele avute, deşi 
are mult mai multe subsistenţe, se înmulţeşte mai 
încet, şi chiar unile fariilii ilustre se reduc din 
ce în ce sau dispar cu totul; pe cînd populaţia 
muncitoare, deşi este adesea lipsită de subsis- 
tenţe, se înmulţeşte repede 36). 

Această obiecţiune nu distruge teoria lui Mal- 
hus, spune Batbie, ci din potrivă o confirmă. La 
nu arată, de cît că în clasele culte şi avute preve- 
derea, s'a desvoltat şi înfiltrat într'o mare măsură 
şi că pentru aceste clase avuţia nu iese din rîndul 
mijloacelor de existenţă, întrucît, membrii lor au 
o posiţie socială, pe care nu și-o pot menţine 
numai prin cea ce înţelegem stricto sensu: mij- 
loace de existenţă. De altfel, clasele muncitoare 
sînt „porţiunea. cea mai numeroasă a populaţiei 
„Şi prin urmare se poate conchide, că populația 
„tinde să întreacă măsura mijloacelor de exis- 
„tentă“ 37). 

` : „e t 1 

Wilhelm Roscher, unul dintre reprezentanţii 
de marcă ai şcoalei istorice din Germania, fost 


36) A. Batbie: op. citat pag. 212. 
31) Op. citat pag. 214. 

profesor la Leipzig, şi care se distinge prin ,im- 
„parțialitatea senină a criticei şi prin claritatea şi 
„eleganța stilului“ 38), se ocupă de problema po- 
pulaţiei şi ia o atitudine de malthusian obiectiv şi 
imparţial. 

După ce expune teoria lui Malthus, Roscher 
zice: 

„Malthus exprimă această idee cu cuvintele: 
„înmulţirea populaţiei are tendinţa să se facă în 
„progresie geometrică; iar mijloacele de exis- 
„tenţă, chiar în împrejurările cele mai favorabile, 
„Numai în progresie aritmetică. Dacă se dă cu- 
„vîntului „tendinţă“ înţelesul pur al lui Malthus, 
„aşa fel ca realitatea să apară ca un produs al 
„diferitelor tendinţe în parte opuse, atunci prima 
„Jumătate a teoriei lui este aproape neataca- 
„bilă“ 39). 

lar mai apoi adaogă: „asupra unora dintre 
„expresiile și sfaturile practice ale lui Malthus 
„părerile economiştilor actuali, sînt, după cum 
„e lesne de înţeles, împărţite: partizanii atît de 
„unilaterali cum: e Th. Chalmers sînt puţini ; ideile 
„fundamentale ale lui Malthus însă pot [i consi- 
„derate ca o achiziţie definitivă a ştiinţii (ein 
„festes Eigenthum der Wissenschaft)“ 40). 

Această apreciare a teoriei lui Malthus arată, 
cum nu se poate mai bine, părerea lui Roscher 
asupra malthusianisimului. 


* 
Unul dintre cei mai distinși malthusiani este 


fără îndoială Gustav von Riimelin, care a scris 
un studiu foarte important asupra populaţiei în 


38) L. Cossa : Histoire de doctrines économiques pag. 
417. : 
39) Grundlagen der Nationalökonomie Stuttgart 1888 
ed. 19-a cartea 6 p. 639. 
40) Op. citat pag. 646 nota 15. 

manualul lui Gustav Schönberg”), şi într'o lu- 
crare proprie: Reden und Aufsätze 1881. 

După ce expune doctrina. lui Malthus, care 
părea „la început aşa de respingătoare şi de para- 
doxală““ (so abstossend und paradox), dar care 
mai pe urmă a devenit, cum spune şi Roscher 
„o achiziţie definitivă a ştiinţei“, Rümelin îşi 
termină studiul său cu o cercetare critică a ei. 

Rümelin constată, că discuţiunile ce s'au 
urmat asupra celor două progresii formulate de 
Multhus, se datoresc unei neînţelegeri. O lege 
a populației nu se poate formula, aşa cum a for- 
mulat-o Malthus şi chiar expresia lege ar trebui 
înlăturată. De altfel Malthus însuşi nici nu s'a 
gîndit să formuleze o lege în accepțiunea proprie 
a cuvîntului, ci numai în înţălesul, că după cum 
specia. omenească are tendinţa de a se înmulţi ne- 
contenit, tot aşa şi pămîntul are proprietatea de 
a-şi împuţina produsele sale consomptibile. E de 
datoria minţii omeneşti însă să stăpînească na- 
tura în ambele cazuri. 

„La acelaş rezultat duce întreaga discuţie 
„asupra periodei de dublare (a populaţiei) afir- 
„mată de Malthus*42). Dar este indiferent şi nu 
interesează mai de loc chestia principală, a pro- 
blemei, dacă populaţia se dublează efectiv într'o 
periodă de 25 de ani sau într'o periodă de 40, 50 
sau 100 de ani. Cea ce interesează, este că popu- 
laţia tinde a se înmulţi mai repede decît mijloa- 
cele de existenţă. 

„Argumentul cel mai slab, dar şi cel mai 
„popular şi mai obișnuit, în contra faptelor tun- 
„damentale ale teoriei lui Malthus, este că toate 
„bunurile ar fi produse numai ale muncii ome- 


41) Handbuch der politischen Oekonomie. 
42) G. v. Riimelin : Op. citat ed. IV 1896 vol. I pag. 
873. 

„heşti; că orice putere de muncă omenească este 
„productivă şi prin urmare nu se pot naște oa- 
„„Meni prea mulţi; că fiecare om este un consu- 
„mator imediat şi un producător viitor care im- 
„plică muncă şi produce muncă, şi că mijloacele 
„de subsistenţă trebuesc privite numai că muncă 
„prelucrată“ 4). 

Ca răspuns la acest argument în contra teo- 
riei lui Malthus, Rümelin spune că nu numai 
munca ci şi natura şi capitalul sînt factori de 
producţiune; şi că chiar dacă toate bunurile ar 
fi produse numai ale muncii, nu orice muncă 
însă poate produce bunuri; că ori ce muncă sa- 
lariată implică un capitalist; că în definitiv pu- 
terea. de muncă este regulată de cerere şi de o- 
fertă, în plus, că marfa forţă de muncă nu poate 
sta în depozite ca alte mării. 

Argumentele lui Malthus pot fi rectificate, 
întregite, întărite în unile puncte, zice von Rü- 
melin t+, şi chiar au nevoie să fie în parte refor- 
mate şi dezvoltate; principiile sale fundamentale 
însă rămîn bine stabilite, de oarece desechilibrul 
dintre creșterea populaţiei pe de oparte, şi creş- 
terea mijloacelor de subsistență pe de alta este 
un adevăr, ce nu se poate contesta în mod serios. 

Riimelin cu toate acestea e departe de pesi- 
mismul exagerat al lui Malthus. El crede, că des- 
coperirile ştiinţifice şi invenţiunile vor fi în stare 
să sporească mult productivitatea muncii şi a 
pămîntului, aşa că problema populaţiei nu este 
de natură a ne înspăimînta. 

Atît atitudinea pe care o are Riimelin faţă 
de teoria lui Malthus, din care acceptă în definitiv 
numai tendinţa creşterii disproporţionate dintre 
populație şi mijloacele de subsistenţă, cît şi a- 


43) G e. Biimelin: Op. citat vol. I pag. 873. 
44) Op. citat pag. 874. 

firmarea, necesităţii revizuirii şi complectării a- 
cestei teorii, pe lingă care se adaugă oplimismul 
său bine justificat, ne-a pus în cumpănă, cînd a 
fost vorba. să-l clasăm între malthusianii propriu 
zişi. Poate n'ar fi fost greșit, dacă l-am fi consi- 
derat ca neomalthusian. Un singur motiv ne-a 
oprit. Riimelin nu merge mai departe cu consec- 
venţa şi nu încearcă el însuși acea revizuire şi 
complectare necesară. 


* 


Ca şi Rümelin, Adolph Wagner, profesor la 
Universitatea din Berlin, este un malthusian, care 
are oarecari veleități de independență față de 
doctrina luï Malthus. El dezbate chestiunea popu- 
lațieï cît se poate de complect aproape în întregi- 
mea. celui de-al doilea volum al lucrării sale 4). 

Wagner mărturiseşte, că înainte vreme nu 
dădea nici o importanţă teoriei populaţiei, fiind 
de părere că nici nu intră în domeniul economiei 
sociale. Mai apoi revine, şi crede că această ches- 
tiune nu numai că face parte integrantă din şti- 
inţa economică, dar este una din chestiunile cele 
mai principale şi „trebue să devie una din ba- 
„zele ştiinţii economiei politice“ 4). 

Faplele pe care se întemeiază teoria lui Mal- 
thus, nu pot fi, după părerea lui Wagner, tăgă- 
duite în esența lor, cel mult li se poate da o altă 
interpretare; deoarece un studiu imparţial și a- 
dînc al problemei populaţiei nu poate fi o refu- 
tare a lui Malthus, ci o confirmare a „punctului 
central“ al teoriei lui. Cea ce n'a făcut Malthus 


` 


45) Grundlagen der politischen t)elonomie. Această 
lucrare a fost tradusă în, franțuzeşte la 1904 şi 1909 în 
„Biblioteca internațională de Economie politică“ de sub di- 
recțiunea lui Alfred Bonnet. De această traducere ne ser- 
vim. 

46) Op. citat vol. II pag. 166. 


www.dacoromanica.ro 


— 112 — 


şi cea ce ar trebui să se facă, este o analiză a- 
mănunțită a factorilor psicologici, cari influen- 
țteazăä populația. 

După ce rezumă doctrina lui Malthus, şi după 
ce constată că importanța durabilă a malthu- 
sianismului se datoreşte reacţiunii provocate în 
contra. optimismului de pe vremuri, Wagner con- 
tinuă în următorii termeni: 

„Aceste idei, cari constitue fonciarmente le- 
„gea, zisă legea populaţiei a lui Malthus, sînt în 
„fond şi în înţelesul ce le-a dat însuşi Malthus, 
„irefutabile, de un adevăr izbitor şi confirmate 
„de experienţă. Din nefericire Malthus le-a îm- 
„pins prea departe şi, deşi pentru a-și lămuri mai 
„bine teoria. şi a o face mai înţăleasă, el le-a for- 
„mulat însă întrun mod prea absolut şi s'a lă- 
„sal tîrît de dorința de a le da o formulă mate- 
„matecă: populaţia, dacă nu i se opune nici un 
„obstacol, se dublează la fiecare 25 de ani şi 
„creşte din perioadă în perioadă după o progresie 
„geometrică; pe cînd mijloacele de subsistenţă 
„mu pot spori mai iute, decît după o progresie 
„aritmetică“ 47). 

După Wagner tormula aceasta nu înseamnă 
nimic. In ce priveşte mijloacele de subsistenţă 
nare nici o valoare ştiinţifică; iar sub raportul 
populaţiei formula este contrazisă de statistică. 
Polemica. ce s'a făcut în jurul teoriei lui Malthus 
se datoreşte unei confuziuni. Adversarii acestuia, 
deşi cred că se ating de o lege naturală a popu- 
laţiei, nu-şi îndreaptă săgețile lor decît în contra 
formei, pe care Malthus a dat-o miezului de idei. 

Caşi Riimelin, Wagner crede, că teoria lui 
Malthus are nevoie să fie rectificată. Şi această 
rectificare trebue să se facă asupra unui punct, 
în care atacurile socialiste au arătat-o ca vulnera- 


47) Op. citat vol. II pag. 182. 

bilă. Este vorba de putinţa sporirii considerabile 
a mijloacelor de existenţă prin progresele techni- 
cei ştiinţelor naturale şi productivitatea din ce 
în ce mai intensivă a muncii. 

În „concluziile economice“, pe cari le ia 
Wagner la sfîrşitul studiului său asupra popu- 
laţiei, el susţine, că problema populaţiei se pre- 
zintă amenințătoare, atunci cînd creşterea popu- 
laţiei prin excedentul naşterilor şi a migraţiu- 
nilor întrece numărul forţelor active ce necesi- 
tează economia naţională. In acest caz se formează 
o suprapopulaţie, care neavînd ocupație, devine 
pauperă şi amenințătoare. 

„Centrul de gravitate al problemei econo- 
„mice a populaţiei este în relaţiunile dintre creş- 
„terea populaţiei şi a productivităţii, şi chestiu- 
„nile privitoare la repartiţia avuțieï“ 18. Şi a- 
ceasta, pentru că o populaţie mereu în “creştere, 
dacă s'ar găsi în disproporţie cu puterile sociale 
de producere, întrecîndu-le, şi cu sistemul de re- 
partiție al avuţiei sociale, care n'ar putea satis- 
face cerinţele ei, suprapopulaţia amenințătoare 
ar putea periclita însăşi civilizaţia periodei de 
dezvoltare prin care trecem. 

Şi pentru pericolul ce prezintă creşterea ne- 
măsurată a populaţiei, Wagner nu are decit un 
singur remediu de o eficacitate durabilă şi anume : 
tendințele preventive în contra creșterii popula- 
ției. Acest remediu îl apropie de Malthus, de care 
parc a se depărta în unile consideraţiuni asupra 
chestiei, şi după unile concepţiuni de detaliu. 
Şi această apropiere se face cu atît mai vîrtos, 
cu cît imediat după propunerea remediului său, 
Wagner adaogă, terminîndu-şi lucrarea: 

„Robert Malthus are în definitiv dreptate în 
„toate punctele esenţiale“ 49), 

% 


48) Wagner Op. citat vol. II pag. 498. 
49) Op. citat vol. IL pag, 539, 

Un all economist, care se apropie mult de 
Wagner în chestiunea populaţiei este Gustav 
Cohn, despre care Cossa spune, că „sa făcut cu- 
„moscut prin studii strălucite asupra unor su- 
„biecte foarte variate de istorie şi de politică 
„economică“ 50). 

Părerile lui Cohn asupra docuis luï Mal- 
thus se pot rezuma. în felul următor: principiile 
fundamentale ale teoriei populaţiei sînt adevă- 
rate; el le consideră chiar ca fiind cu neputinţă 
de zdruncinat (unerschütterlich). Asta nu însam- 
nă însă, că teoria în genere, aga cum a fost formu- 
lată de Malthus nu are lacuneî:). Nu mai puţin 
adevăral însă este, că ea a obţinut adesiunea şti- 
inții, mai ales prin faptul, că a fost experimentată 
şi de naturalişti, cum e Darwin, care a aplicat-o 
la toate speciile de fiinţe vieţuitoare. 

„Cohn nu se deosebește cu nimic de Wagner 
„ŞI de Riimelin decît printr'o mai mare înclinare 
„Spre pesimism“, spune Nitti’? . 

In adevăr, pe cînd Riimelin și Wagner au 
încredere în putinţa de a se spori productivita- 
tea. muncii şi a solului, astfel, ca problema popu- 
laţiei să nu aibă nimic înfricoșător pentru ome- 
nire şi civilizaţie; Cohn afirmă, că natura lu- 
crează la întîmplare, aşa că cele de mai multe 
ori produce rele și se opune progresului. El ad- 
mite rezerva, morală preconizată de Malthus şi-i 
dă o importanță mai mare decit îi dau alți malthu- 
siani. 

$ 


In sfîrşit pentru a nu mai insista asupra unor 


50) Luigi Cossa: Histoire des doctrines économiques 
pag. 425. ` 

51) G. Cohn: System der Nationalökonomie 3 vol. 
1885 —89, vol. I p. 231. 

52) F. S Niti: Op. citat pag. 57. 

scriitori ca. Ch. Letourneau, Buckle, Karl Th. 
Reinhold, Cairnes, Walker etc... evident de mare 
valoare, dar cari n'au contribuit cu nimic la 
chestiunea populaţiei, vom trece, la Maurice 
Block, membru al Institutului de Franţa, autor 
al mai multor lucrări de economie politică, de 
statistică şi de politică, care scrie într'un stil 
limpede, deşi adesea este superficial şi uneroi 
chiar pătimaș. 

Maurice Block este un malthusianist ireduc- 
tibil în virtutea principiilor sale liberale în materie 
economică. In consideraţiunile generale cu cari 
începe a trata materia populaţiei în lucrarea 
sa 53), el spune, că densitatea populaţiei prezintă 
mai multe avantagii între cari şi provocarea sau 
facilitarea progresului. Este curioasă această a- 
firmaţiune cînd vine de la un malthusian ca Mau- 
rice Block, nu este însă singura uşurinţă pe care 
o comite el. : 

Malthus, spune Block, n'a avut pretențiunea 
de a crea o teorie nouă, a avut însă meritul de a 
descoperi raportul intim dintre populație şi sub- 
sistenţe deducînd toate consecinţele. Dacă n'a con- 
vins pe toată lumea de adevărurile stabilite de el, 
a făcut însă o impresie profundă. 

După ce expune principiile fundamentale ale 
doctrinei lui Malthus, pe cari acesta le-a formulat 
în cele două progresii, Block zice: 

„Malthus, pentru a face contrastul mai fra- 
„pant, alăturează cele două progresii cam sub 
„această formă: 

„Progresia geometrică: 1, 2, 4, 8, 16, 32, 64, 
128, 256. 

„Progresia aritmetică: 1, 2, 3, 4, 5,6, 7, 8, 9. 

„El are grija de a zice, că acestea nu sînt de- 


53) Les progres de la -science économique depuis A- 
dam Smith 2 vol. 1897 ed. 2-a vel. I pag. 646. 

„cît tendinţe, căci de fapt populația nu poate în- 
„trece subsistenţele, şi nici subsistențele nu pot 
„Spori la infinit. Malthus nu pretinde că prezintă 
„Cifre absolut adevărate, el le califică de supoziţii 
„Şi n'a voit să ofere, decît o imagine expresivă, 
„un tel de diagramă; şi sub raportul acesta, rigu- 
„ros exactă sau nu, invenţiunea scoaterii în evi- 
„denţă a celor două progresii este o trăsătură de 
„geniu. A discuta cifrele acestei diagrame este 
„O copilărie“ ë+). 

Block admite concluziile practice deduse de 
Malthus din premisele teoriei sale, şi susține, că 
fondul doctrinei acestuia a fost generalmente ad- 
mis, chiar de către adversarii cei maï înverşu- 
nați aï malthusianismuluï (afirmațiune hazardată, 
pe care n'o putem găsi decît la Maurice Block . 

Progresia aritmetică a fost maï mult atacată, 
pe molivul că s'ar putea găsi mijlocul de a spori 
fecunditatea solului, după unii: iar după alţii, pe 
motivul că firul de grîu se înmulţeşte mai iute ca 
omul. Aceste obiecţii însă nu ating fondul doctri- 
nei malthusiane, ci numai formulele celor două 
progresii. Alţi adversari de-ai lui Malthus, spune 
Block, arată că pămîntul nu e complect ocupat, 
preconizînd emigrarea ca leac în contra supra- 
populaţiei. Emigrarea însă este un simplu expa- 
dient şi Block mai remarcă şi faptul, că indicarea 
unui remediu nu înseamnă contestarea bolii. 

Maurice Block mai face picanta constatare, 
că deşi Malthus predicînd prudenţa, se adresa 
mai mult claselor sărace, totuşi acelea cari-i pri- 
mesc sfatul şi-l urmează sînt tocmai clasele avute. 

Fără a se mai ocupa de alte obiecţiuni ce i 
s'au adus doctrinei lui Malthus, Block închee cer- 
cetarea ei critică, făcînd reflecţiunea, că malthu- 
sianismul a avut opunerea atîtor adversari din 


54) Op. citat vol, I pag. 651. 

cauza fatalismuluï său. „Lot ce e fatal pare umili- 
„tor omului atît de mîndru de inteligența sa şi de 
„marile lucruri ce-a produs“5). Maurice Block 
însă îşi ia. însărcinarea să risipească acest preju- 
diţiu. El tăgădueşte teoriei malthusiene orice fata- 
litate. Şi apoi omul, care pretinde că are remediu 
pentru orice, ce-a făcut în contra morţii, căci şi 
moartea e fatală? „Cauza este generalmente li- 
„beră, voluntară, dar efectul este totdeauna ne- 
„Cesar, fatal (totuşi malthusianismul n'are nimic 
„fatal în el?!). Or, aici causa este omul; omul însă, 
„Vrea să se veselească, nu vrea să se constrîngă, și 
„încă mai puţin să aibă nemulțumiri. Pentru dîn- 
„Sul toată lumea e nedreaptă: dumnezeu, natura, 
„statul, legea, d-ta, fratele, amicul, vecinul; dinsul, 
„niciodată !“ 56). 

Cu această argumentatție „filosofică“ Maurice 
Blocl; se opreşte în cercetarea lui asupra malthu- 
sianismului, şi intră în expunerea părerilor ace- 
lora, cari s'au ocupat de problema populației ìna- 
inte şi după Malthus. 

Ei 

Pentru a. termina seria malthusianilor vom 
spune cîteva, cuvinte despre Luigi Cossa, autorul 
excelentului tratat asupra istoriei economiei so- 
ciale cu cea mai bogată bibliografie 57), şi despre 
cunoscutul statistic german A. fr. v. Fircks. 

După Cossa, pastorul Malthus ocupă un loc 
important în istoria ştiinţii economice şi a studiat 
teoria, economică a populaţiei întrun mod ma- 
gistral. 

„El (Malthus) a pus—zice Cossa — bazele 
„unei doctrine, care, dezbrăcată de învelişul ei 
„pseudo-matematic şi formulată cu mai multă pre- 


55) Op. citat pag. 055. 
56) Op, citat pag. 655. | 
51) Histoire des doctrines économiques 1899, 

„ciziune din punct de vedere psicologic şi statis- 
„tic, rezistă victorios obiecţiilor bazate în mare 
„parte pe echivocuri şi pe consecinţele false de- 
„duse de cîţiva. discipoli necompetenţi....'' 38). 

Atitudinea lui Cossa faţă de prima ediţie a 
operei lui Malthus nu este tocmai acea a unui 
malthusian. El susţine, că pesimismul acestuia, 
de care este împregnată prima lucrare a lui Mal- 
thus nu se poate justifica. Acest pesimism însă a 
fost cu mult moderat în forma de-a doua a operii 
malthusiane, care apare astfel ca o lucrare ştiin- 
țilică şi originală. 

„incercarea lui Malthus este, pentru Luigi 
„Cossa, opera fundamentală asupra subiectului 
„economic al populaţiei; ea n'a fost pănă acum 
„întrecută cu toate defectele ei reale, adesea sem- 
„nalate cu prea multă subtilitate“ 59). 

$ 


Insfîrşit, Arthur Freiherr von Fircks, pe baza 
datelor ce-ï procură statistica, se crede îndreptățit 
a susține teza și doctrina malthusiană. El respinge 
obiecția, ce se aduce malthusianismului, că orice 
om nu-i numai consumator ci şi producător, şi 
că așa fiind suprapopulaţia ar fi imposibilă întru- 
cît toate bunurile sînt produse ale muncii; spu- 
nînd că pentru producerea bunurilor mai e ne- 
voie şi de capital şi de forţele naturii. Fără aceste 
două elemente Fircks nu vede posibilitatea pro- 
ducerii mijloacelor de subsistenţă. lar dacă sar 
presupune o organizaţie socială, în care capita- 
lul ar fi egal împărţit între oameni, încă legea lui 
Malthus ar fi adevărată. 

„Malthus a fost de asemenea îndreptăţit să 
„zică, spune Fircks5), că o populaţie sar putea 

58) Op. citat pag. 313. 

59) Op. citat pag. 315. 

60) Bevălkerungslehre und Bevălkerungspolitik 1898 
pag. 323. 

„dubla în curs de 25 de ani şi chiar se dublează, 
„dacă înmulţirea nu este împiedecată de obsta- 
„colele indicate de dînsul, şi că populaţia Statelor 
„Unite din America de fapt s'a dublat în acest 
„interval“. 

Şi apoi Fircks adaogă : 

„Ideia fundamentală a teoriei stabilite de Mal- 
„thus rămîne totuşi adevărată, că înlăuntrul unui 
„anumit teritoriu numărul populaţiei poate creşte 
„mal repede decît mijloacele de subsistenţă re se 
„produc pe el. La indicarea mijloacelor, cari li- 
„mitează prolificitatea posibilă a speciei umane, 

„Maltuh n’a pomenit cîteva piedice psicologice 
„puternice ale producerii copiilor“ 6t . 

Aceste piedice sînt după Fircks: năzuinţa po- 
poarelor culte la plăcerile vieţii; rafinarea necesi- 
tăţilor; scumpirea vieţii; imboldul de sporire a 
venitului la clasele avute; grija dea nu lăsa pe co- 
pii fără moştenire și de a nu poseda destule mij- 
loace, pentru a-i educa fără sacrificii pentru fe- 
lul de existență proprie; dorinţa de a evita îm- 
părţirea proprietăţii. Aceste obstacole, după pă- 
rerea lui Fircks, sînt mai eficce decît rezerva 
morală reclamată de Malthus. 

$ 

Cu acest autor încheem seria malthusianilor 
propriu zişi, cari nu numai că nu aduc nici o 
contribuţie la dezlegarea problemei înmulţirii po- 
pulației, dar se limitează numai la a expune doc- 
trina maestrului, arătîndu-şi pentru ea toată ad- 
mirația. 

Sînt însă şi alţi malthusiani, cari îndrăznesc 
să murmure împotriva rigurozității doctrinii. Des- 
pre aceştia vom vorbi în capitolul ce urmează. 


61) Op. citat pag. 321. 

NEOMALTHUSIANISMUL 


In marele curent, pe care l-a creat doctrina 
lui Malthus în Ştiinţă, noi am distins de la început 
o direcţiune, care dacă nu este opusă, malthusia- 
nismului, însă se deosebeşte de el atît prin unile 
principii esenţiale doctrinei, cît şi prin respinge- 
rea. unor concluzii importante la cari ajunge Mal- 
thus şi partizanii săi. Aceştia sînt scriitorii cari, 
deşi nu se deslipesc în totul de Malthus, dar nici 
nu-i adoptă doctrina tale quale, îşi iau libertatea, 
de a. o discuta, de a remarca erorile ce cuprinde 
şi de a pune în evidenţă faptul, că teoria malthu- 
siană fiind explicaţiunea unui fenomen social dat 
— înmulţirea populaţiei — nu-şi poate întinde cu 
succes aplicaţia la domeniul vast al chestiunii so- 
ciale preconizînd măsuri şi indicînd remedii. 

Mulţi dintre partizanii ireductibili ai lui Mal- 
thus confundă problema. socială cu problema po- 
pulaţiei şi soluţiile acesteia le consideră ca fiind 
soluţiunile celeilalte. Neomalthusianii însă obser- 
vă riguros limitele problemei şi nu-i dau o extin- 
dere mai mare şi nici o importanţă mai mare decît 
aceia, pe care o comportă natura ei şi rezultatele 
adesea nesigure la cari a ajuns. 

Malthusianismul a avut însă şi o manifestare 
de ordin practic, care este considerată tot ca neo- 
malthusianism. Este vorba de o mişcare, care a 
început pe la 1877 în Anglia, preconizînd şi pro- 
păvăduind practica malthusiană. Vom vorbi ceva 
şi despre această mişcare, după ce vom descrie 
evoluţia. neomalthusianismului teoretic. 

Neomalthusianismul teoretic își găseşte sor- 
gintea în doi scriitori de valoare din două ţări 
deosebite, şi anume: Adolphe Quételet „ilustrul 
belgian“, cum îi zice Cossa; şi Robert von Mohl, 
al cărui studiu: „Geschichte und Literatur der 
Bevălkerungslehre' din opera sa, pe care noi am 
citat-o de mai multe ori, este şi astăzi una dintre 
cele mai exacte şi mai documentale monografii 
asupra chestiei1). 

$ 

Adolphe Quételet, care este unul dintre înte- 
meetorii ştiinții statistice, s'a ocupat de problema 
populaţiei și de teoria lui Malthus într'o lucrare 
a sa2), care, după constatarea ce o face Cossa, 
a contribuit la propăşirea statisticei şi prin a- 
ceasta a economiei sociale. 

Quctelet admite că populaţia ar putea creşte 
în progresie geometrică, dar că în însăşi tendinţa 
ei de înmulţire sînt cauzele, cari împiedică creş- 
terea ei în această progresie. Limita desvoltării 
numerice a. populaţiei o formează cantitatea mij- 
loacelor de subsistenţă, şi de aceia este variabilă. 
Variabilitatea ei va determina o variabilitate co- 
respunzăltoare în dezvoltarea populaţiei, a cărei 
repejune însă nu este atît de mare încît să poată 
produce zguduiri puternice, ca acelea despre cari 
vorbeşte Malthus. 

In dezvoltarea ei populaţia întimpină obsta- 
cole, a căror denumiri: privative şi destructive 
date de Malthus, Quételet le primeşte. Acţiunea 
însă, influenţa exercitată de aceste obstacole 
Malthus nu a precizat-o. Această precizare vrea 
s'o facă Quételet, comparînd acţiunea ce opun 


1) Se înţelege de la sine, că numai până la 1858. cind 
a apărut. | 

2) Sur l'homme et le développement des ses facultés 
ou essai de physique sociale 1835, 

dezvoltării populaţiei obstacolele eï, cu rezistența 
ce întîmpină în spațiu corpurile în mişcare. 

Astfel el ajunge să formuleze o nouă lege 
a populaţiei, spunînd: „Populația tinde să se în- 
„mulțească în progresie geometrică. Rezistenţa, 
„sau suma obstacolelor ce se opun desvoltării 
„ei, este ca quadratul vitezei cu care populaţia 
„tinde să crească“. 

Această lege stabilită de Quctelet, deşi men- 
ține unul din principiile esenţiale ale lui Malthus, 
şi anume tendinţa creşterii populaţiei în progresie 
geometrică; o modifică însă respingînd progre- 
sia aritmetică a subsistenţelor pe care o înlocueşte 
cu principiul quadratului vitezii împrumutat din 
mecanică. 

Şi după cum un corp în mişcare, din cauza 
rezistenţii ce întîlneşte în spaţiu, își micşorează 
viteza din ce în ce de la punctul de plecare pănă 
la cel de oprire; tot aşa şi populaţia în dezvol- 
tarea ei numerică, îşi micşorează repejunea pe 
măsură ce se apropie de limita ei, de cantitatea 
mijloacelor de existenţă. Dacă oamenii n'ar avea 
mijloace de a spori cantitatea produselor şi deci 
de a lărgi limita de dezvoltare, populaţia ar ră- 
mîne staţionară. Cum însă oamenii, prin progre- 
sele ce realizează, sporesc produsele şi deci lăr- 
gesc limita. de dezvoltare a populației, aceasta 
continuă să crească, şi iarăşi din ce în ce cu o 
viteză mai mică, către noua ei limită. Principiul 
acesta Quételet îl stabileşte şi pentru o populaţie 
în descreșştere. 

Sînt lesne de văzut deosebirile principiale din- 
tre teoria. lui Quételet şi aceia a lui Malthus, şi 
este tot aşa de lesne de observat, că Quételet este 
departe de fatalismul pesimist al pastorului an- 


glican. 
k 

Robert von Mohl este al doilea neomalthu- 
sian, care, împreună cu Wustelet a conceput revi- 
zuirea. şi complectarea doctrinei lui Malthus. El 
admite teoria malthusiană şi se entusiasmează 
pentru lucrarea lui Malthus pănă la a o considera 
ca punctul central al ştiinţii populaţiei (sein 
werk ist und bleibt der Wendepunkt der Bevăl- 
lerungswissenschait ). 

Cu toate acestea von Mohl nu se poate opri 
de a constata, că dacă, teoria lui Malthus este 
adevărată, nu conţine însă tot adevărul, şi că ade- 
vărul ce conţine este numai în principiile ei e- 
senţiale. 

Este drept, că populaţia tinde să crească la 
infinit, şi că mijloacele de existenţă nu cresc de- 
cît mai încet, dar „pentru ca aceste principii 
„generale să fie influențate în mod esenţial de 
„relaţiunile reale, trebue să se observe trei si- 
„tuaţiuni deosebile ale populației în viaţa sta- 
„tului“ +). Populaţia unei ţări se poate prezenta, 
după Robert von Mohl ca: subpopulaţie Unter- 
vâlkerung), adică o populaţie prea rară; popu- 
lație normală în raport cu mijloacele de existenţă 
(zwar dichten aber doch für die zu beschaftenden 
Nahrungsmittel nicht iibermăssigen Bevölkerung), 
şi suprapopulație (Ubervâlkerung . 

Politica populaţiei trebue să aibă măsuri 
practice pentru fiecare din aceste trei stări. Pen- 
tru starea!de subpopulaţie, Robert von Mohl crede 
că se impun imigraţiile. Pentru starea a doua, în 
care populaţia este proporţionată mijloacelor de 
existenţă, el preconizează menţinerea relaţiunilor 
şi a. instituţiilor, cari au determinat o stare nor- 
mală. Cu totul altfel e în cazul celei de-a treia 


3) Robert von Mohl: Die Geschichte und Literatur der 
Staatswissenschaften 1858 vol. III pag. 51. 
4) Op. citat vol. III pag. 514. 

stări, în cazul unei suprapopulaţii, pentru com- 
baterea căreia von Mohl propune: împiedecarea 
căsătoriilor celor săraci, întîrzierea căsătoriilor 
celorlalţi, încurajarea şi chiar silirea la emigrare. 

Această „complectare“ a doctrinei lui Mal- 
thus nu este în realitate, decît o răsturnare par- 
țială a ei, cu toată admiraţia ce o are Robert von 
Mohl pentru Malthus și pentru opera lui, cu toate 
că el nu-i dă acest înţeles. 

Teoria lui von Mohl cu cele trei stări demice 
ce se pot prezenta în societatea omenească, răs- 
toarnă caracterul imuabilităţii şi al fatalităţii prin- 
cipiilor malthusiane, după care populaţia nu se 
coboară niciodată sub nivelul cantităţii mijloa- 
celor de subsistenţă, şi în orice caz acţiunea ob- 
stacolelor constă numai în a o împiedeca de a se 
urca deasupra acestui nivel. In concepţiunea lui 
Malthus o populaţie prea rară, o subpopulație 
este imposibilă, după cum suprapopulaţia este 
un fenomen intermitent şi trecător. Subpopulaţia 
este imposibilă în virtutea principiului, că popu- 
laţia creşte mai repede decît mijloacele de subsis- 
tenţă ; suprapopulația este intermitentă şi trecă- 
toare, pentru că imediat ce populaţia trece de 
limita subsistenţelor intervin obstacolele preven- 
tive şi represive, cari o reduc la limită. 

%* 

Aceşti doi scriitori: Adolphe Qudtelet şi Ro- 
bert von Mohl au fost desigur cei dintăi, cari au 
înțeles şi au preconizat necesitatea unei revi- 
zuiri a malthusianismului şi după ei, sau găsit 
şi alţii, cari şi-au îndreptat cercetările lor în a- 
ceiaş direcţie. Printre aceştia vom cita pe: Karl 
Georg Winkelblech, cunoscut mai mult cu pseu- 
donimul său Karl Marlo; Fr. A. Lange, autorul 
popularei Istorii a materialismului; Henry Bau- 
drillart; E. F. Schăfile, fost profesor la Univer- 
sitatea din Viena şi ministru de comerţ al Austriei 

în 1871; Emile de Laveleye fost profesor la, Liège ; 
Angelo Messedaglia; profesorul dr. 1. Conrad; 
Gustave de Molinari, unul dintre cei mai fecunzi 
economişti francezi; N. Colajanni, cunoscutul şi 
stimatu] politic italian, şi dr. Gottlieb Schnapper; 
Arndt. 

Vom vorbi despre fiecare în ordinea în cari 
i-am notat. 

$ 

Karl Georg Winkelblech (Karl Marlo) este 
socotit, şi cu drept cuvînt, ca unul dintre precur- 
sorii socialismului ştiinţific. Lucrarea sat), neis- 
prăvită, deşi arată pătrunderea adîncă a fenome- 
nelor economice şi sociale, n'a produs însă cu- 
rentul, pe care l-au format în ştiinţă alte scrieri 
mai puţin valoroase. 

Marlo recunoaşte ca adevărat principiul, că 
populaţia are tendinţa de a se înmulţi mai repede 
decît mijloacele de subsistenţă şi că aceasta este 
pricina mizeriei şi a situaţiei precare a claselor 
muncitoare. Această tendinţă de înmulţire este 
în adevăr efectul necesar al unor legi nalurale, 
cum credea şi Malthus, dar o mai bună organizare 
a producerii şi a repartiţiei avuţiei, poate remedia 
răul social al mizeriei, întrucît progresele civi- 
lizaţiei şi ale bunei stări materiale sînt obstacole 
puternice ale înmulţirii repezi a oamenilor. 

Chestiunea. populaţiei i se pare lui Marlo că 
este cea mai importantă şi cea mai gravă dintre 
toate chestiunile, cari formează problema socială, 
şi de aceia el crede, că chestiunea populației re- 
clamă atenţiunea continuă a tuturor. Fiecare om, 
fiecare şef de familie trebue să-şi dea seama, şi 
prin urmare trebue pus în curent cu pericolele 
unei prea mari fecundităţi. Şi dacă omul este 


5) Untersuchungen über die Organisation der Arbeit 
oder das System der Weltălkonomie 1850—59. 


www.dacoromanica.ro 


— 126 — 


complect luminat asupra acestui lucru, se va con- 
forma necesităţilor sociale, căci nimeni nu e bu- 
curos să cadă, el şi ai săi, victima mizeriei. 

Dacă vom ajunge la această stare de perfectă 
cunoaştere a chestiei şi a primejdiilor unei în- 
mulţiri nesocotite, atunci viitorul civilizaţiei va 
fi mai frumos şi nu va mai avea nimic amenin- 
țător. 

Studiarea. acestei probleme, ca şi a tuturor 
celorlalte despre cari tratează în lucrarea sa, i-a 
fost suggerată lui Marlo de către convorbirea ce 
a avut-o în 1643 cu un lucrător german în Norve- 
gia, care-i descria starea lui de plins. El nu şi-a 
putul însă termina lucrarea, după cum am spus, 
căci o moarte prematură îl răpeşte în 1859. 


ka 


Friedrich Albert Lange se ocupă despre doc- 
trina lui Malthus în două lucrări) afirmînd, că 
propoziția acestuia, după care oamenii tind să 
se înmulțească mai repede decît mijloacele de 
subsistenţă este adevărată; dar că este unicul a- 
devăr al malthusianismului, şi că această înmul- 
tire mai repede este şi cauza luptei pentru e- 
xistenţă. 

„Noi respingem, spune Lange?), cele mai 
„multe din concluziile practice deduse de Malthus 
„Şi de partizanii săi, mai ales orice încercare a 
„statului pentru îngreuiarea. căsătoriilor și alte 
„mijloace spre a împedeca creşterea populaţiei. 
„Mai departe, concepţia înmulţirii mijloacelor de 
„Subsistenţă în progresie aritmetică este cu totul 
„insuficientă“. 


6) J. St. Mill's Ansichten über die soziale Frage und 
die angebliche Umwälzung der Sozialwissenschaft durch 
Carey 1866 și Die Arbeitertrage, ihre Bo deftecinig für Ge- 
genwart und Zukunft. 

7) Die Arbeiterfrage ed. V-a pag. 35. 

După Lange înmulţirea subsistenţelor nu se 
poate fixa într'o formulă atît de simplistă ca aceia 
a lui Malthus. Sînt împrejurări în cari, oricît ar 
spori puterea de muncă, pămîntul rămîne impro- 
ductiv; după cum pot fi alte împrejurări în cari 
suprapopulaţia să fie cauza progresului şi a unui 
sistem de producere mai intensiv şi mai rentabil. 

Lange mai remarcă un lucru, care i se pare 
foarte important, şi anume, că creşterea populaţiei 
nu provine atit din sporirea numărului naşterilor, 
cît din scăderea deceselor, şi invoacă în această 
privinţă pe Evrei, cari, după părerea lui, nu sînt 
mai prolifici decît creştinii, dar dau un procent 
mai mic ide decese. El conclude, că creşterea popu- 
laţiei atinge mereu limitele permise de creşte- 
rea mijloacelor de subsistenţă. Acesta i se pare 
lui a fi adevărul teoriei malthusiane. 


% 

Henri Baudrillart susţine că Malthus a tra- 
tat cel dintîi problema populaţiei în mod ştiinţi- 
fic, şi afirmă, că sistemul malthusian „nu con- 
„Sistă în ideia perfect evidentă, că populaţia este 
„limitată de cantitatea hranei disponibile“ 5); ci 
în ideia, că populaţia are tendinţa de a întrece 
nelimitat mijloacele de subsistenţă, idee care se 
degajează din formularea legii lui Malthus şi care 
se găseşte la baza ei. 

Dacă legea malthusiană, nu se realizează, cau- 
zele sînt obstacolele preventive şi represive ce 
se opun; şi în această privinţă, cît şi în ce pri- 
veşte mai ales rezerva morală, Baudrillart este 
alături de Malthus combătînd pe adversarii aces- 
tuia, şi în special pe Lamennais, care afirmă 
că „pe pămînt este loc pentru toţi oamenii“, şi 
că „D-zeu i-a dat pămîntului destulă fecunditate 


8) Manuel d'économie politique ed. 3-a 1871 pag. 421 

pentru ca oamenii să-şi satisfacă din belşug toate 
nevoile lor“. 

Baudrillart mai este alături de Malthus şi 
în chestiunea, de a se şti, „dacă numărul naşte- 
„rilor este adevăratul criteriu al desvoltării popu- 
„laţiei şi al prosperității popoarelor“? . De unde 
pănă la Malthus se credea, că numărul mare al 
nașterilor, și în genere înmulţirea populaţiei într'o 
mare măsură este o dovadă de propăşirea și de 
starea, ei înfloritoare: Malthus a arătat — şi Bau- 
drillari admite părerea luï— că sporirea dezor- 
donată a nașterilor, fără o împuţinare corespun- 
zătoare a deceselor, este în deobște o dovadă de 
decădere şi de slăbire. 

„Astfel Malthus nu s'a înşelat recunoscînd, 
„că specia umană este înzestrată cu o tendinţă 
„de creştere de o repejune prodigioasă; tendinţă 
„combătută. fără încetare de diverse cauze, din 
„cari unile sînt funeste şi destructive, altele pre- 
„vin naşterile prin viciu şi crimă, iar altele în- 
„Sfîrşit îi iau omului stăpînirea pe sine. El a avut 
„dreptate să apeleze la prevedere şi să arate ge- 
„mului omenesc că fenomenul populaţiei, ca şi 
„oricare altul în care intervine omul ca agent res- 
„ponsabil, nu scapă liberului arbitru și prescrip- 
„jțiunilor moralei. Aceasta este desigur suficient, 
„pentru a-i recunoaşte lui Malthus, că locul său în 
„ştiinţă este considerabil și pentru a schimba 
„anatemele ce! i s'au adresat în recunoștință“ 10). 

Cu toate aceste sistemul malthusian nu este 
„expresia exactă a adevărului“, spune Baudril- 
lari. Dacă în unele părţi ale sale, doctrina lui 
Malthus este adevărată, în altele însă este necom- 
plectă şi chiar eronată. 

Malthus n'a cercetat problema populaţiei de- 


9) Op. citat. pag. 433. 
10) H. Baudrillart: Op. citat pag. 435—36. 

cît „în partea ei sumbră şi amenințătoare“. El 
nu vede decît excesul de populaţie, care este 
cauza, mizeriei. Şi Malthus greșeşte cînd socoate, 
că detectele organizaţiei sociale şi ale guvernelor 
nu pot contribui la producerea şi estinderea, pau- 
perismului. Legile englezeşti, contemporane lui 
Malthus, sînt o cauză mai puternică a pauperis- 
mului claselor muncitoare decît proliticitatea lor; 
şi chiar excesul de populaţie se datora în parte 
acestor legi. Cînd şi-a închegat doctrina sa, Mal- 
thus n'a avut în vedere decît cîteva oraşe mari 
industriale. 

Din această pricină Malthus a fost preocupat 
şi a arătat numai pericolele unei populaţii supra- 
abondente, fără a cerceta avantagiile unei ase- 
menea populații. Dacă el ar fi privit şi analizat 
problema în întregul ei, ar fi găsit: 1) că densi- 
tatea populaţiei uşurează o serie de fenomene 
economice, ca producerea, împărţirea muncii, 
schimbul, economia. cheltuielilor etc... şi 2) că 
obstacolul preventiv al înmulțirii populaţiei spo- 
reşte în eficacitatea şi în generalizarea lui cu cît 
sporeşte şi se generalizează civilizaţia. Dacă, Mal- 
thus nu se pronunţă în contra. progresului, spune 
Baudrillart, doctrina sa este însă impregnată de 
un pesimism care repugnă şi inspiră spaimă. Şi 
cum să nu fie așa, cînd Malthus „în loc de a privi 
„pe oameni ca pe un capital perfectibil, nu vede 
„în ei decît unităţi pur numerice, preocupat fiind 
„într'atîta de chestiunea cantității încît uită ches- 
„„tiunea calității în materie de populație“ +. 

Dealtfel după Baudrillart stabilirea unei re- 
laţiuni fixe între numărul oamenilor şi cantitatea 
mijloacelor de existenţă este chimerică. Dacă teo- 
ria lui Malthus își poate găsi aplicaţiunea în ţă- 
rile în cari capitalul omenesc este mediocru; ea 


11) H. Baudrillart: Op. citat pag. 441- 42. 

este neputincioasă faţă de situaţiunea de fapt a 
ţărilor civilizate. 

Şi iată în ce termeni îşi rezumă Baudrillart 
obiecţiunile ce aduce malthusianismului: 

„Dar legea pe care el (Malthus) a pretins 
„că a stabilit-o, zicînd că populația tinde să în- 
„treacă mijloacele de subsistenţă, devine, ca să 
„Zic aşa, mai manifest falsă în cea ce privește 
„limitele ce acordă acestui de-al doilea termen, 
„pe măsură ce se dezvoltă civilizaţia. Calitatea, 
„Populaţiei compensează în acest caz cea ce ar 
„fi escesiv în cantitate, care esces găseşte o limită 
„în progresele prudenţii, devenită mai ușoară, 
„maï imperios cerută de obişnuinţa bunei stări, 
„comună la o clasă mai mare de oameni“12). 

Intr'un cuvînt, deşi admite unile principii 
esenţiale ale doctrinei lui Malthus, Baudrillart 
respinge pe altele şi deduce o serie de concluzii, 
cari nu au alt efect, decît de aiatenua asprimea, 
fatalismul şi pesimismul malthusianismului. A- 
cestea sînt de altfel trăsăturile caracteristice ale 
neomalthusianismului. 

* 

Un alt neomalthusian, mai important decît 
Baudrillart este A. E. F. Schäffle, autor al mai 
multor lucrări de valoare în domeniul sociologiei 
şi al economiei sociale. 

Schăjffle crede, că formulele matematice ale 
progresiunei aritmetice şi geometrice din teoria 
malthusiană au fost pe drept atacate. Totuşi, în- 
țelesul real, concret al acestor formule este ade- 
vărat, întrucît — spune el — puterea fiziologică de 
reproducere a oamenilor întrece capacitatea lor 
de a lărgi cercul mijloacelor de hrană. Aceasta 
însă nu înseamnă, că în orice timp şi în orice 


12) Op. citat pag. +44—45. 

formă, de organizare socială creşterea posibilă sau 
reală a populaţiei întrece creşterea mijloacelor de 
subsistenţă. Şi în orice caz, perioada de dublare 
a populaţiei, care în sistemul malthusian este de 
25 ani, nu este exactă şi posibilă. Schäffle crede, 
că n'ar trebui să ne îngrijim încă multă vreme de 
producerea suprapopulaţiei, de oarece pe pămînt 
este încă un spaţiu infinit pentru populaţie, nu 
numai prin colonizări nouă, dar chiar şi în ţările 
vechi prin sporirea progresivă şi geometrică a 
productivităţii. Dar dacă acesta trebue să fie pro- 
cesul normal al înmulţirii oamenilor, el n'are to- 
tuşi totdeauna un corelativ constant în evoluţia 
reală a economiei sociale, de oarece: 

„L) oamenii nu-şi dezvoltă, odată cu înmul- 
„ţirea numărului lor, şi un grad mai înalt de pu- 
„tere de muncă, corespunzător legii naturale de 
„evoluţie ; iar adevăratul mijloc de împiedecare a 
„înmulţirii populaţiei este înobilarea ei morală şi 
„sufletească, şi nu îndobitocirea ei, oprirea de 
„la căsătorii sau chiar piedice mecanice-tiziolo- 
„gice; 

„2) nu toate bunurile sînt preschimbate prin 
„consumaţie în putere de muncă sporită şi nu 
„toată puterea de muncă sporită în sporire şi re- 
„înoire de bunuri“ 13). 

Şi după ce Schäffle arată, că lucsul, băutu- 
rile și narcoticele, exploatarea claselor produc- 
tive micşorează puterea de producţiune a popula- 
ţiei, continuă a enumera. cauzele, cari fac ca evo- 
luţia reală a economiei sociale să nu corespundă 
celei naturale: 

„„3) puterea. capitalului, ca şi puterea morală, 
„sufletească a. unei naţiuni, poate scădea prin 


13) A. E. F. Schăffle: Das Gesellschaftliche System 
der menschlichen Wirtschaft 1867 ed. 2-a pag. 424— 25. 

„evenimente extraordinare, elementare şi sociale 
(război, agitaţii, despotism politic, clerical care 
„întunecă şi exploatează), şi prin boli ascunse 
„(zdruncinarea moralității, decăderea vieţii fami- 
„liale). Suprapopulaţia se poate produce şi fără 
„creşterea populaţiei, dacă puterea de muncă o- 
„menească stagnează şi nu atinge un înalt grad 
„de dezvoltare; 

„4) al treilea factor P natura, este 
„încă adesea cu îmbelşugare, dar ea nu poate fi 
„pusă în valoare chiar de către un popor cu o 
„înaltă putere de muncă şi de capital: greutăţile 
„emigrării, neputința. de alegere a orice domi- 
„ciliu, situaţii publice rele a ţărilor bine dotate 
„de natură“ 14), 

Această concepţiune, pe care o are Schiifjle 
despre paralelismul dintre înmulţirea populaţiei 
şi evoluţia economiei sociale, îl determină să re- 
cunoască două adevăruri, cari stau la baza mal- 
thusianismului, şi anume, că este neadmisibil, 
ca puterea de producere a subsistențelor să spo- 
rească în măsura puterei de reproducere a oame- 
nilor, şi că înainte ca populația să fi împlut pă- 
mêntul poate înterveni un dezechilibru între popu- 
lație şi subsistențe. Aceste concluziuni teoretice 
se datoresc, în concepţiunea lui Schäffle, atît fap- 
tului, că evoluţia naturală este împiedecată în 
cursul ei de către cele patru cauze expuse mai 
sus, cît şi cauzelor de moralitate şi de viaţă fa- 
milială de cari depinde fenomenul înmulţirii po- 
pulaţiei. Căci, şi aceasta este concluzia defini- 
tivă a lui Schäffle, populația nu este condițio- 
nată numai de viața economică, ci şi de viața 
familială ce se dezvoltă în sînul eï, şi de condi- 
țiunile vieţii morale în genere. 

* 


14) Op. citat pag. 425. 

Emile de Laveleye se ocupă de problema 
populaţiei şi de legea lui Malthus găsind-o ade- 
vărată în forma ce i-a dat-o John Stuart Mill şi 
pe care o crede neatacabilă 35). El susţine, că 
între creşterea populaţiei care n'are limite şi creş- 
terea. subsistenţelor, care este limitată, mai curînd 
sau mai tîrziu trebue să se stabilească un deze- 
chilibru. Toate obiecţiunile aduse malthusianis- 
mului cad în faţa adevărului stabilit de Stuart 
Mill, că dacă populaţia creşte mereu, va veni 
un timp cînd agricultura cea mai perfecționată 
nu va putea produce subsistenţe suficiente. 

ŞI, se întreabă Lavelege: nu există scăpare? 
El susţine că scăparea este în progresul adevărat, 
care se rezumă în: mai multă lumină, mai multă 
virtute, mai multă dreptate. 

„Mai multă lumină va aduce predominarea 
„vieţii intelectuale asupra celei animale, care 
„este în noi. 

„Maï multă, virtute va conduce la mai multă 
„Stăpînire de sine şi prevedere. 

„Mai multă dreptate, însfîrşit, asigurînd fie- 
„căruia. deplina folosinţă a roadelor muncii sale, 
„va generaliza proprietatea, antidotul experimen- 
„tat în contra excesului de înmulţire a speciei 
„moastre“ 16). 

Afirmarea hotărîtă a malthusianismului faţă 
de remediile propuse de Laveleye ni sa pare cu- 
rioasă. Aceasta cu atât mai mult, cu cît Laveleye 
tăgădueşte existenţa unor legi naturale în eco- 
nomia socială. De altfel, se pare, că în urmă el a 
revenit asupra principiilor sale malthusianiste, 
cel puţin în parte, căci vorbind despre aplicarea 
darwinismului la societatea. omenească — darwi- 


15) Eléments d'économie politique 1882 pag. 176. 
16) Lâtat et Pindividu în: Le socialisme contempo- 
rain ed. X-a 1896 pag. 3896—97. 

nism, care se ştie, nu-i decît generalizarea mal- 
thusianismului la toată viaţa organică — Laveleye 
susține, că aplicarea lui e justă numai în regnul 
animal şi vegetal cu excepţia omului. 

„Desigur, societăţile omeneşti, spune Lave- 
„leye 1) polemizînd cu Spencer, fiind cuprinse în 
„cea ce numim noi natură, sînt supuse legilor 
„acesteia, dar instituţiile şi legile, cari regulează 
„dobîndirea şi transmisiunea bunurilor, proprie- 
„tatea și moştenirea în formele lor diverse, în- 
„trun cuvînt, legile civile şi penale emanînd din 
„voința. oamenilor şi a decretelor legiuitorilor, le 
„putem schimba, dacă experienţa sau o noţiune 
„mai înaltă despre dreptate ni arată că sînt rele.... 
„Intre noi, grație instituţiilor succesive: sclavie, 
„iobăgie, rentă un mare număr de oameni obţin 
„cele necesare unei vieţi îmbelşugate fără să facă 
„ceva. Dacă d. Herbert Spencer doreşte ca supre- 
„mul principiu al dreptății: răsplata în proporţie 
„Cu meritul să fie în totul aplicat, trebue să ceară 
„desfiinţarea regimului actual de proprietate..... 
„Echilibrul între naştere şi moarte este astfel des- 
„fiinţat; ordinea naturală este turburată“. 

Cu aceste idei Laveleye nu poate fi conside- 
rat ca malthusian pur și simplu, cum îl consideră 
unii; el își găsește locul printre neomalthusiani, 
între aceia, cari deşi admit în esenţă unile prin- 
cipii ale lui Malthus, se îndepărtează de dînsul 
prin modificări mai mult sau mai puţin impor- 
tante. 

* 


Angelo Messedaglia, unul dintre cei mai sti- 
maţi economişti ai Italiei, admite în liniamente ge- 
nerale doctrina lui Malthus 18), afirmă însă că 


17) Em. Laveleye: Op. citat pag. 179. 


18) Della, teoria della popolazione e Peguilibrio della, 
popolazione con le sussistenze 1850. 

puterea de reproducere a speciei umane variază 
după timp şi loc şi după modul de compunere al 
populaţiei. Este adevărat că populaţia tinde să 
se înmulțească după o progresie geometrică, real- 
mente însă ea nu se înmulțește decît tot după o 
progresie aritmetică, ca și subsistenţele, cu o dife- 
rență îndoită însă între termenii progresiei. Cu 
alte cuvinte, dacă subsistenţele sporesc după nor- 
ma: 2, 3, 4, 5, 6, 7.... populaţia nu va spori după 
norma 2, 4, 8, 16, 32, 64... ci numai ca: 2, 4,6, 
8, 10, 12.... aşa că la cifra 4 a subsistenţelor nu 
va corespunde cifra 8a populației, ca în sistemul 
progresiilor lui Malthus, ci numai cifra 6, etc..... 

Cum justifică Messedaglia această rectilicare 
a formulii lui Malthus? Foarte simplu. 

Dacă populaţia şi subsistenţele pornesc de 
la punctul iniţial 2, la al doilea termen, întrucît 
populaţia este limitată de cantitatea subsistenţe- 
lor, nu vom avea 3 subsistenţe şi 4 populaţie, de 
oarece unul din populaţie neavînd hrană va muri. 
Acesta însă nu va procrea mai departe, aşa că 
la al treilea termen nu vom avea la populaţie 
dublul lui 4 ci dublul lui 3, adecă 4 subsistențe 
şi 6 populaţie, cari la rîndul lor negăsind decît 
4 subsistenţe vor muri 2 şi a. m. d. Cea ce face 
că adevărata formulare ar fi: 

subsistențe: 2, 3, 4,5, 6..... 

populaţie: 2, 4,6, 8, 10... 

Cu alte cuvinte, după cum spuneam mai sus, 
populaţia nu sporeşte în progresie geometrică: ci 
tot în progresie aritmetică, ca şi subsistenţele, 
însă cu diferenţa dublă între termenii consecutivi, 

Messedaglia se desparte de Malthus și în ce 
priveşte concluziunile filosofice ale doctrinei a- 
cestuia, apropiindu:se de Darwin. Inmulţirea po- 
pulației într'o măsură mai mare decît cantitatea 
subsistenţelor, este pentru Messedagha nu un rău 
şi o cauză de decădere, ci însăşi cauza progre- 

sului. Pesimismul lui Malthus i se pare nejusti- 
ficat şi inutil. 
k 

Profesorul 7. Conrad este de asemenea neo- 
malthusian deşi maï puțin pronunțat. El recu- 
noaşte principiile fundamentale ale doctrinei lui 
Malthus, crede însă că Malthus a greşit atribu- 
ind mijloacelor de subsistență o importanţă ho- 
tărîtoare pentru economia şi existența unei țări, 
pentru dezvoltarea populaţiei 19). 

Malthus nu vedea, spiine Conrad, că nu nu- 
mai populaţia creştea; ci şi producţia, care pe 
măsură ce progresa, cultura, avea posibilitatea 
să dea populaţiei ocupaţiuni şi chiar o existenţă 
îmbelşugată. 

Toate acestea făceau din concepţiunea lui Mal- 
thus o concepţie pesimistă, în cadrul căreia posi- 
bilitaiea ameliorărei claselor muncitoare era ex- 
clusă, iar precăderea. industriei asupra agricultu- 
rii un pericol. Această din urmă idee l-a. şi făcut 
pe Malthus să ceară protecţiunea vamală pentru 
produsele agricole. 

In partea a doua a aceleiaşi lucrări 2), Con- 
rad susţine că graţie culturii, producţiunea poate 
spori într'o măsură. chiar mai mare decît popula- 
ţia, şi că deşi o parte din produse este destinată, 
exportului, totuşi o parte a populaţiei cîștigă în c- 
fectuarea ei. Tot graţie culturii lupta pentru exis- 
tență se atenuează; iar dorinţa oamenilor, de a 
duce un trai' mai bun, creşte, silindu-i astfel să 
fie mai prudenţi şi deci mai puţin prolifici. 

In definitiv, după Conrad, teoria lui Malthus 
nu se poate pretutindeni aplica, şi mai ales în 
țările cu o cultură înaintată. 

x 


19) Dr. 7. Conrad: Grundriss zum Studium der poli- 
tischen Oekonomie 1905, vol. I pag. 341. 
20) în subtitlul: Volkswirtschaftspolitik. 

De mare importanță pentru problema popu- 
laţiei, şi mai ales pentru curentul neomalthusian, 
este Gustave de Molinari, care s'a ocupat în spe- 
cial cu problema populaţiei într'o lucrare rezer- 
vată acestei importante chestiuni 21). 

Inainte de a intra în cercetarea propriu zisă 
a problemei populaţiei, Molinari se interesează 
de modul, care regulează reproducerea speciilor 
vegetale şi animale inferioare. El susţine, că na- 
tura este aceia, care regulează reproducerea a- 
cestor specii, înzestrîndu-le cu instinctul genesic 
al paternităţii şi al proprietăţii, pentru a le da 
putinţa de a se conserva şi înmulțţi, şi ferindu-le 
de a-și risipi forţele vitala. Dacă toluşi unile spe- 
cii au dispămıt în decursul timpului, cauza e 
în apariţia altor specii, cari le-au concurat şi 
învins în lupta pentru trai. 

Dar, după cum natura sa îngrijit de menti- 
nerea echilibrului între populaţia speciilor ani- 
male şi vegetale şi între mijloacele lor de sub- 
sistență, tot aşa, zice Molinari, ea le-a asigurat 
şi calitatea lor prin selecțiunea naturală şi se- 
xuală. Selecţiunea naturală asigură existenţa in- 
divizilor celor mai viguroşi; selecţiunea sexuală 
pe a indivizilor mai proprii reproducerii şi con- 
servării în generaţiunile viitoare a calităţilor utila 
speciei. 

Cînd apare omul însă, normele statuate de 
natură pentru conservarea şi înmulţirea acestor 
specii sufăr o influenţă. Este influenţa, pe care 
o exercită omul, interesat de a regula conservarea 
şi reproducerea. speciilor animale şi vegetale, po- 
trivit intereselor lui atît din punctul de vedere al 
cantității, cît şi din punciul de vedere al calităţii. 

După ce stabilește aceste principii generale 


21) La Virieulture — ralentissement du mouvement de 
la popnlation, dégénérescence — causes et remèdes, 1897. 

cu privire la înmulţirea speciilor vegetale şi ani- 
male inferioare, Molinari se ocupă de specia u- 
mană şi de normele, cari diriguesc conservarea, 
şi reproducerea. ei. 

` „Natura a înzestrat specia umană cu ace- 
„leaşi instincte prin mijlocul cărora ea asigură 
„existenţa, conservarea speciilor inferioare, dar 
„îi dă în plus capacitatea de a-şi regula repro- 
„ducerea“ 22). 

Ca şi speciile inferioare, omul are instinctul 
genezic, instinctul paternităţii şi pe acela al pro- 
prietăţii. Spre deosebire însă de aceste specii, 
omul mai este înzestrat cu rațiune, calitate care 
lipsește celorlalte specii, şi graţie căreia el poate 
să-şi reguleze reproducerea proporţionînd-o mij- 
loacelor de subsistenţă. 

Naşte întrebarea, cum își regulează specia 
umană înmulţirea ei? Molinari zice, că specia 
umană este supusă legii concurenţii vitale, şi 
concurența aceasta ea n'o poate susţine, decît 
contormîndu-se legii economiei forţelor. Cu alte 
cuvinte, în lupta. pentru existenţă omul trebue 
să-și procure subsistenţele cu cea mai mică pier- 
dere de puteri posibilă, şi'n acelaş timp sub im- 
periu] aceleiaşi legi să-şi asigure înmulţirea sub 
întreitul raport al numărului, al calităţii şi al 
costului de producţie. 

In timpurile primitive şi la popoarele înapo- 
iate oamenii trebuiau să se apere în contra ani- 
malelor, şi de aceia ei se întrunesc în turme, 
clanuri sau triburi. Aceste asociaţii trăesc mai 
mult din dărnicia. naturii, din vînat sau pescuit; 
dar vin în concurenţă cu alte asociaţii omenești, 
cînd populaţia creşte. Şi pentru a învinge în a- 
ceste lupte, ele trebue să se conformeze legii 
economiei forţelor, adecă să dezvolte cea mai 


22) G.de Molinari : Op. citat pag. 15. 

mare energie posibilă cu cea mai mică cheltu- 
eală. De aici necesitatea de a-şi spori forțele cu 
ajutorul elementelor ce li poate procura natura; 
de aici necesitatea şi îndrumarea către o produc- 
țiune mai mare, către mijloace de producere mai 
perfecționate, către o mai mare productivitate a 
muncii. La acestea a fost împinsă specia umană 
şi de către înmulţirea ei repede, şi tot odată per- 
miteau creşterea populaţiei în măsura cantităţii 
mijloacelor 'le subsistenţă. 

„Progresele, cari dăduseră naştere agricul- 
„turii înzeceau, însuteau chiar productivitatea 
„muncii omului, şi făceau posibilă creșterea po- 
„pulaţiei proporţionată creşterii mijloacelor de 
„Subsistenţă... Dar, în această stare nouă a pro- 
„durhiuntă, cea mai mare parte a obiceiurilor sau 
„ri legilor, cari stăpineau reproducerea omului 
„n starea precedentă, încetau de a-şi mai avea 
„rațiunea, lor: după ce fuseseră conforme inte- 
„resului societăţii, adică utile şi morale, ele deve- 
„Deau contrarii: vatămătoare și imorale“ 2 . 

Trecînd la. a doua stare de civilizaţie a ome- 
nirii, la regimul, aşa zis al sclaviei, în care oa- 
menii prin invenţii şi descoperiri au sporit mult 
productivitatea muncii lor şi au înlocuit indus- 
triile destructive (vînatul, pescuitul, etc...) cu in- 
dusttrii productive (creşterea vitelor, agricultura, 
meseriile, etc...), Molinari constată că problema 
populaţiei se prezintă în condițiuni cu totul nouă. 
Pe de o parte, un puternic proces de individuali- 
zare a proprietăţii, a familiei, iar pe de alta aser- 
virea. învinşilor, în locul nimicirii lor de mai 
înainte, creiază atîtea condițiuni, cari fac, ca 
„problema echilibrăriï populaţiei cu mijloacele 
„de subsistență să se rezolve fără pierderi de 
„forțe pentru clasa cea mai numeroasă şi mai 


23) G. de Molinari: Op. citat pag. 38—34. 

„puţin capabilă de a o rezolvi. Era în interesul 
„proprietarilor de sclavi de a le proporționa nu- 
„mărul cu funcțiunile disponibile“ 24). 

Acelaș lucru cu înmulţirea clasei celei mai 
numeroase, cînd iobăgia luă locul sclaviei. In- 
mulţirea. clasei iobagilor nu depindea numai de 
iobagi, ci şi de stăpînii lor. lobagii domestici ca 
şi cei agricoli nu se puteau căsători fără consim- 
ţimîntul seniorilor, iar cei industriali erau supuşi 
la regule foarte severe în ce priveşte reproducerea 
lor. Se cerea. între altele să dovedească, că au 
posibilitatea de a întreţine o familie. 

Progresele economice însă, cari au interve- 
nit mai apoi, şi cari au prefăcut cu totul organi- 
zarea economică a societăţii, au îngreuiat mult 
soluția problemei populaţiei şi au provocat o se- 
rie de fenomene nouă, cari cereau nouă. soluţii. 
Aceasta. mai ales din pricină, că reproducerea 
claselor inferioare, cari sînt cele mai numeroase, 
a devenit liberă. Sub acest regim de libertate însă 
trebuesc observate o serie de regule, cari sînt de 
mare interes pentru conservarea socială. In spe- 
cial, dacă oamenii s'ar abandona fără nici o opu- 
nere instinctului genezic, s'ar naşte mai mulţi de 
câ! s'ar putea hrăni, s'ar determina mizeria, vi- 
ciul şi tot soiul de boli, de cari s'ar resimţi gene- 
rațiile următoare, cea ce ar fi evident în detri- 
mentul societăţii. 

In ţările civilizate populaţia a crescut mai 
repede în a doua jumătate a sec. al 18-lea și în 
cel de-al 19-lea, din pricina progreselor ce s'au 
realiza! în technica agricolă şi industrială, în mij- 
loacele de transport, etc..., cari au lărgit astfel 
debuşeul populaţiei. Dar „debuşeul populaţiei lăr- 
„gindu-se, reproducerea. a devenit mai activă şi 
„trebuea. proporţionată cu întinderea aceslui de- 


24) Op. citat pag. 89. 

„buşeu. Şi pe cînd clasele mijlocii și superioare 
„se obişnuiseră să fie prudente, şi exagerau chiar 
„această prudență; clasa inferioară însă, supusă 
„timp de secole unui regim tutelar, nu putea 
„Să simtă imediat necesitatea prudenţii, şi nu 
„avea facultăţile morale cerute de practicarea, 
„ei 2). 

Din această pricină, clasele inferioare s'au 
supus 'orbeşte îndemnurilor instinctului genezic, 
reproducîndu-se într'o măsură mai mare de cît 
permitea debuşeul lor, cea ce a provocat o supra- 
producțiune de oameni cu toate consecinţele ei 
dezastroase pe cari le-a relevat Malthus. Şi deşi 
teoria lui Malthus este necomplectă și defec- 
tuoasă, are însă meritul de a fi pus în evidenţă 
două adeviruri esenţiale, şi anume: 1) că popu- 
laţia este limitati de către mijloacele de subsis- 
iență, şi că deci omul trebue să-și stăpînească 
inclinările sale către înmulţire, şi 2) îmbunătă- 
țirea. soartei claselor sărace nu depinde numai 
de reformarea instituţiilor sociale, ci şi de con- 
ducerea înţeleaptă, prudentă a omului prin sine 
însuşi 2%). Aceste două adevăruri stabilite de Mal- 
thus n'au împiedecat însă ca teoria lui să fie 
insuficientă, căci se produc apoi apte nouă pe 
cari dînsul nu le putea prevedea. 

In societăţile civilizate producerea oamenilor 
este determinată, ca şi orice altă'imarfă, de cererea 
lor. Oferta de oameni tinde să se proporţioneze 
cererii, adecă funcţiunilor economice și sociale 
disponibile; iar dacă producţiunea oamenilor în- 
trece oferta lor, atunci populaţia este silită a-şi 
căuta un nou debuşeu. 

In a. doua jumătate a sec. 18-lea şi în prima 
jumătate a sec. 19-lea invenţiunile mecanice și 


25) G. de ]folinari : Op. citat paz. 59. 
26) Idem: Op. citat pag. 69. 

industriale, dezvoltarea complexului social, cu- 
ceririle de nouă teritorii etc., s'au făcut atît de 
repede, în proporţii atît de mari, în cît au lărgit 
foarte mult debuşeul populaţiei, cea ce a deter- 
minat o producţiun: colosală de oameni. Pro- 
cesul acesta. însă nu putea să dureze la infinit. 
Şi de îndată ce repe unea vertiginoasă a acestui 
proces de dezvoltare economică a slăbit, şi pro- 
ducţiunea oamenilor : trebuit să devie mai puţin 
activă, aşa fel că ea a fost nu numai redusă la 
nivelul cererii, ci chizr a fost coborită sub acest 
nivel. Franţa este cazul cel mai tipic în această, 
privinţă. 

De aceia, „debuşei: l guvernează mișcarea po- 
„pulaţiei, şi creşterea. sau micşorarea debuşeului 
„depinde de cauze, car n'au nici un raport, sau 
„n'au decît un raport ir direct, cu cauzele cari de- 
„termină procentul nai alității“ 27). 

Factorii importanți pentru echilibrul popu- 
lațieï cu mijloacele de sı bsistență sînt: emigrația 
şi imigrația. 

Emigrația trebue pr vită după cum popula- 
ţia este în supracreştere sau nu. Efectele ei vor 
depinde de situațiunea s vecială a populaţiei. In 
cazul dintii emigrația va „ealiza în definitiv eco- 
nomie societății, în al doilea ea poate duce țara 
în care se produce la ruină. Imigrația este şi ea 
importantă, după cum este temporară sau perma- 
manentă. În cazul, în care imigrația este tempo- 
rară ea va provoca în avuţia socială o mică scă- 
dere, fără mare însemnătate, consistînd în eco- 
nomiile acelora, cari după un interval oarecare se 
retrag în ţara lor. In cazul unei imigraţii perma- 
nente, ţara în care se produce fenomenul nu are 
decît de cîştigat. Cazul cel mai tipic este al Sta- 
telor Unite ale Americei de nord. Şi acest avantaj 


21) G. de Molinari : Op. citat pag. 87. 

este cu atîta mai evident, cu cît „în general imi- 
„graţia aduce pe indivizii cei mai întreprinză- 
„tori şi .pe cei mai viguroşi..... Cu toate acestea nu 
„e un avantaj, ca o națiune să se recruteze con- 
„tinuŭ prin imigrație“ 28), 

Pe cînd Malthus se speria de înmulțirea prea 
repede a. populaţiei, alţii se sperie de creşterea 
prea înceată a ei. Ambele temeri nu sînt justifi- 
cate. In schimb, Molinari crede, că există un alt 
pericol, acela al diminuării calităţii populaţiei 
prin micşorarea vigorii fisice şi morale, a sănă- 
tăţii, a frumuseţii etc... Acest pericol s'ar datora 
după dînsul următoarelor cauze: 

1) Viciile şi maladiile părinţilor, 

2) Incrucişăriie nepotrivite de rase, 

3, Imperiecţiunea legilor privitoare la căsă- 
torii şi încurajările artificiale ale populației, 

4) Insuficienţa de întreţinere şi de îngrijire, 
munca prematură şi surmenajul copiilor, 

5) Prostituţia. 

Molinari cercetează efectele tuturor acestor 
cauze şi conchide: 

„in rezumat deci, cauzele deteriorării cali- 
„tăţii populaţiei n'au încetat de a lucra şi poate 
„acum ele lucrează cu mai multă intensitate de- 
„câ! în orice altă epocă a istoriei. Obstacolele ce 
„li se opuneau sub regimul servituţii sau uzat 

„sau au dispărut; acum e necesar să li se opună 
„altele. Dar pentru a le descoperi şi a le aplica 
„trebue să se studieze toate chestiunile cu privire 
„la populaţie. Aceste chestiuni sînt destul de nu- 
„meroase şi de complexe pentru a face obiectul 
„unei ştiinţe nouă: Viricultura 2). 

Astfel Molinari ajunge la justificarea titlu- 

lui operei sale şi a ştiinţei nouă ce indică, şi care 


28) G. de Molniari: Op. Citat pag. 99. 
29) Op. Citat pag. 126—21. 

are a se ocupa cu remediarea cauzelor de per- 
turbaţie, de slăbire şi de corupție constatate în 
reproducerea, oamenilor. Acesta cauze pentru Mo- 
linari sînt: 

1) Supraproducerea sau insuficienta, 

2) Degenerarea, 

3) Prostituția. 

Şi Viricultura va trebui să aibă următorul 
program : 

1) Cercetarea mijloacelor de a echilibra, sub 
un regim de libertate a reproducerii, populația 
cu debuşeul ei; 

2) Cercetarea remediilor în contra degene- 
rării populaţiei şi a mijloacelor de a-i îmbunătăţi 
calitatea ; 

3) Cercetarea mijloacelor de a suprima sau 
de a reduce pecît posibil prostituţia. 

Făcînd apoi investigații în domeniul progra- 
mului stabilit de el al Viriculturii, Molinari spune 
cu privire la punctul 1, că pentru a se echilibra 
populaţia. cu debuşeul ei, trebue să se cunoască 
bine piaţa, să se creeze și să se dezvolte orga- 
nele de mobilizare a muncii, să se facă, aplica- 
țiunea creditului şi asigurării reproducerii. A- 
ceastă intervenţie a ştiinţii va fi cu atît mai nece- 
sară cu cît concurenţa va sili naţiunile, sub pe- 
deapsa decadenţii şi a dispariţiei, să se supună 
legii economiei forţelor 2). 

Cu privire la punctul 2 al programului Viri- 
culturii, care se referă la „cercetarea remediilor 
în contra. degenerării populaţiei şi a mijloacelor 
de a-i îmbunătăţi calitatea“, Molinari spune, că 
ştiinţa va lumina conştiinţele pe deoparte şi le va 
arăta că e o crimă a naşte fiinţe predestinate sufe- 
rinţii şi morţii premature; iar pe de alta va deter- 
mina în opinia publică un curent, care va şti să 


30) Op. citat pag. 145. 

dea sancţiunea cuvenită unor asemenea crime. l)e- 
asemenea ştiinţa va arăta că preferinţele naturale 
trebue să aibă, în chestiuni de căsătorie, precă- 
dere asupra consideraţiunilor sociale şi bănești. 
Și această operă se va înlesm cu atît mai mult, 
cu cît se va ridica situaţiunea morală şi socială a 
femeei. 

In sfîrşit ştiinţa trebuind să se ocupe și cu 
perfectibilitatea speciei, nu numai cu împiedeca- 
rea degenerării ei, va indica mijloacele prin cari 
se poate ajunge la această perfecţiune. Deocam- 
dată Molinari indică, şi încă cu oarecari rezerve, 
efectele vătămătoare ale înrudirii de partea pa- 
temă, precum şi ale căsătoriilor dintre rase prea 
distanţate. Dacă oamenii au ajuns să cunoască 
mijloacele de îmbunătăţire ale speciilor animale 
şi vegetale, se poate spera, că vor ajunge şi la 
cunoaşterea mijloacelor de îmbunătăţire a pro- 
priei lor specii. 

In al treilea rînd Viricultura trebue să se o- 
cupe de remediile în contra, prostituţiei. 

„Prostituţia, este o industrie, şi deci trebue 
„studiată din punct de vedere economic pentru a 
„descoperi mijloacele de a o combate cu eficaci- 
„tate şi a diminua relele ce cauzează, în loc de a 
„le mări“ 3). 

Căutînd explicarea faptului, că industria, 
prostituţiei găseşte mereu o categorie de femei 
disponibile, Molinari susţine, că prostituatele se 
recrutează în mare majoritate din femeile, cari 
n'au de lucru pentru a-şi cîştiga existenta. Re- 
mediul deci, care se impune, este lărgirea debu- 
şeului muncii femeilor şi urcarea salariilor lor. 
Cum însă prostituţia, ca şi orice altă industrie, 
este determinată de o necesitate socială, care îşi 
are sursa într'o necesitate biologică derivînd din 


31) G. de Molinari: Op. citat pag. 155. 

instinctul genezic, ea nu va putea fi cu totul în- 
lăturată ; dar prin educaţie, şi mai ales prin edu- 
caţia fizică a oamenilor, ea ar putea fi stînjenită 
şi redusă la. proporţii mult mai mici. 

Aceasta este în rezumat concepţia lui Moli- 
nari asupra problemei populaţiei. Am expus-o 
cu multă insistenţă, pentru că ea cyprinde una 
dintre cele mai serioase obiecţiuni, cari se aduc 
doctrinei malthusiane. 

Dacă Molinari admite din sistemul lui Mal- 
thus două idei esenţiale, şi anume că, populaţia 
este limitată de mijloacele de subsistenţă, și re- 
zerva morală; el socoate însă că, teoria acestuia 
este necomplectă şi defectuoasă, și mai ales, in- 
troduce un principiu esenţial, care îi schimbă cu 
totul natura şi concluziile. Molinari susţinînd că 
factorii economici şi sociali, de cari depinde re- 
gularea reproducerii speciei umane variază de 
la o organizație socială la alta, răstoarnă aproape 
cu totul imutabilitatea concepţiei lui Malthus, și 
forţa. neînduplecată şi fatală a principiului popu- 
laţiei acestuia. De aceia Molinari spre deosebire 
de Malthus este esențialmente optimist; de aceia, 
el respinge concluzia malthusiană, că instituţiile 
politice şi social-economice, nu sînt în stare să 
amelioreze situaţiunea claselor sărace. 

Aceste vederi sînt de esența neomalthusia- 
nismului şi de aceia noi lam pus pe Molinari în- 
tre neomalthusiani. 

+ 

Un alt neomalthusian menționat de noï este 
N. Colajanni, care s'a ocupat de problema popu- 
lațieï, în unul din capitolele interesantei sale lu- 
crări Îl Socialismo ??). 


32) Tradusă in franțuzeste: Le Socialisme Cap. IV 
Attenuation de la lutte.— Malihus ct le probleme sceial 
pag. 107 și urm, 

Colajanni se ridică de la început în contra 
acelora, cari au protestat împotriva luï Malthus, 
pe motivul că pastorul protestant ar fi tăgăduit 
dreptul la viaţă al oamenilor ce se nasc în plus, 
toate locurile fiind deja ocupate. Dacă în prima 
ediție a lucrării sale Malthus a fost brutal, în a 
doua ediție însă el a pus chestiunea altfel. Nu 
e vorba dacă oamenii au cu toţii dreptul la viaţă, 
ci dacă tofi câţi se nasc pot să trăiască. Aşa pusă 
chestiunea, doctrina lui Malthus nu e nici barbară 
nici antiumanitară şi nu merită invectivele filan- 
tropilor şi socialiștilor. | 

Deşi Darwin şi Malthus au un punct comun, 
deosebirea. între ei e mare în ce priveşte inter- 
pretarea faptelor. Pe cînd creşterea populaţiei este 
pentru Malthus cauza mizeriei şi deci un fenomen, 
dezolant; Darwin consideră acest fenomen ca bi- 
nefăcător, întrucît provoacă lupta pentru exis- 
tenţă şi tinde la o selecţiune progresivă. 

Creşterea excesivă a populaţiei dă naştere 
unei suprapopulaţii, care ar putea fi absolută 
sau relativă. Suprapopulaţia absolută însă nici 
Malthus n'a admis-o, şi dacă ar fi chiar posibilă, 
n'ar putea fi decît naţională şi nu mondială, pro- 
vocată de situaţiunea temporară, momentană a 
unei populaţii. O mare parte a pămîntului este 
şi astăzi încă nelocuită sau ocupată de o popu- 
laţie foarte rară. Dacă specia umană ar fi egal 
distribuită pe toată suprafaţa pămîntului, supra- 
populația absolută ar fi esclusă pentru multe se- 
cole. 

Dar dacă nu poate fi vorba de o suprapopula- 
ție absolută şi naturală, este uşor să se constate 
existenţa. unei suprapopulaţii relative şi artifi- 
ciale, produsă de legile sociale, de fenomenele e- 
conomice. 

„Suprapopulaţia artificială este faptul pro- 
„ducătorilor şi nu se poate remedia împuţinînd 
„căsătoriile şi micşorînd fecunditatea, ci schim- 

„bînd condiţiunile sociale cari o determină...... 
„Suprapopulaţia artificială şi relativă este deter- 
„minată de către instituţiile politice şi sociale“35). 

Alături de Martello, Colajanni recunoaşte, că 
pănă acum toate flagelurile, cari constituesc ob- 
stacolul mallhusian destructiv—războaie, foame- 
te, crime, epidemii—se datoresc instituţiilor şi 
răutăţii oamenilor şi nu absenței obstacolului pio 
ventiv. 

Dar nici suprapopulaţia relativă nu este per- 
manentă. Ori de cîte ori există supraproducţie, 
de suprapopulaţie nu poate fi vorba. Căci dacă, 
supraproducţie înseamnă producerea pe o scară 
mai întinsă decît a, necesităților pieţii, decît se 
poate consuma, atunci cum poate fi suprapopu- 
laţie? Şi totuşi se poate întîmpla să coexiste am- 
bele fenomene. Explicaţia. e, că suprapopulaţia 
este uneori în opoziţie nu cu producţiunea, însăşi. 
sau cu puterile de producere, —ci cu consumaţia, 
cu puterile de a cumpăra şi de a consuma ala 
populaţiei. Faptul acesta îndreptăţeşte pe unii 
economişti să ceară un sistem mai echitabil al 
repartiţiei avuţiei. 

„Cînd s'a demonstrat, spune Colajanni, ine- 
„xistenţa. unei suprapopulaţii naturale şi abso- 
„lute, legea luptei pentru existenţă pierde orice 
„caracter de fatalitate. N'avem de-a face decîi cu 
„O suprapopulație relativă şi artificială, rezultat 
„al ignoranței şi al imposibilității actuale de a 
„locui şi de a. pune în valoare tot pămîntul, şi 
„mai ales al relei organizaţii politico-sociale. Ea 
„va dispare, cînd aceste cauze vor fi eliminata. 
„Problema. populaţiei nu va pierde nimic însă 
„din importanța ei, pentru că e sigur că supra- 
„populaţia relativă ar fi posibilă în multe locuri: 
„ŞI mai ales în ţările vechi; iar meritul lui Mal- 


33) V. Colajanni: op. citat pag, 115. 

„thus kare, mai mult decît alţii, a atras atenţiunea 
„asupra acestei probleme, n'ar fi micşorat cu ni- 
„Mic“ 34), 

Dar dacă acum problema suprapopulaţiei nu 
e amenințătoare, pentru că graţie legilor şi insti- 
tuţiilor economice și sociale ce avem, obstacolele 
preventive şi represive ale lui Malthus sînt în 
acţiune; în viitor însă, cînd reformele institu- 
țiilor şi schimbarea legilor vor desfiinţa sau a- 
tenua numai: mizeria, războaiele, viciile etc. şi 
vor ameliora condiţiunile igienice generale, pro- 
blema suprapopulaţiei va fi mai grea şi mai ame- 
ninţătoare. Sporirea nașterilor şi micşorarea mor- 
talității vor îi sorgintea suprapopulaţiei. Şi a- 
tunci, dacă populaţia se va lăsa antrenată de in- 
stinctul genezic, eventualitatea unei suprapopu- 
laţii absolute nu este esclusă, iar lupta pentru 
existenţă poate lua un caracter sălbatec. 

In viitor prin urmare, şi mai ales întrun 
regim comunist, în care n'ar exista nici un stimu- 
lent individual de a înfrîna creșterea populației 
— dată fiind tendinţa ei de înmulţire la infinit— 
trebue să presupunem, că altruismul şi o inteli- 
genţă mai dezvoltată vor fi în stare să se opună 
instinctelor sexuale în numele şi pentru interesul 
general 35). 

Şi după ce Colajanni examinează obiecţiu- 
nile aduse teoriei lui Malthus, respingîndu-le una 
cîte una, zice: 

„Este mu numai posibil, dar la unile popoare 
„cu o civilizaţie foarte înaintată s'a şi produs fe- 
„nomenul, consistînd într'o micşorare remarca- 
„bilă în creşterea populației aşa fel, încît să se 
„menţină sau să se restabilească echilibrul din- 


34) Op. citat pag. 120-—121. 
35) Colajanni: op. citat pag. 124. 

„bre mijloacele de subsistență şi populaţie, ugu- 
„rându-se considerabil ameliorarea ei'3). 
$ 


Insfîrşit ultimul neomalthusian despre care 
ne vom ocupa este dr. Gottlieb Schnapper-Arndt. 
Acesta tratează problema populaţiei mai mult din 
punct de vedere statistic 37), nu se poate opri însă, 
ca încheind cercetările sale asupra statisticei po- 
pulaţiei, înainte de a trece la statistica economică 
(Wirtschaftsstatistik) să-şi dea părerea asupra 
legii lui Malthus. 

Legea populaţiei a lui Malthus a dat naştere 
unei literaturi aproape nesfîrşite avînd şi parti- 
zani înfocaţi şi adversari hotărîţi. In scurt se 
poate spune, că dacă este adevărat, că pe un teri- 
toriu dat mijloacele de hrană nu se pot înmulţi 
atît de repede ca populaţia, cercetările statistice 
au dovedit însă că pentru multă vreme teama de 
suprapopulaţie nu trebue să ne îngrijească (Zur 
Beunruhigung fir uns nicht gar zu viel Veran- 
lassung bietet) 38). 


Intre neomalthusiani ar putea fi menţionat 
şi d. A. C. Cuza, profesorul de economie socială, 
de la Universitatea din laşi. Analiza şi discuţiu- 
nea lucrării sale 2), am făcut-o altă dată şi este 
inutil să mai insistăm şi aici 4). 

$ 


Din expunerea. neomalthusianismuluï teore- 
tic am putut vedea, cum în concepţiunile şi doc- 
trinele unora din partizanii lui Malthus, teoria 
acestuia sufere schimbări, rectificări sau complec- 


36) Op. citat pag. 171. 

37) Sozialstatistil 1908. 

38) Dr. G. Schnapper-Arndt : op. citat pag. 254. 

39) Despre Poporaţie 1899. 

40) Vezi: O rușine universitară.—Plagiatul d-lui A. 
C. Cuza 1911. 

tări, cari dacă nu o modifică în totul sau nu o răs- 
toarnă, o zdruncină însă destul de puternic. Ea 
pierde : caracterul ei de lege naturală şi imuabilă, 
valabilă pentru toate timpurile şi toate organi- 
zaţiile sociale ; precisiunea matematică a legii for- 
mulate în cele două progresii de înmulţire a popu- 
laţiei şi a subsistenţelor; [ilosofiea fatalistă-pe- 
simistă de care era impregnată în concepţiunea 
malthusiană. 

Inainte de a trece la examinarea și expune- 
rea antimalthusianismului, vom vorbi pe scurt, 
despre cea. ce sa numește în știință neomalthu- 
sianism ; dar pe care noi, spre deosebire de neo- 
malthusianismul teoretic, l-am denumit neomal- 
thustanism practic. 

Neomalthusianismul practic este mişcarea ce 
s'a. determinat în Anglia pe la 1877 în favoarea 
practicei malthusiane. Propaganda aceasta a fost 
începută de către Bradlaugh şi Annie Besant. ra- 
ție creditului ce-l aveau teoriile lui Malthus, și 
mai ales graţie împrejurărilor economice şi so- 
ciale deosebite ale Angliei, rezerva morală preco- 
nizată de celebrul pastor protestant găsise un ră- 
sunet puternic în clasele culte ale poporului en- 
glez. In cercurile mărginite însă ale acestor clase, 
efectele rezervei morale erau foarte reduse şi chiar 
neeficace. Tot interesul era ca masele mari ale 
poporului, clasele muncitoare să priceapă şi să 
păzească preceptele malthusiane. In acest scop 
şi în aceste straturi sociale încep propaganda 
lor Bradlaugh şi d-na Besant, cel dintîi radical, 
cea, de a două socialistă, amîndoi cunoscuţi și cu 
trecere în cercurile muncitorilor. 

Literatura creată de această mişcare a pro- 
dus de la început: Fruits of philosophy scrisă de 
amâîndoi iniţiatorii neomalthusianismului, şi The 
Law of population, ambele apărute în 1878, a- 

ceasta din urmă fiind opera csclusivă a Annie 
Besant. . 

Curentul început de Bradlaugh şi de Annie 
Besant determină înființarea uneï ligi malthusia- 
ne în frunte cu d-rul Drysdale, avînd şi ca organ 
de publicitate, pentru apărarea şi  răspîndirea 
practicei malthusiane, revista The Malthusian. 

„Această campanie întreprinsă cu atîta rîvnă 
„mu întîrzie de a-şi produce efectele. Neomalthu- 
„Sianismul nu deriva, nici din instincte înalte, 
„nici nu făcea apel la sentimentele nobile ale su- 
„bletului omenesc; el afirma în mod brutal egois- 
„mul individual. Lucrătorii mai bine situaţi, cari 
„sperau că neavînd copii sau avînd puţini, vor 
„face să dispară distanţa dintre dînşii şi mica 
„burghezie; micii burghezi, cari aveau un venit 
„foarte mediocru, şi cari se temeau să nu cadă în 
„rindul lucrătorilor dacă ar avea o familie nume- 
„roasă; rentierii doritori de a-şi păstra poziţia 
„lor socială, toţi aceştia acceptară cu entuziasm 
„preceptele şi propaganda neomalthusiană“ +1). 

Şi rezultatele acestei propagande se obser- 
vară îndată din mersul populației engleze, care 
încetinea mereu, naşterile şi căsătoriile se împu- 
ținară într'o măsură atît de mare, încît însăşi 
Annie Besant fu silită să declare, că practicarea, 
neomalthusianismului este imorală și periculoasă 
pentru poporul şi statul englez. Şi de unde pănă 
atunci mulţi economiști englezi admiteau fără 
rezerve doctrina lui Malthus, ei încspură să o 
revizuiască şi chiar să o respingă. 

De aceia neomalthusianismul practic a avut 
o viaţă foarte scurtă şi foarte zbuciumată. Pu- 
ternica. reacţie ce a provocat, l-a înmormîntat 
cu totul, şi el pu prezintă astăzi decît un interes 
istoric. 


41) Fr. 8. Nitti: op. citat pag. 84—85. 

ANTIMALTHUSIANISMUL 


Doctrina lui Malthus p stîrnit nu numai admi- 
rațiunea unora dintre cugetătorii contemporani 
lui şi următori şi a unor anumite categorii so- 
ciale, după cum am arătat mai sus; ci şi protes- 
tarea energică şi adesea chiar interesată a altor 
cugetători şi altor clase sociale. Şi poate reacţia 
în contra malthusianismului a 'fost mai puter- 
nică decît curentul ce l-a provocat, ca urmare 
firească şi logică a preceptelor sale. In orice caz, 
această reacție a fost mai durabilă, atît de dura- 
bilă, încît subsistă şi astăzi. Scriitorii şi econo- 
miştii actuali sînt în majoritate adversari hotă- 
Tîți ai malthusianismului, pe care-l resping ca 
neștiinţific, imoral şi antisocial. 

Şi nu e de mirare. S'au găsit scriitori, cari 
să ducă malthusianismul pănă la cele mai extreme 
şi mai bizare consecvenţe. Aşa, un scriitor ger- 
man, Weinhold, sub impresia puternică a operei 
lui Malthus, a propus castrarea ca fiind cel mai 
sigur remediu în contra, excesului de populaţie. 
Această monstruozitate a preconizat-o într'o lu- 
crare intitulată „Asupra excesului de populaţie 
în Europa, centrală“, care a apărut la 1827, pe 
timpul cînd Malthus trăia înconjurat de cea mai 
desăvîrşită glorie. 

Alt remediu în contra excesului de populaţie 
l-a propus mai tîrziu un scriitor englez, care se 
ascundea sub pseudonimul Marcus. Acesta afirma 

necesitatea asfizieriă copiilor nou-născuţi cu a- 
jutorul acidului carbonic. 

In sfîrşit un doctor G.... propune un alt obsta- 
col escesului populaţiei. Acest obstacol este tot 
atît de monstruos ca şi al lui Marcus însă de o 
criminalitate patentă. Doctorul G....., despre al 
cărui sistem vorbeşte pe larg P. J. Proudhon *™, 
propune estragerea fetusului sau extirparea ger- 
menilor, cari s'ar fi prins „fără voia părinţilor“. 
Această estragere sau extirpare se poate face cu 
un aparat inventat de acest doctor şi în baza prin- 
cipiului, că „omul are dreptul şi datoria de a-şi 
limita progenitura“. 

Este natural, că Malthus nu poate fi făcut 
responsabil de asemene imoralităţi şi precepte 
antisociale. Dar cînd ele sînt propuse în numele 
malthusianismului, şi pentru evitarea pericolelor 
ce le arată el, evident, că reacţia în contra doc- 
trinei lui Malthus avea toate şansele să prindă 
rădăcini puternice. 

In expunerea. antimalthusianismului noi vom 
face o împărţire, pe care o socotim necesară. 

Cugetătorii şi scriitorii socialişti sîn. aproape 
în unanimitate antimalthusiani. Intru cît însă ei 
pornesc de la cu totul alte premise în doborîrea, 
teoriei lui Malthus, şi unii din ei ajung la cu 
totul alte concluzii decît ceilalți antimalthusiani, 
îi vomipune sub o rubrică deosebită de a acestora, 
urmînd ca. la sfîrşitul acestui capitol să ne intere- 
săm de antimalthusianismul socialist, căruia îi 
vom da amploarea ce o comportă însemnătatea, 
astăzi necontestată, a teoriilor socialiste. 

$ 


Simonde de Sismondi, este fără îndoială cel 
maï de seamă dintre primii antimalthusiani. Des- 


1) Système des contradictions économiques ed. II 
1850 pag. 341 şi urm. 


www.dacoromanica.ro 


— 155 — 


cendent dintr'o veche familie italiană, Jean Char- 
les Leonard Simonde de Sismondi este de la în- 
ceput adeptul teoriilor lui Adam Smith şi întîia 
sa lucrare intitulată: Traité sur la richesse com- 
merciale, apărută la 1803, nu este decît o para- 
frazare a doctrinei „părintelui economiei poli- 
tice“, 

Maï tîrziu însă, în 1819, Sismondi revine 
asupra cercetărilor sale, publicînd cea maï cu- 
noscută operă a. sa: „Nouveaux principes d'éco- 
nome politique ou de la richesse dans ses rap- 
ports avec la population“, care a apărut în a 
doua ediție la 18272). Despre importanța în ge- 
nere a lui Sismondi pentru economia socială am 
vorbit în prima parte a lucrării. Aici ne vom 
ocupa. numai de părerile lui în chestiunea popu- 
laţiei, de atitudinea ce a avut-o faţă de doctrina. 
lui Malthus. 

Robert von Mohl şi după dînsul şi alţii, îl 
consideră pe Sismondi ca. pe un malthusian, care 
de acord cu Malthus în punctele esenţiale ale 
teoriei populaţiei, încearcă numai să o rectifice 
în unile părţi mai mult sau mai puţin importante 
(sondern seine Lehre in mehr oder weniger wichti- 
gen Einzelheiten einer Verbesserung unterzi- 
ehen 3). 

Această apreciere a lui v. Mohl este pro- 
fund eronată. Şi însuşi Sismondi, ca şi cum ar 
fi prevăzut-o, ţine s'o înlăture cînd zice, vor- 
bind despre opera şi despre teoria lui Malthus: 

„Dar chiar în starea, sa cea mai perfecționată, 
„sistemul acesta (teoria lui Malthus din a 5-a 
„ediţie a operei sale) nu ni se pare adevărat. D. 
„Malthus s'a oprit la o propoziţie care'i s'a părut 


2) De această ediţie a operii lui Sismondi ne servim. 
3) Robert von Mohl: op. citat pag. 510. 

„evidentă, dar care nu-i decît vulgară, făcînd din 
„ea, fără să o cerceteze, baza raţionamentelor 
„sale; a căzut prin urmare în nişte erori, cari 
„mă se par periculoase, şi pe cari, cu tot res- 
„pectul ce i-l purtăm, ni credem chemaţi a le 
„respinge. 

„D. Malthus a stabilit ca principiu, că în 
„orice ţară populaţia este limitată de cătră can- 
„titatea subsisienţelor, pe care această ţară i le 
„poate procura. Această propoziţie nu e adevă- 
„rată decît aplicînd-o întregului glob teresiru sau 
„unei ţări, care n'are putinţa de a-şi scoate o 
„parte din subsistenţă de la alte ţări; pretutin- 
„deni aiurea comerţul extern o modifici. Dar mai 
„mult, cea ce este şi mai imporlant, această pro- 
„pozitie nu-i adevărată decit in abstracto şi în- 
„brun mod înaplicabil economiei politice. Nici 
„odată populația wa atins limita subsistenţelor 
„posibile, şi probabil că n'o va atinge nici- 
„odată“ +). 

Aceasia nu-i decît respingerea în întregime 
şi de plano a teorieï malthusiane, după cum vom 
avea ocaziunea să vedem şi în expunerea detai- 
lată a concepțiunilor lui Sismondi asupra pro- 
blemeï in discuție. Sismondi este un antimalthu- 
sian energic şi hotărît. O altă calificare ni se 
pare imposibilă şi arbitrară. 

După Sismondi, limita naturală şi necesară 
a populaţiei este venitul, care se compune din 
suma tuturor veniturilor parțiale ale uneï popu- 
laţii, şi anume: renta, profitul, salarul. Acest 
venit este produsul pămîntului și al muncii, con- 
sumarea lui nu atinge de loc fondul primitiv al 
avuţiei, cu condiţiunea însă, ca o parte din el să 
fie întrebuințat în trei direcţiuni distincte, şi anu- 
me: pentru menţinerea, pămîntului în aceiaş stare 


4) Op. citat vol. II pag. 269. 

de productivitate, pentru înlocuirea fondului acu- 
mulat al muncii şi pentru întreţinerea forțelor da 
muncă ale claselor lucrătoare. 

Şi de oare ce populaţia are ca limită natu- 
rală şi necesară venitul, este evident, că ea va 
urma cursul şi toate variaţiunile venitului, dacă 
organizaţia socială nu este vicioasă. După cum 
venitul este staționar, ascendent sau descendent, 
Şi populaţia va stagna, va crește sau va descreş- 
te. Fericirea unei populații stă în echilibrul acesta 
dintre ea. şi venit. Dacă echilibrul acesta se strică, 
dacă, între populaţie și venit este vre-o dispropor- 
ție, clasa lucrătoare este aceia care sufere fiind. 
lipsită de o parie din veniiul ei. De aceia munci- 
torii trebue să-şi cunoască binc venitul lor, tre- 
bue să ştie pe cîtă cerere de muncă pot compta. 
Atîta timp cît meseriaşii erau în direct contact 
cu consumatorii, ei ştiau care este cererea şi se 
puteau aranja. „Progresele însă ale bogăției, adu- 
„nînd pe lucrători în ateliere mari şi supunînd 
„industria lor direcţiunii marilor capitalişti, au 
„fost cu totul defavorabile, sub raportul acesta, 
„celor săraci, luîndu-le posibilitatea de a calcula 
„cererea. de pe piaţă, pentru care muncesc, îns- 
„trăinîndu-i cu totul de consumatorii cari au ne- 
„voie de lucrul lor'“5). 

Această nesiguranţă, în care pplutesc veşnic 
clasele lucrătoare, şi care provine nu din tendinţa 
naturală de înmulţire a speciei umane, ci din de- 
fectuozitatea organizaţiei sociale, este cauza de- 
zechilibrului dintre populaţie şi venit şi deci cau- 
za mizeriei. Căci puterea de înmulţire a: tuturor 
fiinţelor organizate este limitată de voinţa omu- 
lui, după Sismondi; şi în organizaţia socială ac- 
tuală de voinţa proprietarilor de pămînt, cari vor 


5) S. de Sismondi: Op. citat vol. II pag. 261. 

produce sau nu subsistenţele, după cum li se va, 
oferi sau nu un venit. 

Malthus greşeşte, spune Sismondi, cînd crede 
că clasele sărace sînt oprite în tendinţa lor de a 
se înmulţi repede din cauza lipsei de subsis- 
tenţe sau a mijloacelor de a şi le cumpăra. Cla- 
sele bogate, deşi au subsistenţe suficiente nu se 
înmulţesc aşa de repede. Sismondi citează cazul 
familiei Montmorency, a cărei origină se urcă 
tocmai, pe timpul lui Hugo Capet. Dacă la anul 
1000 a trăit strămoșul comun al tuturor ramuri- 
lor acestei familii, după progresia lui Malthus 
la 1600 familia Montmorency ar fi trebuit să nu- 
mere 16,777,216 membri, adică mai mulţi de cît 
toţi locuitorii Franţei la acea epocă; iar la 
1800 tot pămîntul trebuia să fie populat numai 
de această familie, cuprinzînd un număr de 
2,147,475,648 de persoane. Aceasta este o dovadă 
pentru Sismondi, că obstacolul înmulţirii oame- 
nilor nu e lipsa. de subsistenţe, ci însăşi voinţa. 
omului. 

Şi atunci naşte întrebarea: în ce măsură, este 
de dorit creşterea. populaţiei? Sismondi răspunde: 

„Populaţia se proporţionează în ultimă anali- 
„Ză cererii de muncă. Ori de cîte ori se va. cere 
„Muncă şi se va. oferi un salar suficient, se va 
„naşte şi lucrătorul care să-l cîştige. Populaţia 
„cu forţa. ei de expansiune va ocupa totdeauna. 
„locurile vacante...... Dacă cererea de muncă în- 
„cetează, lucrătorul va muri, dar în urma unei 
„lupte, în care pe lîngă el vor suferi şi tovarăşii 
„$i adversarii săi...... Fericirea naţională depinde 
„de cererea de muncă, dar de o cerere regulată 
„Și perpetuă. Cererea. de muncă intermitentă, du- 
„pă ce a format pe lucrători, îi condamnă la su- 
„terinţă şi la moarte“ 6). 


6) Op. citat vol, II pag. 286, 

Echilibrul însă dintre oferta şi cererea de 
muncă poate fi desfiinţat nu numai din cauza 
creşterii populaţiei, ci şi din alte cauze. Cererea 
de muncă poate scădea, chiar atunci cînd popu- 
laşia rămâne staţionară. Sînt şi cauze politice, 
cari pot provoca o scădere a cererii de muncă. 
Pierderea. libertăţii este una dintre aceste cauze. 
Dar cauzele principale sînt negreșit progresele 
ştiinţifice şi industriale, cari permit să se pro- 
ducă mai mult cu o muncă omenească mai pu- 
țină. Este drept, că descoperirile ştiinţifice şi in- 
venţiunile mecanice sînt un bine social, dar nu- 
mai atunci, cînd mijloacele de producere nu pot 
satisface necesităţile populaţiei; în cazul contrar 
ele sînt—în actuala organizaţie socială —o ca- 
lamitate. Sismondi adaugă: în actuala organizaţie 
socială, pentru că el nu consideră ca o calamitate 
faptul însuşi al perfecţionării maşinelor, ci modul 
nedrept al repartiţiei produsului lor. Astfel este 
cel puţin curios să vedem întîmplîndu-se, că creş- 
terea productivităţii muncii şi a avuţiei sociale; 
să fie una din cauzele cele mai puternice ale mi- 
zeriei şi ale pauperismului claselor muncitoare. 

Pentru a. evita, asemenea rele şi pentru a în- 
drepta însăşi bazele organizaţiei sociale, Sis- 
mondi propune, ca. între lucrători de orice cate- 
gorie: agricoli, industriali etc... şi între patroni 
de orice categorie să fie o asociaţiune, ce i se 
pare naturală, între aceia cari cooperează la rea- 
lizarea aceluiaș produs, în locul opoziţiei şi ad- 
versităţii de astăzi. El însă nu cunoaşte prin ce 
mijloace s'ar putea ajunge la înfăptuirea acestei 
prefaceri. 

Insufleţit de cele mai bune şi mai generoase 
intenţiuni pentru clasele . muncitoare, Sismondi 
se oprește la jumătate de cale, în neputinţa de a 
găsi mijloacele cu cari să contribue la fericirea o- 
'menirii, pe care a dorit-o şi a visat-o cu elanul su- 

fetului său mare şi iubitor de oameni. lar cînd 
a propus vre-o măsură practică de importanţă 
secundară, cum este aceia, în virtutea căreia lu- 
crătorii să nu se poată căsători fără autorizaţia 
patronilor lor; el a vrut, fără să-și dea seama, 
să întoarcă omenirea îndărăt cu cîteva secole. 
Aceasta e o dovadă mai mult, că problema so- 
cială nu reclamă numai intenţii generoase, ci şi 
un curaj intelectual, pe care Sismondi nu l-a a- 
vut, fapt care rezultă şi din următoarele rînduri 
foarte caracteristice peniru dînsul: 

„Mărturisesc, că după ce am indicat care 
„este după mine principiul şi unde este dreptatea, 
„nu am puterea de a arăta mijloacele de execuție. 
„Impărțirea. produselor muncii între aceia cari 
„muncesc mi se pare vicioasă; dar e peste pute- 
„rea omenească de a concepe o stare de proprie- 
„tate cu totul deosebită de aceia, pe care expe- 
„rienţa ni-a făcut-o cunoscută“ 1). 

Sismondi, are pentru ştiinţa economică în 
genere o importanță foarte mare. El a introdus 
o nouă concepțiune a ştiinții, aceia după care 
Economia. Socială trebue să studieze fenomene- 
le economice în raport cu populația. Lucrarea 
sa „Nouveaux principes d'économie politique etc.“ 
a determinat un întreg curent în ştiinţă, cunoscut 
sub numele de socialism de catedră. 

Gd 

Important pentru problema, populaţiei este și 
Alexander H. Everett, fost ambasador al Statelor 
Unite ale Americei pe lîngă statul Spaniei. El 
în 1823 a publicat o lucrare interesantă intitu- 
lată: New ideas on population 5). 

Everett, după cum se exprimă în prefața edi- 


T) Op. citat vol. II pag. 364. 


8) Lucrarea lui Everett a fost tradusă în franțuzește- 
la 1826 sub 'titlul: Nouvelles idées sur la population. 

ției englezeşti a lucrării sale, deşi n'are o încre- 
dere presumțioasă în concepţiunile sale, cu atit 
mai mult cu cît tind să combată pe un auţor de 
reputația lui Malthus, s'a hotărît totuşi a le da 
în vileag, în speranţa că va contribui cu ceva la 
elucidarea unei probleme atît de importante ca 
acea a populaţiei. l 
Cea ce îşi propune Everett să stabilească în 
lucrarea sa, este principiul, că creșterea popula- 
ției este sursa şi semnul în acelaș timpal prosperi- 
liù publice. Acest principiu părea generalmente ad- 
mis pînă la apariţia operei lui Malthus, după 
care creşterea populaţiei este adevărata, singura 
cauză a relelor sociale. Everett admite una din 
concluziile teoriei malthusiane, şi anume pruden- 
ta în materie de căsătorie; crede că Malthus 
greşeşte însă, cînd conclud> că instituțiile de 
binefacere sînt vătămătoare, că binefacerea pri- 
vată este o virtute imaginară, că acţiunea obs- 
tacolelor destructive nu cauzează nici un preju- 
diciu societăţii, că ameliorarea instituţiilor poli- 
tice este inutilă sub raportul problemei popula- 
tiei. El nu-şi propune să combată numai doctrina, 
lui Malthus, ci să stabilească o doctrină nouă, 
sau mai exact, să restabilească pe aceia care a 
fost părăsită: „Vreau să dovedesc, zice Everett, 
„repetîndu-se în prefața traducerii franceze, că 
„creşterea populaţiei este, în fapt, cauza ime- 
„iată şi activă a prosperității publice“). 
Everett pleacă de la un principiu general, 
care i se pare necontestabil, că munca şi consu- 
maţia sporesc proporţional cu numărul locuito- 
rilor. Malthus pare a fi întrevăzut principiul a- 
cesta, în mod obscur însă; de oarece în indivizii 
în plus, el nu vede decît consumatori nu şi pro- 
ducători. Stabilind proporţia dintre sporirea sub- 


9) Op. citat pag. 21. 
at 

sistenţelor şi a oamenilor, Malthus întrebuinţează 
o metodă uzitată în demonstrațiile matematice. 
Aceasta însă e o eroare. Dacă s'ar putea între- 
buinţa o asemenea metodă de dovedire, apoi mai 
degrabă s'ar putea zice, că dacă populaţia crește 
în progresie geometrică ca. 1, 2, 4, 8, 16, etc... 
mijloacele de subsistenţă cresc tot în progresie 
geometrică, dar ca 1, 10, 100, 1000, 10000 etc... 
O dovadă ar fi Anglia însăși,.a cărei populaţie 
în cursul sec. al 18-lea s'a dublat, dar als cărei 
produse manufacturare numai s'au înmiit în acs- 
laş timp. Și în orice caz, dacă pentru subsistenţe 
nu poate fi vorba chiar de o progresie geometrică 
atît de superioară aceleia a populaţiei, pentru a 
respinge sistemul malthusian, este suficient ca 
subsisienlele să sporească proporţional cu popu- 
laţia.. 

„Intreaga teorie a d-lui Malthus se sprijină 
„pe principiul, sau mai bine zis, pe ipoteza foar- 
„te ciudată: că o industrie devine cu atît mai 
„puţin productivă cu cît e mai perfecționată, 

„adecă omul nu trage nici un folos din maşinile 
„pe cari le inventează; că vede cu ochiul tot atît 
„de bine ca şi cu ochelarii cei mai buni“'10,. 

Everett urmăreşte apoi societatea omenească 
în toate fazele ei de dezvoltare şi susţine, că 
creșterea. necontenită a populaţiei, a fost cauza, 
care a determinat prefacerile sociale, trecerea so- 
cietăței de la starea de sălbătăcie la aceia de 
păstorie şi vînătoare, apoi la starea agricolă, în 
urmă la starea industrială, comercială cete... şi 
închee capitolul acestor observaţii spunînd, că 
dacă ele sînt adevărate, teoria lui Malthus cade, 
de oarece fenomenul pe care acesta îl consideră 
ca fiind origina tuturor relelor sociale, este din 


10) A. H. Ereretti op. citat pag. 39. 

contra izvorul bunei stări şi al propăşirii naţi- 
unilor. 

Dar Malthus stabileşte un anumit raport în- 
tre progresele populaţiei şi sporirea mijloacelor 
de subsistenţă. După dînsul populaţia tinde me- 
reu a întrece cantitatea mijloacelor de subsistenţă 
înmulțindu-se în progresie geometrică, pe cînd 
acestea din urmă numai într'o progresie aritme- 
tică. Din acest calcul Malthus deduce, că o parte 
a populaţiei este lipsită de hrană. „Concluzia lui 
„Malthus este riguroasă, eroarea trebue să fie 
„în premise“, spune Everett. El constată, că for- 
ma legii lui Malthus, contrazice idea ce îmbracă, 
şi această contradicţie l-a făcut să tragă concluzii 
greşite. 

După Everett, populaţia nu creşte mai re- 
pede decît mijloacele de subsistenţă şi nici n'are 
tendinţa. de a se înmulţi în progresie geometrică. 
Chiar în sistemul lui Malthus aceasta, cste o ere- 
zie, de oarece facultatea reală de înmulţire a 
populaţiei nu este mai mare decît aceia a subsis- 
tenţelor, altfel ar trebui să admitem că e posibil 
ca unii oameni să trăiască fără subsistenţe, cea 
ce ar fi evident fals. 

De altfel e probabil, că Malthus n'a voit să 
dea teoriei sale formula, pe care a dat-o şi care 
spune altceva decît conţinutul fondului său de 
idei. Această afirmaţie Everett o documentează, 
încercînd să dea el ideei malthusiane formula 
corespunzătoare. lată acea formulă: 


„Oricari ar fi cauzele ce înrîuresc cantitatea 
„Ssubsistenţelor, pe care industria omenească o 
„poate crea sau culege, există un maximum pe 
„care ea nu-l poate întrece; populaţia însă nu 
„se opreşte aici, şi forța ei de creştere tinde fără 
„încetare de a o face să treacă peste limitele cari 

„ii sînt fixate de către resursele de subsis- 
„tenţă“ 11), 

In definitiv Everett susține, că misura în- 
multirii populației este determinată de gradul de 
civilizaţie; că progresele acestei înmulţiri sînt 
oprite mai mult sau mai puţin de către relele 
fizice şi morale, pe cari omul le poate micsora 
pînă la un punct, dar că ele depinzînd de na- 
tura lucrurilor și de natura omuluă însuşi, nu 
vor dispare nici odată cu totul, astfel că pământul, 
nu va fi niciodală supra încărcat de locuitori !?,. 

Joseph Droz spune, că puţine lucrări relativa 
la economia politică au produs o senzaţie atît de 
vie ca Incercarea lui Malihus asupra populaţizsi, 
care însă a avut un succes atît de mare mai mult 
prin cea ce conţine ca exagerat şi inexact, decît 
prin cea ce oferă ca just și adevărat. Vorbind 
apoi despre progresiila lui Malthus, Droz zice, 
că ele sînt ingenioase dar nu şi conforme cu 
realilatea. Inmulţirea populaţisi în sistemul lui 
Malthus este ceva ipotetic, de asemenea şi înmul- 
ţirea subsistenţelor. l-ar conveni lui Malthus să 
sporească numărul oamenilor, să restrîngă mij- 
loacele de existenţă; dar pentru ce limitează el 
subsistenţele unui popor la produsele alimentare 
ale teritoriului său?— se întreabă Droz. 

„Geneva, Olanda, Suedia, etc... își procură 
„continuii cereale din străinătate. Nu numai că 
„d. Malthus n'ar trebui să uite o asamenea re- 
„Sursă, dar după ce a admis prezumţiunea unei 
„inmulțiri prodigicase a oamenilor, trebea — 
„pentru a fi drept—să calculeze, după prezum- 
, tiunile cels mai favorabile, iot ce poate adăoga 
„la substanțele alimentare produse de teritoriul 


11) Op. citat pag. 18—14. 
12) Op. citat pag. 122—238. 

„;ce-l are în vedare, perfecționarea transportului 
„ŞI a mijloacelor de schimb. 

„Ipotezele romantice şi calculele imaginare 
„ale d-lui Malthus se îndepărtează prea mult de 
„adevăr pentru a fi documente preţioase“ 13). 

Populaţia — în concepţiunea lui Droz poa- 
te creşte într'o limită oarecare, fără să aibă o 
creştere corespunzătoare a mijloacelor de exis- 
tență. „Cu ce pot trăi doi indivizi, pot să ve- 
geteza patru şi chiar mai mulţi“. De cît, aceasta 
ar însemna creşterea mizeriei, a viciilor, a crimei. 
Şi dacă este adevărat, că creşterea populaliei 
determină o sporire oarecare a mijloacelor de 
existență, totuşi această sporire este mai mică 
de cît aceia a populaţiei şi este deci insuficientă. 
Populația este determinată de mijloacele de exis- 
tentă, şi deci sporirea acestora numai poate con- 
tribui la creşterea populației şi la prosperitatea 
ei economică. Aşa fiind, preocuparea noastră tre- 
bue să fie nu în senzul stimulării creșterii popu- 
laţiei, ci în senzul sporirii mijloacelor de exis- 
tenţă, cum e de pildă dezvoltarea industriei. Cînd 
o populaţie are o situaţie economică prosperă, 
creşterea ei este inevitabilă. lar dacă se întîmplă, 
că populaţia tinde să întreacă, mijloacele de exis- 
tență, aceasta este posibil numai în starea noas- 
tră de civilizaţie, nu într'o civilizaţie mai avan- 
sată 14). 

S'au propus o mulţime de mijloace în contra 
creşterii prea mari a populaţiei. Ele sînt însă 
iluzorii, spune Droz. Cea ce trebue de făcut, este 
pe deoparte dezvoltarea industriei, iar pe de altă 
parte răspîndirea spiritului de prevedere între 
clasele muncitoare. Prin acţiunea combinată a 


13) „Joseph Droz : Economie politique ou principes de 
la science des richesses 1829 pag. 805—6. 


14) J. Droz: Op. citat pag. 818. 

acestor două mijloace, s'ar putea ajunge — după 
Droz — la o prosperitate economică necunoscută 
încă. Dar pentru realizarea acestui scop trebue să 
respingem concluziile lui Malthus cu privire la. 
asistența publică şi privată. Dacă este adevărat, 
că as:stența publică în Anglia, pe timpul lui Mal- 
thus, a. fost o plagă şi a adus rele consecinţe, a- 
ceasta e numai din cauza felului ei de a fi şi din 
cauza proastei ei organizări. Asemene instituţii 
nu sînt rele prin natura lor, dar trebuesc perfec- 
ționate. 
Li 

Un alt antimalthusian este G. Ensor, care 
susține, că „progresia geometrică şi cea aritme- 
„tică sînt cuvinte fără sens. Acolo unde există o 
„împărţire justă a proprietăţii şi muncă liberă, 
„nu este altă tendinţă, decît aceia de a crea cele 
„necesare existenţii“. După teoria lui Ensor, 
spune Robert von Mohl, mizeria de orice soi în 
lume nu-i niciodată consecinţa unei disproporţii 
reale dintre populaţie şi mijloacele de existenţă, 
ci numai a împărțirii nedrepte a avuţiei sociale, 
a relelor instituţii de stat, sau a faptelor crimi- 
nale a unor stăpînitori 15). 

Remediile propuse de Ensor16), în contra mi- 
zeriei ar fi: organizaţia democratică a societăţii, 
cea mai desăvîrşită libertate de muncă şi de ac- 
țiune, dreptul fiecăruia de a se bucura de produ- 
sul muncii lui. Intro societate organizată pe a- 
ceste baze sărăcia n'ar mai fi cu putinţă. Cu 
drept cuvînt Robert von Mohl susţine, că Ensor 
discută. chestiunea. nu dintr'un punct de vedere 
republican, ci chiar dintr'un punct de vedere so- 
cialist. 


15) Op. citat vol. III pag. 492. 
16) An inquiry concerning; the population of nations, 
containing a refutation of Malthus Essay on population 1818. 


www.dacoromanica.ro 


— 167 — 


Tot dintre primii antimalthusiani mai putem 
menționa pe: Nassau W. Senior!), fost profesor 
la Oxford, despre care Cossa zice, că c „un econo- 
mist sagace, cu o vastă și solidă cultură“; S. 
Gray 1), a cărui lucrare a fosi tradusă şi în fran- 
țuzeşte : fericirea statelor; 1. Greham!8), pe care 
Robert von Mohl îl dă ca pe cel dintîi adversar 
al lui Malthus numai în ce priveşte» concluziile 
doctrinei lui; Morel-Vindei şi M. Th. Sadler? , 
din a cărui operă n'a apărut decît volumul I. 

Sadler contestă, că populaţia sə poate dubla 
în 25 de ani, crescînd în prograsie geometrică, 
iar subsistențele numai în progresie aritmetică. 
Exemplul cu America. de Nord, adus de Malthus 
în sprijinirea. teoriei lui nu este doveditor, şi 
poate fi înlăturat, pentru că sporirea populaţisi 
în această ţară se datorește în bună parte imi- 
graţiei. Dacă populaţia are vre-un termen opus, 
apoi acela este densitatea ei, căci populaţia e cu 
atît mai puţin prolifică, cu cît e mai densă. lar 
în ce privește subsistenţele, Sadler susține ace- 
laş lucru. Inmulţirea populaţiei variază în raport 
invers cu cantitatea subsistenţelor. El se ridică 
împotriva. obstacolului preventiv, pe care-l cali- 
fică de imoral; obstacolul destructiv este peniru 
el ineficace. 

se 

Mai interesant decît aceştia este vicontele 
Albert de Villeneuve-Bargemont, care se ocupă 
de chestiunea populaţiei în primul volum al lu- 
crării sale 21). 


16) Two lectures on population 1831. 

17) The happiness of states 1815, 

18) An inquiry into the principle of population 1816. 

19) Sur la théorie de la population ou observations 
sur le système professé par Malthus, ed. II 1829. 

20) The law of population 1830. 

21) Economie politique chrétienne 1884. 

Villeneuve-Bargemont susţine, că Malthus 
greșește, cînd afirmă ca o lege naturală înmulți- 
rea prea mare a populației și insuficienţa mij- 
loacelor de subsistenţă, deoarece sînt ţări, în cari 
aceste fenomene nu se produc. El are o concep- 
țiune proprie în chestiunea. populaţiei, zicînd, că 
dezvoltarea marii industrii este un factor mai 
puternic al înmulţirii oamenilor de cît chiar ins- 
tinctul genezic. Suprapopulaţia și mizeria se dato- 
resc mai mult acestei dezvoltări industriale. 

Consecvent cu această concepție, Villeneuve- 
Bargemonit propune remedii în contra suprapo- 
pulaţiei, cerînd intervenţia statului pentru a îm- 
piedeca pe cît posibil o prea mare dezvoltare a 
industrialismului, și a determina pe o parte din 
locuitorii oraşelor industriale să se întoarcă la 
ţară şi să se dedea agriculturii. Deasemenea el 
cere reglementarea căsătoriilor în sensul ca efac- 
tuarea lor să aibă cît mai multe piedici şi să fie 
cît mai întârziată. In Acest scop Villeneuve- Bar- 
gemont propune restabilirea instituţiilor medie- 
vale, cari aveau acest efect, cum erau între altele 
corporaţiile. Celibalul preoților i se pare în totul 
justificat şi util, mai mult el afirmă necesitatea 
înfiinţării de societăţi ale celibatarilor. 

Villeneuve-Bargemont, care, în istoria doc- 
trinelor economice, este considerat ca părintele 
economiei sociale creştine, a adus o lovitură mo- 
rală puternică doctrinei malthusiene. lată cum 
se exprimă Blanqui despre lucrarea lui cu privire 
la problema populaţiei: „Unul dintre magistraţii 
„noştri cei mai onorabili — Villeneuve-Bargemont 
„fost prefect—a publicat sub titlul „Economia 
„politică creştină“ un manifest adesea elocvent, 
„totdeauna sincer contra doctrinelor lui Malihus. 
„El le atacă, fără îndoială, mai mult ca apostol 
„de cît ca economist şi ca om de stat; dar a 
„semnalat foarte bine neputinţa lor de a mora- 

„liza populaţiile şi de a preveni invazia mize- 
„riilor de cari este lovită omenirea“ 2). 
se 

Adversar hotărît al malthusianismului este 
Şi Friedrich List, pe care desigur cu exageraţie 
unii îl numesc „cel mai mare economist al Ger- 
maniei“. Dacă pentru politica economică a Ger- 
maniei List este promotorul uniunii vamale, care 
a dat roade atît de fericite; în ştinţa economică 
însă locul său este cu mult mai puţin important. 

„Din punct de vedere teoretic, zice Cossa 
„despre List, doctrina sa asupra proteguirii tem- 
„porale a manufacturilor, şi în general economia 
„sa naţională, pe care o opunea economiei cos- 
„mopolite a Universităţilor, se întemeiază :pe o 
„Succesiune uniformă imaginară a stadiilor də 
„Civilizație, cari nu găsesc în istorie o demons- 
„trație suficientă, şi este dedusă din idea — care 
„Nu-i în totul greşită — unui sacrificiu impus mo- 
„mentan consumatorilor pentru dezvoltarea for- 
„telor productive ale naţiunii; iar această idee 
„derivă la rîndul ei, dintro opoziţie, care nu e 
„de loc necesară, între forţele productive şi va-: 
„loarza de schimb a mărfurilor“ 2). 
a In adevăr, în contra economisi cosmopolite 
a lui Adam Smith şi a „şcoalei“, List opune eco- 
nomia naţională care arc a se ocupa de interesele 
naţiunii şi are ideea de naţionalitate ca punct de 
plecare în toate cercetările ei. Aşa fiind, ştiinţa 
economică trebuc să aibă în vedere nu valoarea, 
care este o noţiune abstractă, ci forţele produc- 
tive ale naţiunii, pentru a arăta prin ce mijloace 
ele pot fi conservate şi sporite. 

„Nu este adevărat, că populaţia creşte cu 


22) Histoire d'Enonomie politique en Europe 1845 vol. 
II pag. 149. , 
23) L. Cossa: Histoire des doctrines économiques 
ag, 415, 
P 

„mai multă repeziciune ca producţiunza obiec- 
„telor de hrană; sau cel puţin nu avem nici un 
„motiv ca să admitem această disproporţis şi să. 
„căutăm a o dovedi cu calcule îndoioase și cu 
„sofisme, atîta timp cît globul va poseda o canti- 
„tate imensă. de forţe neîntrebuinţate, capabile 
„Să hrănească de zece, ba poate de o sută ori 
„mai mulţi oameni, de cît există astăzi 24). 

Eroarea lui Malthus vine de acolo, că a luat 
ca măsură a populaţiei puterea actuală a forţelor 
productive. Pe un spaţiu limitat nu sau hrănit 
pînă acum şi nu se va hrăni în viitor acelaş nu- 
măr de oameni. In starea de sălbătăcie se nu- 
treau mai puţini oameni pe pămînt, mai mulţi 
în faza pastorală, şi mai mulţi în faza agricolă, 
şi mult mai mulţi astăzi. Descoperirile şi inven- 
țiile nu se pot limita, ele pot în viitor să înze- 
cească şi să însutească forţele de producţiune și 
rodnicia pămîntului. 

„Dacă teoria lui Malthus, zice List, ni se 
„pare strîmtă în tendinţa sa, în mijloacele ce ea 13 
„propune ni se arată contrară firii, distrugătoare 
„a moralei şi a ensrgiei, cu un cuvînt înspăimîntă- 
„toare. Ea voeşte să omoare mobilul ce natura în- 

„trebuinţează pentru a stimula pe oameni la sfor; 
„tările corporale şi spirituale, pentru a deştepta. 
„Şi întreţine sentimentele lor cele mai nobile, 
„un mobil căruia genul uman îi datorează cea 
„mai mare parte din progresele sale“ 25). 

Şi List continuă în senzul acesta susţinînd 
că teoria lui Malthus sfinţeşte egoismul, înlocu- 
ește mila cu calculul, împietreşte inimile oameni- 
lor. Dacă se întîmplă că la o naţiune oarecare 
populaţia întrece mijloacele de subsistenţă, ca- 
pitalurile prisosesc, se produce supraproducţie 


24) Fr. List: Sistem naţional de economie politică 
pag. 147. 
25) Op. citat pag. 148. 

şi sărăcie; toate acestea dovedesc că e în contra 
naturii, ca civilizaţia şi avuţia să fie numai ale 
unui singur popor, în timp ce pe alte regiuni 
ale pămîntului este sălbătăcie şi mizerie. Pros- 
peritatea popoarelor atârnă de gradul de dezvol- 
tare al forţelor productive, nu de cantitatea avu- 
forţelor productive reclamă un sacrificiu de valori 
ției şi a valorilor de schimb. Şi dacă dezvoltarea 
actuale, acel sacrificiu trebue făcut, pentru că 
forțele productive vor da în vior compensația 
cuvenitä. 

Din toate aceste constatări, List deduce prin- 
cipiul, că civilizaţia, educaţia politică şi puterea 
„poipoarelor sînt strîns legate de starea lor econo- 
mică. In dezvoltarea economică a popoarelor, el 
deosebeşte cinci stări principale : starea sălbatecă, 
starea pastorală, starea agricolă, starea agricolă 
și manujacturară şi starea agricolă, manufactu- 
rară şi comercială 2%). 

In starea sălbatecă populaţia se ocupă cu 
vînatul şi păstoria culegînd numai roadele natu- 
rii. Forțe de producţiune omeneşti sau sociale 
aproape nu există. In această stare populația este 
foarte rară. 

In starea pastorală forţele productive spo- 
resc, capitalurile încep a se forma, mijloacele de 
subsistenţă se înmulţesc, şi populaţia urmează 
şi ea acelaş curs, dezvoltîndu-se. In această stare 
populaţia este mai deasă decît în starea întîia. 

In starea agricolă populaţia se înmulțește şi 
mai mult, pentru că mijloacele de producţiune 
iau o dezvoltare mai mare dînd putinţa unei can- 
tități de subsistenţe cu mult mai mari. Cultiva- 
torul de pămînt poate scoate mai multă hrană 
de pe aceiaș întindere de teren, decît putea scoate 
păstorul sau sălbatecul. In această stare capita- 


26) Op. citat pag. 10. 

lurile sporesc, mijloacela de comunicație se în- 
mulţesc şi se perfecționează şi productivitatea 
pămîntului devine din ce în ce mai maro, pe mă- 
sură ce se perlecţionsază instrumentele de muncă. 

Dar nici această stare economică nu este ul- 
tima în dezvoltarea neîntreruptă a societăţii o- 
menești. Stării agricole îi urmează starea agri- 
colă şi manujacturară, caracterizată prin propă- 
şirea industriei, care necesită şi determină la rîn- 
dul eï creşterea şi acumularea capitalurilor şi 
constitue în acelaş timp un nou mijloc de pro- 
ducţiune. Forţele productive au un cîmp nou de 
activitate şi de plasaro, iar populația tinde a se 
dezvolta întro măsură şi maï mare. 

In şiîrşit starea agricolă, manufactvrară şi 
comercială esto faza actuală a societății. Agricul- 
tura şi maï ales industria sileşte pə oameni la 
comerțul exterior, la perfecţionarea din ce în ce 
a mijloacelor de transport, şi prin intrafea lor 
în comerțul mondial la creşterea neîntreruptă a 
tuturor mijloacelor de producţiunz, la sporirea 
tuturor forțelor productive. In această stare popu- 
laţia capătă o putere de expansiune neobişnuită, 
înmulțirea ei se face într'o proporție mai mare 
ca în toate fazele precedente şi cu o repeziciune 
corespunzătoare. 

Din această schiţare a fazelor de dezvoltare 
ale omenirii se întrevede, care este concepţiunea 
lui List în chestiunea populaţiei. Fiecării stări 
economice îi corespunde o anumită stare demică. 
Inlăuntrul organizaţiunilor economico-sociale alə 
tiecării stări, populaţia nu se poate înmulţi la 
infinit; ea este oprită de către mijloacele de pro- 
ducţiune, cari determină cuantumul si. Numai 
cînd progresele technice permit dezvoltarea şi în- 
mulţirea mijloacelor de producţie, determinînd 
trecerea la o stare economică superioară, popu- 
laţia poate lua un avînt mai mare, întinzîndu-se 

pănă la limitele nouă, mai largi de astădată, im- 
puse de nouăl2 mijloace de producţiune. 

Cu alte cuvinte fiecare stare economică are 
o anumită capacitate sub raportul populaţiei. De 
aceia Diihring numeşte teoria lui List, legea capa- 
cităţii populaţiei") (Gesstz der Bevâlkorungs- 
capacităt), cea ce ni se pare că este exagerat. 

$ 


Antimalthusian fără rezerva este şi A. Ela.. qi,- 
fost membru al Institutului de Franța şi director 
al şcoalei speciale de comerţ din Paris, autor al 
unui cminent tratat de istorie a doctrinelor eco- 
nomice, care cu toată vechimea lui rămîne şi 
astăzi un model de expunr> clară, concisă şi c- 
xactă a teoriilor economice 28). 

Vorbind despre apariția ope:ei lui Malthus 
în opoziţia cu lucrarea lui Godwin, pe care am 
menționat-o în alt capitol, Blanqui spune, că a 
tăcui mae zgomot dinr cauză că se întemeiază pe 
o idee simplă, uşor do priceput şi de reţinut. Doc- 
trina malthusiană este inflexibilă şi fatalistă. Ea 
stabileşte că specia umani se supune orbește legii 
de înmulţire la nasfirşit, fără ca subsistenţele 
să se înmulțească în aceiaş proporţie. Această 
idea i se pare lui Malthus atît de adevărată, încît 
el îi dă aparenţa unei axiome matematice, afir- 
mînd că populaţia sporește în progresie geome- 
irică pe cînd subsistențele numai în progresie 
aritmetică. 

Dar Malthus a greșit, pentru că el nu cerce- 
tează tenomerzle înmulţirii populaţiei la socie- 
tățile civilizate mai vechi, ci sə condute după 
observaţiunile făcute în Statele Unite ale Ame- 


27) Eugen Dühring : Kritische Geschichte der Nati- 
onalikenomie und des Socialismus ed. IV 1900 pag. 367. 


28) Histoire de l’économie politique en Europe 183/— 
1838 2 vol. Noi ne servim do ediţia III-a apărută în 1845.. 

ricei, a căror populație se dublează la o perioadă 
«de 25 de ani din pricina imensităţii şi fertilităţii 
solului. Blanqui contestă progresia dublă a lui 
Malthus, pe care o consideră ca fiind eroarea, 
fundamentală a sistemului său; contestă de ase- 
menea şi consecințele teribile deduse din această, 
progresie. 

„Eroarea sa principală, spune Blanqui, e că 
„a atribuit nenorocirile umanităţii aproape esclu- 
„Siv înmulțirii prea mari a speciei şi că a absol- 
„vit oarecum a priori guvernele tuturor ţărilor 
„de orice mustrări, ce li s'ar putut face. Cau- 
„zele morale sînt de obicei complexe, şi a nu le 
„privi decât dintr'o lature înseamnă a nu le recu- 
„moaşte. Malthus n'a ţinut seamă de creşterea 
„mijloacelor de producţiune sub influenţa mun- 
„Cii şi cu ajutorul maşinelor. El s'a făcut că, nu 
„vede, că populaţiile de astăzi, deşi mult mai 
„numeroase ca, cele din trecut, se bucură totuşi de 
„mai multe bunătăţi, fiind mai bine îmbrăcate şi 
„nutrite, trăind în locuinţi mai bune, şi fiind mai 
„puţin expuse pericolului de a se sfişia între ele... 
„Cînd cercetezi cu atenţie harta globului şi fer- 
„tilitatea unui mare număr de regiuni abia ex- 
„„plorate, n'ai de ce să te temi, că, specia umană 
„ar fi ameninţată de nenorocirile prezise de către 
„Malthus“ 29). 

Experiența confirmă asemene păreri. Mijloa- 
cele de producțiune se înmulțesc mereu şi para- 
lel cu înmulțirea populaţiei, se observă şi feno- 
menul creşterei avuțieï publice. De altfel, ero- 
rile lui Malthus se găsesc şi la unii din predece- 
sorii săi, cari ca şi dînsul se plîingeau de prea 
marea creştere a populaţiei. Este însă o deosebire 
între pesimismul acestora şi progresia geometri- 
că a lui Malthus, pe baza căreia dînsul s'a ridi- 


29) Op. citat Vol. II pag. 188—389. 

cat împotriva sentimentelor de familie, a carităţii 
publice şi private, a tuturor sentimentelor de milă 
şi de umanitate în interesul rău înțeles al ome- 
nirii. Rezerva morală a lui Malthus s'a dovedit 
a fi neputincioasă. Ea n'a împiedecat nici căsăto- 
riile imprudente nici nașterile nelegitime. 

$ 


Americanul Henry Charles Carey, şetul aşa 
numitei şcoli din Pensylvania, despre care Cossa 
zice, că „a riscat cu multă îndrăzneală dar cu 
„puțin succes să emită teorii nouă“ 30), este de a- 
semenea un antimalthusian energic. Dînsul se ri- 
dică împotriva, teoriei lui Malthus afirmînd, că a- 
devărat este tocmai contrarul. Inmultirea oame- 
nilor nu are de efect de a îngreuia viaţa şi a pro- 
duce mizeria; ci dinpotrivă buna stare prin creş- 
terea continuă a puterilor productive, cari spo- 
resc capacitatea oamenilor în producerea mijloa- 
celor de existenţă şi stăpînirea lor asupra naturii. 

Dacă înmulţirea populaţiei — zice Carey 31)-— 
întîmpină vre-un obstacol, apoi acest obstacol 
nu-i, după cum crede Malthus, cantitatea limitată, 
a mijloacelor de existenţă, ci dezvoltarea intelec- 
tuală a omului, dezvoltarea facultăţilor sale supe- 
rioare, cari micşorează puterea instinctului de 
reproducere. Astfel că, pe măsură ce sporeşte 
şi se înalţă cultura societății— şi aceasta merge 
paralel cu înmulțirea oamenilor — facultatea de 
reproducere scade și înmulţirea oamenilor ia un 
curs mai încet; în timp ce mijloacele lor de exis- 
tență sporesc continuii. 

Potrivit acestei concepțiuni, Carey, respinge 
rezerva morală malthusiană, întrucît este abţine- 
rea conştientă şi voită a omului de la contactul 
sexual. Pe o treaptă superioară de civilizaţie a- 


30) Op. citat pag. 468—469. 
31) Die Grundlagen der Sozialwissensehaft. 1863—64. 

pare ca factor puternic de mărgenire a înmul- 
ţirii oamenilor rezerva inconștientă, nevoită, ca 
efect al dezvoltării facultăţilor şi activităţii lor 
intelectuale. 

Plecînd de la această concepţiune, Carey o- 
pune pesimismului exagerat al lui Malthus un 
optimism poate tot atît de exagerat. Leg.le natu- 
rale, cari conduc destinele societăţii, produc c- 
fecte armonice şi în virtutea lor omenirea merge 
înainte de calca civilizaţiei şi a progresului. 

Teoriile lui Carey au găsit partizani aproape 
fanatici: în Franţa pe Fr. Bastiat şi în Germania 
pe E. Diihring. Acesta din urmă a purtat şi pole- 
mice aprinse pentru apărarea economistului ame- 
rican. 

Li 

Mai puţin important este T. Doubleday” , 
pe care Robert von Mohl îl classază între adver- 
sarii lui Malthus numai în ce priveşte progresia 
geometrică a înmulţirii populaţiei. El susține, că 
puterea de procreaţie a fiinţelor vieţuitoare este 
cu atît mai mare, cu cît ele dispun de o cantitate 
mai mică de subsistenţe, şi viceversa: fecundi- 
tatea diminuează pe măsură ca sporesc subsis- 
tenţele. Sau cum spune el: „oricare ar fi puterea 
„naturală de înmulţire a fiecării specii, starea 
„pletorică o opreşte şi starea depletorică o dez- 
„voltă“. Aceasta ar fi după Doubleday formularea 
unei legi naturale de înmulţire a populaţiei; for- 
mulare, care coprinde indicarea şi a obstacolului 
şi a îndemnului la înmulţire a populaţiei animale» 
şi vegetale. 

Doubleday are msritull, după Nitti 35), de a 
fi insistat cel dintîi asupra faptului, că problema 


32) The true law of population, shwen to be connec- 
ted with the food of the people 1840. 


33) Op. citat. pag. 75. 

populaţiei n'a fost studiată, decît după nevoile 
unei anumite societăți și după sistemul de distri- 
buţie al avuțieï. 

se 

Mai interesante sînt părerile şi concluziile 
lui Achille Guillard, care deşi era la început mal- 
thusian, a dat mai apoi malthusianismului o lovi- 
tură fatală 5), Guillard susţine că între populaţie 
şi subsistenţe nu există nici un desechilibru, de 
oarece „limitele populaţiei sînt fixate de către 
„cantitatea oamenilor, pe care pămîntul o poate 
„nutri şi îmbrăca“ . 

Potrivit acestui principiu populaţia nu e nici- 
odată nici mai multă nici mai puţină decît per- 
mit mijloacele de subsistenţă. Ea e totdeauna 
populaţia mijlocie. De aici Guillard deduce legea. 
populaţiei după care, P (populaţia mijlocie) se 
proporționează subsistențelor disponibile. El a- 
daogă în notă, că prin subsistenţe nu se înţeleg 
numai alimentele; ci în înțelesul cel mai larg 
al cuvîntului toate condiţiunile prin mijlocul că- 
rora subsistă omul, adecă: alimente şi băutură, 
îmbrăcămintea, locuința, aerul pe care-l respiră, 
şi toate condiţiunile morale, cari contribuesc la 
susținerea omului cum sînt: virtutea, plăcerea, 
siguranţa ordinei publice, libertatea etc... 

Această lege a populaţiei se poate demonstra, 
după Guillard, prin raționament şi prin experi- 
enţă. . 
1) Prin raționament. Populația nu poale fi 
maï presus de subsistențe. Aceasta ar însemna, 
că o parte de oameni ar trăi fără să mînînce, cea 
ce e imposibil. Deasemenea nu poate fi mai pre- 
Jos de subsistenţe, căci ar însemna că o parte din 


34) F. S. Nitti: Op. citat pag. 93. 
35) Achille Guillard : Eléments de statistique humaine 


ou démographie comparée 1855 p. 55. 
12 

subsistențe ar rămîne fără întrebuințare. Lucrul 
acesta nu s'a văzut nicăiri şi niciodată. Subsis- 
tenje fără consumatori nu se poate. 

Este adevărat, că equaţiunea generală a sub- 
sistenţelor (legea, populaţiei) sufere mici alterări, 
dar este mereu adusă la starea normală. 

2) Prin experienţă, Guillard face opt demon- 
straţii legii sale, în scopul de a o confirma. 

A 2-a demonstraţie: ţările cele mai producă- 
toare sînt cele mai populate și viceversa. Se ştie, 
că ţările cele mai producătoare ale Europei sînt: 
Belgia, Lombardia, Anglia, Franţa şi Prusia. A- 
cestea. sînt cele mai populate. Socotind pe kmp. 
populaţia lor variază între 60—151, ordinea as- 
cendentă fiind : Prusia, Franţa, Lombardia, Anglia, 
Belgia. 

A 3-a demonstraţie: cînd creşte producţiunea 
subsistențelor creşte în aceiaş măsură şi popula- 
tia. Guillard stabileşte paralelismul între aceste 
două fenomene cu date statistice. 

A 4-a demonstrație: cînd scade producţiunea 
scade şi populaţia tot pe atîta. Tot cu date și ta- 
bele statistice Guillard stabileşte şi acest parale- 
lism. 

A 5-a demonstrație: Dacă populaţia este lo- 
vită accidental, fără ca izvorul subsistenţelor să 
fie puternic alterat, ea se va restabili îndată spo- 
rindu-se procreaţia. Este cazul epidemiilor, cari 
deşi impuţinează populaţia, nu pot distruge de- 
cît momentan echilibrul dintre populaţie şi sub- 
sistenţe, întrucît subsistențele au rămas intacte. 
Indată ce epidemia a trecut, populaţia sporeşte şi 
echilibrul este restabilit, şi Guillard citează iarăşi 
fapte şi cifre pentru complectarea demonstraţiei 
sale. 

„Este deci constant— zice el—că orice da- 
„ficit accidental al populaţiei reînvie energia de 
„reproducere; că orice loc vacant este îndată îm- 

„plut; că toate subsistenţele disponibile recla- 
-„mă consumatori noi“ 36). 

A 6-a demonstraţie arată, că N (mijlocia a- 
nuală a nașterilor) e mai mică acolo unde du- 
rata vieţii este mai lungă, şi viceversa. Feno- 
menele acestea se observă atît în clasele avute, 
în cari viața este mai îndelungată şi naşterile 
mai puţine ; cît şi în clasele sărace, în cari durata, 
vieţii este în genere mai scurtă iar nașterile mai 
numeroase. Dacă se pot întilni ici colo excepţii 
de la această regulă, cauza trebue căutată în 
„sexcitarea oarbă a industriei unei stări sociale 
„măbuşitoare, excitare şi înăbuşire cari determină 
„0 mai repede înoire a oamenilor, tocmai pentru 
„că ei nu pot trăi mai mult timp“ 8°). 

A 7-a demonstraţie: dacă o compresiune ac- 
cidentală provoacă un regres al dezvoltării mun- 
cii, mijlocia anuală a naşterilor descreşte brusc. 
Guillard citează datele statistice' asupra numă- 
rului nașterilor din Franţa în timpul compresiunii 
napoleoniane, arătînd cu cît a scăzut mijlocia 
anuală; precum şi datele referitoare la acelaş 
fenomen după restauraţia păcii, a muncii şi a li- 
hertăţii, constatînd sporirea spontană ale acele- 
iaşi mijlocii. 

„Dacă am avea, și n'ar fi greu, istoria exactă 
„a oraşelor de mare industrie — spune Guillard — 
„ce izvor preţios ar fi ea de învățăminte asupra 
„necesităților respective ale muncii şi ale munci- 
„torilor, asupra efectelor irezistibile ale concu- 
„renţii şi şomajului, asupra dezideratelor legis- 
„lațieï“ 58). 

A 8-a demonstraţie: în ţările în cari P (popu- 
lația mijlocie) continuă să crească, creşterea ei 


36) Op. citat pag. 74. 


37) Ach. Guillard : Op. citat pag. T7. 
38) Op. citat pag 78. 

scade în măsura în care D (densitatea) ei sporeşte, 
fără ca raportul să fie nefavorabil. Cu alta cu- 
vinte, cu cît densitalea unei populaţii este mai 
mare, cu atît sporirea ei este mai înceată: dar a- 
ceastă încetineală nu provine din numărul mare 
al deceselor, ci din numărul mic al nașterilor, 
cari se proporţionează mijloacelor de muncă dis- 
ponibile. 

A 9-a demonstrație o procură valoarea de 
schimb a grîului, care rămîne invariabilă cu toa- 
te schimbările dese ale preţului. Grîul este sub- 
stanța alimentară principală a omului, şi dacă 
populaţia ar creşte mai repede decît subsistenţels, 
evident că preţul grîului s'ar urca din ce în ce mai 
mult, întrucît ar fi obiectul unei cereri din ce în 
ce mai mari. Şi dinpotrivă, dacă populaţia ar 
creşte maï îecet decît subsistenţele, preţul grîului 
s'ar cobori tot mai mult, întrucît cererea lui ar fi 
tot mai mică. Dar asemene variaţiuni nu se ob- 
servă, valoarea de schimb a grîului rămînînd a- 
ceiaş. 

In definitiv între mişcările populaţiei şi ale 
subsistenţelor există o legătură intimă prin aceia, 
că populaţia se proporţionează subsistenţelor, 
principiu a cărui formulare Guillard a dat-o în 
ecvaţiunea generală a subsistenţelor, pe care am 
arătat-o, şi care pentru dînsul este legea popu- 
laţiei în opoziţie cu legea lui Malthus. 

$ 

Frédéric Bastiat, „filantrop sincer şi campion 
energic al libertății economice“, cum îl califică 
Luigi Cossa °), este un antimalthusian şovăol- 
nic. In chestiunea populaţiei, ca şi în alte chesti- 
uni dealtfel, Bastiat se contrazice adesea. Lucra- 
rea, sa principală 4), al cărei titlu pare a fi mai 


39) Histoire des doctrines économiques pag. 384. 
40) Harmonies 6conomiques 1850. 

mult un răspuns ,„,Contradicţiilor economice“ ale 
lui P. J. Proudhon, cu care a dus o polemică a- 
cerbă şi bine întreţinută de amândoi, conţine con- 
traziceri flagrante. Ironia soartei a voit, se vede, 
ca „„Armoniile economice“ ale lui Bastiat să con- 
firme „,Contradicţiile economice“ ale lui Prou- 
dhon, deşi menirea lor era tocmai contrarie. 

In lucrarea sa pe care am menţionat-o, Bas- 
tiat respinge uneori malthusianismul, pentru a-l 
accepta după cîteva pagine. In general însă el 
trebue considerat ca antimalthusian, atît pentru 
ideile sale asupra problemei populaţiei, cît şi pen- 
tru principiile de ordin general pe cari întemeiază 
el ştiinţa economică, principii esențialmente opti- 
miste. 

Cugetarea antimalthusiană a lui Bastiat se 
clădeşte pe principiul, că „în stare de izolare, 
necesităţile noastre întrec facultăţile noastre; în 
stare socială, facultățile întrec necesităţile“ +1. 
Astiel că, dacă omul trăind singur, nu-şi poate 
satisface toate necesităţile vieţii sale, sau este 
nevoit a-şi le limita pe cît posibil; omul social are 
facultăţi mai mari, superioare şi este suscepti- 
bil de perfecţiune. Aceasta se realizează mai ales 
prin schimb, căruia Bastiat îi acordă o impor- 
tanţă covîrşitoare în economia socială. „Schimbul, 
zice dînsul, este economia politică, e societatea 
întreagă, căci e imposibil să se conceapă societa- 
tea. fără schimb şi schimbul fără societate“ +2). 
Şi cum perfecţionarea aparatului comercial apro- 
pie pe oameni unii de alţii, această apropiere 
echivalează, în concepţiunea lui Bastiat, cu per- 
fecțiunea aparatului de schimb. 

„Și aceasta este foarte important; aceasta, 
„e soluţiunea, problemei populaţiei, şi pe acest 
„element l-a neglijat Malthus. Acolo unde Malthus 


41) Op, citat pag. 95. 
42) Op. citat pag” 93. 

„a văzut discordanţă, elementul acesta ne face să. 
„vedem armonie“ +), 

Deaceia, densitatea populaţiei nu trebue să 
ne sperie, pentru că ea favorizează. dezvoltarea 
aparatului de schimb şi perfecţionarea lui. lar a- 
vantajul unei asemenea perfecţionări constă în 
economisirea puterilor, care nu este posibilă — 
spune Bastiat — într'o populaţie rară. Bastiat ne 
promite să revie pe larg asupra acestor considera- 
ţiuni, pe cari le crede hotăriîtoare pentru problema 
populaţiei, dar nu şi-a putut ţine făgăduiala. In 
acelaş an, în care au apărut „,Armoniils...“ dînsul 
a şi murit la Roma. 

% 

Tot printre antimalthusiani este şi cunoscu- 
tul filosof englez Herbert Spencer, care s'a ocupat 
de problema populaţiei mai întîi în 1852, publi- 
cînd în „Westminster Review“ un studiu intitu- 
lat: A theory of population deduced from the 
general law of animal fertility. După aceia a 
publicat acest studiu deosebit însoţindu-l de o 
prefaţă, iar mai tîrziu a revenit asupra chestiei 
în ultimul capitol al „Principiilor de Biologie“ 
complectîndu-şi teoria asupra populaţiei şi dîndu-i 
oarecum o dezvoltare şi o formă definitivă. . 

Acţiunile interne ale oricărui agregat trăi- 
tor, sînt după Spencer aşa potrivite, încît ele 
menţin echilibrul mobil al agregatului contraba- 
lanţînd acţiunile externe. Cînd echilibrul mobil 
este distrus, agregatul piere. Moartea naturală ca şi 
moartea accidentală este efectul desființării echi- 
librului mobil. Deoarece însă viaţa indivizilor a- 
tîrnă de acţiunile mediului ambiant, este intere- 
sant de ştiut, cum rezistă indivizii acţiunilor aces- 
tui mediu în interesul conservării speciei lor. 
In două moduri esențialmente diferite: indivizii 


43) Op. citat pag. 116. 

se adaptează mediului pentru menţinerea echi- 
librului lor mobil, şi produc noi indivizi, cari îi 
înlocuesc pe cei dispăruţi. Aceste două moduri 
de a rezista în contra variaţiunilor forţelor am- 
biante au de rezultat conservarea şi reproducerea, 
speciei. În orice specie există deci două forţe 
distincte: forțele destructive, graţie cărora echi- 
librul mobil al indivizilor este desfiinţat şi pro- 
voacă moartea, şi forţele conservative, cari deter- 
mină rezistenţa. indivizilor şi reproducerea lor. 

„Evident, spune Spencer, dacă forțele dis- 
„tructive ale speciei fiind în exces, war întîlni 
„Mici o piedică, specia ar dispărea; deasemenea 
„este evident, că dacă forţele conservative ale 
„speciei fiind în exces, n'ar fi de nimic împiede- 
„cate, specia ar continua să crească la infinit... 
„ŞI fiindcă în specia, care continuă să existe nici 
„una din forţele opuse nu este în exces în mod 
„constant, rezullă că trebue să fie ceva care o- 
„preşte excesul unora sau altora“ +,. 

Posibilitatea unei intervenţii providenţiale fi- 
ind cu totul exclusă, nu rămîne decît o singură 
ipoteză, şi anume, că echilibrul forţelor conser- 
vative și distructive se menţine prin el însuși, 
adecă aparţine, după Spencer, genului numit e- 
chilibrul stabil. In virtutea acestui echilibru spe- 
ciile animale sau vegetale nu pot spori peste 
normal, pentru că imediat sporesc şi forțele dis- 
tructive, cari le reduc la proporţiile normale res- 
tabilind echilibrul stabil. 

Dar acest mod de echilibrare nu este unicul. 
Forţele conservative ale speciei fiind două, fa- 
cultatea de conservare a individului şi faculta- 
tea de reproducere, ele trebue să varieze în ra- 
port invers. Cînd individul este slab faţă de for- 
tele ambiante şi piere, el trebue să aibă o fecun- 

ditate mai mare pentru a compensa mortalitatea; 
şi dimpotrivă, fecunditatea şi deci reproducerea 
lui este mică, cînd rezistenţa lui în contra for- 
telor distrugătoare este mai mare. Cea ce înseam- 
nă, că mortalitatea mare este paralelă cu o în- 
mulţire mare, iar mortalitatea mică cu o înceată 
înmulţire. 

„Deocamdată n'avem a cerceta, care este ori- 
„gina acestei relaţiuni permanente. Cea ce avem 
„Să remarcăm, e că întrun fel sau în altul, între 
„facultatea conservării vieţii individuale şi acea 
„a reproducerii trebue să se stabilească o propor- 
„lie inversă“ 5). 

Dar cum se produce această relaţiune în do- 
meniul faptelor, se întreabă Spencer. 

Gentza, fiind o operaţiune de dezintegrare, 
este un element al evoluţiei individuale. Dacă 
dăm această denumire tuturor operaţiunilor cari 
contribue la formarea, indivizilor, iar pe acelea 
cari contribuesc la complectarea şi conservarea 
vieţii individuale le vom numi individuaţie, este 
lesne de văzut, că geneza și individuația sînt 
necesarmente antagonice, de oarece orice progres 
al vieţii individuale aduce un regres al înmulţirii 
speciei şi viceversa. Cu alte cuvinte o specie se 
conservă sau prin forța mai mare de rezistenţă 
a indivizilor ce o compun, adecă printr'o puter- 
nică individuaţie, sau prin forța mai mare proli- 
fică, adecă printr'o puternică geneză. Geneza şi 
individuaţia variază deci în raport invers. 

Cu ajutorul acestor principii biologice gene- 
rale Spencer caută să explice fenomenul înmul- 
țirii speciei umane. 

„Fecunditatea relativă a omului, considerat 
„ca specie, şi schimbările ce le sufere cînd con- 
„diţiunile existenţii sale se schimbă, trebue să 
„se conformeze legilor ce am expus. Natural, ra- 

„portul invers al variaţiei dintre individuaţie şi 
„geneză este adevărat la om ca Ri la toate celelalte 
„fiinţe organizate“ 4). 

Și nu numai că fecunditatea speciei umane 
este supusă aceloraşi legi ca şi fecunditatea ce- 
lorlalte specii animale, dar creşterea sau descreş- 
terea penezii la aceste specii poate determina creş- 
terea sau descreşterea genezii la oameni, pentru 
că de fecunditatea celorlalte specii animale și ve- 
getale depinde cantitatea de hrană a speciei u- 
mane, şi pentru că individuaţia, care atîrnă și de 
cantitatea şi de uşurinţa procurării hrănii este 
opusă genezii. | 

Evoluţia omului, după Spencer, este de ace- 
iaşi natură ca, şi evoluţia în general. Din punctul 
de vedere al structurii ea consistă fie într'o inte- 
grare mai mare, fie într'o diferenţiare mai mare, 
fie într'o combinaţie a acestor două genuri de 
caractere. Din punctul de vedere funcţional, evo- 
luţia consistă în producerea unei mai mari can- 
tităţi de mişcare sensibilă şi insensibilă. Sau, fi- 
indcă e vorba de evoluţia specială a organismelor, 
evoluţia este o schimbare, care duce mai departe 
adaptarea echilibrului mobil al acţiunilor orga- 
nice, de oarece după cum am văzut, „conservarea 
echilibrului mobil are nevoie de o producţiune o- 
bişnuită de forţe interne corespunzătoare în nu- 
măr, în direcţie, în cantitatea forţelor incidente 
externe“. Evoluţia ar fi deci un progres către de- 
săvîrşirea adaptării continue a forţelor interne 
cu cele externe, cari constitue viața. O evoluţie 
mai mare sau o viaţă superioară implică, după 
Spencer, modificări ale naturii omenești cari, sau 
perfecţionează relaţiunile existente între cele 
două soiuri de forțe, sau stabilesc relaţiuni nouă 
sau şi una şi alta. Evoluţia înseamnă deci o spo- 

rire a cunoştinţelor, a ghibăciei, a puterii. Şi 
această evoluţie nouă, se produce în direcţiunea, 
unei dezvoltări superioare a inteligenţii şi a sen- 
timentelor. 

„După cum civilizaţia are pretutindeni ca 
„antecedent creşterea  populaţiei— zice pen- 
„cer t1— după cum pretutindeni una din conse- 
„cinţele sale este descreşterea unora dintre for- 
„tele distructive ale speciei, tot aşa are de con- 
„secinţă creşterea unor alte forţe distructive ale 
„speciei. Pe măsură ce oamenii devin mai nume- 
„TOŞi, se micşorează pericolul de a cădea pradă 
„animalelor sălbatece..... Există însă un alt peri- 
„COl, care nu se micşorează, şi care e produs toc- 
„mai de înmulţirea oamenilor, pericolul lipsei de 
„hrană... Evident că necesitățile escesuluï de 
„populație constitue unicul stimulent, care de- 
„termină pe oameni să-şi procure o mai mare can- 
„titate de lucruri necesare vieţii: dacă cererea 
„m'ar întrece oferta, n'ar fi nici un motiv ca o- 
„ferta să fie sporită...... Creşterea populaţiei în- 
„trecînd în mod statornic creşterea mijloacelor 
„de subsistență, provoacă o nouă cerere de dibă- 
„cie, de inteligență, de stăpinire de sine şi implică 
„prin urmare un exercițiu constant şi o dezvol- 
„tare gradată a acestor calități“. 

Aceasta înseamnă, că escesul de fecunditate 
a populaţiei este o cauză a evoluţiei ei; dar în 
acelaş timp că evoluţia populaţiei duce la decli- 
nul fecundității, căci continuarea evoluţiei sub 
presiunea neîncetată a populaţiei va spori cali- 
tățile ei, adecă va spori individuaţia care este an- 
tagonică genezii. 

Aceasta este legea populaţiei a lui Spencer, 
pe care el o formulează în următorii termeni: 

„Escesul de fecunditate a făcut ca mersul 


47) Op. citat vol. II pag. 591—92. 


www.dacoromanica.ro 


— 187 — 


„civilizaţiei să fie inevitabil, iar mersul civiliza- 
„tiei trebue numai decît să micşoreze fecundi- 
„tatea şi în definitiv să distrugă escesul. Presiu- 
„mea populaţiei a fost de la început cauza apro- 
„piată a progresului; ea a produs difuziunea ori- 
„ginară a rasei; a determinat pe oameni să se 
„lase de prădăciuni şi să se dedea agriculturii; 
„a avut de efect curățirea suprafeţii globului. 
„Presiunea populaţiei a împins pe om la starea 
„Socială, a făcut inevitabilă organizaţia socială 
„Şi a dezvoltat sentimentele sociale. Tot presiu- 
„nea populaţiei a stimulat ameliorările progre- 
„Sive ale producţiunii, sporirea ghibăciei și in- 
„teligenţii. Ea ne pune mereu în contact uhii 
„cu alţii şi ne uneşte prin relaţiuni de atîrnare 
„reciprocă mereu mai strînse. Insfîrşit, după ce 
„Va Îi cauza acoperirii globului cu populaţia pe 
„care o poate avea, şi după ce toate regiunile 
„locuibile vor fi aduse într'o mai bună stare de 
„cultură ; după ce va ridica la perfecţiune toate 
„operaţiile, cari servesc la satisfacerea nevoilor 
„omeneşti; după ce va dezvolta în acelaş timp 
„inteligenţa, făcînd-o capabilă de a-şi împlini mi- 
„Ssiunea, şi sentimentele pentru a le adapta com- 
„plect vieţii sociale; după ce va face toate aces- 
„tea, presiunea populaţiei desăvîrşindu-şi opera 
„va trebui să se sfîrșească treptat-treptat“ 4). 

Teoria lui Herbert Spencer, aşa cum este 
formulată, are oarecum aparenţa de a confirma 
teoria malthusiană. Vom vedea însă mai pe urmă, 
cînd vom face critica teoriei lui Malthus şi a ce- 
lorlalte teorii a populaţiei, că această aparenţă 
este înşelătoare. 

$ 

Un antimalthusian de marcă este şi Jean Gus- 

tave Courcelle-Seneuil, care a fost profesor de: 

economie socială la Santiago între 1853—1863 
şi apoi consilier de stat. El se remarcă în discu- 
țiunea problemei populaţiei atît prin întroducerea 
unor nouă elemente principiale, cum sînt: cifra 
necesară a populației, inegalitatea de consuma- 
ție şi minimum de consumaţie, cît ṣi prin formu- 
larea unei nouă legi în opoziţie cu legea lui Mal- 
thus. 

Courcelle-Seneiul se ocupă de problema po- 
pulaţiei în tomul I al lucrării sale), sub titlul: 
„despre mișcarea populaţiei“. Puterea de repro- 
ducere a omului este foarte mare, zice el, şi în- 
trece cu mult reproducerea efectivă, chiar în ță- 
rile în cari oamenii se reproduc mai mult. Dacă 
toţi oamenii nubili s'ar căsători şi fiecare pere- 
che ar produce patru copii viabili, populaţia s'ar 
dubla din generaţie în generaţie. Aceasta însă 
nu se întîmplă, pentru că forța de reproducere 
este pretutindeni împiedecată în tendinţa ei. 

Oamenii spre deosebire de celelalte animale 
sînt sub stăpînirea propriei lor voințe libere şi 
raţionate; a unor legi civile şi religioase, cari 
regulează căsătoriile, a moravurilor sociale şi a 
prudenţii, pe care o are fiece individ. Courcelle- 
Seneuil recunoaşte existența obstacolelor preven- 
tive şi represive formulate de Malthus, pe cari le 
crede „la adăpost de orice critică serioasă“. Dar 
tocmai fiindcă, spre deosebire de celelalte ani- 
male, omul are voinţă şi rațiune, el poate reduce 
aceste obstacole și acţiunea lor la minimum po- 
sibil, mai ales a acelor represive, micșorînd nu- 
mărul nașterilor şi sporind cantitatea, obiectelor 
necesare vieţii. Astfel, că la popoarele civilizate 
obstacolele represive nu sînt de cît două: 1) ne- 
ghijența părinţilor care face adesea victime pe 
copii, dar ale cărei efecte rele instrucţia tinde să 

le reducă; şi 2) mizeria. Acest de-al doilea obs- 
tacol represiv este singurul cu caracter economic. 

„Este un adevăr trivial dar evident, că po- 
„pulaţia unei societăţi este proporţionată canti- 
„tății de alimente pe care şi-o poate procura... 
„Şi dacă în loc de o sută de indivizi am consi- 
„dera o naţiune sau omenirea întreagă, cifra po- 
„pulaţiei rămîne limitată de către cantitatea ali- 
„mentelor produse şi nu poate întrece această 
„limită în nici un caz“ 50), 

Cum însă omul civilizat nu are nevoie numai 
de hrană, ci şi de locuinţă, îmbrăcăminte şi de 
o sumă de alte obiecte pentru a-şi satisface variile 
şi multiplele sale trebuințe, cifra populaţiei, în 
ţările civilizate, este regulată nu numai de că- 
tre subsistențe, ci de către mijloacele de exis- 
tentă de cari dispune. Courcelle-Seneuil înlocu- 
ește termenul: mijloace de existenţă prin avuții, 
căruia îi dă aceiaşi semnificaţie ştiinţifică. 

Va să zică avem de ezaminat două mişcări, 
spune el; mișcarea avuţiilor şi mişcarea popu- 
laţiei între cari exislă necesarmente raporturi de 
dependenţă. 

Avuţia sporeşte proporţional cu puterea de 
producere, care poate creşte la infinit, și care 
nu-i altceva de cît una din formele, mereu suscep- 
tibile de sporire sau micşorare, ale activităţii vo- 
luntare omeneşti. Spre deosebire de avuţii, miş- 
carea populaţiei nu poate fi totdeauna sporită 
de voința omenească; poate fi însă stînjenită, 
încetinită sau oprită. „Omul este totdeauna liber 
„de a spori, printr'un efort, avuţiile ce posedă, 
„sau tot printr'un efort să preîntîmpine  creş- 
„terea numărului acelora chemaţi să împartă a- 
„cele avuţii. 

„Mişcarea economică şi mişcarea populației, 

„depinzând în unile privințe de voința omeneas- 
„Că, nu sînt supuse unei legi fatale. Este deci 
„inexact, că avuiile ar creşte în progresie arit- 
„„Metică iar populaţia în progresie geometrică“ 51). 

Legea populaţiei, adecă legea care exprimă 
în termeni generali şi în chipul cel mai riguros 
dependenţa mişcării populaţiei de mişcarea eco- 
noimică, Courcelle-Seneuil o formulează în urmă- 
torii termeni: cifra necesară a populației este 
egală cu suma veniturilor societății minus suma 
înegaltăţilor de consumatie şi împărțită prin mi- 
nimum de consumaţie. Şi dacă însemnăm „cifra 
necesară a populaţiei“ prin p; suma veniturilor 
prin r (revenus); suma inegalităţilor prin ș, şi mi- 
nimum de consumatie prin c, atunci legea econo- 
- mică a populaţiei poate obţine următoarea for- 
mulă algebrică: 


r—i 


P= o 


Cum ajunge Courcelle-Seuneuil. la această 
lege a cifrei populaţiei necesare? Foarte simplu. 

Suma veniturilor, care nu e de cît suma avu- 
țiilor produse, după ce se scade reconstituirea ca- 
pitalului, fiind o cantitate variabilă poate avea 
o expresiune numerică. Să presupunem, că suma, 
veniturilor unei populații date este 1000. In orice 
societate însă trebue să fie un minimum de con- 
sumaţie, fără care individul nu poate trăi. Acest 
minimum de consumaţie poate fi și el exprimat 
printr'o cifră, să zicem 10. Impărţind suma veni- 
turilor—1000, prin minimum de consumaţie—10, 
vom avea maximum de populaţie posibil—100. 

Acest maximum de populaţie însă nu poate 
fi nici odată atins, pentru că întotdeauna o parte 
din numărul total al indivizilor consumă, mai mult 

de cît minimum, şi acest „maï mult“ va trebui 
scăzut din suma totală a veniturilor. Dacă din 
numărul indivizilor 5 vor consuma cîte 30 în 
loc de 10, minimum, atunci diferenţa de la 30 
pînă la minimum de consumaţie 10, cît consumă 
în plus acei 5, va trebui scăzută din suma veni- 
turilor, această diferenţă reprezintind suma ine- 
galităţilor de consumaţie. Cu alte cuvinte 20x5= 
100 şi vom avea deci 1000—100—900, care re- 
prezintă suma veniturilor disponibile. Astfel că, 
în loc să împărțim prin 10, minimum de consu- 
maţie, suma veniturilor de 1000, vom împărți 
numai pe 1000—100 şi vom avea „cifra nece- 
sară a populaţiei“ sau cifra reală. 
j r—i 
Deci p= 

C 

Din această formulă a legii populației Cour- 
celle-Seneuil deduce o sumă de consecințe im- 
portante. 


—i | 
Raportul P fiind compus din trei canti- 


tăți variabile, p—cifra necesară a populaţiei— 
depinde de cuantumul lor. P—populația poate 
crește: prin sporirea sumei veniturilor r; prin 
(micşorarea sumei inegalităţilor—i; prin micşo- 
rarea minimului de consumaţie—c. Și contrarul, 
populaţia poate scădea: prih micşorarea sumei 
veniturilor: prin sporirea. sumei inegalităţilor și 
prin creşterea minimului de consumaţie. 
Această formulă a legii populaţiei, spune 
Courcelle-Seneuil, arată că dezvoltarea populaţiei 
nu e supusă unei legi fatale, de oarece ea depinde 
de raportul dintre trei fapte, dintre cari pe două 
omul le poate înfluenţa direct și sigur. „Omul 
„poate, printr'un efort, să mărească suma venitu- 
„rilor, şi poate deasemenea să micşoreze, chiar 
„pănă la dispariţie, suma inegalităţilor de consu- 

„maţie. Uneori poate să scoboare şi minimum de 
„consumaţie, lărgind astfel cîmpul de dezvoltare 
„al populaţiei“ 5). Toate acestea natural pănă la 
o limită oarecare peste care nu poate trece fără a 
întîlni acţiunea obstacolelor represive. 

Formula legii populaţiei nu se aplică numai 
societăţilor puternice şi numeroase, ci şi celor mai 
reduse, chiar claselor sociale în particular, și fie- 
cării lamilii în parte. Sub imperiul ei se dezvoltă 
şi clasele avute ca şi clasele proletare. 

Această lege a lui Courcelle-Seneuil este prin 
ea. însăşi foarte interesantă. Şi dacă nu e adevă- 
rată, după cum vom vedea, ea conţine însă ele- 
mente principiale de mare utilitate pentru dezle- 
garea problemei populației. 

$ 


Formula legii populaţiei a lui Courcelle-Se- 
neuil a găsit cîțiva partizani. Dintre aceştia vom 
cita pe André Liesse, redactor la „Journal des 
Economistes“, a cărui lucrare53) este precedată 
chiar de o prefaţă semnată de Courcelle-Seneuil. 

Liesse introduce însă în formula acestuia o 
mică modificare. El susţine, că suma inegalităţilor 
de consumaţie nu este toată inutilă, de oarece o 
parte din consumaţiile acelor indivizi, cari con- 
sumă mai mult decît minimum, sînt cheltueli re- 
productive alimentînd direct sau indirect unile in- 
dustrii. Insemnînd prin y partea reproductivă din 
suma inegalităţilor de consumaţie, care trebue 
deci scăzută din această sumă, sporind astfel 
suma, veniturilor; formula lui Courcelle-Seneuil 
sufere o mică modificare, lesne de văzut în ur- 
mătoarea formulă a lui Liesse t): 

pt liy) 
(6) 


52) Courcelle-Seneuil: Op. citat Tom. I pag. 127. 


53) Leçons d'économie politique 1892. 
54) Op' citat pag. T4. 

adecă, populaţia este egală cu suma veniturilor 
minus inegalităţile de consumaţie neproductivă 
împărțită cu minimum de consumaţie. 

Legea populaţiei după Liesse, ca şi după 
Courcelle-Seneuil de altfel, nu este o lege fatală, 
ci pur şi simplu restrictivă. Pe măsură ce puterea 
productivă a oamenilor creşte, populaţia crește 
şi ea. lar despre legea lui Malthus Liesse spune: 

„Malthus, ca toţi aceia cari agită pentru în- 
„tăia oară o chestie, a fost antrenat de dorința 
„de a descoperi o lege matematică şi a formulat 
„una prea bine cunoscută, dar care n'a fost veri- 
„ficată şi în acelaş timp imposbil de stabilit“ 55). 

$ 


Emile Levasseur, membru al Institutului de 
Franța, crede că starea populaţiei depinde de pro- 
ducerea, distribuirea şi consumarea avuțieï. Sta- 
rea. populaţiei este pentru dînsul piatra de încer- 
care a organizărei economice a societăței şi este 
partizanul lui Courcelle-Seneuil în ce priveşte ur- 
mătoarele trei legi, pe cari acesta le-a evidenţiat 
foarte bine: 

„Cînd producţiunea creşte, populaţia tinde 
„să crească; 

„Cînd inegalităţile în repartiţia avuţiei scad, 
„populația tinde să crească; 

„Cînd mijlocia, consumaţiei individuale creş- 
„te, creşterea populaţiei tinde să se înceti- 
„nească“ 56). 

Din ezaminarea acestor legi se pot trage 
două concluzii, şi anume: densitatea populaţiei 
este favorabilă progresuluă economic şi, ridica- 
rea mediei, consumaţiilor individuale este favo- 


55) Op. citat pag. 51. | , 
56) Emile Levasseur: Cours d'économie rurale, indus- 
trielle et commerciale ed. II-a 1876 pag. 66. 

rabilă bunei stări, dezvoltării intelectuale şi con- 
servării forțelor productive. 

Forţele productive sînt trei: naturale, dobîn- 
dite cum sunt capitalurile şi populația, „care este 
„principiul activ şi prin urmare forța productivă 
„prin excelenţă, a cărei valoare din punct de ve- 
„dere economic variază considerabil după număr, 
„activitate, moralitate şi inteligență“ 5). 

De aceia Levasseur crede, că după cum e 
populaţia aşa e şi ţara şi avuţia ei. lar pentru ca 
avuţia să crească, trebue să facem pe oameni e- 
nergici la muncă, instruiți şi morali. 


$ 


Yves Guyot!) susține, că Malthus a devenit 
un soi de ţap ispăşitor al tuturor nenorocirilor de 
cari sufere omenirea, şi se întreabă, dacă această, 
responsabilitate este justificată. Progresiile mal- 
thusiane îi fac impresia calculului Perretei, care 
se bucură că laptele se umilă şi sporeşte, fapt 
ce nu se realizează însă, din cauză că se strică. 
oala. Tot aşa legea lui Malthus nu e adevărată, 
din pricină că creşterii populaţiei în progresie 
geometrică] i se opun o serie de obstacole, pe cari 
şi Malthus le-a analizat şi le-a clasat în: obstacole 
preventive şi distructive. 

Afară de acestea mai este un factor, pe care 
Malthus nu l'a observat: creşterea capacităţii in- 
dustriale a omului. 

„Fiul, care dispune de maşina cu aburi îşi 
„poate încinci şi chiar înzeci puterea de produ- 
„cere, nu este mai prolific decît tatăl său. 

„Faptele, cari se produc de un secol, sînt o 
„dezminţire constantă a legii lui Malthus, cea ce 
„înseamnă că legile a priori nu sînt juste în ştiinţa 
57) E. Levasseur: op. citat pag. 72. 
58) 


5 
{T 
8) La science économique 1881. 

„economică, după cum nu sînt juste în orice altă, 
„Știință“ 59). 

Yves Guyot cercetează statistica creşterii 
populaţiei şi a avuţiei în Franţa, Anglia şi Statele 
Unite din cari rezultă, că avuţia acestor ţări a 
crescut mai repede decît populaţia lor, pentru a 
conchide că tocmai contrarul legii lui Malthus 
pare a fi adevărat, şi anume: populaţia crește în 
progresie aritmetică şi avuţia în progresie geo- 
metrică. Şi dacă afirmaţia lui Malthus, că popula- 
ţia este limitată de mijloacele de subsistenţă, 
are aparenţa de a fi justă, faptele reale şi datele 
statistice o contrazic. 

In ce priveşte rezerva morală preconizată de 
Malthus, ea pare a fi ineficace pentru cei săraci, 
căci săracul este totdeauna prolific; iar pentru cei 
avuţi este inutilă, ei îşi limitează progenitura deşi 
ar putea avea mai mulţi copii. Acestea se dato- 
resc unor cauze economice, şi nu unor cauze na- 
turale cum spune Malthus. 

Oricum ar fi însă, rezerva morală „nu tre- 
bue practicată decît cu o extremă prudenţă“, pen- 
tru a nu ajunge la nimicirea populaţiei. Această 
prudentă practicare a rezervei morale se impune 
mai ales în Franţa, unde şi așa populatia creşte 
prea încet. 

In principiu Yves Guyot crede, că creşterea, 
populaţiei este un bine şi un factor al progresului 
social. 

„Creşterea populaţiei împinge spre progres 
„pe orice popor, care nu se dedă resemnării pa- 
„Sive ca Indianul. Sub această presiune, lupta 
„„pentru existenţă este mai arzătoare, omul face 
„mai multe sforţări şi-şi dezvoltă puterea şi ca- 
„pacitatea sa de întrebuințare. Dacă nu se poate 
„spune, că toate populaţiile dense sînt puternice, 


59) Fres Guyot: op. citat pag. 187. 

„se poate spune însă, că niciodată o populaţie 
„stagnantă şi rară n'a fost puternică. Densitatea 
„este atît de necesară, încît oriunde este a 
„populaţie densă vedem o mișcare de imigrație 
„în oraşe“ 60), 

Li 

Tot antimalthusiani, dar fără însemnătate 
pentru problema populației, sînt: Paul Leroy- 
Beaulieu“); A. Ott®), după care ştiinţa econo- 
mică nici nu trebue să ţie socoteală de teoria lui 
Malthus; 1. Vanni 5), Edmond Villey +); W. Bage- 
hot); H. Sidguwick 6); D. G. Ritchie“), Fr. Gal- 
ton 58), IL. K. Ingram) şi alţii, pe cari nu-i mai 
menţionăm. 

Vom insista numai asupra acelora, cari au 
adus oarecari contribuţii la eluciderea problemei, 
cum sînt: Achille Loria, Th. Funck-Brentano, Al- 
fred Marshall, Arsene Dumont, Wilhelm Neurath, 
N. A. Alesandrini, Fr. S. Nitti, Gustav Scehmoller, 
Hector Denis, Vilfredo Pareto, Charles Gide şi 
Lujo Brentano. Vom cerceta părerile sau teoriile 
lor cu atenţiunea cuvenită şi în ordinea indicată 
aici. 

se 

Achille Loria, pe care pe nedrept unii îl con- 
sideră ca socialist, deși are cîteva puncte de con- 
tact cu critica socialistă a societăţii actuale. Dîn- 
sul se ocupă de problema populaţiei, combătînd 


60) Yees Guyot: Op. citat pag. 208, 

61) Précis d'économie politique 1889, 

62) Traité d'économie sociale ed. II 1892, 

63) Studii sulla teoria sociologica della popolaizone 1886. 
64) Traité élémentaire d'économie politique 1885. 

65) Economie studies. 

66) The elements of politics 1891. 

67) Dariwinism and politics 1889. 

68) Hereditary genius 1892 

69) Geschichte der Volkswirtselaftslehre 1905 ed. 2-a. 

teoria malthusiană în două lucrări mai vechi, 
precum şi într'o lucrare mai nouă '!), în care tra- 
tează mai toate problemele sociale de actualitate 
ştiinţifică : proprietatea, populaţia, evoluţia, dar- 
winismul social, socialismul, revoluţia etc... 

Suprapopulaţia nu este, după Loria, efectul 
unei legi naturale şi imuabile, ci a unor împreju- 
rări sociale variabile; iar suprapopulaţia actuală 
se datorește, nu după cum spune Malthus, faptu- 
lui că populaţia ar crește mai repede decît mijloa- 
cele de subsislență, ci densităţii populaţiei în 
organizaţia actuală a societăţii. Intruciît priveşte 
pauperismul, care este consecința suprapopula- 
ției, şi el este un fenomen istoric, produs de ac- 
tualul sistem social, dar care va dispare odată 
cu dînsul?). 

lată concepția lui Loria asupra chestiei so- 
ciale, în compunerea căreia el atribue o impor- 
tanţă covîrşitoare problemei populaţiei: 

„Excesul de populaţie, departe de a fi un fe- 
„nomen constant, produs de către un dezechilibru 
„ineluctabil dintre producere şi procreaţie, este 
„rezultatul gradului de densitate a populaţiei la 
„un anumit moment istoric... Fiecărui grad deter- 
„minat de densitate a populaţiei îi corespunde un 
„sistem economic determinat, prin urmare o anu- 
„mită organizare a proprietăţii funciare, un sis- 
„tem anumit de cultură, un raport anumit între 
„proprietate şi muncă, în scurt, un întreg orga- 
„nism de raporturi sociale. Cu creșterea naţiunii 
„Şi schimbarea ce rezultă din această creştere în 
„gradul de densitate al populaţiei, tot acest sis- 
„tem funciar şi social, care corespundea gra- 


TO) La legge di popolazione ed il sistema sociale 1882 
şi Analisi della proprietă capitalista 1889. 

(1) Problèmes sociaux contemporains 1897. 

12) La legge di popolazione ed il sistema sociale. 

„dului precedent de densitate a populaţiei, în- 
„cetează de a fi adecvat necesităţilor sporite şi 
„devine incompatibil cu noua stare socială... A- 
„tunci survine una din acele perioade critice, pe 
„cari Auguste Comte le numeşte epoce de des- 
„compunere socială ; dar din însuşi mediul acestei 
„descompuneri răsare un nou sistem economic, 
„care dă satisfacţie nevoilor crescute ale naţiunilor 
„devenite mai dense, şi care prin aceasta repre- 
„Zintă o formă socială superioară“ 33). 

Cu această concepţiune a chestiei sociale în 
general şi a problemei populaţiei în special se 
ridică Loria împotriva doctrinei lui Malthus, care 
dacă a provocat controverse şi discuţiuni savante, 
este totuş fundamental greșită. 

Malthus porneşte de la o lege fizică creşte- 
rea limitată a producţiunii pămîntului—, şi de la 
o lege fiziologică—creşterea nelimitată a popula- 
ției. Este adevărat, că producerea subsistenţelor 
creşte încet; aceasta se datorește însă instituţiilor 
juridice şi economice şi nu nefertilităţii solului, 
care în bună parte mai e nedefrișat şi deci ne- 
pus încă în stare de producţiune. Sistemul actual 
de producere pe deoparte limitează dezvoltarea, 
forţelor de producţiune, iar pe de alta sileşte pe 
muncitori să lucreze pentru un salar mizerabil, 
degradîndu-i şi excitîndu-i la reproducere. Şi toc- 
mai, pentrucă fenomenul acesta este efectul sis- 
temului economic actual, bazat pe salar, supra- 
populaţia este un fenomen pur istoric, caracteris- 
tic epocei noastre, şi nu efectul unei legi natu- 
rale, a unei legi fiziologice, care sileşte pe oameni 
la o reproducere nelimitată. 

„Ce rămîne deci din faimosul principiu al 


73) La proprieta fondiaria e la questione sociale citat 
de Adolphe Coste în: Le facteur population dans l'evolu- 
tion sociale p. 19. 

„lui Malthus—se întreabă Loria—din această lege 
„eternă şi imuabilă, care este comparată de unii 
„cu legea. gravităţii universale? Observaţia se- 
„nină a faptelor îl reduce la modestele proporţii 
„ale unui episod interesant, dar trecător al isto- 
„riei naţiunilor. El corespunde acelui moment al 
„economiei sociale, în care salarul, abia instituit, 
„este redus la un minimum, care determină o pro- 
„creaţie bestială, în timp ce procedeurile technice 
imperfecte nu permit decît o creştere înceată a 
„produsului agricol“ 74). 

vorbi de suprapopulaţie în înţelesul mal- 
thusian al cuvîntului, i se pare lui Loria un ana- 
cronism; căci astăzi avem fenomene tocmai con- 
trarii, cari resping orice noţiune de suprapopula- 
ție în acest înţeles, şi anume: o producţie agri- 
colă exorbitantă, criză agrară, şi o creștere limi- 
tată a populaţiei. Dacă poate fi vorba de supra- 
populație, apoi desigur în alt înţeles. Suprapopu- 
laţia existentă nu e cu privire la mijloacele de 
subsistenţă, ci tu privire la capital. Producţiunea 
capitalistă dă claselor muncitoare un salar mai 
mic decît li este necesar pentru a se hrăni. Aceasta 
însă nu înseamnă, că producerea mijloacelor de 
subsistenţă este insuficientă pentru populaţia e- 
xistentă, ci că organizaţia economică este defec- 
tuoasă. Şi Loria exprimă această idee într'o formă 
sugpestivă: 

„„Coşarul de grîne al lumii conţine mai multe 
„subsistenţe decît are nevoie întreaga omenire, 
„dar cheia de la coşar e în buzunarul celor bo- 
„gaţi. Dacă ei nu dau, pentru a plăti munca, de- 
„cît o cantitate de subsistenţă mai mică decît cea 
„necesară pentru nutrirea totalităţii populaţiei 
„muncitoare, evident că o parte a acestei popula- 
„tii va fi condamnată să moară de foame“ 3%). 


T4) Problèmes sociaux contemporains pag. 90. 
75) Problèmes etc... pag, 91—92. 

Aceste fapte nu numai că nu confirmă legea 
lui Malthus, dar o abrogă; căci suprapoluţia, după 
Ach. Loria, nu provine din excesul de populaţie 
în raport cu cantitatea subsistenţelor, ci în raport 
cu capitalurile disponibile ; iar pauperismul nu 
este consecinţa nici a zgîrceniei naturii, nici a 
procreaţiei exuberante, ci a îngrădirilor la cari 
este supusă acumularea produselor și a restricții- 
lor ce opresc expansiunea capitalului. lar pentru 
a face să dispară această suprapopulaţie şi con- 
secinţa ei, pauperismul modern, trebue să des- 
fiinţăm cauza care le produce, piedicele ce intîm- 
pină progresul acumulării productive. 

„Problema actuală a populaţiei nu este nici 
„agronomică, nici fiziologică, ci exclusiv economi- 
„că; şi numai Economia politică, arătînd posibi- 
„litatea unui sistem social mai bun, indicînd de 
„pe acum liniamentele generale ale acestui sis- 
„tem şi mijloacele de a-l realiza, ne poate ajuta 
„să legăm din nou lanţul sfărmat care unea altă 
„dată munca şi capitalul, și să eliminăm peniru 
„totdeauna, residuul social, care se ridică ruşinos 
„ŞI ameninţător în faţa civilizaţiei contempo- 
„rane“ 76). 

* 


Th. Funck-Brentano dezbate problema popu- 
laţiei în ultimul capitol al lucrării sale 77). El sus- 
ține că data apariţiei lucrării lui Malthus prezintă 
interes, de oarece acesta a utilizat metoda epocei 
lui, care era pasionată de principii exclusive şi 
absolute. Principiile absolute însă nu sînt nici o- 
dată exclusive, după cum principiile exclusive 
nu sînt niciodată absolute, ci numai idei generale 
necomplecte. Şi fiindcă Malthus pornește de la 
o idee numai în aparenţă exactă că, pentru ca 


76) A. Loria: Problèmes etc... pag. 94. 
717) Nouveau precis d'économie politique 1887. 

oamenii să se reproducă atît cît le porunceşte na- 
tura lor, ei trebue să aibă înainte de toate o ali- 
mentaţie suficientă, teoria lui este greşită. 

După ce rezumă doctrina malthusiană, Bren- 
tano susţine, că urmînd aceiaş metodă ca şi Mal- 
thus, şi pe temeiul aceloraş dovezi pe cari le-a 
adunat acesta, se poate formula o teorie exact 
contrară. 

„Este uşor, spune Brentano, urmînd chiar 
„procedeul economistului englez, să se demons- 
„treze absolut contrarul: dacă o generaţie trans- 
„mite generaţiunii a doua o cantitate de hrană 
„îndoită aceleia, pe care a avut-o ea, și această 
„generaţie transmite celei următoare o nouă can- 
„titate de hrană dublă faţă de aceia pe care a 
„primit-o şi dînsa, numărul oamenilor cari com- 
„pun pe fiecare din aceste generaţii va scădea 
„într'o proporţie constantă și regulată din cauza 
„viciilor, bolilor, războaielor şi abţinerii de la 
„căsătorie provocate de supraabundenţa de 
„hrană“ 18). 

Dovezile culese de Malthus în sprijinirea teo- 
riei sale pot fi tot atite dovezi şi pentru această 
teorie contiară, căci istoria omenirii arată, că po- 
poarele pe măsură ce devin mai bogate întreprind 
mai uşor războaie, îşi rafinează moravurile şi 
gusturile, îşi înmulţesc viciile şi bolile şi evită 
sarcinile şi relaţiunile familiale. Ce alta înseamnă 
scăderea. claselor bogate, dispariția marilor im- 
perii din Orient, decăderea Greciei şi a Romei 
alături de dezvoltarea populațiilor sărace deve- 
nite apoi naţiuni populate şi prospere? 79). 

Dar amîndouă teoriile sînt greşite, deşi se 
întemeiază pe fapte exacte; principiile lor sînt 
în acelaş timp și exclusive şi absolute. Raportu- 


18) Op. citat pag. 2583. 
79) Ih. F. Brentano: op. citat pag. 253—254. 

rile dintre nutriţie şi reproducere nu sînt rapor- 
turi de la cauză la efect. Aceasta este adevărat la 
plante şi la animale, la cari nutriția şi reproduce- 
rea depind de un mare număr de împrejurări, 
cari variază cu solul, cu climatul şi cu mediul în 
care trăesc; cu atît mai mult aceasta e adevărat 
la oameni, la cari subsistența şi reproducerea 
sînt două fenomene paralele izvorînd din aceiași 
cauză comună: progresele civilizaţiei. 

„Cu regularitatea cu care pămîntul se învîr- 
„teste împrejurul soarelui—spune Brentano cu 
„aceiaşi regularitate cu care se sucedă nopţile şi 
„zilele, omul vine de la muncă în familie şi din 
„familie se duce la muncă marcînd orele și epo- 
„cele dezvoltării sale“ 8). 

Populaţia şi subsistenţa sporesc mai lesne, 
cu cît este maï perfect acordul dintre progresele 
muncii şi familiei. Aceasta e o lege, care cîrmu- 
eşte toate manifestările omeneşti. De aici putem 
deduce două consecinţe importante şi anume: 

Dacă sporesc necesităţile consumaţiei indi- 
viduale fără o sporire corespunzătoare în produ- 
cere, familia. devine un izvor de neîntrerupte 
privaţiuni şi populația tinde să scadă. 

Dacă dimpotrivă sporeşte producerea fără ca 
necesităţile consumaţiei individuale să crească, 
atunci întemeerea familiei şi întreţinerea este les- 
nicioasă şi populaţia tinde să crească. 

Faptele acestea sînt atît de intim legate de 
existenţa popoarelor, încît formularea lor consti- 
tue o lege a istoriei, atît de adevărată, încît s'a 
văzut popoare bogate şi înaintate în civiliza- 
ţie, cari însă n'au păstrat acordul dintre produ- 
cere şi necesităţile consumaţici, risipindu-și for- 
tele şi stingîndu-se. 

Legea lui Malthus este incapabilă să explice 


80) Op. citat pag. 256. 

decadenţa şi dispariţia vechilor Asirieni, Persani, 
Egipteni, Greci, Romani; după cum nu ni poate 
lămuri nici fenomenul înmulţirii şi prosperității 
altor popoare acuma mari, odinioară mici şi 
sărace. 

„Civilizaţiile se stîng sau se dezvoltă în vir- 
„tutea aceloraşi legi, cari determină sărăcirea sau 
„înavuţirea indivizilor“ 8). 


x 


Alfred Marshall, care este după Lugi Cossa 
cel mai mare dintre economiștii englezi contem- 
porani şi a cărui lucrare 8) e considerată de el 
superioară „„Principiilor“ lui Stuart Mill, este un 
antimalthusian mai rezervat decît alţii, despre 
cari am vorbit pănă acum. 

„Producţiunea  avuţiei, spune Marshall) 
„nu e decît un mijloc de a asigura subsistența 
„omului, de a satisface necesităţile lui şi de a 
„dezvolta activitatea sa fizică, mentală şi morală, 
„Omul însuşi este instrumentul principal şi sco- 
„pul final al acestei producţiuni“. 

E prin urmare interesant de lămurit proble- 
ma dezvoltării şi înmulţirii speciei umane. Dintre 
savanții, cari s'au ocupat de această problemă 
cel mai principal este Malthus. Argumentaţia lui 
Malthus se împarte după Marshall în trei părţi. 
In cea dintîi, în care Malthus afirmă principiul 
înmulţirii rapide a populaţiei, dar care este oprit 
în acţiunea lui de o sumă de obstacole, e vorba 
despre oferta, 'munciă. In cea de a doua, în care e 
vorba despre creșterea mai înceată a subsistenţe- 
lor, creştere necorespunzătoare populaţiei, Mal- 


81) 1h. F. Brentano: op. citat pag. 266, 

82) Principles of economics 1890. Vol. I a fost tra- 
dus și în franțuzeşte după a 4-a ediţie, sub titlul: Principes. 
d'économie politique 2 vol. 1907. 

83) Op. citat Tom. I pag. 324. 

thus vizează cererea muncii. lar în partea a treia, 
a argumentaţiei sale, Malthus formulează conclu- 
zia, că dacă oamenii nu vor fi precauţi, progre- 
sele lor vor fi oprite de mizerie şi de alte cauze 
dureroase. 

In lucrarea sa, Marshall nu se ocupă decît de 
partea a treia a argumentaţiei malthusiane, adecă 
de progresele populaţiei. Cu toate acestea modul 
său de a vedea în ce privește prima parte—ten- 
dința de înmulţire rapidă a populaţiei reese în 
mod evident din cîteva, consideraţuini: generale 
ce samănă la începutul capitolului IV. 

Inmulţirea, speciilor animale şi vegetale este, 
după Marshall, cîrmuită de tendinţa propagării 
speciei şi de lupta pentru existenţă. Nu e tot aşa 
şi cu înmulţirea speciei umane. Conflictul dintre 
tendinţa propagării speciei şi lupta pentru exis- 
tenţă, care este evident la animale şi la plante, la 
rasa, omenească se complică cu alte influenţe, de 
natură a-i modifica rezultatele. Pe deoparte sînt 
consideraţiuni de ordin individual, cari silesc pe 
indivizi să-şi înfrîneze impulsiunile naturale. De 
pildă, conştiinţa datoriilor de părinţi, sau alte mo- 
tive mai puţin înalte şi morale. Pe de altă parte 
sînt consideraţiuni sociale, căci societatea înflu- 
enţează asupra individului cu sancţiuni religioa- 
se, morale şi legale, al căror efect este fie de a 
grăbi tie de a încetini dezvoltarea populaţiei. 

Prin urmare, Marshall face o deosebire în- 
semnată între fenomenul înmulţirii speciilor ani- 
male şi vegetale şi acela al înmulţirii oamenilor. 
El e alături de Malthus în a recunoaşte, că înmul- 
ţirea celor dintii este supusă unei legi fiziologice 
naturale şi fatale; se desparte însă de dînsul în 
ce priveşte înmulţirea, speciei umane, care se da- 
toreşte unui complex de cauze, a căror lămurire 
Şi formulare n'a dat-o însă. 

Cu privire la a treia parte a argumentaţiei 

lui Malthus—progresele populaţiei— Marshall cre- 
de că este exactă 8). Şi dacă Malthus exagerează 
primejdia unei creșteri prea mari a populaţiei, 
n'are nici o vină. Malthus nu putea să prevadă 
progresele colosale ale mijloacelor de transport 
pe apă şi pe uscat, cari să facă posibilă procu- 
rarea subsistenţelor pe preţuri mici din alte re- 
giuni mai bogate. 

Progresele populaţiei depind de trei feno- 
mene: de număr, de vigoare şi sănătate şi de 
educaţie. De aceia Marshall studiază chestia din 
aceste trei puncte de vedere, fără a aduce însă 
concepţiuni nouă sau argumente mai doveditoare. 
Aşa fiind vom încheia cu acest autor, adăogînd, 
că, economiştii englezi sînt în genere malthu- 
siani, şi că chiar aceia, cari se ridică împotriva 
malthusianismului fac atîte rezerve și sînt atît 
de timizi, încît sîntem siliți să căutăm o explica- 
ție a faptului. N'am găsit-o încă, deși ne obse- 
dează două întrebări, cari conţin desigur cel pu- 
țin o parte a acestei explicaţii. Să fie cauza aces- 
tui fenomen curios în solidaritatea sentimentală 
a economiştilor englezi cu Malthus ponegritul şi 
abjuratul de către atîția reprezentanţi ai ştiinții 
internaţionale, sau în situaţiunea specială a eco- 
nomiei, a populaţiei şi a politicei coloniale en- 
gleze? 

E în orïce caz o chestie destul de interesantă 
mai ales prin aspectele ei lăturalnice. 

* 

Problema populaţiei prin partea ei practică 
este mai importantă de sigur în Franţa, unde 
populaţia creşte cu acea „înţeleaptă încetineală“ 
de care vorbea malthusianul Pellegrino Rossi, şi 
care a ajuns mai apoi să înspăimînte pe cugetă- 
torii şi oamenii politici ai celui mai nobil popor. 


34) Op. citat pag. 342, 

Fenomenul caracteristic al mişcării populaţiei 
franceze a dat naștere unei întregi literaturi de- 
mografice, care a încercat să stabilească nu numai 
cauzele speciale ale acestui fenomen, ci şi legea 
sau legile de dezvolatare ale populaţiei în general. 
Printre autorii mai recenți, cari s'au ocupat 
de această problemă, Arsene Dumont este fără 
îndoială cel mai de seamă, iar lucrarea, sa 8), cea, 
mai interesantă. El ia ca punct de plecare al stu- 
diului chiar fenomenul mişcării populaţiei fran- 
ceze, întrebîndu-se dacă Franţa e în decadenţă. 
Răspunsul este negativ; ba mai mult Franţa e 
în progres nu numai economicește şi intelectua- 
liceşte, ci şi sub raportul mișcării populaţiei. 
Terminînd aceste consideraţii generale şi in- 
trînd în miezul chestiei, Dumont expune doctrina 
lui Malthus, care—zice el—se reduce la două i- 
dei: o banalitate şi o eroare. Banalitate, idea că 
populația este limitată de cantitatea subsisten- 
telor; eroare,—că populația se înmulțește pănă 
la limita de pe urmă a cantităţii subsistenţelor şi 
că tinde să o şi întreacă. In ce priveşte banalita- 
tea, ea e supusă unei condiţii, care nu se îndepli- 
nește: egalitatea absolută a averilor; iar în ce 
priveşte eroarea, Dumont susţine, că provine de 
acolo, că Malthus consideră necesitatea reprodu- 
cerii ca primînd celelalte necesităţi ale omului cu 
excepția hrănirii. După Malthus, ‚o familie, un 
„popor n'ar înceta să se înmulțească, decît cînd 
„lipsa de subsistenţă s'ar opune fecundității lor. 
„Afirmare enormă, dezminţită de fapte şi care nu 
„rezistă nici măcar gîndirii de un moment. Mal- 
„thus nu putea să prevadă obiecţia ce ne-o pro- 
„cură oligantropia normandă. Dar nu avea el pe 
„aceia a Spartei, pe aceia a imperiului roman, 


85) Depopulation et civilisation, étude démographique 


1890. 


www.dacoromanica.ro 


— 207 — 


„care se depopula în plină pace, în mijlocul sigu- 
„ranţei şi abundenţii? Stîngerea atît de rapidă 
„a familiilor nobile nu este încă o dezminţire a 
„teoriei lui 286). 

In ce priveşte familiile nobile mai ales, prin- 
cipiul populaţiei are o consecinţă bizară. Ele n'au 
dispărut din cauza lipsei de subsistenţă și puteau 
chiar să se înmulțească în progresie geometrică 
pentru a confirma principiul lui Malthus. N'a lost 
însă aşa, pentru că familiile nobile au practicat 
rezerva, morală, iar sterilitatea lor n'a avut altă 
cauză decît egoismul şi dragostea de plăceri. De 
altfel formula matematică a lui Malthus este şu- 
bredă. Niciodată şi nicăiri fenomenele înmulţi- 
rii populaţiei şi a subsistenţelor nau urmat 
cursul indicat de dînsa. Chiar în Europa occiden- 
tală şi în Statele-Unite ale Americei, unde popu- 
laţia a crescut enorm în ultimele timpuri, pro- 
gresiile multhusiane nu sînt aplicabile. Din toate 
aceste fapte Dumont deduce, că propoziţia fun- 
dame tală a malthusianismului este eronată. 

Este adevărat, că sistemul lui Darwin nu-i 
decît generalizarea principiului lui Malthus la 
toate speciile de fiinţe vieţuitoare. Dar pe cînd 
Darwin a aplicat acest principiu acolo unde era 
adevărat și logic — la animale şi plante — Malthus 
a rămas cu el în domeniul specici omenești, şi a 
greșit. Căci pe cînd animalele şi plantele sînt 
conduse de instincte oarbe, omul are rațiune, îşi 
chibzueşte şi chiar prevede necesităţile sale şi ale 
familiei. De altfel şi sistemul economic intervine 
pentru a stabili o deosebire şi mai mare între spe- 
cia umană şi celelalte specii sub raportul luptei 
pentru existenţă, care, graţie proprietăţii se dă 
nu pentru dobîndirea unor calităţi superioare, 
ci pentru dobîndirea, avuţiei, transmisibilă de la 


86) Arsene Dumont : op. citat pag. 24. 

ascendenl la descendent. De aceia Dumont zice: 
„Doi factori intervin pentru a împiedeca ac- 
„lunea concurenţii vitale asupra omenirii. Li- 
„bertatea şi prevederea pe de o parte, cari sfarmă 
„raporturile dintre pofte şi fecunditate şi moşte- 
„nirea bunurilor pe de altă parte, distrugînd ra- 
„portul dintre valoarea personală şi succes“ 87). 
Dumont este de părere, că o populaţie nume- 
roasă este avantajată din mai multe puncte de 
vedere, şi că este preferabilă unei populaţii rare. 
Numărul mare al populației este util pentru pro- 
ducțiunea industrială, care nu se poate naște şi 
dezvolta altfel. O populaţie fecundă sporeşte a- 
vuţia socială. „Orice om, care a lipsit să se nască, 
„(a manqué à naître) constitue o pierdere de va- 
„loare pecuniară pentru societate, o adevărată 
„pierdere de capital“ 8). Dar fecunditatea popu- 
laţiei este utilă şi pentru valoarea ei morală. 
Paternitatea şi maiernitatea sînt factori puternici 
ai moralității individuale și familiale, ca şi numă- 
rul mare al copiilor pentru demnitatea familiei. 
Intr'o familie numeroasă autoritatea părintească 
îşi găseşte mediul cel mai favorabil dezvoltării ei. 
Deasemenea populaţiile numeroase sînt ace- 
lea, cari pot rezista mai cu succes invaziei şi cu- 
ceririi străine, după cum tot ele pot provoca emi- 
graţii abundente, ducînd civilizaţia și chiar stă- 
pînirea lor asupra altor popoare. Dar naşte între- 
barea: care este populaţia potrivită pentru o ţară 
dată, întrun timp dat? Răspunsul este greu de 
dat. Numărul locuitorilor variază cu avuţia, în- 
tinderea teritoriului, organizarea socială etc... Şi 
după ce se ocupă cu chestiunea scăderii natalită- 
ţii în Franţa, Dumont revine la examinarea pro- 


87) Op. citat pag. 35. 
88) Op. citat pag. 17. 

blemei populaţiei, formulînd legea așa numită de 
către el, a capilaritățiă sociale. 

Capilaritatea socială, este o expresie creată 
de Dumont, pentru că orice principiu nou tre- 
bue să aibă şi denumire nouă, care să-l eviden- 
țieze. Ea înseamnă, după Dumont, „aspiraţiunea 
„către lux, eleganţă şi plăcere; setea, de dreptate 
„$i de adevăr, care duce pănă la sacrificiul indi- 
„vidului pentru binele general; tendinţa  neîn- 
„frînată către un ideal luminos de fericire şi de 
„bună stare“ 8). Idea capilarităţii sociale este su- 
fletul teoriei lui Dumont; cu ajutorul ei el explică 
fenomenele înmulţirii şi scăderii populaţiei ome- 
neşti. 

Oamenii tind mereu să se înalțe în erarhia 
socială. Evident, că în primul loc, ei caută să-şi 
asigure poziţiunea socială ce au, dar din moment 
ce pozițiunea li-i asigurată, ei tind să se urce la 
funcțiuni sociale superioare. Unii reușesc; alţii 
nu, pentru că în tendinţa lor întimpină obstacole. 
Tendinţa de înălţare însă există, este evidentă, 
constantă. Aceasta este în definitiv capilaritatea 
socială, atracţiunea capilară a moleculelor sociale 
către situaţiunile, treptele înalte ale organizmului 
social. 

Dar pentru ca omul să poată ajunge acolo 
unde aspiră, ca să se poată urca de jos la o situa- 
ţie superioară, natural că el nu se încarcă de mul- 
te greutăţi, şi mai ales de greutăţi familiale, cari 
sînt de multe ori tot atîte obstacole. Iar dacă în 
contractarea unei căsătorii el vede mijlocul de 
a-şi realiza scopul, viaţa lui familială va fi cît se 
poate mai puţin fecundă, un număr mare de copii 
fiind de asemenea un obstacol adeseori invincibil. 
Natalitatea variază deci în raport invers cu pu- 
terea atracţiunii capilare. Cu cît puterea de atrac- 


89) Op. citat prefață pag. VI. 

țiune va fi mai mare, cu atît fecunditatea va fi 
maï mică, şi viceversa. Cea ce înseamnă, că dez- 
voltarea în număr a populaţiei este antagonică 
dezvoltării individuale sub raportul avuţiei, va- 
lorii ei, plăcerilor etc... 

Capilaritatea socială găsește un mediu mai 
favorabil de dezvoltare şi va acţiona mai puternic 
în societăţile constituţionale democratice și egali- 
tare, decît în societăţile monarhice cu instituţii 
aristocratice. In cele dintăi, putinţa de înălţare a 
omului este cu mult mai mare și deci și atracţiu- 
nea capilară mai mare ; în cele de-al doilea, insti- 
tuţiile sociale şi politice sînt piedici puternice 
pentru tendinţa de înălțare a omului, și deci pen- 
tru atracţiunea capilară. Din toate aceste obser- 
vaţii, Dumont deduce următoarele regule ale ca- 
pilarităţii sociale: 

„Progresul natalității este în raport invers 
„Cu capilaritatea socială. 

„Progresul individului, fie ca valoare fie ca 
„satisfacţii este în raport direct cu capilaritatea 
„socială. 

„De unde rezultă consecinţa. că dezvoltarea 
„rasei în număr este în raport invers cu dezvol- 
„tarea individuală ca valoare şi ca satisfacţie“ %). 

Acesta este principiul nou al populaţiei—zice 
Dumont, a cărui recunoaştere se impune în locul 
celor admise astăzi, și a căror insuficienţă s'a 
demonstrat. 

Cu acest principiu al capilarităţii sociale Du- 
mont explică mişcarea populaţiei franceze în ul- 
timele decenii şi în general fenomenul decăderii 
şi înălţării popoarelor. După cum vom vedea însă, 
teoria lui Dumont este insuficientă, ca şi cele- 
lalte pe cari le înlocueşte cu dînsa. Dacă pentru 
descreşterea natalității în Franţa legea capilari- 


90) Op. citat pag, 130. 

tăţii sociale conţine o parte de adevăr, ca lege 
a înmulţirii populaţiei omeneşti nu este aplica- 
bilă, prezintă lacune şi e unilaterală. 


* 


Wilhelm Neurath, profesor la Viena, tra- 
tează, chestiunea populaţiei în partea referitoare 
la istoria economiei naţionale şi apoi în a doua 
secţiune a lucrării sale?!) referitoare la circula- 
ţia bunurilor în legătură cu teoria productivită- 
ţii descrescînde a pămîntului. După ce expune 
teoria lui Malthus el o combate susţinînd, că mal- 
thusianismul derivă din intenţiunea de a explica, 
fenomenul paradoxal, că în ţările cele mai bo- 
gate există mizeria cea mai mare și că suprapro- 
ducţia este întovărăşită de subconsumaţie. 

„Supraproducţia—credea Malthus— se ìn- 
„tîmplă numai în domeniul industriei şi a pro- 
„ducerii obiectelor de lux, pe cînd în domeniul 
„producerii obiectelor necesare şi al mijloacelor 
„de subsistenţă este imposibilă. In modul acesta, 
„se părea că se explică faptul, că în cursul timpu- 
„lui articolele de industrie şi de lux se ettenesc, 
„pe cînd mijloacele de subsistenţă se scumpesc. 
„Teoria aceasta a fost acceptată cu o bucurie cu 
„atît mai mare, cu cît se generalizase idea, că a- 
„cumularea avuţiei în mînile proprietarilor de 
„pămînt şi de capitaluri ar fi cauza lipsei de cele 
„necesare a claselor muncitoare, şi că n'ar fi alt 
„remediu decît desființarea proprietăţii private 
„a pămîntului şi a capitalului“ 92). 

Este însă cu totul greşită teoria, că populaţia 
are tendinţa de a se înmulţi atît de mult, încît 
să nu mai poată avea mijloacele de subsistenţă 


91) Elemente der Volkswirtschaftslehre ed. IV-a 1903. 
92) Op. citat pag. 18. 
93) W. Neurath: Op. citat pag. 180—181. 

necesare. Dacă aceasta ar putea fi adevărat pen- 
tru celelalte specii de fiinţe vieţuitoare, nu este 
însă adevărat pentru specia omenească, căci o- 
mul înmulţindu-se, are putinţa să-şi înmulțească, 
şi mijloacele de subsitenţă. Teoria lui Malthus 
este cu atît mai falsă, cu cît oamenii normali, nu-şi 
formează familie, pentru ca urmaşii lor să de- 
cadă, ci dimpotrivă şi deci ei îşi creiază familii 
numai atunci cînd ştiu că le pot îngriji, cea ce nu 
e cazul celorlalte specii animale. Acolo unde e- 
xistă însă mizerie şi viaţă fără speranţe, şi a- 
cesta e cazul claselor sarace ale populaţiei, grija 
pentru soarta posterității nu e cunoscută, iar su- 
prapopulaţia se produce în adevăr în clasele de 
jos. Dar suprapopulaţia aceasta nu este cauza mi- 
zeriei, ci efectul ei. 

Dealtfel, în ţările civilizate avem astăzi su- 
praproducţie, și din cauza marilor cantităţi de 
cereale şi de vite lumea se îngrijeşte să nu scadă 
preţurile. Prin urmare, cel puţin în aceste ţări, nu 
poate fi vorba de imposibilitatea de a produce 
mult și de consecinţele acestei imposibilităţi— 
suprapopulaţia şi mizeria claselor muncitoare. 


* 


Inainte de a trece la cercetarea teoriei lui Fr. 
S. Nitti, trebue să spunem cîteva cuvinte despre 
un autor romîn, care sa ocupat cu problema 
populaţiei mai mult din punt de vedere statis- 
tic, dar care a luat o atitudine făţişă în contra 
teoriei malthusiane. Acestae N. A. Alesandrini ®). 

Alesandrini crede, că „dacă Malthus împreună 
„cu ceilalţi economiști, şi-ar fi dat seama mai 
„bine de mersul lucrurilor, desigur ar fi iost scu- 
„titi de truda ce şi-au dat. Un prisos de popula- 
„tie nu poate fi decît în ţările sărace şi ignorante, 


93) Statistica Romăniei 2 vol. 1895—98. 

„cum le numește Maurice Block în statistica Fran- 
„tei... In ţările civilizate lucrul se petrece cu to- 
„tul altfel. Trebuinţele omului, în această stare, 
„sînt înmiit mai multe, şi se înmulţesc neconte- 
„mit prin societate ;... Truda de a satisface pe 
„toate acestea, lucru ce nu se izbuteşte nicio- 
„dată, este destulă piedică pentru căsătorie, și 
„prin urmare la înmulţirea populaţiei, aşa cum 
„ar trebui să fie“ 94). 

Malthus își dădea seamă de această piedică a 
înmulțirii fireşti a populaţiei, totuşi nu i-a dat a- 
tenţiunea cuvenită, pentru că în timpul său a asis- 
tat la câteva foamete, cari au zguduit puternic 
populaţia şi au provocat multe emigrări. Lipsuri 
de pîne însă, şi consecinţele lor, foametea, au fost 
în multe ţări și înainte de Malthus şi după el. Cau- 
zele lor sînt cu totul altele decît densitatea prea 
mare a populaţiei, căci ele s'au produs şi în ţări 
cu populaţie rară. Luînd exemplele date de Henry 
George, Alesandrini arată că China şi India, deși 
nu au populaţiile cele mai dese, sînt bîntuite ade- 
sea de foamete straşnice, cari aduc mari neno- 
rociriï. 

Intrucît priveşte mizeria din țările indus- 
triale, ea se explică prin greutatea traiuluï, care 
nu derivă însă din numărul prea mare al popula- 
ției. Greutatea traiului în aceste ţări provine în 
primul loc, din cauză că fabricele atrag, prin po- 
sibilitatea unui cîştig ademenitor, un mare nu- 
măr de lucrători, cari îşi fac concurenţă şi deter- 
mină scăderea salariilor, fapt la care se mai a- 
daogă şi imigrarea în mare număr a unor lucră- 
tori din alte ţări, cari neputîndu-şi cîştiga exis- 
tența în ţările respective, se stabilesc în țările 
industriale, lucrează în fabrici cu salarii derizorii, 
concurînd astfel pe lucrătorii indigeni. 


94) Op. citat vol. I pag. 49—50. 

O altă cauză a îngreuierii traiului, şi deci a 
mizeriei, ar fi dezvoltarea industrialismului în 
țările, cari înainte vreme erau pur şi simplu agri- 
cole. Aceste ţări încetează de a mai fi debuşeuri 
de desfacere a produselor fabricate ale ţărilor 
industriale, pentru că ele își fabrică singure măr- 
furile de cari au nevoie. Aceasta însă determină 
iarăşi scăderea salariilor sau chiar  licenţiarea 
unui număr oarecare de lucrători, pentru că nu 
mai e nevoie să producă cît produceau înainte, 
piaţa de desfacere fiind mai mică. 

„ȘI aceste fapte—spune Alesandrini *5—ni se 
„par destul de puternice spre a ne convinge, că 
„împuţinarea mijloacelor de trai în ţările indus- 
„triale cu nedrept se pune numai pe seama unui 
„prisos de populaţie, venit prin înmulţire natu- 
„rală, dar în mare parte, şi foarte adeseori, tre- 
„pueşte atribuită unor împrejurări cu totul econo- 
„mice, şi în deosebi, nesaţiului de cîştig al spe- 
„culanţilor“. 

Şi Alesandrini conchide, că mai ales de acum 
înainte nu avem de ce să ne temem de suprapopu- 
laţie, adecă de o creștere naturală prea repede a 
populaţiei, întrucît civilizaţia mereu  crescîndă, 
este o piedică puternică reproducerii dezordonate 
a speciei umane. Referindu-se la ţara romînească, 
el susţine, că noi trebue să cugetăm şi să ne folo- 
sim de experienţa altor ţări cu civilizaţie mai 
veche, trăgînd învățăminte practice pentru dez- 
voltarea noastră economică. 

* 

Profesorul italian Francesco S. Nitti este 
membru în actualul cabinet ministerial al Italiei 
şi autor al unei excelente monografii asupra popu- 
laţiei %). 


95) Op. citat vol. I pag. 52. 
96) La Population et le systeme social 1897. 

După ce în prima parte a lucrării sale Nitti 
expune teoria lui Malthus asupra populaţiei, pre- 
cum şi ale acelora cari l-au precedat şi l-au urmat 
pe acesta pro sau contra, conchide cu următoa- 
rele 6 propoziţii: 

1) Doctrina lui Malthus n'a fost decît o doc- 
trină politică ocazională, o protestare a indivi- 
dualismului conservator în contra credinţei în 
pertectibilitatea omenească a radicalismului eco- 
nomic. 

2) Succesul doctrinei lui Malthus nu se da- 
toreşte atît adevărurilor imuabile ce conține, cît 
entusiasmului acelora cari vedeau într'însa apă- 
rarea intereselor şi nevoilor lor. 

3) Partizanii filosoliei mizeriei au urmat şi 
vor urma totdeauna în chestia populaţiei o cale 
opusă celeia a partizanilor filosofiei avuţiei. 

4 In ţările cu natalitate puternică economiş- 
tii aderă la ipotezele malthusiane, în ţările cu 
natalitate slabă sau mediocră le resping. 

5 Doctrina lui Malthus, la început primită 
cu entusiasm într'o epocă, în care începuturile u- 
nei nouă ere economice provocau grave pertur- 
bări demografice, n'a mai fost primită decît cu 
rezerve şi modificări mai apoi, cînd natalitatea, 
s'a micşorat în toate ţările civilizate. 

6) Toţi aceia, cari s'au ocupat de legea popu- 
laţiei au suferit fie influenţa mediului în care au 
trăit, fie influenţa propriilor lor păreri în mate- 
rie socială ; şi prin urmare, departe de a judeca 
fenomenul “populaţiei dintr'un punct de vedere 
superior, s'au lăsat orbeşte impresionați de dînsul. 

Cu aceste 6 constatări prealabile, Nitti se 
crede suficient pregătit pentru a face critica mal- 
thusianismului şi a celorlalte teorii asupra popu- 
laţiei, precum şi pentru a formula el o teorie nouă. 

Malthusianismul nu poate servi ca bază vre- 
unui sistem politic sau economic, de oarece e nu- 

mai o doctrină ocazională ; iar argumentul cel mai 
serios pentru apărarea celor două progresii, ar 
fi că ele sînt adevărate în esența lor, şi sînt 
greşite nuimai în formă. Dacă populaţia s'ar dubla 
nu după 25 de ani, ci numai după un secol; şi 
dacă pămîntul întreg ar fi avut cu 4000 de ani 
mai înainte numai 1000 de locuitori, încă ar fi 
trebuit să fie la 1800, cînd scrie Malthus, 1400 
de miliarde de oameni, adecă de 1000 de ori mai 
mulţi decît acum. De altfel şi statistica dovedeşte, 
că în ţările civilizate ale Europei subsistenţele 
au sporit mai repede ca populaţia, şi că pauperis- 
mul se datoreşte formei vicioase a distribuţiei 
avuţiei. 

„QGreşala cea mare a lui Malthus este, că a 
„căutat legea populaţiei în afară de om, în loc 
„So caute în om. Cu cît bogăţia unei ţări este mai 
„mare, cu atît densitatea populaţiei ei poate fi 
„maï considerabilă; dar populaţia are totdeauna 
„0 tendinţă organică şi virtuală de a se adapta 
„mijloacelor de subsistenţă... Există deci în na- 
„tura omenească o tendinţă organică şi virtuală, 
„care face ca o populaţie să nu crească peste o 
„anumită limită şi să tindă a se adapta totdeauna 
„mijloacelor de subsistență“ 97). Sau cum spune 
Nitti mai apoi: producerea oamenilor tinde în 
mod virtual să se proporționeze producerii sub- 
sistențelor. 

După Malthus înmulţirea populaţiei este pro- 
vocată de o singură cauză: tendința organică de 
reproducere la infinit. Aceasta e o eroare. Popu- 
laţia este sub înrîurirea puternică a unui complex 
de cauze, dintre cari cele mai importante sînt: 

1) Cauze psihice şi morale: religia, morala 
şi estetica. 


97) Fr, S. Nitti: Op. citat pag. 123—?24. 

2) Cauze sociale: organizaţia politică şi di- 
viziunile sociale. 

3) Cauze economice: distribuţia avuţiilor. 

Nitti arată apoi cum şi în ce măsură înmul- 
țirea populaţiei este influenţată de aceste cauze, : 
şi afirmă, că problema populaţiei capătă un înce- 
put de dezlegare cu doctrina biologică întrevăzută 
de Doubleday, perfecționată de Darwin şi formu- 
lată apoi de Spencer. Cu elementele furnizate 
de această doctrină Nitti conchide, formulîndu-și 
astfel legea populaţiei: 

In orice societate, în care individualitatea 
va fi puternic dezvoltată şi în care progresuluo- 
cializării nu va distruge toată activitatea indivi- 
duală; în orice societate, în care avuta va fi 
larg subdivizată şi cauzele sociale ale inegalită- 
ți vor fi eliminate graţie wnei forme mai înalte 
de cooperare, nalalitatea va tinde să se echilă- 
breze cu subsistenfțele, iar variațiunile ritmice ale 
evoluției demografice nu vor mai avea nimic spăi- 
miântător pentru omenire %). 

Această lege—crede Nitti este ştiinţificeşte 
inatacabilă şi dă o lovitură mortală malthusianis- 
mului şi principiilor şcoalei clasice. Vom vedea 
mai tîrziu care este tăria ştiinţifică a acestei legi. 
Deocamdată remarcăm numai, că legea lui Nitti 
este condiţională şi cu aplicaţie numai în viitor, 
și poate într'un viitor prea îndepărtat. In ce pri- 
veşte fenomenul mişcării actuale a populaţiei, şi 
fenomenele trecute, legea lui Nitti este de un mu- 
tism, care nu cadrează de loc cu seriozitatea ei 
ştiinţifică. 

x 

Profesorul Gustav Schmoller se ocupă des- 

pre problema populaţiei şi despre teoria lui Mal- 


98) Op. citat pag. 266—67. 

thus în primul volum al excelentului său tratat ?). 
Meritul lui Malthus este, spune Schmoller, că a 
accentuat cu energie şi cu dovezi ştiinţifice asu- 
pra legăturii dintre numărul oamenilor şi posibi- 
litatea lor de a se hrăni, dar formulele sale nume- 
rice sînt false şi el concepe tendinţa de înmulţire 
desigur existentă, ca prea naturală, absolută, fără 
încetare; nu face în mod suficient distincţia în- 
tre diferitele împrejurări economice şi posibili- 
tățile de întreţinere şi de emigrare; el consideră 
situaţii ca suprapopulaţia, ca fiind consecinţa nu- 
mărului prea mare de oameni, pe cînd în reali- 
tate ea este urmarea unei rele organizaţii a pro- 
ducerii şi împărţirii bunurilor sau a unui regres 
technic. 

In fenomenul creşterii populaţiei Schmoller 
distinge trei situaţii 100) : 

1. Popoarele au putut, ca în împrejurări ne- 
favorabile să se bizue pe războaie, boli, accidente, 
cari pot distruge surplusul de oameni, şi dacă a- 
cestea n'au fost suficiente, ele şi-au putut limita, 
numărul prin obstacole voite. 

2. Popoarele conştiente de puterea lor au pu- 
tut să se întindă, să-şi lărgească graniţele, să su- 
pună popoare străine, creîndu-și atmosfera nece- 
sară prin migrații, cuceriri, colonizări, emigraţii. 

3. Dar ele au apucat și un alt drum, foarte 
greu, s'a îndesit însă-şi populaţia indigenă, cea 
ce presupune mari progrese technice şi economi- 
ce, morale şi juridice. 

Dar dacă obstacolele şi migraţiunile nu sînt 
lipsite de importanţă pentru popoarele, cari cresc 
repede, chestiunea principală este de a şti, în ce 


99) Grundriss der allgemeinen Vollkswirtsehaftslehre 2 
vol. 1901 ed. 4—6. 


100) Op. citat vol. I pag. 172. 

condițiuni poate creşte o populaţie pe propriul 
ei teritoriu. 

„Indesirea populaţiei este efectul natural al 
„„unor împrejurări sănătoase, cum e un înalt grad 
„de cultură. Dar tocmai aici găsim caracteristica 
„problemei populaţiei, tragicul ei, dacă putem 
„spune aşa, că: pe deoparte fericirea părintească 
„Şi interesele de îndesire ale statului, economiei 
„ŞI puterii îndeamnă mereu puternicile instincte 
„omeneşti; iar pe de altă parte însăşi atingerea 
„acestui scop devine amenințătoare, adecă, înde- 
„sirea continuă a populaţiei nu se poate realiza 
„fără ca să nu producă nevoia, lipsa, pauperis- 
„mul. Fiecare măsură de densitate a populaţiei 
„presupune o anumită technică şi organizare a 
„vieţii economice, anumite moravuri şi reguli de 
„morală, anumite instituţii sociale, cari pentru o 
„populaţie dublă sînt insuficiente, imposibile, u- 
„cigătoare“ 101). 

Despre o suprapopulație absolută nu poate 
fi deci vorba. Iar interes practic are numai ches- 
tiunea, de a se şti, dacă suprapopulaţia relativă 
există sau numai ameninţă; cu alte cuvinte, dacă 
o anumită organizare economică, anumite condi- 
țiuni de viaţă economică, morală, culturală etc... 
sînt capabile sau nu de o densitate mai mare a 
populaţiei. Dacă da, atunci creşterea densităţii 
populaţiei este îmbucurătoare ; dacă nu, se im- 
pune o lărgire corespunzătoare a organizaţiei şi 
instituţiilor economice, culturale etc... In orice 
caz creşterea populaţiei nu este un fenomen atît 
de aimeninţător, cum se crede. 

x 


Profesorul Hector Denis caracterizează opera 
luï Malthus, ca marcînd „momentul în care socia- 
lismului doctrinal, constituit în prima sa formă. 


101) G. Schmoller : op. citat vol. I pag. 182. 

ca. o continuare a filosofiei sec. 18-lea, se opune 
individualismul în expresiunea lui cea mai în- 
tinsă şi mai radicală, şi în care chestiunea socială, 
modernă se degajează ca o consecinţă a desăviîr- 
şirii revoluţiei industriale“ 192). lar despre Mal- 
thus însuși el spune că „istoria va zice de aseme- 
nea că în sec. al 19-lea n'a fost scriitor, care să fi 
dat individualismului şi nesolidarităţii sociale o 
expresiune mai complectă şi mai de temut“ 103 . 

După Denis este o eroare a se suţine, că Mal- 
thus n'ar fi dat mare importanţă progresiei geo- 
metrice, ca fiind expresiunea înmulţirii oameni- 
lor; însuşi Malthus spune, că o consideră ca do- 
vedită prin creşterea populaţiei Statelor-Unite din 
America de Nord, ca şi progresia aritmetică a sub- 
sistenţelor, care i se pare”lui Malthus evidentă 
prin ea însăşi. Falsitatea legii malthusiane se 
poate deduce încă şi din faptul, că înmulţirea sub- 
sistenţelor nu se poate stabili cu rigurozitate de- 
cît cu ajutorul legilor biologiei şi ale chimiei a- 
gricole. „Malthus însă n'a putut consulla decît 
practica timpului său“, şi el „nici nu invoacă de 
altfel nici o experimentare sistematică, ci se măr- 
gineşte la un exemplu ipotetic, pe cînd pentru 
populaţie încearcă să se întemeeze pe fapte pre- 
cise“. De altfel opera proprie a lui Malthus e nu- 
mai de a fi pus în raport cu mai multă rigoare, 
decît au făcut-o alţii înaintea lui, cele două ten- 
dinţe de înmulţire: a oamenilor şi a subsister- 
telor. 

Intrucît priveşte filosfia morală ce se © >» 
jează din opera lui Malthus, Denis spune, că ea 
se întemeiază ca și în sistemul lui Adam Smith pe 
teologia naturală. 

„Dar pe cînd în concepţia lui Smith ..... 


102) Histoire des systèmes économiques et soc. istes 


1907 vol, II pag. 45. 
i 103) Op. citat pag. 51. 

„ascultîind de interesele sale, este condus de o 
„mînă invizibilă către realizarea unei ordine so- 
„ciale al cărei făuritor inconştient şi involuntar 
„este el însuși; pentru Malthus, omul, ascultînd 
„de instinctele sale naturale, nu-i decît făuritor 
„de dezordine şi de ruină, şi pentru a realiza în 
„adevăr şi fericirea socială şi cea individuală, el 
„trebue să reacționeze, condus de rațiune, în con- 
„tra instinctelor sale naturale“ 104). 

Şi: 

„Concluzia la care ajunge Malthus tinde ast- 
„tel, în toată opera lui, să găsească în inidividul 
„însuşi şi cauza şi remediul mizeriei 105). 

Totuşi concepţiunea de solidaritate socială, 
care stă la baza cugetării abstracte a sec. al 18-lea, 
întunecată oarecum de doctrina individualistă 
malthusiană, va reapare. Şi atunci, spune, De- 
nis, opera lui Malthus, desbrăcată de absolutul 
ce conţine, lărgită, complectată, purificată va re- 
întra în continuitatea istoriei. 

+ 

Profesorul italian Vilfredo Pareto n'are nici 
o rezervă faţă de Malthus şi opera lui. El nu a- 
probă obiceiul de a cerceta problema populaţiei, 
tără a se ocupa de Malthus. Totuşi acest obiceiu 
poate fi folositor, numai întrucît ni oferă un e- 
xemplu edifiant de erorile ce se comit, cînd se 
confundă teoria cu practica, cercetarea, științifică 
cu predicațiunea morală. 

„Lucrarea lui Malthus este confuză: adesea 
„e greu să ştii precis chestiunile ce-şi pune au- 
„torul“ 196). 

Această lucrare—zice Pareto—coprinde patru 
părţi. In prima parte, care este ştiinţitică, Mal- 


104) Op. citat pag. 80. 
- 105) Op. citat pag. 83. | 

106) Vilfredo Pareto: Manuel d'économie politique 
1909 pag, 420. 

thus şi-a propus să demonstreze, că forţa proli- 
fică are tendinţa de a determina o creştere a 
populaţiei mai mare decît cea reală. Detaliile 
însă, pe cari Malthus le-a adus în sprijinul aces- 
tei teorii, nu sînt sigure. „,„Comparînd teoria lui 
Malthus cu faptele, vedem că, întrun caz parti- 
cular, acela al Engliterii în sec. al 19-lea, popula- 
ţia a crescut după o progresie geometrică, du: 
blîndu-se cam la 54 de ani; dar avuţia a sporit 
după o progresie şi mai mare, astfel că progresia 
aritmetică nu corespunde de loc realităţii“ 107). 

In partea a doua, care este descriptivă şi 
istorică, Malthus îşi propune să dovedeasşcă e- 
xistenţa şi efectele a două obstacole pozitive: vi- 
ciul şi mizeria. 

In partea a treia, care este polemică, Malthus 
vrea să demonstreze, că starea economică și so- 
cială a oamenilor depinde aproape numai de res- 
tricţiunea mai mare sau mai mică ce-şi impun cu 
privire la numărul nașterilor, şi mai de loc, sau 
chiar de loc de acţiunea guvernului și a organiza- 
ției sociale. Această parte—adaogă Pareto este 
evident falsă. 

In partea a patra însfîrgit Malthus apare ca 
moralizator. Descoperind „panaceul universal'“'“— 
moral restraint—Malthus crede, că a rezolvit ches- 
tiunea socială. „Această parte poate fi neglijată. 
O predică mai mult, pe lîngă cele cari s'au fă- 
cut, spre a demonstra utilitatea, frumuseţea şi 
noblețea castităţii, nu adaogă cunoştinţelor noas- 
tre nimic nou“ 108), 

In felul acesta Pareto reduce la nimic aproa- 
pe opera şi doctrina lui Malthus, care de altfel în 
timpurile din urmă nu mai are decît o valoare 
istorică. 


107) V. Pareto: Op. citat pag. 421. 
108) Jdem : Op. citat pag. 422. 

* 


Profesorul Charles Gide face malthusianis- 
mului o critică severă. 

„A trecut un secol, spune Gide, de la publi- 
„carea celebrei doctrine şi experiența n'a justi- 
„ficat pănă acum prevederile pesimiste ale lui 
„Malthus. Se pare chiar, că ambele faimoase pro- 
„gresii au obținut cea maï complectă dezmin- 
33 tire“ 109), 

In ce priveşte progresia aritmetică a subsis- 
tenţelor, Gide spune că e falsă. Atît în ţările vechi 
ca Franţa, cît şi în cele nouă ca Statele-Unite 
creşterea avuţiei este mai mare ca a populaţiei. 
Astăzi preocuparea tuturor este inversă aceleia de 
pe timpul lui Malthus, şi anume: se vor găsi oare 
debuşeuri suficiente producţiunii? 

Dozminţirea însă, pe care experienţa a dat-o 
progresiei geometrice, spune Gide, este şi mai 
frapantă. Căci chiar dacă am admite posibili- 
tatea în viitor a unei încetiniri în creşterea pro- 
ducțiunii, încetinirea natalității este însă mai si- 
gură şi mai apropiată, pentru că e chiar pe cale de 
realizare în toate ţările şi mai ales în Franţa. La 
scăderea natalității contribue — după Gide — un 
complex de cauze economice, sociale şi morale. 
Astfel că, preocuparea actuală este inversă ce- 
leia a lui Malthus ı ce-i de făcut pentru a susţine 
natalitatea, care scade? 

„Eroarea lui Malthus a fost deci, că n'a ob- 
„Servat numărul şi forţa tuturor mobilelor nouă, 
„„cari conspiră la a împedeca pe om să procreeze... 
„graţie acestor cauze specia umană este astăzi 
„mai mult decît asigurată de o înmulţire exage- 
„rată; ba chiar, astăzi în Franţa probabil mai 
„curînd sau mai tîrziu şi în celelalte ţări se 


109) Ch. Gide: Cours d'économie politique ed. II-a 
1911 pag. 768. 

„caută mijloacele de a stimula creşterea popula- 
„biei, sau cel puţin de a face să dispară obstaco- 
„lele, cari o împiedică“ 110). 

După cum vedem, cu cît ne depărtăm de 
epoca lui Malthus, apropiindu-ne tot mai mult 
de timpurile noastre, concepţiunea individualistă, 
şi doctrina malthusiană sînt tot mai mult pără- 
site. Rindurile malthusianismului se golesc din 
ce în ce, iar concepţiunea problemei populaţiei, ca 
fiind în strînsă legătură cu organizarea socială în 
care se produce, îşi fac loc larg şi triumfal în ști- 
inţa economică. La această schimbare de front a 
ştiinții faţă de problema populaţiei a contribuit 
mai ales literatura sociologică socialistă. Despre 
aceasta ne vom ocupa în capitolul ce urmează. 

* 


In sfîrşit, profesorul Lujo Brentano de la 
Minchen, cu care vom încheia această secţiune, 
se ocupă pe larg şi cu multă minuţiozitate de teo- 
ria lui Malthus în una din lucrările sale mai re- 
cente 11). 

Teoria condiliunilor, cari determină mărimea, 
şi creşterea populaţiei—spune Brentano—este de 
obicei legată de numele lui Malthus; dar şi îna- 
inte de dînsul au fost alţii, cari s'au ocupat cu a- 
ceastă problemă. După ce trece în revistă teoriile 
emise înaintea lui Malthus asupra populaţiei, și 
după ce expune teoria acestuia, Brentano începe 
analiza ei critică, spunînd: 

„Intrucît Malthus deduce teoria sa din capa- 
„citatea de reproducere infinită a oamenilor, el 
„are dreptate. De-acum însă încep erorile sale. 

„Prima lui eroare constă, după cum a dove- 


110) Ch. Gide: Op. citat pag. 771. 
111) Die malthus'sche Lehre und die Bevâlkerungs- 
Bewegung der letzten Dezennjen 1909. f i 

„dit Rimelin, în întemeiarea teoriei sale pe date 
„Statistice“ 112). 

Căci, făcînd socoteala numărului de copii, ce 
ar trebui să-l producă fiecare femee, pentru ca 
populaţia să se poată dubla într'o perioadă de 
25 ani, Brentano stabileşte, că acel număr ar tre- 
bui să fie 7—8. Or, este evident, că aceasta nu 
este real şi posibil şi calculele statistice stabilesc, 
că populaţia se dublează în termen mediu cam 
la 70 de ani. Aceasta e cu atît mai adevărat, cu 
cît statistica populaţiei stabileşte, că prolificita- 
tea oamenilor manifestă tendinţa de a scădea. 
Cu cercetarea cauzei acestei scăderi, Brentano 
găseşte o a doua eroare a lui Malthus, o eroare 
de ordin psicologic, care constă în aceia, că Mal- 
thus crede: 

„1. că există un instinct de reproducere, care 
„ar fi cauza înmulţirii speciei umane, şi 

„2. că acest instinct de reproducere rămîne 
„acelaş“ 113). 

Brentano susţine însă, că nu există un ase- 
mene instinct, decît cel mult la familiile nobile 
şi la dinastiile domnitoare, cea ce însă este cu to- 
tul indiferent pentru creșterea populaţiei. Majo- 
ritatea oamenilor însă procrează din două motive: 
necesitatea sexuală şi dragostea de copii. Iar în- 
trucît priveşte tăria acestur instinct, Brentano, 
utilizînd un bogat material de date statistice, sus- 
ține, că natalitatea scade în ţările, în cari Buna 
stare economică este generalizată şi cultura răs- 
pîndită în întreaga populaţie. 

Scăderea natalității în genere are, după Bren- 
tano, două cauze: scăderea numărului căsătorii- 
lor sau scăderea numărului naşterilor de fiecare 
căsătorie. Şi aceste două cauze se datoresc la rîn- 


112) Op. citat pag. 577. _ 
113) Op. citat pag. 579. 15 

dul lor altor cauze, cari diferă după starea mate- 
rială, culturală, morală a diferitelor clase ce com- 
pun populaţia, şi ale căror efecte sunt fireşte 
deosebite. Astfel populaţia Bavariei, împărțită 
după profesiuni în mod general, avea în anul 
1895 următoarele proporţii cu privire la nata- 
litate : 
Din pop. totală Naşteri 


Clasa burgheză 20,57%, 18,71%, 
» muncitoare 52,98% 65,4% 
n»n  biurocrată 26,45%, 15,9%, 


cea ce înseamnă, după Brentano, şi lucrul este 
fără îndoială adevărat, că păturile sociale cu o 
situaţie materială şi socială mai bună sînt mai 
puţin prolifice de cît straturile inferioare ale 
populaţiei. 

Dar descreşterea numărului căsătoriilor şi al 
prolificităţii se datoresc şi unor cauze, cum sînt: 
bolile sexuale, bolile nervoase, cari dacă nu duc 
totdeauna la sterilitate şi celibat, în orice caz mic- 
şorează atît numărul căsătoriilor cît şi prolifici- 
tatea omului. Toate aceste consideraţiuni sînt de 
natură, spune Brentano, a dovedi, că instinctul 
de reproducere nu rămîne constant, după cum cre- 
dea Malthus şi că gradul lui de tărie slăbeşte con- 
tinuu; iar rezerva morală propusă de dînsul este 
neputincioasă a înbunătăţi soarta claselor infe- 
rioare. Credinţa, pe care o avea Malthus în efica- 
citatea rezervei morale, este — după Brentano — 
atît de utopică, încît cele mai nebunești visuri 
socialiste şi comuniste nu se pot compara cu 
dînsa. 

Dar Malthus a comis şi o altă eroare. 

„După cum teoria sa a fost răsturnată de des- 
„creşterea natalității odată cu creşterea bunei 
„stări economice, fără ca să fie nevoie de spo- 

„rirea virtuţii rezervei morale, care să balanţeze 
„creşterea populaţiei cu măsura subsistenţelor 
„sale, ca nu cumva un nivel mai ridicat al bunei 
„Stări să sporească numărul oamenilor şi să deter- 
„mine astfel din nou mizeria ; tot aşa şi creşterea 
„mijloacelor de subsistenţă disponibile ale popoa- 
„relor europene în sec. 19-lea, cari ar avea ten- 
„dința să crească mai încet decît populaţia, a 
„răsturnat teoria malthusiană. Malthus nu bănuia 
„în ce măsură poate contribui la stăpînirea naturii 
„progresul ştiinții şi aplicarea rezultatelor ei la 
„viaţa omului, şi cît de minunat au putut să-şi 
„sporească suma mijloacelor de existenţă, popoa- 
„rele cari s'au servit de aceste progrese“ îi4,. 

Şi progresele acestea, cari au sporit produc- 
tivitatea muncii omeneşti, s'au realizat nu numai 
în producţiunea industrială, ci şi în producţiunea 
agricolă. Brentano produce o serie de date în a- 
ceastă privinţă, stabilind neîndoios teza lui. Dacă 
producţiunea agricolă are o limită în însăşi li- 
mita pămîntului, aceasta nu trebue însă să ne 
sperie, pentru că — spune dînsul — pămîntul glo- 
bului terestru devine din ce în ce mai mult unul 
şi acelaş, astfel că acolo unde terenul cultivabil 
n'ar mai fi suficient, pot servi terenurile întinse 
ale Americei de Nord, ale Argentinei şi ale Aus- 
traliei tot atît de bine ca şi cîmpiile locale. Dar 
nu numai progresele ştiinţifice şi technice econo- 
mice influenţează această evoluţie, ci şi celelalte 
științe, cum sînt: dreptul, ştiinţele etice, medi- 
cina etc. 

Toate aceste consideraţiuni îl duc pe Bren- 
tano la concluzia, că cea ce trebue să ne îngri- 
jească astăzi nu este suprapopulaţia, care-l spe- 
ria pe Malthus, ci stagnarea populației, care se 
pare că se va realiza în viitor. Şi atunci cum va 


114) L. Brentano: Op. ritat pag. 608. 

fi cu partea ce i se cuvine fiecăruia pe pămînt? 
Aceasta este problema, care — după Brentano 

nelinişteşte astăzi pe patrioţii diferitelor ţări. Se 
impune deci o politică economică, care să tindă, 
priu menținerea unei mortalităţi scăzute şi a unei 
natalități mai joase, la un excedent mai mare 
de nașteri, şi nu cum e în genere astăzi, popoare 
cu natalitate mare dar şi cu mare mortalitate. 

Cu analiza critică şi obiecțiile ce-i aduce mal- 
thusianismului profesorul Brentano încheem sec- 
țiunea aceasta, şi putem constata, că evoluţia. 
teoriei populaţiei în cursul sec. al 19-lea vădeşte 
tot maï mult slăbiciunea teoriei lui Malthus. De 
unde la începutul acestui secol maithusianismul 
însemna, totul şi era ultimul cuvînt al teoriei po- 
pulației, cu timpul ştiinţa s'a depărtat tot mai 
mult de concepţiunea malthusiană, care astăzi nu 
mai prezintă poate decît un interes istoric. 

La această evoluţie a ştiinţii a contribuit 
într'o mare măsură critica socialistă, pe care o 
voim expune în trăsăturile ei generale în secţiunea 
ce urmează, 

SOCIALIȘTII CA ANTIMALTHUSIANI 


Nu este loc să dăm definiţia exactă a cuvîn- 
tului socialism şi nici să ne ocupăm despre toate 
şcolile sau curentele, cari, drept sau nedrept, şi-au 
dat această titulatură. Originea cuvîntului şi în- 
țelesul lui exact interesează istoria. și expunerea 
doctrinelor socialiste. Nu aceasta însă vrem noi 
să facem în capitolul de față. 

Louis Reybaud!) consideră ca socialişti pe: 
Saint-Simon, Charles Fourier şi Robert Owen. 
Pănă la 1841, cînd Reybaud îşi publică în volum 
lucrarea, el nu recunoaşte alţi socialişti, decît pe 
aceşti trei cugctători, deşi găseşte unile puncte de 
contact între aceştia şi alţi scriitori, ca: Sismondi, 
Blanqui, Rossi, Pierre Leroux, Reynaud, Buchez 
etc..... Caracterul distinctiv al concepțiilor socia- 
liste, ar fi după Reybaud, că ele au pretenţia de 
a formă ştiinţa universală şi că nu acceptă nici 
una din ideile curente nici în viaţă, nici în afară 
de viaţă. 

Această caracterizare a socialismului este as-, 
tăzi evident falşă. Dar iarăşi, din punctul de ve- 
dere al studiului ce întreprindem, ar fi tot atît 
de fals, dacă am considera socialismul stricto 


1) Etudes sur les réformateurs contemporains ou so- 
cialistes modernes, Bruxelles 1841. Lucrarea aceasta este 
reeditarea unor studii publicate mai înainte în „Revue de 
deux Mondes“. 

sensu, ca fiind mişcarea politică de dărîmare a 
organizaţiei sociale şi înlocuirea acesteia cu o 
organizaţie egalitară a muncii şi a foloaselor ei. 
Dacă e adevărat că ideia socialistă s'a concreti- 
zat astăzi într'un partid politic, care o apără, 
o dezvoltă, o propagă şi tinde s'o realizeze; nu 
e mai puţin adevărat însă, că acest rezultat este 
o fază în dezvoltarea socialismului, şi că aceia, 
cari prin ideile şi scrierile lor au contribuit la 
formațiunea şi lăţirea curentului revoluţionar şi 
egalitar chiar vag şi nebulos, trebuesc să fie con- 
sideraţi ca înaintaşii celor de astăzi. Acesta este 
de altfel cursul firesc al ideilor și al curentelor. 
Ele nu răsar în mod spontan din crierul oameni- 
lor, ci se formează încetul cu încetul, se dezvoltă, 
se perfecţionează, se aplică, aşa că istoria poate 
stabili cu înlesnire filiaţia legitimă dintre urmaşi 
şi precursori. 

In acest înţeles luăm noi expresiile socia- 
lism şi socialişti, cu atît mai mult, cu cît pe noi 
nu ne interesează decît un singur punct de con- 
taci al socialiștilor, şi anume: alitudinea lor faţă 
de doctrina malthusiană în special, şi concep- 
tiile lor asupra problemei populaţiei în general. 

x 


William Godwin este desigur cel dintîi socia- 
list care s'a ocupat de problema populaţiei. Des- 
pre ideile şi lucrarea lui în această chestie am 
vorbit în capitolul referitor la Malthus, a cărui 
operă a fost provocată tocmai de lucrarea lui 
Godwin. La 1820, Godwin publică o nouă scri- 
ere?2), pentru a răspunde lui Malthus. Această 
nouă scriere însă a trecut aproape neobservată, 
din cauza admiraţiei ce stîrnise „Incercarea'“ pro- 
tivnicului său. 


2) On population. 

Charles Fourier „este omul unei idei exclu- 
sive''3), El susţine, că în lume sînt două prin- 
cipii: principiul erorii — durerea, principiul ade- 
vărului — plăcerea. Pentru a realiza fericirea oa- 
menilor, Fourier preconizează asociaţia capita- 
lului, a muncii şi a talentului, stabilind totodată 
şi norma de retribuţie a fiecăruia. Această aso- 
ciație derivă din al 5-lea principiu al lui Fourier: 
mişcarea socială, care împreună cu celelalte 4: 
mişcarea materială, organică, instinctuală şi a- 
romală, constitue fundamentul concepţiei sale 
cosmogonice. 

In ce privește problema populaţiei, Fou- 
riert) recunoaşte că subsistenţele nu sînt suti- 
ciente pentru populaţie, care se înmulţeşte mai 
repede. Totuşi fenomenul acesta nu este pericu- 
los, pentru că pe deoparte populaţia întîlneşte 
patru obstacole puternice în dezvoltarea eï nu- 
merică, şi anume: vigoarea femeilor, regimul gas- 
trosofic, moravurile [anerogame şi exerciţiul in- 
tegral; iar pe de altă parte există un remediu 
în contra, fecundității omeneşti: sporirea consu- 
maţiei, precizînd chiar — quadrublarea consuma- 
tiei. 

* 

Pe cît de confuz şi de bizar este Fourier, 
pe atît de klar şi de logic este Pierre Leroux în 
critica ce o face malthusianismului, în numele 
principiilor creştine şi egalitare. 

Pierre Leroux este un antimalthusian îndîr- 
jit. Calificativul nu este nici prea tare nici tri- 
vial. Protestările lui energice împotriva lui Mal: 
thus şi a partizanilor săi, vehemenţa stilului şi 
corecţiunile drastice, dacă ne putem exprima aşa, 
ce le aplică 'malthusianismului justifică în totul 


3) Louis Reybaud: Op. citat pag. 100. 
4) Le nouvean monde industriel 1829. 

calificativul ce-i atribuim. In 1846 Leroux a pu- 
blicat în „Revue Sociale“ o serie de articole inti- 
tulate : „Cercetări asupra bunurilor materiale sau 
Individualism şi Socialism“. Aceste articole, com- 
plectate apoi cu altele au apărut în volum în 
18495 . 

Pierre Leroux se ridică întăi împotriva capi- 
talului, pe care-l face responsabil de toate suie- 
rințele şi mizeriile sociale, susținînd că oamenii 
sînt nişte mașini de muncă pentru capitalişti, şi 
că acestora nu le convine alte forme de sclăvie 
decît salarul Şi proletariatul. Aceasta nu înseamnă 
însă că Leroux este în contra industriei și a in- 
dustrialismului ; ci numai în contra industriei ra- 
pitaliste, care îi face impresia galerelor de la 
Brest sau Toulon, căci adaogă el: 

„Eu văd naţiunile înlănţuite muncind sub 
„biciul capitaliștilor. Nu dispreţuesc niciuna din 
„„manilestaţiunile omului, dar mi-i drag înainte 
„de toate sufletul lui; nu-mi place omul cadavru, 
„nu-mi place omul aservit şi stăpînit de cea ce e 
„mai mic şi mai josnic în natura lui; şi dacă e 
„adevărat că trebue să trecem prin potopul diso- 
„luției umane pentru a lega continentele cu dru- 
„„murile de fer, protestez cu toată energia în con- 
„tra acestei fatalităţi“ 6). 

Proletariatul modern nu-i pentru Pierre Le- 
roux decît o formă de aservire, după cum scla- 
vajul antic şi servajul medieval erau alte forme 
ale aceleiași instituţii economico-politice. Şi a- 
ceasta cu atît mai mult, cu cît după dînsul toate 
avuţiile sînt numai muncă omenească mai mult 
sau mai puţin condensată. Omul preschimbă na- 


5) Malthus et les 6conomistes ou y aura-t-il toujours 
des pauvres ? Noi ne servim de ediţiunea apărută mai tîr- 
ziu în „Bibliothèque Nationale“ 2. vol. 


6) Op. citat vol. I pag. 38, 

tura producîndu-și obiectele necesare pentru hra- 
nä şi pentru celelalte trebuinţe; numai inegali- 
tatea şi luxul au creat necesităţi vătămăloare şi 
celor ce au asemenea necesităţi şi celor, cari dacă 
nu le au, sînt însă exploataţi pentru a le satis- 
face. 

Industria capitalistă este aceia care ucide pe 
oameni, şi însuşi Malthus, cel mai tare dintre eco- 
nomiştii capitalului și cel maï logic, a spus-o, 
cînd a zis: „Un om, care se naşte într'o lume 
„deja ocupată, dacă cei avuți n'au nevoie de 
„munca lui, este de prisos pe pămînt. La marele 
„banchet al naturii, el n'are tacîm. Natura îi po- 
„runceşte să plece, şi tot ea nu va întîrzia să-şi 
„execute sentinţa“. 

„Da, adaogă Leroux, industria capitalistă 
„este aceia care ucide şi nu natura, cum spune 
„Malthus. Natura nu-i răulăcătoare decît prin ig- 
„noranţa omului şi prin imoralitatea sa... Ro- 
„şesc, o mărturisesc, roşesc pentru contempora- 
„niï mei, că sînt obligat să demonstrez un adevăr 
„evident prin el însuşi ca acesta: acapararea 
„avuţiilor în mînile acelora, cari posedă venitul 
„net sau capitalul, dîndu-le privilegiul şi mono- 
„polul producerii, echivalează cu războiul, este 
„chiar războiul“? 

Dar nu e suficient să constaţi, că populaţia 
sporeşte în progresie geometrică şi subsistenţele 
numai în progresie aritmetică, cum face Malthus; 
ci trebue să-ți pui întrebarea: pentru ce au loc 
aceste două înmulţiri în liniamentele determinate 
de cele două progresii. Malthus nu şi-a pus a- 
ceastă întrebare, de la răspunsul căreia, Leroux 
crede că depinde salvarea omenirii. Termenii ce- 
lor două progresii n'au fost studiaţi, comparaţi, 
puşi în opoziţie sub legea inegalităţii, adecă sub 


7) Op. citat vol. I pag. T1. 

legea capitalului, cea ce înseamnă, că sub impe- 
riul acestei legi aşa şi este, întrucât sporirea sub- 
sistenţelor numai în progresie aritmetică nu este 
decît consecinţa sporirii capitalului în progresie 
geometrică dar în mînile unui număr mic de oa- 
meni. Principiul înmulţirii speciei umane şi prin- 
cipiul înmulţirii capitalului sînt două forţe cari 
lucrează în senz contrar. Potrivit unei axiome 
prea cunoscute ele se distrug reciproc, sau cea 
mai puternică anihilează pe cea mai slabă. De 
aici rezultă fatalmente lipsa de şubsistenţă a spe- 
ciei umane, pe care Malthus o consideră ca o lege 
a naturii. 

Este curios, spune Lerouz, că malthusianii, 
după ce susţin că populaţia tinde să crească 
mai repede decît mijloacele de subsistenţă, dar 
se proporționează mereu acestora, conchid că in- 
teresele omenirii cer ca populaţia să rămînă sta- 
ționară sau să descrească, şi că orice încercare 
de a o spori este absurdă şi barbară, pentru că 
ea e totdeauna prea mare şi pentru că excesul ei 
este sursa tuturor mizeriilor. Malthusianii nu-şi 
dau seama, că imobilitatea populaţiei este sem- 
nul neîndoios al propriei ei nenorociri, că înmul- 
țirea ei este semnul tot atît de sigur al prosperită- 
tii sale. Este adevărat şi evident chiar, că omeni- 
rea nu se poate înmulţi peste limitele mijloacelor 
de subsistenţă; dar e tot atît de adevărat, că 
orice creştere a mijloacelor de subsistenţă este 
transformată în capital şi devine prin aceasta 
nefolositoare omenirii, aşa că pentru populaţie 
în genere această creştere parcă nici nu sar fi 
obţinut. Intr'o altă organizaţie socială însă, în 
care producţiunea ar fi altfel organizată decit 
pe bazele atotputerniciei capitalului, evident, că 
lucrurile nu s'ar petrece la fel. 

Dar cum stau lucrurile în ce priveşte spo- 
rirea subsistenţelor? 

Malthus şi malthusianiştii afirmă că fecun- 
ditatea naturii n'are limită; ea a răspîndit ger- 
menii fiinţelor vieţuitoare cu o extremă profu- 
ziune, aşa că dacă n'ar interveni obstacolele des- 
tructive, pămîntul ar fi în scurt timp complecta- 
mente plin de fiinţe din diverse specii animale 
şi vegetale. Naşte însă întrebarea: dacă natura 
este atît de darnică şi de fecundă, cum se face, 
că ea este zgîrcită numai cu oamenii? Cum se 
face, că, toate speciile vegetale şi animale găsesc 
hrană cu îmbelşugare, iar omul, care este un 
animal raţional şi cu mai multe mijloace de a-și 
înmulţi subsistenţele, nu poate să-şi procure sub- 
sistenţele necesare? Dar tocmai înmulţirea la in- 
finit a fiinţelor vieţuitoare, animale şi vegetale, 
înseamnă înmulţirea la infinit a subsistenţelor 
speciei umane. Cum se împacă dar—se întreabă 
Leroux — premisa fecundității naturii cu conclu- 
zia sterilităţii aceleiaşi naturi? 

„Principiile voastre—se adresează Leroux 
„„malthusianilor—se bazează pe o contradicţie 
„de necrezut. Pentru a dovedi, că înmulţirea oa- 
„„menilor este nesfîrşită, voi remarcaţi, că natura 
„destăşură în toate speciile o putere de fecundi- 
„tate incalculabilă; dar cînd veniţi la mijloacele 
„de subsistenţă ale omului, uitaţi cea ce aţi a- 
„firmat; uitaţi, că dacă omul este fecund, el se 
„află în mijlocul unei naturi, căreia îi atribuiţi 
„pentru toate speciile `o fecunditate superioară, 
„celei a omului; uitaţi, că omul e prin inteligenţa 
„lui directorul şi arbitrul acestei naturi infinit 
„productive. Cum s'ar putea ca arbitrul unei îa- 
„cultăţi infinite de subsistenţe să fie lipsit de 
;„Subsistenţe“'?8). 

Oamenii, cu toate bogăţiile lor, nu produc 
nimic. Natura este aceia, care produce totul; şi 
ea a stabilit un circulus între producere şi consu- 


8) Op. citat vol, II pag. 49. 

maţie. Capitalul şi capitalismul însă au exclus 
pe om din circulus natural în numele aşa numitei 
circulații a avuţiilor, aşa că Malthus a putut spu- 
ne: pămîntul e ocupat. Pămîntul însă nu e ocupat 
nici chiar în țările, în cari după malthusiani, 
populaţia ar fi atins limita dezvoltării ei; pămîn- 
tul este numai stăpînit pur şi simplu. 

in rezumat, legea lui. Malthus este exactă 
numai întrucît producerea se face sub imperiul 
legii capitalului, care regulează producerea şi con- 
sumaţia aşa fel, ca înmulţirea oamenilor să ex- 
ceadă mijloacele de subsistenţă. Legea lui Mal- 
thus prin urmare nu este legea fatală a societă- 
ților omeneşti, ci legea corespunzătoare efectelor 
capitalului. De asemenea mizeria nu este efectul 
unei legi naturale, ci numai consecinţa unei rele 
organizaţii a producerii şi consumaţiei. 

lată acum cu ce imagine simbolică își ispră- 
veşte Pierre Leroux studiul său asupra chestiei: 

„Eri eram pe culmea unui munte. Pămîntul 
„era acoperit de zăpadă; sufla un vînt glacial 
„Şi imensul orizont ce se descoperea în jurul meu 
„era plin de ceaţă. La apus, soarele, aproape de 
„sfîrşitul cursei sale, părea că luptă în contra u- 
„nei armate de nouri, cari îi întunecau discul. 
„Il distingeai numai după dunga strălucitoare 
„a unei linii întunecate. Am aşteptat mult ca să 
„apară. Mă temeam să nu vină noaptea, şi mă 
„gîndeam la vorba lui "Rousseau înainte de a 
„muri: „deschideţi fereasta, ca să mai văd odată 
„soarele“. Insfîrşit apăru, dar mat, de un roş de 
„sînge tăiat de dungi negre. Mă întorsei; cuprin- 
„sei orizontul cu privirea: tot orizontul era lumi- 
„nat de razele soarelui în apus; toţi nourii, adi- 
„neauri atît de sumbri, reflectau soarele sub toate 
„culorile prizmei; pămîntul însuşi era. brăzdat 
„de lumină. Soarele învinsese“?). 


9) Op. citat vol. II pag. 182 83. 

Pierre Leroux avea convingerea în apusul 
societăţii capitaliste şi în aurora unei societăţi 
mai bune, mai echitabile ce va să vie, în care 
preceptele evangelice vor călăuzi pe oameni spre 
mai marea lor fericire şi prosperitate. 

x 


Tot atît de energic în contra malthusianis- 
mului ca şi Leroux este P. J. Proudhon? . Pen- 
tru dînsul teoria lui Malthus este codul penal al 
economiei politice; iar Malthus, acela care strigă: 
societatea moare, societatea a murit. 

Malthusianismul, după Proudhon, se invîr- 
teşte în jurul unei singure chestiuni, pe care tinde 
să o explice —mizeria, care este fenomenul cel 
mai curios al civilizaţiei. După malthusiani, cauza, 
mizeriei este insuficienţa produselor; cu alte cu- 
vinte, cauza mizeriei este mizeria. Și Proudhon 
se întreabă, dacă în acest sistem mizeria nu este 
o fantomă, un mit. lar remediile malthusianilor 
sînt trei: sporirea producerii, micşorarea consu- 
mației şi... mai puţini copii. Cu alte cuvinte: 
cine nu vrea să fie sărac, trebue să devie hogat. 
ȘI după ce expune teoria lui Malthus, Proudhon 
zice: 

„lată în expresiunea sa cea mai clară şi mai 
„obscură, cea mai decizivă şi mai dezesperantă, 
„mitul final al economiei politice, coroana pro- 
„prietăţii, alegoria muncii şi a familiei. Omeni- 
„rea se consumă şi piere prin exerciţiul facultă- 
„ților sale de viaţă; dacă s'ar putea pune un ter- 
„men sinuciderii sale, ea ar înceta de a exista.... 
„Dar principiul lui Malthus cade în mod vădit în 
„cazul tuturor antinomiilor; şi, după principiile 
„voastre (ale economiştilor malthusiani), după a- 
„ceastă teorie a termenilor opuși (d'après cette 


10) Système des contradictions économiques on Phi- 
losophie de la misère 2 vol. ed. II 1850. 

„théorie des contraires) socotită ca infailibilă, an- 
„tagonismul dintre progresul populaţiei şi al pro- 
„ducţiei nu dovedeşte decît existenţa unui prin- 
„cipiu de echilibru, pe care ştiinţa trebue să-l 
„descopere“ 1). 

Mizeria într'adevăr există, este un fapt prea 
evident, ca să poată fi negat, şi există din cauza 
insuficienţii subsistențelor; dar cu această afir- 
maţie problema nu-i rezolvită. Trebue să căutăm 
cauzele cari produc insuficienţa subsistențelor şi 
deci mizeria. Malthus nu şi-a pus chestiunea în 
felul acesta, şi de aceia n'a rezolvit-o. 

Proudhon distinge două perioade în existenţa 
omenirii: sălbătăcia şi civilizaţia. In starea de 
sălbătăcie, omul trăeşte cu produsele naturale ale 
solului şi cu carnea animalelor; dar cînd aceste 
provizii se sfîrşesc, cu alte cuvinte cînd vine mi- 
zeria, ea este cauzată de lene, de inerția facultă- 
ţilor omului, care nu cunoaşte munca şi nu ştie 
cum să utilizeze în folosul său forţele naturale. 
In acest înţeles, mizeria este prematurată şi anor- 
nală. Mizeria actuală însă, a societăţilor civilizate, 
este de altă natură. Astăzi nu lipseşte munca, 
după cum lipsea în starea de sălbătăcie, şi cauza 
mizeriei nu trebue căutată în însuş omul, ci în 
organizarea muncii, adecă în necesitatea ei de 
a se determina şi defini. Astfel pusă, problema 
se prezintă cu totul altfel decît în sistemul mal- 
thusian. 

„Chestiunea nu e de a se şti— spune Prond- 
„hon— în ce mod munca va alunga mizeria pri- 
„mitivă, care a dispărut de mult; ci cum să elimi- 
„năm pauperismul, care rezultă din defectele pro- 
„prii ale muncii, sau mai exact, din falsa orga- 
„nizaţie a muncii, a economiei politice“ 12), 


11) Op. citat vol. II pag. 306—307. 
12) Op. citat vol. II pag. 316. 

Aceste defecte se găsesc în felul de a fi al 
formelor sau categoriilor de muncă, cari după 
Proudhon sînt: diviziunea muncii, maşinele, con- 
curenţa, monopolul, statul sau centralizarea, li- 
berul schimb, creditul, proprietatea şi comuni- 
tatea. Fiecare din aceste forme de muncă, prin 
natura lor actuală şi prin funcţionarea lor anor- 
mală, contribue la producerea mizeriei, adecă a 
dezechilibrului dintre populaţie şi subsistenţe. 
Din examinarea lor în parte Proudhon scoate ur- 
mătoarele regule, pe cari le opune malthusianis- 
mului : 

1). Munca, sintetizînd şi regulînd toate orga- 
nele sale, posedă în ea însăşi facultatea de a în- 
mulţi mijloacele noastre de existenţă într'o can- 
titate totdeauna superioară nevoilor noastre, și 
prin urmare de a spori mereu buna noastră stare, 
oricare ar fi creşterea populaţiei; 

2 . Mizeria rezultă exclusiv în starea de ci- 
vilizaţie, din antagonismul economic, după cum 
în starea de sălbătăcie era consecinţa lenei; 

3). Pauperismul ne mai fiind de temut într'o 
societate regulată, unica chestiune ce trebue să 
se rezolve este aceasta: care este legea de echili- 
bru între populaţie şi glob (mijloacele de exis- 
tență). 

Aceste concluzii, după Proudhon, dovedesc 
decăderea economieï politice. 

Punîndu-şi întrebarea, care este principiul de 
echilibrare a populaţiei cu mijloacele de exis- 
tentă. Proudhon caută să stabilească mai întîi 
falsitatea acestui principiu în sistemul lui Mal- 
thus. După acesta obstacolele preventive şi re- 
presive, dintre cari mai principale sînt: foame- 
tea, epidemiile şi războaele, constituesc princi- 
piul de echilibrare al populaţiei. Cînd populaţia 
întrece limita mijloacelor de subsistenţă, obstaco- 
lele represive intervin spre a o aduce la nivelul 

lor, iar rezerva morală tinde să o împiedice de 
a lua proporţii aşa de mari. 

Dar acest principiu nu are de efect stabilirea 
unui echilibru, pentru că el consistă într'o con- 
strîngere. Natura îl determină pe om la fecun- 
ditate, societatea îi poruncește moderație şi chiar 
sterilitate, şi omul nu ştie ce să facă. Este acesta 
echilibru? se întreabă Proudhon. Apoi reme- 
diul lui Malthus este o acuzare în contra provi- 
denţii şi religia trebue să-i fie duşmană. Şi în 
sfîrşit, remediul lui Malthus este impracticabil şi 
neputincios: impracticabil, pentru că tinereţea nu 
poate lîncezi, oricare ar fi sancţiunea: neputin- 
cios, peniru că mizeria fiind efectul organizaţiei 
sociale şi nu a creşterei populaţiei, ea va exista 
independent de creşterea sau descreşterea popu- 
laţiei. 

Problema principiului de echilibrare a popu- 
laţiei rămîne deci întreagă şi reclamă o soluție, 
care este cu atît mai greu de găsit, cu cît dezvol- 
tarea actualei organizări a muncii produce un 
nou fenomen, pe care Proudhon îl numeşte : agra- 
varea muncii, şi care consistă în micşorarea rela- 
tivă a producerii cu toată sporirea ei colosală 
absolută. 

„Intro societate organizată, spune Proud- 
„hon 13), suma muncii, deşi pare că se micşo- 
„rează din pricina maşinelor, a diviziunii mun- 
„Cii etc..., sporeşte totuşi continuu şi pentru mun- 
„citorul colectiv şi pentru fiecare individ în parte, 
„Şi aceasta prin faptul şi în virtutea dezvoltării 
„economice. Astfel că, pe măsură ce industria 
„se perfecţionează graţie ştiinții, artei şi organi- 
„Zării; pe măsură ce munca. creşte în intensitate 
„Și în durată (calitate şi cantitate); cu atît se mic- 
„şorează producţiunea relativă. 


13) Op. citat vol. II pag. 352, 

Şi cum să se poată desfiinţa mizeria, dacă 
nu se poate produce mai mult? Dar această între- 
bare este intim legată de o alta: ce relaţie există 
între încetinirea producţiunii, ca efect al creşterii 
muncii, şi între populaţie? Relaţiunea aceasta a 
stabilit-o şi Malthus, iar Proudhon mai adaogă, 
că principiul vieţii, care prezidă la crearea valo- 
rilor, prezidă şi la reproducerea speciei omenești. 
Consecința acestei idei este antagonismul dintre 
muncă şi iubire. Exerciţiul facultăţii industriale 
dăunează facultăţii prolifice şi viceversa. Cel 
mai puternic antiairodisiac este munca. Și con- 
cluzia lui Proudhon este aceasta: 

„Eu mă ţiu de această formidabilă lege a 
„agravării muncii, şi rog să mi se răspundă ce 
„va deveni irezistibilul progres, care împingîn- 
„du-ne cu o forţă victorioasă să sporim fără în- 
„cetare capitalul şi buna stare, întîrzie mereu a- 
„tingerea scopului, ne îngreuiază mereu sarcina. 
„Din două una: sau omenirea va deveni prin 
„muncă o societate de sfinţi, sau civilizaţia nu 
„va fi, prin monopol şi mizerie, decît un iad i- 
„mens. După cum merg lucrurile, dacă nu va in- 
„terveni o reformă, care să schimbe cu totul con- 
„diţiunile de muncă şi de salar, orice sporire a 
„muncii şi deti orice creştere a avuţiei va deveni 
„curînd imposibilă. Cu mult înainte ca pămîntul 
„să fie complect ocupat, producerea se va opri: 
„pauperismul şi crima vor creşte mereu“! . 

Aceasta este încheerea dezolantă a lui Prou- 
dhon, care este însă mult atenuată de convingerea 
lui în necesitatea unei transforimări sociale, de 
natură a remedia răul şi a pune capăt mizeriei, 
căci, încăodată, pauperismul, după Proudhon, 
este rezultatul nu a creşterii populaţiei, ci a vi- 
ciilor organizaţiei muncii. 


14) Op. citat vol. II pag. 373—74. 16 

Edi 


Cunoscutul scriitor rus N. Tehernychewsky 
este un antimalthusian tot atît de hotărît, pe cît 
a fost de energic şi consecvent pănă la martiraj în 
revoluţionarismul său. El se ocupă de problema 
populaţiei în raport cu legea productivităţii cres- 
cînde a solului, într'o lucrare interesantă şi rigu- 
ros științifică 15), în care face critica principii- 
lor“ lui Stuart Mill. 

Tehernychewsky susţine, că teoria lui Mal- 
thus după care populaţia tinde să se înmulțească 
în progresie geometrică şi se dublează la fiecare 
25 de ani, se întemeiază pe un calcul lipsit de 
seriozitate, ca şi progresia aritmetică a creşterii 
produselor agricole. In toată lucrarea lui Malthus 
nu se găsesc fapte sigure, din care să se poală 
deduce cele două progresii, şi deşi statistica era 
pe vremea lui abia la început, i-ar fi putut pro- 
cura date mai concludente, pe cari Malthus le-ar 
fi găsit poate, dacă nu era condus de sentimentul 
politic al apărării ordinei economice în contra 
atacurilor reformatorilor de pe atunci. lar cînd 
maï tîrziu, după ce îşi formulase teoria, cercetă, 
datele statistice, a cules tot ce a putut şi a înlă- 
turat tot ce nu i-a convenit, spre a da teoriei sale 
o alură ştiinţifică și o bază sigură. 

Tchernychewsky se ocupă mai întăi de pro- 
gresia aritmetică a creşterii produsului agricol, 
care faţă de progresia geometrică a înmulţirii oa- 
menilor, stabileşte un deficit, ce ia, în teoria lui 
Malthus, proporţii enorme ; şi găseşte că, chiar 
în ipoteza că populația s'ar dubla în 12 ani, încă 
ameliorările menţinîndu-şi cursul lor normal din 
ultimele 3 4 secole, pot evita cu totul deficitul 
despre care vorbeşte Ì Malthus. 

Și dacă deficitul produsului agricol nu se 


, 


15) L'économie politique jugée par la science 1874. 

produce față de dublarea populaţiei într'o pe- 
riodă de 12 ani, cu atît mai mult nu poate fi 
vorba de acest deficit în ipoteza malthusiană, 
după care populaţia se dublează în 25 de ani. 
Deci, dacă Tehernychewsky ar tinde numai la 
combaterea teoriei lui Malthus, el s'ar putea o- 
pri la această concluzie. Cum însă el vrea să 
descopere adevărul, procede mai departe la cri- 
tica progresiei geometrice a înmulţirii oame- 
nilor. 

De unde a dedus Malthus progresia geome- 
trică şi perioda de 25 de ani? Din observaţia, 
înmulţirii populaţiei în Statele-Unite ale Ame- 
ricei de Nord. Dar înmulţirea repede a popula- 
ției din această ţară în timpul lui Malthus nu 
se datorește numai creşterii sale naturale, după 
cum arată foarte bine Godwin, ci şi imigrației. 
lar cînd partizanii lui Malthus recunosc că acesta 
a neglijat influența imigrației şi stabilesc pentru 
Statele-Unite o periodă de dublare a populaţiei 
de 29 de ani, Tchernychewsky se întreabă, cum 
se poate, ca pe baza acelorași date să se ajungă 
la deducţii numerice atît de diferite? Aceasta îl 
face pe dînsul să cerceteze din nou statistica 
populaţiei Statelor-Unite și a altor ţări, ajun- 
gînd la concluzia că, ţinînd seamă de procentul 
nașterilor şi al deceselor, de forța de fecundi- 
tate a femeilor, populaţia nu se poate dubla de- 
cît într'o periodă de 35—40 de ani, şi încă în 
țările civilizate, în cari mizeria este un factor 
puternic de prolificitate. Aceasta înseamnă însă, 
că progresia geometrică a lui Malthus este o chi- 
meră şi că suprapopulaţia nu sar putea pro- 
duce decît foarte tîrziu, peste vre-o 500 de ani. 
„Aceasta însă nu e treaba noastră; nouă ni-i 
„de-ajuns să ne convingem, că ororile cu cari 
„am fost ameninţaţi „cu toate ideile și obiceiu- 
„rile astăzi dominante, nu sînt decît niște fan- 

„tome ridicule, nu numai pentru noi, ci şi pen- 
„tru urmașii noştri timp de mai multe secole“: . 
Prin urmare mizeria actuală nu se datorește 
înmulțirii prea mari a oamenilor, ci altor cauze, 
şi anume defectelor organizării economice; căci 
în nici un caz, spune Tchernychewsly, defici- 
tul produsului agricol nu provine din imposibi- 
litatea naturală de a-l evita, ci din raporturile 
existente între capitalul fix şi profit şi între 
populaţia agricolă şi totalul populaţiei. 

Este ştiut că o parte a produsului trebue să 
fie destinată perfecţionării mijloacelor de muncă, 
adecă să fie transformată în capital fix. Acea- 
stă operaţiune este utilă populaţiei luată în ge- 
neralitatea ei, pentru că are de efect sporirea 
produsului. Dar cînd sporirea acestui produs nu 
este în proporţie cu cheltuelile necesitate de per- 
fecționarea mijloacelor de muncă, atunci capita- 
lstul nu face această transformare a profitului 
în capital fix, urmînd a-l consuma neproductiv, 
cea_ce dăunează producerii şi populaţiei. Pe de 
altă parte, în ţările civilizate populaţia orașelor 
creşte mai repede decît populaţia agricolă, ceia 
ce înseamnă, că proporţia creşterii populaţiei a- 
gricole se micşorează faţă de aceia a populaţiei 
în genere. Şi cum la oraşe sînt mulţime de oa- 
meni, cari nu produc nimic, fie că n'au ocupaţii, 
fie că au ocupaţii neproductive, dar cari cu toţii 
sînt consumatori, lucrurile trebue să meargă anor- 
mal. Acestor două cauze mai ales se datorește, 
după Tchernychewsky, deficitul produsului a- 
gricol. 

Aceste cauze însă nu sînt naturale, ci sociale, 
şi de aceia Tchernychewsly zice: 

„Dacă ţinem seamă de puterea acestor două 
„împrejurări, vedem, că deficitul produsului a- 


16) Zekernychewsky : Op. citat pag. 438. 

„gricol este inevitabil—cum spunea şi Malthus— 
„decît că acest deficit nu este, în societăţile ci- 
„vilizate, efectul legilor naturii, ci numai a aces- 
„tor împrejurări, cari atîta timp cît există nu 
„poate fi evitat, indiferent dacă populaţia se în- 
„mulţeşte sau nu“17). 

Aşa fiind, Malthus era cu totul greșit, cînd 
credea, că pricina mizeriei este amorul fizic, şi 
că remediul ei ar fi abstinenţa. Cauze sociale, şi 
nu legi organice inerente naturii omeneşti, pro- 
duc mizeria. A cere naturii omenşti să se abţie 
de la funcţionarea ei normală este imposibil şi 
naiv. Malthus a adus, ce-i drept, un mare servi- 
ciu ştiinţii cu tot modul lui greșit de a vedea ches- 
tia; sfaturile sale însă nu pot [i utilizate, pentru 
că au un puternic adversar în însăş natura ome- 
nească. 

$ 

Tot antimalthusian este şi marele agitator 
şi politic socialist Ferdinand Lassalle, care com- 
bate malthusianismul cu aşa numita lege de a- 
ramă a salarului (das eherne Lohngesetz,. După 
Lassalle 15) mizeria claselor myncitoare se da- 
toreşte nu înmulţirii lor excesive, ci legii în 
virtutea. căreia salarul este întotdeauna limitat la 
echivalentul subsistenţelor strict necesare existen- 
ţii muncitorilor. Oscilaţiunile lui, căci salarul nu 
este totdeauna constant, se produc în jurul aces- 
tui strict necesar fără a-l întrece sau a se cobori 
"cu mult. . 

Cînd conjectura economică este bună, cînd 
cererea de marfă este mare, salarul se urcă şi 
situația claselor muncitoare se îmbunătăţeşte. A- 


17) Op. citat pag. 491—92. i 

18) Offenes Antwortschreiben an das Centralkomitee 
zur Berufung eines allgemeinen deutschen Arbeiterkon- 
grcsses zu Leipzig. 1863. 

ceastă urcare însă nu poate dura mult, căci popu- 
laţia muncitoare se înmulțeşte şi oferta de 
braţe mărindu-se, preţul muncii, salarul, va tre- 
bui să cadă fie la nivelul dintii, fie chiar mai 
jos, adică la maï puţin decît echivalentul strictu- 
lui necesar. Dar nici această stare precară nu 
poate dăinui multă vreme, după cum starea pros- 
peră anterioară n'a putut dura, din cauza împu- 
ținării populaţiei muncitoare provenită  dintr'o 
mare mortalitate sau din emigraţii sau din absti- 
nenţa de la căsătorii. Aşa că în definitiv oferta 
de braţe micşorîndu-se, cererea lor relativ spo- 
reşte, valoarea muncii se urcă şi odată cu ea şi 
salarul, care se poate urca şi peste echivalentul 
strictului necesar, dacă cererea de muncă va li 
mare. 

In modul acesta salarul variază după jocul 
cererii şi al ofertei, oscilînd de-asupra sau sub 
strictul necesar existenţii lucrătorului şi tinzînd 
mereu să se egaleze cu acest strict necesar, care 
ar fi salarul real mijlociu. 

Unii scriitori susţin că legea de aramă a 
salarului a lui Lassalle, n'ar fi decît legea sala- 
rului stabilită de Ricardo. Aceşti scriitori fac o 
confuzie regretabilă identificînd două teorii dis- 
tincte. 

Ricardo susţine că munca are un preţ na- 
tural şi un preţ curent. „Preţul natural al mun- 
„Cii este acela, care procură lucrătorilor, în gene- 
„ral, mijloacele de subsistenţă şi de perpetuare 
„a speciei lor fără creştere sau micşorare“!.. 
Preţul natural al muncii depinzînd de preţul sub- 
sistenţelor lucrătorului şi familiei lui, variază în 
raport direct cu preţurile subsistenţelor. El se 
urcă sau se coboară, după cum se urcă sau se co- 
boară preţurile subsistenţelor şi a tuturor obiec- 
telor necesare întreţinerii şi reproducerii lui. 


19) D. Ricardo : Oeuvres complètes pag. 59. 

Preţul curent însă „este prețul pe care-l primeşte 
„realmente lucrătorul după raporturile dinlre o- 
„terte şi cerere“'%). Şi pentru a sezisa maï bine 
deosebirea profundă dintre aceste două preţuri 
ale muncii, cari sînt tot atîtea categorii ale salaru- 
lui, n'avem decît să le raportăm pe fiecare din 
ele la oscilaţiunile preţurilor subsitenţelor. 

Am văzut, că preţul natural variază în ra- 
port direct cu preţurile subsitenţelor, pentru că 
el nu-i decît suma subsistenţelor necesare; preţul 
curent însă variază în raport invers cu preţurile 
subsitenţelor, pentru că dacă preţurile acestora 
se urcă, lucrătorul nu-şi poate procura cu salaru, 
său decît o cantitate mai mică de subsistenţe, și 
deci în realitate, salarul curent este mai mic; și 
viceversa, -cînd preţurile subsitenţelor se coboară, 
salarul curent se urcă. 

Pe cînd deci în concepţiunea lui Ricardo a- 
vem două feluri de salarii, distincte şi prin na- 
tura şi variabilitatea lor în raport cu preţul sub- 
sistențelor; în concepţiunea lui Lassalle n'avem 
decît un singur salar, care mare nici o relaţiune 
cu preţurile subsitenţelor, şi care nu depinde de- 
cît de oferta. şi cererea muncii. l 

Dacă este vorba să căutăm ideia, care l-ar 
fi putut inspira pe Lassalle în formularea legii 
de aramă, apoï o găsim maï uşor în Turgot care, 
înainte şi de Ricardo şi de Adam Smith, a zis: 

„Simplul lucrător, care n'are decît braţele 
„Şi industria sa, nare nimic decît cînd parvine 
„să-şi vîndă altuia munca. El o vinde mai scump 
„sau mai eftin; dar acest preţ mai mare sau mai 
„mic nu atîrnă numai de dînsul, ci rezultă din 
„înţelegerea ce o stabileşte cu acela care-i plă- 
„„teşte munca. Acesta, i-o plăteşte cît mai eftin po- 
„Sibil, şi cum el are alegerea dintr'un număr mare 


20) Ricardo: Op. citat pag. 60. 

„de lucrători, îl preferă pe acela, care lucrează 
„maï eftin. Lucrătorii sînt deci siliți să coboare 
„pretul din cauza concurenții ce şi-o fac. In orice 
„fel de muncă salarul lucrătorului trebue să se 
„limiteze la, aceia ce-i este necesar pentru procu- 
„rarea subsistenții'“' 21). 

Incheind digresiunea şi revenind la teoria 
lui Lassalle, trebue să adăogăm, că în baza legii 
de aramă dînsul afirmă, că mizeria este de natură 
socială şi că este consecinţa inevitabilă a acestei 
legi „crude“, care nu îngădue clasei muncitoare 
putinţa unei stări materiale mai bune. 

„Limitarea salarului mijlociu la cele strict 
„necesare vieţii şi reproducerii ei într'o ţară dată 
„este aşa dar, o repet, legea de aramă şi crudă, 
„care stăpîneşte salarul muncii în situaţiunea 
„actuală 2). 

$ 

Mai interesant de cît Lassalle și fără nici o 
contestare, cugetătorul fruntaş al socialismului 
este Karl Marx, autorul uneia din cele mai va- 
loroase opere de economie socială: Das Kapital, 
în care el face critica producţiunii capitaliste şi 
a circulaţiei avuţiei cu o profunzime de vederi 
uimitoare. 

Pentru Marx, problema populaţiei stă în- 
treagă în compunerea capitalului şi în modul lui 
de funcționare în cursul producerii şi acumulă- 
rii capitaliste. 

Impărțirea clasică a capitalului în capital 
fix şi capital circulant este după Marx superfi- 
cială şi în neputinţă de a ne lămuri procesul de 


21) Turgot: Oeuvres completes—R6flexions .sur la 
formation ct la distribution des richesses ed. Daire 1814 
$ 6 pag. 10. 

22) F. Lassalle: Op. citat pag. 422 în Ferd. Lassalle's 
Reden und Schriften 1893 vol. II. 

producere în loată intimitatea lui. In vederea ex- 
plicării acestui proces de producere Marx distinge 
capitalul constant şi capitalul variabil, cel din- 
tii reprezentînd valoarea mijloacelor de produ- 
cere; cel de-al doilea valoarea forţei de muncă 
adecă suma salariilor? . După cum arată și de- 
numirile date de Marx, capitalul constant rămîne 
acelaș, ca valoare, în cursul procesului de pro- 
ducere, și lucrul este evident, căci pămîntul, ma- 
şinele, materia primă etc... nu-şi schimbă valoa- 
rea, ci numai transmit produsului muncii o parte 
din valoarea lor; capitalul variabil însă se schim- 
bă, de oarece suma salariilor este prin natura eï 
o cantitate variabilă. Aceasta se vede mai bine 
stuuiind procesal acumulării capitaliste, căci dacă 
în procesul de producere capitalul constant ră- 
mîne acelaş, în procesul acumulării el sporeşte 
alături de o micşorare relativă a capitalului va- 
riabil. 

Invenţiunile şi perfecţionările technice, cari 
sporesc productivitatea au de rezultat nu numai 
uşurarea producerii şi sporirea produsului, ci şi 
micşorarea cantităţii de forţă de muncă ce nece- 
sită acea producere şi acel produs. Această mic- 
şorare a forţei de muncă se resfrînge asupra sa- 
lariilor, întrucît micşorează capitalul variabil, 
care, după cum am spus, este suma salariilor. 
Un exemplu ne va lămuri mai bine. Un capita- 
list plasează în întreprinderea sa un capital, să 
zicem de 100,000 lei. Din acest capital el desti- 
nează, de pildă, 50,000 pentru instalaţii, maşini, 
materie primă, constituind capitalul constant; iar 
restul de 50,000 pentru plata lucrătorilor, consti- 
tuind capitalul variabil. In cursul producerii ca- 
pitalul constant rămîne acelaş, pentru că insta- 


23) Das Kapital: Kritik der politischen Oekonomie 
ed. 5-a 1903 Vol. I pag. 576. 

laţia, maşinele, materia primă au tocmai valoa- 
rea egală cu preţul construirii sau cumpărării 
lor; dar capitalul variabil se schimbă, pentru că 
salariile lucrătorilor sînt supuse fluctuaţiilor o- 
fertei şi cererii, şi urcarea sau coborirea lor mă- 
resc sau micşorează capitalul variabil. 

Rațiunea de a fi a capitalului însă e acumu- 
larea. Capitalul nu rentează! şi nu este capital dacă 
nu se acumulează, dacă nu sporeşte. Capitalul 
pus în exploatare de capitalistul nostru va tre- 
bui să producă un spor, să zicem de 20,000 lei, 
pe care Marz îl numeşte plusvaloare. Acest spor 
se adaogă la capital, şi astfel capitalistul continuă 
întreprinderea sa cu un capital de 120,000 lei, 
Naşte însă întrebarea: la care dintre cele două 
categorii ale capitalului se adaogă plusvaloarea? 
Răspunsul la această întrebare dezvălue secre- 
tul acumulării capitaliste. 

Capitalistul, care este în neîntreruptă con- 
curenţă cu ceilalţi producători similari, este silit 
să-şi perfecţioneze mereu mijloacele de produ- 
cere, pentru a putea produce cît mai mult, cît 
mai bine, cît mai ieftin posibil. Plusvaloarea prin 
urmare el o destinează cumpărării unor maşini 
mai perfecţionate, unei instalaţii mai proprii. 
Dar cu aceste maşini el produce aceiaş cantitate 
de marfă cu o putere de muncă mai mică, sau o 
cantitate de marfă mai mare cu aceiaş putere de 
muncă. În cazul dintîi el va licenţia o parte din 
lucrători, şi astfel capitalul variabil se va mic- 
şora; în cazul de-al doilea capitalul variabil va 
rămîne acelaş, dar capitalul constant va spori, 
Obişnuit se întîmplă, că sporul capitalului cons- 
tant este mai mare decît al capitalului variabil. 
În exemplul nostru din plusvaloarea de 20,000 
lei, capitalul constant va spori cu 15,000 pe cînd 
capitalul variabil numai cu 5000. 

Dar acumularea continuă. Din produsul ur- 

mător, care este să zicem 30,000, capitalul cons- 
tant creşte cu 20,000 iar cel variabil numai cu 
10,000, ş. a. m. d. Cu alte cuvinte, dacă la înce- 
put procentul de capital constant și capital varia- 
bil pus în întreprindere era egal, de 500/, în 
cursul acumulării, capitalul constant creşte la 
65,000 şi apoi la 85,000, pe cînd capitalul varia- 
bil creşte numai la 55,000 și apoi la 75,000. Dacă 
am urmări acumularea capitalistă în mișcarea, 
neîntreruptă, am observa sporirea absolută a ca- 
pitalului constant şi scăderea, relativă a celui va- 
riabil; procentul celui dintîi urcîndu-se la 55, 
60, 70 la sută din capitalul total, iar procentul 
celui de-al doilea din capitalul total micşorîndu- 
se la 45, 40, 30 la sută. 

De aceia Marz zice: 

„Această schimbare în compunerea technică 
„a capitalului, creșterea în cantitate a mijloace- 
„lor de producere comparată cu cantitatea iorţei 
„vie de muncă, se reflectează în compunerea sa 
„ca valoare, în creşterea părţii constante a capita- 
„lului pe seama părţii sale variabile“2:). 

lar maï apoi: 

„Cu acumularea capitalului se dezvoltă mo- 
„dul.de producere specific capitalist şi cu modul 
„de producere specific capitalist se dezvoltă acu- 
„mularea capitalului“ 2). 

Acumularea capitalurilor are de rezultat cen- 
tralizarea, lor încît mai puţine mîni, capitalurile 
mari înghițind pe cele mici (Die grösseren kapi- 
tale schlagen daher die kleineren), azvîrlind pe 
piața muncii ca proletari, ca simpli posesori ai 
forţei de muncă, pe foștii mici capitalişti, cari 
n'au putut rezista concurenţii celor mai mari. 

Cu elementele deduse din acumularea capi- 


24) Das Kapital vol.I pag. 587. 
25) Op. citat vol. I pag. 589. 

talului și din mişcarea părţilor lui componente, 
Marx explică problema populaţiei şi fenomenul 
iperdemiei, care după Malthus se produce în vir- 
tutea unei legi naturale, şi anume, a tendinței 
oamenilor dle a ge înmulţi mai repede decît mijloa- 
cele de subsistenţă. Dacă în sistemul lui Malthus 
iperdemia se datoreşte creşterii prea mari a popu- 
lațieï în raport cu mijloacele de subsistență, în 
sislemul lui Marx iperdemia este reflexul în 
populație a mişcării, schimbării şi acumulării ca- 
pitalului. l 

Clasele muncitoare, căci în sînul lor se pro- 
duce iperdemia, n'au alt mijloc de existenţă decît 
forța de muncă, respectiv salarul. Salarul însă, 
care nu este în totalitatea lui decît capitalul va- 
riabil, se micşorează în cursul acumulării capita- 
liste, şi cu cît acumularea progresează, se face 
pe o scară mai întinsă, cu atît suma salariilor, a- 
decă suma cantităților mijloacelor de subsistenţă 
ale lucrătorilor, scade relativ cu capitalul cons- 
tant, deşi se măreşte privită în mod absolut şi 
în raport cu suma salariilor anterioare. De aici 
rezultă, că cererea reală de muncă depinde nu 
de cantitatea capitalului social plasat în între- 
prinderi productive, ci de cantitatea capitalului 
variabil; pe cînd cererea relativă de muncă de- 
pinde de cantitatea capitalului variabil în raport 
cu cantitatea totală a capitalului. Dacă partea 
constantă a capitalului este de 100,000 de lei, 
iar partea lui variabilă numai de 50,000, atunci 
cererea relativă de muncă este ca 2:1, adecă în 
proporţie de jumătate la capitalul social, pe cînd 
cererea reală este aceia necesitată de un capital 
de 50,000 de lei. Oricîţi lucrători vor fi în plus 
de numărul cerut de acest capital, ei vor fi su- 
pranumerari. 

In cursul acumulării însă capitalul variabil 
scăzînd şi cererea reală de muncă va scădea, şi 

deci încă un plus de muncitori vor deveni su- 
pranumerari. Nu populația se înmulțește prea 
tare, ci creşterea reală de muncă scade în raport cu 
cea relativă; capitalul variabil destinat lucrători- 
lor se micşorează față de capitalul social. 

Dacă o conjectură comercială bună, sau crea- 
rea unei nouă industrii atrage o parte din popu- 
laţia muncitoare supranumerară dîndu-i de lucru, 
progresul acumulării capitaliste însă îşi va pro- 
duce imediat efectul respingînd un număr mai 
mare sau mai mic dintre muncitori, cari vor că- 
dea în categoria supranumerarilor. 

In felul acesta se formează suprapopulaţia, 
pe care Marx o numește relativă, de oarece pro- 
vine din situaţia şi funcţionarea capitalului so- 
cial, din creşterea şi acumularea lui progresivă, 
fără a fi, cum pretinde Malthus, efectul unei legi 
naturale şi imuabile. O asemene lege a popula- 
ției nu există. 

„Aceasta este legea proprie modului de pro- 
„ducere capitalist, după cum de fapt fiecare mod 
„istoric de producere are o lege a populaţiei is- 
„torică, specială și numai lui aplicabilă. O lege 
„abstractă a populației nu există decît pentru 
„plante și animale şi numai întru cît nu le înfluen- 
„tează omul“ %). 

Această suprapopulaţie relativă constitue o 
adevărată armată de rezervă, care-i procură ca- 
pitalului rezervele de muncă de cari are nevoie 
fie pentru o mai desăviîrșită valorificare, fie pen- 
tru reducerea, salariilor la minimum posibil. Cînd 
producerea de mărfuri este într'o fază înfloritoare 
şi necesită o mai mare cantitate de forţă de mun- 
că, armata de rezervă stă la dispoziţia capitalu- 
lui spre a-i furniza munca necesară. In cursul u- 
nei asemene periode armata de rezervă scade, 


26) Karl Marx : Op. citat vol. I pag. 5%. 


www.dacoromanica.ro 


— 254 — 


capitalul variabil creşte şi odată cu el şi salariile 
se urcă. Cînd însă producerea stagnează sau e 
în descreştere, armata de rezervă creşte, concu- 
renja între lucrători creşte şi ea, iar salariile scad 
la minimum posibil. In această elasticitate a 
suprapopulaţiei relative stă tot secretul cursului 
salariilor, şi nu, cum cred economiștii ortodoxi 
şi Malthus împreună cu ei, în creşterea excesivă 
a populaţiei după normele indicate de ofertă şi 
de cerere. 

Din pricina cauzelor ce o produc cît şi din 
pricina elasticităţii sale suprapopulaţia relativă 
se prezintă sub formele cele mai varii. Totuşi 
trei forme se pot distinge perpetuu şi anume: 
suprapopulaţia flolantă, latentă şi permanentă. . 

Dacă armata de rezervă este cînd atrasă cînd 
respinsă din fabrici, sporind în definitiv numă- 
rul lucrătorilor activi, avem suprapopulaţia flo- 
tantă. Această formă de suprapopulaţie se ob- 
servă de obicei în acele industrii, în cari se ex- 
ploatează mai ales munca adolescenților, cari, 
cînd ating vrîsta maturității sînt în cea mai mare 
parte respinşi şi înlocuiţi cu alte elemente mun- 
citoare mai tinere. 

In stare latentă, suprapopulaţia există mai 
ales la ţară şi se vădeşte din emigraţiile popu- 
laţiei rurale la oraşe, provocate de industriali- 
zarea agriculturii şi de prefacerea sistemului de 
producere agricol într'un sistem de producere ca- 
pitalist. 

Insfîrşit suprapopulaţia permanentă, care 
„oferă capitalului un izvor nesecat de putere de 
muncă disponibilă“, se recrutează din armata ac- 
tivă a muncii, şi anume dintre muncitorii ale 
căror ocupaţiuni sînt neregulate din pricina pu- 
terii de atracţiune şi de respingere a capitalului 
şi al cursului ascendent sau descendent al indus- 
triilor. Viaţa acestei suprapopulaţii este din cele 

mai nesigure şi mai rele; muncitorii, cari o for- 
mează muncesc cînd au de lucru cît mai mult 
posibil pentru un salar derizoriu, şi se reproduc 
extraordinar de mult. 

„Această lege a societăţii capitaliste ar pă- 
„rea absurdă printre sălbateci şi chiar printre 
„coloniștii civilizaţi. Ea ne aminteşte reprodu- 
„Cerea enormă a unor animale individual slabe 
„ȘI istovite“ 27). 

Şi peniru a rezuma toate aceste clemente 
principiale ale suprapopulațieï relative, ca rezul- 
tat al producerii şi acumulării capitaliste, Marx 
zice: 

„Cu cît e maï mare avuţia socială, capitalul 
„în funcţiune, cuprinsul şi energia creşterii lui, 
„cu atît creşte şi numărul absolut al proletariatu- 
„lui şi forța productivă a muncii sale, şi deci şi 
„armata industrială de rezervă. Forţa de muncă 
„disponibilă se dezvoltă din aceleaşi cauze ca 
„„Şi forţa de expansiune a capitalului. Cuantumul 
„proporţional al armatei industriale de rezervă 
„creşte astfel cu potenţele avuţiei. Dar cu cît 
„e mai mare această armată de rezervă în raport 
„cu armata muncitorilor activi, cu atît mai e- 
„normă este suprapopulaţia consolidată, a că- 
„rei mizerie e în raport invers cu sforţările eï 
„de muncă. Insfîrşit, cu cît e mai mare pătura 
„săracă (die Lazarusschichte) a clasei munci- 
„toare şi a armatei industriale de rezervă, cu 
„atît se măreşte şi pauperismul oficial. Aceasta 
„este legea absolută, generală a acumulării ca- 
„pitaliste“ %). . 

Aşa dar după Karl Marx suprapopulația este 
relativă, şi produsă de acumularea capitalistă, 
adecă efectul unui complex de cauze, cari se sin- 


27) K. Marx : Op. citat vol. I pag. 608. 
28) Op. citat Vol. I pag. 609. 

tetizează în legea acumulării capitalului. Nu este 
adevărat, că suprapopulaţia are drept cauză în- 
mulţirea prea repede a speciei omenești în vir- 
tutea unei legi naturale, după cum susţine Mal- 
thus. O asemene lege naturală nu există, ci fie- 
care organizare socială are legea ei istorică a 
populaţiei. 

Concluziile lui Karl Marx, deşi nu sînt în- 
chegate într'o formulă, care să exprime legea de 
înmulţire a populaţiei în societatea capitalistă, 
sînt însă de o importanţă covîrşiloare pentru teo- 
ria populaţiei şi au dat malthusianismului o lo- 
vitură mortală. Ele ne vor servi ca date sigure în 
formularea legii populaţiei ce vom încerca. 

In ce priveşte pe Malthus, Karl Marx il nu- 
mește „maistru al plagiatului“, teoria 1ui „un 
plagiat neruşinat“* seine ganze Bevölkerungs- 
theorie ist ein schamloses Plagiat); iar opera 
lui, în prima ei formă, apărută la 1798, „nu-i de 
„cît un plagiat superficial de şcolar în stil de- 
„Clamator de popă (ein schiilerhaft oberflăchli- 
„Ches und ptăffisch verdeklamirtes Plagiat din 
„De Foe, Sir James Steuart, Townsend, Franklin, 
„Wallace etc.. şi nu conţine nici o idee origi- 
„nală“ 30). 

iE 

Ca şi Marx, Carl Rodbertus-lagetzou:!) sus- 
ține că pauperismul şi crizele comerciale se da- 
toresc „organizaţiei economice actuale în care, 
„alături de productivitatea crescîndă a muncii 
„salarul claselor muncitoare devine o parte tot 
„mai mică a produsului național“ 2). 


29) Op. citat Vol. I pag. +71 nota 325. 

30) Op. citat Vol. I pag. 580 nota 15, 

31) Schriften + Vol. 1899. 

32) Op. citat vol. III. Sociale Briefe an von Kirch- 
mann. I Brief, Vorwort pag. 94. 

Propunîndu-și să cerceteze cauzele pauperis- 
muluï Rodbertus zice, că sărăcia e în continuă 
creştere şi că în unile ţări creşte în proporție maï 
mare decît populaţia. De asemenea a crescut şi 
avuţia naţională. Astfel că, clasele muncitoare 
sînt lovite de o adevărată soartă nefericită. Teo- 
ria, prin care Malthus se încearcă să explice pau- 
perismul e falsă, întru cît se întemeiază pe teoria 
rentei a lui Ricardo, după care se pun în va- 
loare întîi pămînturile mai bune şi apoi cele mai 
proaste, determinîndu-se astfel o scădere a pro- 
ductivității agricole. 

„Eu susţin în contra lui Malthus, spune Rod- 
„bertus 5), că diferitele categorii de pămînt se 
„ridică mereu în regulă generală, că pămîntul de 
„categoria a ipatra devine cu timpul de categoria 
„a treia, acesta de categoria a doua, iar acesta 
„din urmă de categoria întîia, şi astfel agricul- 
„cultura. înlocuind mașinele de a treia catego- 
„rie cu acelea de-a doua—(Rodbertus ia maşi- 
„mele ca termen de comparaţie a pămîntului) în- 
„trebuinţează maşini din ce în ce mai produc- 
„tive“. 

Rodbertus are toată încrederea, că produc- 
tivitatea pămîntului va creşte din ce în ce; dar 
acest fapt nu poate împiedeca producerea paupe- 
rismului, de oarece salarul muncii scade pe mă- 
sură ce creşte profitul capitalului şi avuţia na- 
țională. Pauperismul este efectul organizaţiei ac- 
tuale economice. Această organizaţie trebue 
schimbată, şi cu timpul se va schimba. 

* 


Eugen Diihring, care are multe puncte de 
contact cu socialismul, cea ce ne şi determină a-l 
pune în această secţiune, susţine, că teoria lui 


33) Op. citat vol. ati Beleuchtung der socialen 
Frage, III Brief, pag 270. 

Malthus este „o monstruozitate morală“ (ein mo- 
ralisches Mlissgebilde) 3), şi atît teoretic cît și 
practic o teorie reacționară (eine Rückschritts- 
theorie) 3). 

„Caracteristica specifică a erorii malthusia- 
„he, spune Diihring%), nu e în reprezentarea, 
„schematică generală, că populaţia ar întrece cu 
„necesitatea ei naturală condiţiunile de existenţă; 
„Ci în susținerea, că ea, exceptind obstacolele 
„exterioare, ar crește în progresie geometrică, pe 
„cînd mijloacele de subsistenţă nu pot creşte în 
„cel mai bun caz decît în progresie aritmetică“. 
Acestei „„monstruozităţi morale“ îi corespunde 
prostia, că echilibrul dintre populaţie şi subsis- 
tenţe nu poate fi restabilit, decît prin „frumoasa 
trinitate“: foame, ciumă şi război. 

Dühring, îşi întemeiază critica severă ce o 
face malthusianismului pe principiul că, „înmul- 
țirea populaţiei înseamnă sporirea forţelor ei 
productive“, şi că fiecare organizare economică 
are o anumită capacitate a populaţiei. Din a- 
ceastă cauză „capacitatea de populaţie nu poate 
fi sporită, fără ca organizarea economică să ia 
o altă formă“ 31). 

Această teorie, noi am văzut că aparţine lui 
Fr. List şi este după Dühring critica cea mai bună 
ce i se poate aduce doctrinei malthusiane. Pentru 
demonstrarea eï, dînsul procedează ca şi List, 
arătînd relaţiunea intimă dintre forma de organi- 
zare socială pe deoparte şi capacitatea de popu- 
laţie pe de altă parte. 


Mai cunoscut şi mai întemeiat. în critica mal- 
34) Die kritische Geschichte der Nationalökonomie 
und des Socialismus 1900 pag. 189. 

35) Cursus der National-und Socialikonomie 1873 pag 
121—122. 

36) Cursus etc... pag. 120. 

37) Op. citat pag. 107—108. 

thusianismului decît Rodbertus și Diihring este 
economistul american Henry George, care şi-a 
manifestat ideile sale întîi în 1871 întrun pam- 
flet intitulat: Our land and land policy şi apoi 
în 1879 într'o lucrare mai mare, profund știin- 
tifică, care a stîrnit multă senzaţie 3 . 

Secolul al 19-lea, începe Henry George, s'a 
distins printr'o enormă creştere a avuţiei graţie 
descoperirilor şi invențiilor, cari au sporit consi- 
derabil productivitatea muncii şi au înlesnit 
foarte mult schimburile comerciale. Ar fi fost deci 
natural, ca situaţia lucrătorilor să se amelioreze. 
Totuş fenomenul acesta nu s'a realizat. Clasele 
muncitoare au rămas în aceiaş stare de sărăcie, 
fapt, care nu se poate explica decît prin tendinţa 
salariilor de a se cobori la minimum posibil. Dar 
de ce salariile au această tendinţă? Malthusianii 
susțin, că salariile scad, pentru că creşterea popu- 
laţiei este mai mare decît a avuţiei, şi că deci cu 
cît populaţia se va înmulţi mai mult, cu atît sa- 
lariile lucrătorilor vor trebui să scadă. Henry 
George însă se ridică în contra acestei păreri, şi 
susţine, că salariile nu se iau din capital, că 
muncitorul singur își produce salarul său, care 
se ia din produsul muncii ce ezecută şi pentru 
care este plătit, și că aşa fiind el nu poate scădea 
din pricina înmulţirii populaţiei. Mai degrabă ar 
trebui să se întîmple contrarul: cu cît se înmul- 
țeşte populaţia, cu atit salariile ar trebui să se 
urce. Aceasta însă necesită dezlegarea unei alte 
probleme, şi anume: creșterea populaţiei, şi deci 
sporirea preluărilor pentru întreţinerea ei, mic- 
şorează forțele productive ale naturii? 

` Cu această întrebare Henry George intră în 


38) Progress and poverty. Noi ne servim de traducerea 
franceză a lui P. L. Le Monnier apărută la 1837. 

miezul problemei populaţiei şi al doctrinei lui 
Malthus. 

Henry George crede, ca şi Stuart Mill, că 
progresiile lui Malthus nu sînt indispensabile teo- 
riei lui, şi că teoria malthusiană se poate rezuma 
în tendinţa, pe care o are populaţia de a întrece 
limitele mijloacelor de subsistenţă, dacă nu i se 
opune rezerva morală; dar că această tendinţă 
este împiedecată de către chiar limita subsisten- 
telor, peste cari de fapt populaţia nu poate trece. 

„Teoria lui Malthus stabileşte un principiu 
„general, spune Henry George, care explică a- 
„ceste fapte (înmulţirea plantelor, animalelor şi 
„oamenilor, mizeria la populaţiile dense, creș- 
„terea repede a populaţiei în ţările recent exploa- 
„tate etc...) şi altele asemănătoare, şi această ex- 
„plicaţie se potriveşte cu doctrina, care susţine 
„că salariile sînt deduse din capital şi cu toate 
„încheerile ei. După teoria curentă, salariile se 
„micşorează pe măsură ce creşterea numărului 
„lucrătorilor necesită o maï mare împărţire a ca- 
„pitalului; după teoria lui Malthus, sărăcia apare 
„cînd creşterea populaţiei necesită o mai mare 
„împărţire a mijloacelor de subsitenţă. Dacă iden- 
„tificăm capitalul cu subsistenţa şi numărul lu- 
„crătorilor cu populaţia, identificare, ce se gă- 
„seşte în tratatele cunoscute de economie politică, 
„cele două propoziţii sînt identice şi în formă, 
„după cum sînt identice şi în fond“ 39). 

Dar pe lîngă teoria curentă a salariilor, mal- 
thusianismul găseşte un sprijin teoretic şi în teo- 
ria lui Ricardo, după care renta sporeşte din cau- 
za înmulţirii populaţiei şi deci a necesităţilor ei, 
cea ce determină culitvarea pămînturilor tot mai 
puţin productive. Cu alte cuvinte productivita- 
tea solului scade pe măsură ce populaţia şi nece- 


39) Op. citat pag. 90. 

sitățile ei sporesc determinînd astfel urcarea, ren- 
tei. Așa că, din cauza creşterii populaţiei şi pa- 
ralel cu această creştere se observă pe deoparte 
scăderea salariilor iar pe da alta urcarea rentei, 
întrun cuvînt: pauperismul. 

Henry George susţine însă, că faptele pe cari 
se sprijină teoria lui Malthus nu sînt concludente, 
ca, şi analogiile invocate în favoarea ei, şi că sînt 
alte fapte, cari o răstoarnă complect. Nici expe- 
rienţa nici analogia nu confirmă tendinţa popula- 
ției de a se înmulți mai repede decît mijloacele 
de subsistenţă ; iar dacă în ţările nouă cu popula- 
ție rară, sau în ţările vechi cu sistem inechitabil 
de împărțire a avuţiei, tendința de reproducere 
a populaţiei este prea dezvoltată faţă cu mijloa- 
cele de subsistenţă, aceasta nu înseamnă, spune 
Henry Geor ge, că tendința de înmulţire a oame- 
nilor este aceiaş şi la o populaţie potrivit de den- 
să, a cărei avuţie se împarte echitabil şi lupta 
pentru existenţă este mai atenuată. Şi în orice caz 
nici Malthus nici partizanii săi n'au dovedit, că 
tendinţa de înmulţire a populaţiei ar fi unicul 
izvor al pauperismului; după cum nau găsit o 
singură ţară, care să le confirme teoria sub ra- 
portul acestei unice cauze. Dacă doctrina malthu- 
siană ar fi adevărată, de multă vreme pămîntul 
ar fi fost complect ocupat şi n'am putea constata 
acest fenomen, că multe regiuni de pe suprafaţa 
globului sînt încă şi astăzi deşerte. 

După Malthus tendinţa de înmulţire a popu- 
laţiei peste limitele subsitenţelor este o lege uni- 
versală. 

„Dacă această lege este adevărată, ea trebue 
„Să se manifesteze pretutindeni, unde populaţia 
„a atins o anumită densitate, cum e cazul marilor 
„legi naturale. Cum se face atunci, că în re- 
„ligiile şi legislaţiile clasice, în ale Evreilor, E- 
„giptenilor, Indienilor, Chinezilor, la, popoarele 

„cari au format asociaţii puternice, religii şi le- 
„gislaţii, nu găsim o singură încurajare la prac- 
„ticarea constrîngerilor prudente recomandate de 
„Malthus; şi că dimpotrivă înţelepciunea veacu- 
„rilor, religiile lumii au indicat mereu ca o dato- 
„rie civică şi religioasă, tocmai contrarul...? 40). 

Exemplele aduse mai mult de malthusiani 
sînt ale populațiilor Irlandei, Indiei şi Chinei, 
dar ele nu sînt doveditoare pentru că situaţii spe- 
ciale, mai ales din punctul de vedere al organi- 
zaţici politice şi economice, au determinat acele 
distrugeri în masă a populaţiei ţărilor respec- 
tive, cari au dat impresia unui exces de popula- 
ție distrus prin foamete şi mizerie. 

De altfel, așa cum priveşte Malthus fecundi- 
tatea omenească încă nu poate fi vorba de o 
creştere a populaţiei. Dacă X şi soţia lui au 2 
copii, cari la rîndul lor au cîte 2 fiecare, asta încă, 
nu înseamnă că populaţia a sporit, de oarece cei 
4 descendenţi au tot 4 ascendenți. Şi dacă acea- 
stă progresie geometrică continuă la infinit, teo- 
ria lui Malthus este dezminţită. 

Dar dacă faptele sînt împotriva teoriei mal- 
thusiane, cum stăm cu analogiile? 

Malthus afirmă că omul ca şi toate fiinţele 
vieţuitoare, animale şi plante, are o tendinţă na-. 
turală de înmulţire peste limita subsistenţelor, 
dar că el avînd rațiune poate împiedeca o repro- 
ducere excesivă. Această analogie răstoarnă prin- 
cipiul lui Malthus, pentru că pune în evidenţă 
reproducerea mai întinsă a speciilor animale şi 
vegetale, cari servesc omului de hrană, decît re- 
producerea omului însuşi. Pe lîngă aceasta, sub 
raportul limitei subsitenţelor este o deosebire e- 
normă între om şi animal. Omul, care se nutreşte 
cu animale, nu le consumă pănă la distrugerea 


40) Henry George: Op. citat pag. 103. 

speciei lor; dimpotrivă, le cultivă, le înlesneşte 
reproducerea; pe cînd animalele mai mari cari 
se hrănesc cu cele mai mici nu contribue cu nimic 
la înmulţirea acestora. Henry George dă urmă- 
torul exemplu: şi gaița şi omul se hrănesc cu 
pui; dar cu cît vor fi mai multe gaiţe, puii vor 
scădea, pe cînd numărul lor va crește cu cît oa- 
menii vor fi mai numeroşi. 

Prin urmare: | 

„Pe cînd pentru regnul animal și vegetal li- 
„mita subsistenţii este independentă de animale 
„sau plante; pentru om limita subsistenţii oste 
„întrucît e vorba de pămînt, aer, apă, căldură so- 
„lară—în atîrnare de însuşi omul. Aceasta fiind a 
„devărat, analogia ce s'a încercat a se stabili între 
„formele inferioare de viaţă şi între om, este evi- 
„dent falsă, Pe cînd animalele şi vegetalele luptă în' 
„contra limitelor subsisteţii, omul nu poate atinge 
„aceste limite decît atingînd limitele globului“ +). 

Cum rămîne însă cu teoria productivității 
descrescînde a solului, după care, dacă pămîntul 
n'ar produce din ce în ce mai puţin în raport cu 
populaţia mereu în creştere, n'ar mai fi nevoie 
de întinderea culturii şi la alte terenuri decît cele 
actualmente cultivate? Această teorie este falsă 
după Henry George, de oarece omul nu poate nici 
să secătuească nici să micşoreze forţele naturii, 
materia fiind indistructibilă şi forța persistentă. 
Omul, oricît s'ar strădănui, nu poate nici spori 
nici micşora materia şi forţa. George crede, că ex- 
ploatarea, unei întinderi limitate de teren poate 
avea de rezultat scăderea productivităţii lui pen- 
tru cîtva. timp; această posibilitate însă este mic- 
şorată cînd e vorba de o, suprafaţă mai mare de 
teren, şi dispare cu desăvîrşire cînd considerăm 
pămîntul în întregime. Numai limita spaţiului 


41) Henry George: Op. citat pag. 125. 

poate fi limita populaţiei, şi acest pericol nu pre- 
zintă pentru specia omenească nici un interes 
practic. 

Analogia dintre om şi animale cade însă cu 
desăvîrşire, dacă ţinem seamă şi de alte deose- 
biri importante sub raportul trebuinţelor lor şi 
indestulării acestor trebuinţe. 

Pe cînd trebuințele animalelor sînt unifor- 
me şi fixe, ale omului sporesc mereu pe măsură 
ce unile sînt satisfăcute. Şi dacă, pentru a con- 
Suma subsistenţele suplementare animalele tre- 
bue să se înmulțească, omul nu este silit la acea- 
sta, întrucît îşi poate crea nouă trebuinţe. Apoi 
omul după ce-și îndestulează cantitativ trebuin- 
tele, caută să şi le sporească şi să le îndestuleze 
şı calitativ, peritru satisfacerea lui morală sau 
sufletească. Omul nu se mulţumeşte să aibă fruc- 
te şi flori, de pildă, suficiente, ci vrea să le aibă 
de calităţi superioare şi frumoase. De aceia le va 
cultiva, le va altoi, le va reproduce artificial, 
pentru a-şi satisface trebuinţele sale sufletești. 
Aceasta, evident, nu se întîmplă cu animalele. 

De aceia analogia dintre om şi animal, după 
Henry George, nu poate rezista, căci pe cînd ani- 
malele şi celelalte fiinţe vieţuitoare, oricîte sub- 
sistenţe ar avea, nu fac decît să se înmulțească; 
omul se va dezvolta în direcţiunea unei forme de 
viaţă. superioare. „Omul este animal, dar un ani- 
mal plus încă ceva'“4). Şi aceasta contribue la 
determinarea. unui obstacol puternic al înmulţi- 
rii oamenilor. Cu cît buna stare şi dezvoltarea 
intelectuală sporeşte, cu atît reproducerea va di- 
minua. Clasele sărace, deși trăesc în mijlocul ci- 
vilizaţiei şi al avuţiei, duc o viaţă aproape ani- 
mală şi de aceia sînt atît de fecunde. 

„Cu alte cuvinte legea populaţiei se armo- 


42) H. George: Op. citat pag. 130. 

„„nizează cu legea dezvoltării intelectuale, căreia 
„îi este subordonată; astfel că primejdia că oa- 
„menii s'ar găsi într'o lume ce nu-i poate nutri, 
„„nu vine de la natură, ci de la reaua organizaţie 
„socială, care îi condamnă la lipsă în mijlocul 
„„avuţiilor“ 43). 

Şi acum, după ce nici faptele nici analogiile 
nu confirmă doctrina lui Malthus, Henry George 
îşi propune să stabilească ceva mai mult, că fap- 
tele o răstoarnă. 

Am văzut, că după teoria curentă a salarii- 
lor, creşterea populaţiei tinde să reducă sa- 
Jariile şi să mărească sărăcia. Henry George con- 
testă aceasta. El susţine că adevărat este tocmai 
contraul. Cu cît numărul oamenilor este mai 
mare, cu atît îşi pot îndestula trebuinţele mai 
bine. Cauza mizeriei nu-i zgîrcenia naturii ci or- 
ganizaţia socială nedreaptă. Cei tineri nu cer mai 
multă hrană decît cei bătrîni, şi într'o societate 
normal organizată ei pot produce mai mult de 
cît aceştia. Cu cît populaţia e mai numeroasă, 
cu atîta buna ei stare e mai mare, dacă împărți- 
rea avuţiilor sociale se face în mod echitabil; 
aşa că înmulţirea populaţiei este o cauză a avu- 
ției şi nu a sărăciei., 

Aceste propoziţii constitue însăşi problema 
populaţiei, şi Henry George îşi propune să le do- 
vedească pentru a răsturna doctrina lui Malthus. 

El arată că puterea de producere a avuţiei 
creşte cu creşterea; populaţiei şi încă într'o mă- 
sură mult mai mare. Anglia şi Statele-Unite ale 
Americei de Nord sînt dovezi puternice în această 
privință. Avuţia, lor a crescut mult mai repede 
decît populaţia şi graţie numai creşterii popula- 
ției. Trebue însă să facem o rezervă pentru 1n- 
dustriile neproductive, cum sînt îabricaţiunea o- 


43) Henry George : Op citat pag. 132. 

biectelor de lux şi inutile, precum şi unile insti- 
tuţii, cari nu fac decît să consume fie subsistenţe 
fie forţe de muncă. Fabricarea de bijuterii, de 
tunuri, de vapoare de război înseamnă distru- 
gerea unor cantităţi de subsistenţă egale în va- 
loare, iar întreţinerea regimentelor şi a echipa- 
giilor marinei militare este o consumaţie nepro- 
ductivă alături de sustragerea atîtor forţe de la 
munca productivă. „Deci, puterea unui popor de 
„a produce cele necesare vieţii nu trebue să se 
„măsoare după produsele actuale, ci după chel- 
„tuiala de forţe sub toate formele“ +). Aşa că ar 
fi absurd, şi faptele dovedesc această absurditate, 
de a susţine împreună cu Malthus, că forțele pro- 
ductive scad paralel cu creşterea populaţiei şi din 
cauza ei. 

Mişcarea salariilor şi sărăcia nu se pot deci 
atribui productivităţii descrecînde a forţelor na- 
turii, ci legilor de distribuţie a avuţiei sociale şi 
în special legii care determină cuantumul preţului 
muncii. Dacă pămîntul, munca şi capitalul sînt 
factorii producerii, atunci produsul total trebue 
împărţit acestor factori. S'a comis însă eroarea 
de a. se considera capitalul ca factor principal al 
producerii, pe cînd în realitate el nu e nici măcar 
un factor necesar. Munca agricolă se poate exe- 
cuta fără ajutorul capitalului; iar salarul muncii 
şi profitul capitalului depind de cuantumul ren- 
tei. Căci dacă 

Produsul total—renta4+-salar+profit 
atunci: 

Produsul total—renta—salar4+profit, 
şi deci salariile şi profitul nu depind de muncă 
şi capital, ci de cuantumul rentei, care după cum 
va fi mai mare sau mai mic, salarul şi profitul 
vor scădea. sau se vor urca. Renta creşte însă pe 
măsură ce se cultivă terenuri tot mai puţin pro- 
ductive; prin urmare cînd valoarea pămînturilor 


44) FI. George Op. citat pag. 136. 

este mai mică, deși se produce mai puţin, sa- 
larul şi profitul se vor urca, şi viceversa: sala- 
rul şi profitul se micşorează, cînd producerea 
pămîntului este mai mare şi deci cînd renta e 
mai mare. In această, lege a rentei trebue căutată 
cauza mizeriei 

„Creşterea puteri productive, spune Henry 
„George, tinde să urce mereu renta, determinînd 
„0 tendință constantă către coborîrea salariilor; 
„aceasta e rațiunea, pentru care salariile tind 
„către limita 'minimuluă de existență cu toată 
„creşterea puterii productive“ 4). 

Ajungînd la această concluzie, Henry George 
susține, că inegalitatea legilor de distribuţie a 
avuţiei sociale provine din inegalitatea proprie- 
tății pămîntului, şi cum împărţirea egalitară a 
pămîntului ar fi ineficace, el propune naționali- 
zarea solului, adecă pămintul să devie proprie- 
tatea comună a populaţiei; iar ca mijloc de rea- 
lizare, confiscarea, rentei prin impozite asupra 
proprietăţei pămîntului. 

„Cînd toată renta va fi preluată prin impozit 
„pentru nevoile comunităţii, zice Henry George, 
„Se va realiza egalitatea, poruncită de natură. Ni- 
„meni nu va avea mai mult decît altul, afară 

„de cea ce-i va aduce munca, dibăcia şi inteli- 
„genţa sa; şi fiecare va obţine tot produsul mun- 
„Cli sale. Numai atunci munca își va primi răs- 
„plata ei deplină, iar capitalul venitul său pna- 
„tural“ 46). 

Ridicîndu-se la o chestiune mai înaltă şi de 
ordin mai general, Henry George tinde să stabi- 
lească legea progresului omenesc, cea curentă pă- 
rîndu-i insuficientă. In general se crede, că pro- 
gresul civilizaţiei este o evoluţie, în cursul că- 


45) Op. citat pag. 268. 
46) Op. citat pag. 400. 

reia, puterile şi însuşirile omului sînt sporite şi 
îmbunătăţite prin supraviețuirea celui mai pu- 
ternic şi transmiterea calităţilor dobîndite. Că ci- 
vilizaţia este o evoluţie, în înţelesul spencerian 
al cuvîntului, e sigur, zice Henry George; decît 
teoria aceasta nu e în stare să ne lămurească 
pricinile, cari o fac să înainteze sau să întîrzie. 
Durù dînsul legea progresului uman s'ar putea 
rezuma în: asociația după principiile egalită- 
ți; cea ce înseamnă, că legea progresului nu-i 
decît legea morală, care însumează: dreptatea, 
egalitatea drepturilor omului şi libertatea lui per- 
fect limitată de libertatea egală a celorlalţi. 

Acestea sînt concepţiunile şi concluziile lui 
Henry George asupra mult dezbătutei probleme 
a populaţiei, cari, dacă nu o rezolvă în totul, 
aduc elemente nouă şi preţioase, peste cari nu 
se poate trece în rezolvirea ei. 

$ 

Cunoscutul teoretecian al socialismului şti- 
ințific şi al socialdemocraţiei germane Karl 
Kautsky, s'a ocupat în special de doctrina lui 
Malthus mai ales în două din scrierile sale. In, 
cea dintîi?) el apare ca malthusian, din care 
cauză a şi fost considerat ca atare. Intr'o lucrare 
recentă însă Kautsky declară, că tocmai consi- 
derarea lui ca malthusian i-a dat prilejul să-şi 
expună noul său punct de vedere în chestiunea 
înmulţirii populaţiei, cu atît mai mult, cu cît 
prietenii săi de idei îi cereau, în ultimii ani, să 
scrie ceva asupra malthusianismului 4). 

Incepîndu-şi noua sa lucrare, Kautsky spune 
că de cîţiva ani malthusianismul a devenit ia- 


47) Der Einfluss der Volksvermehrung auf den Fort- 
schritt der Gesellschaft 1880. 


18) Vermehrung und Entwicklung in Natur und 
Gesellschaft 1910, Vorwort pag. VII. 

răş la modă, dar că problema populaţiei se pune 
acum nu din punctul de vedere al lui Malthus, 
ci dintr'un punct de vedere cu totul opus. Discu- 
țiunea problemei popoluţiei se învîrteşte astăzi nu 
în jurul spaimei de iperdemie, ci al temerei de 
depopulare, şi pentru a dovedi aceasta Kautsky 
produce o serie de date statistice, cari constată: 
pe deoparte o remarcabilă tendinţă de sporire a 
subsistenţelor, iar pe de alta scăderea continuă 
a natalității în ţările înaintate, ca Anglia, Bel- 
gia, Germania, Franţa etc. 

Este eronată credinţa malthusiană, că legea 
populaţiei ar îi o lege naturală. Dacă este adevă- 
rat, că societatea nu-i decît o parte din natură, 
legile ei de dezvoltare sînt însă altele decît legile 
naturii organice în genere, din pricina relaţiuni- 
lor sociale dintre oameni. Aşa că a cunoaşte na- 
tura nu înseamnă a cunoaşte societatea, ci numai 
a poseda indicii, ipoteze cari trebuesc controlate 
şi verificate. Şi dacă aceasta este evident în ge- 
nere şi în orice domeniu, este cu atît mai evident 
în domeniul legii de înmulţire a. populaţiei, care 
nu s'ar putea întemeia măcar pe legi bine sta- 
bilite ale înmulţirii organizmelor. 

In natură ca şi în societate există și trebue 
să existe un echilibru în ce priveşte înmulţirea 
fiinţelor şi a subsistenţelor fără intervenţia ob- 
stacolelor enunțate de Malthus. Acest echilibru 
se stabileşte din pricina dependenţii reciproce în 
cari se găsesc fiinţele organizate, fiecare specie 
servind de subsistenţe altor specii. In-ce priveşte 
iprogresiunea aritmetică a înmulțirii subsistenţe- 
lor, Kautsky o contestă stabilind, că progresele 
technice în agricultură permit o producţiune mai 
mare cu o cheltueală de producere relativ mai 
mică. 

„Cercul subsistenţelor se lărgeşte, chiar în 
„cadrul unui acelaş mod de producere, odată cu 

„înmulţirea populaţiei, fără a se spori suprafața 
„de teren cultivată. De asemenea populaţia în 
„creştere face posibilă în anumite împreujrări 
„trecerea la un mod de producere mai înalt, şi 
„odată cu aceasta la lărgirea cercului subsisten- 
„telor“ 49). 

lar mai apoi: 

„Lărgirea cercului subsistenţelor se vădeşte 
„ca o tendinţă generală în toate schimbările stă- 
„rilor istorice şi în toate dilatările şi contracţiu- 
„nile lui“ 50). 

Şi punînd în legătură această tendință de 
lărgire a cercului mijloacelor de subsistenţă cu 
lupta de clasă a proletariatului, Kautsky afirmă, 
că chestiunea socială nu este numai o chestie 
de burtă, ci şi o chestiune culturală, întrucît lupta 
proletariatului este şi în contra privilegiului şti- 
inții. 

„Proletariatul nu luptă numai pentru lărgi- 
„rea cercului subsistenţelor, cum cred malthu- 
„Sianii, pentru sporirea cantităţii mijloacelor de 
„hrană; ci, mai ales, pentru sporirea timpului 
„muncii intelectuale“ 51). Căci munca este cu atît 
mai productivă şi posibilitatea lărgirii cercului, 
subsistenţelor cu atît mai mare, cu cît sporeşte 
munca intelectuală, cu cît se generalizează cul- 
tura. l 

Dar dacă tendința generală şi efectivă a e: 
voluțieï sociale este în senzul lărgirii continue 
a, cercului subsistențelor, cum stăm cu înmulțirea 
oamenilor, cu progresia geometrică? Pe când pro- 
ducerea mijloacelor de existență, zice Kautsky, 
este ẹsențialmente socială şi se schimbă neîn- 
trerupt cu technicaı „producerea oamenilor“ este 
un proces natural în care technica n’a adus cea 


49) K. Kautskyı Vermehrung und Entwicklung in 
Natur und Gesellschaft pag. 78. 

50) Op. citat pag. 79. 

51) Op. citat pag. 133. 

mai mică schimbare. Şi dacă producerea oame- 
nilor depinde de producerea mijloacelor de exis- 
tenţă, desigur însă că nu în modul simplist, 
care îşi închipuesc malthusianii. Pentru că, dacă e 
adevărat că şi înmulţirea mai repede a oameni- 
lor şi lărgirea cercului subsistenţelor au aceiaş 
sursă: progresele technicei, şi se poate produce 
iperdemia, nu e mai puţin adevărat însă, că în 
procesul de înmulţire al oamenilor intervine o 
putere nouă, legea morală, care stavileşte o prea 
mare înmulţire a oamenilor. 

Dar în afară de această piedică evoluţia so- 
cială a creat şi altele în perioda civilizaţiei, de 
cari Malthus n'a ţinut socoteală. ,,Malthusianis- 
„mul nu-i altceva, decît înălţarea la o lege natu- 
„rală a mărginirii technice, intelectuale şi mo- 
„rale din stadiul economiei țărănești. Dar şi a- 
„ceastă mărginire nu este proprie economiei tă- 
„răneşti decît în anumite împrejurări“ 52). lar a- 
cele piedici, pe cari le-a creat civilizaţia sînt pro- 
prietatea privată şi munca femeilor în industria 
capitalistă. 

Toate aceste conisderaţiuni îl duc pe Kouit 
la convingerea, că primejdia unei suprapopula- 
ţii în înţelesul malthusian al cuvîntului este ima- 
ginară, şi că fiecare tip social îşi are o lege a 
populaţiei proprie, care nu se poale deduce din 
condițiunile simple, generale ci din condițiunile 
sociale foarte schimbătoare. Cu alte cuvinte Ka- 
utsky se opreşte la acelaş mod de a vedea, pe 
care-l are şi Marx, fără a se încerca să stabilească 
legea. de înmulțire a populaţiei în societatea mo- 
dernă capitalistă, despre care el se mărginește a 
spune, că e foarte complicată. 

r 


In mult popularizata sa lucrare: „Femeia şi 
—. 


52) K. Kautsky: Op. citat pag. 144, 

Socialismul“, August Bebel, huntaşul socialde- 
mocraţiei germane, s'a ocupat şi despre problema, 
populaţiei. După dînsul chestiunea populaţiei tre- 
bue privită din punct de vedere internaţional, 
pentru că hrănirea şi împărţirea populaţiei sînt 
fenomene internaţionale. Teama de suprapopula- 
ție este veche, spune Bebel. Ea a existal şi la 
Greci şi la Romani şi la sfirşilul veacului de 
mijloc, şi apare în stările sociale în decadenţă. 
In timpurile moderne, suprapopulaţia se dato- 
reşte concentrării proprietăţii private a pămîn- 
tului şi evoluţiei marii industrii; căci, zice Bebel, 
cu creşterea repede a avuţiei a crescut şi sărăcia 
maselor populare. Aşa a fost în Anglia. Şi [i- 
indcă: 

„Malthus a spus burgheziei engleze cuvîn- 
„tul cel bun la. momentul oportun, el ajunse om 
„mare şi celebru, iar numele său cuvînt de or- 
„dine şi însăş denumirea întregii teorii — deşi 
„Scrierea sa nu conţine „nici o ideie originală“ 53 . 

In genere suprapopulaţia este produsul sis- 
temului de producere capitalist, care desparte pe 
lucrători de mijloacele de producere, îi aruncă în 
piață ca pe orice marfă, silindu-i a-şi cîştiga e- 
xistenţa din vînzarea forţei lor de muncă. De aceia 
sărăcia maselor se datoreşte, nu lipsei mijloace- 
lor de existenţă, ci împărţirii nedrepte a acestora. 
Pe de altă parte, sistemul de producere capita- 
list, spune Bebel, sileşte pe muncitori la o mare 
producere de copii, cari sînt pentru dînşii un 
mijloc de existenţă, iar pentru capital o marfă 
eftină. Astfel, teoria lui Malthus n'are înţeles, 
decît din punctul de vedere al sistemului de pro- 
ducere capitalist. 

„Dar modul de producere capitalist creiază 


53) A. Betel: Die Frau und der Sozialismus 1911 
pag. 489 —90. 

„supraproducţie nu numai de măriuri şi de mun- 
„citori, ci şi de intelectuali. Şi intelectualii se > 
„găsesc în împrejurări din ce în ce mai grele, 
„Oferta lor întrece cererea. Un singur lucru nu- 
„maï nu este de prisos în lumea capitalistă, ca- 
„pitalul şi posesorul său, capitalistul“ 54). 

Producerea însă a suprapopulaţiei nu în- 
seamnă lipsa mijloacelor de existenţă şi deci, nu 
înseamnă înmulţirea mai înceată a acestora decît 
a oamenilor. Dimpotrivă, producerea mijloacelor 
de existență este în timpurile moderne mai re- 
pede decît a oamenilor, iar aşa numita lege a 
productivității descrescînde a pămîntului este 
falsă. Intemeindu-se pe cercetările lui Rodbertus 
şi Liebig asupra productivității pămîntului, Be- 
bel ajunge la concluzia, că productivitatea so- 
lului este în raport direct cu munca omenească 
întrebuințată la exploatarea lui (el înţelege prin 
muncă omenească şi technica şi ştiinţa). De alt- 
fel, pămîntul ar putea, printr'o exploatare mai 
rațională, să producă mai mult decît produce ac- 
tualmente. După Bebel, numai Rusia ar putea 
hrăni 475 milioane de locuitori în loc de 100 cît 
hrănește astăzi. Şi productivitatea pămîntului va 
deveni şi mai mare, pe măsură ce se vor înmulţi 
descoperirile şi invenţiunile cu aplicaţie la cul- 
tura pămîntului, căci cine poate spune, că cu- 
noştințele noastre chimice, fizice, fiziologice au 
atins limita cunoștințelor posibile? Nu, oamenii 
nu sînt prea mulţi, ci prea puţini. Iperdemia re- 
lativă, pe care o produce capitalismul, va fi, în- 
to stare culturală mai înaltă, dovada unei bune: 
stări materiale. 

Pe de altă parte producerea oamenilor își 
încetinează mersul, în virtutea unei legi naturale, 
că speciile cu cît cîştigă calitativ pierd cantita- 


54) d. Bebel: Op. citat pag. 493. 18 

tiv. Speciile superioare sînt mai puţin prolifice 
decît cele inferioare. Prolificitatea speciei umane 
este mai mică decît aproape a tuturor speciilor, 
şi cu cît cultura omenească progresează, cu cît 
deci specia umană cîştigă calitativ, cu atît re- 
producerea, ei este mai înceată. Şi aceasta este 
cu atît mai adevărat, spune Bebel, cu cît o mai 
înaltă evoluţie intelectuală, o mai intensă preo- 
cupare intelectuală, şi deci o activitate nervoasă 
mai mare influenţează instinctul sexual reprimîn- 
du-l şi slăbeşte puterea de reproducere. 

Terminîndu-şi consideraţiunile sale asupra 
chestiei, Bebel conchide: 

„Omenirea în societatea socialistă, în care 
„pentru întăia oară va fi cu adevărat liberă şi 
„va fi aşezată pe baza ei naturală, îşi va dirija 
„evoluţia ei în mod conştient. In toate epocile 
„de pănă acum ea se purta fără conştiinţa legi- 
„lor ei cu privire la producţiunea şi împărţirea 
„bunurilor ca şi la înmulţirea populaţiei; în noua 
„societate însă ea va deveni conştientă de legile 
„propriei ei evoluţii şi va putea lucra în mod 
„conştient. 

„Socialismul este ştiinţa aplicată în toale do- 
„meniile vieţii omeneşti“ 5). 

Ca. şi Kautsky, Bebel se opreşte la aceleaş 
concluzii, promiţîndu-ne o soluţie a problemei 
populaţiei în societatea viitoare. Dacă sîntem în- 
dreptățiți să sperăm într'o societate mai bună, cu 
aceasta însă soluţia problemii nu ni e dată, iar 
problema populaţiei, înainte de a fi o problemă a 
viitorului este, netăgăduit, a prezentului. Şi so- 
luţia ei nu se poate găsi, decît găsindu-se însăşi 
legea de înmulţire a populaţiei. 

i * 


N 


P. Kropotkine, cunoscutul scriitor anarhist, 


55) Op. citat pag. 508. 

se ocupă în treacăt de teoria malthusiană în una 
din lucrările sale, care a apărut mai întîi în en- 
glezeşte la 1898 şi a fost apoi tradusă în franțu- 
zeşte la 191055). In această lucrare Kropotkine 
discută malthusianismul, numai întrucît se înte- 
meiază pe aşa numita teorie a productivităţii des- 
crescînde a pămîntului. 

Puţine cărţi, spune dînsul, au avut o influ- 
ență atît de primejdioasă asupra dezvoltării ge- 
nerale a ştiinţii economice ca aceia a lui Malthus. 
Tocmai cînd lumea era stăpînită de ideile de ega- 
litate şi de frăţie deşteptate de revoluțiunea ame- 
ricană şi franceză, apare lucrarea lui Malthus 
spre a da claselor bogate un soi de argument şti- 
inţific în contra ideilor egalitare. Căci „dacă orice 
„putere se întemeiază pe forţă, apoi forţa însăși 
„începe să tremure, din moment ce nu mai e sus- 
„ținută de o credinţă fermă în legitimitatea drep- 
„tului eï“ 57). 

Ştiinţa a fost, pănă în ultimul timp, impreg- 
nată de teoria malthusiană. Economia politică se 
întemeiază pe acceptarea tacită a acestei teo- 
rii, ca şi cum s'ar fi dovedit imposibilitatea creş- 
terii repezi a forțelor te producţiune. In scurt, 
spune Kropotkine, teoria lui Malthus, învăluind 
într'o formă pseudo-ştiinţifică dorinţele secrete ale 
claselor avute, a devenit temeiul unui sistem de 
filosofie practică, care a pus stăpînire atît pe 
spiritele culitvate cît şi pe cele necultivate, și 
care reacţionează, cum face totdeauna filosofia 
practică, asupra filosfiei teoretice a secolului nos- 
tru. Şi dacă progresele uriaşe, realizate în pro- 
ducţiunea industrială, au mai zdruncinat puţin 
doctrina lui Malthus, agricultura însă a rămas 
„bulevardul pseudo-tilosofiei malthusiane “. 


56) Champs, Usines et Ateliers. 
DT) Op. otat pag. 143. 

Pentru a distruge credința eronată, că pro 
ducţiunea agricolă descrește sau chiar numai, că 
creşterea ei este prea înceată, şi că deci malthu- 
sianismul este lipsit de suportul său cel mai pu- 
ternic, Aropotkine analizează producţiunea agri- 
colă în diversele ţări ale Europei, arată repedea 
ei creştere—mai repede decît a populaţiei pune 
în evidenţă mijloacele prin cari s'a ajuns la acest 
rezultat şi mijloacele prin cari se pot obţine re- 
zultate şi mai mari, pentru a susţine, că: 

„Mijloacele noastre, de a obţine de la pă- 
„mînt tot ce avem nevoie într'un climat şi pe un te- 
„ren oarecare, au fost de curînd perfecţionate atît 
„de repede, încît astăzi nu mai putem prevedea 
„limita producţiunii pe o suprafaţă determinată 
„de pămînt. Această limită se lărgeşte pe măsură 
„ce studiem mai bine chestiunea, 58). 

Aşa fiind, fantoma iperdemiei dispare, căci 
tocmai în ţările cele mai populate agricultura a 
făcut progrese uimitoare. O populaţie densă, spu- 
ne HKropotkine, o industrie foarte dezvoltată, o 
agricultură şi o horticultură foarte perfecționată 
sînt fenomene indisolubile legate între ele. Cu 
o cultură raţională se pot obţine de la pămînt, 
toate obiectele necesare şi de lux, cari sînt de re- 
sortul agriculturii, cu mai puţină muncă decît 
acea trebuitoare astăzi pentru a plăti aceste o- 
biecte 5%). 

* 

In sfîrşit Emile Vandervelde, cunoscutul scri- 
itor şi militant socialist belgian, este ultimul des- 
pre care ne vom ocupa în acest capitol. El stu- 
diază problema populaţiei numai sub una din 
fețele sub cari se prezintă, într'o scriere® plină 
de date preţioase. 

58) Op. citat pag. 173. 

59) Op. citat pag. 204. 

60) L'exode rural et le retour aux champs ed, II-a 1910. 

In această scriere Vandervelde tratează des- 
pre puterea de atracţiune a oraşelor asupra popu- 
laţiei rurale, al cărei efect este aglomerarea popu- 
laţiei orăşeneşti, cum şi despre tendinţele capita- 
lismului de a industrializa agricultura, determi- 
nînd astfel exodul urban, emigrarea la sate a 
populaţiei din oraşe. Chestiunea fiind prea spe- 
cială şi restrînsă în raport cu problema vastă a 
populaţiei, evident că dezvoltarea ei nu ni poate 
procura elemente pentru soluţiunea acesteia; dar 
nu e mai puţin adevărat, că fenomenul exodului 
rural şi al exodului urban, își are importanţa lui, 
şi că este în strînsă legătură cu pauperismul şi 
cu civilizaţia. Aceste două considerente ne-au de- 
terminat să ne ocupăm despre lucrarea lui Van- 
develde. 

El susține, că creşterea aglomeraţiilor oră- 
şănesti în toate ţările civilizate, este un fenomen 
general şi fecund în consecinţe sociale şi politice. 
Inainte vreme şi chiar la începutul sec. 19-lea a- 
glomeraţiunile urbane erau restrînse şi puţine. 
In Europa afară de Constantinopol nu erau decît 
21 de oraşe cu peste 100,000 de locuitori, dintre 
cari mai mari erau: Londra cu 958,000, Paris cu 
548,000, Moscova cu 300,000, Viena cu 231,000, 
St. Petersburg cu 220,000 şi Berlin cu 172,000. 
Astăzi (după statisticele din 1901) numai Statele- 
Unite ale Americei de Nord au 38 de oraşe cu 
peste 100,000 de locuitori, iar în celelalte părţi 
ale lumii—exceptînd China, unde sînt vre-o 6 oraşe 
cu peste un milion de locuitori, dar unde nu avem 
date sigure—avem 10 oraşe cu o populaţie de 
peste un milion. 

Cum se explică această creştere enormă şi 
repede a aglomeraţiilor din oraşe? In mare parte 
prin emigraţiile la oraşe ale populaţiei rurale, 
căci numai cu creşterea naturală a locuitorilor 
din oraşe, era imposibil să se ajungă la asemene 

rezultate. Dacă în Statele-Unite fenomenul exo- 
dului rural este oarecum tulburat şi nu poate fi 
distins cu toată preciziunea din cauza emigran- 
ților din alte ţări, cari populează şi satele şi o- 
raşele; în ţările europene însă fenomenul este 
lesne de văzut. In Germania, între anii 1880— 
1905 adecă numai în curs de 25 ani, procentul 
populaţiei urbane a crescut în dauna procentului 
populaţiei rurale în mod simţitor. Pe cînd în 1880 
procentul populației urbane era de 41,4 în 1905 
el se urcă la 57,4 evident în dauna populaţiei 
rurale, al cărei procent scade în acelaş interval 
de la 58,6 la 42,6. Acelaş lucru se petrece în An- 
- glia, unde în curs numai de 10 ani, între 1891 şi 
1901 procentul populaţiei urbane, destul de ridi- 
cat şi aşa, crește de la 75 la 77, iar al populaţiei 
rurale scade de la 25 la 23. Populaţia Framfei 
confirmă. şi ea lexodul rural. Intre 1872—1906 pro- 
centul populaţiei urbane a crescut de la 31,1 la 
42,1 determinînd o scădere corespunzătoare în 
procentul populaţiei rurale. 

Sînt un bine aceste migraţiuni de la sate la 
oraşe? Vandervelde crede că în anumite limite, 
ele ar fi avantajoase, mai ales dacă n'ar emigra 
la oraşe decît excedentele populaţiei rurale, dar 
se întîmplă că grație exodului rural, mai ales de 
cînd cu criza agricolă, satele se depopulează în 
detrimentul agricuturii, care oricum rămîne un 
puternic izvor al producerii şi al avuţiei sociale. 

„Exodul rural, spune Vandervelde ), pro- 
„vine din acţiunea combinată a trei factori: atrac- 
„țiunea oraşelor, uşurinţa transporturilor şi su- 
„prapopulaţia satelor“. 

Dezvoltarea industrială de la oraşe, necesită 
forțe de muncă mult mai mari decît acelea, cari 
se pot găsi în oraşe; progresele mijloacelor de 


61) Op. citat pag. 48. 

comunicaţie înlesnesc transportarea acelor forțe 
de la sate la oraşe; iar suprapopulaţia relativă a 
satelor, care nu-şi poate procura existenţa în ca- 
drul activităţii satelor şi a producerii agricole, 
emigrează la oraşe răspunzînd necesităţilor in- 
dustriei în dezvoltare. Prin urmare nu-i de-ajuns 
ca populaţia rurală să fie atrasă de către oraşe, 
pentru a se şi deplasa, ci este nevoie ca ea să fie 
respinsă de către sate. 

O serie de fenomene şi de prefaceri se în- 
tîmplă la ţară, tenomene şi preiaceri, cari pro- 
voacă suprapopulaţia relativă şi exodul rural a 
cărui consecinţă este depopularea satelor. Aceste 
fenomene şi prefaceri după Vandevelde sînt: 

1) Dispariţia proprietăţii ţărăneşti sau trans- 
formarea ei în proprietate parcelară : 

2) Uzurparea sau înstrăinarea, drepturilor co- 
munale şi de folosinţă; 

3) Nimicirea industriilor domestice, cari în- 
tovărăşesc munca agricolă, prin concurenţa in- 
dustriei oraşelor; 

4) Criza agricolă, care se dezlănţue în urma 
revoluționării mijloacelor de transport, terestre 
şi maritime. 

Vandervelde insistă asupra tuturor acestor 
cauze, arătînd cum şi întrucît contribue fiecare 
din ele la producerea exodului rural, pe care dîn- 
sul îl priveşte ca fiind o verigă numai din marea 
problemă socială, punîndu-l totodată în legătură 
cu forma latentă a suprapopulaţiei relative a lui 
Karl Marx. Şi acest mod de a privi chestiunea 
reese clar cînd spune: 

„Un fenomen atît de general nu-şi poate găsi 
„explicaţia, în ultimă analiză, decît în cauzele ge- 
„„nerale, cari au determinat constituirea pieţei in- 
„ternaţionale, centralizarea mijloacelor de pro- 
„ducere şi de schimb, dezvoltarea aglomeraţiilor 
„urbane, şi pe cale de consecinţă, disoluția ve- 


www.dacoromanica.ro 


— 280 — 


„Chii economii rurale, ruina industriilor domes- 
„tice primitive şi criza agricolă“ 62). 

Exodul rural se produce în trei forme bine 
distincte, şi după acele trei forme și emigrarea 
ia trei numiri deosebite. Avem deci: emigrarea 
permanentă, emigrarea zilnică şi emigrarea de 
sezon. Natural că aceia, care are consecinţe mai 
importante şi mai adînci este emigrarea perma- 
nentă. Dar cari sînt consecinţele exodului rural? 

Pentru a ne putea da seamă de consecinţele 
exodului rural trebue să distingem populaţia agri- 
colă de populaţia rurală în genere. Aceasta din 
urmă nu scade, de oarece am văzul că există și 
emigraţii de sezon şi emigraţii zilnice, cari în de- 
finitiv nu micşorează populaţia rurală, şi la cari 
se maï adaogă înriurirea industriilor ce se înte- 
meiază la ţară, dind de lucru, şi deci procurînd 
mijloace de existenţă unei bune părţi a popu- 
laţiei rurale. 

„E cu totul altfel însă cu populaţia agricolă, 
„adecă populaţia ocupată în mod obişnuit cu 
„cu munca cîmpului. 

„Sub întreita înrîurire a migraţiunilor zil- 
„mice, permanente sau periodice—în măsura în 
„care aceste din urmă nu sînt migraţiuni interne 
„de lucrători agricoli—se poate gonstata că în 
„toate ţările industriale ale Europei occidentale, 
„populaţia agricolă e în descreştere nu numai 
„relativă, dar şi absolută''6). 

Şi Vandervelde aduce date statistice oficiale 
din Anglia, Franţa etc... spre a dovedi, că popu- 
laţia agricolă scade nu numai în raport cu popu- 
laţia totală, ci în mod absolut, faţă cu populaţia 
agricolă de mai înainte. Aceasta înseamnă că e- 
migrarea permanentă de la țară la oraşe se face 


62) Vandervelde: Op. citat pag. 124. 
63) Idem Op. citat pag. 191—92. 


www.dacoromanica.ro 


— 281 


mai mult în dauna populaţiei agricole, decît în 
a populaţiei rurale în genere. 

Din punctul de vedere al lucrătorilor exodul 
populaţiei agricole este un bine, atît pentru cei 
cari emigrează la oraşe şi pot cîştiga realmente 
mai mult, cît şi pentru cei ce rămîn la munca a- 
gricolă ale căror salarii se urcă din pricina ofer- 
tei mai mici de braţe. Din punctul de vedere al 
proprietarilor şi arendaşilor exodul rural are două 
consecințe: un desavantaj, pentru că îi sileşte 
să urce salariile lucrătorilor agricoli; şi un avan- 
taj, pentru că exodul rural împreună cu criza a- 
gricolă contribue la distrugerea proprietăţii tă- 
răneşti şi la concentrarea proprietăţii şi culturii 
agricole. Din punctul de vedere al colectivităţii 
exodul rural are importante consecinţe politice, 
intelectuale, fizice și morale. In oraşe lucrătorii 
originari de la ţară se deşteaptă întrun mediu 
mai cult şi mai suggestiv pentru multe lucruri 
şi situaţii, cari la ţară nu se pot vedea şi pricepe; 
aici ei dezvoltă o activitate fizică şi intelectuală 
mai intensă şi iau parte activă la viaţa politică. 
In acelaş timp însă şi mortalitatea este mai mare 
la oraşe ca şi criminalitatea. In definitiv însă a- 
vantagiile exodului rural sînt pentru colectivitate 
mai mari decît dezavantagiile, cari pot fi de altfel 
remediate. 

Paralel însă cu fenomenul exodului rural se 
întîmplă fenomenul contrar, exodul urban. Cînd 
industria găseşte condițiuni mai favorabile de 
dezvoltare la ţară, atunci evident, că braţele acolo 
disponibile sînt insuficiente, şi astfel populaţia 
orăşănească este provocată a emigra către sate. 

„Dezvoltarea mijloacelor de comunicaţie şi 
„de transport, după ce a fost una din cauzele prin- 
„cipale, dacă nu chiar cauza principală, ale diso- 
„socierii industriei de agricultură dezlănţuinăd cri- 
„za agricolă şi uşurînd exodul rural, începe a 

„produce efecte contrarii—după cum prevăzuseră 
„Pegqueur şi Proudhon—favorizind industrializa- 
„rea agriculturii, crearea de stabilimente indus- 
„triale la ţară şi exodul temporar sau definitiv 
„al orăşenilor către cîmpii“ 6%). 

Criza agricolă, care a determinat micşorarea 
terenului cultivat şi introducerea maşinismului 
în agricultură, reducînd astfel la minimum nece- 
sar munca manuală, electuîndu-se paralel cu exo- 
dul rural şi cu creşterea populaţiei orăşăneşti şi 
a capacităţii sale de consumaţie, a necesitat crea- 
rea şi extensiunea unor industrii nouă în strînsă 
legătură cu agricultura, cum sînt industriile lap- 
telui, a legumelor, a fructelor etc... Crearea şi 
dezvoltarea acestor industrii a mărit însă densi- 
tatea populaţiei rurale, aşa că aglomeraţiile oră- 
şeneşti au şi un efect contrar exodului rural, care 
se traduce prin exodul urban pe de o parte, şi 
prin împiedecarea exodului rural de a lua pro- 
porţii atît de mari pe de altă parle. Mai sînt apoi 
alte industrii, aşa numite „hivernale“, cum sînt 
fabricarea zahărului, a conservelor alimentare, 
distileriile agricole etc... cari funcţionează în tim- 
pul ernei, dînd de lucru în cursul acestui sezon 
muncitorilor agricoli, astfel că se mai atenuează 
consecinţele crizei agricole sub raportul exodului 
rural. Aceste industrii nu există însă pretutin- 
deni, ci numai în acele regiuni, unde regimul fis- 
cal li-ï favorabil şi puterea de consumaţie a cla- 
selor lucrătorilor este mai mare. Există însă ten- 
dinţa de dezvoltare a industriei la ţară în vederea 
unor anumite avantagii, ca: eftinătatea terenului 
şi a clădirilor, eftinătatea preţului muncii etc... şi 
această tendinţă reeşind din însuşi sistemul de 
exploatare capitalist, opune un contra curent exo- 
dului rural. Ea nu este însă atît de puternică, 


64) E. Vandervelde: Op. citat pag. 256 


www.dacoromanica.ro 


— 283 — 


astăzi, deşi ar fi de dorit ca să exercite o acţiune 
mai eficace. Totuşi exodul urban este un fenomen 
constant, care exercită oarecare influenţă asupra 
economiei sociale, şi care provine din cauze bine 
determinate. 

Crizele industriale sînt cele mai puternice 
motive, cari silesc populaţia orașelor să se răspîn- 
dească pe la sate, dar nici acţiunea lor nu este 
atît de eficace cum s'ar părea. In perioadele de 
înflorire ale industriei, oraşele concentrează forţe 
multe din sînul populaţiei rurale ; iar cînd indus- 
tria este staționară sau în periode de criză, o 
parte din aceste forţe se reîntorc la sate, dar o 
parte, cea mai mare, rămîne la oraşe formînd 
o suprapopulaţie relativă, pe care Marx a denu- 
mit-o flotantă. 

Exodul urban ca şi cel rural are trei forme 
distincte: emigrarea permanentă, emigrarea zil- 
nică şi emigrarea de sezon, cari ca şi formele 
exodului rural, devin cu atît mai numeroase şi 
mai constante, cu cît mijloacele de comunicaţie 
şi de transport sînt mai multe şi mai perfec- 
ționate. 

Aceste două fenomene: exodul urban şi ru- 
ral au consecinţe foarte importante. 

„Linia de demarcaţie între oraşe şi sate pier- 
„de din rigiditatea ei; politiceşte şi economiceşte 
„orăşenii şi sătenii devin egali, dacă nu de fapt 
„cel puţin de drept. Zidurile oraşelor sînt desfi- 
„ințate, barierile încep să cadă. Relaţiile dintre 
„orăşeni şi săteni se înmulţesc. De pe acum se 
„se pare, că cetăţile vor fi în viitor nu atît centre 
„de locuit, cît aglomerări de monumente, locuri 
„de întilniri sau de muncă, de afaceri, de plăceri, 
„de studii“ 65). 

Antimalthusianismul lui Vandervelde nu este 


65) E. Vandervelde: Op. citat pag. 318. 

expres în această operă, totuşi concluziile gene- 
rale ce se pot deduce cu rigurozitate din faptele 
şi explicaţiile lui asupra celor două fenomene çe 
tratează, sînt în mod manifest împotriva doctri- 
nei lui Malthus. 

In primul rînd Vandervelde constată, că creş- 
terea populaţiei la oraşe se datorește în mare par- 
te nu înrmulţirii ei naturale, printr'un excedent 
al nașterilor asupra deceselor, ci fenomenului aşa, 
numit exodul rural, care constă în emigrarea 
la oraşe a unei părţi din populaţia rurală. Supra- 
populaţia și pauperismul la orașe nu sînt deţi 
consecinţele unei legi naturale, cum credea Mal- 
thus, ci a dezvoltării capitalismului, a unor legi 
proprii economiei sociale actuale. 

Populaţia rurală nu se înmulţeşte atît de re- 
pede cum s'ar părea, şi cu atît mai mult nu se 
înmulțeşte în măsura preconizată de Malthus. In 
unile regiuni şi chiar în unile ţări, luate în tota- 
litatea lor, populaţia rurală scade, şi acest feno- 
men se datorește tot dezvoltării industrialismului 
capitalist, care absoarbe forțe de muncă de la 
țară. Şi dacă populaţia rurală nu se înmulțește 
repede, şi mai ales dacă în unile ţări ea scade, 
nu numai în raport cu populaţia totală, dar chiar 
în pod absolut; atunci evident, că teoria lui Mal- 
thus, care explică pauperismul prin înmulţirea 
populaţiei, este răsturnată, şi în orice caz în ne- 
putinţă de a explica pauperismul rural. 

Acestea sînt concluziile principale ce se pot 
deduce riguros din lucrarea lui Vandervelde, şi 
cari ne determină a-l clasa între antimalthusiani. 

Cu Vandervelde închęie capitolul socialişti- 
tilor ca antimalthusianï, şi çu acest capitol în- 
Gheem istoricul teoriei populaţiei. 


www.dacoromanica.ro 


CRITICA TEORIILOR ÎNMULȚIRII 


Expunerea detailată a multiplelor discuţii, 
polemice şi teorii ce a provocat problema înmul- 
țirii populaţiei n'am făcut-o, după cum lesne se 
poate pricepe, din pedantism. Cea ce ne-a călău- 
zit în această expunere istorică a fost tendința de 
a învedera dificultatea problemei şi neînţelege- 
rile profunde ce există în ştiinţa economică asu- 
pra ei. Istoricul teoriei însă ni va servi şi pentru 
alt scop. . 

Spre a face un pas înainte în cercetarea pro- 
blemei înmulţirii şi pentru a încerca să-i dăm o so- 
luţie stabilind, așa cum se poate stabili, legea de 
înmulţire a oamenilor, este necesar să luăin o ati- 
tudine sigură faţă de toriile ce s'au emis pănă 
acum. Noi susţinem, că nici una din aceste teorii 
nu poate explica şi coprinde principiul înmulţi- 
rii populaţiei omenești. Dar pentru a justifica 
această părere a noastră şi pentru a putea merge 
mai departe făcînd investigaţii proprii, trebue să 
arătăm pentru ce teoriile emise pănă acum ni se 
par insuficiente sau neadevărate. Zicem insufi- 
ciente sau neadevărate, pentru că dacă unile, cum 
sînt teoriile lui Courcelle-Seneuil și Karl Marx, 
conţin o parte de adevăr și ni dau elemente se- 
rioase pentru cercetări proprii; altele, cum este 
de pildă teoria lui Malthus, le socotim false de la 
început şi pănă la sfîrşit. 

Critica teoriilor populaţiei este deci necesară 
nu numai pentru înlăturarea teoriilor greşite, ci 
şi pentru fixarea elementelor principiale ce ni le 

oferă alte teorii, elemente principiale pe cari le 
socotim ca dobîndite ştiinţii. 

In întreprinderea aceasta vom proceda în a- 
celaş mod ca şi în expunerea istoricului teoriei. 
Vom analiza şi vom supune criticei diversele teo- 
rii asupra populaţiei în ordinea succesiunii lor. 
Vom începe deci cu teoria lui Malthus spre a 
termina cu cu aceia a lui Nitti, după ce vom fi 
examinat diversele teorii emise în cursul sec. al 
19-lea după Malthus şi înaintea lui Nitti. 


SISTEMUL MALTHUSIAN 


Inainte de a face critica teoriei malthusiane 
este necesară o expunere succintă a ei, pentru a 
ne împrospăta şi fixa în liniamentele ei generale 
teoria exactă a lui Malthus. Aceasta este cu atît 
mai necesar, cu cît însăşi expunerea lui Malthus 
lasă de dorit în ce priveşte sistematizarea doc- 
trinei, cea ce a făcut pe unii adversari ai săi să 
o discute şi să o combată fie numai în parte, fie 
chiar conținînd grave confuzii, fără a putea ast- 
fel atinge sau zdruncina însuş fondul malthusia- . 
nismului. 

Așa, de pildă unii antimalthusiani | se muncesc 
să aducă dovezi că populația nu se înmulţeşte 
în progresie geometrică, că nu se dublează în 
25 de ani, ca şi cum aceste propoziţii ar constitui 
esenţa malthusianismautui. Se înţelege, că toate 
dovezile aduse de acești antimalthusiani și toată 
argumentaţia lor e zădarnică. In faţa lor malthu- 
sianismul rămîne neclintit. Dar vina nu e numai 
a lor, după cum am spus, ci şi a lui Malthus în- 
suşi, care interesat să adune cît mai multe exem- 
ple şi dovezi în sprijinul teoriei, a neglijat să-i 
dea acesteia o formulare lămurită, o expunere 
clară, o sistematizare sigură. 

Pentru a nu cădea în aceleași erori, pentru 
a nu face aceleași contuzii, cari pot întuneca re- 

zultatul final, vom face o expunere succintă şi 
exactă a doctrinei lui Malthus. 
x 

Toate ființele viețuitoare au tendința cons- 
tantă de a se înmulți mai mult decît permit 
mijloacele de subsistență disponibile. Specia u- 
mană are aceiaş tendință. In fapt însă populația 
omenească nu se înmulțeşte atît de repede, pen- 
tru'că se opun diverse obstacole. Dacă populația 
nu este împiedecată de nici un obstacol se du- 
blează la fiecare 25 de ani şi creşte în progresie 
geometrică, dar tot Malthus zice: „nu cunoaștem 
nică o țară în care populația să fi putut creşte fără 
obstacol“). 

Mijloacele de subsistență însă sporesc mai 
încet, ele au tendinţa de a creşte, în condiţiile cele 
mai favorabile industriei, numai în progresie a- 
ritmetică. Astfel că, pe cînd populaţia tinde a- 
creşte ca: 1, 2, 4, 8, 16, 32 etc... mijloacele de 
subsistenţă tind a spori numai ca: 1, 2, 3, 4,5, 
6 etc... 

De fapt însă populaţia nu creşte în progresie 
geometrică şi nu se dublează în 25 de ani din 
pricina acţiunii obsacolelor, cari o reduc la limita 
mijloacelor de subsistenţă. Deci populaţia efectiv 
sporește mai încet, prin urmare perioda de du- 
blare este mai lungă decît 25 de ani. 

Obstacolele, cari se opun tendinţii fireşti de 
creștere a populaţiei sînt preventive şi distruc- 
tive şi se rezumă în: rezerva morală, viciul şi 
mizeria. Astfel că legea lui Malthus se formulează, 
în chipul următor: 

„l, Populaţia este necesarmente limitată de 
„către mijloacele de subsistenţă. 

„2) Populația creşte invariabil pretutindeni 
„unde crese mijloacele de subsistenţă, dacă nu 


1) Op. citat pag. T. 

„0 opresc obstacole puternice și manifeste. 

3) Aceste obstacole particulare şi toate a- 
„celea cari silese populația să se reducă la mi- 
„velul mijloacelor de subsistență, se pot rezuma 
„în aceste trei principale: rezerva morală, viciul 
„Si mizeria“ ?). 

Restabilind astfel adevărata teorie a lui Mal- 
thus să o supunem criticei şi să vedem întrucît şi 
pentru ce este falsă. 

Pentru a combate teoria malthusiană şi a 
stabili falsitatea ei, trebue să o privim şi să o 
analizăm sub cele două aspecte sub cari ni se 
prezintă şi sub cari a conceput-o însuşi Mal- 
thus. Vom distinge deci legea de înmulţire 
a populaţiei ca tendință şi legea de înmulţire 
reală. După cea dintii, populaţia ar putea creşte 
în progresie geometrică dublîndu-se la fiecare 25 
de ani, putîndu-se stabili astfel un dezechilibru 
între populaţie şi subsistenţe, cari sporesc mai 
încet; după ce-a de-a doua, după legea înmulţi- 
rii reale populaţia se proporționează nivelului 
și cantităţii subsistenţelor. 

x 


Insăşi această distincţie, acest mod de a pune 
chestia arată slăbiciunea teoriei lui Malthus. Căci 
în definitiv care este esenţa maltuhsianismului? 
Evident dezechilibrul dintre creşterea naturală a 
populaţiei şi creşterea subsistenţelor. Numai prin 
creşterea naturală şi reală mai repede a popula- 
tei decît a 'subsistenţelor se poate produce, mi- 
zeria în sistemul lui Malthus, şi numai aşa ni ex- 
plică el pauperismul. Dar dacă acest dezechili- 
bru nu este real? Dacă acest dezechilibru nu e- 
xistă decît ca tendinţă, veşnic oprit de obstacole, 
natural că pauperismul nu-şi poate avea cauza 
întrun fenomen care nu se produce, într'un fe- 


2) Op. citat pag. 20 

nomen posibil dar nu existent, într'un fenomen 
ireal. Pauperismul este un fenomen real necon- 
testat; el nu poate fi efectul decît tot a unui feno- 
men sau mai multor fenomene reale, faţă de care 
să fie în relațiune de efect la cauză. Dacă în sis- 
temul lui Malthus realitatea este proporţionarea. 
constantă a populaţiei la mijloacele de subsis- 
tenţă, iar dezechilibrul între populaţie şi sub- 
sistenţe fiind numai exprimarea unei tendințe me- 
reu combătută, mereu oprită în realizarea ei, a- 
tunci nu se pot deduce decît următoarele două 
concluzii : 

1) Pauperismul este un fenomen ireal, un 
mit, o vorbă goală inventată pentru a înavuţi 
dicționarul limbajului ştiinţific, cea ce nu putem 
admite, fiindcă realitatea lui este prea evidentă. 
şi se impune; 

2) Pauperismul este un fenomen real, dar 
se produce independent de fenomenul înmulţirii 
oamenilor şi nu poate fi explicat ca legea malthu- 
siană. Această, concluzie ni se pare cea adevă- 
rată, şi cele ce urmează tind la a o dovedi şi sta- 
bili. j 

Să analizăm mai întîi legea lui Malthus ca 
fiind formularea tendință fireşti de înmulţire a 
populaţiei şi a subsistenţelor. 

Această lege, după care populaţia—omeneas- 
că, animală şi vegetală—tinde a creşte mai re- 
pede decît mijloacele ei de subsistenţă, reprodu- 
cîndu-se în progresie geometrică şi dublîndu-se în- 
tr'o periodă de 25 de ani, faţă cu înmulţirea mai 
înceată, în progresie aritmetică, a subsistenţelor 
ni se pare nu numai falsă, ci arbitrară şi absurdă. 

Ce l'a determinat pe Malthus să afirme că. 
populaţia se înmulțește ca: 1, 2,4, 8, 16, 32 etc.... 
pe cînd subsistenţele numai ca: 1,2, 3, 4,5,6etc.? 
Pe ce s'a întemeiat el, cînd a indicat progresia 


geometrică şi progresia aritmetică, ca find expre- 
19 

sia numerică a mişcării ascendente a populaţiei 
şi a subsitenţelor, capabile de a ni da gradul, 
măsura disproporţiei dintre aceşti doi termeni? 
Pe nimic, căci în toată lucrarea lui, în toată argu- 
mentaţia lui nu găsim nimic, care să justifice sta- 
bilirea acestor două progresii. Simpla constatare, 
a cărei exactitate este contestată, că populaţia 
tinde a se înmulţi mai repede decît subsistenţele, 
încă nu îndreptățește afirmarea progresiilor, cari 
sînt expresii numerice şi prin urmare cantităţi 
riguros determinate. 

Dacă singurul temei al progresiilor malthu- 
siane este creşterea mai repede a populaţiei decît 
a subsistenţelor, atunci pentru ce ar fi mai exacte 
progresiile lui Malthus decît progresiile lui Mes- 
sedaglia, de pildă? Cînd am vorbit despre acest 
autor am arătat, că el înlocueşte progresia geo- 
metrică cu o progresie aritmetică dublă, astfel că 
expresia numerică a creşterii populaţiei ar fi: 2, 
4, 6, 8, 10 etc... pe cînd a sporirii subsistenţelor 
pro„resia aritmetică simplă: 2, 3, 4, 5, 6 etc... Si 
pentru ce ar fi mai exacte progresiile lui Malthus 
decîl orice alte progresii, pe cari le poate imagina 
fantezia omenească? Şi progresiile lui Messeda- 
glia ca şi acelea ale lui Malthus tind la constata- 
rea unui dezechilibru între populaţie şi subsis- 
tenţă, măsura însă în care se produce acest deze- 
chilibru este cu totul diferită. In sistemul lui Mal- 
thus la 16 populaţie avem numai 5 subsistenţe, pe 
cînd în sistemul lui Messedaglia la 16 populaţie a- 
vem 9 subsistenţe. 

Care e cea adevărată? Nici una. Amîndouă, 
sistemele au aceiaş bază: creşterea mai repede a 
populaţiei decît a subsistenţelor, dar pe aceiaşi 
bază fantezia omenească a clădit două sisteme 
fundamental deosebite. Aşa se întîmplă ori de 
cîte ori fantezia vrea să rezolve probleme ştiin- 
jţifice. 

Şi dacă progresiile lui Messedaglia au cel 
puţin aparenţa de a fi verosimile, progresiile lu: 
Malthus nu pot invoca nici măcar aparenţa. Şi 
Messedaglia, şi Malthus iau un punct de plecare, 
în care ambii termeni sînt egali. Dar dacă forța 
prolifică a populaţiei este mai mare decît puterea 
de înmulţire a subsistențelor, atunci diferenţa în- 
tre numărul populaţiei şi cantitatea subsistenţe- 
lor trebue să se constate imediat, după prima pe- 
rioadă. Aşa e în sistemul lui Messedaglia, dar nu 
e tot aşa în sistemul lui Malthus. Progresile lui 
Malthus sînt: 
populaţie 1, 2, 4,8... 
subsistenţe 1, 2, 3, 4.... 

pe cînd progresiile lui Messedaglia sînt: 
populaţie 2, 4, 6, 8.... 
subsistențe 2, 3, 4, 5.... 

In ipoteza: că creşterea populaţiei este mai 
repede decît a subsistenţelor, şi că această creg- 
tere mai repede este efectul unei tendinţe natu- 
rale, inerente fiinţelor vieţuitoare, diferenţa între 
numărul populaţiei şi cantitatea subsistenţelor 
trebue să se manifeste de la început, căci e ab- 
surd ca înmulţirea populaţiei, dacă se efectuează 
în virtutea unei forțe prolifice naturale, să fie 
cînd egală cînd mai repede decît înmulţirea sub- 
sistenţelor. La Messedaglia în orice moment, cu 
excepţia punctului de plecare, populaţia întrece 
cantitatea subsistenţelor. 

Ni s'ar putea obiecta, că acest accident în 
sistemul malthusian se datoreşte ordinei şi succe- 
siunii stabilite a cifrelor, pe care Malthus nu o 
putea nesocoti. Dar pentru ce acest accident nu 
se întîlneşte în progresiile lui Messedaglia? Şi 
apoi, pe baza aceluiaș principiu, că populaţia, 
creşte mai repede decît subsistenţele, care am 
văzut că e singurul temei al progresiilor malthu- 
siane, se putea construi o altă progresie geome- 

trică, în care accidentul să nu mai fie cu putinţă. 
De pildă, Malthus ar îi putut afirma că: 
populaţia creşte ca: 1, 3, 9, 27,81... 
iar subsistenţele ca: 1, 2 3, 4, 5... 

Intru cît aceste două progresii sînt mai ar- 
bitrare decît ale lui Malthus şi sale lui Messeda- 
glia? Dar de exactitatea convenţională a unor 
cifre depinde adevărul şi tăria unei legi ştiinţi- 
fice naturale? 

Comparaţia progresiilor lui Malthus şi ale 
lui Messedaglia ni suggerează o întrebare. De ce 
pastorul Malthus ia ca punct de plecare al înmul- 
țirii populaţiei cifra 1, iar Messedaglia cifra 2? 
Să fie la pastorul Malthus concepţiunea biblică 
a creării omului unic, din care a purces întreaga 
specie umană, sau că Malthus, după cum i-a fur- 
nizat lui Darwin elementele selecţiunii naturale, 
şi-a început progresia cu o cifră, care să-i inspire 
mai tîrziu lui Haeckel concepţia monistă? 

Desigur, că nu-i nici o enigmă şi nu încape 
nici o explicaţie. Progresiile lui Malthus, ca şi 
ale lui Messedaglia, ca şi oricare altele cari ar 
exprima tendinţa de înmulţire a populaţiei şi a 
subsistenţelor sînt arbitrare. Ele nu arată nimic 
şi nu pot arata nimic. Fenomenele ca tendinţă 
sînt cel mult de domeniul ipotezei. 

* 


Tot atît de arbitrară este şi perioda de du- 
blare a populaţiei. Pe temeiul aceluiaș princi- 
piu, că populația tinde să crească mai repede de- 
cît subsistenţele, Malthus a afirmat, că perioda 
de dublare a populaţiei ar fi de 25 de ani, pe 
cînd perioda de dublare a SU BBS Leni jelOs ar fi mult 
mai lungă. 

In stabilirea acestei periode Malthus s'a ser- 
vit de observarea mișcării populaţiei în Statele- 
Unite ale Americei de Nord, unde populaţia a 
crescut cu mare repejune şi s'a dublat în mai 

puţin de 25 de ani. Eroarea comisă de Malthus, 
şi care de altfel a fost relevată chiar de la început 
de Godwin, este că el n'a ţinut seamă de factorul 
imigraţiilor, care în Statele-Unite ale Americei 
de Nord a avut şi are încă o influenţă covîrşitoare 
asupra înmulţirii populaţiei. 

Dar însuşi Malthus spune: 

„In statele nordului Americei, unde mijloa- 
„cele de subsistenţă nu lipsesc, unde moravurile 
„sînt pure şi căsătoriile precoce se fac mai lesne 
„decît în Europa, s'a găsit că populaţia în curs 
„de un secol şi jumătate s'a dublat mai repede 
„decît la fiecare 25 de anï“ 3). 

Ce însemnează aceasta? Că populaţia se în- 
mulţeşte mai repede sau mai încet, se dublează 
într'un interval mai mare sau mai mic în virtu- 
tea unei tendinţe naturale, care determină repe- 
junea înmulţirii sale şi perioda de dublare? Nici 
de cum; ci numai, că acţiunea, tendinței naturale 
de înmulțire, pe care nimeni n'a contestat-o, de- 
pinde, în ce priveşte forţa şi măsura ei, de o 
sumă de împrejurări cu totul străine de natura 
omului, împrejurări cari în cazul citat de Malthus 
sînt: abundența mijloacelor de subsistență, purita- 
tea moravurilor, ușurința contractării căsătoriilor 
precoce. Aceste împrejurări însă, cari se transfor- - 
mă în tot atîte cauze, pot fi foarte varii şi multiple 
după timp şi loc iar efectele lor tot atît de varii 
şi multiple. Dacă în unile timpuri şi în unile ţări, 
populaţia, găsește condițiuni favorabile de înmul- 
tire, se va putea dubla într'o periodă mai scurtă; 
în alte timpuri şi în alte ţări, neavînd aceleași 
împrejurări favorabile, nu se va putea dubla de- 
cît într'o periodă mai îndelungată. In acest senz 
de altfel pledează şi toate datele culese de statis- 
tica populaţiei. 


3) Op. citat pag. T. 

A fixa deci o periodă de dublare, cum face 
Malthus, pe temeiul tendinței naturale de înmul- 
tire a populaţiei, cînd e constatat că această ten- 
dință nu poate fi determinată şi nici efectele eï 
precizate, din cauza multiplelor şi variatelor mo- 
dificări ce sufere, este cu totul arbitrar. Perioda, 
de dublare a populaţiei este esențialmente varia- 
bilă, pentru că depinde de repejunea sau înceti- 
neala înmulţirii populaţiei, cari la rîndul lor a- 
tîrnă de o mulţime de împrejurări şi ele variabile. 
Cea ce s'ar putea determina este perioda de du- 
blare a populaţiei într'o organizaţie socială anu- 
mită şi într'un timp anumit, în care activează a- 
numite forţe şi împrejurări sociale, influențînd 
forța prolifică a oamenilor într'o anumită direcţie 
şi într'o măsură mai mult sau mai puţin cons- 
tantă. Un asemenea calcul nu se poate baza în 
nici un caz pe tendinţa naturală de înmulţire a 
oalmenilor, ca în sistemul lui Malthus, iar deter- 
minarea în medie a perioadei de dublare—căci 
nici în cazul acesta nu poate fi vorba de o deter- 
minare precisă, matematecă—ar putea exprima 
cu aproximaţie şi forţa prolifică a populaţiei. 

După asemenea norme, adecă ţinînd seamă 
de toate împrejurările sociale de cari depinde 
creșterea mai repede sau mai înceată a popula- 
ției, statistica a stabilit, că perioda medie de du- 
blare a populaţiei Europei este, în organizaţia: 
actuală, de aproximativ 90 de ani. Populaţiile cele 
mai prolifice se pot dubla în 70—75 de ani, iar 
altele în 110, 120 şi 130 de ani, cea ce arată cît 
de arbitrară este perioda de dublare a lui Malthus, 
stabilită numai pe baza cu totul ipotetică şi ar- 
bitrară a tendinţii naturale şi organice de înmul- 
tire a populaţiei. 

* ; . 

Dar dacă stabilirea perioadei de dublare a 
populaţiei în sistemul lui Malthus este arbitrară, 

afirmarea creşterii mai repezi a populaţiei decît 
a mijloacelor de subsistenţă, care se găseşte la 
baza întregului sistem malthusian, şi stabilirea 
unei perioade de dublare a subsistenţelor mai 
lungă decît a populaţiei, sînt cu totul absurde. 

Este drept, că Malthus n'a determinat pe- 
rioda de dublare a subsistenţelor, care nu e nici 
de 50 nici de 100 de ani, ci a afirmat numai că 
această periodă e mai îndelungată decît perioda, 
de dublare a populaţiei, de oarece, după cum sus- 
ține el, subsistențele sporesc mai încet decît popu- 
laţia, numai în progresie aritmetică. 

De unde a dedus Malthus că subsistenţele 
sporesc mai încet decît populaţia? Din ipoteza, 
pe care cu nimic nu o întăreşte, că productivitatea 
pămîntului scade. In momentul în care întreg 
pămîntul fertil va fi cultivat, creşterea subsis- 
tenţelor nu se va putea obţine, decît prin pro- 
gresele tecnice de natură a îmbunătăţi calitatea 
pămîntului şi a-i spori producţiunea. 

„Această îmbunătăţire însă, spune Malthus, 
„prin natura, oricărei specii de teren, nu poate 
„tace progrese mereu crescînde; progresele vor 
„Îi dinpotrivă tot mai puţin considerabile: pe 
„cînd populaţia pretutindeni unde găseşte cu 
„ce să trăiască, nu cunoaşte limite şi creşterea, 
„sa devine cauza activă a unei creşteri nouă“ +). 

„Și Malthus merge cu susţinerea acestei ipo- 
teze pănă acolo, încît vorbind despre Englitera, 
şi Scoţia în cari pe vremea, lui erau multe pămîn- 
turi necultivate, zice: 

„Dacă presupunem că, cu administraţia cea 
„mai bună şi cu cele mai puternice încurajări 
„date agricultorilor, produsul pămîntului s'ar pu- 
„tea dubla în primii 25 de ani—probabil că trecem 
„de limita verosimilului—încă această presupu- 


4) Op. citat. pag. 8—9. 

„mere pare că excede limitele ce se pot raţional 
„atribui unei astfel de creşteri a produsului. 

„In cei 25 de ani ce vor urma, este absolut 
„imposibil să sperăm, că produsul va urma a- 
„ceiaş lege, şi că la sfîrşitul acestei a doua pe- 
„rioade produsul actual să se fi împătrit: acea- 
„sta ar însemna să deconsiderăm toate noţiunile 
„dobîndite asupra fecundității pămîntului“ 5). 

Deocamdată nu vom discuta teoria producti- 
vităţii descrescînde a pămîntului, care pare a fi 
cel mai puternic argument ştiinţific ce s'a adus 
în favoarea malthusianismului. Cînd vom face 
critica legii de înmulţire reală a populaţiei, vom 
arăta că argumentul acesta este fals. Acum sîntem 
numai în domeniul tendinții observate de Mal- 
thus, că subsistenţele sporesc: mai încet decît 
populaţia, fie că aceste subsistenţe sînt produsul 
mijlocit sau nemijlocit al pămîntului; şi credem, 
că chiar cu elementele legii lui Malthus se poate 
evidenția absurditatea ei. 

Malthus cînd își formulează legea nu are în 
vedere numai populaţia omenească. Principiul 
fundamental al întregei sale doctrine, care i se 
pare evident, e că toate ființele viețuitoare—ani- 
male şi plante—se înmulțesc mai repede decît 
subsistenţele lor. Noi am văzut, că Malthus de la 
început afirmă: 

„Cauza pe care o am în vedere este tendința 
„constantă, care se manifestă în toate fiinţele 
„viețuitoare, de a-şi creşte specia lor mai mult 
„decît comportă cantitatea de hrană de care dis- 
„pun“ 6). 

lar mai apoi: 

„Aceasta este necontestabil. Natura a răspîn- 
„dit cu dărnicie germenii vieţii în cele două reg- 


5) Op. citat pag. 10. 
6) Op. citat pag. 6. 

„nuri, dar a fost zgîrcită cu spaţiul şi cu hrana. 
„Fără această rezervă, în cîteva mii de ani mili: 
„oane de lumi ar fi fost fecundate numai de către 
„pămînt; o necesitate imperioasă însă reprimă 
„această populaţie abundentă, şi omul este supus 
„legii sale ca și toate fiinţele viețuitoare“ 1). 

Va să zică toate ființele viețuitoare se în- 
mulţesc mai repede decît subsistenţele, în virtu- 
tea unei tendinţe naturale de înmulţire, principiu, 
pe care se clădeşte întregul sistem malthusian. 
Dar dacă admitem acest principiu al vieţii sau 
al populaţiei, atunci absurditatea progresiei a- 
ritmetice este evidentă şi întreg eşafodajul teo- 
retic al lui Malthus se prăbușește. Căci e sufi- 
cient să ne întrebăm: cari sînt subsistenţele fiin- 
telor vieţuitoare, pentru a ni da seama, că la baza 
malthusianismului se află tocmai nesocotirea ce- 
lui mai esenţial principiu al malthusianismului, 
principiul vieţii. 

Subsistenţele fiinţelor vieţuitoare sînt alte 
fiinţe vieţuitoare. Animalele în special se hrănesc 
cu plante şi cu animale, şi cu cît ne urcăm în ie- 
rarhia biologică, cu atît cercul subsistenţelor, a- 
decă cercul animalelor şi plantelor cari servesc de 
subsistenţă, se lărgeşte. Omul fiind animalul cel 
mai superior are cel mai întins cerc de subsis- 
tenţe—toate animalele şi toate plantele, pe cari le 
utilizează după interesele sale. Dar aceste ani- 
male şi plante, cari sînt subsistenţele omului, în 
virtutea, principiului vieţii, au şi ele, ca şi omul, 
tendinţa de a se înmulţi în progresie geometrică; 
au şi ele tendinţa de a se înmulţi la infinit, căci 
Şi pentru ele ca și pentru orice fiinţe vieţuitoare 
„matura a răspîndit cu dărnicie germenii vieţii“. 

Şi atunci cum rămîne şi la ce se aplică fai- 
moasa, progresie aritmetică a lui Malthus? Ră- 


7) Op. citat pag. 6. 

mîne fără nici un suport logic şi nu se aplică la 
nimic, de oarece înmulţirea subsistenţelor, cari 
nu sînt decît tot ființe vieţuitoare, este expri- 
mată tot de progresia geometrică. 

Ajungem dar la concluzia—cu însăşi elemen- 
tele principiale ale malthusianismului că atît 
populația cît şi subsistenţele au tendinţa de a 
creşte în progresie geometrică. Dar aceasta în- 
seamnă, distrugerea doctrinei lui Malthus, căci 
în locul dezechilibrului dintre populaţie şi sub- 
sistenţe, avem tendinţa celui mai perfect echi- 
libru, iar pauperismul rămîne încă în sistemul 
malthusian o problemă nerezolvată. 

Să continuăm însă pe această cale cu analiza 
critică a malthusianismului. 

x 

Orice individ, în virtutea principiuluï vie- 
ţii, tinde a se conserva și în acelaş timp a se re- 
produce, spre a conserva specia din care face 
parte şi viața în genere. Această tendinţă de în- 
mulțire este foarte puternică la speciile inferioare 
şi din ce în ce maï slabă la speciile superioare. 
„O căpățină de mac, spune J. B. Say8), poate a- 
„vea pănă la 32,000 de fire, cari pot da naştere 
„la tot atîtea căpăţini. Un ulm dă pănă la 100,000 
„de semințe pe an. Ouăle unui crap s'au calculat 
„la 842,000“. 

Puterea prolifică, a fiinţelor vieţuitoare scade 
însă pe măsură ce ne urcăm în seria speciilor su- 
perioare. Omul este unul dintre animalele cele 
mai puţin prolifice. Concluzia la care a ajuns 
Spencer, stabilind că geneza este antagonică in- 
dividuaţiei, e fără îndoială adevărată. Cu cît in- 
divizii unei specii vor fi mai bine dezvoltați, 
înzestrați cu facultăți mai multe, mai superioare 


8) Cours complet d'économie politique pratique ed. 
Il-a 1840 pag. 369. 

şi mai variate, şi cu cît au un volum mai mare, 
cu atît ei sînt mai puţin prolifici, iar specia se 
reproduce mai încet. Dacă populaţia omenească 
tinde să se înmulțească în progresie geometrică; 
ca: 1, 2, 4, 8, 16..., adecă în progresia geome- 
trică a lui 2, atunci alte speciï maï inferioare vor 
tinde a se înmulți în progresia geometrică a luï 
3, altele şi maï inferioare în progresia geome- 
metrică a luï 4 ş. a. m. d. pănă ce vom ajunge 
la progresia geometrică a înmulţirii fiinţelor mo- 
nocelulare, cari se reproduc cu milioanele şi ze- 
cile de milioane în 24 de ore. 

Cu alte cuvinte animalele şi plantele, cari 
servesc de subsistenţe speciilor mai superioare, 
se înmulțesc mai repede decît acestea. Şi cu cît 
ne raportăm la specii mai superioare, cu atît 
cercul mijloacelor de subsistenţă este mai mare, 
pentru că au putinţa să răpună, în lupta pentru 
existenţă un număr tot mai mare de specii vie- . 
țuitoare. 

Specia umană, ca fiind cea mai superioară, 
cea mai bine înzestrată, stăpîneşte şi utilizează 
după nevoile şi interesele ei toate celelalte specii 
animale şi vegetale. Ea are cel mai larg cerc de 
mijloace de subsistenţă şi în acelaş timp este şi 
foarte puţin prolifică. Dar aceasta înseamnă, că 
dacă populaţia omenească se înmulțește în pro- 
gresia geometrică a lui 2, ca: 1, 2, 4, 8, 16, 32... 
mijloacele ei de subsistenţă se înmulţesc mult 
mai repede. Şi dacă ar fi să întrebuinţăm, evident 
numai pentru concretizarea ideei, progresia de 
înmulţire a mijloacelor de subsistenţă, am putea 
spune de pildă, că ele cresc ca: 1, 10, 100, 1000, 
10,000, 100,000... luînd o medie oarecare între 
înmulţirea extraordinar de repede a speciilor in- 
ferioare şi înmulţirea mai înceată dar totuşi mat 
repede decît a oamenilor, a speciilor mai supe- 
rioare.: 

Aceasta este ordinea naturală a tendinţii de 
înmulțire în natură. Intervenţia omului însă şi 
progresele tecnice au adus puternice modificări 
ordinei naturale. 

De oarece nu toate speciile animale şi vege- 
tale sînt subsistenţe sau măcar utile omului, ace- 
sta tinde pe de o parte să uşureze reproducrea 
cît mai întinsă şi mai repede a speciilor utile, iar 
pe de altă parte să împuţineze fie chiar numărul 
speciilor inutile fie numai numărul indivizilor 
acelor specii. In stare naturală pe un teren dat 
va creşte şi grîu, dar vor creşte şi buruiene, cari 
nu numai că sînt inutile dar şi împiedică înmul- 
țirea pe o scară mai întinsă şi dezvoltarea grîu- 
lui. Intervine însă omul, care printr'o cultură ra- 
țională ajută înmulţirea şi dezvoltarea complectă 
a grîului şi stîrpeşte buruiana vătămătoare. A- 
celaş lucru cu specia lăcustelor cari distrug recol- 
tele, şi în contra cărora omul duce o luptă înver- 
şunată spre a le nimici. In aceiaş direcţie, tot 
pentru înlesnirea reproducerii speciilor utile, o- 
mul își perfecţionează instrumentele de muncă, 
ameliorează calitatea pămîntului, face irigaţii etc. 

Toate acestea ne arată, că subsistenţele, pe 
lîngă tendinţa naturală ce au de a se înmulţi 
maï repede decît populaţia, sînt determinate la 
o înmulţire şi mai mare, și mai repede încă prin 
intervenţia unui nou factor, omul. 

Malthus şi malthusianiştii în genere, negli- 
jează cu totul acest nou factor al înmulţirii sub- 
sistenţelor, care devine cu atît mai puternic, cu 
cît creşte şi se generalizează civilizaţia. Progre- 
sia aritmetică a subsistenţelor este dar tot atît 
de absurdă pe cît e de arbitrară cea geometrică. 

Şi ca să rezumăm rezultatul de pănă acum al 
analizii doctrinei lui Malthus, putem zice: 

1) Stabilirea unei progresii geometrice, care 
îndică. tendimța de înmulțire a populaţiei este 

arbitrară, după cum este arbitrară orice altă pro- 
gresie exprimând această tendinţă. 

2) Stabilirea unei periode de dublare a popu- 
laţiei pe baza aceleiaşi tendinţe de înmulţire este 
de asemenea arbitrară. 

3) Stabilirea unei progresit aritmetice ex- 
primând, tendința creşterii mijloacelor de subsis- 
tentă este absurdă. Insuşi principiul vieții pe ca- 
re-l învoacă Malthus, se opune la stabilirea unei 
asemene progresii. 

4) Principiul pe care se clădeşte întreg sis- 
temul lui Malthus, că populaţia are tendința de a 
creşte maï repede decit mijloacele de subsistenţă, 
este fals. Adevărul e, că subsistențele au tendința. 
de a creşte maï repede decît populația. 


* 


Părăsind domeniul tendinţelor şi legea lui 
Malthus ca fiind formularea tendință de înmulţire 
a populaţiei, păşim în domeniul legii de înmulţire 
reală a populaţiei în raport cu mijloacele ei de 
subsistenţă. După această lege a înmulţirii reale 
populaţia este necesarmente limitată de mijloa- 
cele de subsistenţă, cu alte cuvinte nu creşte de- 
cît în măsura permisă de mijloacele de subsis- 
tenţă. 

Noi am arătat cum şi-a formulat Malthus le- 
gea de înmulţire reală, dar pentru că această 
lege este susceptibilă de mai multe interpretări, 
înainte de a intra în analiza ei critică, trebue să-i 
fixăm bine înţelesul, evitînd astfel posibilitatea 
vre-unei confuzii. In acest scop o vom transcrie 
încă odată: 

„l. Populaţia este necesarmente limitată de 
„către mijloacele de subsistenţă. 

„2. Populaţia crește invariabil, pretutindeni 
„unde cresc mijloacele de subsistenţă, dacă nu o 
„opresc obstacole puternice şi manifeste. 

„3. Aceste obstacole particulare şi toate a- 

„celea cari silesc populaţia să se reducă la nive- 
„lul mijloacelor de subsistenţă, se pot rezuma 
„în aceste trei principale: rezerva morală, vi- 
„Ciul şi mizeria“ 3). 

In principiul 1 Malthus afirmă că populaţia 
este limitată de către mijloacele de subsis- 
tență, ca şi cum cuantumul mijloacelor de sub- 
sistenţă, ar fi causa activă a limitării popu- 
laţiei în anumite proporţii; pe cînd în principiul 
2 el susţine, că creşterea populaţiei este numai 
corelativă cu creşterea mijloacelor de subsistenţă, 
iar cauzele cari o limitează sînt obstacolele enun- 
tate în principiul 3. Unde se găseşte deci adevă- 
rata şi exacta cugetare a lui Malthus? 

Contruntînd textul acestei formulări cu com- 
plexul doctrinei malthusiane şi cu întreaga ei 
argumentaţie nu se poate admite, că Malthus ar 
fi atribuit mijloacelor de subsistenţă forţa activă 
a limitării populaţiei. Această forţă activă o au 
numai obstacolele indicate în principiul 2 şi 3, 
iar mijloacele de subsistență, mai exact nivelul 
lor, sînt limila la care aceste obstacole reduc popu- 
laţia. Aceasta fiind adevărata concepţie a lui Mal- 
thus, putem spune că după dînsul: populaţia tin- 
de să crească la infinit, dar că diverse obstacole 
— rezerva morală, viciul şi mizeria — o limitează 
la nivelul mijloacelor de subsistenţă. 

Stabilind cuprinsul exact al legii de înmul- 
tire reală a populaţiei a lui Malthus, să vedem 
acum de ce şi întru cît este falsă. 


* 


Malthus şi toţi malthusianii consideră, în stu- 
diul problemii populaţiei, pe om şi specia umană 
întocmai ca pe orice alt individ şi orice altă spe- 
cie. De aceia şi legea lui Malthus asupra înmul- 


9) Op. citat pag. 20. 


www.dacoromanica.ro 


— 303 — 


tiriï oamenilor nu este decît formularea, cu pri- 
vire la specia umană, a aceluiaș principiu şi a. 
aceleiaşi legi generale care domină înmulţirea tu- 
turor fiinţelor vieţuitoare. Inmulţirea oamenilor 
este pentru Malthus şi malthusianişti un fenomen 
pur şi simplu biologie, determinat prin urmare de 
cauze, cari se găsesc în însăşi natura vieţii orga- 
nice, inerente acestei vieţi. Caşi pisicele, şobola- 
nii, viermii, microbii, arborii, lupii, elefanții etc. 
oamenii sunt stăpîniţi de instinctul conservării 
individuale şi de instinctul conservării speciei; 
ca, şi orice alte ființe viețuitoare oamenii sînt su- 
puşi influenţii naturii şi acţiunii ei represive. 
Deosebirea — dacă este vre-una — poate fi numai 
de grad, în fond însă, esențialmente analogia din- 
tre specia umană și celelalte specii, sub raportul 
existenţii şi reproducerii ei, este perfectă. 

Această concepţie, care se rezumă în cea ce 
numeşte Malthus principiul vieţii, este la baza 
întregului său sistem. Şi după cum celelalte spe- 
cij animale şi vegetale cresc și se dezvoltă numai 
întrucît găsesc subsistenţele necesare, tot așa şi 
specia umană este limitată de cantitatea mijloace- 
lor de subsistenţă disponibile, Peste această canti- 
tate de subsistenţe specia umană nu se poate 
înmulţi, şi oridecîteori înmulţirea ei depăşeşte 
limita. subsistenţelor, natura intervine şi reprimă, 
distruge prisosul şi restabilește echilibrul, Legea 
lui Malthus nu se poate concepe fără această in- 
disolubilă relaţiune între populaţie şi subsis- 
tenţă. 

Dar tocmai relaţiunea imdisolubilă dintre om 
şi subsistenţă trebuea să-l conducă pe Malthus 
Ja stabilirea unor deosebiri importante între om 
şi toate celelalte fiinţe vieţuitore, deosebiri cari 
modifică esenţial situaţia, raporturile şi atîrnarea 
omului faţă de subsistenţă. Aceste deosebiri im- 
portante, pe cari le vom ezamina pe rînd sînt 
două: 

1. Omul este un animal rațional. lată. un ade- 
văr banal, dar ale cărui consecinţe sînt adesea, 
nesocotite. Malthus, ce-i drept, a pomenit despre 
această însuşire specifică a omului, care-l dis- 
tinge de celelalte fiinţe vieţuitoare, dar nu-i dă 
în sistemul său nici înţelesul ei real nici impor- 
tanța cuvenită. Obstacolul preventiv este după 
Malthus consecinţa raţiunii cu care-i înzestrat o- 
mul. 

„Obstacolul preventiv, spune el:0), întrucît 
„este voluntar, e propriu speciei umane şi rezultă 
„din facultatea ce o distinge de animale: anume, 
„din capacitatea de a prevedea şi de a aprecia 
„consecinţe îndepărtate“. 

Dar dacă raţiunea, care-l distinge pe om de 
celelalte ființe vieţuitoare, se opune la înmulţirea 
prea repede a oamenilor determinîndu-i la re- 
zerva morală, ea are în sistemul lui Malthus şi 
o altă consecinţă, derivînd din consecinţa ei ime- 
diată, rezerva morală, şi anume viciul cu toate 
relele ce produce. 

„Cînd această constrîngere (rezerva morală) 
„naşte viciul, relele ce-i urmează lovesc în toate 
„privinţele. Dezordonarea moravurilor dusă pănă 
„la a împiedica naşterea copiilor, pare că înjo- 
„seşte natura omeneasccă şi-i răpeşte demnita- 
„tea“ 11). 

Cu alte cuvinte obstacolul preventiv, deri- 
vînd din rațiunea omului, care-l distinge de cele- 
lalte animale, provoacă obstacolul destructiv sub 
forma viciuluï şi a consecințelor lui funeste şi 
determină prin aceasta limitarea populaţiei, prin 
destrucție întocmaï ca şi la animalele. In definitiv, 
însuşirea distinctivă, caracteristică a omului îl 
pune alături de animale şi plante, căci obstacolul 


10) Op. citat pag. 13. 
11) Malthus : Op. citat pag. 14. 

destructiv este specific înmulţirii animalelor şi 
plantelor. 

Falsitatea, acestei argumentaţii este evidentă. 
Se pare că Malthus, neputînd nesocoti distincţiu- 
nea, importantă dintre om şi animal sub raportul 
rațiunii, are aerul că face o concesie, pe care o 
retrage în ascuns. Dar nu aşa se argumentează 
şi se rezolvă problema. Rațiunea nu-l conduce 
pe om la rezerva morală, adecă la abstinenţa de 
la căsătorie, şi dacă sînt oameni cari se abţin de 
la căsătorie, apoi desigur că numai în virtutea 
acestei însuşiri, care-i disting de animale, n'o fac. 

Cînd zicem că, spre deosebire de celelalte 
fiinţe vieţuitoare, omul este un animal înzestrat 
cu rațiune, şi că această însuşire este importantă 
în ce priveşte înmulţirea lui, înţelegem a atribui 
bmului facultatea nu numai de a constata şi pre- 
dea fapte şi consecinţe; ci și facultatea de a. se 
adapta conştient împrejurărilor, în cari se produc 
acele fapte şi consecinţele lor, spre a le utiliza 
după interesele sale,—înţelegem a atribui omu- 
lui facultatea de a modifica într'o măsură oare- 
care mersul firesc al lucrurilor, cînd acest mers 
firesc îi stă împotrivă. 

Chestiunea aceasta a fost mult dezbătută cu 
privire la deosebirea esenţială dintre lupta pentru 
existenţă în speciile animale şi vegetale şi lupta 
pentru eixstenţă. în specia umană. Astăzi este a- 
proape unanim admis în ştiinţă, că aplicarea teo- 
riei darwiniane la societatea omenească este im- 
posibilă. Ba sînt autori, cari contestă exactitatea 
eï chiar în domeniul vieții organice propriu-zise. 

Omul, întrucît este înzestrat cu rațiune, nu 
tinde la desființarea celorlalte specii, cari-i ser- 
vesc de subsistență, cum tind celelalte ființe vie- 
țuitoare în lupta pentru trai. Cu puține excepții, 
omul se comportă aşa fel, încît să-și asigure pe 
deoparte foloasele ce le poate avea de la aceste 

20 

specii, iar pe de altă parte să le asigure i posi- 
bilitatea reproducerii lor continue în vederea fo- 
loaselor viitoare. Pentru animalele și plantele, 
cari îi servesc de subsistenţă sau cari îi sînt 
pur şi simplu utile, omul are o deosebită solici- 
tudine, le îngrijește, le cultivă, le dezvoltă şi le 
perfecţionează chiar. 

Pe cînd pisica, stăpînită de un instinct par- 
ticular, vînează şoarecele şi lupta speciei pisi- 
cilor în contra speciei şoarecilor tinde la stîrpi- 
rea acesteia; pe cînd specia lupilor în lupta pen- 
tru existenţă tinde la nimicirea tuturor celorlalte 
specii, cari îi pot servi de subsistenţă; pe cînd 
lupta pentru existenţă în genere, în lumea ani- 
mală este o luptă de exterminare a unor specii 
de către altele; lupta pentru existenţă a omului, 
dotat cu rațiune, tinde la întreţinerea, dezvolta- 
rea, perfecţionarea speciilor utile existenţii lui. 

Această deosebire fundamentală dintre om 
şi celelalte specii de ființe vieţuitoare este cu 
totul necunoscută în sistemul lui Malthus, şi de- 
rivă din însuşirea, specifică speciei umane: raţiu- 
nea cu care este înzestrată. Şi de oarece în sis- 
temul malthusian, înmulţirea oamenilor este a- 
tît de intim legată de înmulţirea subsistenţelor, 
nu-i greu să ne dăm seama de enormitatea erorii 
ce comite Malthus, cînd face cea mai complectă 
analogie între înmulţirea speciei umane şi în- 
mulţirea tuturor celorlalte specii. 

Un derivat al raţiunii omenești, care înrîu- 
reşte înmulţirea oamenilor cu totul deosebit de 
a celorlalte specii, este prudența oamenilor în 
contractarea căsătoriilor şi în reproducerea lor. 
Rezerva, morală a lui Malthus nu-i decît această 
prudență caracteristică omului, dar într'un înţe- 
les cu totul limitat. După el rezerva morală este 
castitatea omului, care nu se căsătoreşte din pru- 

denţă. Şi Malthus însuşi nu dă acestui factor de- 
cît o importanţă minimă 12). 

Dar întrucît este vorba de rațiune, castitatea 
trebue exclusă, ca fiind antagonică şi raţiunii şi 
naturii speciei umane. Cu totul altceva e însă 
prudenţa pe care o pune omul, spre deosebire 
de celelalte ființe, limitîndu-şi progenitura numai 
la atît cît prevede că va putea întreţine. Acea- 
stă prudenţă merge uneori pănă la exces, cea ce 
explică prolificitatea cu totul redusă a claselor 
superioare şi avute. Omul își poate da seama de 
situaţia lui, de puterea lui de luptă, de capacita- 
tea lui de a cîştiga existenţa sa şi a familiei, de 
greutăţile mai mari sau mai mici şi de consecin- 
tele unei familii numeroase, şi are prin urmare 
putinţa de a-şi limita reproducerea într'o mă- 
sură, pe care o crede conformă intereselor lui. 

“In acest dublu înțeles raţiunea, ca însuşire 
specifică a speciei umane, distinge pe om de ce- 
lelalte fiinţe vieţuitoare şi influenţează reprodu- 
cerea, sa într'o aşa măsură, încît analogia cu re- 
producerea speciilor animale şi vegetale nu este 
posibilă. 

2. Omul este un animal productiv şi creator. 
Sistemul lui Malthus nu cunoaşte această deose- 
bire fundamentală dintre om şi celelalte fiinţe 
vieţuitoare a cărei importanţă însă şi ale cărei 
consecințe sînt evidente. 

Speciile animale şi vegetale nu trăesc decît 
din dărnicia naturii,—subsistenţele lor se mărgi- 
nesc la aceia ce a produs natura şi peste această 
limită nu pot trece. Nu e însă tot aşa şi cu omul, 
care pe lîngă utilizarea raţională a produselor na- 
turii, are facultatea de a produce prin munca sa 
subsistenţe, fie într'o cantitate mai mare pe ace- 


12) Op. citat pag. 14—15 notă. 

leaşi pe cari le produce şi natura, fie chiar altele 
necunoscute în viaţa organică naturală. Şi pe mă- 
sură ce civilizaţia sporeşte şi stăpînirea omului 
asupra naturii creşte, facultatea productivă şi 
creatoare a omului ia proporții tot mai mari şi 
în întindere şi în intensitate, iar cercul său de 
subsistență se lărgește. 

Aceasta înseamnă, că pe cînd animalele şi 
plantele sînt mărginite în înmulţirea lor la limite 
riguros impuse de natură, cari sînt limita însăşi 
a cantităţii subsistențelor și a cărei încălcare a- 
trage acţiunea represivă a naturii; omul este in- 
dependent de această limită, întrucît el o poate 
modifica, după cum îi dictează interesele sale. Cu 
alte cuvinte, spre deosebire de toate celelalte vie- 
țuitoare omul îşi determină el însuşi nivelul şi 
cantitatea mijloacelor de subsistenţă, cea ce, în 
sistemul malthusian, înseamnă limita înmulțirii 
sale. 

* 

Aceste două deosebiri esențiale dintre specia 
umană şi celelalte specii arată cît de falsă este 
analogia perfectă dintre om şi celelalte ființe, pe 
care Malthus îşi întemeiază legea populaţiei o- 
meneşti, ca fiind o parte a legii generale de înmul- 
tire în natură. 

Dacă limita înmulţirii populaţiei, care în sis- 
temul malthusian este cantitatea mijloacelor de 
subsistenţă, nu este pentru oameni riguros de- 
terminată de natură, cum e cazul mijloacelor de 
subsistenţă ale celorlalte specii; ci este esențial- 
mente variabilă şi măsura variabilităţii ei atîrnă 
de populaţie, atunci nu vedem posibilitatea sau 
necesitatea intervenţiei represive a naturii. Popu- 
laţia avînd facultatea de a-şi lărgi mereu cercul 
mijloacelor de subsistenţă, şi prin aceasta limita 
înmulţirii sale, se adaptează şi se proporţianează, 
în mod constant acestei limite. Așa dar, un deze- 

chilibru propriu zis între creşterea populaţiei şi 
a mijloacelor de subsistență nu se produce, şi 
prin urmare nu se produce nici suprapopulaţia 
în înţelesul malth sian al cuvîntului. Si dacă nu 
se produce suprapopulația, ce să distrugă, ce să 
reprime natura? 

De altfel şi faptele pledează în contra con- 
cepţiunii lui Malthus. 

Epidemiile de pildă, cari sînt un puternic ob- 
stacol represiv, întrucît sînt determinate de supra- 
populaţie, sau întrucît suprimă suprapopulaţia? 
Epidemiile se pot naște sau răspîndi în populaţii 
de o densitate potrivită, în cari nu există supra- 
populație, sau în populaţii, în care există o sub- 
populaţie cum e între altele populaţia ţării ro- 
mineşti. Şi cînd ştiinţa medicală va progresa şi 
va fi în stare să anihileze cu totul efectele dezas- 
troase ale epidemiilor, după cum a făcut deja cu 
unile, cum va rămîne cu obstacolul represiv al 
lui Malthus?—cu atît mai mult, cu cît în viitor 
populaţia va fi şi mai densă și suprapopulaţia 
mai posibilă. Acelaş lucru cu foametea, alt obsta- 
col represiv puternic, care se poate produce prin- 
tr'o serie de recolte rele independent de creşterea 
populaţiei. 


* 


Dar argumentul cel mai puternic, pe care-l 
invoacă malthusianismul, este desigur aşa .nu- 
mita teorie a productivită iți descrescînde a pă- 
mântuluă. Pămîntul este aproape unica sursă din 
care specia umană își scoate mijloacele ei de sub- 
sistenţă, fie direct cum sînt produsele agricultu- 
rii, grădinăriei, viticulturii etc... fie prin interme- 
diul industriei, căreia cultura pămîntului sau a- 
vuţiile ce zac în el îi procură materiile prime. De 
productivitatea solului prin urmare depinde creș- 
terea mijloacelor de subsistenţă. 

Productivitatea solului însă nu e infinită, 
cum e puterea de reproducere a oamenilor. 

„Dacă la un hectar de pămînt se adaogă un 
„alt hectar şi tot aşa pănă ce se ocupă tot pă- 
„mîntul fertil, creşterea subsistenţii depinde de 
„îmbunătăţirea pămînturilor cultivate. Această 
„îmbunătăţire însă, prin natura oricării specii de 
„pămînt, nu poate face progrese mereu crescînde, 
„ci din ce în ce mai mici; pe cînd populaţia pre- 
„tutindeni unde găseşte cu ce să trăiască, n'are 
„limite şi creşterile sale devin cauza activă a 
„unor creşteri nouă''15). 

Această teorie, în virtutea căreia producţiu- 
nea pămîntului descrește, a fost formulată mai 
lămurit de John Stuart Mill atît pe baza susține- 
rii lui Malthus cît şi pe baza teoriei rentei a lui 
Ricardo. John Stuart Mill susţine, că „legea pro- 
„ducţiunii pămîntului este așa, încît în orice stare 
„de dibăcie şi de educaţie agricolă produsul nu 
„creşte într'o proporţie egală; dublînd munca nu 
„se dublează şi produsul, sau pentru a exprima 
„acelaş lucru în alţi termeni, orice creştere a pro- 
„dusului se obţine printr'o creştere mai mult de- 
„cît proporţională a muncii agricole“ 14). 

Cum se explică această descreştere a produc- 
tivității pămîntului în sistemul malthusian? Mal- 
thus este foarte laconic. El enunţă teoria fără a o 
întemeia pe observaţii sau măcar pe argumente 
logice. După dînsul creşterea mai repede şi in- 
finită a populaţiei este evidentă, şi deci implicit 
producţiunea pămîntului este finită şi mai în- 
ceată. Ricardo şi Mill însă se încearcă să argu- 
menteze şi să dovedească. 

In concepţia lui Ricardo decreşterea pro- 
ductivităţii solului se explică prin faptul, că nu 


13) Th. R. Malthus: Op. citat pag. 8—9. 
14) Principes d'économie politique vol. I pag. 203. 

toate pămînturile sînt egal de fertile, aşa că oa- 
menii după ce cultivă pămînturile cele mai fer- 
tile, sînt siliți să pună în valoare şi pămînturile 
mai puţin fertile spre a obţine subsistența nece- 
sară populaţiei mereu crescînde. Întinderea agri- 
culturii de la pămînturile de calitate superioară 
la acelea de calitate inferioară determină, în 
concepţia lui Ricardo, fenomenul rentei şi explică 
descreşterea progresivă a productivităţii. 

Stuart Mill admite teoria lui Ricardo. Influ- 
enţat însă desigur de concluziile lui I. H. von 
Thiinen :5) el susţine, că prin pămînturi de cali- 
tate inferioară trebue să înţelegem nu numai pe 
acelea mai puţin fertile, ci şi pămînturile depăr- 
tate de piaţa de desfacere, întrucît cheltuelile de 
transport pănă la piaţă se adaogă la cheltuelile 
de producţiune şi micşorează profitul cultivato- 
rului şi renta. 

Aceasta fiind explicaţia productivităţii des- 
crescînde a solului, rămîne să mai lămurim o 
întrebare înainte de a păşi la analiza ei critică. 
Este această descreştere a productivităţii pămîn- 
tului absolută sau numai relativă? Sînt unii au- 
tori, cari pretind, că prin cultivare mai îndelun- 
gată pămîntul se istoveşte şi deci productivita- 
tea lui ar descrește absolut. In doctrina malthu- 
siană nu se poate susține părerea aceasta, căci 
ar eşi din cadrul logicei sistemului. Este drept, 
că Malthus, care n'a avut multă perspicacitate lo- 
gică, a afirmat că ameliorările pămîntului „nu 
pot face progrese mereu crescînde şi că din con- 
tra vor fi din ce în ce mai puțin considerabile“; 
dar dacă această idee se poate interpreta în sen- 
zul unei descreşteri absolute a productivităţii, ea 
este combătută de însăşi progresia artimetică, 
după care subsistenţele sporesc ca: 1, 2, 3, 4,5, 


15) Der isolierte Staat 1826. 

6.... După Malthus subsistenţele sporesc mai în- 
cet decît populaţia, dar sporesc. Prin urmare des- 
pre descreşterea absolută a productivităţii pă- 
mâîntului nu poate fi vorba în sistemul malthu- 
sian. 

Mai lămuriţi în această privinţă sînt Ricardo 
şi J. St. Mill, cari invoacă teoria descreşterii pro- 
ductivităţii pămîntului în sprijinul malthusianis- 
mului. 

După Ricardo, renta „este acea porţiune din 
produsul pămîntului, care se plăteşte proprieta- 
rului pentru dreptul de exploatare a facultăţilor 
productive şi neperitoare ale solului“ :5). lar mai 
apoi: „în adevăr, terenurile mai bune ar conti- 
nua mereu să dea acelaş produs cu aceiaş muncă 
de mai înainte, dar valoarea lor se urcă din pri- 
cina produselor comparativ mai mici obţinute de 
la pămînturile mai puţin fertile, la cari se mai 
adaogă şi muncă şi capitaluri““17). In acelaş senz 
vorbeşte şi Stuart Mill, care admite, că producti- 
vitatea solului poate creşte mereu însă cu o mun- 
că proporţional mai mare decît produsul suple- 
mentar ce aduce. Dacă munca se dublează sau se 
triplează, produsul va. fi mai mic decît dublul sau 
triplul produsului anterior, dar întotdeauna mai 
mare decît acesta. 

Aşa dar în sistemul malthusian descreşterea 
productivităţii solului este numai relativă, adecă, 
în raport cu productivitatea anterioară și cu popu- 
laţia, teorie pe care Malthus a exprimat-o în pro- 
gresiile sale. 

Dar aşa este? Să vedem. 


* 
Intîi de toate trebue să constatăm un fapt 
16) Oeuvres complètes : Des principes de l’économie 


politique et de l'impôt 1882 pag. 34. 
17) Op. citat pag. 40. 

cert, evident şi pe care pănă la un punct nici 
malthusianismul nu-l tăgăduește: productivitatea 
pă nîntuluă creşte. Discuţia începe numai de la 
întrebarea: în ce măsură creşte productivitatea 
pămîntului. Faptul brut însă al creșterii produc- 
tivităţii pămîntului este necontestat de malthu- 
siani. 

Dar de ce creşte productivitatea pămîntului? 
Malthusianismul ni spune: graţie muncii ce se 
adaogă la pămînturile nouă puse în valoare, 
perifecţionărilor instrumentelor de muncă şi ame- 
horărilor aduse pămîntului. Este aceasta adevă- 
rat? Ultimele două cauze sînt evidente. Pe cea 
dintîi însă o contestăm. 

Cînd am vorbit despre starea populaţiei sub 
raportul împărţirii ei după ocupaţii, noi am ară- 
tat proporţia dintre populaţia urbană şi cea ru- 
rală, şi am semnalat fenomenul foarte semnifica- 
tiv al descreșterii populaţiei rurale. Natural că 
acest fenomen nu se produce în toate ţările, sau 
mai exact, nu se produce încă în toate ţările. Dar 
nu e mai puţin adevărat, că „țările mai înaintate 
în civilizaţie sînt oglinda în care cele mai îna- 
poiate își pot vedea viitorul“, cum zice Marx. 
Vom reproduce și aici acele date statistice cari 
ne interesează, pentru a deduce încheerile nece- 
sare. 


In Franţa: 

procentul la 
Anii Populaţia rurală populația totală. 
1872 . . . 24,868,022 . . . 68,9 
1876 . . . 24,928,392 . . . 676 
1881 . . . 24,575,506 . . . 65,2 
1886 . . . 24,452,395 . . . 64,1 
1891 . . . 24,031,900 . . . 62,6 
1896 . . . 23,491,520 . . . '60,9 
1901 . . . 283,004,755 . . . 59,1 
1906 . . . 22715011 . . . 57,9 

In Germania: 


procentul la 


Anii Populaţia rurală populaţia totală; 
1880 . . . 26,513,531 . . . -58,6 
1885 . . . 26,876,927 . . . 56,3 
1890 . . . 26,185,241 . . . 53,0 
1895 . . . 26,022,519 . . . 49,8 
1900 . . . 25,734,109 . . . 45,7 
1905 . . . 25,822,481 . . . 42,6 


Cine ar putea susține, că producţiunea agri- 
colă a Franţei este la 1906 mai mică decît acea de 
la 1872, iar a Germaniei de la 1905 mai mică 
decît la 1880? Contrarul este evident, şi însuși 
malthusianismul afirmă aceasta, cînd preconi- 
zează progresia aritmetică. Şi totuşi, nu numai 
că nu s'a adăogat muncă în întreprinderile agri- 
cole franceze şi germane; ci chiar munca ce se 
aplica la cultura pămîntului a scăzut. Populaţia 
rurală din Franţa a scăzut într'un interval de 34 
de ani cu peste 2 milioane, pe cînd cea urbană a 
crescut cu peste 5 milioane; iar în Germania a 
scăzut în 25 de ani cu aproape 1 milion, pe cînd 
populaţia urbană a crescut cu aproape 16 mi- 
lioane. 

Acelaş fenomen se observă şi în Statele-Unite 
şi în Anglia. 


In Statele-Unite: 


Procentul la 


Anii Populaţia rurală populaţia tozală; 
1890 . . . 36,096,548 . . . 57,3 
1900 . . . 39,528,398 . . . 51,9 


Deşi în curs de 10 ani, populaţia rurală a 
Statelor-Unite oferă o creştere de peste 3 mi- 

lioane, dacă ţinem seamă însă de creşterea cu 
mult mai mare a populaţiei urbane şi semiur- 
bane, care în acelaş interval a crescut cu aproape 
10 milioane, şi de întinderea enormă a pămîntu- 
rilor ce se defrişează an cu an, ne putem face 
o idee justă despre puţinătatea cantităţii de mun- 
că ce se adaogă în agricultura acestei ţări, al 
cărei produs agricol sporeşte totuşi colosal. Aşa, 
de pildă Karl Kautsky:5) ne spune, că exportul 
de cereale al Statelor-Unite era în 1870 numai 
de 5400 milioane de chintale, pe cînd în 1900, a- 
decă după 30 de ani, s'a urcat la 18,600 milioane 
de chintale, cea ce înseamnă că a crescut de 3 ori 
şi jumătate, pe cînd populaţia rurală n'a sporit 
decît cu 8,30/) în acelaş interval. Înseamnă oare 
aceasta, că sporul productivităţii pămîntului pro- 
vine din sporul muncii agricole, şi mai ales, cum 
susține malthusianismul, că munca ce se adaogă 
este mai puţin productivă decît munca anteri- 
oară ? Contrarul este adevărat şi în Statele-Unite, 
după cum am văzut că este şi în Germania şi 
Franţa. 


Acelaş proces se petrece şi în Englitera;: 


Procentul la 


Anii Populaţia rurală populaţia totală 
1891 . . . 7,258,145 . . . 25,0 
1901 . . . 7,471,242 . . . 23,0 


In curs de 10 ani populaţia rurală a Engli- 
terii a sporit abia cu peste 200,000 de oameni, pe 
cînd populaţia urbană a crescut cu aproape 4 
milioane, iar produsul agriculturii a crescut şi 
el simţitor; deşi după teoria malthusiană sporul 


18) Vermehrung und Entwicklung in Natur und Ge- 
sellschaft 1910 pag. 75. 

mic de muncă (200 mii de oameni la peste 7 mi- 
lioane) nu ar fi putut realiza mai nici un plus 
în produsul agriculturii. 

Ni s'ar putea obiecta, că populaţia rurală 
nu este identică cu populaţia agricolă, că popu- 
laţia rurală însumează şi elemente cari nu lu- 
crează în agricultură. Obiecţia ar avea tărie, dacă 
fenomenul scăderii populaţiei agricole n'ar fi încă 
şi mai lămurit. In Franţa de pildă, după recensă- 
mâîntul general al populaţiei din 1896 şi 1901, 


avem: i 
Pop. agricolă 


1896 . . . 8,430,000 
1901 . . . 8,100,000 


prin urmare, în curs de 5 ani numai, o scădere 
a populaţiei agricole cu 330,000 de locuitori. A- 
celaş fenomen şi în populaţia agricolă salariată, 
care a scăzut în intervalul 1896—1901 cu aproape 
500,000 de lucrători, adecă: 


luer. agr. salar. 


1896 . . . 4,064,000 
1901 . . . 3,570,000 
Descreşterea populaţiei agricole se întîmplă 
şi în Statele-Unite şi în Germamia s: 1. Engli- 
tera etc... 
In Statele-Unitc: 
luer. a, ticuri 
1880 . . . 8,322,576 
1890 . . . 3,004,061 


Si să nu se uite, că în Statele-Unite mereu se de- 
frişează vaste întinderi de teren, cari apoi se 
agricultează şi cu toate acestea cantitatea de mun- 
că agricolă omenească scade. 

In Englitera: 


Anii luer. agricoli 
1851 . . . 1,904,600 
1861- . . . 1,803,000 
1871 . . . 1,428,800 
1881 . . . 1,199,800 
1891 . . . 1,099,500 
1901 . . . 988,300 


numărul lucrătorilor agricoli a scăzut în 50 de 
ani cu 1 milion, reducîndu-se la jumătate, şi cu 
toate acestea produsul agricol în acelaş mterval 
a crescut foarte mult. 


Toate aceste date statistice dovedesc un lucru 
foarte important, care răstoarnă teoria producţiu- 
nii descrescînde a pămîntului, şi anume: deși 
populaţia agricolă descrește, şi prin urmare des- 
creşte şi cantitatea de muncă aplicată culturii 
pământului, producţiunea agricolă sporeşte. Cu 
alte cuvinte, cu o cantitate de muncă mai mică se 
poate obţine, şi în sistemul actual de agricultură 
se obţine chiar, o cantitate mai mare de produs 
al pămîntului. Rezultatul acesta nu e posibil în 
sistemul malthusian, după care chiar cu o canti- 
tate de muncă mai mare nu se poate obţine, decît 
o creştere a produsului proporțional mai mică 
decît a muncii anterioare, adecă, dacă la un mo- 
ment dat: 


1000 lucrători produe 100 HI. 


iar 2000 5 “4 200 „ atunci 
4000 „ vor produce 300 „și nu 400 HI. 
8000 n » n nn » 800 » 
16000 »» » 500 n» y 1600 n 


Faptele însă dovedesc contrarul, şi anume: 
se poate produce mai mult nu numai cu un nu- 


www.dacoromanica.ro 


— 318 — 


măr mai mare de lucrători, ci cu acelaş număr 
şi chiar cu un număr mai mic. Procesul acesta al 
producţiunii agricole, care se întîmplă pe o scară 
şi mai întinsă în producţiunea industrială, şi care 
rezultă nu din „natura lucrurilor“ ci din natura 
sistemului de producere, ne va înlesni pricepe- 
rea justă a fenomenului iperdemiei şi pauperis- 
mului despre care vom vorbi mai în urmă. 


* 

Dar cum se explică creşterea productivi- 
tății pămîntului, dacă creşterea muncii nu este 
absolut necesară şi dacă creșterea produsului nu 
se face în progresia aritmetică indicată de Mal- 
thus? 

Răspunsul este uşor de dat. Producerea so- 
cială, ca şi orice alt proces al vieţii organice şi 
sociale, este cîrmuită de aceiaş lege, care domină 
totul, legea evoluţiei. In virtutea acestei legi pro- 
ducerea socială se schimbă necontenit, atît în 
conţinutul ei cît şi în formele sociale în cadrul 
cărora se ezecută. Unul din factorii acestei evo- 
luții este tocmai perfecționarea continuă a ins- 
trumentelor de muncă, graţie căreia producerea 
socială îşi măreşte mereu conţinutul, în măsura 
în care se schimbă relaţiunile dintre categoriile 
sociale de producători. 

Raportîndu-ne la producerea agricolă, per- 
fecţionarea instrumentelor de muncă are o influ- 
ență necontestat mare asupra productivităţii so- 
lului. Nu e vorba, şi nici nu poate fi, despre creş- 
terea fertilităţii solului prin întrebuinţarea în a- 
gricultură a unor instrumente de muncă mai per- 
fecţionate ; ci despre creşterea productivităţii lui, 
adecă de extragerea din pămînt a unei mai mari 
energii, a unei mai mari avuţii, care nu se poate 
obţine cu instrumente primitive. Pămîntul este 
un acumulator de:forţe nesecate. Agricultura ne- 
sistematică şi mai mult extensivă şi superficială, 

care s'a făcut pănă în timpurile mai recente, pro- 
ducea mai puţin cu o cantitate dată de muncă, 
decît produce astăzi agricultura intensivă cu o 
muncă mai mică. Şi cum facultatea inventivă a 
omului este nelimitată, noi nici nu ne putem 
imagina îmbunătățirile din ce în ce mai mari 
ce se vor realiza asupra instrumentelor de muncă. 

In agricultură se pot realiza şi alte pro- 
grese. Puterea de extragere a avuţiilor pămîntu- 
lui poate fi sporită şi prin alte mijloace, cum 
sînt irigaţiile, drenajele etc. 

Este adevărat, că creşterea şi înmulţirea, 
plantelor este supusă influenţei covîrşitoare a u- 
nor factori naturali, a căror acţiune multiplă 
poate fi sintetizată într'o lege naturală a produc- 
țiunii plantelor. Este adevărat, că numai prin con- 
cursul acestor factori naturali se poate efectua 
încolţirea, răsărirea, creşterea, coacerea plante- 
lor. Dar nu e mai puţin adevărat, că acţiunea, 
factorilor naturali este foarte variabilă şi adesea 
brusc deviată într'o direcţiune primejdioasă dez- 
voltării şi chiar existenţii plantelor. Aşa e de 
pildă în cazul unor ploi prea dese sau a unei 
secete. Dezvoltarea şi existenţa plantelor este a- 
meninţată şi prin aceasta însuşi produsul pămîn- 
tului. Dacă omul ar lăsa deplină libertate jocului 
natural al forţelor şi acţiunii naturii, de multe ori 
el nu s'ar putea folosi de fertilitatea pămîntului. 
De aceea el intervine şi adesea cu o eficacitate re- 
marcabilă. In exemplele de mai sus irigaţiile şi 
drenajele sînt mijloacele practice întrebuințate. 

Desigur că irigaţiile şi drenajele nu sporesc 
fertilitatea naturală a pămîntului; ele o asigură 
însă într'o mare măsură, o realizează într'un pro- 
dus mai mare al agriculturii. Cu alte cuvinte, 
deși fertilitatea naturală a pămîntului este aceiaș; 
productivitatea lui însă într'un timp și într'un 
loc dat este sporită. 

Dar în agricultură se poate realiza şi sa. 
realizat în parte un progres şi mai mare. Se 
poate spori nu numai puterea de extragere a 
avuţiilor pămîntului,-ci chiar fertilitatea lui prin 
tot soiul de îngrăşăminte. Aceste îngrăşăminte 
au de scop de a da pămîntului toate substanţele 
minerale sau chimice, cari în anumite doze pot 
determina fertilitatea lui maximă. Căci nu e vorba 
numai de îngrăşăminte naturale, ci şi de îngrăşă- 
minte artificiale minerale şi chimice. 

„Noua technică agricolă, ieşită din critica 
„vechiului sistem de epuizare, spune G. Gatti, 
„se bazează pe ştiinţele naturale (geologie, chi- 
„mie organică şi anorganică, fizică, fiziologie a- 
„nimală şi vegetală, botanică, bacteriologie, zoo- 
„technică) şi statistice““19). Cu acest sistem de 
îngrăşăminte rodnicia pămîntului creşte enorm, 
astfel că pe aceiaş întindere de pămînt se poate 
obţine un produs cu mult mai mare decît produ- 
sul anterior. 

Vorbind despre sistemul lui Solari asupra 
inducţiunii azotului, Colajanni2) spune că „e 
„la primile sale aplicaţii, dar a, dat rezultate mi- 
„nunate, şi că cea ce poate da cultura intensivă. 
„realmente şi nu ipotetic se poate vedea în China. 
„Cu sistemul ei de cultură în mic, aplicat în 
„Franţa, sar putea hrăni nu 38 milioane de lo- 
„cuitori ci 80—100 milioane. De asemenea în 
„Japonia, graţie unei culturi foarte intensive po- 
„Sibilă cu ajutorul micii proprietăţi, se hrănesc 
„42 milioane de locuitori pe 5 milioane de hectare 
„de pămînt cultivate“. 

Cu sistemul său de inducţie a azotului, spune 
Gatti, Solari a ajuns să obţie recolte foarte a- 
bundente pănă la 48 de Hectol. de hectar. „Unii 


19) Le Socialisme et l'agriculture 1901 pag. 163. 
20) Le Socialisme. L'homme et la nature pag. 181. 

agricultori, Mazzini între alţii, au parvenit, prin 
aplicarea sistemului Solari, să întreacă rezulta- 
tele obţinute de inventator recoltînd pănă la 50 
de Hectol. de grîu pe hectar“ 21). 

Perfecţionarea instrumentelor de muncă şi 
fertilizarea solului nu sînt ignorate de sistemul 
malthusian. Şi Ricardo şi J. St. Mill, mai ales 
acesta, vorbesc despre aceste mijloace de creş- 
tere a produsului agricol. 

„Perfecţionările în procedeele agriculturii, 
„spune J. St. Mill), sînt de două feluri: unele 
„determină un produs brut mai considerabil, fără 
„vre-o sporire echivalentă a muncii; altele n'au 
„putinţa de a spori produsul, dar micşorează 
„munca şi cheltuelile cu cari se obţine acest pro- 
„dus“. Şi Stuart Mill recunoaşte, că aceste per- 
fecţionări combat teoria productivităţii descres- 
cînde, căreia de altfel el îi dă o formulă lipsită 
de orice consistenţă ; susţine însă că acţiunea lor 
contrară: este vremelnică, fără a arăta de unde 
deduce lucrul acesta. 

lată deci două chestiuni ce trebue să mai 
discutăm, pentru a arăta netemeinicia teorii nu- 
mite a productivităţii descrescînde: formula teo- 
rieă şi vremelnicia acţiunii principiilor ce se o- 
pun descreşterii productivităţii. 

Formula este următoarea: 

„Legea generală a industriei agricole este, 
„după cum am zis (recunoscînd excepţiuni acci- 
„dentale şi temporare), că produsul pământului, 
„în condițiuni de altfel egale, creşte întrun ra- 
„port mai mic decit creșterea muncii“ 23). 

Formula aceasta exprimă mai mult o ten- 
dință, decît generalizează un fenomen care se 
produce realmente. După formula lui Stuart Mill 


21) Op. citat pag. 167. 
22) Op. citat vol. I pag. 209. 


23) J. St. Mill: op. citat vol. I pag. 208. 

legea productivităţii descrescînde a pămîntului 
depinde de o condiţie, şi anume, perpetuarea la 
infinit al aceluiaș sistem de agricultură. Căci ce 
înseamnă, că „produsul pămîntului, în condițiuni 
de altfel egale, creşte...“, cînd tocmai aceste con- 
dițiuni nu sînt niciodată egale? Perfecţionarea 
instrumentelor de muncă, ameliorările pămîntului 
prin diverse sisteme de îngrășămînt, irisaţiile, 
drenajele etc... se operează fără întrerupere, ast- 
fel că nu se pot realiza niciodată acele „,condi- 
țiuni egale“, în cari productivitatea pămîntului 
să scadă şi să dea un produs proporţional mai 
mic decît creşterea necesară de muncă în agricul- 
tură. 

Legea productivităţii descrescînde, în siste- 
mul malthusian, este supus unei condiţii absurde, 
iar aplicaţiunea ei devine imposibilă. Ar putea 
fi discuţie în mod cu totul ipotetic, şi anume: 
în ipoteza, că extensiunea agriculturii se face de 
la pămînturile cele mai fertile la cele mai puţin. 
fertile; în ipoteza, că pămînturile nu pot fi ame- 
liorate şi deci capabile de o fertilitate mai mare; 
în ipoteza, că instrumentele de muncă rămîn me- 
reu acelaşi; în ipoteza, cu alte cuvinte, că so- 
cietatea. omenească se fixează la o stare econo- 
mică, pe care n'o poate depăşi, legea producti- 
vităţii descrescînde este discutabilă și are toate 
şansele de a fi gerenalmente acceptată. Decît a- 
ceste ipoteze sînt cu totul fantastice şi mintea 
omenească le respinge ca absurde. Societatea e- 
voluează şi substratul evoluţiei sociale este loc- 
mai evoluţia economică; astfel că, condiţiunea 
esenţială de care depinde realizarea legii produc- 
tivității descrescînde nu se poate îndeplini. 

Cu aceasta răspundem şi la a doua chestiune, 
a vremelniciei acţiunilor ce se opun descreşterii 
productivităţii solului. Afirmarea acestei vremel- 
nicii este hazardată. Atîta timp cît omul este 
productiv și creator, atîta timp cît, în virtutea 

acestor facultăți, el va realiza progrese technice 
şi ştiinţilice descoperind şi inventînd, atîta timp 
cît toate acţiunile individuale şi sociale se des- 
făşoară şi armonizează cu energiile nesecate ale 
naturii sub imperiul legii evoluţiei, care domină 
întreaga viaţă organică şi socială, nu poate fi 
vorba despre vremelnicia acţiunii de producere 
şi de creare a omului şi a societăţii. 

Facultatea omului de a-şi perfecționa ins- 
trumentele de muncă şi de a ameliora calitatea, 
solului este infinită. Intreaga evoluţie economică 
de pănă acum confirmă această părere. A susţine 
contrarul înseamnă a tăgădui evidenţa, a tăgădui 
istoria civilizaţiei omeneşti. 

* 

Dar în definitiv legea lui Malthus susține 
principiul, că populaţia este limitată în înmul- 
firea ei la nivelul şi la cantitatea mijloacelor de 
subsistență. Este adevărat acest principiu? 

Noi am văzut, că eroarea fundamentală a 
malthusianismului porne,te de la analogia per- 
fectă, pe care o stabileşte între înmulţirea spe- 
ciei umane şi înmulţirea celorlalte specii, şi am 
arătat pentru ce această analogie este eronată. 
La baza principiului, că populaţia este limitată, 
la nivelul şi la cantitatea mijloacelor de subsis- 
tenţă, este aceiaş eroare. 

Să ne închipuim, că nivelul şi cantitatea 
mijloacelor de subsistență ale oricării specii de 
fiinţe constitue cercul mijloacelor de subsistenţă, 
care limitează înmulţirea speciei şi peste care 
nu poate să treacă fără a provoca intervenţia, 
represivă a naturii. Ipoteza noastră este tocmai 
ipoteza malthusiană. Dar dacă această ipoteză 
explică înmulţirea speciilor animale şi vegetale, 
aplicată la specia umană este cu totul falsă. 

Cum se comportă speciile animale şi vege- 
tale faţă de cercul mijloacelor lor de subsistenţă 

şi cum se comportă specia umană faţă de cer- 
cul ei? 

Cercul mijloacelor de subsistenţă ale unei spe- 
cii este o cantitate fixă şi riguros determinată de 
natură. Fertilitatea mai mare sau mai mică a, 
naturii determină mărimea cercului mijloacelor 
de subsistenţă, înlăuntrul căruia indivizii pot trăi 
şi se pot reproduce. Ei nu-l pot mări după cum 
nu-l pot nici micşora. Dacă solul este fertil, dacă 
climatul îi este favorabil, dacă celelalte specii cari 
formează subsistenţa ei se înmulţesc mult, cer- 
cul mijloacelor de subsistenţă este mare, şi în- 
mulțirea speciei se face cu mai multă înlesnire 
şi într'o proporţie mai mare. Dacă dimpotrivă, 
toate aceste împrejurări sau una din ele îi sînt 
defavorabile, înmulţirea speciei este mai restrînsă. 

Aceasta înseamnă că atitudinea speciilor a- 
nimale şi vegetale este pasivă faţă de întinderea. 
cercului mijloacelor lor de subsisienţă, că ele nu 
se pot înmulţi decît în măsura indicată de acest 
cerc, care leste strict determinat de natură. Şi dacă 
o specie oarecare atinge în înmulţirea ei limita ma- 
ximă impusă de cercul mijloacelor de subsistenţă, 
atunci sau natura reprimă distrugînd surplusul, 
sau lupta pentru existenţă se întinde şi la in- 
divizii de aceiaş specie, avînd acelaş rezultat: 
distrugerea surplusului şi readucerea speciei la 
limita mijloacelor de subsistenţă. In nici un caz 
însă speciile animale şi vegetale nu-şi pot lărgi 
cercul mijloacelor de subsistenţă prin însăşi vo- 
inţa şi acţiunea lor, care este supusă cu totul la 
discreţia şi arbitrarul legilor naturii. 

Cu totul alta însă e situaţia speciei umane 
faţă de cercul mijloacelor ei de subsistenţă, 

Dacă în primile timpuri ale vieţii omeneşti, 
specia umană prezenta multe asemănări cu cele- 
lalte specii sub raportul cercului mijloacelor de 
-subsistenţă, mai apoi însă şi treptat-treptat cu 

formațiunea şi dezvoltarea, neîntreruptă a socie- 
tății, ea se distinge de celealte specii prin carac- 
tere esențialmente deosebite. In starca de civili- 
zaţie înmulţirea oamenil': nu atîrnă de cercul 
mijloacelor de subsistenţă, cum susţine Malthus ; 
ci întinderea cercului mijloacelor de subsistenţă 
atîrnă de înmulţirea oamenilor. 

Spre deosebire de celelalte specii, omul nu 
trăeşte numai din cea ce îi procură o natură mai 
darnică sau mai zgiîrcită; el își poate produce 
şi crea subsistenţele necesare chiar atunci, cînd 
fertilitatea solului, rigorile climatului etc... îi stau 
înpotrivă. Dacă cercul mijloacelor de subsistenţă 
este prea strîmt pentru înmulţirea speciei, oame- 
nii îl lărgesc pănă la limitele necesitate de în- 
mulţirea lor, cea ce nu-i cu putinţă în lumea a- 
nimală şi vegetală veşnic supusă influenții me- 
diului natural. Această tendinţă de a-şi lărgi me- 
reu cercul mijloacelor de subsistenţă este sursa, 
întregii evoluţii sociale, care se opune, cu toată 
tăria adevărului ce coprinde, legii malthusiane, 
a cării consecinţă finală şi logică ar trebui să 
fie fixitatea socială. 

Rolul speciei umane faţă de cercul mijloa- 
celor ei de subsistenţă nu este aşa dar pasiv, cum 
e al celorlalte specii, ci esențialmente activ. Spe- 
cia umană nu stă sub influenţa necondiționată a 
forţelor și legilor naturale, ci, după ce le cunoaște, 
le stăpîneşte şi le pune în serviciul său, lărgin- 
du-şi necontenit cercul subsistenţelor şi al mijloa- 
celor de trai. Şi cu cît oamenii se înmulţesc mai 
mult, cu atît relaţiunile sociale şi economice de- 
vin mai strînse şi mai intime, cu atît evoluţia, 
societăţii este mai repede şi mai intensă, cu atît 
cercul mijloacelor de subsistenţă se lărgeşte. 

Aceasta înseamnă că înmulţirea populaţiei 
nu este limitată de cercul mijloacelor de subsis- 
tenţă, ci tocmai contrarul, că cercul mijloacelor 

de subsistență este determinat de înmulțirea oa- 
menilor. 

Dacă legea lui Malthus, după care popula- 
ţia este limitată de cercul mijloacelor de subsis- 
tență, ar fi adevărată, ar trebui să-și găsească 
aplicaţia atît în ce privește populaţia omenească 
în general, cît şi în ce priveşte diversele popu- 
laţii şi grupuri de populaţii, cari o compun. Dar 
tocmai această aplicaţie a legii este imposibilă. 

Cînd privim populaţia omenească în totali- 
tatea, ei, două fenomene, intim legate între cle, 
se impun prin importanţa şi prin consecinţele lor: 
întemeiarea, coloniilor şi migrațiunile, ` 

Coloniile se întemeiază şi migraţiunile se di- 
rijează—independent de cauzele cari le produc 
către acele regiuni, cari fie prin fertilitatea lor, 
fie prin alte împrejurări speciale sînt capabile 
de a avea o populaţie mai densă, mai numeroasă 
decît cea indigenă. Pe măsură ce în aceste regiuni 
imigrează tot mai multă populaţie cercul mijloa- 
celor de subsisștenţă se lărgeşte. Dacă populaţia 
indigenă trăia numai din recoltarea fructelor na- 
turale sau din vînat, se începe cultura pămiîntu- 
lui, se întemeiază fabrici, se formează întreprin- 
deri pentru exploatarea avuţiilor pămîntului, se 
întinde schimbul produselor în cercuri din ce în 
ce mai largi pătrunzîndu-se cu comerţul în toate 
centrele pieţii mondiale. Şi independent de situa- 
țiunea politică a acestor regiuni și a populațiilor 
lor, independent de faptul dacă ele au început și 
continuă a fi colonii sau state libere, populaţiile 
lor nu încetează de a utiliza avuţiile pămîntului 
şi forțele naturii spre a-şi lărgi mereu cercul mij- 
loacelor de subsistenţă.. 

Dar ce înseamnă aceasta? Că populaţia este 
limitată de cercul mijloacelor de subsistență? E- 
vident că nu, ci contrarul: cercul mijloacelor de 
subsistenţă este determinat, lărgit de populaţie 

în măsura necesităţilor existenţii şi înmulţirii ei. 
Solul, climatul, forţele naturii, avuţiile pămîn- 
tului, hidrografia erau aceleaşi şi înainte şi după 
imigrare ; ţara avea. aceiaş capacitate de populaţie, 
dar populaţia indigenă nu avea aceiaş facultate 
de producere şi de creare?24), 

Populaţia globului pămîntesc nu este egal 
de răspîndită şi de densă. Sînt regiuni fertile în 
cari populaţia este foarte rară, cum e de pildă 
Brazilia, în care densitatea populaţiei este de 
1,7 loc, la kmp.; sînt regiuni cu cari natura a fost 
zgîrcită, cum sînt Belgia şi Olanda. Cea dintii 
are însă 227 loc, la kmp., cea de-a doua 154. Cu 
toate împrejurările naturale defavorabile popu- 
laţia Belgiei şi Olandei a crescut mereu lărgin- 
du-și din ce în ce cercul mijloacelor de subsis- 
tenţă, pe cînd populaţia Braziliei, cu toate împre- 
jurările naturale favorabile, nu creşte decît foarte 
încet şi este, am putea spune, la începuturile în- 
mulţirii sale, 

Dacă am admite legea lui Malthus, că popu- 
laţia este limitată de cantitatea mijloacelor de 
subsistenţă, nu ne-am putea explica pentru ce 
într'o regiune fertilă populaţia este atît de rară 
şi se înmulţeşte atît de încet, pe cînd într'o re- 
giune aproape sterilă populaţia se înmulțește re- 
pede şi este atît de densă. Numai facultatea pe 


24) Facultatea productivă și creatoare a omului, ca și 
cealaltă însușire a lui, rațiunea, este desigur n însușire or- 
gamică, biologică sau, cum se obișnuește a se zice în so- 
ciologie, presocială. Cu toate astea dezvoltarea enormă a 
acestei însuşiri la populaţiile intrate pe calea civilizaţiei 
este netăgăduit post-socială, adică datorită mediului și con- 
tactului social. Așa ni explicăm pentru ce unile populaţii 
rămîn pe o treaptă economică inferioară, pe cînd altele, 
lărgindu-și mereu cereul mijloacelor de subsistenţă, se urcă 
necontenit către o civilizaţie tot mai înfloritoare. 

care o are omul, de a-şi lărgi cercul mijloacelor 
de subsistență ni lămureşte fenomenul, şi acea- 
sta înseamnă, că nivelul şi cantitatea mijloacelor 
de subsistenţă sînt determinate de oameni, şi nu 
contrarul ca în teoria malthusiană. 

Principiul lui Malthus nu poate lămuri nici 
fenomenul înmulţirii diferitelor grupe sau clase, 
cari compun populaţia unei ţări. Se cunoaşte e- 
xemplul clasic al familiei Montmorency, pe care 
la invocat Sismondi în contra teoriei malthusiane. 
In genere clasele avute, clasele superioare se în- 
mulțesc mult mai încet decît clasele inferioara 
Şi sărace, deşi cele dintîi au un cerc de mijloace 
de subsistenţe cu mult mai vast decît cele de-al 
doilea. Dacă principiul limitării populaţiei la can- 
titatea mijloacelor de subsistenţă ar fi just, pro- 
lificitatea. exuberantă a claselor sărace şi quasi- 
sterilitatea claselor avute ar fi imposibile. Dar 
fenomenul acesta este perfect constatat și re- 
cunoscut chiar de către cei mai zeloşi malthu- 
siani. 

La obiecţiunea ridicată de Sismondi a răs- 
puns J. B. Say. Acesta susține, că Sismondi „con- 
fundă mijlocale de existenţă cu subsistenţele“ 3). 
Tocmai fiindcă familia Montmorency n'a fost nici 
odată lipsită de mijloace de existenţă, de aceia 
s'a înmulţit aşa de puţin, spune Say. Clasele su- 
perioare au o existenţă cu totul deosebită de a 
claselor inferioare. Ele ocupă în societate o si- 
tuaţie, pe care trebue să o menţie, dar care este 
atît de costisitoare, că o prolificitate mai mare ar 
pute-o compromite ; pe cînd clasele inferioare duc 
o existenţă mărginită și strictul necesar li-i su- 
ficient. Aşa fiind, clasele inferioare se lasă tirîte 


25) Cours complet d'économie politique pratique ed. 
II 1840 pag. 376 col. 2. 

de instinctul animal al procreării şi se înmulţesc 
la infinit. 

Expli 'aţia ce o dă Say în numele malthu- 
sianismul ui e foarte comodă, dar nu e satisfăcă- 
toare, căci nici nu răstoarnă obiecţia lui Sismon- 
di, nici nu lămureşte fenomenul general al ste- 
rilității claselor avute şi a prolificităţii extraor- 
dinare a claselor sărace. 


Mai întîi trebue să observăm, că în sistemul 
lui Malthus nu e vorba şi nu poate fi vorba des- 
pre mijloace de existență, ci numai despre mij- 
loace de subsistenți. Aceasta o deducem nu nu- 
mai din faptul, că Malthus întrebuințează tot- 
deauna expresia „mijloace de subsistenţă“ şi nici 
odată pe aceia de ‚mijloace de existenţă“; ci şi 
din faptul analogiei perfecte, pe care dînsul o 
stabileşte între înmulţirea oamenilor şi a animale- 
lor. Prin urmare nu Sismondi a făcut confuzie, 
ci J. B. Say a modificat teoria lui Malthus pen- 
tru a împlea o lacună. 


Dar cu această modificare a lui Say se poate 
combate obiecţia lui Sismondi? In cazul citat 
al familiei Montmorency n'avem de-a face nu- 
mai cu prolificitatea mică a unei familii avute şi 
ilustre ci cu desăvîrşita ei dispariţie. Și dispariția 
familiei Montmorency nu'e un caz izolat, ci numai 
un exemplu pentru ilustrarea unui fenomen ge- 
neral-—dispariţia treptată a întregii clase nobile. 
Dacă s'ar mai putea admite, că situaţia înaltă! 
ce trebue menţinută, existenţa costisitoare, va- 
riile necesităţi ale unei asemenea existenţe etc... 
determină pe o familie sau o clasă socială la o 
prolificitate restrînsă; nu se poate admite însă, 
tocmai din aceste motive şi mai ales din motivul 
menţinerii situaţiei, sterilitatea şi dispariția cla- 
sei însăşi. Cauzele prin urmare ale dispariţiei 
clasei nobililor şi în genere cauzele dispariţiei 

claselor sociale trebue să fie altele, decît acelea 
indicate de sistemul malthusian. 

Revenind însă la principiul luï Malthus - 
limitarea populaţiei de către mijloacele de exis- 
tență ne întrebăm: ce trebue să înţelegem prin 
expresia „mijloace de existență“ spre deosebire 
de expresia pur malthusiană: „mijloace de sub- 
sistenţă “? 

In fond nu există o deosebire esenţială între 
aceste două expresii. Mijloace de subsistenţă şi 
mijloace de existenţă au unul şi acelaş înţeles: 
mijloacele de trai ale populaţiei. Natural că a- 
ceste mijloace diferă mult cînd considerăm pe 
de oparte populaţia omenească. iar pe de alta 
populaţia animală și vegetală. Diferenţa este și 
cantitativă şi calitativă. Mijloacele de subsistenţă 
ale animalelor sînt puţine şi primitive. şi au 
menirea de a satisface necesitățile cele mai sim- 
ple şi mai elementare: hrana și adăpostul; pe 
cînd mijloacele de subsistenţă ale oamenilor sînt 
mai multe, trebuind să satisfacă necesităţi mai 
multe, mai complicate, mai subtile. Pentru a e- 
xista, populaţia are nevoie, pe lîngă hrană şi 
adăpost în condițiuni mai bune decît animalele, 
de îmbrăcăminte şi de o sumă de alte satisfacţii 
ale unor trebuinţe, cari sînt cu atît mai varii şi 
mai complexe, cu cît treapta de dezvoltare pe care 
se află este mai superioară. Expresia mijloace de 
subsistență se aplică mai mult animalelor, pe 
cînd mijloace de existenţă se aplică populaţiei. 

In concepţia lui Say însă, sau mai exact în 
sistemul malthusian după modificarea introdusă 
de acesta, mijloacele de existenţă n'au o noţiune 
bine definită. Ele variază si cantitativ şi calita- 
tiv nu numai de la o populaţie la alta, nu numai 
de la o fază socială la alla; ci chiar în cadrul a- 
celeiaş populaţii de la o clasă la alta. Socialmente 
variaţiunea aceasta este reală, dar în sistemul lui 

Malthus, care tinde să explice înmulţirea natu- 
rală a populaţiei în virtutea unei tendinţe orga- 
nice de reproducere, acest fel de a concepe mij- 
loacele de existenţă nu e logic. Dacă luxul clase- 
lor superioare este tot atît de necesar socialmente 
ca şi mizeria, claselor inferioare, atunci toată uti- 
litatea teoretică. şi practică a malthusianismului 
se reduce la zero. 

Malthus n'a gîndit şi nu putea să gîndească 
aşa. El cînd afirmă, că populaţia este limitată la 
cantitatea mijloacelor de existenţă, nu s'a gîndit 
să aplice două măsuri şi să susţie „că cercul întins 
de mijloace de existenţă al claselor superioare va 
limita într'o mare măsură înmulţirea, lor, iar cer- 
cul cu totul restrîns al claselor inferioare va avea 
efectul contrar, adecă va fi pricina unei prolifi- 
cităţi exuberante. Dacă Malthus ar fi conceput 
problema ca şi Say, evident că n'ar fi formulat 
principiul limitării populaţiei la cantitatea mij- 
loacelor de existență. Formularea acestui prin- 
cipiu arată că Malthus, privind chestiunea din 
punctul de vedere al înmulţirii naturale şi al fac- 
torilor naturală ai înmulţirii, a conceput cu apro- 
ximaţie un cuantum al mijloacelor de existență, 
necesar unei populaţii pentru a se înmulţi şi 
pentru a nu fi redusă în mod represiv de na- 
tură. 

Dacă avem în vedere acest cuantum, sau cum 
i-ar zice Courcelle-Seneuil: minimum de consu- 
maţie, la nivelul căruia populaţia este mereu 
redusă, ori de cîte ori înmulţindu-se tinde să-l în- 
treacă, atunci nu ni putem explica nici sterili- 
tatea claselor avute nici prolificitarea claselor să- 
race. Să presupunem că acest cuantum necesar 
este 10. După legea lui Malthus acei indivizi, a- 
acele familii sau clase sociale ale căror mijloace 
de existenţă le procură un cuantum superior, se 
vor înmulţi într'o proporţie mai mare decît cea 

normală, pentru că numărul lor este limitat de can- 
titatea mijloacelor de existenţă ; iar indivizii, fami- 
liile sau clasele ale căror mijloace de existenţă li 
aduc un cuantum inferior lui 10, se vor înmulţi în- 
tr'o proporţie mai mică decît cea normală, adecă vor 
scădea în virtutea aceluiaş principiu, că popula- 
ţia esie limitată la cantitatea mijloacelor de e- 
xistenţă. 

Fenomenul real însă e tocmai contrarul. Cla- 
sele sărace, al căror cuantum de existenţă este 
adesea sub cel normal, se înmulţesc cu o repejune 
uimitoare; pe cînd clasele avute, al căror cuan- 
tum de existenţă este de-asupra celui normal se 
înmulţesc foarte încet. Si cu cît cuantum-ul de 
exislenţă al acestor clase este mai mare, cu atît 
ele sînt mai puţin prolifice, pănă cînd această, 
prolificitate din ce în ce mai mică se transformă 
în sterilitate, fenomen constatat în familiile cele 
mai avute ale claselor superioare. 

Dar acest fenomen, lămurit în cadrul expli- 
caţiunilor de mai sus, răstoarnă legea lui Mal- 
thus, întru cît el stabileşte că grupele şi clasele 
sociale ale unei populaţii nu sînt limitate în în- 
mulţirea, lor de cantitatea mijloacelor de exis- 
tenţă, ci că limitele cele mai largi ale mijloacelor 
de existenţă corespund unor clase sociale foarte 
puţin prolifice şi chiar sterile, iar mijloacele de 
existenţă cele mai reduse coincid cu clasele cele 
mai prolifice. 

* 

Pentru a încheia critica legii de înmulţire 
reală ne rămîne să ne mai ocupăm cu analiza na- 
turii unui fenomen, a cărui producere ar fi con- 
secinţa imediată a aplicării legii lui Malthus, şi 
anume fenomenul perdemiei sau suprapopulației. 

Din pricina înmulţirii fireşti mai repezi a 
populaţiei decît a mijloacelor de subsistenţă mal- 
thusianismul susţine, că se produce un dezechi- 

libru între populaţie şi subsistenţe, care în fapt 
se traduce prin constatarea unui plus de popula- 
ție lipsită de subsistenţele necesare, a unei popu- 
laţii paupere, destinată a suporta mizeriile şi ne- 
norocirile, reprimarea, violentă şi dureroasă a na- 
turii. In explicarea acestui fenomen stă toată uti- 
litatea practică morală şi socială a malthusianis- 
mului şi secretul triumfului său în clasele supe- 
rioare ale societăţii. 

După teoria lui Malthus prin urmare, iper- 
demia, întrucît este efectul unei legi naturale, al 
dezechilibrului dintre populaţie și subsistenţe, 
este un fenomen constant, care se produce mereu 
şi mereu este reprimat, şi caracterizează nu nu- 
mai înmulţirea populaţiei omenești ci înmulţi- 
rea populaţiei în genere. 

Sistemul malthusian concepe cea ce sa nu- 
mit iperdemia absolută, adică iperdemia, care se 
produce oricare ar fi numărul populaţiei, cantita- 
tatea subsistenţilor, întinderea teriloriului, orga- 
nizarea socielăţii. Iperdemia se produce ìn virtu- 
tea unei legi naturale, a cărei aplicare scapă de 
sub înrîurirea oamenilor şi este fatală, ca orice 
lege naturală. Această concepţie a iperdemiei o 
respingem. Iperdemia nu se produce decît în u- 
nele momente ale vieții sociale şi este efectul nu 
al unei legi naturale, ci al unor împrejurări so- 
ciale speciale. In acest înţeles iperdemia este re- 
lativă. 

Cînd am vorbit despre legea lui Malthus, 
ca fiind formularea tendinţii naturale de înmul- 
tire a populaţiei, am arătat, că tendinţa unei 
creşteri mai repezi o au subsistenţele şi nu popu- ` 
laţia; iar cînd am considerat legea, înmulţirii 
reale, am stabilit, pe baza deosebirilor profunde 
dintre specia umană şi celelalte fiinţe, că popula- 
ţia are facultatea de a-şi întinde cercul mijloace- 
lor de subsistență după interesele şi necesităţile 

înmulţirii ei, pe lîngă putinţa ce o are de a-și 
restrînge înmulţirea într'o măsură oarecare. A- 
ceste constatări exclud posibilitatea unei iperde- 
mii absolute şi permit numai acea a unei iperde- 
mii relative, rezultînd din natura organismului; 
social înlăuntrul căruia se produce. 

Sînt ţări, în cari populaţia fiind rară faţă 
cu cantitatea mijloacelor de subsistenţă, nu nu- 
mai că nu pot avea o suprapopulaţie, ci au o 
subpopulaţie. Tabloul următor arată densitatea 


YoY A 


pe kmp. a populaţiei cîtorva ţări în anul 1906 26). 


Statele-Unite . . . . . . 83 
Franța . aaa‘; 72,6 
Germania . . . . . . 112,1 
Marea Britanie și Irlanda 132,7 
Japonia . . . pe e . . 12232 
Olanda . . . . . . . 154,3 
Belgia . . . . . „ . 227,3 


Populaţiile acestor ţări au, cu mici deose- 
biri, aceleaşi mijloace de existenţă, în cantităţi 
—ţinînd seamă de populaţie şi teritoriu—aproxi- 
mativ egale. Totuşi în Statele-Unite sînt nu- 
mai 8 locuitori la kmp. pe cînd în Belgia 227. 
Dacă aparenţa lucrurilor ar indica în Belgia o 
suprapopulaţie, în nici un caz n'ar putea fi vorba 
de suprapopulaţie în Statele-Unite, în Franţa cu 
72 loc. la kmp., în Germania cu 112 etc... Şi to- 
tuși şi în Statele-Unite şi în Franţa şi în Germa- 
nia şi în Japonia şi în Anglia şi în Olanda şi în 
Belgia fenomenul iperdemiei este real şi evident 
ca și corelativul său, pauperismul. 

Poate fi vorba în aceste ţări de iperdemie 
absolută? Desigur că nu. Statele-Unite ar putea 
avea în condiţiile actuale o populaţie cel puţin de 
10 ori mai mare. De asemene Franța, Japonia, 


26) Dr. G. Schnapper Arndt : Sozialstatistik pag. 90, 

Germania etc... ar putea hrăni populaţii mai nu- 
meroase. Dacă totuși există iperdemie în aceste 
țări, ea se datorește nu creșterii nalurale a popu- 
laţiei, nu dezechilibrului natural dintre popula- 
ție şi mijloacele de subsistenţă; ci unor cauze 
speciale rezultînd din organizarea muncii, proe 
ducerii şi repartiţiei avuţiei sociale, cu alte cu- 
vinte sistemului de organizare economică. Ală- 
turi de avuțiile legendare ale miliardarilor și 
în genere, lîngă acumularea extraordinară de a- 
vuţii şi capitaluri, se produce pauperismul sfî- 
şietor al proletariatului modern mereu seceral de 
mizerie, mereu aţîţat la revoltă, mercu amenin- 
țind economia, societății şi sisemul ei de orga- 
nizare. 

Aceasta este iperdemia relativă, care se pro- 
duce în o:ice societate a cărei organizaţie econo- 
mică se întemeiază pe sistemul de producere ca- 
pitalist, dar care nu este cunoscută altor popula- 
ţii rămase în urmă cu dezvoltarea organismului 
lor socia. 

In Romănia, de pildă, a cărei populaţie se 
prezintă în 1906 cu o densitate de 45,4 locuitori 
la kmp. nu poate fi încă vorba de iperdemie re- 
lativă propriu zisă. Despre cea absolută nici nu 
mai discutăm ; ea este oriunde o ficţiune. In ţara 
noastră se constată fenomenul subpopulaţiei. Şi 
aceasta este evident în agricultură, care este mij- 
locul de existenţă principal al populaţiei şi care 
necesilează introducerea de lucrători străini, pen- 
tru că altfel munca cîmpului nu sar putea face 
în condițiuni normale. Dacă populaţia Romîniei 
ar fi mai mare cu cel puţin numărul lucrătorilor 
străini. ce se aduc anual pentru necesităţile a- 
griculturii, încă n'ar putea fi vorba de iperde- 
mie. Negreșit însă, că subpopulaţia Romăniei nu 
se va perpetua la infinit. Sistemul de producere 
capitalist, care a început a se dezvolta şi la noi, 

ne va da prilejul să constatăm fenomenul iper- 
demiei relative, indicînd, cu toate consecinţele 
lui dureroase, o prosperitate economică mai mare 
și o fază de dezvoltare socială superioară. 

* 

Putem rezuma cerecetările noastre critice a- 
supra legii de înmulţire reală a lui Malthus, spu- 
nînd : ` 

1) Intre înmulţirea speciei umane şi înmul- 
firea celorlalte specii nu se poate stabili analo- 
gia perfectă, care stă la baza sistemului mal- 
thusian. 

2) Productivitatea pămintului, contrar teoriei 
pe care se sprijină malthusianismul, nu este li- 
matată şi nu descrește, întrucât facultatea produc- 
tivă a omului este nelimitată şi creşte continuu. 

3) Populaţia nu este limitată la nivelul şi 
la cantitatea mijloacelor de subsistenţă, ci ea de- 
termină cercul mijloacelor ei de subsistenţă, pu- 
tind să-l lărgească după necesitățile înmulţirii 
sale. 

4) Iperdemia absolută, aşa cum o concepe 
malthusianismul, este imposibilă. Fenomenul real 
este îperdemia relativă, provocată de cauze so- 
ciale derivând din sistemul de organizare econo- 
mică al unei anumite faze sociale. 

5) Pauperismul modern întrucît este conse- 
cânța iperdemiei relative, se datorește nu înmul- 
țiriă prea mari a oamenilor, ci organizmuluă eco- 
nomic al societății moderne. 

* 

Ne-am putea opri aici cu critica doctrinei 
malthusiane. De oarece însă această doctrină al 
fost puternic atacată şi dintr'un punct de vedere 
străin conţinutului ei teoretico-economic, şi anu- 
me pentru pesimismul dezolant ce degajează, vom 
face cîteva observaţiuni critice spre a complecta, 
analiza critică a malthusianismului. 

Că doctrina lui Malthus este esențialmente 

pesimistă este evident. Mizeria şi toate nenoroci- 
rile sociale îşi au, după Malthus, obîrşia în le- 
gile naturii, în firea omenească, şi sînt ca atare 
iremediabile. Dacă Malthus îndrăzneşte totuşi să 
propună un remediu, rezerva morală, el nu uită 
să adaoge, după cum am arătat, că acest remediu 
nu comptează mult şi că el însuşi îi dă o importanţă 
cu totul secundară. Lupta pentru existenţă cu 
toate urmările ei trebue dată în condiţiunile im- 
puse de natură şi duce la viciu, la durere, la 
abrutizare şi la moarte. Cu cît populaţia se înmul- 
ţeşte lupta pentru existenţă devine mai grea, mai 
acută, iar acţiunea represivă a naturii mai pu- 
ternică, mai violentă. În contra legilor naturii şi 
a propriei sale firi omul este neputincios. Cum 
s'ar putea el hotărî la abstinenţă şi castitate— 
căci acesta e coprinsul moral al rezervei morale— 
cînd natura lui organică îl împinge la o repro- 
ducere nelimtată? Omul nu poate face altceva, 
decît să se supună legilor naturii, să suporte cu 
resemnare consecinţele dezastroase ale acestor 
legi şi să sufere. Durerea şi suferinţa sînt intim 
legate de natura omenească şi de viaţa, socială. 
Cei ce sufăr n'au drept să se revolte. 

Este interesant de văzut, cum s'a resfrînt 
doctrina lui Malthus asupra socittăţii şi care a 
fost influenţa malthusianismului. Vom distinge 
două cîmpuri deosebite asupra cărora vom în- 
drepta observaţiile noastre: cîmpul literaturii în 
genere şi cîmpul politicei economice. 

In literatură, şi mai ales în literatura ştiin- 
ţifică, malthusianismul a exercitat două influenţe 
distincte şi opuse: una pesimastă, care nu-i decit 
continuarea operii filosofice a lui Malthus, şi alta, 
optimistă „care deşi are aerul de a confirma doc- 
trina malthusiană, se ridică însă contra încheeri- 
rilor ei cu toată tăria adevărurilor stabilite de un 
filosof şi naturalist ca Darwin. 

22 

Opera lui Malthus se produce întrun timp, 
în care optimismul ideologic al marii revoluţiuni 
franceze, răspîndit în toate ţările civilizate de 
la sfîrşitul veacului'al 18-lea, contrasta profund 
cu noua fază economică în care intrau aceste 
țări, producînd fenomenul necunoscut pînă atunci 
al pauperismului modern. În acelaş timp, în care 
revoluţia franceză făgăduia o nouă stare de lu- 
cruri mai bună, mai dreaptă şi fericirea univer- 
sală, mizeria claselor lucrătoare creştea mai tare, 
voind parcă să dezmintă construcţiunile teore- 
tice ale ideologiei revoluţionare. Contrastul acesta: 
era mai puternic în Anglia, unde economia ca- 
pitalistă era în plină dezvoltare şi fenomenul pau- 
perismului mai accentuat decît pe continent. Era 
deci firesc ca în Anglia să apară şi teoria care 
să explice această stare de lucruri întristătoare. 

Pesimismul modern atît al filosofilor cît şi 
al literatorilor este continuarea în alte direcţiuni 
şi cu nuanţe mai mult sau mai puţin pronunţate 
a pesimismului malthusian. 

„Cînd pesimismul, spune Fr. S. Nitti 27), va 
„ti devenit o doctrină veche, o simplă fază a cu- 
„getării filosofice, atunci numai va putea fi ju- 
„decat obiectiv şi se va vedea cu uşurinţă, că, 
„el n'a fost decît consecinţa naturală a ipoteze- 
„lor lui Malthus*. 

Tot ipotezele lui Malthus lau influenţat şi 
pe Darwin, care recunoaşte, că teoria luptei pen- 
tru existenţă, din care el deduce selecţiunea natu- 
întreg regnul animal şi vegetal. Cu toate aces- 
tea cîtă depărtare dela încheierile selecţiunii na- 
turale pănă la acelea ale teoriei malthusiane! Şi 
selecţiunea naturală derivă din dezechilibrul popu- 
laţiei şi subsistenţelor, dar explică în acelaș timp 


27) La population et le système social pag. 35. 

progresul şi este chiar factorul progresului; pe 
cînd teoria lui Malthus pune în sarcina naturii şi 
a legilor ei nefericirea, abrutizarea şi degenerarea 
omenirii. Dacă teoria lui Darwin nu se deosebeşte 
esenţial de teoria lui Malthus, încheierile lor însă 
sînt esențialmente deosebite. Incheierile lui Dar- 
win sînt impregnate de cel mai înviorător opti- 
mism ; încheierile lui Malthus duc la pesimismul 
cel mai dezolant. 

In politica economică influenţa malthusianis- 
mului a fost nefastă. Dacă pănă la Malthus clasele 
superioare erau îngrijate, direct interesate şi se 
considerau oarecum responsabile de pauperismul 
claselor de jos; graţie teoriei malthusiane, care 
le uşura situaţiunea, lor morală faţă de muncitori, 
solicitudinea lor pentru aceştia scăzu 28). 

Pesimismul malthusian a fost pentru clasele 
superioare binevenit şi înviorător, pe cînd pe 
clasele muncitoare le afunda în întunecimile u- 
nei mizerii veşnice. Curios pesimism, care aduce 
une. clase mulţumiri sufletești, linişte, curaj, pu- 
tere, iar alteia disperare şi nenorocire. Doctrina 
lui Malthus s'a născut mai mult dintr'o necesitate 
politică decît din cercetarea obiectivă a realită- 
ţii; iar pesimismul acestei doctrine şi predicile 
ce se ţin în numele ei, produc impresia detesta- 
bilă a sfaturilor ce se dau de către cei mari, 
spre a fi urmate numai de cei mici. 

In politica economică pesimismul malthusian 
este sinonim cu ipocrizia. 

E 3 

98) Lucrul acesta se vădește și din reorganizarea a- 
sistenţei publice din Anglia și desființarea legilor în favoa- 
rea săracilor, care s'a făcut la 1834 în urma unui puternic 
curent în acest senz determinat de „opera lui Malthus și 
partizanii acestuia. Faptul în sine n'ar fi mai nimic, căci 
asistența publică cu legile ei organice nu era folositoare și 
nu corespundea, scopului pentru care a fost creată. Carac- 


teristic e însă că statul nu s'a îngrijit să găsească un alt re- 
mediu. 

Teoria lui Fr. List?) se reduce la o simplă 
constatare, că fiecare stare economică a omenirii 
are o anumită capacitate demică ; constatare justă, 
dar care nu constitue prin ea însăşi legea de 
înmulţire a populaţiei. 

O lege de înmulţire a populaţiei trebue să 
exprime pe de o parte principiul, care determină 
înmulţirea şi pe de altă parte măsura în care se 
efectuează această înmulţire. Teoria lui List, nu- 
mită de Diihring „legea capacităţii populaţiei“ 
(Gesetz der Bevâlkerungscapacitât) nu formulea- 
ză principiul înmulţirii, iar măsura: în care are loc 
înmulţirea populaţiei o indică foarte vag. 

Cu toate acestea constatarea lui List permite 
o deducție foarte importantă pentru problema 
populaţiei. 

El, descriind diversele faze economice prin 
care a trecut omenirea: sălbatecă, pastorală, agri- 
colă, agricolă-manufacturară, agricolă-manufac- 
turară-comercială, şi afirmînd, că fiecare din a- 
ceste faze economice are o altă capacitate de- 
mică, se poate logic conclude, că o lege a înmul- 
țirii naturală, imuabilă pentru toată omenirea şi 
pentru toate timpurile, cum se pretinde a fi le- 
gea lui Malthus, nu există. List însuși n'a scos a- 
ceastă, încheere, dar ea se poate scoate, trebue 
să se scoată, ea fiind unica deducție logiceşte po- 
sibilă. 

Insemnătatea acestei încheeri este evidentă. 
Ea arată nu numai falsitătea legii malthusiane, 
ci şi imposibilitatea, pe care mai tîrziu a afir- 
mat-o şi Karl Marx, de a se formula o lege natu- 
rală a înmulţirii populaţiei, şi prin urmare ză- 
dărnicia muncii acelora, cari fie ca partizani fie 
ca adversari ai lui Malthus, se trudesc să stabi- 


lească o asemenea lege. 
* 


29) Vezi pag. 169 şi urm. 

Teoria lui A. Guillard 5). Acest autor preco- 
nizează între populaţie şi subsistenţă o legătură, 
mai intimă încă decît aceia afirmată de Malthus, 
care se concretizează în legea populaţiei formu- 
lată de el: populația se proportionează subsis- 
tențelor disponibile. 

In fond formula legii lui Guillard nu se deo- 
sebeşte de aceia a lui Malthus, după care popula- 
ţia este limitată de mijloacele de subsistenţă ; aşa 
că în critica ei ne referim la cele spuse asupra 
legii malthusiane. Guillard însă tinde să-şi dove- 
dească legea cu argumente nouă. Le vom examina 
pe rînd. 

1. In primul rînd Guillard argumentează prin 
raționament. Populaţia nu poate fi nici mai pre- 
sus nici mai prejos de subsistenţele disponibile, 
pentru că nu se poate imagina: nici populaţie: 
care să trăiască fără subsistenţe, nici subsistenţe 
fără întrebuințare. Raționamentul lui Guillard 
este profund eronat. El ignorează două fenomene 
caracteristice ale economiei capitaliste, şi anume : 
pauperismul şi crizele de supraproducție. Pau- 
perismul nu ieste în realitate decît starea econo- 
mică a unei populaţii sau categorii de oameni, 
cari trăesc sub nivelul subsistenţelor socialmente 
disponibile; iar crizele de supraproducţie dove- 
desc strania posibilitate ca o cantitate de subsis- 
tenţe să rămînă fără întrebuințare, în timp ce 
o parte a populaţiei se căzneşte să nu moară de 
inaniţie. 

Ca şi cum ar fi prevăzut că raționamentul 
nu-i suficient pentru confirmarea legii sale, Guil- 
lard recurge la experiență şi face mai multe de- 
monstraţii ale legii sale, cari însă nu-s mai fe- 
ricite decît acea prin raţionament. 

2. Țările cele mai producătoare sînt şi cele 


30) Vezi pag. 177 şi urm. 

mai populate, şi reciproca. Inexact. Olanda nu e 
mai producătoare decît Anglia, Franţa şi Germa- 
nia, şi totuşi este mai populată. Densitatea popu- 
laţiei Olandei este în 1906 de 154 loc. la kmp. pe 
cînd a Angliei numai de 132, a Germaniei 112 şi 
a Franţei 72. Belgia, după argumentul lui Guil- 
lard, ar fi mai producătoare decît Franţa de 3 
ori, iar decît Anglia aproape de 2 ori căci are 
227 loc. la kmp. Chiar Şviţera şi Austroungaria 
ar fi mai producătoare decît Franţa, pentru că cea 
dintîi are 80 de loc. la kmp., iar cea de-a, doua, 
87. Nu mai vorbim de lava, care are 218 loc. la 
kmp. şi ar fi deci mai producătoare decît orice 
țară sau regiune de pe lume afară de Belgia. 

Argumentul 2 al lui Guillard este pueril. 

3. Populaţia creşte în aceiaş măsură ca şi 
producerea subsistenţelor. Argumentul acesta nu 
e decît argumentul precedent sub altă formă. În 
genere populaţia creşte mai încet decît subsis- 
tenţele. Franţa putea să-i procure lui Guillard 
date statistice în acest senz, fără a mai pomeni de 
alte ţări în cari se produce acelaş fenomen. 

4. Cînd scade producţiunea, scade în aceiaş 
măsură şi populaţia, adecă inversarea argumen- 
tului 3. Scăderea producţiunii nu poate fi pri- 
vită decît ca un accident trecător, fenomenul con- 
stant este creşterea. producţiunii. Şi dacă acest 
accident se produce, populaţia nu scade, şi mai 
ales nu scade în aceiaş măsură, ci se accentuează 
şi se agravează mai tare pauperismul. Noi am 
văzut, că populaţia poate trăi şi sub nivelul 
subsistenţelor. 

5. Dacă populaţia este lovită accidental, fără 
ca izvorul subsistenţelor să fie puternic alterat, 
ea se va restabili îndată sporindu-se procreaţia. 
Guillard stabileşte că în urma epidemiilor, cari 
fac ravagii mari în populaţie, natalitatea creşte 
împlînd golurile. Perfect adevărat, dar nu în 

virtutea principiului că populaţia trebue să se pro- 
porţioneze subsistenţelor, ci în vederea funcţio- 
mării normale a organismului social, care sufere 
pe urma pierderii unui mare număr de oameni. 
Locurile vacante trebuesc ocupate, altfel maşina 
socială nu poate funcţiona. 

6. Mijlocia anuală a nașterilor este mai mică 
acolo unde durata vieţii e mai lungă, şi viceversa. 
Constatarea este exactă, statistica o confirmă. 
Dar întrucît confirmă legea lui Guillard? Rapor- 
tul dintre numărul nașterilor şi durata vieţii mij- 
locii, care se rezumă în definitiv în antagonis- 
mul dintre facultatea prolifică şi tendinţa de dez- 
voltare a individului, este efectul echilibrului, pe 
care-l impune natura tuturor speciilor de fiinţe. 
Conservarea speciei necesită o facultate prolifică 
mai mare cînd durata vieţii indivizilor este mai 
mică, şi o prolilicitate mai mică, dacă durata vie- 
ţii e mai mare. In cazul dintîi contrarul ar tinde 
la distrugerea speciilor, în cazul de-al doilea la 
o înmulţire prea mare, care ar face imposibilă! 
dezvoltarea individului. 

Antagonismul dintre natalitate şi durata vie- 
ţii nu derivă din raportul populaţiei cu subsis- 
tențele, ci din raportul individului cu specia în 
virtutea legii naturale, care domină conservarea 
vieţii în genere. 

7. Dacă o compresiune accidentală provoacă 
un regres al dezvoltării muncii, mijlocia anuală 
a nașterilor descreşte brusc. Guillard citează ca- 
zul compresiunii napoleoniane în Franţa între 
1801—1815, dar cazul acesta nu confirmă legea 
proporţionării populaţiei cu subsistenţele. Un re- 
gres al dezvoltării muncii în epoca citată este 
evident, căci unii bune părţi a populaţiei i s'a 
dat o îndrumare neproductivă şi costisitoare. Scă- 
derea natalității se datoreşte.însă faptului, că a- 
ceastă parte a populaţiei a fost mereu în războaie, 

şi fie că a sucombat în lupte, fie că a fost pur 
şi simplu pusă în condițiuni nefavorabile de în- 
mulțire, întrucît a fost desprinsă de cercul fa- 
miliei şi medilui eï, n'a putut contribui la spori- 
rea natalității. Populația războinică era în această 
epocă o populație numaï de consumatorï. Intre- 
ținerea ei necesită dacă nu o sporire a producerii 
subsistenţelor, dar desigur menţinerea produce- 
rii anterioare, astfel că compresiunea napoleo- 
niană înseamnă un moment sigur, în care pro- 
porţionarea populaţiei, cu subsistenţele este im- 
posibilă. 

8. In ţările în cari populaţia mijlocie conti- 
nuă să crească, creşterea ei scade pe măsură ce 
sporeşte densitatea. Fenomenul este real şi ne- 
contestat, dar nu demonstrează legea lui Guilard. 
Creşterea continuă a populaţiei, înseamnă după 
acest autor, creşterea continuă prealabilă a sub- 
sistenţelor la cari populaţia se proporţionează. 
Dacă proliticitatea oamenilor scade pe măsură ce 
populaţia creşte și devine mai densă, aceasta arată, 
că între creşterea populaţiei şi creşterea subsis- 
tenţelor este un raport invers, care dezminte le- 
gea proporţionării populaţiei la mijloacele de sub- 
sistenţă. 

9. Valoarea de schimb a griului rămîne a- 
ceiaşi cu toate schimbările dese ale preţului. Guil- 
lard crede, că dacă populaţia ar crește mai repede 
sau mai încet decît subsistenţele, atunci valoarea 
grîului, care este alimentul principal al omului, 
ar varia deasupra sau sub valoarea reală din pri- 
cina influențelor cererii. 

Guillard constată pe de oparte invariabili- 
tatea valorii de schimb a grîului şi pe de altă, 
parte variabilitatea preţului. Dar de ce variază 
preţul? In concepţiunea lui Guillard variaţiunea, 
preţului se datorşte creşterii mai mari sau maă 
mici a populaţiei, care determină creşterea sau! 

scăderea cererii. Aceasta înseamnă însă, că popu- 
laţia poate crește mai repede sau mai încet decît 
subsistenţele, şi nu cum susţine Guillard propor- 
tional cu ele. Dacă ar fi aşa, atunci nici preţul 
n'ar varia. 

In definitiv însă valoarea de schimb a grîu- 
lui, ca şi a oricării alte mărfi ce serveşte de sub- 
sistență populaţiei, n'are nici o legătură directă 
cu creşterea populaţiei. Valoarea de schimb a 
oricării mărfi este determinată de cantitatea de 
muncă socialmente trebuitoare pentru produce- 
rea ei, şi se măsoară, prin durata mijlocie a timpu- 
lui necesar producerii. Valoarea de schimb a unei 
mărfi variază deci cu cantitatea de muncă ce 
coprinde, şi cu timpul necesar pentru a fi produ- 
să independent de creşterea mai accelerată sau 
mai lentă a populaţiei. Intr'un sistem de produc- 
țiune superior valoarea de schimb a unei mării 
este mai mică decît într'un sistem de producţiune 
inferior, pentru că atît cantitatea de muncă va 
fi mai mică cît şi timpul de producere mai scurt. 

Demonstraţiile lui Guillard, atît cea prin ra- 
ţionament cît şi cele prin experienţă, nu pol în- 
tări legea sa, după care populaţia se proporţio- 
nează subsistenţelor disponibile. Problema înmul- 
ţirii populaţiei rămîne încă nerezolvată. 

* 

Teoria luă H. Spencer 51). Marele filosof englez 
nu formulează o lege de înmulţire, adecă nu ela- 
borează o formulă coprinzînd şi principiul înmul- 
ţirii populaţiei şi măsura înmulţirii efective. El 
se mărgineşte: a constata, că între forţele, cari 
tind la dezvoltarea individului—individuaţia—, 
şi acele cari tind la înmulţirea speciei—geneza—, 
este un antagonism manifest; că prin urmare, cu 
cît individuaţia va fi mai puternică într'o popu- 


31) Vezi pag. 182 şi şi urm. 

laţie, cu atît înmulţirea ei va îi mai înceată, şi 
reciproc. Nitti, pentru a evidenția acest princi- 
piu, întrebuințează următoarea demonstraţie gra- 
fică 32) : 
C 
Ă———————————————————B, 

AB reprezentind suma forţelor unui individ, din 
care AC este individuaţia iar CB geneza. Este 
evident, că orice creștere a lui AC, individuaţia, 
se face în detrimentul lui CB, geneza, suma for- 
telor totale A B fiind o cantitate determinată. In- 
dividuațţia variază deci în raport invers cu ge- 
neza. 

Din acest principiu Spencer deduce teoria, 
că înmulțirea populaţiei este cu atît mai înceată, 
cu cît organizaţia socială în cadrul căreia trăeşte 
este mai superioară, cu cît civilizaţia ei este mai 
mare,—pentru că un grad mai mare de civiliza- 
ție, o organizaţie socială superioară dezvoltă o 
individuaţie mai puternică şi scade prin aceasta 
geneza. 

Aşa fiind, Spencer susţine, că deşi populaţia 
tinde să crească mai repede decît subsistenţele, 
dar pe măsură ce sporeşte civilizaţia, fecunditatea, 
speciei umane scade,şi creșterea populaţiei nu mai 
prezintă nici un pericol pentru omenire. Ba mai 
mult, creşterea populaţiei, care precedează tot- 
deauna creşterea subsistenţelor, determină pro- 
gresul social întrucît reclamă dezvoltarea însuşi- 
rilor omului şi a formei sociale de organizare: 

Teoria lui Spencer păcătuește, ca şi aceia a 
lui Malthus, prin aplicarea la înmulţirea speciei 
umane a aceloraş principii şi legi, cari domină 
înmulţirea celorlalte specii, fără a ţine seamă 
de înrîurirea, esenţial modificătoare a factorului 
social. Această greşită analogie între înmulţirea, 
oamenilor şi înmulţirea. celorlalte fiinţe se dato- 


32) La population et le systeme social pag. 79. 

reşte unui principiu, obţinut printr'o generalizare 
excesivă, a cărei aplicație—tocmai din această 
cauză—este imposibilă la fenomenul concret al 
înmulțirii oamenilor. Acest principiu este anta- 
gonismul dintre individuaţie şi geneză. 

Aplicarea acestui princpiu se impune la plan- 
te şi la animale, dar este cu totul restrînsă şi fără 
importanţă la oameni, a căror înmulţire se efec- 
tuează în cu totul alte condițiuni. Este necontes- 
tat, că şi la oameni individuaţia este în raport 
invers cu geneza, în înţelesul că în perioada de 
dezvoltare şi creştere a omului nu poate fi vorba 
despre fecunditatea lui. „In primăvara vieţii“ o- 
mul nu este fecund, individuaţia însă e foarte 
puternică. Acelaş lucru putem spune şi despre 
antagonismul dintre individuaţie şi geneză în pe- 
rioada de declin a omului, în care forţele lui sînt 
îndreptate mai ales pentru menţinerea organiz- 
mului. Aceste două perioade sînt însă tocmai a- 
celea, cari nu interesează direct fenomenul înmul- 
ţirii. Dacă încercăm să facem aplicaţia principiu- 
lui spencerian în perioada de fecunditate a omu- 
lui, rezultatul este cu totul altul, decît acela sta- 
bilit de Spencer. 

Aşa de pildă Spencer afirmă, că puterea de 
reproducere creşte cînd conservarea individului 
devine excepţional uşoară. „In adevăr, rezulta- 
tui unei hrane abundente se poate aplica la re- 
producere... Efectul prim, produs de un surplus 
de substanţă nutritivă asupra plantelor multi- 
axiale, este producerea, de ramuri cu frunze mari 
şi numeroase“ 33). Acest principiu, care domină, 
înmulţirea speciilor animale şi vegetale, se aplică 
după Spencer şi la înmulţirea oamenilor. 

„Fecunditatea relativă a omului, zice el:), 


33) H. Spencer : Principes de biologie vol. II p.537--538- 
34) Op. citat vol. II pag. 568. 

„considerat ca specie, şi schimbările ce sufere 
„cînd condiţiunile existenţii sale sînt schimbate, 
„trebue să se conformeze legilor ce am expus 
„pănă aici (legile fecundității animale şi vegetale). 
„Natural, raportul invers al variaţiei individua- 
„ției şi genezei este adevărat la om ca şi la toate 
„fiinţele organizate“. 

lar mai departe: 

„Concludem deci, că în specia umană, ca şi 
„în toate celelalte, abundența absolută sau rela- 
„tivă a hranei care excede considerabil întreține- 
„rea vieţii părinţilor, este întovărăşită de o pu- 
„ternică geneză... De asemene avem dovada re- 
„Ciprocei, că creşterea relativă a cheltuelii (de 
„întreţinere a vieţii) producînd un surplus dimi- 
„nuat, reduce gradul de fecunditate“ 3). 

Şi pentru a preciza şi mai bine înţelesul 
exact al teoriei sale Spencer arată, că susţine toc- 
mai contrarul doctrinei lui Doubleday, după care 
un exces de hrană împiedecă creşterea popula; 
ţiei, pe cînd hrana limitată sau lipsa. de hrană 
o stimulează şi o sporeşte. 

Este adevărată teoria lui Spencer? Faptele 
o dezmint. Puţina fecunditate a claselor avute 
-şi adesea chiar sterilitatea lor, față cu fecundita- 
tea extraordinară a claselor sărace, arată că prin- 
.cipiul lui Spencer nu-și găseşte aplicarea ce în- 
.cearcă el să i-o dea. ,„Abundenţa absolută sau 
relativă de hrană“ a claselor avute nu e întovă- 
răşită de o „puternică geneză“, ci de o fecundi- 
tate cu totul redusă; după cum „surplusul în mi- 
nus“ de hrană este întovărăşit, contrar principiu- 
lui lui Spencer, de un înalt grad de fecunditate. 

Eroarea lui Spencer vine de acolo, că el a- 
plică înmulţirii populaţiei legile biologice ale în- 
mulţirii, uitînd că înmulţirea oamenilor nu este 


35) Op. citat vol. II pag. 573—574. 

un fenomen biologic „după cum vom vedea. Dacă 
în seria, speciilor animale şi vegetale surplusul de 
hrană determină reproducerea pe o scară întin- 
să, în specia. umană nu e tot aşa. Şi dacă la spe- 
ciile animale şi vegetale lipsa de hrană are de 
consecinţă reducerea fecundității, pentru că ele 
sînt mereu limitate la nivelul subsistenţelor—în- 
trucît nu intervine omul; la specia umană se pro- 
duce fenomenul contrar, după cum arată datele 
statisticei populaţiei şi faptele generalmente cu- 
noscute. 
$ 

Dar iată o altă aplicație, pe care o face Spen- 
cer cu teoria sa şi care în realitate răstoarnă, 
teoria. 

După Spencer individuația sporeşte în dauna 
genezei în măsura în care sporeşte civilizația. 
Fecunditatea unei populaţii pe o treaptă superi- 
oară de civilizaţie este mai mică, decît a unei 
populaţii pe o treaptă inferioară. Aceasta în vir- 
tutea antagonismului dintre individuaţie şi ge- 
neză, de oarece creşterea continuă a populaţiei, 
care determină progresul, civilizaţia, fiind mai 
mare decît creşterea subsistenţelor, măresc chel- 
tuelile de întreţinere şi dezevoltare a individului 
—sporesc individuaţia—și micşorează geneza. 

„Astfel am ajuns să recunoaştem, spune 
„Spencer 36), că excesul de feounditate, prin 
„schimbările ce neîncetat le operează în mediul 
„omului, este el însuşi o cauză a evoluţiei ulte- 
„„rioare a omului; şi corolarul ce trebue să-l de- 
„ducem, este că, continuraea evoluţiei omului 
„din această cauză este ea însăşi o cauză a decli- 
„nului necesar al fecundității sale“. 

Cu alte cuvinte, după ce fecunditatea mare 
a omului, care se traduce în fapt prin creşterea, 
continuă a populaţiei, determină progresul, scade 


36) Op. citat vol. II pag. 595. 

pentru a permite un spor al individuaţiei. Acea- 
sta nu înseamnă altceva, decît că. populaţia se 
înmulțește tot mai încet pe măsură ce crește ci- 
vilizaţia; că o populaţie este mai puţin prolifică 
într'o stare socială superioară, decît într'o stare 
socială, inferioară. 

Contestăm exactitatea acestui corolar, logic 
de altfel, al teoriei spenceriane, şi susţinem că 
exact este tocmai contrarul. Progresul, şi mai a- 
les progresul economic, nu este altceva decît lăr- 
girea continuă a cercului mijloacelor de existenţă. 
Este absurd să admitem, că într'un cerc mai larg 
de mijloace de existenţă populaţia se înmulțește 
mai încet decît într'un cerc mai strîmt. Aplica- 
rea teoriei lui Spencer se poate respinge a priori. 

Dar nu numai logica şi bunul simţ resping 
aplicarea teoriei lui Spencer, ci şi laptele con- 
crete, a căror putere doveditoare nu poate fi con- 
testată. Tabloul următor ni arată populaţia abso- 
lută şi creşterea procentuală a populațiilor cîtor- 
va ţări (populaţia absolută, este dată în milioane) : 


Franţa .. .. 1821 28 1891 38—33 9%, 
Germania . . . 1816 24 1890 49—99 9% 
Austria ... . 1820 14 1890 23=—68,3%, 
Italia .... 1861 25 1890 30—20,6% 
Belgia .: .. 1846 4 1890 6=40,2°/ 
Olanda .. 1829 2 1889  4—12,8% 


Br. M. şi Ivlamda 1821 21 1891 31=—74,40%, 


Şi acum să aplicăm teoria lui Spencer popu- 
laţiilor acestor ţări. După această teorie popula- 
ţia se înmulţea mai repede, adecă se dubla în 
perioade mai scurte, în stările anterioare de o 
civilizație mai mică. Pentru ușurința calculului 
ce vom face, să luăm ipoteza, mai convenabilă 
teoriei spenceriane, că şi în stările anterioare 
populaţia se înmulţeşte tot atît de încet ca şi în 
starea de civilizaţie actuală, şi să vedem la ce 
rezultate vom ajunge. 

Populaţia Germaniei de pildă a crescut de 
la 1816 pănă la 1890, de la 24 milioane la 49 mi- 
liane, adecă cu 990/; (în aparenţă a trecut peste 
dublu, dar socoteala aici e făcută fără fracţii 
de milion). Prin urmare dacă în 74 de ani a cres- 
cut cu 990/, să zicem că se dublează în 80 de 
ani, şi să luăm această perioadă de dublare ca 
valabilă şi pentru stările anterioare de civiliza- 
ție, deşi după teoria lui Spencer, ea ar trebui 
să fie cu atît mai scurtă, cu cît ne atundăm mai 
mult în trecut. Făcînd acest calcul avem: 


Anii Populaţia Germanici 
1816 . . . . 94 milioane 
1736 2 
1656 .... 6 
1576 3 
1496 . . . . 1,500,000 
1416 . . . . 750,000 
1336 ..... 375,000 
1256 . . . . 182,500 
1176 . . . . 91,950 


şi aşa maï departe. Dacă ne oprim la anul 1176, 
e pentru a nu afla, că după teoria lui Spencer, 
pe la anul 700 Germania nu era locuită de nici 
un om, şi a nu da astfel o „formală desminţire'“ 
istoriei, care susţine, că la această epocă, sta- 
tele germane erau deja, constituite, și că în sec. 
12-lea, adecă tocmai cînd Germania avea numai 
91,000 locuitori, o parte a populaţiei participa 
la cruciate sub comanda împăratului Frederic 
Barbaroza. 

După un calcul analog, populația Marei Bri- 
tanii şi Irlandei, care în 1821 este de 21 milioane 
şi care s'ar dubla în 100 de ani, ar fi în 1001, 
numai de 81,000 locuitori; populația Belgiei ar 
fi în 946 de '7,500 de locuitori etc... Aplicînd în 

felul acesta teoria lui Spencer am afla că pe vre- 
mea lui Isus Cristos nu exista nici un om pe pă- 
mînt. 

Dar ce înseamnă toate acestea? Nimic alt- 
ceva, decît că antagonismul dintre individuație şi 
geneză, poate fi o lege biologică, dar care nu-şi 
găseşte aplicaţia la fenomenul înmulţirii oame- 
nilor; că fecunditatea omului poate scădea în 
măsura creşterii civilizaţiei, fără ca să determine 
necesarmente înmulţirea mai înceată a popula- 
tiel, că analogia dintre înmulţirea oamenilor şi 
a celorlalte fiinţe, care se găseşte la baza teoriei 
lui Spencer, este fundamentul falsă ; în definitiv, 
că înmulțirea populaţiei nu este un fenomen bio- 
logic şi că prin urmare nu este cîrmuit de legile 
naturii organice. 

% 

Teoria lui J. G. Courcelle-Seneuil 3). Acest 
autor afirmă, că între dezvoltarea avuţiilor şi a 
populaţiei există raporturi necesare de depen- 
denţă. Cum însă omul se deosebeşte profund de 
celelalte fiinţe, şi cum înmulţirea populaţiei este 
supusă influențelor organismului social, numărul 
oamenilor nu este egal cu acela, care ar putea e- 
xista în limitele date ale avuţiei unei ţări, pen- 
tru că graţie sistemului de organizare economică, 
se produc inegalităţi de consumaţie. Dacă avu- 
ţia unei populaţii se urcă la 10 milioane, iar 10 


este minimul cu care poate trăi un om, atunci 
000, 
0 = 1,000,000 ar fi numărul indivizilor ce 


pot compune acea populaţie. 

Aceasta e numai ipotetic. Realitatea este cu 
totul alta, pentru că nu fiecare individ consumă, 
exact minimul necesar, pe care în exemplul de 
mai sus l'am fixat la 10. Inegalităţile de consu- 
maţie schimbă cu totul raportul dintre cuantu- 


37) Vezi pag. 187 și urm. 

mul avuţiei şi al populaţiei, astfel că în exem- 
plul nostru la un venit social de 10 milioane nu 
va corespunde o populaţie de un milion ci o 
populație mai mică, întrucît unii oameni con- 
sumă 15, alţii 20, alţii 30, alţii 50 etc... şi a- 
ceste diferențe trebuesc deduse din venitul so- 
cial. Dacă maximul populaţiei se poate afla îm- 
părțind venitul prin minimul de consumaţie, a- 
cest maximum nu poate fi atins mai nici odată, 
aşa că cilra reală a populaţiei, sau cum zice 
Courcelle-Seneuil, „cifra necesară“ este mai mică. 

„Cifra necesară a populaţiei, zice el38), este 
„egală cu suma veniturilor societăţii micșorată cu 
„Suma inegalităţilor de consumaţie şi împărţită 
„prin minimum de consumaţie . Această lege a 
populaţiei Courcelle-Seneuil o exprimă prin ur- 
mătoarea formulă: 


p—fiind populaţia, r suma veniturilor, i—inega- 
lităţile de consumaţie şi c—minimul de consu- 
maţie. 

In lumina formulei lui Courcelle-Seneuil în- 
mulțirea populaţiei este un fenomen social şi nu 
biologic ca în formula 'malthusiană, şi această, 
caracteristică este negreşit un punct de vedere 
nou, care după cum vom vedea, înlesneşte mult 
rezolvirea problemei populaţiei. De asemene, spre 
deosebire de sistemul lui Malthus, în formula lui 
Courcelle-Seneuil legea populaţiei pierde orice ca- 
racter de fatalitate, cifra necesară a populaţiei ti- 
ind determinată de relaţiunile dintre trei cantităţi 
esențialmente variabile. 

Totuşi legea lui Courcelle-Seneuil păcătu- 
ește: 


38) Traité théorique et pratique d'économie politique 


t. I pag. 125. 


23 

1. Este prea rigidă şi nu poate exprima le- 
gea de înmulţire a populaţiei. Fenomenul înmul- 
țirii populaţiei este produsul unui complex de 
cauze a căror acţiune şi energie variază. O for- 
mulă rigidă, cum este aceasta, nu-l poate coprinde 
şi exprima în toată amploarea şi variabilitatea! 
lui. Aşa de pildă populaţia, sau „cifra. necesară“ 
a populaţiei, după cum se exprimă Courcelle-Se- 


: i ai r—i 
neuil, este determinată de raportul f 
c 


„In adevăr, dacă după cum credem că am de- 
monstrat, populaţia nu poate întrece cifra nece- 
sară, nu poate nici să cadă sub această ciiră, a- 
fară numai dacă s'ar admite faptul ne mai auzit 
al unui venit fără consumatori 3%). Cea, cei se pare 
lui Courcelle-Seneuil ca „fapt ne mai auzit“ este un 
fapt nu numai posibil, ci chiar real, căci ce înseam- 
nă venitul sau suma veniturilor a căror expresiune 
cantitativă este r? El însuşi ni lămureşte cînd 
spune: „această sumă nu-i decît suma avuţiilor 
produse după reconstituirea capitalului“ 40). Dar 
nu există avuţii fără consumatori după reconsti- 
tuirea, capitalului? 

Ca şi legea lui Achille Guillard, legea lui 
Courcelle-Seneuil păcătueşte prin ignorarea feno- 
menului de supraproducţie, care este caracteris- 
tic organizmului economic actual. Sînt momente 
în viaţa economică modernă, în cari producerea 
subsistenţelor este cu mult mai mare decît aceia 
necesitată de populaţia consumatoare; momente, 
în cari subsistenţele nu pot fi consumate decît 
într'o măsură. inferioară aceleia în care au fost 
produse. Şi dacă aceste momente ale vieţii econo- 
mice moderne nu durează vreme îndelungată, ele 


39) Courcelle-Seneuil: Op. citat t. I pag. 127. 
40) Op. citat t. I pag. 124. 

sînt însă destul de dese, iar consecințele lor atît 
asupra producerii în genere cît şi asupra pro- 
ducătorilor sînt adesea dazastroase. 

Rigiditatea forrăulii lui  Courcelle-Seneuil, 
după care cifra necesară a populaţiei este egală 


r i | 
cu raportul e : Nu poate admite fenomenul su- 


praproducţiei şi deci nu recunoaște posibilitatea 
unei populaţii mai mici decît echivalentul aces- 
tui raport. 

Dar tot din pricina rigidităţii sale, formula 
lui Courcelle-Seneuil nu cunoaște un alt fenomen 
tot atît de caracteristic înmulţirii populaţiei—i- 
perdemia. Cifra necesară fiind expresiunea ra- 


„r—i Ea tu X 
portuluï , Creşterea luï i, adecă creşterea ine- 
e 


galităţilor de consumaţie, celelalte cantităţi ră- 
mâînînd constante, determină scăderea lui p, a 
cifrei necesare a populaţiei. In realitate însă nu-i 
așa. Creşterea lui i n'are alt efect decît creşterea 
pauperismului şi nu descreşterea populaţiei. 
Populaţia nu descrește, dar inegalităţile de con- 
sumaţie sporesc continuu, ca un rezultat inevita- 
bil al acumulării capitalului. Aceasta înseamnă, 
că o parte a populaţiei trăește sub echivalentul 
minimului de consumaţie, care scade în măsura 
creşterii inegalităţilor. Populaţia aceasta consti- 
tue iperdemia, pe care legea lui Courcelle-Seneuil 
n'o coprinde, deși iperdemia este un fenomen ca- 
racteristic al înmulţirii populaţiei. 

2. Legea populaţiei a lui Courcelle-Seneuil 
păcătuește și prin aceia că, nu este aplicabilă tu- 
turor timpurilor şi tuturor organizaţiilor sociale, 
deși se prezintă cu pretenţia de a fi universală 
şi valabilă pentru orice fază a evoluţiei omeni- 
rii. Cea ce caracterizează legea lui Courcelle-Se- 
neuil este termenul inegalităţilor de consumaţie, 

fără, care legea nu se poate nici concepe nici for- 
mula. Dar tocmai din pricina acestui termen esen- 
tial şi caracteristic legea lui Courcelle-Seneuil nu 
ni poate explica fenomenul înmulţirii populaţiei 
în acele organizaţii sociale, în cari nu există ine- 
galităţi de consumaţie propriu zise. 

Aşa de pildă vechile societăţi gentilice, a 
căror sistem de producere se întemeiază pe pro- 
prietatea comună şi de utilitate generală a pă- 
mâîntului şi a tuturor mijloacelor de producțiune, 
nu cunosc fenomenul economic al inegalităţilor 
de consumaţie, întrucît inegalitatea de consuma- 
ție este un derivat al unui sistem de producere 
bazat pe proprietatea privată a mijloacelor de 
producţiune. Acelaş lucru cu unile organizaţii so- 
ciale existente similare cu vechile societăţi gen- 
tilice, cari au rămas în urmă cu evoluţia. 

Populaţiile unor asemene societăţi ignorează 
cu desăvîrşire fenomenul economic al inegalită- 
ților de consumaţie, astfel că legea lui Courcelle- 
Seneui! nu ni poate explica fenomenul înmulţirii 
populaţiei în universalitatea lui nici în timp 
nici în spaţiu. Chiar în ipoteza, că această lege 
este aplicabilă populațiilor societăţilor moderne 
şi civilizate, încă ea nu poate fi legea de înmul- 
tire a populaţiei, aşa cum se pretinde a fi. 

Este curios, că atîţia autori, cari formulează 
tot atîtea teorii şi legi de înmulţire a populaţiei, 
nu parvin să găsească adevărata lege, care să 
împace pe toate spiritele. Să însemne oare acea- 
sta, că o lege de înmulţire a populaţiei univer- 
sală şi aplicabilă tuturor timpurilor este impo- 
sibilă? Această imposibilitate o afirmă chiar Karl 
Marx, în analiza critică a teoriei căruia păşim 


acum. 
* 


www.dacoromanica.ro 


2000 


Teoria lui Karl Mara). După marele cuge- 
tător al socialismului ştiinţific o lege abstractă, 
a populaţiei nu există; fiecare societate, căreia 
îi corespunde un anumit sistem de producere, îşi 
are legea sa proprie. Legea populaţiei în societa- 
tea capitalistă, adică în societatea actuală bazată 
pe sistemul de producere capitalist, este iperde- 
mia relativă derivînd din legea de acumulare a 
capitalului. In procesul de acumulare creşte ca- 
pitalul constant şi descrește capitalul variabil, 
care însumează salariile lucrătorilor. Descreşte- 
rea capitalului variabil provoacă iperdemia şi 
pauperismul, întrucît se formează o armată de 
rezervă a capitalului, compusă din o parte a cla- 
sei muncitoare lipsită de lucru, deci lipsită de 
salar şi silită a trăi în mizerie. 

Trebue să observăm, că în concepţiunea lui 
Karl Marx înmulţirea populaţiei este un fenomen 
eminamente social. El nu spune lămurit lucrul a- 
cesta, după cum nu spune nici List, dar această 
concepţie a fenomenului înmalţirii populaţiei în 
sistemul lui Marx rezultă atît din deosebirea ce 
o face între înmulţirea animalelor şi plantelor, 
care poate avea o lege abstractă „întrucît nu o 
influenţează omul“, cît şi din afirmarea, că „fie- 
care mod de producere are o lege a populaţiei 
istorică, specială și numai lui aplicabilă“ 4). 

Teoria iperdemiei relative însă nu explică 
fenomenul înmulţirii populaţiei în societatea ac- 
tuală. Iperdemia, relativă nu-i decît unul din feno- 
menele, foarte important ce-i drept, dar numai 
unul din fenomenele, cari se produc şi cari cons- 
titue fenomenul complex şi general al înmulţirii. 
Iperdemia, relativă ni arată înmulţirea claselor. 


41) Vezi pag. 248 și urm. 
49) Das ISapital vol. I. pag. 596. 

lucrătoare ale societăţii capitaliste şi ni explică 
pauperismul modern. Fenomenul înmulţirii popu- 
laţiei în societatea capitalistă este însă mai vast, 
întrucît, deşi majoritatea oamenilor este formată 
din clasele muncitoare, el nu se poate confunda 
cu iperdemia relativă. Sînt categorii şi clase so- 
ciale a căror înmulţire este independentă de cau- 
zele cari produc iperdemia relativă și pauperis- 
mul, cum sînt: clasa capitalistă cu toate nuanțele 
şi categoriile ei şi clasa micii proprietăţi cu nuan- 
tele şi categoriile ei. 

Situaţiunea acestor clase față de fenomenul 
general al acumulării capitaliste din care derivă 
iperdemia, este alta decît a claselor muncitoare. 
Dacă procesul acumulării capitaliste determină 
suprapopulaţia şi pauperismul în clasele mun- 
citoare, alte cauze determină suprasubsistenţa în 
clasa capitalistă sau mai exact subpopulaţia, după 
cum în clasele mijlocii se observă tendinţa unui 
echilibru între populaţie şi mijloacele de sub- 
sistenţă. 

Nu vom cerceta aici, cari sînt factorii sociali 
ale acestor diverse manifestări în fenomenul ge- 
neral al înmulţirii. Cînd vom căuta să stabilim 
legea de înmulţire a populaţiei în societatea e- 
xistentă, vom examina şi aceşti factori. Deocam- 
dată am ţinut să justificăm numai pentru ce cre- 
dem, că teoria lui Karl Marx dezvălue şi explică 
numai o parte a fenomenului înmulţirii, şi pen- 
tru ce deci iperdemia relativă, întrucît se prezintă, 
ca fiind legea societăţii capitaliste, este incom- 
plectă. 


Teoria lui Arsène Dumont). Pornind de la 
combaterea malthusianismului, care după el se 
întemeiază pe o banalitate—idea că populația 


43) Vezi pag. 206 şi urm. 

este limitată de cantitatea subsistenţelor— şi pe 
o eroare— că populaţia ar avea tendinţa de a 
întrece limita cantităţii subsistenţelor —, Dumont 
stabileşte legea capilarităţii sociale, pe care am 
'văzut că o formulează astfel: 

„Progresul natalității este în raport invers 
„Gu capilaritatea socială. 

„Progresul individului, fie ca valoare fie ca 
„satisfacţii este în raport direct cu capilaritatea, 
„socială. 

„De unde rezultă consecinţa, că dezvoltarea, 
„rasei în număr este în raport invers cu dezvol- 
„tarea individuală ca valoare şi ca satisfacție“ +. 

Capilaritatea socială este o concepţiune mai 
cu seamă politică şi se dezvoltă puternic în orga- 
nizațiile sociale democratice şi egalitare. In ase- 
menea societăți atracţiunea capilară a oamenilor 
către situaţiuni mai înalte îşi exercită maximul ei 
de energie, şi şansele indivizilor de a ajunge la a- 
semene situaţii sînt mai multe; pe cînd în socie- 
tățile monarhice-aristocratice capilaritatea este 
dacă nu cu totul imposibilă, cel puţin împiede- 
cată de obstacole derivînd din însăşi instituțiile 
politice. Acţiunea capilarităţii şi efectul ei asu- 
pra înmulţirii populaţiei se observă mai bine în 
Franţa, a cărei organizaţie politică este mai de- 
mocratică şi mai egalitară decît a altor ţări. Popu- 
laţia Franţei se înmulțește foarte încet. Explica- 
ţia e, după Dumont, în atracţiunea capilară, care 
determină pe oameni a năzui la situaţiuni înalte 
în erarhia socială, năzuinţă, care reduce mult na- 
talitatea, întrucît familia și mai ales o familie 
numeroasă este adesea un obstacol pentru reali- 
zarea acestei năzuinţe. 

Netăgăduit că legea capilarităţii sociale, aşa 
cum o formulează Arsene Dumont, conţine un 


44) De&population et civilisation pag. 130. 

sîmbure de adevăr, pe care nu-l putem nesocoti. 
Tendinţa de înălțare în erarhia socială, atracţiu- 
nea capilară, ar putea fi o cauză a scăderii nata- 
lităţii, deci a înmulţirii mai încete şi poate chiar 
a descreşterii unei populaţii. Dar de aici şi pănă 
la ridicarea capilarităţii sociale la înălţimea u- 
nei legi sociale a populaţiei, valabilă şi aplica- 
bilă tuturor timpurilor şi tuturor societăţilor, e 
departe. Legea capilarităţii sociale, ca lege a în- 
mulţirii populaţiei, nu poale fi acceptată din mai 
multe motive: 

1. Fenomenul capilarităţii sociale este un fe- 
nomen restrîns şi aplicabil unei singure clase 
sociale. 

In societatea actuală fenomenul capilarităţii, 
chiar în ţările în cari se produce, este limitat ca 
fenomen social în cadrul unei singure clase, şi 
anume al micei burghezii, din cauza situaţiunii 
ei cu totul particulară. Mica burghezie în societa- 
tea capitalistă are o situaţiune precară. Economi- 
ceşte ea este expusă desființării treptate din pri- 
cina acţiunii marelui capital, a cărui influență, 
în acest senz este vădită. In această situaţiune 
mica burghezie nu are decît o singură speranţă, 
înălţarea, în erarhia socială, nu economiceşte căci 
îi e imposibil, ci socialmente şi politiceşte. Ma- 
rii oameni politici ca şi oamenii de ştiinţă ai 
Franţei se recrutează în mare parte din mica bur- 
ghezie. In afară de cadrul social al micii burghezii 
atracţiunea capilară exercită o influenţă minimă 
sau chiar n'are nici o influenţă. Aşa cum sînt de- 
terminate clasele sociale în societatea actuală ca- 
pitalistă, trecerea elementelor muncitoare într'o 
clasă superioară este imposibilă, dacă nesocotim 
rarile excepţiuni ce se pot întîmpla şi cari nu pot 
compta ca fenomen social general şi apreciabil. 
Deasemenea atracţiunea capilară nu se observă: 
în clasa superioară a societăţii capitaliste, care 

nu poate avea năzuinţa de a se urca pe o treaptă 
socială mai înaltă, astfel că fenomenul capilarită- 
ţii, pe care-l observă Dumont, se realizează în 
cadrul numai al clasei de mijloc. Dar nici pentru 
această clasă el nu este caracteristic. Disoluţia 
micci burghezii se efectuează nu numai prin miş- 
carea ei ascendentă, ci și printr'o mișcare descen- 
dentă către clasa muncitoare, acţiunea marelui 
capital fiind de a proletariza mica burghezie. Aşa 
fiind, capilaritatea socială este un fenomen redus 
la limite prea înguste, pentru a putea fi baza 
mișcării populaţiei. 

2. Capilaritatea socială nu e caracteristică 
societăţilor democratice și egalitare, cum afirmă 
Dumont, şi nici nu determină scăderea natalității 
în genere. 

Dumont în formularea legii sale s'a condus 
mai cu seamă de observaţiunile făcute în Franţa, 
şi de necesitatea de a explica mișcarea popu- 
laţiei franceze, care se știe, se înmulțește prea 
încet. Iată trei ţări, toate democratice și egalitare 
în cari natalitatea este cu totul deosebită: 


Anii Cifra natalit. Anii Cifra natalit, 


Franța 1891—95 22,6 1904 20,9 
Şviţera 1891—95 28,2 1904 27,7 
Norvegia 1891—95 30,3 1904 27,9 


Dintre aceste trei ţări desigur că au Franţa este 
cea mai democratică și egalitară, cu toate acestea 
Franţa are natalitatea cea mai scăzută. Prusia și 
Saxonia au aproape aceiaş natalitate, și totuşi 
cîtă depărtare de la democratica Saxonie pănă 
la reacţionara Prusie: 

Saxonia 1891—95 39,9 1904 33,4 
Prusia 1891—95 37,2 1904 34,7 


De asemenea, sub raportul organisațieï po- 
litice nu poate fi asemänare între feudala Japo- 
nie și democratica Anglie. Cu toate acestea na- 

talitatea populaţiei Japoniei este mai mică decît 
a populaţiei Angliei: 

Japonia 1891—95 28,6 

Anglia 1891—95 30,5 

Toate aceste date tind a stabili, că fenomenul 
capilarității nu e caracteristic societăţilor egali- 
tare şi democratice, şi că în orice caz capilaritatea 
nu determină necesarmente scăderea natalității. 
De altfel această concluzie este atît de evidentă, 
că nu mai are nevoie să fie demonstrată. Feno- 
menul capilarităţii se prezintă ca fenomen social 
maï general în ţările nouă, cari se găsesc la în- 
ceputul dezvoltării capitaliste. In aceste ţări însă 
natalitatea este în genere superioară. Populaţia, 
Romăniei are una din cele mai puternice natali- 
tăți—40,4 în 1903—deşi fenomenul capilarităţii, 
cum e şi natural să fie acolo unde clasele nu sînt 
încă bine definite, este general şi evident, fără, 
ca organizaţia politică a Romăniei să fie cît de 
puţin democratică şi egalitară.! 

3. Legea capilarităţii nu poate explica miş- 
carea populaţiei în societățile mai vechi, împăr- 
tite în clase profund deosebite sau în societăţile 
împărţite în caste. 

Capilaritatea socială nu e în definitiv de- 
cît trecerea ascendentă a elementelor dintr'o clasă 
în alta superioară. Dacă însă organizaţia politică 
a societăţii nu permite această trecere ascendentă, 
şi aşa a fost în organizaţiile întemeiate pe sclavie 
şi iobăgie, ar urma că natalitatea să fi fost pu- 
ternică şi înmulţirea populaţiei foarte repede, de 
oarece „progresul natalității este în raport invers 
cu capilaritatea socială“. 

Dar tocmai contrarul este adevărat. Date sta- 
tistice de pe vremea societăților antice şi iobă- 
giste nu avem, un lucru este însă sigur: orga- 
nizările politico-economice întemeiate pe sclavie 
şi iobăgie limitau natalitatea la minimum posibil. 

„„Sub regimul acesta, spune Molinari vorbind 
„despre regimul sclaviei 5), problema echilibră- 
„rii populaţiei cu mijloacele de subsistenţă se 
„rezolva fără pierdere de forțe pentru clasa cea 
„mai numeroasă şi mai puţin capabilă de a o 
„rezolvi ea însăşi. Era în interesul proprietarilor 
„de sclavi de a proporţiona numărul acestora cu 
„„întrebuinţările disponibile“. 

„Cînd, sub influenţa cauzelor economice ce 
„am analizat, spune tot Molinari t£), iobăgia înlocui 
„sclavia, reproducerea clasei aservite n'a fost lä- 
„sată la libera voinţă a individului. Această clasă 
„Se împărțea în trei mari categorii : iobagii domes- 
„tici, în serviciul casei seniorului; iobagii agri- 
„cultori..... şi iobagii industriali..... Iobagii din 
„cele două categorii dintii erau cu mult mai nu- 
„meroşi, dar nu se puteau căsători decît cu auto- 
„„rizaţia seniorului, şi această autorizație el o 
„acorda sau nu, după cum i se părea mai avan- 
„tajos să grăbească sau să încetineze mişcareaj 
„populaţiei din domeniul său. lobagii industriali, 
„cari după ce s'au eliberat de impunerile şi tutela 
„„seniorială, au întemeiat corporaţii, dar rămineau 
„supuşi la reguli'restrictive de libertate în mate- 
„rie de reproducere. Chiar de la începuturile evu- 
„lui mediu şi pănă la o epocă recentă ei nu se pur 
„teau căsători, decît dovedind că aveau mijloa- 
„cele de a întreţine o familie“. 

Aşa dar restrîngerea şi reducerea natalității 
a fost posibilă nu numai în virtutea capilarității 
sociale ; ci şi în societăţile monarhice, absolutiste 
şi aristocratice, în cari după teoria lui Dumont 
atracţiunea capilară este imposibilă şi natalitatea 
ar trebui să fie puternică. | 

Despre societăţile împărțite în caste nici nu 


45) La viriculture pag. 39. 
46) Op. citat pag. 41 42. 

mai insistăm, posibilitatea atracţiunii capilare 
este cu totul exclusă. 
x 

Teoria lui Fr. S. Nitti). Pornind de la con- 
cepția organicistă, după care societatea este un 
organism cîrmuit de aceleași legi ca și orice or- 
ganism animal, Nitti admite antagonismul relevat 
de Spencer dintre individuație şi geneză, şi con- 
clude că: 

„In orice societate, în care individualitatea, 
„va fi puternic dezvoltată şi în care progresul 
„Socializării nu va distruge toată activitatea indi- 
„viduală ; în orice societate, în care avuţia va fi 
„larg subdivizată şi cauzele sociale ale inegalită- 
„tii vor fi eliminate graţie unei forme mai înalte 
„de cooperare, natalitatea va tinde să se echili- 
„preze cu subsistenţele, iar variaţiunile ritmice 
„ale evoluţiei demografice nu vor mai avea ni- 
„mic spăimîntălor pentru omenire“ 4). 

Aceasta ar fi formula legii populaţiei după 
Niitti, pe care însă n'o putem admite, chiar dacă 
premisele ei ar fi juste. Legea lui Nitti poate 
fi cel mult o lege a viitorului; o lege, care ar 
lămuri fenomenul înmulţiri populaţiei într'o so- 
cietate viitoare, a cărei organizaţie economică şi 
politică ar îndeplini trei condițiuni, şi anume: 1) 
progresul socializării să nu distrugă cu totul ac- 
țiunea individuală, 2) avuţia socială. să fie larg 
împărțită în toate straturile populaţiei și 3) un 
sistem de organizare a muncii sociale întemeiat 
pe egalitatea economică şi socială. 

Avem speranţa, că viitorul omenirii ni re- 
zervă o asemene organizaţie socială egalitară, dar 
pănă atunci problema înmulţirii populaţiei ră- 
mâîne încă o enigmă, pe care legea lui Nitti n'o 


47) Vezi pag. 214 și urm. 
48) La population et le systeme social pag. 266—67. 

poate lămuri. Fenomenul înmulţirii speciei uma- 
ne există de cînd există omul, iar problema ce o 
ridică existenţa acestui fenomen se pune și pen- 
tru trecut şi mai ales pentru prezent, nu numai 
pentru viitor. Ştiinţa, care este chemată să re- 
zolve această problemă, trebue s'o explice pen- 
tru toată întinderea, ei în timp şi în spaţiu. De a- 
ceia legea formulată de Nitti nu poate fi acceptată 
ca o lege a înmulţirii populaţiei. 


hi 

Cercetînd diferitele teorii asupra înmulţirii 
populaţiei am constatat un lucru: o lege a înmul- 
țirii, valabilă pentru toate timpurile şi pentru 
orice formă de organizare socială, n'am găsit. 
Să fie oare o simplă întimplare, că pănă acum 
ştiinţa n'a. putut formula o asemene lege, sau 
că o asemene lege a înmulţirii este imposibilă? 
Noi susţinem această din urmă părere. 

IMPOSIBILITATEA UNEI LEGI GENERALE 
A INMULȚIRII 


O lege generală a înmulţirii speciei umane 
necesită în prealabil stabilirea nalurii fenomenu- 
lui înmulţirii populaţiei. Dacă înmulţirea popula- 
ției este un fenomen biologic, cum e în genere 
înmulţirea ființelor vieţuitoare, evident că şi: 
populaţia în înmulţirea ei se găseşte sub im- 
periul aceleiaşi legi organice și naturale, care do- 
mină viaţa în natură. Dar dacă înmulţirea popu- 
laţiei nu este un fenomen biologic, atunci orice 
analogie cu înmulţirea speciilor animale şi ve- 
getale este exclusă şi se impune cu rigurozitate 
determinarea naturii fenomenului, pentru a pu- 
tea merge mai departe şi a concepe şi formula; 
legea de înmulţire a populaţiei. Este un princi- 
piu elementar, ca înainte de a determina legea 
sub imperiul căreia se produce un fenomen, să 
se determine natura însăşi a fenomenului. 

Un fenomen fizic nu poate fi explicat și în- 
teles prin nici una din legile, cari stăpînesc pro- 
ducerea fenomenelor chimice, şi unui asemene fe- 
nomen nu i se pot aplica aceste legi. Numai cînd 
natura fizică a fenomenului este bine determi- 
nată, există posibilitatea de a găsi şi legea care-l 
cîrmueşte şi sub imperiul căreia se produce. 

Care este natura fenomenului înmulţirii popu- 
laţiei? In sitemul malthusian ca şi în teoria lui 
Spencer înmulţirea populaţiei este concepută ca 
fiind un fenomen biologic. Din această concep- 

țiune eronată a naturii fenomenului derivă con- 
cepţiunea tot atît de eronată a legii populaţiei. 
Inmulţirea fiinţelor nu-i decît conservarea 
speciilor din cari acele fiinţe fac parte, şi în 
ultimă analiză conservarea vieţii în natură. Pro- 
ducerea şi reproducerea la infinit a fenomenului 
înmulțirii, nu este decît efectul jocului și echili- 
brării forţelor naturale, cari se manifestă şi acti- 
vează sub atîte diferite forme din cari una este 
viața. Dar viaţa nu este una şi aceiaşi în natură. 
Dacă este adevărat, că oricare ar fi forma în care 
se manifestează, viaţa este supusă aceleiaşi legi, 
în virtutea căreia ea tinde să se desfăşoare spre 
o diversitate din ce în ce mai complexă; nu e 
mai puţin adevărat, că această tendință orga- 
nică spre diversitate, pe care ştiinţa o numește 
legea evoluţiei, activează în tot atîtea feluri deo- 
sebite, sub cîte se manifestează viața însăşi. A- 
cesta din pricină, că tendinţa firească spre di- 
versitate nu-i decît expresiunea puterii de ex- 
pansiune a forțelor ce produc şi întreţin viaţa. 
Dar viața oamenilor este profund deosebită 
de viaţa celorlalte ființe. Deosebirea nu e natural 
sub raportul procesului fiziologic, care este viața 
organică însăşi ; ci sub raportul procesului de evo- 
luţie al vieţii oamenilor. Evoluţia în viaţa spe- 
ciilor animale şi vegetale tinde la modificarea 
organică a indivizilor şi la crearea unei specii. 
nouă, pe cînd evoluţia vieţii oamenilor numai la 
modificarea condițiunilor, în cari urmează să tră- 
iască aceiaşi indivizi, aceiaș specie. Evoluţia în 
viaţa animalelor şi a plantelor este consecința 
luptei în contra altor animale şi plante fie din 
alte specii fie din aceiaş specie ; evoluţia, în viața 
speciei umane este consecința asociaţiei indivi- 
zilor pentru asigurarea existenţei prin apropria- 
rea şi dominarea forţelor naturii, cea ce l'a făcut 

pe Lanessan să denumească lupta pentru exis- 
tenţă a speciei umane: asociarea pentru luptă. 

Această, distincţiune esențială dintre cauzele 
evoluţiei animalelor şi ale evoluţiei oamenilor 
rezidă în deosebirea dintre viaţa animalelor şi a 
oamenilor, dintre viaţa naturală şi viaţa socială. 
Evoluţia naturală:), întrucît este rezultatul lup- 
tei pentru existenţă, constă în transformarea or- 
ganică, biologică a indivizilor şi a speciilor pen- 
tru adaptare la mediu; evoluţia socială, întrucît 
este rezultatul asociaţiunii pentru luptă, constă 
în transformarea mediului la care se adaptează 
oamenii şi specia umană fără a suferi transfor- 
mări organice, biologice. Fenomenul înmulţirii 
este o parte din fenomenul general şi universal 
al evoluției şi al vieţii. Inmulţirea animalelor și 
plantelor este un fenomen biologic, pe cînd înmul- 
țirea oamenilor este un fenomen social. 

* 

Să precizăm cugetarea noastră. 

Am spus, că deosebirea dintre viața oameni- 
lor şi a celorlalte ființe nu e în ce priveşte pro- 
cesul fiziologic, care constitue însăși viața. Acest 
proces organic este cu oarecari deosebiri unul şi 
acelaş pentru toate fiinţele fără excepție. Nu 
tot aşa însă şi cu reproducerea vieţii, adecă cu 
reproducerea fiinţelor vieţuitoare. 

Reproducerea animalelor şi a plantelor, ìn- 
trucît este determinată de instinctul genezic şi 
de condiţiunile mediului natural este supusă le- 
gilor naturii organice. Nimic nu poate face ca, 
animalele şi plantele să se abată de la tendinţa 
lor firească de înmulţire, dacă exceptăm interven- 
ţia omului. Nu e tot așa însă cu specia umană. 

1) Aici dăm acestui termen un înţeles restrins, și A- 
nume: evoluţia biologică a animalelor şi plantelor în opo- 
ziţie en evoluţia socială. 

Insuşiri speciale law determinat pe om să se aso- 
cieze cu semenii săi în vederea luptei pentru 
existenţă. Această asociaţie la rîndul ei la in- 
fluențat, şi în mediul ei omul și-a sporit şi dez- 
voltat unile din însuşirile sale specifice, şi a pier- 
dut sau şi-a restrîns numai altele. Influenţa me- 
diului social asupra omului se poate lesne ve- 
dea examinînd natura morală a acestuia. Omul 
are sentimente necunoscute tuturor celorlalte fi- 
inţe. Sentimentul iubirii altuia, fără care fami- 
lia nu este cu putinţă, este specific omului so- 
cial şi necunoscut chiar omului animal. La anima- 
lele mai superioare există ce-i drept un rudiment 
de acest fel de sentiment; dar el derivă tot din 
instinctul lor de conservare. Pisica își hrăneşte 
şi-şi apără puii nu din sentimentul dragostei pen- 
tru dînşii, ci din interesul ce-l are cîtva timp 
de a-şi satisface unile necesităţi organice, cum e 
de pildă necesitatea de a consuma laptele ce i-l 
produce maternitatea. Pisica mascul n'are acest 
sentiment, pentru că instinctul conservării sale 
nu i-l impune; iar la pisica femelă sentimentul 
dispare, îndată ce dispare şi interesul instinctiv 
al conservării din această cauză. 

Specia umană este derivatul cel mai supe- 
rior al evoluţiei biologice. Este sigur, că în epoca 
de formaţiune a speciei, omul nu se deosebea 
mult, sub raportul naturii sale morale, de specia 
din care a derivat. Este sigur, că în primele ei 
timpuri specia umană a dus aceiaşi viaţă ani- 
mală, naturală ca şi celelalte specii superioare. 
Viaţa socială numai, care s'a închegat abia mai 
tîrziu şi în care omul a văzut necesitatea asocia- 
ției şi avantagiile ei, i-a modificat natura lui mo- 
rală: „dezvoltîndu-i unile însuşiri şi sentimente, 
creîndu-i chiar altele. Şi cu cît viaţa socială de- 
vine mai intensă, cu cît relaţiunile sociale sînt 
mai intime, mai strînse, mai puternice, cu atît 

oamenii se înmulţesc mai mult; şi viceversa, cu 
cît oamenii se înmulţesc mai mult, cu atît rela- 
tiile sociale devin mai intime, mai strînse, mai 
puternice şi viaţa socială mai intensă. Fenomenul 
înmulţirii oamenilor este în strînsă legătură cu 
viaţa socială, cu mediul social. Este cert, că în 
socielăţile civilizate, în cari viaţa socială este 
foarte intensă, înmulţirea populaţiei este mai ra- 
pidă decît în societăţile primitive, a căror viaţă so- 
cială era aproape ştearsă. Este de asemene cert, 
că în societatea modernă capitalistă, care este 
faza cea mai înaltă a evoluţiei sociale, viaţa so- 
cială a atins maximum de intensitate şi fenome- 
nul înmulţirii oamenilor maximum de viteză. 

Iniluenţa mediului asupra oamenilor este atît 
de mare, încît fără ea nici nu ne-am putea expli- 
ca evoluţia socială. 

„Sub acţiunea contactului cu altul (psichism 
„social), spune E. de Roberty2), individul bio- 
„logic dobîndeşte idei, sentimente, credinţe pe 
„cari le comunică îndată şi necesarmente tuturor 
„celorlalţi indivizi, cari sînt în aceleași condi- 
„iuni. Această comunicare este chea de boltă 
„a întregului edificiu social“. 

Cînd am făcut analiza, critică a malthusianis- 
mului, am arătat că între înmulţirea oamenilor 
şi a celorlalte fiinţe nu se poate stabili o analo- 
gie perfectă din pricina unor însuşiri specifice 
ale celor dintîi, şi anume: raţiunea omenească 
şi facultatea productivă şi creatoare a omului. 
Şi este evident, că întrucît înmulţirea oamenilor 
este în legătură cu mijloacele lor de existenţă, 
aceste două însuşiri specific omenești sînt de o 
importanţă netăgăduită. Naşte întrebarea însă: a- 
aceste însușiri sînt ele organice, aparţin adecă 


2) Annales de l'Institut international de sociologie 
T. VIL pag. 251. 

omului biologic, sau sînt însușiri obţinute graţie 
vieţii şi dezvoltării sociale, şi aparţin prin urmare 
omului social? 

Rațiunea nu este desigur un atribut specific 
omenesc în accepțiunea proprie a cuvîntului. Sînt 
animale, speciile superioare bineînţeles, cari nu 
sînt lipsite de rațiune. Există totuși o deosebire e- 
normă şi chiar esenţială între raţiunea omenească 
şi raţiunea animală. Rațiunea simplistă, mărginită 
şi rudimentară a omului biologic este rezultatul e- 
voluţiei biologice, care a produs omul şi specia 
umană; dar raţiunea omului civilizat, a omului 
social este cu mult mai complexă, mai dezvoltată 
și cantitativ şi calitativ, şi ca alare este produsul 
influențelor mediului social, acest factor esențial- 
mente modificator al însuşirilor omului biologic. 

Mai mult decît prin rațiune, omul se distinge 
de celelalte animale prin facultatea ce o are de 
a produce şi de a crea. Omul biologic, ca şi anima- 
lele din care se trage, nu are această facultate. 
Graţie numai contactului social organismul ome- 
nesc a obținut această însuşire nouă, în virtutea 
căreia omul poate să modifice natura înconjură- 
toare, să-şi producă el însuşi subsistenţele pe cari 
natura refuză să i le dea, şi chiar să-şi creeze 
mijloace nouă de existenţă necunoscute în ordinea 
naturală. Această facultate, pe care omul în stare 
de natură n'o are, este specifică omului social şi 
se produce şi se dezvoltă numai în societate și 
prin societate. 

Inzestrat însă cu aceste două însuşiri spe- 
cifice, produse ale mediului social, omul are pu- 
tinţa de a-şi lărgi cercul mijloacelor lui de exis- 
tență, avînd prin urmare faţă de acest cerc un 
rol activ, spre deosebire de celelalte ființe al că- 
ror rol este numai pasiv. Cînd e vorba deci de 
a determina natura fenomenului înmulţirii spe- 
ciei umane, am comite o eroare colosală, cacă am 

calitfica-o biologică împreună cu Malthus şi cu 
Spencer. Dacă procesul reproducerii, ca proces 
organic şi fiziologic, este la om ca și la celelalte fi- 
ințe un fenomen biologic; înmulţirea oamenilor 
ca fenomen general, care se produce în condiţiu- 
nile determinate de mediul social, nu este şi nu 
poate fi decît un fenomen social. Reproducerea 
şi deci înmulţirea speciei umane nu este ca la 
animale tot una cu actul fiziologic derivînd din 
instinctul genezic, de oarece condiţiunile de e- 
xistenţă socială. exercită ò cu totul altă înrîurire, 
decît condiţiunile de existenţă naturală ale ani- 
malelor, modificînd tendinţele organice, fireşti ale 
naturii umane, intensitatea lor, şi direcţiunea în 
care îşi pot produce efectele. 

Dar înmulţirea oamenilor este un fenomen 
social nu numai prin natura sa, ci şi prin relaţiu- 
nea intimă ce o are producerea lui cu producerea, 
mijloacelor de existenţă. Producerea mijloacelor 
de existenţă este însă un fenomen eminamente 
social, determinat de organizarea economică a 
mediului social pe de o parle şi de facultatea pro- 
ductivă a omului social pe de alta, şi influenţează 
fenomenul înmulțirii. Dacă n'am compta, decît 
cu rezerva ce şi-o impune omul în reproducerea 
lui din cauza neputinții prevăzute de a-şi în- 
griji şi educa progenitura, încă ne-am putea da 
seama de marea influenţă a producerii mijloace- 
lor de existență asupra fenomenului înmulțirii 
şi a naturii sociale a acestui fenomen. Mai bine 
reese însă natura socială a fenomenului înmulţi- 
rii oamenilor sub raportul lui cu producerea mij- 
loacelor de existenţă, cînd îl comparăm cu înmul- 
țirea animalelor şi a celorlalte fiinţe. 

Acestea fiind cu totul pasive faţă de mijloa- 
cele lor de existenţă, se înmulţesc în virtutea nu- 
mai a instinctului lor genezic. Fenomenul înmul- 
țirii lor nu este limitat, cum ela specia umană, căci 

animalele şi plantele sînt supuse şi ascult orbește 
de instinctul lor firesc de înmuliţre. Intrucît na- 
tura nu li oferă mijloace de existenţă suficiente, 
animalele şi plantele în plus sînt distruse, fără 
ca prin aceasta însuși procesul de înmulţire al 
indivizilor rămaşi în viață să înceteze sau să 
încetinească. Ei se vor înmulți mai departe, în 
virtutea aceluiaş instinct genezic, pentru ca plu- 
sul să fie din nou distrus. Cu specia umană lu- 
crul se schimbă. Nu populaţia va fi reprimată, 
ci procesul de înmulţire va scădea, natalitatea 
se va micşora, dacă va fi nevoie să se echilibreze 
populația cu mijloacele de existență. Şi aceasta 
din cauză, că omul social are facultatea de a-şi 
determina el însuşi cercul mijloacelor de exis- 
tenţă şi totodată de a-și înfrîna instinctele graţie 
rațiunii cu care este înzestrat. 

Toate consideraţiunile acestea ne duc la cons- 
tatarea, că fenomenul înmulțirii speciei umane 
esie de o natură deosebită de natura înmulţirii 
celorlalte specii; că pe cîhd înmulţirea speciilor 
animale şi vegetale este un fenomen biologic, în- 
multirea speciei umane este un fenomen social. 

$ 


Această constatare însă are o importanță 
foarte mare, prin aceia că respinge analogia din- 
tre înmulțirea speciilor animale şi vegetale şi 
înmulţirea speciei umane. Dacă înmulțirea ani- 
malelor şi a plantelor este supusă unei legi na- 
turale, rezultînd din tendinţa naturală de înmul- 
tire a acestor ființe; înmulţirea oamenilor este 
supusă unei legi sociale, unei legi străină de 
organismul şi de înclinaţiunile lor firești. Cu alte 
cuvinte nu există o lege unică a înmulțirii fiin- 
telor viețuitoare. Inmulţirea speciilor animale şi 
vegetale se face în virtutea unei legi naturale, 
care nu-şi găsește aplicaţia la înmulţirea speciei 


umane. 
% 

Dar care este legea de înmulţire a speciei 
umane? Pentru a răspunde la această întrebare, 
adecă pentru a rezolvi problema înmulţirii popu- 
laţiei, este nevoie să stabilim în prealabil, ce tre- 
bue să înţelegem prin legea de înmulţire a popu- 
laţiei şi ce-i putem pretinde să ne explice. Noi 
am spus, cînd ne-am ocupât despre diversele teo- 
rii şi legi ale populaţiei, că o asemene lege trebue 
să exprime şi să formuleze principiul şi măsura 
înmulţirii populaţiei. Malthus a conceput şi pre- 
cizal just noţiunea, legii de înmulţire, atunci cînd 
a exprimat tendinţa firească de înmulţire a fiin- 
telor vieţuitoare, implicit şi a populaţiei, tendin- 
tă, care pentru el este însuşi principiul de înmul- 
tire, şi cînd a formulat progresia geometrică, ex- 
primînd măsura înmulţirii populaţiei, Eroarea lui 
a fost, după cum am văzut, că a formulat un prin- 
cipiu greşit şi a stabilit o măsură arbitrară. 

Care este principiul înmulţirii populaţiei? 

Dacă am considera pe om izolat, ca individ 
de sine stătător, cu aptitudini şi înclinațiuni ti- 
reşti, ar trebui să recurgem la analiza îiinţii lui 
biologice, cum face Malthus. Cum noi însă am 
stabilit, că înmulţirea populaţiei este un fenomen 
social, determinat prin urmare de cauze derivînd 
din mediul în care trăeşte omul, trebue să ne în- 
trebăm : ce determină existenţa şi înmulţirea so- 
cială a populaţiei? Răspunsul nu poate fi altul 
decît: mijloacele de existenţă ale populaţiei. Ins- 
tinctul de conservare şi instinctul genezic, pe cari 
Malthus şi toţi aceia, cari întemeiază legea popu- 
laţiei pe natura biologică a omului, nu ni pot 
lămuri fenomenul existenţii şi înmulţirii sociale 
a populaţiei, care este altceva decît existenţa şi 
înmulţirea naturală şi animalică,. 

Dar întrucît este vorba de mijloacele de e- 
xistenţă, nu trebue să uităm, că specia umană, 
spre deosebire de celelalte specii, este activă față 

de mijloacele ei de existenţă, că şi le produce ea 
însăşi, fiindcă are facultatea specială de a pro- 
duce şi crea. Precizînd deci cugetarea noastră 
vom spune, că principiul înmulţirii populaţiei 
este tocmai facultatea productivă şi creatoare, 
socială prin natura ei. Principiul înmulțiriă popu- 
laţiei este facultatea ce o are populaţia de a-și 
produce şi crea mijloacele ei de existență. 

Această concepţie şi formulare a principiu- 
lui populaţiei, care se deosebeşte fundamental 
de principiul înmulţirii speciilor animale şi ve- 
getale, este consecinţa logică, necesară a deose- 
birii esenţiale dintre relaţiunea ce au faţă de mij- 
loacele lor de existenţă specia umană şi celelalte 
specii. Şi e natural ca, întrucît înmulţirea spe- 
clei umanc se deosebeşte esenţial de înmulţirea 
speciilor animale şi vegetale, principiul înmul- 
ţirii ei să fie dedus din această deosebire esen- 
țială. 

Dar pentru a putea formula legea de înmul- 
tire a populaţiei, trebue să determinăm măsura 
în care principiul de înmulţire își are eficacita- 
tea şi aplicaţiunea lui; adecă, trebue să determi- 
năm măsura în care populaţia se înmulţeşte real- 
mente. Chestiunea aceasta e mai complicată de- 
cît pare a fi. 

Despre o determinare numerică a măsurii de 
înmulţire a populaţiei, cum a încercat Malthus, 
nici nu poate fi vorba. Cînd am discutat progre- 
siile malthusiane, am arătat că sînt, atît ele cît 
şi oricare altele, arbitrare şi absurde. Fenomenul 
înmulţirii este atît de complex şi de variabil, în 
cît este imposibil a se determina chiar cu aproxi- 
maţie cantitatea, care să indice măsura mişcării 
lui ascendente. 

Dacă, facultatea productivă şi creatoare a 
populaţiei” este principiul înmulţirii, logic e, ca 
în creşterea acestei facultăţi să căutăm măsura 

eficacităţii şi realizării principiului, măsura în- 
mulţirii populaţiei. Dar fenomenul înmulţirii este 
un fenomen social şi ca atare susceptibil de in- 
fluenţele unui complex de cauze derivînd din 
mediul social, din organizarea economică şi poli- 
tică a acestui mediu. Aşa de pildă noi am recu- 
noscut fenomenul capilarităţii, deşi nu am ac- 
ceptat legea lui Arsène Dumont. Capilaritatea ca 
fenomen social nu se poate contesta, şi este evi- 
dent, că fenomenul capilarităţii exercită o înrîu- 
rire oarecare asupra înmulţirii populaţiei dimi- 
nuînd eficacitatea principiului înmulțirii. De a- 
semenea iperdemia şi pauperismul modern sînt 
fenomene tot atît de certe și de evidente, cari par 
a atesta, că populaţia în înmulţirea ei tinde să 
depășească principiul înmulţirii, că în realitate 
populaţia se înmulțește într'o măsură mai mare, 
decît aceia indicată de puterea de producere a 
mijloacelor de existenţă. 

Şi dacă de la fenomenele caracteristice so- 
cietății moderne actuale ne întoarcem privirile 
îndărăt, la instituţiile societăţilor mai vechi, apoi 
ne putem da şi mai bine seama, că nu în princi- 
piul însuşi al înmulţirii populaţiei vom găsi şi 
măsura realizării lui, că măsura înmulţirii este 
condiţionată de o mulţime de împrejurări şi ins- 
tituţii sociale, cari caracterizează fazele istorice 
ale evoluţiei societăţii omeneşti. 

Am arătat, că în societatea medievală, adecă 
în organizaţia economico-socială întemeiată pe io- 
băgie şi mai apoi şi pe organizarea corporativă a 
meseriilor, iobagii şi meseriaşii, cari formau ma- 
joritatea populației, nu se puteau căsători, decît 
în anumite condițiuni. Cei dintîi avear nevoie 
de autorizaţia, seniorului feodal, care li-o acorda 
sau nu, după cum cereau interesele populaţiei 
domeniului său văzute prin prisma interesului 
propriu; cei de-al doilea se puteau căsători nu- 

mai întrucît aveau autorizaţia corporației, pe care 
o obțineau dacă dovedeau, că sînt în stare să 
răspundă necesităţilor multiple întreţinerii unei 
familii. Aceste impedimente de la contractareal 
căsătoriilor sînt, mai ales într'o societate cu 
moravuri patriarcale, o cauză puternică de în- 
mulţire înceată a populaţiei în opoziţie cu în- 
mulţirea, repede din socielatea actuală, bazată pe 
libertatea absolută a relațiunilor sociale şi econo- 
mice. Ca şi în societatea iobago-medievală, ma- 
rea majoritate a populației găsea aceleaşi im- 
pedimente la căsătorie şi în societatea sclavagistă- 
antică. 

Este netăgăduit, că facultatea productivă a 
omului este cu atît mai mică, cu cît ne întoarcem 
către societăţile mai vechi, mai primitive, pen- 
tru că această facultate fiind postsocială, creşte- 
rea şi dezvoltarea ei se face în cursul evoluţiei; 
dar tot atît de sigur este, că măsura înmulțirii 
reale a populaţiei, corespunzătoare tuturor im- 
pedimentelor despre cari am vorbit, nu numai 
că nu-i independentă de aceste impedimente, ci 
este condiţionată de ele. Toate impedimentele ten- 
dinţii de creştere a populaţiei izvorăsc însă din 
instituţiile economice ale societăţii, după cum am 
văzut că a fost în societatea sclavagistă-antică 
şi în cea iobagă-teodală. Raporturile dintre stă- 
pîni şi supuşi, fie sub forma sclaviei fie sub 
acea a iobăgiei, raporturile dintre producători, or- 
ganizaţi în bresle, au determinat nu numai rela- 
ţiunile lor sociale şi politice, ci şi forma sau in- 
tensitatea producerii fenomenului înmulţiri. 

Dar toate aceste instituţii economice sînt pro- 
dusul necesar al evoluţiei și formează cadrul so- 
cial, în care se aplică socialmente fe cultate v pro- 
ductivă a populaţiei. Ele sînt condiţiunile în cari 
într'o fază socială dată se pune în valoare facul- 
tatea productivă, şi în limitele cărora această fa- 

cultate poate să se dezvolte și să producă mij- 
loacele de existenţă ale populaţiei. Totalitatea a- 
cestor instituţii economice constitue organizarea 
economică a societăţii, care se caracterizează 
printr'un anumit sistem de producere socială, la 
baza căruia se găseşete un anumit mod de pro- 
prietate. 

In societăţile comuniste primitive produce- 
rea socială este producerea de utilităţi sociale, 
adecă de obiecte necesare indivizilor cari compun 
societatea. Acest sistem de producere este logic 
şi necesar, acolo unde proprietatea se rezumă 
numai în dreptul de întrebuințare al tuturor fără 
restricția dreptului altuia. Intr'o organizare eco- 
nomică cu un asemene mod de proprietate co- 
merţul este evident imposibil. Cea ce se produce, 
se produce pentru satisfacerea necesităţilor so- 
cietăţii, ale tuturor membrilor ei. 

„Comerţul, în înţelesul economiei naţionale, 
„adecă cumpărarea de mărfuri regulată, organi- 
„Zată în scopul revinderii cu cîştig nu se poate 
„observa la popoarele în stare de natură“ 3). 

Cu totul altfel este în societăţile mai nouă, a 
căror organizare economică se întemeiază pe 
proprietatea individuală. Producerea socială, în- 
trucît pămîntul și în genere materia primă este 
proprietatea exclusivă a producătorului, se efec- 
tuează pentru satisfacerea trebuinţelor acestuia. 
Stăpîn pe mijloacele de producţiune, omul îşi 
produce obiectele necesare şi în cantităţile ce re- 
clamă satisfacerea trebuinţelor lui independent 
de trebuinţele sociale. Acest sistem de producere, 
derivînd din proprietatea privată a producătoru- 
lui asupra mijloacelor de producţiune, caracteri- 
zează mai ales organizaţia economică a societăţii 
medievale. 


3) Karl Bücher : Die Entstehung der Volkswirtschaft 
d. 7-a 1910 pag. 60. 

Dar tot în cadrul organizării economice înte- 
meiate pe proprietatea privată sistemul de pro- 
ducere evoluează. Pe măsură ce creşte facultatea 
productivă a populaţiei şi în consecinţă creşte 
şi populaţia, sistemul social de producere se 
transtormă dintr'un sistem de producere de uti- 
lităţi într'un sistem de producere de mărturi, a- 
decă întrun sistem de producere a unor valori 
destinate revinderii cu cîştig. Astfel ia naştere 
comerţul propriu zis, în accepțiunea modernă a 
cuvîntului. Cea ce caracterizează producerea so- 
cială modernă este tocmai producţiunea de măr- 
furi, adecă de valori de schimb. In sistemul ac- 
tual de producere munca producătorului nu se 
cristalizează în obiectele necesare propriei sale 
întrebuinţări, ci în obiecte destinate a satisface 
necesităţile altora, necesităţile societăţii. 

Acest nou sistem de producere, sistemul ca- 
pitalist, derivă dintr'un anumit fel de a fi al pro- 
prietăţii private asupra mijloacelor de produc- 
țiune. Astăzi producătorul nu mai este proprieta- 
rul mijloacelor sale de producere ca altă dală, 
şi pentru a-şi cîştiga existența el trebue să-și, 
vîndă puterea de muncă altuia, care deşi nu este 
producător stăpîneşte însă mijloacele de produc- 
ţiune. 

Cercetînd evoluţia economiei sociale, din 
punctul de vedere al sistemului de producere şi 
consumaţie, Karl Biicher4) a găsit trei perioade 
distincte : economia casnică, economia orășeneas- 
că, economia națională. 

1) Economia casnică (geschlossene Hauswirt- 
schaft) este regimul producerii şi consumaţiei di- 
recte a produselor de către producătorul însuşi. 
Intr'un asemene sistem nu există schimbul, îie- 
care familie își produce obiectele necesare exis- 
tenţii sale. 


4) Op. citat pag. 91. 

2) Economia orășenească (Stadtwirtschalt) 
este a doua treaptă a dezvoltării economiei sociale, 
în care se produce fenomenul schimbului direct 
de la producător la consumator fără intermediar. 

3) Economia națională (Volkswirtschaft), a 
treia şi ultima treaptă a evoluţiei economice, ca- 
racterizată prin producerea de mărfuri şi deci 
prin circulaţiunea și schimbul lor adesea compli- 
cat pănă să ajungă la consumator. 

Dintr'un alt punct de vedere Fr. List?) ìm- 
parte, după cum am văzut, evoluţia economiei 
sociale în cinci perioade sau stări: starea sălba- 
tecă, starea pastorală, starea agricolă, starea a- 
gricolă și manufacturară, starea agricolă, manu- 
facturară şi comercială. lar Karl Marx6) consi- 
derînd modul de producere, susţine că în evoluţia 
econcmică a societăţii ar [i 4 moduri de produ- 
cere, şi anume: asiatic, antic, feodal şi burghez, 
ca reprezintînd „epocele progresive ale forma- 
țiunii economice ale societaţii“. 

Evident, că toate aceste împărțiri sînt lä- 
cute fie după un criteriu greșit, fie în mod arbi- 
trar. Ele nu pot coprinde realitatea evoluției eco- 
nomice şi nu pot formula cu preciziune diversele 
sisteme de producere, pe cari le-a cunoscut socie- 
tatea în cursul îndelungaiei sale dezvoltări eco- 
nomice. Totuşi este sigur, că fiecărui sistem de 
producere îi corespunde o organizare economică 
deosebită, pentru că fiecare sistem de producere 
se întemeiază pe anumite raporturi ce există în- 
tre populaţie şi mijloacele de producere. Şi a- 
ceste raporturi dintre populaţie şi mijloacele de 
producere, din care derivă instituţiile organismu- 
lui economic al societăţii, exprimă tocmai mă- 
sura în care facultatea productivă a populaţiei, 


5) Sistem național de economie politică Introducere 
pag. 10. 
6) Critique de l’économie politique 1899. Prefaţă pag. VI. 

care este principiul înmulţirii, se realizează în- 
tro anumită organizare economică. 

In principiu şi în mod abstract este necon- 
testat, că facultatea productivă a populaţiei creşte 
continuu; dar noi nu ne putem da seama de a- 
ceastă creştere decît în măsura realizării ei—rea- 
lizare, care se vădește și este cu putinţă numai 
în cadrul unei organizaţii economice anumite cu 
un sistem social de producere anumit. In afară 
de organizaţia economică și de producerea so- 
cială facultatea productivă a populaţiei nu se 
poate concepe. De aceia putem susţine, că dacă, 
principiul înmulţirii populaţiei este în facultatea 
productivă a acesteia; măsura înmulţirii popu- 
lației trebue căutată în organizarea economică 
a socielății, în care trăeşte şi se dezvoltă popu- 
lația. 

x 

Cu stabilirea acestui principiu noi n'am răs- 
puns cu preciziune la întrebarea: care este mă- 
sura înmulţirii reale a populaţiei, dar am dat o 
îndrumare sigură cerecetărilor noastre. În loc să 
căutăm cauzele creșterii mai mari sau mai mici 
a populaţiei în natura organică a omului, noi le 
vom căuta în organismul economic al societăţii. 

Dar ce este organizarea economică a socie- 
tăţii? 

In scurt, pentru că aici nu putem intra în de- 
talii, organizarea economică a societăţii omeneşti 
este complexul instituţiilor şi raporturilor dintre 
oameni ; instituţii şi raporturi, cari toate coor- 
dinează activitatea socială a producerii şi repar- 
tiției mijloacelor de existență a populaţiei. A- 
ceste instituţii şi raporturi economice sînt intim 
legate între ele, atît în ce privește existenţa cît 
şi în ce priveşte funcțiunea lor economică. Aşa, 
de pildă, nu poate fi capital fără proprietatea pri- 
vată a mijloacelor de producere și nu se poate 

concepe salarul fără corelativul său capitalul. 
Toate aceste instituţii economice, caracteristice 
organizării economice actuale, determină şi chiar 
conţin în ele anumite raporturi între diferitele ca- 
tegorii economice ale populaţiei, constituind ba- 
zele organizaţiei economice ale societăţii mos 
derne. 

Dacă am vrea, să ne dăm seamă de constituţia, 
organismului economic al unei societăţi, oricare 
ar fi ea, trebue să cercetăm următoarele patru 
categorii de fenomene şi instituţii economice, cari 
sînt la baza oricării organizări economice: sis- 
temul de proprietate şi funcțiunea lui economi- 
că, sistemul de producere, relațiunile economice 
dintre oameni, sistemul de repartiție al avuţiei. 
Aceste fenomene şi instituţii economice caracte- 
rizează, prin felul lor de a fi, orice organism e- 
conomic, oricît de simplu sau de complex ar fi 
el. Şi dacă ne vom putea da seama de gradul de 
eficacitate, pe care îl poate avea principiul în- 
mulţirii în cadrul organismului economic studiat, 
atunci vom putea determina, cu aproximaţie bine- 
înţeles, şi măsura în care se înmulțește populaţia 
sub influenţele cunoscute şi determinate ale a- 
celui organism economic. 

1. Sistemul de proprietate. In economia so- 
cială prin sistemul de proprietate înţelegem ra- 
portul economic dintre om şi mijloacele mate- 
riale de producere. Dreptul de folosinţă al omu- 
lui asupra pămîntului şi apropriarea privată a 
pămîntului, cu excluderea oricărui alt drept, sînt 
două sisteme deosebite ale proprietăţii pămîn- 
tului, cari influenţează deosebit procesul de pro- 
ducere socială şi deci producerea mijloacelor de 
existență ale populaţiei prin intermediul agricul- 
turii. Acelaş lucru cu sistemul de proprietate a- 
supra celuilalt mijloc de producere, instru- 
mentele de muncă. Acestea, în cursul evolu- 


www.dacoromanica.ro 


- 383 


ției economice, pot fi în dreptul de folosinţă al 
tuturor oamenilor ce compun o organizaţie so- 
cială, sau proprietatea privată numai a unora cu 
excluderea dreptului de folosinţă a celorlalţi. In 
cazul din urmă trebue să distingem între pro- 
prietatea privată aspura instrumentelor de muncă, 
a producătorilor înşişi şi între proprietatea ca- 
pitalistă, în sistemul căreia producătorii nu sînt 
şi proprietarii instrumentelor de muncă. Aceste 
diverse raporturi dintre oameni şi instrumentele 
de muncă influențează, fiecare întrun chip deo- 
schit, asupra producerii mijloacelor de existenţă 
ale populaţiei, 

Sistemului de proprietate existent la baza 
unei organizări economice se datoresc în ultimă, 
instanţă relaţiunile economice dintre oameni. Cu 
privire la fenomenul ce ni interesează, înmulţirea 
populaţiei, sistemul de propritate are o înrîurire 
covîrşitoare. 

Proprietatea comună a populațiilor societăți- 
lor primitive punînd la dispoziţia tuturor mijloa- 
cele de producere, facultatea productivă a popu- 
laţiei îşi găseşte aplicaţiunea nalurală şi nestin- 
gherită, limitele creșterii sale continue fiind li- 
mitele însăşi ale înmulţirii populaţiei. Dar fa- 
cultatea productivă a populațiilor primitive este 
foarte mărginită. Din această cauză şi produce- 
rea mijloacelor de existenţă este anevoioasă şi 
rudimentară, iar înmulţirea populaţiei se efec- 
tuează într'o măsură mică, foarte încet, 

„Nu este tot aşa sub regimul proprietăţii pri- 
vate a mijloacelor de producere, care presupune 
o mai mare diviziune a muncii, împărţirea socie- 
tăţii în clase, constituirea familiei monogame etc. 
Apropriarea privată a mijloacelor de producere 
contribue la creşterea foarte repede a facultăţii 
productive a populaţiei, prin aceia că determină 
asociarea şi colectivizarea muncii, cea ce este 

netăgăduit un mare progres în procesul de pro- 
ducere al mijloacelor de existenţă. Principiul în- 
mulţirii găsește prin urmare în regimul proprie- 
tății private un stimulent puternic şi un cadru 
social de realizare mai favorabil. In organizările 
economice întemeiate pe proprietatea privată mă- 
sura creşterii populaţiei este mult mai mare decît 
în organizările economice comuniste primitive. 

2. Sistemul de producere. Evoluţia economi- 
că a societăţii omeneşti cunoaşte mai multe sis- 
teme de producere a mijloacelor de existenţă, cari 
sînt în strînsă legătură cu sistemele de proprie- 
tate. In primul rînd trebue să distingem două, 
sisteme de producere cu totul opuse și ale căror 
consecinţe economice se deosebesc profund: sis- 
temul producerii de utilităţi şi sistemul produ- 
cerii de mărfuri. 

Proprietatea comună a mijloacelor de pro- 
ducere nu e susceptibilă decît de cel dintii sistem 
de producere a mijloacelor de existenţă, pe cînd 
sistemul producerii de mărfuri este de esenţa 
proprietăţii private. Intre aceste două sisteme o- 
puse evoluţia economică a cunoscut şi altele in- 
termediare, cum sînt: sistemul producerii cu 
dijmă practicat în agricultură, sistemul produce- 
rii reglementate prin asociaţii corporative prac- 
ticat în primele timpuri ale industriei manufac- 
turare etc. 

Relaţiunea intimă dintre facultatea produc- 
tivă a populaţiei şi sistemul de producere se vă- 
deşte mai ales în conflictul, ce se naşte între for- 
tele de producţiune şi sistemul de producere ale 
unui organism economic dat. Cînd forțele de pro- 
ducţiune, cari nu sînt decît facultatea, productivă 
a populaţiei socialmente concretizată, în tendinţa 
lor de creştere continuă nu mai corespund sis- 
temului de producere, şi reclamă un nou sistem 

de producere capabil de a coprinde şi utiliza toate 
forţele de producţiune sporite, conflictul acesta 
se rezolvă printr'o prefacere a sistemului de pro- 
ducere existent într'unul corespunzător noilor 
forţe de producţiune. In acest conflict se rezumă 
toată evoluţia economică şi în el este sursa trans- 
formărilor sociale. 

Sistemul de producere al avuţiei sociale nu-i 
altceva decît un anumit mod de producere al mij- 
loacelor de existenţă ale populaţiei. Facultatea 
productivă a populaţiei, care este după noi prin- 
cipiul de înmulţire al acesteia, ajunge la un mo- 
ment dat în creşterea ei, că nu se poate concre- 
tiza în toată plinătatea ei în cadrul sistemului 
de producere devenit prea strîmt. O transformare 
se impune şi se realizează sub imperiul unor ne- 
cesităţi economice şi sociale derivînd din creş- 
terea tot mai mare a facultăţii productive. 

Numai aşa se poate explica abolirea siste- 
mului de producere reglementată şi corporatistă, 
a veacului de mijloc. Acest sistem de producere, 
care corespunde celei de-a doua faze a economiei 
stabilite de Bicher—Stadtwirtschaft, economia o- 
răşenească—nu mai putea răspunde necesităţilor 
mereu crescînde ale forţelor de producţiune. Åi- 
mitele riguros determinate ale sistemului corpo- 
ratist stăvileau puterea de expansiune ale aces- 
tor forţe nouă, cari tindeau să obţie o valorificare 
socială întrun sistem de producere superior. In 
contra vechiului sistem corporatist, care limita 
producţiunea, se formulează acel mare principiu, 
laissez-faire, în numele căruia economiștii [ran- 
cezi ai sec. 18-lea duc lupta de revoluţionare eco- 
nomică. Triumful lui „,laisser-faire“ a fost trium- 
ful capitalismului, a însemnat înaugurarea unui 
nou sistem de producere; iar facultatea produc- 
tivă, găsind terenul unei largi aplicări și valori- 


25 

ficări sociale, a fost sursa unei enorme şi repezi 
creşteri a populaţiei. 

Sistemul de producere capitalist, sistemul 
producerii de măriuri, corespunzător unei facul- 
tăți productive superioare, permite şi necesită, 
chiar o populaţie mai densă. Măsura de înmulţire 
a populaţiei în regimul producerii capitaliste este 
mult superioară măsurilor corespunzătoare tutu- 
ror celorlalte sisteme de producere. 

3. Relaţiunile economice dintre oameni—cla- 
sele sociale. Sistemul de proprietate şi sistemul 
de producere determină relaţiuni economice co- 
respunzătoare între oamenii ce compun popula- 
ţia, ca factori ai economiei şi producerii sociale. 

Sub regimul proprietăţii comune şi al siste- 
mului producerii de utilităţi relaţiunile economice 
dintre oameni sînt acelea de la producător la, pro- 
ducător, sau mai exact acelea de la muncitor la 
muncitor fără nici o restricţie mai însemnată sau 
psicologie specială. Situaţia se schimbă însă cu 
desăvîrșire sub regimul proprietăţii private. 

Proprietatea privată a mijloacelor de produ- 
cere determină formațiunea şi definirea claselor 
sociale. In organismul economic al unei societăţi 
nu mai comptează relaţiunile economice de la 
om la om, ci relaţiunile de la clasă la clasă. Pro- 
prietarii mijloacelor de producţiune, şi înainte 
vreme aceştia erau mai ales proprietarii de pă- 
mînt, aservesc pe neproprietari, cari sînt astfel 
economiceşte în complectă atîrnare de cei din- 
tîi. Oricare ar fi fost forma acestei aserviri, scla- 
via antică sau iobăgia medievală, clasa aservită, 
nu este stăpînă nici pe voinţa nici pe acţiunea, 
ei. Atîrnarea majorităţii aservite de minoritatea 
stăpînă merge pănă acolo, încît trece de domeniul 
strict economic pentru a lua un caracter politic 
şi moral. Şi noi am văzut, că chiar căsătoria scla- 
vului şi iobagului era posibilă numui cu autori- 

zaţia stăpînului, care o acorda sau nu, după cum 
cereau interesele economice şi politice ale dome- 
niului său. Inmulţirea populaţiei se resimțea dar 
de relaţiunile dintre clase. 

Influenţa acestor relaţiuni asupra înmulţirii 
populației se vede şi mai bine sub regimul pro- 
prietății şi producerii capitaliste. Regimul eco- 
nomic capitalist a înaugurat libertatea economică 
și politică a tuturor oamenilor; fără această li- 
bertate el nu poate exista. Dar corelativele aces- 
tei libertăţi sînt: în clasele muncitoare—iperde- 
mia şi pauperismul, în clasele de mijloc—capila- 
ritatea și proliticitatea redusă, în clasele superi- 
oare—sterilitatea. Fiecare clasă socială are o mă- 
sură proprie de înmulţire pentru oamenii ce o 
compun, măsură de înmulţire rezultînd din si- 
tuaţiunea economică a oamenilor faţă de mijloa- 
cele lor de existenţă şi din relaţiunile economice 
dintre clase. 

4. Sistemul de repartiție al avuţiei este con- 
secința logică, necesară a sistemului de proprie- 
tate şi de producere şi formează în primul rînd 
obiectivul luptelor şi reformelor economice. 

Sub regimul proprietăţii comune repartiţia a- 
vuţiei sociale, adecă a mijloacelor de existenţă, 
se regulează după principiul egalitar: fiecărui 
după munca sa. Şi nici nu s'ar putea să fie altfel 
într'o organizaţie economică, a cărei caracteris- 
tică este producerea de utilităţi, în care fiece 
individ este producătorul mijloacelor sale de e- 
xistenţă. Sub regimul proprietăţii private a mij- 
loacelor de producere, sistemul de repartiție a mij- 
loacelor de existenţă trebue să sufere prefaceri 
corespunzătoare pretacerilor sistemului de pro- 
ducere. 

Clasele muncitoare „fie sub regimul aservi- 
rii economice și politice fie sub regimul -liber- 
tăţii de astăzi, primesc numai o parte din produ- 
sul muncii lor, restul avînd menirea de a forma 

mijloacele de eixstenţă ale claselor superioare şi 
intelectuale, cari nu iau parte direct la producerea 
socială. Clasele muncitoare, indiferent de modul 
în care îşi obţin existența,—în natură, ca în regi- 
mul aservirii economice; sau sub forma salaru- 
lui, ca în regimul actual al libertăţii—trăesc în 
genere la limita minimă a mijlocelor lor de exis- 
tenţă. Deşi facultatea productivă a populaţiei 
muncitoare crește continuu şi cercul mijloacelor 
ei de existenţă se lărgeşte, sistemul de repartiție 
al avuţiei sociale o menţine la aceiaş limită 
strictul necesar existenţii şi reproducerii, şi este 
netăgăduit, că acest efect al sistemului de repar- 
titie se datoreşte în parte și prolificităţii ei exu- 
berante. : 

Un efect cu totul opus are însă sistemul de 
repartiție asupra claselor superioare. Acestea, 
după ce într'un organism social dat îşi consoli- 
dează situaţia lor economică şi politică de clase 
dominante, asigurîndu-şi cel mai larg cerc de mij- 
loace de existență posibil în acel organism so- 
cial printr'un sistem de repartiție adecvat sis- 
temului de producere, se înmulţesc într'o măsură 
din ce în ce mai mică prezentînd fenomenul cu- 
rios în aparenţă al subpopulaţiei şi al corelativu- 
lui său suprasubsistenţă. In aceasta constă feno- 
menul dispariţiei claselor sociale ca factori econo- 
mici şi politici. 

* 

După ce am seniţat în lin'amentele cele mai 
largi şi maï simple instituţiile şi fenomenele eco. 
nomice, pe cari se. clădeşte structura organismu- 
lui economic al societății omenești, şi după ce 
am văzut cît de varii sînt influenţele ce exer- 
cită organismul economic asupra înmulţirii popu- 
laţiei, naşte întrebarea: se poate determina mă- 
sura creşterii populaţiei sub acţiunea principiu- 
lui înmulțirii? Răspunsul nostru este negativ. 

Intrucit creşterea populației nu poate avea un 
curs uniform, din cauza influențelor multiple ce 
exercită asupră-ă multiplele organizări economice 
ale societății omenești, măsura ei nu poate fi 
determinată decît în ce priveşte o anumită popu- 
laţie trăind într'o anumită organizare economico- 
socială. 

Această concluzie se poate verifica prin- 
trun calcul foarte simplu şi elocvent în acelaș 
timp, pe care-l redăm în tabloul de mai jos. În 1900 
populația Europei era de aproape 400 milioane 
de locuitori. Dacă creşterea ei pănă la această, 
dată ar fi fost uniformă, populaţia Europei sar 
fi dublat la acelaș interval. Presupunînd, că acest 
interval ar fi 100 de ani, am avea următorul re- 
zultat: 


Anii numărul locuitorilor anii numărul locuitorilor 


1900 400 milioane 900 425,000 


1800 200 , 800 212,000 
1700 100 ,, 700 106,000 
1600 50, 600 52,000 
1500 25 500 26,000 
1400 12,500,000 400 13,000 
1300 6,250,000 300 6,500 
1200 8,125,000 200 3,250 
1100 1,750,000 100 1,625 
1000 850,000 1 800 


adecă pe timpul lui Octavian August populația, 
Europei se reducea la 800 de locuitori! Rezulta- 
tul acesta însă este evident absurd şi inadmi- 
sibil. 

Dar ce însemnează aceasta, dacă nu, că în- 
mulţirea populaţiei nu este uniformă, că nu are 
o măsură. ce se poate determina; că creşterea, 
mai repede sau mai înceată a. populaţiei depinde 
de o sumă de acţiuni şi influenţe, cari derivă 
din organizaţiile speciale ale structurii economice 

a societăţii, în cari populaţia trebue să trăiască 
şi să se înmulțească în decursul timpului. Dacă 
principiul înmulţirii populaţiei, care pentru noi, 
am văzut că este facultatea de producere şi de 
creare a mijloacelor de existenţă, se poate stabili 
—principiu care exprimă tendinţa de înmulţire ; 
măsura însă. în care această tendinţă de înmul- 
tire se realizează nu se poate determina, decît 
pentru fiecare organizaţie socială în parte. Cea ce 
înseamnă, după cum spune şi Karl Marx, că o 
lege abstractă a populaţiei nu există, că fiecare 
organizare socială îşi are legea ei proprie a în- 
mulţirii populaţiei. 
x 

Dar dacă o lege generală şi imuabilă a în- 
mulţirii populaţiei nu se poate formula, cari sînt 
atunci legile înmulţirii specifice diferitelor orga- 
nizări sociale prin cari a trecut omenirea? Pro- 
blema este tot atît de grea ca şi acea a legii gene- 
rale. Dacă în principiu aceste legi ale populației 
ar putea fi găsite şi formulate, în fapt însă şti- 
ința economică nu este în stare a le găsi şi for- 
mula, pentru că-i lipsesc două elemente a căror 
cunoaştere îi este absolut necesară. 

In primul rînd noi nu cunoaştem în toate 
detaliile alcătuirile economice şi sociale ale so- 
cietăţilor anterioare, pentru a ni putea da seama 
de toate instituţiile şi fenomenele economice ale 
acestor alcătuiri şi de influenţele multiple ce 
au exercitat în cursul veacurilor asupra fe- 
nomenului înmulţirii populaţiei. In al doilea 
rînd nu posedăm cunoştinţe precise nici asu- 
pra stării şi mișcării populaţiei acestor socie- 
tăți, nu avem cu alte cuvinte datele statistice, 
atît de necesare în rezolvirea acestei probleme, 
asupra unor capitole de cea mai mare însemnă- 
tate, cum sînt: naşterile, căsătoriile, decesele, 
migraţiunile etc... Fără aceste două elemente şti- 

inţa economică nu poate stabili nimic, şi orice 
formulare apriorică a legii populaţiei n'ar putea 
rezista chiar celei mai superficiale critice. 

In schimb noi cunoaştem foarte bine struc- 
tura economică a societăţii actuale şi posedăm 
datele statistice necesare referitoare la mişcarea 
populaţiei acestei societăţi, astfel că putem în- 
cerca, pe baza unor date lămurite și precise, să 
formulăm legea de înmulţire a populaţiei în so- 
cietatea modernă capitalistă. Cu elaborarea şi 
formularea acestei legi ne ocupăm în capitolul 
ce urmează. 


www.dacoromanica.ro 


LEGEA INMULȚIRII IN SOCIETATEA 
CAPITALISTĂ 


Cînd am făcut istoricul teoriei populaţiei, 
şi ne-am ocupat între altele de sistemul malthu- 
sian, am arătat cum şi din ce necesităţi sociale 
sa pus problema înmulţirii populaţiei. Am sus- 
ținut atunci, că în urma prefacerilor adînci pe- 
trecute în organizarea economică a societăţii şi 
în special în sistemul de producere al mijloace- 
lor de existenţă, s'au manifestat două fenomene 
curioase, cari au izbit pe cugetătorii vremii, şi 
anume: creșterea enormă a avuţiei sociale şi a 
puterilor de producere pe deoparte şi pauperismul 
claselor muncitoare pe de altă parte. 

Producerea simultană a acestor două feno- 
mene era vădită şi nu se putea contesta mai a- 
les în Anglia, unde transformarea economică, din 
care trebuea să se închege sistemul de producere 
capitalist, era, în a doua jumătate a veacului al 
18-lea, aproape săvîrşită. O puternică reacţie se 
porni în contra nouei stări de lucruri şi în frun- 
tea ei am văzut că se pusese William Godwin, 
care ataca nouăle instituţii ale societăţii engle- 
ze, cărora le atribuia consecinţa nefastă a mizeriei 
claselor lucrătoare. Reacţia aceasta nu putu fi 
potolită, decît prin apariţia lucrării lui Malthus, 
care, după cum am văzut, încerca să stabilească 
o ordine naturală a lucrurilor, în care mizeria 
“claselor lucrătoare s'ar datori nu instituţiilor so- 
cietăţii, ci tendinţii fireşti ce are populaţia de a 

se înmulţi peste măsura mijloacelor de existenţă, 
cari s'ar putea produce „în condiţiunile cele mai 
favorabile industriei“. 

In felul acesta şi din această necesitate so- 
cială, s'a pus problema înmulţirii populaţiei. Şi 
deşi Godwin era pe adevăratul drum, care ducea 
la dezlegarea problemei, Malthus a. fost învingă- 
torul în polemica ce s'a urmat, repurtînd un mare 
succes științific. Căderea lui Godwin se explică 
însă lesne. Teza lui nu putea fi susţinută mai 
ales din cauză că-i lipseau cunoştinţele necesare 
asupra noului sistem de producere, care înau- 
gura o nouă fază economică. Abia închegată şi 
încă în plin curs de dezvoltare, producerea ca- 
pitalistă nu putea fi analizată şi studiată în toate 
consecinţele şi legile ei inerente. Ca orice stare 
nouă de lucruri capitalismul nu oferea, la sfîrşi- 
tul sec. 18-lea, un material de fapte sulicient pen- 
tru analizarea lui amănunţită şi pentru stabilirea 
legilor lui de dezvoltare. Căderea lui (iodwin şi 
succesul lui Malthus erau deci inevitabile. 


* 

Existenţa şi înmulţirea populaţiei este ìn 
strînsă legătură cu producerea mijloacelor de e- 
xistenţă. Noi am recunoscut aceasta, cînd am sta- 
bilit. că principiul înmulţirii populaţiei este în 
facultatea, ei de producere şi de creare a mijloa- 
celor de existență. Numai întrucît populaţia are 
această facultate, ea se poate înmulţi. Pentru for- 
mularea legii de înmulţire însă în societatea ca- 
pitalistă, în organizarea economică a societăţilor 
civilizate actuale, va trebui să determinăm 'mo- 
dul şi limitele în cari se realizează această facul- 
tate de producere, spre a stabili modul şi limi- 
tele înmulţirii populației. 

Societatea actuală însă, oricît ideologia po- 
litică şi juridică ar susține contrarul, se împarte 
în clase bine definite economiceşte prin situaţia, 

şi prin rolul lor în procesul de producere şi re- 
partiție al avuţiei sociale. Chiar în acele orga- 
nisme politice, în cari ideile democratice şi-au 
făcut un drum larg în viața publică, împărţirea, 
populaţiei în clase economice distincte nu se 
poate contesta. Există o clasă muncitoare a cărei 
funcţiune economică în organismul social!) îi este 
proprie şi specifică; există o clasă de mijloc, aşa, 
numită mica burghezie, care-şi are situația şi 
funcțiunea ei economică bine determinată ; există 
o clasă conducătoare suprapropusă, marea bur- 
ghezie, al cărei rol economic o distinge de cele- 
lalte clase. Contuzie între aceste clase nu poate 
fi, iar trecerea ascendentă a elementelor popula- 
ției de la o clasă la alta, dacă şi unde este posi- 
bilă, se produce ca un fenomen izolat şi chiar 
anormal. În special în organizările economice ca- 
pitaliste, cari au atins cel mai înalt grad de dez- 
voltare în totalitatea lor, fenomenul acesta este 
economiceşte imperceptibil. 

Aşa fiind, legea de înmulţire a populaţiei în 
faza economiei capitaliste nu se poate formula, 
decît după ce vom stabili în prealabil influenţele 
ce exercită sistemul de producere al mijloacelor 
de existenţă asupra fiecării din clasele ce compun 
populaţia. Această cercetare analitică se impune, 
pentru ca din combinarea sintetică şi logică a 
elementelor principiale ce vom găsi, să putem for- 
mula principiul şi legea generală a populaţiei. 
Orice altă metodă de cercetare ni se pare neștiin- 
țifică şi improprie. Populaţia, în organizarea e- 
conomică a societăţii actuale, nu este un tot or- 
ganic şi armonic şi nu poate fi privită ca atare 


1) Trebne să menţionăm, că noi nu dăm termenu- 
lui „organism social! înţelesul“și întinderea ce-i dă o a- 
numită şcoală sociologică. No sîntem departe dea împăr- 
tăşi concepţiunea organicistă, care stă la baza acestei școli. 

nici în mișcarea ei numerică. Diversitatea inte- 
reselor, ideilor, sentimentelor, curentelor ce o fră- 
mâîntă şi îi determină acţiunile ei sociale, nu e 
decît reflexul diversităţii situaţiilor şi funcţiu- 
nilor economice ce au categoriile şi clasele din 
cari se compune. A formula o lege generală de 
înmulţire a unei populaţii într'o organizare eco- 
nomică dată, fără a cerceta mai întîi diversita- 
tea condiţiunilor de viaţă şi de înmulţire a cla- 
selor ce o compun, înseamnă a clădi fără temelie, 
a face construcţiuni metafizice inutile. 
* 


Clasa muncitoare. Considerată în totalitatea 
ei, producerea avuţiei sociale în regimul capita- 
list are aspectul unei „enorme îngrămădiri de 
mărfuri“, pentru a întrebuința această justă ex- 
presie a lui Marx). Marfa însă, care întrucît se 
produce cu acest caracter esenţial este destinată 
schimbului și e prin urmare o valoare de schimb, 
nu-i în ultimă analiză decît o valoare de utilitate 
şi deci un mijloc de existenţă pentru consumato- 
rul ce o obţine. Producerea de rnărfuri, ca şi o.ice 
altă formă de producere a avuţiei sociale, este 
în ultimă analiză producerea mijloacelor de exis- 
tenţă ale populaţiei. Care este funcțiunea econo- 
mică a clasei muncitoare în sistemul producerii 
de mărfuri, şi care este situațiunea ei faţă de 
mijloacele de existenţă ce produce? 

In sistemul de producere capitalist clasa 
muncitoare este acea categorie a populației, care 
execută munca socială de producere şi are ca 
mijloc de existenţă, printr'un sistem de reparti- 
ție propriu economiei capitaliste, nu însăși va- 
lorile ce produce ci salarul. Cuantumul salarului 
exprimă prin urmare cuantumul mijloacelor de 


2) Critique de l'économie politique 1899 pag. 1— Das 
Kapital 1903 ed. 5-a vol. I pag. 1. 

existență ale clasei muncitoare, şi mişcarea lui 
generală indică situaţia acestei clase faţă de mij- 
loacele ei de existenţă. Salarul însă este o parte 
a capitalului ce se pune în valoare în produce- 
rea mijloacelor de existenţă şi cuantumul lui a- 
tîrnă de mişcarea totului, adecă de mișcarea ca- 
pitalului social. Adoptînd împărţirea capitalului 
în constant şi variabil, împărţire datorită lui. 
Karl Marx, noi recunoaştem împreună cu dînsul, 
că în lcursul procesului de acumulare a capitalului 
cele două elemente din care se compune variază 
în raport invers—creşterea capitalului constant, 
care coprinde : instalaţia, pămîntul, instrumentele 
de muncă, materia primă etc... se realizează ală- 
turi de micşorarea capitalului variabil, suma sa- 
lariilor. 

Micşorarea capitalului variabil este în ge- 
neral relativă şi nu absolută, cea ce înseamnă, 
că partea capitalului destinată a reprezenta cuan- 
tumul mijloacelor de existenţă ale clasei munci- 
toare sporeşte mai încet decît capitalul constant, 
constituind un procent tot mai mic din capitalul 
social. In această mişcare a capitalului în cursul 
procesului de acumulare este, după Marx, tot se- 
cretul fenomenului iperdemiei, care caracteri- 
zează înmulţirea populaţiei în societatea capita- 
listă. 

Teoria lui Marx este în bună parte adevă- 
rată, după cum am mai spus3). Acest autor însă 
nu analizează decît o lature a tenomenului în- 
mulţirii şi anume înmulţirea populaţiei munci- 
toare, şi nu explică decît una din cauzele iperde- 
miei, acea derivînd din legea acumulării capita- 
lului. 

Clasa muncitoare este în sistemul de pro- 
ducere capitalist unicul agent activ al producerii 


3) Vezi pag. 357 şi urm. 

mijloacelor de existenţă +). Facultatea de produ- 
cere a acestei clase este sursa întregii avuţii so- 
ciale şi deci sursa mijloacelor de existenţă ale 
întregii populaţii. Creşterea sau descreşterea fa- 
cultăţii productive a clasei muncitoare înseamnă 
lărgirea sau micşorarea cercului mijloacelor de 
existenţă nu numai al ei ci al populaţei întregi. 
Mişcarea generală şi constantă însă a facultăţii 
productive este ascendentă. Graţie invențiilor şi 
descoperirilor, cari perfecţionează continuu ins- 
trumentele de muncă; graţie progreselor şi socia- 
lizării ştiinţii, care ameliorează calitatea pămîn- 
tului cultivat şi procură populaţiei mijloace din 
ce în ce mai bune, pentru a realiza o productivi- 
tate tot mai mare a muncii omeneşti; graţie di- 
viziunii şi socializării mereu crescînde a muncii, 
facultatea productivă a clasei muncitoare crește 
fără încetare, lărgind fără încetare cercul mijloa- 
celor de existenţă. 


Dar creşterea continuă a facultăţii produc- 
tive a clasei muncitoare are două consecinţe im- 
portante. In primul rînd determină pe această clasă 
la o înmulţire corespunzătoare gradului mereu 
crescînd al productivităţii ei economico-sociale, 
şi în al doilea rînd o pune socialmente în valoare, 
atribuindu-i o forţă socială crescîndă şi cu atît 
mai mare, cu cît clasa muncitoare sporeşte nu 
numai ca valoare socială ci şi ca număr. Aceasta 
este explicarea prolificităţii exuberante a clasei. 
muncitoare şi a puterii ei politice în plină dezvol- 
tare. 

Să examinăm mai de aproape aceste două 
consecinţe importante, pentru a vedea cum se 


4) După cum se va vedea noi împărtășim părerea, 
că clasa intelectualilor, ca factor economic, se coprinde în 
clasa muncitoare de care se apropie și prin situaţia și prin 
funcțiunea ei economică. 

realizează principiul înmulţirii în cadrul econo- 
miei capitaliste. 

Creşterea, facultăţii de producere a clasei 
muncitoare în sistemul de producere capitalist 
n'are limită, iar înmulţirea populaţiei muncitoare, 
fiind un derivat al acestei creşteri, s'ar realiza 
de asemenea la infinit, dacă n'ar întălni nici o 
piedecă în obţinerea mijloacelor de existenţă. 
Sistemul de repartiție însă al mijloacelor de e- 
xistenţă, prin întocmirea şi funcţionarea lui, cons- 
titue o piedecă puternică tendinţii de înmulţire 
nelimitată a clasei muncitoare. Din venitul so- 
cial numai o parte revine acestei clase sub formă 
de salar, care reprezintă echivalentul mijloace- 
lor ei de existenţă, şi care, după cum am văzut, 
manifestă tendinţa unei descreşteri relative față 
cu tendinţa creşterii absolute a capitalului cons- 
‘tant în procesul continuu al acumulării capita- 
liste. 

Acestei antinomti, dintre sistemul de produ- 
cere şi sistemul de repartiție al mijloacelor de 
„existență, se datorește fenomenul iperdemiei, care 
caracterizează înmulțirea clasei muncitoare în or- 
ganizarea economică capitalistă. Căci, pe cînd 
funcțiunea economică a clasei muncitoare în sis- 
temul de producere o determină la o înmulţire 
„din ce în ce mai mare şi mai repede, situaţia ei 
în sistemul de repartiție, care-i limitează cercul 
mijloacelor de existenţă, face posibilă o popu- 
laţie supranumerară, silită a trăi într'o mizerie 
„sfîşietoare. Iperdemia şi pauperismul sînt deri- 
vate ale antinomiei existente între sistemul de 
producere şi sistemul de repartiție al mijloace- 
lor de existenţă în faza economiei capitaliste, 
„şi ca atari sînt fenomene sociale, ale căror cauze 
sînt cu totul străine de natura omenească. 

Iperdemia muncitoare este relativă şi nu ab- 
„solută ca în sistemul lui Malthus, pentru că, după 

cum am văzut, ea se datorește nu unei tendinţe 
naturale de înmulţire, care ar întrece limitele ta- 
cultăţii de producere a mijloacelor de existenţă; 
ci sistemului social de repartiție al mijloacelor 
de existenţă, care constrînge populaţia munci- 
toare la un cerc mai restrîns de mijloace de exis- 
tenţă decît acela determinat de facultatea de pro- 
ducere mereu în creştere. Cu alte cuvinte, iperde- 
mia muncitoare este relativă şi nu absolută, pen- 
tru că îşi are cauza într'un sistem social de re- 
partiție neadecvat sistemului social de producere. 
In acest înţăles iperdemia muncitoare se ma- 
nitestă, în trei forme diferite, după cum a stabilit 
Karl Marx): flotantă, latentă şi permanentă. 
Iperdemia flotantă este consecinţa puterii de 
atracţiune şi respingere, pe care o exercită indus- 
trialismul asupra clasei lucrătoare, putere de a- 
tracțiune şi respingere ce se vădeşte mai ales în 
industriile, în cari se întrebuinţează forţa de mun- 
că a lucrătorilor tineri. Cînd aceștia ating vrîsia 
maturității sînt respinşi, spre a fi înlocuiţi cu 
lucrători tineri mai proprii pentru acele industrii 
sau pentru interesele deexploatare ale capitalului. 
Iperdemia latentă există la ţară, în populaţia 
agricolă. Pe măsură ce agricultura se industria- 
lizează şi ia toate caracterile unui sistem de pro- 
ducere capitalist, o parte a populaţiei rurale în- 
cepe a emigra în mase la oraşe, pentru a-şi căuta 
existenţa. Aceste emigraţii dovedesc existenţa în 
stare latentă a unei iperdemii în populaţia a- 
gricolă. 
lperdemia permanentă este acea, care se pro- 
duc" în sînul populaţiei muncitoare active, dar 
care nu este regulat și permanent ocupată. Ea 
dă cel mai mare procent de „şomeuri“, a căror 
existență este nu numai nesigură dar şi foarte 


5) Dus Kapital 1903 od, 5-a vol. I pag. 606 și urm. 

mizeră, şi cari execută, cînd lucrează, maximum 
de muncă pentru minimum de salar. Iperdemia 
permanentă sporeşte în timpuri de criză, mai a- 
les în timpurile crizelor de supraproducţie, se 
micşorează, cînd afacerile industriale au curs pro- 
gresiv, şi se compune din diferite categorii ale 
populației muncitoare şi paupere, dintre cari u- 
nile formează clasa cea mai decăzută socialmente 
şi moraliceşte cunoscută sub numele de ,Lum- 
penproletariat'“. 

Iperdemia relativă, aşa cum se produce în 
organizarea economiei capitaliste, este prin ur- 
mare rezultatul a doi factori sociali: facultatea de 
producere mereu crescîndă a clasei muncitoare, 
care constitue principiul înmulțirii ei, şi sistemul 
de repartiție al avuţiei, care-i limiteză mijloacele 
de existenţă, determinînd astfel măsura socială 
de înmulţire. In antinomia dintre aceşti doi fac- 
tori rezidă, problema populaţiei muncitoare, iar 
soluţiunea ei, după cum vom vedea în ultima 
parte a lucrării de faţă, cînd ne vom ocupa des- 
pre politica populaţiei, este soluţiunea însăşi a 
acestei antinomii. Pauperismul modern, întrucît 
nu este decît o altă faţă al aceluiaş fenomen, iper- 
demia muncitoare, este şi el consecinţa acţiunii 
acelorași doi factori. A căuta prin urmare, cum 
face Malthus, cauzele pauperismului în natura 
umană, înseamnă a ignora “caracterul esenţial al 
fenomenului pauperismului modern şi al iperde- 
miei relative. 

Problema marii prolificităţi a claselor mun- 
citoare este astfel rezolvită. Ea se datoreşte ac- 
țiunii principiului înmulţirii derivînd din pro- 
ductivitatea tot mai mare a claselor muncitoare 
în regimul economic capitalist. Teoria, după care, 
înmulţirea şi prolificitatea exuberantă a popula- 
ției muncitoare s'ar datori vieții quasianimalice 
ce trăeşte această populaţie nu se poate susţine, 

fără a admite implicit o prolificitate şi o înmulţire 
şi mai mare pentru clasele muncitoare ale orga- 
nizărilor economice anterioare, cea ce este după 
cum am văzut absurd şi fals. 

Iperdemia relativă mai pune în evidenţă un 
fenomen, care pare curios, şi anume : restrîngerea 
cantităţii şi cercului mijloacelor de existenţă nu 
influenţează înmulţirea populaţiei, cea ce şi per- 
mite producerea iperdemiei. In virtutea princi- 
piului înmulţirii sale clasa muncitoare se repro- 
duce cu o repeziciune mai mare, şi deci într'o 
măsură mai mare, decît aceia indicată de sistemul 
social de repartiție al mijloacelor de existență. 
S'ar părea prin urmare, că este posibil ca popu- 
laţia muncitoare sau o parte a ei să trăiască şi 
să se înmulțească, fără a avea mijloacele de e- 
xistenţă necesare. Această consideraţie la şi de- 
terminat pe Malthus să susţie, că înmulţirea popu- 
laţiei este limitată la cantitatea mijloacelor de 
subsistenţă ; iar pe Achille Guillard că, populaţia 
se proporţionează subsistenţelor disponibile, de 
oarece este cu totul exclusă posibilitatea existen- 
ţii şi înmulţirii unei populaţii, care nu dispune 
de mijloace de existenţă. Dar cum este atunci 
posibilă iperdemia ca fenomen social constant? 

Noi am spus, că populaţia are, spre deose- 
bire de animale şi plante, un rol activ faţă .de 
mijloacele ei de existenţă tocmai graţie facultă- 
ţii ei productive care este şi principiul ei de 
înmulţire. Populaţia poate, în cazul cînd cercul 
mijloacelor ei de existenţă se micşorează, să-şi 
restrîngă necesităţile existenţii sale menţinîndu- 
se în relativitatea aceluiaș cerc. Aceasta se întîmplă 
mai ales în epocele de criză industrială, cînd pro- 
ducerea socială stagnează sau ia un curs cobo- 
rîtor. Dar populaţia poate să-şi lărgească cercul 
mijloacelor de existenţă, şi această tendinţă se 
observă mereu, căci ea caracterizează mişcarea 

26 

economică şi socială actuală către progres. Cu 
analizarea acestei tendinţe sîntem aduşi a ne o- 
cupa despre cea de-a doua consecinţă a princi- 
piului înmulţirii clasei muncitoare, care am spus 
că, este creşterea acestei clase ca valoare socială. 

In organizarea economică a societăţii mo- 
derne capitaliste clasa muncitoare, după ce se 
consolidează şi se definește ca clasă socială şi 
ca agent activ al producerii, tinde să ia o dezvol- 
tare din ce în ce mai mare încorporînd în evo- 
. luția eï însăşi evoluţia economică a societăţii. 
Această dezvoltare economică a clasei muncitoare 
nu rămîne fără efect asupra evoluţiei politico- 
sociale, care este direct influenţată, printr'o di- 
recţiune nouă ce tinde să-i imprime evoluţia eco- 
nomică, al cărei derivat firesc și logic este. Lupta, 
politică a proletariatului organizat nu este în e- 
senţă, decît coordinarea forţelor lui economice 
şi sociale în vederea, realizării acestui proces po- 
litic, menit a opera o transformare socială pro- 
fundă pentru valorificarea şi garantarea intere- 
selor şi drepturilor clasei muncitoare. 

Inmulţirea repede şi deci creşterea mare a 
clasei muncitoare, determinată de facultatea ei 
productivă mereu crescîndă; rolul covîrşitor 
al acestei clase în sistemul de producere; func- 
țţiunea ei economică, care este însăşi condiţiunea 
de existenţă a populaţiei în organizarea capita- 
- listă, îi dau clasei muncitoare conştiinţa rolului, 
puterii şi misiunii sale istorice. Lupta şi aspi- 
raţiunile ei depăşesc limitele unei lupte şi unor 
aspiraţiuni interesate, pentru a lua forma şi ca- 
racterul luptelor şi aspiraţiunilor sociale ale popu- 
laţiei în mersul ei înainte către civilizaţie şi pro- 
gres. Aci este punctul de contact între problema 
populaţiei şi problema socială, care frămîntă a- 
tît de mult spiritele şi viaţa publică a societăţii 
moderne. 

Inmulţirea repede şi într'o mai mare măsură 
a clasei muncitoare se datoreşte şi acestei situa- 
țiuni speciale în care se găseşte. Intrucît este o 
clasă în plină dezvoltare economică, dezvoltare 
economică, determinată de însă-și funcțiunea ce 
o are clasa muncitoare în regimul economiei capi- 
taliste, prolificitatea ei apare ca o necesitate im- 
perioasă şi ca un mare bine social, cu toate efec- 
tele momentan dureroase ce produce. In această, 
proliticitate asttel înţeleasă, ca efect al procesului 
ascendent de dezvoltare politică şi socială, stă 
a doua cauză a iperdemiei muncitoare. Căci ori- 
cît sistemul de repartiție al avuţiei sociale se 
opune unei creşteri continue a clasei muncitoare 
potrivit principiului ei de înmulţire, forţa po- 
litico-socială a acestei clase nu încetează de a 
tinde să modifice sistemul de repartiție, înlătu- 
rînd astfel piedicele înmulţirii sale, lărgindu-i 
mereu cercul mijloacelor de existenţă. Intruciît 
presiunea clasei muncitoare asupra sistemului de 
repartiție este subsecventă înmulţirii sale, vom 
avea mereu o iperdemie relativă, care se va pro- 
duce şi al cărei efect va fi mereu o nouă pre- 
siune şi o nouă lărgire a cercului mijloacelor 
de existenţă. 

Această tendinţă reală de înmulţire a clasei 
muncitoare este cea de-a doua consecinţă a prin- 
cipiului ei de înmulţire și în acelaş timp cauza 
politco-socială a iperdemiei relative. Ea se poate 
observa în toate organizaţiunile sociale cu regim 
economic capitalist, adecă în sînul tuturor popu- 
laţiilor, în cari există o clasă muncitoare consoli- 
dată. 

+ 

Este procesul acesta specific clasei munci- 
toare? In societatea capitalistă da. In genere însă, 
el caracterizează toate clasele sociale, cari în ca- 
drul organizatiunilor din cari fac parte, sînt as- 

cendente. La fel sa întîmplat cu mica burghezie 
sub regimul economic feudalo-medieval, şi tot aşa 
astăzi cu burghezia populațiilor rămase în urmă 
cu dezvoltarea economico-socială. 

In orice organizare socială bazată pe împăr- 
ţirea populaţiei în clase, fiecare cu o funcţiune 
economică proprie, există o clasă ascendentă, 
care tinde la dominaţiunea economică şi politică, 
şi duce lupta pentru progres. Această clasă so- 
cială, care are funcțiunea economică esenţială 
şi ia partea cea mai activă la producerea mijloa- 
celor de existenţă ale populaţiei, este prin acest 
fapt de o prolificitate exuberantă. Din sînul ei 
se formează iperdemia relativă; întrucît, pănă 
la valorificarea politico-socială a concepţiunilor 
ei şi înfăptuirea regimului economic preconizat 
de dînsa, se găseşte continuu sub presiunea ve- 
chiului sistem de repartiție al avuţiei sociale, 
care-i limitează cercul mijloacelor de existenţă. 
Cu alte cuvinte aceiaş antinomie între principiul 
de înmulţire al clasei ascendente, întemeiat pe 
facultatea productivă mereu crescîndă a acestei 
clase, şi între cercul mijloacelor de existenţă de- 
terminat de sistemul de repartiție coexistent. In 
organizarea capitalistă clasa ascendentă este cla- 
sa muncitoare. 

* 

Sintetizînd cele ce preced am putea spune: 

Principiul înmulțiriă clasei muncitoare este 
în facultaea ei de producere. Tendinţa ei de în- 
mulțire nelimitată se datorește acestui principiu, 
care o pune în valoare economică, politică, so- 
cială. 

Măsura de înmulțire a clasei muncitoare ne-o 
dă sistemul de repartiție al avuției sociale, care 
determină cercul mijloacelor ei de existență şi 
tinde a-i limita înmulţirea. 

Iperdemia relativă în organizarea capitalistă 

se datorește antinomiei dintre facultatea de pro- 
ducere a clasei 'muncitoare şi sistemul de repar- 
titie al avuției sociale. 

Inmultirea reală a clasei muncitoare depinde 
de presiunea ce exercită facultatea ei de produ- 
cere asupra sistemului de repartiție al avuţiei 
şi variează în raport direct cu această presiune. 


= 


O situaţie analoagă cu aceia a clasei munci- 
toare în societatea capitalistă are categoria inte- 
lectualilor. Această analogie vine de acolo, că 
intelectualii sînt o categorie economică produc- 
tivă şi că munca lor este salariată; cu alte cu- 
vinte producţiunea, intelectuală are, în regimul ca- 
pitalist, caracterul producţiunii de mărfuri. 

Alături de productivitatea mereu crescîndă, 
a clasei muncitoare se observă şi facultatea de 
producere din ce în ce mai mare a intelectualilor. 
Progresul social nu s'ar putea realiza fără acest 
paralelism în sporirea productivtităţii celor două 
categorii ale muncii sociale. Sistemul de repar- 
tiție însă al avuţiei, care determină. cercul mij- 
loacelor de existenţă al categoriei intelectualilor, 
tinde a-i limita înmulţirea, astfel că din această 
antinomie, ce se produce în aceleași condițiuni 
ca şi la clasa muncitoare, rezultă, acelaș fenomen, 
iperdemia relativă. 

Caracteristic este pentru această iperdemie, 
'că ea nu e atît produsul înmulţirii directe a ca- 
tegoriei intelectualilor; cît efectul declasării a o 
sumă de elemente din celelalte clase sociale, şi 
mai ales din mica burghezie, elemnte, cari se re- 
varsă în categoria, intelectualilor 6). Acest feno- 
men ne permite o clasificare a iperdemiei rela- 


6) Explicaţia acestui fenomen o vom vedea îndată, 
cînd ne vom ocupa de clasa micii burghezii. 

tive intelectuale în: iperdemie directă şi iper- 
demie afluentă, după cum se produce prin în- 
mulţirea directă a categoriei intelectualilor sau, 
prin afluenţa unor elemente străine aparţinînd 
prin origine altor clase sociale. 

Directă sau afluentă iperdemia intelectuală 
este un mare pericol pentru o societate organi- 
zată. Ea contribue cu un contingent însemnat la 
criminalitatea și imoralitatea politică şi socială. 
Clientela politică, care se grupează fie în jurul 
vre-unui mare politcian, fie în cadrele vre-unui 
partid, şi care nu aşteaptă decît momentul fa- 
vorabil al estorcării banului public sau al ex- 
ploatării vre-unei situaţii publice sau particulare, 
nu-i decît una din manifestările iperdemiei in- 
telectuale. Tot manifestări ale iperdemiei intelec- 
tuale sînt şi nenumăratele categorii de criminali, 
pe cari i-a produs civilizația populațiilor culte 
din apus, şi în contra cărora societatea are de 
purtat lupte crîncene. 

Iperdemia, intelectuală este proprie societă- 
ţii capitaliste, întrucît nu e posibilă, decît în a- 
cele organizaţii sociale, cari au ajuns la un înalt 
grad de dezvoltare economică pe bază capitalistă. 
Numai într'o. asemene organizare socială, în care 
socializarea muncii tinde la maximum de pro- 
gres, este posibilă şi socializarea ştiinţii, piedes- 
talul iperdemiei intelectuale. 

$ 

Clasa de mijloc. Observaţiunea acestei clase 
în evoluţia ei ni oferă un spectacol întristător. 
In societatea capitalistă înaintată, mica burghe- 
zie, ca clasă economică distinctă, este în des- 
compunere. Constatarea aceasta este perfect do- 
cumentată de datele statistice. Mai ales sub ra- 
portul producţiunii sociale mica burghezie este 
condamnată la dispariție, întrucît nu poate su- 
porta concurenţa marii producţiuni, care a in- 


www.dacoromanica.ro 


— 407 — 


vadat piaţa mondială. Proletazirea micii burghe- 
zii alături de acumularea capitalurilor şi de so- 
cializarea muncii este unul din fenomenele ca- 
racteristice ale organizaţiilor sociale capitaliste. 


In această situaţie facultatea productivă a 
clasei de mijloc în societatea capitalistă scade 
continuu ,tinzînd a se reduce la minimum posibil, 
cea ce înseamnă scăderea însăşi a principiului 
ei de înmulţire. Mica burghezie este în genere 
o clasă puţin prolifică. 

La aceasta se mai adaogă o psicologie spe- 
cială micii burghezii. Redusă din ce în ce la o 
funcţiune economică accesorie, mica burghezie 
îşi vede sfîrşitul într'un viitor mai mult sau mai 
puţin apropiat. Ea îşi dă seama că în societatea 
capitalistă e o clasă descendentă menită să dis- 
pară de pe cîmpul activității economice. Această 
psicologie amorțește sentimentul vilalității ei ca 
clasă. trezind însă sentimentul de conservare in- 
dividuală. Micul burghez, care-şi vede situaţia, 
încearcă să dea muncii copiilor săi o cu totul altă 
direcţiune. In genere mica burghezie furnizează 
clasei intelectualilor un contingent destul de în- 
semnat. Astfel că situaţiunea economică precară 
a micii burghezii în societatea capitalistă, are, 
sub raportul problemei ce ni interesează, două 
consecinţe importante : o prolificitate mică şi deci 
- o înmulţire înceată şi înstrăinarea ca clasă prin 
fuziunea unei părţi însemnate a ei în alte clase 
sociale 1). 

Dacă ne punem întrebarea, care este înmulți- 
rea reală a claseï de mijloc în societatea capita- 
listă, răspunsul este uşor de dat. 


7) 'Trebue să amintim, că înstrăinarea micii burghezii 
şi fuziunea ei în alte clase nu înseamnă numai trecerea în 
clasa intelectualilor, ci și proletarizarea clasei de mijloc, 
fenomen foarte important și general. 

In primul rînd facultatea de producere a cla- 
sei de mijloc fiind cu totul redusă, principiul ei 
de înmulţire este de o eficacitate aproape imper- 
ceptibilă. In acelaş sens lucrează şi sistemul de 
repartiție al avuţiei sociale, care atribue clasei 
de mijloc un cerc de mijloace de existenţă mereu 
mai redus. Această clasă nu produce în sînul ei 
fenomenul iperdemiei; ea tinde pe cît posibil să 
se proporționeze mijloacelor de existență de cari 
dispune, eliminînd din cadrul ei o sumă de ele- 
mente, cari se revarsă fie asupra clasei munci- 
toare fie asupra clasei intelectualilor. Proporţio- 
narea însă a clasei de mijloc la cercul mijloacelor 
de existenţă, pe care i-l oferă organizarea capita- 
listă înseamnă tocmai descreşterea, descompune- 
rea eï treptată. Astfel, că deşi de fapt clasa de 
mijloc este capabilă de o înmulţire lentă, din 
cauza situaţiei ei ca clasă ea se fărîmiţează, se 
descompune. 

In evoluţia clasei de mijloc se poate observa 
acel fenomen, cu care după cum am văzut, Arsene 
Dumont încearcă să rezolve problema înmulţirii 
populaţiei. Capilaritatea socială este desigur ca- 
racteristică clasei de mijloc. Noi am văzut, cari 
sînt cauzele producerii acestui fenomen, atunci 
cînd am explicat pentru ce mica burghezie își 
îndreaptă plusul de elemente către categoria in- 
telectualilor în vederea unei situaţii mai bune, 
mai sigure, decît aceia ce i-o oferă ei ca clasă 
regimul economiei capitaliste. 

* 

Marea burghezie. Aceasta este clasa condu- 
cătoare economiceşte şi în genere şi politiceşte. 
Situaţia ei de clasă diriguitoare a producţiunii 
sociale s'ar părea că îi dă putinţa unei înmulţiri 
repezi ; cu atît maï mult, cu cît sistemul de repar- 
tiție al avuţiei sociale îi determină un cerc larg 
de mijloace de existenţă: prolitul—sub toate for- 

mele lui şi renta, ambele în mișcarea lor tinzînd 
să sporească prin acumularea capitalului şi a- 
nume prin creșterea capitalului constant. 

Aparenţa însă e înșelătoare. Marea burghe- 
zie este fără îndoială clasa cea mai puţin pro- 
lifică. Cum se explică acest fenomen curios? Pen- 
tru a găsi explicaţia trebue vedem înainte de toate 
care este tendința principiului de înmulţire al 
marii burghezii. 

Marea burghezie apare în organizaţia econo- 
mică capitalistă în două ipostase distincte, cari 
îi schițează situaţia şi funcțiunea ei economică. 
In primul rînd ea apare ca cumpărătoarea for- 
ței de muncă şi în al doilea rînd ca proprietara 
mijloacelor de producțiune. Aceste două carac- 
tere cu cari se înfăţişează marea burghezie îi 
dau calitatea de clasă diriguitoare a procesului 
de producţiune. 

In primul ipostas, de cumpărătoare a forței 
de muncă, funcțiunea economică a marii burghe- 
zii nu este acea a unui agent activ de producţiu- 
ne, ci numai de a colecta energiile sociale în ve- 
derea producţiunii, pe care alt factor este chemat 
a o executa. In acest ipsotas marea burghezie nu 
contribue direct la producerea, mijloacelor de e- 
xistenţă şi ca atare nu are o facultate de produ- 
cere propriu zisă spre deosebire de clasa munci- 
toare. In al doilea ipsotas, ca proprietară a mij- 
loacelor de producţiune, marea burghezie n'are 
nici un rol în procesul de producere. Această 
de a doua calitate o pune în valoare ca element 
preponderent în sistemul de repartiție al avu- 
ției sociale, fără a-i atribui vre-o facultate pro- 
ductivă oarecare. In general considerată, ca clasă 
diriguitoare a procesului de producere capita- 
list, marea, burghezie nu contribue la sporirea 
avuţiei şi deci a mijloacelor de existenţă ale 
populației în genere şi ale ei ca clasă. 

Care este prin urmare rolul ei față de cercul 
mijloacelor de existenţă al populaţiei? In regimul 
economic capitalist nici unul. Neavînd vre-o fa- 
cultate productivă oarecare, rolul marii burghezii 
în procesul de producţiune al mijloacelor de e- 
xistenţă este pasiv. 

Aceste consideraţiuni gene:ale ne pot indica 
tendința principiului de înmulțire al clasei marii 
burghezii, care nu-i capabilă decît de o reprodu- 
cere lentă, atît de lenlă, încît procesul reprodu- 
cerii ei reprezintă în trăsături generale o descreş- 
tere continuă cu tendința finală a dispariţiei ei 
totale. 

Măsura acestei descreşteri ne-o va da siste-. 
mul de repartiție al avuţiei sociale, în cadrul că- 
reia se realizează principiul înmulţiri. 

Este drept, după cum am spus, că sistemul 
de repartiție determină marii burghezii un cerc 
de mijloace de existenţă foarte larg, Aceasta este 
de altfel şi cauza, care se opune unei realizări 
mai repezi a principiului de înmulţire al acestei 
clase şi deci descreşterii şi dispariţiei ei mai re- 
pezi. Lipsită de orice facultate de producere, ma- 
rea burghezie ar îi condamnată pieirii, dacă ar 
trebui ca ea însă-și să-şi producă mijloacele de 
existenţă sau să influenţeze asupra cercului mij- 
loacelor ei de existenţă, lărgindu-l, cum este cazul 
clasei muncitoare. Și tocmai de aceia, pentru 
menţinerea echilibrului social, sistemul de repar- 
tiţie, care ca ori şi ce altă instituţie economico-so- 
cială, este rezultatul unei complexe evoluţii, a- 
tribue clasei diriguitoare a producerii sociale 
cel mai larg cerc de mijloace de existenţă, ate- 
nuînd într'o măsură oarecare realizarea princi- 
piului eï de înmulţire. 

Dar după cum, din antinomia ce am cons- 
tatat-o între tendinţele principiului de înmulţire 
şi a sistemului de repartiție cu privire la clasa 

muncitoare, se produce pauperismul şi iperde- 
mia; tot aşa din antinomia existentă între aceiaşi 
factori, antinomie însă de o natură contrară, se 
produce efectul contrar în cadrul marii burghezii. 
Aici nu avem de-a face cu pauperism şi iperde- 
mie, ci cu suprasubsistență şi subpopulafie. A- 
cestea sînt fenomenele ce caracteriză înmulţirea 
clasei marii burghezii. 

Fenomenul subpopulaţiei este corelaliv cu 
acela al suprasubsistenții şi variază în raport 
direct cu dînsul. Cu cît ne vom urca mai mult 
în erarhia clasei conducătoare, cu atît vom cons- 
tata o mai mare subpopulaţie alături de o supra- 
subsistenţă corespunzătoare. Familiile claselor a- 
vute sînt în genere foarte puţin prolifice; fami- 
liile miliardarilor americani sînt aproape sterile. 

La producerea fenomenului subpopulaţiei, pe 
lîngă cauzele economice propriu zise, despre cari 
am vorbit, mai contribue și o cauză psicologică, 
derivînd din situaţiunea pe care o are clasa ma- 
rii burghezii în complexul economic capitalist. 

Marea burghezie este, în societăţile capita- 
liste avansate, o clasă descendentă, în opoziţie 
cu clasa muncitoare, care este ascendentă. la 
îşi dă seama, că situaţiunea ei este zdruncinată, 
şi că misiunea ei istorică e desăvîrşită. Pesimis- 
mul acesta determină în marea burghezie o scă- 
dere a conştinţii ei de clasă alături de o sporire 
remarcabilă a sentimentului de conservare a fie- 
cărui individ. In societăţile capitaliste avansate, 
marea burghezie a început să se deprindă, şi se 
pare, să se adapteze curentelor nouă, să se în- 
covoaie sub presiunea morală ce o exercită a- 
ceste curente, cari tind la suprimarea dominaţiu- 
nii eï. Din sînul ei se ridică adesea purtătorii 
cuvîntului nou, şi dintre reprezentanţii ei ofi- 
ciali chiar, se găsesc unii, cari în anumite mo- 
mente, se alăturează de noile curente recunos- 

cînd legitimitatea lor. Expusă acestei „invazii“, 
marea burghezie vede inutilitatea sforţărilor ei 
şi se leagănă în valurile pesimismului, care o 
coprinde, o copleşeşte, o îneacă 8). 

+ 


Rezumînd cele ce preced am putea spune: 

Marea burghezie, neavînd, o facultate de pro- 
ducere, manifestă tendinţa unei descreşteri con- 
tinue. 

Descreşterea marii burghezii este întrucitva 
atenuată de sistemul de repartiție, care-i deter- 
mină un cerc de mijloace de existență foarte mare. 

Procesul împuţținării mariă burghezii produce 
două fenomene caracteristice: suprasubsistența şi 
subpopulația. 

Descreşterea reală a marii burghezii depinde 
de presiunea ce exercită principiul ei de descreş- 
tere asupra sistemului de repartiție şi variază 
în raport direct cu această presiune. 

=> 

Pentru a încheia acest capitol ne rămîne să 
formulăm legea de înmulțire a populaţiei, adecă 
să stabilim formula, care să fie expresia rezul- 
tantei generale a tuturor fenomenelor, direcţiuni- 
lor şi tendinţelor ce am văzut că se manifestă, 
în diferitele clase sociale ce compun populaţia. 
O formulă exactă, rigidă, matematecă este im- 
posibilă, căci noi am văzut, că populaţia nu e 
un tot omogen, animat de una şi aceiaş tendinţă, 
manifestîndu-se în procesul de reproducere în una 


8) Cu totul alta alta este situația marii burghezii în 
societăţile rămase în urmă cu dezvoltarea economică, cum 
este și ţara noastră. În aceste sociețăţi marea burghezie, 
este încă în formație, e o clasă care are de îndeplinit 
de-acuma înainte un mare rol economic și istoric. Ca atare 
ea este o clasă ascendentă şi prolifică. Dezvoltarea ei, ca 
clasă economică distinctă, este fără îndoială cel mai bun 
indiciu al unei civilizaţii în creştere, 

şi aceiaş direcțiune. Aceasta a fost şi cauza, care 
ne-a determinat să analizăm fenomenul înmulţi- 
rii la fiecare clasă în deosebi. 

Am văzut rezultatele la cari am ajuns. 

Pe cînd clasa muncitoare se înmulţeşte şi 
produce, prin înmulţirea ei, fenomenul iperde- 
miei sau suprapopulaţiei; clasa de mijloc tinde 
să se proporționeze mijloacelor de existenţă, cari 
se împuţinează pe măsură ce se desvoltă mai 
mult producțiunea capitalistă; iar marea burghe- 
zie descreşte şi tinde să dispară producînd feno- 
menul subpopulaţiei faţă cu mijloacele ei de e- 
xistenţă atribuite prin sistemul de repartiție al 
avuţiei sociale. 

Privind însă populaţia în întregul ei trebue 
să găsim rezultanta tuturor acestor fenomene, cari 
se vădesc în procesul general de înmulţire al 
populaţiei şi care să exprime cu cea mai mică 
eroare posibilă legea, după care se realizează fe- 
nomenul înmulţirii şi nu cum face Marx?), de 
pildă, care consideră ca lege de înmulţire a popu- 
laţici în societatea capitalistă legea de înmulţire 
a clasei muncitoare. 

Este drept, că clasa muncitoare formează, 
în societatea capitalistă marea majoritate a popu- 
laţiei şi că înmulţirea ei poate caracteriza feno- 
menul înmulţirii populaţiei. Dar nu e mai puţin 
drept, că în afară de adevărul ştiinţific, pe care 
nu trebue să-l pierdem din vedere, şi care în ca- 
zul acesta ar fi nesocotit, mai este şi un interes 
practic de cea mai marg însemnătate, care se 
opune substituirii făcută de Marx. 

Legea populaţiei, odată stabilită, trebue să 
ne indice direcţiunea politicei populaţiei, adecăi 
să ne dea normele de conduită practică faţă de 
problema înmulţirii populaţiei, și deci faţă de 


9) Das Kapital ed. V vol. I pag. 576 și urm. 

această. problemă aşa cum se pune ea. în toate 
clasele, cari compun populaţia. Dar cum am pu- 
tea avea aceste norme şi cum am putea avea o 
politică bine hotărîtă faţă, de celelalte clase, dacă 
legea de înmulţire nu ni spune nimic peste cea, 
ce interesează problema înmulţirii clasei munci- 
toare? 

Ştiinţa are deci tot interesul să formuleze 
o lege a înmulţirii, care să sintetizeze principiile 
ce domină întreaga populaţie, adică toate clasele 
sociale ce o compun. 

Dezvoltările ce am făcut în această direcţie, 
ne conduc pe noi la următoarea sinteză, care este 
legea înmulţirii populaţiei în societatea capita- 
listă : 

Populația se înmulțeşte sau descreşte în mă- 
sura, în care creşte sau descreşte facultatea ei 
de producere a 'mijloacelor de existență, pe cari 
şi le poate pro?ura întrun sistem de repartiție 
întemeiat pe proprietatea privată a, mijloacelor 
de producțiune. 

Această lege a înmulţirii populaţiei în socie- 
tatea modernă capitalistă ni arată, că înmulţirea 
populaţiei este un fenomen social, a cării reali- 
zare depinde nu de legile naturale, cı ue legile 
sociale, de influențele multiple, pe cari le exer- 
cită asupra populaţiei complexul social. Este deci 
în putinţa omului, a societăţii constituite, de a 
influența după tendința ce se manifestă în pro- 
ducerea fenomenului, înmulţirea populaţiei, de 
oarece sporirea facultăţii de producere a unei 
populaţii, adecă a clasei sociale productive, de- 
pinde şi de politica economică ce adoptă societa- 
tea; după cum şi sistemul de repartiție al avu- 
ției posedă un grad oarecare de maleabilitate 
spre a se putea îniesni îndreptarea unei situaţii 
sau evitarea unei catastrofe. 

Legea înmulţirii populaţiei, stabilind că prin- 

cipiul înmulţirii populaţiei este facultatea ei de 
a produce mijloacele de existenţă, explică în li- 
niamentele ei generale evoluţia claselor sociala, 
cari compun populaţia. Ea dă explicaţia mersu- 
lui ascendent al unor clase, cum e de pildă clasa 
muncitoare. care posedă o mare facultate de pro- 
ducere din ce în ce crescîndă, precum și explica- 
ţia, decăderii și descompunerii altor clase sociale, 
cum sînt: clasa, de mijloc și marea burghezie. 
Arătînd, care este rolul sistemului de repartiție 
al mijloacelor de existenţă faţă de fenomenul în- 
mulţirii, legea populaţiei lămureşte cauzele, cari 
produc fenomenul iperdemiei şi al pauperismu- 
lui, cum şi acelea ale subpopulaţiei şi supra- 
subsistenţei. Cu alte cuvinte legea populaţiei for- 
mulată de noi e în stare să ni procure normele 
şi principiile, pe cari trebue să se clădească ade- 
varata politică a populaţiei. 

Despre această a treia parte a ştiinţii popu- 
laţiei ne vom ocupa în capitolul ce urmează. 

$ 


Inainte însă de a intra în studiul politiceï 
populaţici trebue să ne ocupăm cu elucidarea 
unei chestiuni, care are aparenţa! de a fi o obiecție 
serioasă în contra legii populaţiei stabilită în a- 
cest capitol. Căci dacă principiul de înmulţire al 
populaţiei este în facultatea ei productivă, şi dacă, 
înmulţirea reală a populaţiei depinde de măsura, 
în care se poate realiza acest princpiu, cum se 
face—ni s'ar putea obiecta—că creşterea popu- 
laţiei nu are un curs ascendent, cînd este știut 
că facultatea ei de producere sporeşte continuu? 
Această obiecţie pare cu atît mai întemeiată, cu 
cît statistica stabileşte, că în ţările capitaliste 
creşterea populaţiei devine tot,mai înceată, deşi 
—faptul este evident—facultatea de producere a 
mijloacelor de existenţă este tot mai mare. 

Pentru explicarea acestui fenomen, trebue să 

ne dăm seama de o serie de fapte, pe cari le pro- 
voacă şi le determină regimul economic capitalist. 

In primul rînd sînt emigraţiile, cari dacă la 
începutul veacului al 19-lea erau „în proporţii 
moderate '—cum spune Riimelin—ipe la mijlocul 
acestui veac iau însă un avînt extraordinar. In- 
tre 1820—1890 au emigrat din Europa—şi bine 
înţeles, din ţările capitaliste—vre-o 23,000,000 de 
oameni. După cum am arătat, în primul capitol 
al acestei lucrări, au emigrat în acest interval 
vre-o 11,000,000 din Britania Mare şi Irlanda; 
5,500,000 din Germania; 1,600,000 din Italia; 
1,000,000 din ţările scandinave ; 900,000 din Spa- 
nia şi Portugalia; 500,000 din Franţa; 500,000 
din Austroungaria. In ipoteza, că natalitatea în 
toate aceste ţări s'ar menţine sau chiar ar avea 
un curs ascendent, încă asemene puternice emi- 
graţii ar trebui să aibă de rezultat descreştereaj 
relativă a escendentului populaţiei. Şi pentru a 
face şi mai evident faptul acesta, ne referim la 
următoarea tabelă—pe care am utilizat-o şi în 
primul capitol , cînd am vorbit despre emigrări 
—tabelă, care arată în ce măsură sporeşte prin 
imigrări populaţia Statelor-Unite ale Americei de 
nord între anii 1821—1890 (cifrele din rubrica 
a doua indică numărul de locuitori imigraţi la 
1000 de locuitori ai Statelor-Unite) : 


Anii Numărul absolut la 1000 
de locuitori 
1821—30 . . . . . . 148 
1831—40 . . . . . . 599 
1841—50 . . . . . . 1718 
1851—60, . . . . . . 2598 
1861—70 . . . . . . 2467 
1871—80 . . . . . . 2945 
1881—90 . . . . . . 5189 

Cu alte cuvinte proporţia locuitorilor imigraţi 
creşte atît de mult, încît de unde în periodul 
'1821—1830 erau în Statele-Unite faţă de 1000 
de locuitori numai 143 locuitori imigraţi; în pe- 
riodul 1881—90 sînt faţă de 1000 de locuitori 
indigeni 5189 de locuitori imigraţi. 

Aceste date sînt de natură a ni arăta una 
din cauzele pentru cari populaţiile ţărilor capi- 
taliste europene nu sporesc în proporţie tot mai 
mare, ci într'una tot mai mică. Fenomenul emi- 
graţiilor este foarte important în această privinţă. 

Dar ni se va răspunde: cu aceasta. chestiunea 
nu este complect elucidată, pentru că stalistica 
populaţiei constată nu numai o creştere mai în- 
ceată a populaţiei, ci chiar un procent tot mai 
mic al natalității şi deci un excedent mereu re- 
gresiv al naşterilor asupra deceselor. Așa fiind 
obiecţia rămîne încă în picioare. Aşa este. Sta- 
tisilica populaţiei ni arată, că natalitatea în tă- 
rile capitaliste este în descreştere ; dar aceasta nu 
contrazice întru nimic legea înmulţirii stabilită 
mai ses. Dimpotrivă, o conlirmă. Şi pentru a ni 
convinge de acest lucru, trebue să privim feno- 
menul înmulţirii populaţiei, nu în geneialilatea 
lui, ci aşa cum am procedat, cînd a lost vorba 
să formulăm legea de înmulţire în fiecare clasă 
în deosebi. In felul acesta ne vom putea da seama, 
despre cauzele scăderii nalalităţii—cauze, cari se 
cuprind în formula legii de înmulţire şi cari lac 
parte integrantă din ea. 

1. Natalitatea în clasele superioare este în 
vădită descrestere şi e natural, ca să contribue 
la descreșterea natalității în cadrul întregii popu- 
laţii: căci în ipoteza că natalitatea celorlalte 
clase n'ar descreşte. ci ar rămîne staţionară, încă 
ar avea de rezultat descreşterea natalității în ge- 
nere. Chestia s'ar putea simplifica cu ajutorul 


21 

următorului calcul elementar: 2-+3+5 10. Dar 
dacă prima cifră s'ar micşora cu 1, celelalte ră- 
mînînd constante, evident că suma lor sar mic- 
şora şi ea, şi am avea: 1+3+5-9. Descreşterca 
natalității în clasele superioare este deci o cauză 
a descreşterii natalității populaţiei privită în to- 
talitatea ei: iar legea înmulţirii formulată de noi 
explică această descreştere. 

In adevăr, am văzut că facultatea de produ- 
cere a claselor superioare, pe cari le-am coprins 
în denumirea generică „marea burghezie“, scade 
continuu, şi că acolo, unde regimul capitalist și-a 
atins culmea dezvoltării, aceste clase n'au nici 
o facultate de producere a mijloacelor de exis- 
tenţă. Şi atunci, conform principiului stabilit de 
noi şi nu în contra lui, ce e mai naiu.al decit ca 
natalitatea în aceste clase să descrească. Decît 
iarăși, şi aceasta nu trebue s'o uităm, descreşte- 
rea natalității în clasele superioare determină în 
parte descreşterea natalității în masa, întreagă a 
populaţiei ; și deci, cînd e vorba de descreşterea 
natalității în genere, trebue să ne gîndim şi la 
această cauză, care se produce în virtutea legii 
de înmulţire. Şi este sigur, că scăderea natalității 
în clasele superioare ar fi şi mai repede, dacă, 
principiul de descreştere al acestor clase n'ar în- 
tălni o puternică rezistenţă în sistemul de repar- 
tiţie, care-i micşorează astfel eficacitatea şi rea- 
lizarea, 

2. Descreșterea nalalității în clasele de mij- 
loc, sau cum am zis mai sus, mica burghezie. 
Noi am arătat întrucît şi pentru ce principiul de 
înmulțire al acestor clase le determină la propor- 
ționarea pe cît posibil cu cercul mijloacelor lor 
de existenţă, şi că această proporționare—ţinînd 
seamă de micşorarea continuă a cercului mijloa- 
celor lor de existenţă—înseamnă descreșterea na- 
talităţii lor, care este al doilea factor al descreş- 
terii natalității în genere. 

Dar şi descreşterea natalității în clasele de 
mijloc, ca şi în acele superioare, se datorește 
aceluiaș principiu—descreşterea, facultăţii de pro- 
ducere al acestor clase sociale. Şi astfel în calcu- 
lul nostru de mai sus vom avea, nu 24+3+5 10, 
şi nici 14+34+5 9; ci 14+24+5=—8, cea ce înseamnă 
că natalitatea populaţiei întregi scade şi mai mult 
prin scăderea natalității în clasele mijlocii. 

3. Natalitatea în clasele muncitoare se men- 
ține cu mică variaţii. Acest fenomen cadrează de 
asemenea perfect cu legea înmulţirii. Clasele man- 
citoare sînt singurele categorii sociale, a căror 
facultate de producere este astăzi în continuă. 
creștere. Şi desigur, că principiul înmulţirii lor 
ar determina o natalitate din ce în ce mai mare, 
dacă n'ar întimpina—după cum am spus-—rezis- 
tența sistemului de repartiție al avuţiei. Astfel 
că, scăderea natalității de la 10 la 8, în calculul 
nostru luat, bineînţeles, numai pentru simplifi- 
carea chestiei, se datoreşte în principal scăderii 
natalității în clasele superioare şi mijlocii, a că- 
ror facultate de producere este în continuă des- 
creştere. i 

Dacă la toate acestea mai adăogăm şi efec- 
tele emigraţiilor, căci elementele emigrante se re- 
crutează mai ales din clasele muncitoare, atunci 
avem] o a doua cauză, care împedică natalitatea, 
acestor clase să ia un curs vădit ascendent. A- 
ceastă cauză este cu atît maï puternică, cu cît 
ştiut este, că elementele muncitoare cari emigrea- 
ză sînt în genere elementele cele mai viguroase, 
mai întreprinzătoare, mai bune. 

Astfel că, privind fenomenul descreșterii na- 
talităţii în cadrul populaţiei întregi, putem spune: 

Descreşșterea natalității se datoreşte mai ales 
descreșterii natalității în clasele, a căror facultate 
„de producere este în continuă scădere. Şi acest 
rezultat teoretic confirmă legea înmulţirii, de oare 

ce ea ne spune, că principiul de înmulţire al 
populaţiei este în facultatea ei de producere a, 
mijloacelor de existenţă. 

Este deci greșit de a susţine împreună cu 
malthusianii, că înmulţirea populaţiei s'ar înce- 
tini din cauza obstacolului preventiv, rezerva mo- 
rală, sau din cauza obstacolelor represive: viciul, 
mizeria; cînd vedem că nu în clasele muncitoare, 
ci în clasele superioare se produce fenomenul des- 
creşterii natalității. 

De asemenea este greşit a susţine după Ar- 
sene Dumont, că descreşterea natalității s'ar da- 
tori capilarităţii sociale, sau după Arthur Frei- 
herr von Fircks unor cauze psicologice, pe cari 
le-am enumerat cînd am expus părerile lui asu- 
pra lui Malthus, şi cari ar fi: rafinarea necesită- 
ților, dorinţa de sporire a venitului, teama de 
înbucătăţire a proprietății etc... Atît capilarita- 
tea socială, acolo unde se produce şi în condiţiu- 
nile în cari se produce, cît şi cauzele de ordin 
psicologic arătate de von Fircks sînt numai cauze 
aparente. Ele se observă întradevăr mai numai 
la clasele superioare și mijlocii, dar nu sînt decît 
tot atîtea manifestări ale aceleiaşi cauze econo- 
mice adînci, care este descreşterea facultății de 
producere ale acestor clase. Ele nu sînt decît re- 
flexul în psicologia socială a acestei cauze eco- 
nomice. A ne opri la ele şi la examinarea lor, cum 
fac aceşti autori şi alţii, înseamnă a rămîne la 
suprafața problemei înmulţirii populaţiei, cea ce 
nu poate fi util nici ştiinţii nici societăţii. Ştiin- 
ţii, pentru că problema continuă a rămînea în a- 
celaş întuneric şi nerezolvită; societății, pentru 
că fără stabilirea legii de înmulţire a populației 
nu este posibilă o politică raţională, conştientă 
a populaţiei. 

POLITICA POPULAȚIEI 


In capitolul acesta, cu care încheem lucra- 
rea noastră, vom căuta să scoatem încheerile 
practice, ce se pot deduce din principiile ce alcă- 
tuesc teoria înmulţirii şi în special din legea 
înmulţirii a cărei formulare a fost obiectul ca- 
pitolului precedent. Necesitatea lucrării, ce ne 
propunem a face în acest ultim capitol, este cu 
atît mai evidentă, cu cît pe lîngă normele ce tre- 
buesc să conducă politica populaţiei în genere 
în societatea, capitalistă, vom încerca, cu privire 
la situaţiunea specială a ţării noastre, să preconi- 
zăm, în lumina teoriei, normele de conduită prac- 
tică constituind politica populaţiei în Romînia. 
Această lucrare deosebită se impune atît din 
punctul de vedere al interesului ştiinţific, cît şi 
din punctul de vedere al interesului practic, care 
ne îndeamnă, ca Romiîni, să cunoaştem politica 
ce trebue să avem faţă de o problemă atît de im- 
portantă, cum este acea a înmulţirii populaţiei. 
Rezervîndu-ne deci dreptul de a ne ocupa la sfîr- 
şitul capitolului despre politica populaţiei în Ro- 
mănia, trebue să ne întrebăm de la început: este 
înmulțirea populaţiei un bine social? 

Răspunsul nostru la această întrebare este 
foarte uşor de dat. Sîntem departe, foarte departe 
de epoca lui Malthus, cînd graţie unor împreju- 
rări economice speciale şi teoriei acestuia se pri- 
vea înmulţirea populaţiei cu groază, iar creşterea 
ei înceată cu o mare satisfacţie şi mulţumire. Sub 

influența acelor împrejurări şi a teoriei malthu- 
siane Pellegrino Rossi spunea la 1836, că din feri- 
cire populaţia Franţei „creşte cu o mare şi în- 
țeleaptă încetineală“:). Dar tocmai din cauza a- 
cestei „înțelepte încetineli“ cu care a crescut 
populaţia Franţei, cea mai mare, mai gravă, mai 
grozavă problemă ce se pune astăzi în Franţa, 
este tocmai problema populaţiei. Din „,înţe- 
leaptă““, creşterea înceată a populaţiei franceze 
a devenit chinuitoare. „Astfel că astăzi preocu- 
„parea este mai degrabă opusă. Astăzi, cînd pie- 
„tele sînt îngrămădite de produsele industriei și 
„agriculturii, aşa că statele stabilesc bariere va- 
„male pentru a se proteja contra aceia ce se nu- 
„meşte inundarea produselor străine, chestiunea 
„care se pune este mai degrabă aceasta: se vor 
„putea găsi debușeuri suficiente producerii?? . 
De altfel, cine nu a auzit disperatul strigăt de a- 
larmă ce s'a dat în Franţa tocmai din cauza creş- 
terii încete a populaţiei? 

Dar, pentru a da un răspuns mai clar şi mai 
hotărît întrebării ce ne-am pus, n'avem decit să 
comparăm densitatea populaţiei pe cele 5 conti- 
nente. In anul 1906 erau la kmp.: 


In Europa 42,1 loc. 
„ Asia 18,7 , 
„ Africa 44 y 
„ America 39 y 
„ Australia - ai 
07 
„ Oceania 


cifre, cari arată, că între densitatea populaţiei 
şi civilizaţie, este o strînsă legătură. Şi dacă am 
lua numai ţările europene, am putea constata că 
tot în 1906 aveau la kmp. 


1) Cours d'économie politique 1851 pag. 284 
2) Charles Gide: Caurs d'économie politique 1191 
pag. 768, 

Rusia (europeană) . . . 1944 loc. 
România 4 
Ungaria . . .  . . 59 Se 
Franța . 726 x 
Șvițeru , 2.2.. 805 n 
Austria. e e e a e a AD 
Germania . . ce mp e a 21 , 
Italia . . . 118,8 , 
M. Britanic si Irlanda -1327 , 
Olanda . . . . . . 1548 . 
Belgia . . 227 3 îi 


Densitatea populaţiei poate indica pănă la 
oarecare punct creşterea populaţiei şi fapt cert 
este, că în ţările civilizate, în cari populaţia 
are o stare materială mai bună, ea este mai 
densă. Şi mai doveditoare sînt însă statisticele, 
cari arată chiar creșterea, populaţiei. lată cîteva 
date, pe cari ca şi cele de mai sus le-am produs 
şi în capitolul referitor la creșterea populaţiei: 

La 1000 de locuitori avem la: 
1903 în Belgia un excedent de 10.5 


1904 „ Danemarca ,, i „15,0 
1904 ,, Germania , A 145 
1904 ,, Anglia sa n „11,7 
1904 ,, Franţa "H y E 1,5 
1903 ,, Italia E zu Re 9,2 
1904 „ Olanda să j 15,4 
1903 ,, Austria a j „11,3 
1903 „ Romănia „, N 15,4 
1904 j Scoția 22 (E > 11,8 
1904 ,, Sviţera îs D E 9,9 
1903 „ Ungaria ,, 10,6 


Paralel cu creşterea continuă a populațiilor 
acestor ţări creşte şi civilizația şi buna lor stare. 
Fenomenul înmulţirii populaţiei nu numai că nu 
este potrivnic civilizaţiei, ci se manifestă ală- 
turi de ea, este o consecinţă directă a progresului 
social şi este într'o măsură oarecare, chiar una 

din cauzele determinante ale progresului social. 
Datele statistice ni arată mișcarea populaţiei în 
țările civilizate de aproape un secol. Cea ce carac- 
teriză mişcarea populațiilor acestor ţări este toc- 
mai creșterea lor continuă. Ar putea oare susţine 
cineva, că Anglia, Germania, Franţa, Italia, Sta- 
tele-Unite ale Americei de nord, Austro-Ungaria, 
Rusia, Şviţera etc... nu au fost în cursul secolului 
19-lea şi nu sînt şi astăzi pe calea unui uriaş iși 
evident progres sub toate raporturile vieţii so- 
ciale? 

Dar în concordanță cu toate aceste fapte, 
cari nu sufăr nici o discuțiune, legea populaţiei 
ne spune acelaş lucru. Înmulțirea reală a popu- 
lațieï depinde în primul rînd de principiul ei 
de înmulțire, care derivă din facultatea de pro- 
ducere a mijloacelor de existență. Legea popu- 
laţiei ni spune, că populaţia va tinde a se înmulți 
cu atît mai repede, cu cît va creşte mai repede 
facultatea de producere. Dar facultatea de produ- 
cere a mijloacelor de existenţă este strict determi- 
nată de gradul de dezvoltare economică, politică, 
socială, culturală, morală a unei populaţii, cu 
un cuvînt de gradul ei de civilizaţie. Şi reci- 
proca, civilizaţia unei populaţii este cu atît mai 
înfloritoare. cu cît facultatea ei de producere a 
mijloacelor de existenţă este mai mare. 

Prin urmare, departe de a ne îngrijora, fe- 
nomenul înmulţirii populaţiei trebue să ne bu- 
cure, iar politica populaţiei trebue să aibă ca, 
prim scop: stimularea pe cât posibil a înmulţirii 
populaţiei. 

* 

In sistemul malthusian această politică nu 
se poate concepe din două motive: 

a) fenomenul înmulţirii se produce în vir- 
tutea unei legi naturale, imuabile, ale cărei e- 
fecte nn not fi întru nimic alterate; 

b) populaţia, prin însă-și natura ei, tinde a 
se înmulţi prea mult, astfel că orice politică de 
stimulare a înmulţirii este inutilă. 

Şi consecvent cu teoria maistrului, J. B. Say 
merge pănă la a susţine, că progresele medicinei 
n'au nici o importanță asupra înmulţirii popula- 
ției 3). 

Evident, că în sistemul malthusian aceste 
concluzii sînt logice. Dar noi am văzut, că în- 
mulțirea populaţiei este un fenomen social, cîr- 
muit nu de o lege naturală imuabilă şi fatală, 
ci de o lege socială derivînd din complexul so- 
cial, în care trăeşte şi se dezvoltă populaţia; 
lege socială, care n'are caracterul nici al imuta- 
bilității nici pe acela al fatalităţii, atîta vreme, cît 
intervenţia omului în producerea fenomenului are 
tendința de a-l înlesni, a-l grăbi sau dezvolta. 

Natural, că nu poate fi vorba de stimularea, 
înmulțirii populaţiei prin mijloace legislative di- 
recte, cum sînt de pildă: legi de încurajare a că- 
sătoriilor, premii familiilor numeroase, legi în 
contra celibalului şi a celibatarilor etc... mijloace, 
cari s'au întrebuințat, dar cari n'au dat niciodată 
rezultate practice vizibile. Fenomenul înmulţirii 
populaţiei avînd mai ales un caracter economic, 
şi fiindcă—după cum ni arată legea producerii 
lui—cauzele acestui fenomen sînt în organizarea 
economică a societăţii, politica populaţiei va fi 
în primul rînd o politică economică conformă le- 
gii de înmulţire a populaţiei. 

Nici nu e nevoie să mai insistăm asupra fap- 
tului, că acolo unde populaţia se înmulțește în 
mod normal, o politică a populaţiei pentru stimu- 
larea înmulţirii este inutilă. Normele, pe cari ni 
încercăm a le stabili, deducîndu-le din legea de 


3) Cours complet d'économie politique pratique 1840 
ed. II pag. 381 col. I. 

înmulţire, îşi au utilitatea numai în acele socie- 
tăţi a căror populaţii cresc prea încet, sau mani- 
festă tendinţa unei descreşteri a procentului ex- 
cedentului nașterilor asupra deceselor, sau însfir- 
şit acolo unde, pentru dezvoltarea economică a 
societăţii, înmulţirea populaţiei se impune ca o 
problemă, care reclamă o dezlegare urgentă +). 
* 


In ce mod se poate stimula înmulțirea popu- 
lației ? Pentru a răspunde trebue să ne întoarcem 
la legea înmulţiri. 

Noi am văzut pe deoparte, că principiul în- 
mulţirii e în facultatea de producere a mijloacelor 
de existență; iar pe de altă parte, că cercul mij- 
loacelor de existenţă este determinat de către sis- 
temul de repartiție al avuţiei sociale. Politica 
populaţiei deci se va exercita în aceste două di- 
recţiuni, căutînd să sporească facultatea de pro- 
ducere a populaţiei şi să modifice pe cit posibil 
sistemul de repartiție al mijloacelor de existenţă 
în senzul de a permite principiului de înmulţire 
o realizare cît mai largă 5). 

Aa 


Sporirea facultății de producere. Cînd am 
făcut analiza critică a sistemului malthusian am 
spus, că populaţia, spre deosebire de celelalte 
specii de animale şi plante, are facultatea de a-şi 
produce ea însăși mijloacele de existenţă, fie spo- 


4) In această din urmă categorie intră și ţara . ră 
după cum vom vedea mai pe urmă. 
` 5) Când am cercetat legea de înmulţire, am văzut că 
între facultatea de producere și sistemul! de repartiție ex- 
istă o profundă antinomic, cu privire la determinarea cer- 
cului mijloacelor de existenţă ale claselor ce compun po- 
pulaţia, și că principiul de înmulţire se realizează, numai 
în măsura în care poate exercita o presiune oarecare asu- 
pra sistemului de repartiție. 

rind cantitativ şi calitativ pe acelea, pe cari i le 
oferă natura, fie creînd ea însăşi nouă-mijloace 
de existenţă necunoscute în ordinea naturală. A- 
ceastă facultate proprie speciei umane s'a dez- 
voltat şi se dezvoltă continuu numai întrucît omul 
trăeşte în societate, în cadrul căreia populaţia, 
îşi organizează munca. Şi este firesc ca, dacă, 
fiecare om, ca fiind un atom din agregatul so- 
cial, poate prin însuşirile lui propiii să-şi spo- 
rească facultatea de producere, cu atît mai mult 
agregatul însuși, societatea organizată, va putea 
lucra în această direcţie. Problema, care se pune 
în această ordine de idei, este numai de a se şti 
prin ce mijloc se poate ajunge la acest rezultat. 

Acest mijloc este multiplu, sau mai bine zis, 
politca populaţiei va trebui, pentru atingerea a- 
cestui scop, să lucreze în mai multe direcţiuni. 
Cea dintîi direcţiune în care trebue să activeze 
politica populaţiei este: 

Dezvoltarea forțelor de producţiune. Ca şi 
pămîntul, care ascunde în el mulţime de avuţii 
ŞI energii nesecate, populaţia conţine o sumă de 
energii, de forţe, cari adesea nu au nici o între- 
buinţare şi deci nu sînt socialmente valorificate. 
Nu e vorba aici de suprapopulaţie, de armata 
de rezervă a muncii, care grație sistemului ac- 
tual de producere rămîne neocupaltă şi nepro- 
ductivă; ci de direcţiunea ce trebue să se dea 
muncii sociale, pentru ca forţele de producţiune 
active să obţie maximum de valorificare posibil 
în organizarea economică existentă. | 

Forţele de producţiune ale unei populaţii sînt 
forţa, de muncă și mijloacele de muncă ale popu- 
laţiei. Cea dintîi execută munca, dar are un co- 
laborator nepreţuit în instrumentele de muncă Şi 
în condiţiunile multiple, în cari ea este menită a 
se concretiza în mărfuri, în avuţii. Forţa de mun- 
că a unui om este desigur productivă și întrun 

timp anumit va produce o anumită cantitate de 
obiecte ; dar forţa de muncă a 10 oameni, cari îm- 
preună, printr'o împărţire rațională a muncii, vor 
produce acelaș obiect va fi, nu de 10 ori mai pro- 
ductivă ci de 15 ori, de 20 de ori şi chiar mai 
mult. lar dacă la forța de muncă a omuluï astfel 
sporită se adaogă şi instrumente de muncă per- 
fecționate, productivitatea va fi şi maï mare. De- 
pinde deci de condițiunile în cari se execută şi 
de instrumentele cu cari se execută munca so- 
cială, pentru ca productivitatea forței de muncă 
să sporească, şi să sporească deci şi mijloacele 
de existenţă ale populaţiei. 

Este deci de datoria unei raţionale şi conşti- 
ente politice a populaţiei de a îndruma munca, 
socială în această, direcţiune, contribuind astfel 
la dezvoltarea forţelor de producţiune ce posedă 
populaţia. 

Un exemplu edilicator în această privinţă 
ni-l oferă producţiunea agricolă, care nu de mult 
a început să se industrializeze, adecă să se facă 
în condiţiunile în cari se execută munca și pro- 
ducţiunea industrială. Cu chipul acesta forţele de 
producţiune agricolă au sporit considerabil, cea 
ce permite obţinerea unui produs agricol mult 
mai mare cu o forţă de muncă omenească mult 
mai mică. Cînd am vorbit despre aşa numita lege 
a productivităţii descrescînde a pămîntului, am! 
produs și datele statistice, cari confirmă în mod 
neîndoios lucrul acesta. 

Un alt exemplu ni-l oferă clasa mijlocie, aşa 
numita mică burghezie. Se ştie, care este funcţiu- 
nea economică a acestei clase în organizarea ca- 
pitalistă, şi se mai ştie, care este viitorul ei—ea 
e menită să dispară de pe terenul activităţii eco- 
nomice sub influenţa distrugătoare a marii in- 
dustrii. Cum însă procesul acesta se face în mod 
lent, mica producţiune a ocupat şi ocupă încă o 

mulțime de forţe productive, cari graţie siste- 
mului de muncă, sînt de o productivitate adesea 
microscopică şi obţin, cum e şi firesc, o valori- 
ficare socială. corespunzătoare. E netăgăduit, că a- 
cest sistem de muncă este în detrimentul pro- 
ducţiunii sociale a mijloacelor de existenţă pe 
de oparte, iar pe de altă parte el menţine o can- 
titate apreciabilă de forțe de muncă la un grad 
inferior de productivitate. 

Ce are de făcut în acest caz politica popula- 
ției? Profitînd de neprețuilul concurs ce i-l dă 
însăşi evoluţia normală a societăţii economice 
moderne, politica economică a populaţiei va, tre- 
bui să grăbească procesul de descompunere al 
micii producţiuni, dînd astfel un cîmp mai larg 
de activitate şi o dezvoltare mai mare forțelor 
de producțiune îngrădite pănă acum întrun sis- 
tem de muncă risipitor de timp şi de energii. 
Ştim „că o astfel de politică ar întîmpina o crîn- 
cenă opoziţie din partea prejudecăţilor sociale, 
cari au mulţi reprezentanţi în mai toate straturile 
sociale, Dar dacă e vorba de rezolvirea unei pro- 
bleme atît de grave ca aceia a populaţiei, trebue 
să înfrîngem tăria primejdioasă a prejudecăţilor. 

Un exemplu tipic de tăria prejudecăţilor în 
materie de politică a populaţiei ni oferă ţara, 
noastră în aşa numita „chestiune evreiască“. Des- 
pre această chestiune vom vorbi mai pe larg, 
cînd vom căuta să stabilim, care tiebue să tie 
politica populaţiei în Romănia. Deocamdată ți- 
nem să pomenim numai, că o întreagă calegorie 
de oameni, care reprezintă în economia ţării o 
enormă forţă de muncă, este stînjenită, în desiă- 
şurarea forţelor economice productive ce posedă, 
printr'o politică economică reacționară și pri- 
mejdioasă. Şi aceasla este în primul rînd în de- 
trimentul dezvoltării atît de necesare a forțelor 
de producţiune şi a economiei ţării noastre. 

x 

Tot în domeniul acţiunii de dezvoltare a for- 
telor. de producţiune ar putea intra şi marea pro- 
blemă a sănătății publice, căreia politica popu- 
lației trebue să-i dea o atenţie deosebită. Este o 
părere absolut falsă, aceia pe care o emite J. B. 
Say, cînd susține, că arta medicală nu poate con- 
tribui cu nimic la conservarea populaţiei. Temeiul 
acestei teorii este, că populaţia fiind limitată la 
cantitatea mijloacelor de existenţă, intervenţia. 
medicinii este inutilă, de oarece un număr mai 
mult sau mai puţin egal cu acela al indivizilor 
salvaţi vor muri din alte cauze. dacă ei întrec li- 
mita stabilită de mijloacele de existenţă. 

Eroarea lui J. B. Say, ca şi a tuturor malthu- 
sianilor de altfel, vine de acolo, că ei nu-și dau 
seama că populaţia are putinţa de a-şi lărgi cer- 
cul mijloacelor ei de existenţă, şi că prin urmare 
populaţia poate evita asemene compensaţiuni dău- 
nătoare. Teoria lui J. B. Say este perfect exactă 
în ce priveşte fenomenul înmulţirii speciilor ani- 
male—întrucît ele nu sînt supuse influenţii o- 
mului—; este falsă însă cînd e vorba de specia 
umană. 

Aşa dar iioa populaţiei trebue să se preo- 
cupe de chestiunea sănătăţii publice şi a servi- 
ciului eï, a cărui organizare sistematică şi eficace 
produce două efecte de o deosebită importanță. 

In primul rînd, contribue la conservarea. tor- 
telor productive, cari altfel ar putea să dispară. 
Fiecare om este sau poate fi o forță de producere, 
prin aceia că posedă o forță oarecare de muncă 
manuală sau intelectuală. Impuţinarea oamenilor 
printr'o mortalitate excesivă, care în parte s'ar 
putea evita prin arta medicală şi printr'un aparat 
sanitar bine organizat, este pentru economia unei 
populaţii şi pentru conservarea forțelor ei pro- 
ductive un rău evident şi imens. ` 

In al doilea, rînd, politica populaţiei sub ra- 
portul sănătăţii publice contribue indirect chiar 
la sporirea forţelor productive prin conservarea 
lor, întrucît măreşte durata mijlocie a vieţii. 
Este evident, că un om care trăeşte 60.de ani 
este o forţă de producţiune mai mare decît doi 
oameni, cari trăesc cîte 30 de ani fiecare şi can- 
titativ şi calitativ. Presupunînd, că un om în- 
„cepe a produce de la vrîsta de 20 de ani, cel din- 
tii va fi muncit şi produs pănă la moartea sa 
timp da 10 de ani; pe cînd cei din urmă numai 
20 de ani, cîte 10 ani fiecare. Aceasta ar fi o 
sporire cantitativă a forţelor de producțiune, dar 
este şi una calitativă. Un om cu cît trăeşte mai 
mult. pănă la o limită oarecare bineînţeles, cu 
atit se dezvoltă mai bine sub raportul vieţii so- 
ciale şi sufleteşti, şi ca atare va fi o forţă de pro- 
ducțiune mai bine educată, mai complect for- 
mată şi dezvoltată, mai stăpînă pe sine, mai con- 
ştientă şi deci mai utilă societății. Aceasta, dacă 
este adevărat în domeniul producţiunii materiale, 
este incontestabil în domeniul producţiunii in- 
telectuale, politice etc... 

Aşa fiind, sub raportul dezvoltării forţelor 
de producţiune, problema sănătăţii publice are, 
după cum am zis, o importanţă deosebită şi so- 
licită de la politica populaţiei multă atenţiune. 
Cînd cunoaştem toate aceste, ni putem da seama, 
că organizarea temeinică a unui serviciu sanitar 
conştiincios, nu e numai o chestie de umanitate; 
ci mai ales de un interes economic superior, faţă 
de care nu există cheltuială de prisos. 

x 

Dezvoltarea forţelor de producţiune printr'o 
politică raţională a populaţiei are două conse- 
cinţe imediate: sporeşte facultatea de producere 
a populaţiei şi în acelaş timp sporeşte produc- 
țiunea socială, iar ambele consecinţe tind la ace- 

laş rezultat practic, înmulţirea populaţiei, printr'o 
mai mare intensitate ce o dau principiului ei de 
înmulţire. 

$ 

Asigurarea libertăţii muncii. In al doilea loc, 
pentru sporirea facultăţii de producere a popula- 
țieï, politica populaţiei va trebui să asigure şi 
să vegheze la cea mai complectă libertate a mun- 

Dezvoltarea facultăţii de producere nu este 
posibilă decît printr'o continuă aplicare a forțe- 
lor de producţiune, printr'o neîntreruptă execu- 
tare a muncii sociale. Dar dacă nu i se asigură 
muncii sociale cea mai desăvîrşită libertate, a- 
tunci ea nu găseşte condițiuni prielnice de dezvol- 
tare şi rezultatele ei sînt mai mici, inferioare a- 
celora ce ar putea da. 

Aici e locul să precizăm ce înțelegem prin 
libertatea muncii. Noţiunea libertăţii muncii este 
mai complexă decît se crede în genere. Nu e 
vorba numai de libertatea elementară ce trebue 
so aibă părţile la încheerea unui contract de 
muncă. Despre aceasta nici nu se discută în or- 
ganizarea economică a societăţii capitaliste. A- 
cest principiu, pe care disciplina economică la 
enunțat încă din primile timpuri ale formaţiunii 
ei ca atare împotriva organizării corporatiste a 
muncii sociale, este astăzi departe de a satisface 
exigenţele multiple ale unei politice conştiente a 
populaţiei. Prin libertatea muncii noi înţelegem : 
libertatea contractuală, libertatea raporturilor e- 
colnomice dintre factorii producerii şi libertatea 
de asociaţie. Nu se poate concepe o libertate reală 
şi eficace a muncii sociale, cînd lipseşte unul din 
aceste trei elemente. Şi nu poate fi vorba de o 
politică raţională a sporirii facultăţii de produ- 
cere a populaţiei fără o desăvîrşită asigurare a 
libertăţii muncii sociale. 

Libertatea contractuală este dreptul fiecărui 
om de a munci în condiţiunile ce le poate realiza, 
fără nici o siluire a voinţii lui, în complexul so- 
cial. Muncitorul este liber să muncească unde 
vrea, patronul să-şi angajeze lucrătorii pe cari îi 
vrea. Din dezbaterea nesilită a condiţiunilor de 
muncă rezultă contractul de muncă întemeiat pe 
libertatea contractuală. Pe cînd lucrătorul care 
este silit, fie printr'un sistem economic fie prin- 
tr'un sistem legislativ, să lucreze la un anumit 
patron şi în anumite condițiuni, va considera 
munca sa numai ca o datorie plicticoasă şi împo- 
vărătoare; lucrătorul liber şi stăpîn pe sine, va 
căuta să-şi execute munca cu mai multă aten- 
țiune, cu mai mult interes pentru a produce mai 
mult şi mai bine, știind că de modul în care își 
execută munca depind condiţiunile de plată. 

Este o deosebire enormă între productivitatea, 
lucrătorului şi a muncii bazate pe libertatea con- 
tractuală şi între productivitatea lucrătorului şi 
a muncii aservite. Este ştiut de altfel, că indus- 
tria mare și capitalismul nu s'au putut dezvolta 
decît pe temeiul acestei libertăţi contractuale, și 
că cea, dintîi piedică, pe care au întălnit-o şi pe 
care au trebuil s'o distrugă, au fost munca aser- 
vită a iobagului şi munca semiaservită a regi- 
mului corporatist. 

In regimul libertăţii contractuale facultatea 
de producere a muncii omenești sporeşte şi na- 
tural, că politica populaţiei, care tinde tocmai 
către acest rezultat, trebue să-i dea cea mai reală 
şi mai eficace asigurare. 

Libertatea raporturilor dintre [actorii produ- 
ceri apare ca o consecință logică a libertăţii 
contractuale elementare. In relaţiunile dintre 
muncitori şi patroni, dintre muncă și capital, ca 
factori ai producerii, trebue să domnească cea mai 

28 

deplină libertate. Forţa publică, statul, nu are a 
se amesteca în aceste raporturi pentru a interveni 
direct în favoarea unuia sau celuilalt. Aceasta 
nu înseamnă însă, că statul nu are datoria să in- 
tervină pe cale legislativă în favoarea părţii ce- 
lei mai slabe, spre a-i înlesni dezvoltarea. O pildă 
ne va lămuri mai bine chestia. 

Presupunem cazul unei lupte între muncitori 
şi patroni pentru micşorarea zilei de muncă sau 
pentru mărirea salarului, şi că această luptă ia 
forma unei greve. Ce are de făcut statul? Intru- 
cît ordinea publică nu este tulburată, iar sigu- 
ranța muncitorilor pe deoparte şi a patronului 
şi averii sale pe de altă parte nu este ameninţată, 
statul are datoria unei atitudini pasive, lăsînd, 
ca din jocul liber al împrejurărilor şi al forţelor 
sociale în luptă, să se restabilească echilibrul în- 
trerupt un moment. In acest înţeles trebue asi- 
gurată libertatea complectă a raporturilor dintre 
factorii producerii. Căci ar fi primejdios, dacă, 
statul ar interveni în asemene cazuri—și aceasta 
se întîmplă din nenorocire—impunînd modul său 
de a vedea fie muncitorilor fie patronilor. De ce 
s'au pus muncitorii în grevă? Fie pentru a mic- 
şora durata unei zile de muncă istovitoare, fie 
pentru ridicarea unui salar insuficient existen- 
ţii lor şi familiilor lor. Poate şi este cuminte ca 
statul să impue muncitorilor, sau să contribue la 
nereuşita grevei lor, silindu-i să accepte condi- 
țiuni de muncă sau de plată, cari duc la istovi- 
rea forţelor lor de muncă sau la un trai mizerabil, 
fără a periclita forțele productive ale populaţiei 
şi însăşi facultatea ei de producere a mijloacelor 
de existenţă? Şi iarăşi, poate statul interveni în 
favoarea muncitorilor obligînd pe patroni să ac- 
cepte condiţiunile celor dintii, fără a risca zdrun- 
cinarea şi ruina industriei? Căci şi capitalul, cînd 
se plasează în industrie, are în vedere o anumită 

conjectură în ce priveşte ziua de muncă, cum- 
părarea forței de muncă, productivitatea forţei 
de muncă etc... Schimbarea bruscă a acestei con- 
jecturi, prin voința superioară a statului, răstoarnă, 
toate calculele ce şi-a făcut capitalistul și-i dă 
toate şansele unui zdruncin teribil sau chiar unei 
ruini totale; cu atît mai mult, cu cît un alt capita- 
list, un concurent de-al lui, ar putea să continue 
a beneficia de vechea conjectură favorabilă. O 
asemene intervenţie a statului ar lovi prea tare 
în interesele capitalului, ar face imposibilă viața 
industriei şi ar contribui cu mult, cu foarte mult 
la scăderea facultății de producere a populaţiei). 

Statul însă are datoria să intervie în raportu- 
rile dintre factorii producerii pe cale legislativă, 
stabilind norme legale de regulamentare siste- 
matică a acestor raporturi. Şi pentru a ne referi 
la problemele, cari se găsesc în exemplul de mai 
sus, vom spune, că statul are datoria să legife- 
reze în senzul scurtării zilei de muncă şi a mini- 
mului de salar, acolo, sau în acele industrii, unde 
aceste probleme nu pot obţine o soluţie reală, 
statornică şi echitabilă prin simplele relaţiuni de 
forțe economice. O asemene politică economică! 
nwar putea aduce nici un zdruncin industriei şi 
capitalului, n'ar însemna exercitarea brutală a 
forţei publice, şi ar contribui într'o largă măsură 
la conservarea facultăţii de producere a popu- 
laţiei şi la dezvoltarea ulterioară a ei. 


6) Natural, că această regulă de conduită a statului 
sufere oarecari excepţiuni. Cind asemene ciocniri incvita- 
bile se întimplă în industriile de prima necesitate, cum sînt 
mai ales industriile alimentare, statul nu poate rămîne pa- 
siv, dacă temporizarea conflictului dăunează populaţiei în 
genere. Dar nici în acest caz nu e bine, ca statul să Jo- 
vească direct în una sau cealaltă din părți. El trebue să 
găsească mijlocul de a se satisface interesele și necesităţile 
populaţiei, rămînind, ca conflictul să se rezolve ulterior 
fără amestecul direct al statului. 


www.dacoromanica.ro 


— 436 — 


Libertatea de asociaţie decurge în mod nece- 
sar din celelalte două principii ale libertăţii mun- 
cii. Dacă se recunoaşte libertatea contractuală şi 
libertatea raporturilor dintre factorii producerii, 
trebue să se recunoască şi libertatea de asociaţie, 
care nu-i, în societatea capitalistă, decît un mijloc 
spre a realiza pe cele dintii. 

Tot progresul social, pe care a parvenit o- 
menirea să-l realizeze, se datorește asociaţiei. 
Omul izolat nu poate crea nimic. Asociaţia dă 
oamenilor şi scopul şi mijlocul de a crea, de a 
se perfecționa, de a-şi înlesni viaţa. Şi este un 
lucru de domeniul celei mai elementare observa- 
ţii, că progresul social—în toate domeniile de ac- 
tivitate—a fost şi este cu atît mai real, mai mare 
şi mai repede, cu cît a crescut putinţa şi liberta- 
tea de asociaţie. Nu este desigur o întîmplare, 
că Anglia e ţara cea mai dezvoltată industrialiceşte 
şi capitalisliceşte. Acolo s'au născut principiile 
libertăţii în genere, principiile libertăţii muncii, 
principiul libertăţii de asociaţie. In Anglia sînt 
cele mai întinse asociaţiuni, pentru a căror isto- 
rie, descriere, critică etc... este o întreagă litera- 
tură ?). 

Cu această importanţă deosebită pentru dez- 
voltarea economică a societăţii şi mai ales a so- 
cietăţii capitaliste, libertatea asociaţiei se impune 
ca unul din principiile cele mai însemnate ale 
politicei populaţiei, care nu numai că nu trebue 


7) Este suficient să spunem, că numai organizația 
muncitorească, Trade unions, posedă o literatură foarte 
bogată. De remarcat celebra lucrare: The history of Trade 
Unionisme de S. și B. Webb, precum și acea a profesoru- 
lui L. Brentano : Die Arbeitergilden der Gegenwart 1871-72 
O lucrare succintă asupra organizațiilor muncitorești din 
Anglia este acea a prof. Dr. M. Biermer în. Wörterbuch 
der Volkswirtschaft al prof. Dr. L. Elster ed. II 190, 
vol. I. pag. 1088 și următoarele. 


www.dacoromanica.ro 


— 437 — 


să-i aducă nici o stînjenire, dar trebue să caute 
a-i înlesni realizarea în cel mai înalt grad posi- 
bil. In ultimă instanţă însuşi procesul de produ- 
cere capitalist nu-i decît. rezultatul unei asocia- 
țiuni libere a celor doi factori ai producerii: mun- 
ca şi capitalul. Dar negreşit, că nu la această 
elementară expresie a libertăţii de asociaţie va 
trebui să se oprească politica populaţiei. 

Sporirea facultăţii de producere a populaţiei 
reclamă cea mai complectă libertate de asociaţie 
sub raportul specialității de industrie şi sub ra- 
portul intereselor de clasă. 

Capitalismul, care a pornit de la principiul 
liberei concurenţe, manifestează tendinţa unei 
concentrări pe specialităţi de industrie, realiza- 
bilă şi realizată în parte în aşa numitele trusturi. 
Formaţiunea trusturilor este de o necesitate vi- 
tală pentru marea industrie, care se vede adesea 
periclitată tocmai din cauza liberei concurente 8). 
Dar capitalismul are un adversar puternic în clasa 
muncitoare, în contra căreia deci trebue să lupte. 
Necesităţile acestei lupte reclamă asociaţia re- 
prezentanţilor capitalului pentru apărarea inte- 
reselor lor comune, asociaţie, care are la bază 
interesele clasei patronale. 

Acelaş lucru se produce şi în rîndurile cla- 
sei muncitoare. Sindicatele şi uniunile pe specia- 
lităţi iau o dezvoltare din ce în ce mai mare în 
vederea aceleiaș lupte pentru existenţă, care s'a 
extins în societatea civilizată de la individ la 
clasă. i 

Care trebue să fie politica populaţiei faţă de 


8) Trusturile prezintă însă și dezavantaje pentru po- 
pulaţiunea consumatoare, prin aceia, că ele pot fixa pre- 
ţuri arbitrare. Asupra organizării trusturilor din America 
este foarte instructivă monografia lui Paul Lafargue: Les 
trusts américains. Pănă în prezent trusturile au luat exten- 
ziunea cea mai mare în America. 

aceste instituţii, produse ale evoluţiei economi- 
ce capitaliste? Evident, că politica populaţiei tre- 
bue să le lase cea mai deplină libertate de înche- 
gare şi de dezvoltare, întrucît aceste asociaţii nu 
numai că sînt una din condiţiunile de sporire a 
facultăţii de producere a populaţiei, ci şi una, 
din condiţiunile de existenţă ale organizaţiunii 
economice moderne. In special sindicatele pro- 
fesionale ale muncitorilor au două scopuri bine 
definite: apărarea intereselor profesionale şi ~v- 
ducaţiunea profesională °). Ambele scopuri indică 
în mod neîndoios utilitatea lor pentru sporirea fa- 
cultății de producere a populaţiei. Prin apăra- 
rea intereselor profesionale, ele veghează la con- 
servarea facultăţii de producere a clasei munci- 
toare; prin educaţia profesională, ele contribuesc 
la perfecţionarea muncitorului ca atare, şi deci 
la sporirea facultăţii sale de producere. 

Este deci o eroare neertată—și care se comite 
în unile ţări—cînd se caută a se stînjeni forma- 
țiunea sau dezvoltarea unor asemene asociaţii. 
Pe lîngă că o asemene politică este infructuoasă, 
căci oricum, mai curînd sau mai tîrziu organi- 
zaţiile acestea trebue să apară; dar mai e și dău- 
nătoare, întrucît facultatea de producere a popu- 
laţiei pierde, prin lipsa unor asemene organiza- 
ţii, pe unul din factorii reali ai propriei sale dez- 
voltări. 

In acest întreit înţeles libertatea muncii cons- 
titue unul dintre cele mai interesante capitole ale 
politicei populaţiei şi asigurarea ei în organiz- 
mul economic capitalist este condiţiunea esen- 
țială a dezvoltării sociale. 


* 


9) Mai sint și aşa numitele sindicate revoluţionare, 
cari tind să concentreze întreaga luptă și activitate de 
clasă a proletariatului. Aceste sindicate însă, sînt cel puţin 
pănă acum, de-o importanţă secundară. Ele au dat rezul- 
tate neînsemnate în Franţa și Italia, 


www.dacoromanica.ro 


— 439 — 


Asigurarea ordinei sociale. Nu este vorba nu- 
mai de pacea externă, de bunile raporturi ale 
statelor între ele, a căror asigurare este utilă în- 
tregii dezvoltări sociale şi face parte din politica 
socială generală ; ci mai ales de asigurarea unei 
ordinc economico-sociale, în cadrul căreia facul- 
tatea de producere a populaţiei să-şi poată găsi 
cea mai largă aplicare. Aceasta înseamnă asi- 
gurarea în cel mai înalt grad a folosinţii depline 
a muncii şi a produsului ei. Numai cu această 
condițiune productivitatea, socială a muncii poate 
crește, numai într'o asemene ordine economică 
facultatea, de producere a populaţiei tinde către 
maximul eï de intensitate; pe cînd exploatarea 
forțelor de producţiune ale unei populaţii duce 
la scăderea facultăţii ei de producere, nu numai 
prin ruinarea forțelor de muncă, ci şi prin psi- 
cologia de indolenţă, de fatalitate ce o crează 
în unile straturi sociale, sau prin actele de anar- 
hie, de continuă rebeliune ce le provoacă în al- 
tele 10). 

Politica populaţiei, sub raportul asigurării 
ordinei sociale, trebue să dea fiecăruia garan- 
ţia, că potrivit unui sistem de producere și de 
repartiție dat, el se va bucura de produsul mun- 
cii sale, şi că orice încercare abuzivă va fi re- 


10) Țara noastră ni oferă un cimp destul de vast de 
observaţii în această direcţie. Atit la orașe cât și la sate— 
și mai ales la sate—munca socială este în cea mai com- 
plectă stare de nesiguranță. Populaţia rurală, care este 
obiectul unei exploatări intensive, nu găsește in tot apa- 
ratul administrativ al organizației noastre de stat nici un 
sprijin, nici o dreptate. Ea degenerează și se istovește în 
executarea unei munci grele. de mintuială, insuficient răs- 
plătită, cea ce nu împiedică pe unii din filosofii noștri so- 
ciali să se întrebe: de ce o fi atit de indolentă, fatalistă 
și degenerată țărănimea ? Iar cînd, din pricina acestei stări 
de lucruri țărănimea se răscoală, se miră cu multă can- 
doare: nu trăește țăranul foarte bine?! 

primată cu asprime. Numai în cadrul unei aseme- 
nea ordine sociale munca poate deveni produc- 
tivă şi facultatea de producere a populaţiei poate 
găsi terenul necesar unei dezvoltări progresive. 


kd 


Protecțiunea claselor productive. In legătură 
cu asigurarea ordinei sociale, politica populaţiei 
trebue să recunoască necesitatea protecţiunii cla- 
selor productive. 

In organizarea economică a societăţii capi- 
taliste clasele muncitoare şi productive sînt în 
continuă luptă de interese economice cu clasele 
superioare şi neproductive. Nu mai e nevoie, şi 
nici n'ar fi în cadrul lucrării noastre, să arătăm, 
că această stare de lucruri este produsul normal 
al unui progres secular, al civilizaţiei mereu cres- 
cînde. Aceasta nu înseamnă însă, că politrca popu- 
laţiei nu trebue să intervie pentru a netezi oare- 
cum asperităţile regimului economic, pentru a 
atenua într'o măsură oarecare lupta de interese 
dintre aceste clase şi a face posibilă o cooperaţie 
mai liniştită şi mai rodnică. 

Intervenţia statului în această materie tre- 
bue să fie o intervenţie de protecţiune a claselor 
muncitoare, cari deţin forţa de muncă, şi deci 
facultatea de producere a populaţiei în regimul 
economic existent. Orice apăsare a claselor 
muncitoare determină o micşorare a facultăţii de 
producere, şi contrarul, orice protecţiune a aces- 
tor clase dă posibilitatea creșterii facultăţii de 
producere. 

Politica de protecţiune a claselor muncitoare 
se întinde asupra tuturor domeniilor vieţii şi ac- 
tivităţii sociale. 

In primul rînd o legislaţie economică de pro- 
tecțiune a muncii şi a muncitorilor, care să înlă- 
ture posibilitatea unei exploatări ruinătoare a 

clasei muncitoare, şi în special o legislaţie cu 
privire: la munca femeilor şi copiilor, la munca 
de noapte, la igiena atelierelor, la modul de plată 
etc... 

In al doilea rînd vine legislația, care trebue 
să uşureze educația inteleclualăä a claselor mun- 
citoare. Răspîndirea culturii în clasele munci- 
toare este de cel maï mare interes pentru societa- 
tea modernă, nu numaï pentru progresul cultu- 
rii în genere, ci şi pentru asigurarea şi stabilita- 
tea ordinei sociale. Nicăiri nu prinde mai lesne 
anarhia, decît în acele straturi sociale, în cari a- 
lături de mizerie domneşte ignoranţa. 

Insiîrșit, politica populaţiei trebue să se in- 
tereseze de egalizarea polilică a claselor munci- 
toare cu celelalte clase. Participarea la viaţa po- 
litică determină în psicologia claselor muncitoare 
o conştienţă şi o demnitate, care contribue cu 
mult la ridicarea nivelului moral al vieţii publice, 

In asemene condițiuni clasele muncitoare 
prosperă, facultatea de producere a populaţiei 
creşte şi odată cu ea creşte şi bunăstarea ei eco- 
nomică. 

* 

Sistemul de repartiție. Cînd am vorbit des- 
pre mijloacele prin cari se poate stimula înmul- 
tțirea populaţiei, am spus că aceste mijloace sînt 
două. Despre cel dintîi, sporirea facultăţii de pro- 
ducere, ne-am ocupat în cele ce preced. Rămîne 
să ne ocupăm acum despre cel de-al doilea mij- 
loc, care constă în modificarea pecât posibil a 
sistemului de repartiție. 

Ştim, că cercul mijloacelor de existenţă al 
populaţiei este determinat de sistemul de repar- 
titie al avuţiei sociale; că fiecare clasă își are 
cercul ei bine mărginit, în cadrul căruia ea se 
poate mișca. In genere, în societatea capitalistă, 
sistemul de repartiție al avuţiei acordă clasei 

muncitoare salarul, iar clasei burgheze profitul 
şi renta. Această mărginire însă nu este atît de 
rigidă şi fatală, ca să nu fie susceptibilă de nici 
o modificare. Dacă este evident, că în regimul 
economic capitalist renta şi profitul sînt şi nu 
pot fi decît al clasei proprietare de pămînt şi de 
mijloace de producere; nu e mai puţin evident 
însă, că sub anumite forme o parte din cuantu- 
mul rentei şi al profitului pot veni clasei munci- 
toare sporindu-i astfel cercul mijloacelor de e- 
xistenţă. 

Cum se poate ajunge la acest rezultat? 

Problema aceasta este una dintre cele mai 
grele probleme ale economiei sociale, căci solu- 
țiunea ei implică lezarea celor mai mari interese 
ale clasei burgheze, adecă tocmai ale clasei diri- 
guitoare în organizmul politic al societăţii ca- 
pitaliste. 

In termeni generici şi în mod teoretic pro- 
blema constă în adaptarea sistemului de reparti- 
he la sistemul de producere. In mod practic, ea 
constă în găsirea unui mijloc, prin care să se 
poată corija unile defecte ale sistemului de re- 
partiție. Şi este o mare deosebire între problema 
teoretică şi între problema practică. In teorie pro- 
blema se rezolvă cu principiul „fiecăruia după 
meritele sale“. Cînd e vorba însă să aplicăm a- 
cest principiu, ne lovim de realitatea economică, 
a cărei tărie neînvinsă se întemeiază pe o în- 
delungată evoluţie a societăţii omeneşti. Şi rea- 
litatea economică este cu atît mai greu de în- 
vins, cu cît în complexul organizaţiei economice, 
cu o atît de variată diviziune a muncii, este im- 
posibil să aplicăm principiul de mai sus. 

Dar mai întîi, ce înseamnă adaptarea sis- 
temului de repartiție la sistemul de producere? 

Producerea avuţiei sociale în organizaţia ca- 
pitalistă este o producere socializată. Cu alte cu- 

vinte producerea capitalistă se întemeiază pe so- 
cializarea forţelor de producţiune. In acest sis- 
tem de producere forţele de producţiune colabo- 
rează, printr'o intensă diviziune a muncii, la pro- 
ducerea avuţiei, a mijloacelor de existenţă, fără 
ca producătorii să primescă în natură obiectele 
produse de către ei—cea ce de altfel ar fi şi im- 
posibil şi inutil. Cu acest caracter producţiunea 
capitalistă este tocmai opusă producţiunii ante- 
rioare, care consta în producerea individuală, fa- 
milială a mijloacelor de existenţă a producătoru- 
lui însuşi. 

Producerii capitaliste socializate, îi corespun- 
de însă un sistem de repartiție individualizată, 
adecă un sistem de repartiție întemeiat pe apre- 
ciarea meritului individual al fiecărui colaborator 
la procesul de producere. De aici şi defectele a- 
cestui sistem de repartiție, căci cum s'ar putea 
aprecia just meritul fiecărui colaborator într'un 
mecanism atît de complicat, în care, din pricina 
diviziunii muncii, nici nu se poate distinge cu 
preciziune partea de contribuţie a fiecărui in- 
divid. Şi cînd la această dificultate se mai adaogă 
felul de a fi al mijloacelor de producţiune, cari 
sînt în stăpînirea privată a unora şinu în stăpini- 
rea producătorilor înşi-şi, e lesne de înţeles pen- 
tru ce sistemul de repartiție individualizată, nu 
corespunde sistemului de producţiune socializată. 

Adaptarea sistemului de repartiție la siste- 
temul de producere constitue miezul chestiunii 
sociale a timpului nostru ; iar în ştiinţa economică, 
cea ce am numit problema teoretică, a cărei solu- 
țiune nu este decît în principiul: „fiecăruia după 
meritele sale“ 11). Dar nu speculaţiunile teoretice 
ne interesează în această parte a studiului nos- 


11) Realizarea, acestui principiu și deci soluţiunea pro- 
blemei adaptării sistemului de repartiție la sistemul de pro- 

tru. Politica populaţiei în societatea capitalistă, 
trebue să se limiteze la soluţiunile problemelor 
practice, ce i se înfăţişează în cadrul organiza- 
ției acestei societăţi. Astfel că, în mod practic, 
problema, se pune, după cum am spus mai sus, în 
felul următor: în ce mod se poate modifica sis- 
temul de repartiție, astfel ca să se poată corija 
unile din defectele sale. Sau, fiindcă de aceste de- 
fecte ale sistemului de repartiție sufăr numai cla- 
sele muncitoare, formularea problemei este: cum 
sar putea modifica sistemul de repartiție în sco- 
pul de a se lărgi cercul mijloacelor de existență 
ale claselor muncitoare ? 

Noi nu vedem decît un singur mijloc direct 
de oarecare eficacitate. Acest mijloc este 

Cooperaţiunea de producere şi de consuma- 
ție. Noi nu înţelegem a da cooperatismului înţe- 
lesul şi importanţa revoluţionară, ce i-o atribue 
partizanii acestui sistem de organizare a muncii 
sociale. După dînşii, cooperaţia de producere și 
consumaţie ar fi chiar un mijloc de transformare 
a societăţii capitaliste într'o societate cu o altă 
organizaţie economică, în care, prin abolirea ori- 
cărui profit, s'ar putea ajunge la o repartiție justă 
a avuţiei sociale, şi chiar la proprietatea colec- 
tivă a mijloacelor de producție !2). 

Este drept, că mişcarea cooperatistă a făcut 
mari progrese în mai toate societăţile capitaliste 
şi în special în Anglia. Ea nu este însă decit 
una din formele economiei capitaliste, pe ale că- 
rei principii se încheagă şi se dezvoltă. Acest 
caracter pronunţat îl au însăşi societăţile coope- 


ducere, este idealul socialismului. Socialdemocraţia, întrucit 
este expresiunea politică a teoriei socialiste, tinde prin 
lupta sa, să grăbească evoluția societăţii capitaliste către 
această nouă fază de organizare economică. 

12) Vezi Charles Gide: La Coopération ed. III 1910 
și Cours d'économie politique ed. II 1911. 

rative de producere, cari, în ce privește scopul 
final al cooperatismului, ar părea că dau oarecari 
garanţii. Totuşi, dacă nu pot avea caracterul re- 
voluţionar, pe care în mod exagerat i-l atribue 
cooperatiştii, cooperaţiunea de producere şi de 
consumaţie este de natură a corija într'o măsură 
oarecare unile defecte ale sistemului de repartiție, 
lărgind cercul mijloacelor de existenţă ale clasei 
muncitoare, şi dînd prin urmare principiului de 
înmulţire al acestei clase putinţa unei realizări 
mai intense. 

Societăţile cooperative tind la micşorarea pro- 
fitului sub toate formele lui şi a rentei, ca fiind 
una din formele în cari se realizează beneficiile 
capitalului. Dar să procedăm metodic. 

Cooperativele de producere. In producţiunea 
industrială venitul se împarte între agenţii activi 
ai producerii, lucrătorii şi între capitalişti. Celor 
dintîi sistemul de repartiție în vigoare le atribue 
salarul, celor de-al doilea profitul. Cuantumul sa- 
larului variază în genere în raport invers cu cuan- 
tumul profitului creşterea unuia implică scăde- 
rea celuilalt. Ce se întîmplă însă prin interven- 
ţia mişcării cooperatiste. adecă prin întemeiarea 
societăţilor cooperative de producere? Fără a dis- 
pare capitalul, dispare capitalistul; iar profitul 
se adaogă cuantumului salariilor pentru a spori 
mijloacele de existenţă ale lucrătorilor. Un exem- 
plu ni va lămuri mai bine.chestia. 

Să presupunem că o fabrică de stofe aparţi- 
nînd lui X şi ocupînd 400 de lucrători are o pro- 
ducţiune anuală de 800,000 lei, din care scăzînd 
amortizarea capitalului pus în exploatare ca: in- 
stalaţie, maşini, materie primă etc..., scăzînd in- 
teresul ce se cuvine acestui capital, scăzînd ono- 
rarul cuvenit capitalistului pentru conducerea, a- 
facerii, toate în sumă, (de 300,000 lei—ar rămîne un 
plus de 500,000 lei, care ar reprezenta suma, sala- 

riilor şi a profitului. Să presupunem, că salariile 
lucrătorilor se urcă la 400,000 lei, profitul va 
fi deci de 100,000 lei. Prin actualul sistem de re- 
partiție aceşti 100,000 lei vor intra în buzunarul 
capitalistului. 

Dar iată, că alături de această fabrică se ri- 
dică o alta, care produce tot stofe, a cărei pro- 
ducţiune anuală este tot de 800,000 lei, şi care 
ocupă tot 400 de lucrători. Singura deosebire în- 
tre aceste două fabrici este, că în cea de-a doua, 
capitalul plus în exploatare nu este al lui X, ci 
chiar al celor 400 de oameni, cari muncesc în fa- 
brică. Scăzînd amortizarea capitalului, interesul 
ce-l aduce onorarul personalului de administra- 
ție etc., care ar fi tot de 300,000 lei, ar rămîne o 
sumă de 500,000 lei, din care 400,000 ar fi pre- 
levaţi de lucrători cu titlu de salar, iar restul de 
100,000 s'ar împărţi la finele anului tot lucrăto- 
rilor ca profit. Această din urmă sumă este tot 
profitul capitalului, dar nu al capitalistului şi se 
folosesc de ea muncitorii cari produc, şi cari prin 
acest fapt şi-au mărit cercul mijloacelor lor de 
existenţă. i 

Dacă sistemul acesta de producțiune s'ar ge- 
neraliza şi am considera fenomenul în toată com- 
plexitatea lui, atunci am constata că, cercul mij- 
loacelor de existenţă ale clasei muncitoare s'a lăr- 
git—căci pe lîngă salarii sa mai adăogat şi o 
parte din profit—iar acela al clasei capitaliste 
s'a micşorat. Sistemul de repartiție al avuţiei a 
suferit deci o modificare, unul din defectele lui 
au fost corijate, fără însă ca sistemul de produce- 
re însuşi să se fi modificat, întrucît capitalul con- 
tinuă a exista şi a funcţiona ca atare, întrucît ca- 
tegoria economică a salarului subsistă. Şi acea- 
sta se poate mai bine evidenția în următoarea 
ipoteză. 

Sîntem în cazul fabricei cooperative de mai 

sus, care funcționează cu capitalul şi cu lucră- 
torii ştiuţi. Se întîmplă însă, că se simte nevoia 
unei producţiuni mai mari. Cea dintii grijă va 
fi aceia a căutării unui plus de braţe, şi cum este 
imposibil să se găsească lucrători cu capital, vor 
fi angajaţi ca simpli lucrători, să zicem, 100 de 
oameni. Vor fi angajaţi, căci aceşti 100 de lucră- 
tori nu vor primi decît salarul, întrucît ei n'au 
adus nici un capital şi nu pot fi deci tovarășii 
celor dintîi. Capitalul deci continuă a subsista 
și funcţiona ca atare, întrucît el va raporta un 
profit pentru alţii decît pentru aceia, cari'l pro- 
duc. Aceasta înseamnă, că politica de producere 
cooperatistă este posibilă în cadrul societăţii ca- 
pitaliste şi compatibilă cu ea, numai întrucît nu 
zdruncină temelia însăşi a producţiunii capita- 
liste, proprietatea privată a mijloacelor de pro- 
ducere. T 

La fel funcționează şi acelaşi rezultat dau 
societățile cooperative de producțiune agricolă. 
Fără a aboli însăşi categoria rentei, ele vor con- 
tribui la lărgirea cercului mijloacelor de existenţă 
ale clasei rurale, făcînd posibilă o mai intensă 
realizare a principiului de înmulţire al acestei 
clase, ca o consecinţă a modificării şi în această, 
direcţiune a sistemului de repartiție. 

Societăţile cooperative de consumație. Mai 
importante decît cooperativele de producere sînt 
cooperativele de consumaţie prin rezultatele prac- 
tice ce dau. Nu doar, că organizarea cooperatistă 
a consumaţiei ar fi de o însemnătate socială mai 
mare. Dimpotrivă, contrar de cum cred unii coo- 
peratişti, și în special Charles Gide, organizarea 
producerii pe baze cooperatiste ar fi mult mai 
eficace din punctul de vedere al unui sistem de 
producere şi de repartiție egalitar. Dar în condi- 
ţiunile create de regimul economic capitalist coo- 
peraţia de producere întimpină mai multe difi- 
cultăţi decît cea de consumaţie. In primul rînd 

e dificultatea de a găsi capitalul necesar, iar în 
al doilea rînd teama de riscurile prea mari ce în- 
tovărăşesc o asemene întreprindere. 

Societăţile cooperative de consumaţie întîm- 
pină mai puţine dificultăţi, prezintă mai puţine 
riscuri, îşi pot recruta membri din toate stratu- 
rile sociale, nu ca cele de producere numai din 
rîndurile clasei muncitoare. Din aceste cauze coo- 
perativele de consumaţie au luat o extenziune 
foarte mare, mai ales în Anglia, unde numai so- 
cietatea „,cinstiţilor pionieri de la Rochdale“ ope- 
rează pentru cel puţin un sfert din toată popu- 
lația Marei Britanii şi Irlandei 33). 

In ce constau operaţiunile unei societăţi coo- 
perative de consumaţie se ştie. Ele procură mem- 
brilor toate obiectele necesare existenţii, şi întru- 
cît n'au alt scop, decît de a procura aceste obiecte 
pe preţul cel mai mic posibil, rezultatul este, că 
ele înlătură într'o măsură oarecare, şi tind a în- 
lătura, cu totul, pe comercianţi. Dar aceasta nu 
înseamnă altceva, decît suprimarea prolitului co- 
mercial în avantajul consumatorilor. Aceasta este 
de altfel însăşi raţiunea cooperativelor de consu- 
maţie. „Cea mai bună definiţie, spune Charles 
Gide, ce se poate da unei cooperative de consu- 
maţie este aceasta: o asociaţie, care tinde să su- 
prime profitul“ 14). 


13) Această cooperativă de consumaţie a fost înfiin- 
ţată în 1844 de către 28 de ţesători din Rochdale. In 
1909 ea avea în diversele oraşe ale regatului britanic 
2,469,000 de asociaţi. —socotind atâtea familii câte 4 su- 
flete în medie, avem aproape 10 milioane de locuitori— 
iar afacerile ei se valorau la suma de 1.773 milioane de 
lei, care aducea un beneficiu de 273 milioane de lei. Ope- 
raţiunile acestei cooperative au trecut din sfera consuma- 
ţiei și în acea a producerii. Operațiunile de producere sânt 
însă mult mai mici. 


14) La Cooperation pag. 317. 

In modul acesta cooperativele de consumatie, 
cînd iau o extensiune mare în rîndurile claselor 
muncitoare, tind a modifica sistemul de reparti- 
ție al avuţiei atribuindu-le peste cuantumul sa- 
larului şi profitul comercial, lărgindu-le astfel cer- 
cul mijloacelor de existenţă. 


* 


Politica populaţiei, întrucît are în vedere co- 
rijarea defectelor sistemului de repartiție, care 
se opune realizării maxime a principiului de în- 
mulţire a claselor muncitoare, va căuta să înles- 
nească formarea şi dezvoltarea societăţilor coope- 
rative, unicul mijloc direct de a lărgi cercul mij- 
loacelor de existenţă al populaţiei productive. 


* 


Un mijloc indirect, care însă tinde la un re- 
zultat de aceiaş natură în proporţii mai mici, este 
impozitul progresiv pe venit. Nu este numai ne- 
drept, ci şi contrar unei prielnice dezvoltări a for- 
telor de producţiune, ca munca şi puţina avere 
a muncitorului să fie tot atît de mult grevată prin- 
trun sistem de impozite impropriu, ca şi capita- 
lul, care creşte fără, a produce. Din această pricină 
problema impozitului progresiv pe venit este la 
ordinea zilei. Se cuvine, ca sarcinele statului 
să le suporte mâi cu seamă capitalul şi nu munca, 
atît de împovărată prin însăși existenţa ei ca 
atare. ` 

Dar, prin degrevarea claselor producătoare 
de cea maï mare parte aj sarcinelor către economia 
şi administrația publică, se lărgeşte indirect cer- 
cul mijloacelor de existenţă al claselor muncitoare 
şi astfel se corijă încă unul din defectele siste- 
mului de repartiție, care atribue statului o bună 
parte din venitul social prin grevarea nedreaptă 
şi îngreuetoare a claselor inferioare. 

29 

O politică conştientă a populaţiei reclamă 
deci imperios impozitul progresiv pe venil. 
$% 


In puține cuvinte deci, politica populaţiei 
trebue să tindă la stimularea înmulţirii popu- 
laţiei. De oarece însă principiul de înmulţire al 
populaţiei e în facultatea ei de producere, şi rea- 
lizarea, lui este mărginită de sistemul de reparti- 
ție al avuţiei, politica populaţiei va trebui pe 
de oparte să lucreze în senzul sporirei facultăţii 
de producere, iar pe de altă parte în senzul lărgi- 
rii cercului mijloacelor de existenţă al claselor 
productive prin modificarea pe cît posibil a sis- 
temului de repartiție în societatea capitalistă. 

Aceste principii generale, pe cari noi le-am 
dedus din legea de înmulţire, sînt la baza oricării 
politice raţionale a populaţiei în societatea capi- 
talistă. Este evident însă, că în acele societăţi, 
în care organizarea economică n'a atins un înalt 
grad de dezvoltare capitalistă, aceste principii de 
politică economică nu pot fi aplicate fără nici o 
modificare, sau trebuesc aplicate și altor clase 
sociale. Acesta este tocmai cazul ţării noastre, 
care e abia la începutul dezvoltării capitaliste. 

Va trebui deci să ne ocupăm despre politica 
populaţiei în Romănia. 

POLITICA POPULAȚIEI IN ROMĂNIA 


Superficialitatea romînească n'are limită. Şi 
cum s'ar putea documenta mai bine acest adevăr, 
decît urmărind presa noastră. Adevărurile evi- 
dente sînt ignorate sau nesocotite, neadevărurile 
cele mai patente sînt etalate cu o admirabilă in- 
conștiență. pe coloanele cele mai în vază ale zia- 
relor noastre. 

O aovadă între multe altele. Pe prima pa- 
gină şi coloană a ziarului Minerva de la 14 Mar- 
tie 1912 cetitorii acestui ziar au cetit un articol 
de fond intitulat: „chestiuni sociale“, avînd ca 
subtitlu imprimat cu caractere mari şi grase: O 
primejdie naţională,  Descreşterea populației. Şi 
desigur, că cetitorii acestui ziar se vor fi îngro- 
zit cetind acel articol şi-şi vor fi zis: sîntem un 
popor pierdut. Naţia romînească descreşte, se des- 
compune încet-încet și va veni ziua în care nu 
va maï fi vorba despre urmașii lui Traian la gu- 
rile Dunării. Şi groaza aceasta va îi cu atît mai 
îndreptăţită, cu cît îşi vor da mai bine seama, 
că disperatele măsuri propuse de d. dr. Kiriac— 
despre a cărui broșură în chestia populaţiei vor- 
beşte acest articol de gazetă—pentru stimularea 
înmulțirii populaţiei, sînt absolut neputincioase. 
Şi dacă mai adăogăm, că autorul anonim al aces- 

tui articol se întemeiază în constatarea fenome- 
nului dezesperant al descreşterii populaţiei pe 
ştiinţele economice şi statistice, apoi ne putem 
închipui ce proporţii colosale ia groaza cetito- 
rilor acelei gazete. Căci doar spune anonimul au- 
tor: „„Economiștii, statisticianii şi medicii noştri 
„au semnalat de mult şi continuă să documenteze 
„prin studii şi cifre faptul extrem de îngrijitor, 
„că populaţiunea ţării este ameninţată tot mai 
„mult de primejdia descreşterii sistematice“. Va 
să zică nu e glumă, nu e fantezia unui autor ano- 
nim, care inventează această catastrofală primej- 
die naţională, ci chiar studiile economiştilor şi 
cifrele statisticianilor, cari „de mult au semnalat 
şi continuă să documenteze etc...“ 


Şi totuși, dacă l-am cunoaşte și l-am întreba 
pe acest mare patriot anonim cari economiști şi 
cari statisticiani „au semnalat demult şi conti- 
nuă să documenteze prin studii şi cifre faptul 
extrem de îngrijitor etc...“ s'ar întîmpla că dom- 
nul acesta: nar şti ce să răspundă, nar pleca 
ochii de ruşine şi n'ar roși. Ba poate ar avea şi 
îndrăzneala să spună cu mîndrie: „asta e con- 
vingerea mea. N'am dreptul să am convingerile 
mele“? 

Aceasta e supeificialitatea gazetărească de 
la noi, 

Căci ce spune statistica populaţiei Romä- 
niei? In 'mod invariabil datele statistice asupra 
populaţiei arată creșterea ei continuă. Şi pentru 
a evidenția lucrul acesta voi reproduce aici din 
statistica oficială pe 1910, prezentată de d. Leo- 
nida Colescu ministerului agriculturii şi dome- 
niilor, următoarele cifre, pe cari ar fi trebuit să le 
cunoască şi anonimul patriot de la Minerva, cînd 
a luat condeiul să înspăimînte lumea cu ,primej- 
dia naţională: 

Anii Cifra probabilă a Excedent la 
populaţiei 1) 1000 de locuitori 
1900 . . . 6,045,352 . . . 149 
1901 . . . 6,125,742 . . . 131 
1902 . . . 6,195,798 . . . 11,3 
1903 . . . 6,292,032 . . . 15,3 
1904 . . . 6,892,273 . . . 15,7 
1905 . . . 6,480,338 . . . 13,8 
1906 . . . 6,585,582 . . . 16— 
1907 . . . 6,684,265 . . . 15— 
1908 . . . 6,771,722 . . . 13— 
1909 . . . 6,865,739 . . . 13,9 
1910 . . . .6,9%66,002 . . . 14,6 


calculînd apoi pentru periodul decenal 1900— 
1909 media creșterii populaţiei, d. Colescu gă- 
seşte, că ea se ridică la 14,1 la 1000 de locuitori. 

Populaţia Romăniei deci creşte, şi dacă am 
vrea să ne dăm seama de viteza acestei creşteri, 
n'avem decît să o comparăm cu viteza creşterii 
populaţiei celorlalte ţări, pe care noi am consem- 
nat-o în prima parte a acestui studiu. De altfel 
şi d. Colescu în raportul său, despre care vor- 
bim, spune?): „în orice caz, excedentul acesta 
„al născuţilor asupra morţilor (14,30/09) este sa- 
„tisfăcător maï ,cu seamă dacă comparăm situa- 
„țiunea noastră demografică cu aceia din alte 
„state europene. In raportul privitor la anul 1908, 
„am înfățișat un tablou comparativ al deosebirii 
„dintre nașteri şi morţi în cîteva ţări din Eu- 
„ropa; din acel tablou se vedea, că o creştere 
„anuală de 130—140 la 10,000 de locuitori, cum 
„este aceia a Romîniei, nu se întălneşte, decît în 


1) Noi nu avem încă statistice exacte și sigure, to- 
tuși statisticele mai nouă se apropie mult de adevăr. 


2) pag. 4, col. Il-a. 

„tările cari au o situaţiune demografică inflori- 
„toare“. i 

Şi totuşi, cea ce carcteriză starea popula- 
ției noastre sînt: la ţară—subpopulaţie, la oraşe 
—iperdemie intelectuală. Explicaţia acestor două 
fenomene nu o putem găsi decît în starea noastră 
economică şi în special în politica populaţiei, 
pe care am adoptat-o şi pe care o facem de cîte- 
va, decenii cu o inconștienţă admirabilă. 

* 


Subpopulația rurală. Fenomenul subpopula- 
ţiei rurale este evident. E suficient să ne gîndim 
că, pentru producţiunea agricolă pe care noi o 
facem în atît de proaste condițiuni, şi care este 
mult inferioară celeia ce sar putea face sub un 
regim economic mai civilizat, noi introducem în 
fiecare an un număr considerabil de lucrători 
străini: bucovineni, sîrbi, bulgari etc... pentru 
ca fenomenul subpopulaţiei rurale să apară în 
toată realitatea lui. Şi nu e vorba numai, că a- 
ceşti lucrători transportă în ţările lor respective 
sumele de bani ce cîştigă la noi,—doar sîntem 
atît de deprinşi să cheltuim noi înșine în stră- 
inătate banii romîneştil—ci mai ales, că popu- 
laţia muncitoare rurală este insuficientă pentru 
munca şi producţiunea noastră agricolă. Feno- 
menul acesta este fără îndoială îngrijitor?). 

Dar cari sînt cauzele fenomenului subpopu- 
laţiei? Cele mai principale sînt următoarele: 


3) Subpopulaţia rurală este cu atit mai ingrijitoare, 
cu cît nu are nici măcar corelativul ei firesc—supra sub- 
sistența, o bună stare materială a ţărănimii. Noi nu pu- 
tem vorbi aici despre cauzele acestei anormale stări de 
lucruri. Cine vrea însă să le cunoască, le poate găsi în ad- 
mirabila lucrare a d-lui C. Dobrogeanu-Gherea : Neoiobă- 
gia 1910. Marele nostru sociolog și critic analizează aceste 
cauze cu adîncimea de vederi şi cu claritatea de expunere 
caracteristice tuturor lucrărilor sale. 

Intinderea terenului cultivat. Este evident, 
că noi n'am cultivat totdeauna aceiaş cantitate de 
pămînt. Necesităţile populaţiei şi ale statului nu 
reclamau înainte vreme punerea în valoare a 
întregului teren cultivabil ce avea ţara romă- 
nească. Nu-i vorbă, nici acum nu-i pus în va- 
loare tot terenul cultivabil din cuprinsul ţării, 
dar oricum agricultura noaslră s'a întins foarte 
mult pe suprafaţa ţării. Pămînturi, cari înainte 
erau păşune sau chiar terenuri sterpe, astăzi sînt 
lucrate. lată un tablou, care ne arată creşterea 
progresivă a suprafeţii de pămînt cultivate în- 
tre perioada 1862 66 şi 1901 905. Cantitatea 
de teren cultivată şi trecută în acest tablou este 
exprimată în hectare, şi reprezintă suma medii- 
lor tuturor perioadelor cincinale pentru cultura 
cerealelor principale: grîu, porumb, secară, orz, 
ovăz şi rapiţă. 


Anii Hectare 
1862 66 . . . . . 2.091,450 
1867—71 . . . . . 2,435,870 
1872—76 3,068,480 
1886—90 4,085,560 
1891—95 . . . . . 4,261,900 
1896—900 . . . . 4,727,580 
1901—905 . . . . 4,967,534 


Observînd acest tablou, constatăm, că întin- 
derea pămîntului cultivat a crescut între 1862— 
1905 de la 2,091,450 de ha. la 4,967,534 adecă cu 
aproape 1500/ọ. Normal ar fi fost ca şi popula- 
țiunea rurală să fi crescut în aceiaș proporție, 
dat fiind faptul, că productivitatea muncii n'a fă- 
cut progrese apreciabile. Populaţia rurală însă, 
a crescut mult mai încet. In 1862 ea era cam de 
3,250,000 de suflete iar în 1905 cam de 5,300,000, 

cea ce înseamnă o creştere aproximativă de 650/9. 

In lumina acestor cifre ne putem explica una 
din cauzele subpopulaţiei rurale şi necesitatea 
mereu crescîndă de lucrători străini. In statistica 
lui Alesandrini 4) găsim următorul tablou de nu- 
mărul lucrătorilor agricoli străini intraţi în ţară: 


Anii lucrători agricoli 
1885 . . . . . . . 17,527 
1886... . . . . 17,649 
1887 . . . . . . . 9,394 
1888 . . . . . . . 14,399 
1889 ... . . . . . 18171 
1890 . . . . . . . 26,720 
1891 . . . . . „ . 28,267 
1892 . . . . . „ . 84,942 


cea ce denotă, că faţă cu întinderea tot mai mare 
de pămînt ce se pune în valoare, populaţia noas- 
tră rurală devine tot mai insuficientă. Şi pentru 
ca să ne facem o idee mai justi de acest lucru 
e destul să spunem că, că în anul 1907 au venit 
în ţară 167,902 lucrători străini). Natural, nu 
toţi aceşti lucrători au fost agricoli, dar marea, 
lor majoritate au fost utilizaţi în agricultură. Din 
acest număr de lucrători majoritatea o formează: 
Austroungarii cu 88,369, Bulgarii cu 33,747, Oto- 
manii cu 13,522 şi Sîrbii cu 8,073. 

Fenomenul subpopulaţiei rurale evidenţiază 
mai bine decît oricare altul eroarea noastră, de a 
căuta să sporim producţiunea agricolă numai prin 
exploatarea extensivă a pămîntului. 

* 


Sistemul primitiv de producere sau, cum 


4) Op. citat vol. II pag. 214. 
5) Anuarul statistic al Romăniei 1909 pag. 541. 

zice atît de just şi de luminos d. C. Dobrogeanu- 
Gherea, sistemul de producere neoiobag. Nu vom 
iace analiza acestui sistem de producere, căci nu 
avem nimic de adăogat la cele spuse în această, 
privinţă, de autorul Neoiobăgiei. Ne vom mărgini 
numai să tragem cîteva încheeri cu privire la fe- 
nomenul subpopulaţiei rurale, pentru a arăta în- 
trucît una din cauzele lui rezidă în acest sistem de 
producere neoiobag. 

Legea populaţiei formulată în capitolul pre- 
cedent stabileşte, că principiul înmulţirii oame- 
nilor e în facultatea de producere a mijloacelor 
de existenţă, şi că realizarea acestui principiu 
se loveşte de o tendinţă contrară a sistemului 
de repartiție. Această lege îşi găseşte confirma- 
rea şi în mişcarea populaţiei noastre rurale. 

De peste 50 de ani, de cînd s'a închegat sta- 
tul romîn, ca stat unitar după tipul celor din 
apusul Europei, activitatea noastră s'a îndreptat 
în toate direcţiile, afară de una—dezvoltarea fa- 
cultăţii de producere a populaţiei. Ne-am făcut 
burse şi flotă comercială, avem universităţi şi 
porturi costisitoare, avem lux parizian şi clădiri 
enorme şi împodobite—avem tot, am făcut toi. 
Nu ne-am gîndit însă să facem ceva și în direc- 
ţia dezvoltării facultăţii de producere a popula- 
ției „şi întrucît sîntem o ţară agricolă, a popu- 
laţiei rurale. Agricultura noastră se face aproape 
tot aşa de primitiv ca şi acum 50 de ani, iar rela- 
țiunile economice dintre muncitorii agricoli şi a- 
rendaşi şi proprietari au rămas aiceleaşi—semifeo- 
dale. Ca. şi acum 50 de ani ţăranul nostru zgîrie 
pămîntul, ca nu cumva să-l biciuiască vătaful 
boieresc. In asemene condițiuni munca agricolă 
nu poate fi prea productivă şi nu găseşte nici 
îndemnul, n'are nici interesul de a se dezrobi de 
rutina seculară. i 

Şi totuşi ar fi fost în interesul bine chibzuit 

nu numai al populaţiei muncitoare, ci şi al pro- 
prietarilor, arendaşilor şi statului şi mai ales 
al acestora, ca relaţiile economice dintre produ- 
cătorii agricoli şi sistemul de cultură neoiobag 
să dispară. Căci o productivitate mai mare a, 
muncii agricole nu înseamnă un profit mai mare 
al proprietarului sau arendaşului prin reducerea 
la nimic a salarului lucrătorului, ci extragerea din 
pămînt a unei valori cît mai mari printr'un sis- 
tem de producere, care să permită şi o retribuire 
mai dreaptă a muncii şi un profit apreciabil. A- 
gricultura noastră însă nu cunoaşte acest princi- 
piu. Ea este esențialmente prădalnică. 

Din această pricină dezvoltarea forţelor pro- 
ductive ale populaţiei rurale este foarte înceată. 
Minusculul progres, care se face în această pri- 
vință, se datorește nu progreselor adoptate ìn 
sistemul de cultură, căci asemenea progrese n'am 
făcut; nici culturii intensive, care este necunos- 
cută la noi; ci numai progresului inerent între- 
prinderii în mare, atît de generalizat la noi de 
un timp. 

Libertatea muncii în regimul nostru agricol 
este de asemenea necunoscută. Muncitorul agri- 
col, deşi în aparenţă este liber şi salariat, n'a în- 
cetat însă un moment de a fi legat cu cele mai 
rezistente lanţuri de pămîntul, pe care l'a arun- 
cat vremea şi împrejurările. Această stare de lu- 
cruri nu numai că nu poate favoriza libertatea 
muncii, ci îi este chiar dușmană. Şi dacă ar fi să 
ne ocupăm cu analizarea celor trei elemente ale 
libertăţii muncii, ce am putea spune? Libertatea 
contractuală ţăranul romîn n'o cunoaşte. Situaţia 
lui economică, întrucît este rezultatul unui com- 
plex de factori, cari îl leagă de o anumită moşie, 
de un anumit stăpân, îi ridică şi cea mai palidă 
umbră de libertate contractuală. El trebue să se 
angajeze pe moşia boerească, cele de mai multe 

ori de cu iarnă în condițiuni oneroase. Libertatea. 
raporturilor dintre muncitorii şi întreprinzătorii 
agricoli? Dar despre aceasta nici vorbă nu poate 
fi, atîta timp cît libertatea elementară contrac- 
tuală lipseşte. Ar fi şi anormal să fie altfel. Des- 
pre libertatea de asociaţie nici nu mai putem po- 
meni, decît doar relevînd existenţa jandarmului 
rural şi al cunoscutei noastre administrații rurale. 

Aşa fiind, libertatea muncii este, în regimul 
nostru agricol, necunoscută. Ea e încă un ideal, 
către care tindem, către care trebue să tindem. 

Dar poate asigurarea ordinei sociale, care 
este al treilea element al sporirii facultăţii de pro- 
ducere, să fie una din preocupările statului nos- 
tru? Intrucît priveşte clasa ţărănească, hotărît 
că nu. Şi acelaş răspuns trebue să-l dăm şi cu 
privire la protecțiunea clasei muncitoare rurale, 
cel de-al patrulea element al sporii facultăţii de 
producere. Dacă ar fi să caracterizăm în cîteva 
cuvinte sistemul de agricultură din Romănia, 
n'am putea-o face mai bine, decît spunînd: ex- 
ploaiarea păminiului a atins maximum de exten- 
siune; exploutarea ţăranului maximum de in- 
tensivitate. In aceste condițiuni nu poate fi vorba 
nici de asigurarea ordinei sociale, nici de protec- 
țiunea clasei ţărăneşti. Abuzul şi arbitrarul cresc 
şi se dezvoltă pe plaiurile ţării mai mult decît 
grîul şi porumbul. Nici seceta nu le usucă, nici 
ploile nu le nimicesc. Recolta lor e veşnic abun- 
dentă. Aşa dar toate împrejurările, cari se opun 
unei reale şi repezi creșteri a facultăţii de pro- 
ducere. 

Intrucît priveşte sistemul de repartiție al re- 
gimului nostru agricol, el nu poate fi decît co- 
respunzător sistemului de producere neoiobag. Ba 
poate nici n'ar trebui să vorbim despre un sis- 
tem de repartiție propriu zis, căci țăranul romîn 

în genere nu trăeşte decît mai numai din cea ce 
produce el pentru el, adecă din valori de utilitate, 
pe cari le scoate într'un mod rudimentar şi la în- 
tîmplare din pămîntul lui, arendat sau propriu. 
Țăranul caută să-şi facă porumb pentru iarnă, 
strujani şi nutreţ pentru vite etc... Dacă se în- 
tîmplă un an bun, îi mai rămîne şi ceva să vîndă; 
dacă nu, se împrumută, ca să-şi mai cumpere de 
anile cari îi lipsesc. Pe cea ce poate cîştiga însă 
ca iucrător salariat, el nu poate compta. 

Poate îi deci vorba, riguros vorbind, des- 
pre un sistem de repartiție în alcătuirea noastră. 
economică agricolă şi cu privire la clasa ţără; 
nească ? Evident, că nu. In orice caz, ca salariat, 
dijmănar etc... ţăranul romîn este cu totul ne- 
dreptăţit de un sistem de repartiție neoiobag, ca- 
re-i limitează exagerât de mult cercul mijloace- 
lor de existenţă. 

Dacă la toate acestea mai adăogăm şi marea 
mortalitate de la ţară, în parte şi din vricina 
unui serviciu sanitar rural incomplect şi rău or- 
ganizat, fenomenul subpopulaţiei se explică lesne. 

Pe de oparte sporirea continuă şi într'o mare 
măsură a terenului cultivat, pe de altă parte un 
sistem ide producere primitiv, care împiedecă creg- 
trerea repede a facultăţii de producere a popula- 
Hiei rurale şi determină un sistem de repartiție 
semifeodal—iatä cauzele economice puternice ale 
subpopulației din Romănia. 

% 


Ni s'ar putea obiecta totuşi că, deşi faculta- 
tea de producere a populaţiei rurale sporeşte în- 
cet, populaţia rurală creşte totuși destul de re- 
pede, de oarece dă un excedent, care, după a- 
firmaţia d-lui Colescu „nu se întilneşte decît în 
țările cari au o situațiune demografică înflori- 
toare“. Este foarte exact, că creşterea naturală a 
populaţiei noastre ni înfățișează un excedent re- 

marcabil, totuşi în comparaţie cu alte ţări, a 
căror situaţie şi dezvoltare economică se asea- 
mănă cu a ţării noastre, cum sînt Rusia, Bulgaria, 
Serbia etc... populaţia romînească creşte relativ 
încet. Şi cu aceste ţări trebue să ne comparăm, 
şi nu cu ţările industriale din apus. Explicaţia 
e lesne de găsit. 

Am văzut, cînd ne-am ocupat de statistica, 
populaţiei, că în ţările apusene ca: Franţa, Ger- 
mania etc... populaţia rurală descreşte relativ, 
iar în Anglia, de pildă, descreşte chiar absolut. 
Cauza e în primul rînd în descreşterea relativă 
sau absolută a facultăţii de producere a popula- 
țiilor rurale din aceste ţări industriale. In aceste 
țări, industria şi nu agricultura devine, sau a 
şi devenit cum e în Anglia, principalul mijloc 
de existenţă a populaţiei. Şi dacă scade popula- 
ţia rurală din aceste ţări industriale, ele nu sufăr 
nimic, întrucît populaţia orăşenească, clasele 
muncitoare industriale dau un mare excedent, 
care acopere deficitul populaţiei rurale. 

Este acesta cazul nostru, al Serbiei, al Bul- 
gariei şi chiar al Rusiei? Natural că nu. Ca şia- 
ceste din urmă ţări noi sîntem o ţară agricolă. 
Aproape unicul nostru mijloc de existenţă este 
agricultura., în care se exercită facultatea de pro- 
ducere a populaţiei rurale. Populaţia orășenească 
la noi nu dă decît excedente cu totul minime, toc- 
mai pentru că facultatea ei de producere este 
foarte limitată 5). Şi atunci, dacă nici populaţia 


6) Ca să vadă diferenţa mare dintre excedentul po- 
pulaţiilor rurale și urbane de la noi, vom reproduce exce- 
dentele populațiilor citorva orașe şi judeţe din statistica 
pe 1910 a d-lni Colescu. 


Localităţi urb. excedent la 1000 loc. Localități rurale excedent la 100? loe- 


Bacău (. . 56 Jud. Bacău , . . 13,9 
Tg. Ocna l... 4— , 
“alați >.. 62 Jud. Covnzlui . . 20,5 

rurală nu se înmulțește repede, evident, că luată 
în întregul ei, populaţia romînească creşte rela- 
tiv încet. lar cauzele acestei creşteri încete a 
populaţiei noi le-am găsit în dezvoltarea prea 
înceată a facultăţii de producere a populaţiei ru- 
rale şi în rezistenţa ce opune principiului ei de 
înmulțire sistemul de repartiție al avuţiei so- 
ciale,—cauze, cari izvorăsc „după cum spune atît 
de lămurit d. C. Dobrogeanu-Gherea, din neoio- 
băgia noastră de la ţară. 

¥ 


Față de acest fenomen, ale căruï rele rezul- 
tate le constatăm zilnic, care trebue să fie politica 
populaţiei? Această politică reese clar din dez- 
voltările noastre anterioare. Sporirea facultății de 
producere a populaţiei rurale prin: dezvoltarea 
forţelor productive, asigurarea libertăţii muncii, 


Localităţi urb. excedent la 1000 loc. Localități rurale excedent la 1000 loc. 


Te Nent E i » Neamţ . . . 129 
Ma 1 » Buzen , . . 21,1 
București „55 

Olteniţa azi f n ov .. . 164 
Slatina 24 „Ot... . 142 
Giurgiu | 5,4 > Vlașca . . . 158 
Craiova 2,9 i să 
Calafat È A 8,6 { » Doj ... 125 
ie a a | Td f Mehedinţi. . 15,9 


Cam acestea sînt proporțiile pentru întreaga ţară. Ex- 
cedentul populațiilor urbane față cu acela al populațiilor 
rurale este aproape neînsemnat. La excedentele mai ridicate 
ale populației rurale contribue într'o măsură apreciabilă și 
clasa aşa numitei burghezii rurale, a cărei prolificitate se 
datorește și unei mai mari facultăţi de producere decit a 
clasei muncitoare ţărăneşti și unui sistem de repartiție, 
care permite o realizare mai intensă a principiului ei de 
înmulţire. Dacă din excedentul populaţiei rurale în genere 
am scădea contribuția burgheziei rurale, creșterea popula- 
ției muncitoare țărănești ar fi mai înceată încă, tocmai în 
virtutea legii de înmulțire. 

asigurarea ordinei sociale şi protecţiunea clasei 
muncitoare ţărăneşti, precum şi modificarea pe 
cât posibil a sistemului de repartiție prin : socie- 
tăţi cooperative şi impozitul progresiv pe venit, 
constituesc elementele esenţiale ale politicei popu- 
laţiei ce trebue să adoptăm. Dar toate aceste nor- 
me, cari indică, politica noastră faţă de problema 
populaţiei rurale, tind tocmai la desfiinţarea re- 
gimului neoiobag şi la întronarea unui regim e- 
conomic capitalist, în stare de a da agriculturii 
noastre putinţa de a fi mai productivă şi mai 
sigură. 
x 

Iperdemia intelectuală se caracterizează prin- 
trun plus de populație în centrele urbane mai 
mari, care provine fie din emigrarea la oraşe a 
unei părţi a populaţiei rurale, fie din creşterea 
naturală a populaţiei urbane. Acest fenomen, ca- 
racteristic populaţiunilor trăitoare sub un regim 
economic capitalist, este' la noi abia la începutul 
dezvoltării lui şi nu prezintă gravitatea celui din 
apus. Ceva mai mult, printr'o politică economi- 
că inteligentă, iperdemia intelectuală din Romă- 
nia poate fi redusă la nişte proporţii cu totul 
neînsemnate şi poate chiar înlăturată cu totul 
pentru multă vreme. 

Pentru a demonstra aceasta. n'avem decît să 
ne amintim căror cauze se datoreşte iperdemia 
intelectuală şi ce înseamnă. ea în societatea ca- 
pitalistă. 

Cînd am vorbit despre acest fenomen în ca- 
pitolul precedent, am spus că el se produce prin 
antinomia existentă între facultatea de produ- 
cere mereu crescîndă a muncii intelectuale, şi 
deci între principiul de înmulţire al categoriei 
intelectualilor şi între sistemul de repartiție al 
avuţiei, care tinde a-i limita înmulţirea. Și aşa 
şi e natural să fie într'o societate, care a atins 

culmea, dezvoltării şi organizării capitaliste. La 
noi însă nu e aşa. Situaţiunea noastră economică 
nu are acea fixitate relativă, pe care o are econo- 
mia ţărilor capitaliste. Noi sîntem tocmai în e- 
poca, în care trecînd pragul economiei feodale 
intrăm în faza de dezvoltare capitalistă. Iperde- 
mia, intelectuală este deci la noi un fenomen anor- 
mal şi chiar superficial, fără cauze economice 
profunde şi puternice. 

Acum cîteva decenii, cînd siliţi de împre- 
jurările economico-politice din apus şi de contac- 
tul ce l-am avut cu ţările din apus, am trebuit să 
dăm societății romîneşti o organizaţie politică 
modernă burgheză, am făcut apel la toate ele- 
mentele culte sau presupuse culte pentru a răs- 
punde multiplelor necesităţi: culturale, politice, 
religioase, administrative etc... Şi pe măsură ce 
organizaţia statului devenea mai complectă şi mai 
complexă cererea de forţe intelctuale devenea tot 
mai mare. In vederea satisfacerii acestor necesi- 
tăți sociale mereu în creştere au contribuit nu nu- 
mai împrejurările—legea cererii şi a ofertei ci 
chiar statul însuşi, printr'o politică făţişă, înles- 
nind cîştigarea unei bune situaţii în ruajul po- 
litic, administrativ, cultural etc... a tuturor inte- 
lectualilor. Dar—era firesc—vine momentul, în 
care oferta întrece cererea și astfel se produce i- 
perdemia intelectuală. 

Este această iperdemie produsul dezvoltării 
unui regim economic capitalist? Este ea efectul 
înmulţirii populaţiei orăşeneşti în virtutea unei 
facultăţi de producere mereu crescînde? Răspun- 
sul nostru la aceste întrebări este hotărît nega- 
tiv. Isvorită din cauze de natură cu totul poli- 
tice şi speciale, iperdemia intelectuală în Romă- 
nia poate fi redusă şi chiar desființată. lar mijlo- 
cul pentru a ajunge la acest rezultat se poate in- 
dica în două cuvinte: industrializarea țării. Prin 

erearea și dezvoltarea industriei iperdemia. inte- 
lectnală va avea putinţa să-și valorifice, într'un 
“sistem. de repartiție capitalist, facultatea ei de 
producere, care va trebui să ia o mare dezvol- 
tare. Natural, că va veni apoi vremea, cînd însăşi 
dezvoltarea economiei capitaliste va determina 
formațiunea unei iperdemii intelectuale în stil 
mare, ca în apus, dar pănă, atunci mai este mult. 
Deci în această direcție—crearea şi dezvoltarea 
marii industrii—trebue să activeze politica popu- 
lației în Romănia, pentru a reduce iperdemia in- 
telectuală existentă. 

Chestiunea industrializării ţării însă prezintă, 
o importanţă şi mai mare încă dintr'un alt punct 
de vedere. Ea se pune ca o problemă, de la a că- 
rei dezlegare depinde nu numai dezvoltarea noas- 
tră economică, politică, socială etc... ci însăşi 
existenţa noastra ca popor independent econo- 
micește şi chiar politiceşte. De aceia vom reveni 
asupra acestei probleme. 

k 


Mica Burghezie. lată o clasă socială, care 
în ţara, romînească a trăit şi trăeşte încă sub cele 
mai vitrege împrejurări economice. Ea n'a putut 
să se consolideze şi să ia dezvoltarea normală, 
de care ar fi fost capabilă într'o societate lipsită 
de mare industrie. Cauza acestui fenomen anor- 
mal rezidă în complexul împrejurărilor politico- 
economice, cari au determinat toată evoluţia Ro- 
măniei contemporane. 

O mică burghezie puternică, avînd un rol 
deciziv în economia socială ca fiind o clasă emi- 
namente producătoare, este temelia pe care se 
încheagă şi se dezvoltă industrialismul. Aceasta, 
este evoluţia normală, firească a societăţii mo- 
derne. In centrele de mici producători sau în cen- 
trele comerciale—şi mai ales în acestea—de la 
finele veacului de mijloc s'au închegat primele nu- 


30 

cleuri ale capitalismului de astăzi. Din aceste 
centre a radiat apoi în tot apusul Europei capitalis- 
mul, care se năştea şi devenea tot mai puternic, 
pe măsură ce din cadrele micii burghezii se des- 
prindea şi se consolida o nouă clasă socială, ma- 
rea burghezie, purtătoarea şi reprezentanta in- 
tereselor capitalului şi capitalismului. 

Şi dacă a fost natural, ca industrialismul de- 
venit puternic şi marea burghezie ajunsă clasă 
diriguitoare „să fie fatală micii industrii şi micii 
burghezii; a fost însă tot atît de natural--şi nici 
nu putea fi altfel—ca această nouă clasă şi acest 
nou sistem de producere să nască din tăria şi 
evoluţia micii burghezii de odinioară. 

La noi însă lucrurile au avut alt curs. Abia 
ajunsă în faza ei de formaţiune şi de consolidare, 
mica burghezie este brusc lovită şi dată îndărăt. 
Şi această lovitură a fost cu atît mai puternică 
şi mai fatală, cu cît a primit-o nu de la capitalis- 
mul intern, care—chiar dacă ar fi existînd—ar 
fi fost şubred, în formaţie; ci de la capitalismul 
internaţional, de o putere uriaşă chiar acum cinci 
decenii, cînd s'a închegat statul romîn şi cînd 
mica noastră burghezie a început să primească, 
lovituri făţişe. Căci odată cu civilzaţia apuseană 
au intrat în ţară şi mărfurile din apus, iar pentru 
necesităţile atît ale statului complect reorganizat 
cît şi ale populaţiei în genere, producţiunea in- 
dustrială naţională era şi demodată şi insufi- 
cientă. 

Astfel, mica burghezie romînească—dacă fa- 
cem abstracţie de cîteva începuturi de formaţi- 
une mai vechi, fără mare importanță—am putea 
spune, că s'a născut în chinurile agoniei. Şi cu 
toate încercările ce s'au făcut de a i se da viaţă, 
cu toate înlesnirile ce i se fac, adesea cu mari 
sacrificii impuse consumatorilor, mersul micii 
burghezii, ca clasă producătoare, este acelaş. Ea 

stagnează, căci s'a născut prea tîrziu, sau cea 
ce-i tot una—civilizaţia burgheză occidentală ne-a, 
invadat prea de vreme. 

Politica populaţiei n'are nici un remediu pen- 
tru această clasă socială. Sporirea facultăţii ei de 
producere? Dar ce ar însemna sporirea facultăţii 
de producere a micii burghezii la înălţimea ne- 
cesităţilor actuale ale populaţiei şi statului ro- 
mîn? Nici mai mult nici mai puţin decît trans- 
formarea micii producţiuni în industrie capita- 
listă dintr'o zi în alta. Aceasta însă nu este posi- 
bil. lar dacă s'ar propune un sistem protecţionist 
exagerat, pentru proteguirea micii industrii, am! 
răspunde că o asemene măsură ar fi zădarnică, 
costisitoare şi periculoasă. 


Zădarnică, pentru că nu şi-ar atinge scopul. 
O populaţie nu-și poate restrînge multiplele ei 
necesităţi economice după voie şi pentru mai 
multă vreme. Produsele industriei capitaliste sînt 
pentru populaţiunea romînească, ca şi pentru ori 
ce populaţie civilizată, o necesitate absolută, ast- 
fel că mica noastră burghezie nu va putea reuşi 
să le înlocuiască cu produsele ei. 


Costisitoare, de oarece o asemene măsură, 
` protecţionistă ar scumpi etxraordinar viaţa, fără 
alt efect, decît acela al sporii veniturilor statului, 
care şi în starea de astăzi şi-a alocat o parte prea 
mare a venitului naţional”). 


Periculoasă, pentru că o asemene politică 
protecţionistă exagerată ar contribui la întîrzie- 
rea, dezvoltării noastre economice capitaliste şi 
la menţinerea regimului neoiobag de la ţară, care 
a ajuns a fi o adevărată primejdie naţională. 


7) Vezi în această privinţă interesantele desvoltări 
ale d-lui C. Dobrogeanu—Gherea în capitolul adiţional al 
„Neoiobăgiei“ intitulat: „Probleme vitale“ pag. 425 şi urm. 
; i a aie 

Dar ni se va spune: cum, nu există nici o 
ieşire din situaţiunea economică în care ne gă- 
sim? şi sîntem condamnaţi a îi mereu tributarii 
capitalului străin? Nu. Avem posibilitatea să în- 
temeem o mare industrie, care alături cu indus- 
trializarea, treptatăi a. agriculturii, prin desfiinţarea 
regimului neoiobag, ar spori considerabil facul- 
tatea de producere a populaţiei, producţiunea şi 
venitul naţional. In nici un caz însă mica burghe- 
zie nu este clasa socială producătoare chemată, 
a face această revoluţie în organizarea noastră 
economică. 

Vom vedea îndată, cum se poate realiza a- 
ceastă transformare economică. Inainte însă de 
a intra în dezvoltarea acestei probleme, trebue 
să ne ocupăm de o chestiune, care interesează 
în cel mai înalt grad politica populaţiei. 


4 x 


Chestia evreiască în Romănia. O. teorie cu- 
rentă, superficială şi antiştiințifică încearcă să 
explice stagnarea micii burghezii, atribuindu-i o 
cauză cu totul străină de producerea. însăși a fe- 
nomenului. Această cauză este, cea ce se numeşte 
în vorbirea curentă, chestia evreiască sau, cum 
spun aceia, cari vor să dea acestei teorii o alură 
ştiinţifică : acapararea de către populaţia evre- 
iască a mijloacelor de existenţă. 

Dar maï întîi, există o chestie evreiască în 
Romănia? Intrebarea aceasta va surprinde pe 
mulţi, va revolta desigur pe unii. Cum, vor zice 
cei dintîi, se mai poate pune o asemene între- 
bare, cînd în presă, în întruniri, pe stradă, chiar 
şi de pe catedre universitare se discută această 
chestie? Se poate discuta soluţiunea ei, dar însăşi 
existenţa chestiei nu sufere nici o discuţie. Aşa; 
se vor întreba nedomiriţii. Revoltaţii însă, cei 
din urmă, vor vocifera şi vor protesta cu energie 

—se înţelege—în contra noastră. Cum de îndrăz- 
nim Să ne mai punem o asemene întrebare? 

Şi totuşi ne-o punem. Judecata rece, obiec- 

tivă, nepărtinitoare vrea să aibă un răspuns lim- 


pede, hotărît la această întrebare : există o chestie 
evreiască? 


Sîntem de acord cu toată lumea întrucît pri- 
veşte natura juridică şi politică a chestieï evre- 
ieşti. Da, există o chestie evreiască juridică; e- 
xistă o chestie evreiască politică. Nu vom fi însă 
de acord cu mulți asupra cauzelor acestor ches- 
tii, pentru că noi susţinem, că ele există în vir- 
tutea unor texte de legi, cari le crează şi atît. A- 
vem o chestie evreiască juridică, pentru că avem 
art. 7 în Constituție; avem o chestie evreiască 
politică, pentru că populația evreiască din Ro- 
mănia n'are drepturi politice. Dacă textele res- 
trictive de legi, şi în special art. 7 din Constitu, 
ție n'ar fi cea ce sînt, evident, că despre o ches- 
tie evreiască juridică şi politică nici n'ar putea 
fi vorba,—afară doar, dacă 's'ar găsi cîţiva sau 
mat mulţi inşi ,cari s'o născocească, s'o întreţie 
şi s'o discute fie pour l'amour de l'art, fie pour 
lamour d'eux mêmes (mai probabil, că pentru 
această din urmă dragoste interesată). 


Dar ni se va zice: chestia evreiască subzistă 
nu numai în virtutea textelor de legi, cari o: 
crează, juridicește şi politiceşte; ci în cauze mai 
adînci, în cauze economice, cari sînt însăşi ra- 
ţiunea acelor texte. Ei bine, nu. De astă dată sîn- 
tem probabil în dezacord cu mulţi. Dacă este evi- 
dent, că textele restrictive „cari crează chestiunea 
evreiască juridică, şi politică îşi au explicaţiunea 
lor, contestăm că ar avea şi o rațiune izvorînd 
din cauze economice. Sau, pentru a ne exprima 

maï lămurit idea, vom zice: nu există o chestiune 
evreiască economică 8). 

Dar dacă nu există o chestie evreiască e- 
conomică, cum rămîne cu fenomenul evident, in- 
contestabil al acaparării de către evrei a mij- 
loacelor de existenţă. Căci—ar putea argumenta, 
antisemiţii, cari îşi dau aere de oameni de şti- 
ință—întrucît înmulţirea populaţiei este determi- 
nată de cantitatea mijloacelor de existenţă; Şi 
întrucît o altă populaţie acaparează aceste mij- 
loace de existenţă, este fatal ca populaţia dintii 
să scadă pănă la dispariţia ei totală. Şi de aceia, 
ar putea zice aceiaşi „oameni de ştiinţă: 

„cînd lupta pentru dobîndirea mijloacelor de 
„existenţă se dă între elementele aceleaşi popo- 
„rații, de aceiaş rasă, de acelaş sînge şi cari din 
„această cauză se și amestecă între dînsele, ea 
„seste binefăcătoare, pentru că silindu-i pe toţi ca 
„„Să-şi încordeze puterile şi înlăturînd pe cei bi- 
„Ccisnici, cari nu sînt în stare să se păstreze şi să 
„se reproducă, ea sporeşte valoarea generală a 
„poporaţiei pregălindu-i un viitor mai bun. Dar 
„cînd poporaţii diferite, ca rasă, ca tradiţii, ca 
„lege, ca obiceiuri, sînt chemate a se dezvolta, 
„alături, pe acelaş teritoriu, lupta dintre dînsele 
„trebue să se sfîrşească cu izbînda uneia asupra. 
„celorlalte, izbîndă care are ca rezultat nimicirea 
„complectă, alungarea sau aservirea lor. Această, 
„consecinţă e fatală; ea nu se poate înlătura. Şi 
„chiar cînd în urma luptei se stabilește un modus 
„vivendi între beligeranţi, pacea nu e durabilă 
„Şi vine un timp cînd conflictul dintre diferitele 


8) Deși ar fı interesant să discutăm chestiunea evre- 
iască sub toate feţele ei, noi nu putem s-o dezbatem decit 
numai întru cît privește caracterul ei economic și numai 
întru cât interesează politica populaţiei. Această linie de 
conduită ni este impusă de însăși natura lucrărei noastre. 

„neamuri, cari trăesc pe acelaş teritoriu devine 
„acut, fiecare apărîndu-şi existența cu arma în 
„mînă“. 

Şi aplicînd această teorie la ţara romînească, 
omul nostru de ştiinţă ar putea adăoga: iată jus- 
tificarea antisemitismului meu, iată problema e- 
vreiască în cel mai veritabil al ei caracter econo- 
mic. lar noi, dacă am vrea să facem o aplicaţie 
mai în mare şi mai evidentă a acestei teorii am 
putea spune: da, teoria e justă. Tată de pildă 
Statele-Unite ale Americei de Nord. Ce mai luptă, 
ce mai vînzoleală, ce mai nimicire de rase şi po- 
poare între țărmurile Atlanticului şi ale Marelui 
Pacific. Englezi, Germani, Italieni, Evrei, Spa- 
nioli, Negri, Metişi, Chinezi, Ruşi şi chiar Ro- 
mîni etc., populaţii atît de diferite „ca rasă, ca 
tradiţii, ca lege, ca obiceiuri“ o duc toată ziua, 
într'o mare şi internaţională trîntă voinicească 
pentru acapararea mijloacelor de existenţă. Şi 
este desigur o legendă, o legendă tendenţioasă; 
şi interesată, că Statele-Unite este o ţară bogată, 
prosperă şi cu mare viitor. „Ştiinţa“ dovedeşte 
contrarul, căci ce poate rezulta din această trîntă 
enormă dintre rase şi popoare decît „nimicirea! 
complectă, alungarea sau aservirea lor“? Şi dacă. 
de mai bine de un secol, decînd durează această, 
nenorocită şi interminabilă vînzoleală, popula, 
tiile acestea încă nu s'au nimicit, alungat sau a- 
servit, desigur că nu va întîrzia mult pănă se va 
realiza una sau chiar toate din aceste profeţii ale 
„Ştiinţii““ (mai probabil că se vor realiza toate, 
căci ar fi şi mai estetic, iar „ştiinţa“ ar avea un 
întreit succes). l 

Iar cînd, cetind statisticile asupra imigrației 
în Statele-Unite, vedem, că în fiecare an zeci de 
mii de oameni din. diferite rase şi popoare, cu. 
diferite legi, tradiţii şi obiceiuri iau drumul către 
teatrul acestei lupte uriaşe şi distrugătoare pen- 
tru a-şi procura existenţa, ne întrebăm cu nedu- 

merire : ce mai caută nenorociţii aceştia acolo? şi 
cum de-şi părăsesc ei căminurile lor liniștite pen- 
tru a se aventura în iadul acela groaznic? lar 
cînd, cetind statisticile înmulţirii populaţiei din 
Statele-Unite, vedem „că beligeranţii aceştia, cari 
n'au altă grijă decît trînta voinicească, sînt de o 
prolificitate remarcabilă şi că se înmulțesc re- 
pede, involuntar ne întrebăm : ce fel de alungare, 
aservire sau nimicire este aceasta? 

Nu. „Ştiinţa“ a bancrutat, pentru că ea n'a 
cercetat fenomenul în realitatea lui obiectivă, ci 
voind să ajungă la o anumită încheere practică 
aprioristică şi interesată, şi-a fixat o premisă falsă 
şi a făcut o aplicaţie greşită. Vom vedea imediat 
care este acea premisă falsă şi în ce constă a- 
plicaţiunea greşită. Acum însă, cată să ne dăm 
seama, ce înseamnă lupta dintre populaţii dife- 
rite pentru şi prin acapararea. mijloacelor de e- 
xistenţă. Pentru aceasta vom lua un exemplu ti- 
pic şi concret. E vorba de statul austroungar, 
vecinul nostru. 

Austroungaria—cine nu ştie aceasta ?—este 
un conglomerat politic foarte curios, format din 
atîte populaţii, cari nu numai că trăesc împre- 
ună, dar trăesc ca formaţiuni etnice deosebite. 
Germani, Unguri, Slovaci, Cehi, Ruteni, Romîni, 
Saşi, Bosniaci etc... Două din aceste popoare îşi 
au independenţa şi organizaţia lor politică deo- 
sebită, Germanii și Ungurii; celelalte însă trăesc 
sub dominaţiunea politică a acestora şi trăesc ca 
formaţiuni etnice deosebite, după cum am spus. 
Bohemii, Cehii, Romînii, Bosnaicii, Rutenii etc... 
departe de a se contopi cu Germanii sau cu Un- 
gurii, se menţin ca naţionalităţi deosebite, îşi 
au politica lor naţională şi culturală proprie şi 
în virtutea acestei politice naţionale proprii lup- 
tă direct chiar cu populaţia dominantă respec- 
tivă. 

Dar alături şi în cadrul acestui mozaic de 
populaţii trăeşte într'un număr destul de mare şi 
populaţia evreiască. In Austria propriu zisă ca, 
și în provinciile anexate ei, în Ungaria propriu 
zisă ca şi în provinciile ungurești, trăesc şi E- 
vrei. Spre deosebire însă de toate celelalte popu- 
laţii Evreii se prezintă nu ca formațiune etnică 
aparte, ei n'au politica lor națională şi culturală, 
proprie; ci se confundă în masa populațiilor do- 
minante, se amestecă, se asimilează şi se iden- 
tifică, politiceşte cu ele. Dacă statul Austroungar 
se va dezagrega vre-odată, cauza va fi desigur lup- 
tele şi aspiraţiile naţionale ale populațiilor din 
acest imperiu, cari îşi continuă existenţa lor ca 
populaţii diferite; nu va fi în nici un caz popu- 
laţia evreiască, care ca şi acum, va urma şi a- 
tunci să facă parte din populaţiunea dominantă 
a ţării în care se găseşte. A vedea deci în exis- 
tența populaţiei evreeşti un pericol pentru Sta- 
tul austroungar e absurd. 


k 


La fel însă se prezintă situația şi la noi întru 
cît priveşte populaţia evreiască. Ea trăeşte în 
Romănia nu ca avînd o existenţă naţională deo- 
sebită, ci ca făcînd parte integrantă din popula- 
ţia ţării cu care coexistă. Și pentru a evidenția 
mai bine lucrul acesta, să presupunem, că în 
locul celor 210,000 de Evrei, cari ar fi în ţara 
romînească, am avea 210,000 de Ruși sau Ger- 
mani. Situaţia ar fi aceiaş? Natural că nu. Acest 
mare număr de locuitori ruși sau germani ar 
constitui o primejdie reală pentru poporul romiî- 
nesc, nu atît din punctul de vedere al economiei 
naţionale cît din acela al organizării noastre po- 
litice ca stat. O asemenea populaţie, dacă ar con- 
tinua să aibă legături naţionale, politice, sufle- 
teşti cu poporul şi statul ei de origină, ar putea 

îndreptăţi amestecul acelui stat în afacerile noas- 
tre ,cea ce ar avea negreșit consecinţe funeste. 

Dar Evreii? A pune întrebarea înseamnă si 
a o rezolvi. Ei pot avea legături sufleteşti rel 
mult cu un trecut, care este al lor şi atît. Dar cum 
o populaţie nu poate trăi numai sufletește și mai 
ales numai din trecutul ei, Evreii sînt siliți de 
împrejurări, chiar dacă n'ar vrea, să se apropie 
de populaţia romînească dominantă, să-și însu- 
şească cultura eï, să-și aproprie aspiraţiile ei, 
să se identifice cu ea. 

Ni se va zice însă: pericolul evreesc nu este 
în natura lui politică, ci în cea economică. Să, 
examinăm deci această lature a problemei evre- 
ești. Acum vom avea ocazia să facem cunoștința 
acelei premise false a „ştiinţii“, despre care vor- 
beam mai sus şi a aplicaţiunii greșite practice. 

In adevăr „știința“ pleacă de la următoarea 
idee : 

„In virtutea principiului vieţii, de care este 
„Stăpînit, fiecare individ caută să se păstreze. 
„acaparînd pentru sine o cantitate pe cît se poate 
„mai mare de mijloace de existenţă, din suma 
„totală de bunuri ce se pot dobîndi în anumite 
„condiţii. Această năzuinţă a fiecăruia este cauza 
„unei competiţii generale, şi a unei lupte pe viaţă 
„Și pe moarte, între toţi indivizii chemaţi a trăi 
„în anumite hotare. Milă nu e şi nu trebue să fie. 
„Fiecare voeşte și are dreptul să trăiască, dacă 
„are puterea de-a trăi. Şi nimeni n'a avut mai 
„multe drepturi vre-odată, decît a avut putinţa 
„de a şi le dobîndi“ 

Şi după ce constată, că în ţara romînească, 
. coexistă două populaţii de rase diferite, cari tind 
la acapararea mijloacelor de existență, „Știința“ 
conclude la necesitatea exterminării uneia, a ce- 
lei imai slabe, în avantajul dezvoltării celeilalte, 
a celei mai tari. E de la sine înţeles, că popula- 

ţia maï tare şi excluzivistă este cea romînească, 
iar cea mai slabă şi exclusă este cea evreiască, 
Căci dreptul istoric ne spune, că: 

„pe un teritoriu anumit, pe care un popor l-a 
„cultivat sute de ani cu muncă stăruitoare şi l-a 
„apărat în contra duşmanilor cu vitejia. sa, alt 
„popor nu are dreptul să trăiască. El e singurul 
„ŞI exclusivul stăpîn. Alături cu dînsul altcineva, 
„mu poate exista. El are nu numai dreptul, ci 
„datoria de a exclude pe oricine, și de a păstra 
„neştirbit patrimoniul ce i s'a lăsat, căci genera- 
„tiile prezente nu pot dispune de soarta genera- 
„tiilor viitoare, renunțînd la existenţa lor. Cînd 
„Vine dar un popor oarecare şi năvăleşte în pă- 
„mînturi cultivate şi stăpînite de alţii, aceştia, 
„trebue să-şi încordeze toate puterile pentru a 
„rămîne singuri stăpîni pe pămîntul moştenit de 
„la părinţi“. 

In modul acesta „știința“ încearcă să justi- 
fice antisemitismul. 

Dar teoria aceasta, dacă în principiu şi în 
genere are cel puţin aparenţa de a fi adevărată, 
în specie ea devine absurdă şi imposibilă. Mai 
întîi, ea, pleacă! de la o concepţie falsă a economiei 
naţionale. Dacă în economia privată lupta pentru 
existenţă, bazată pe tendinţa de acaparare și de 
înlăturare a oricui, este elementul principal și 
condiţia sine qua non a bunei stări; în economia, 
națională, privită în generalitatea şi complexi- 
tatea ei, chestia se schimbă cu desăvirșşire. Cea 
ce caracteriză economia naţională nu este lupta 
dintre indivizi, ci asociarea indivizilor în vederea 
existenți lor într'o formă socială anumită. Fără 
această asociare economia naţională nu este po- 
sibilă, şi înălțimea, gradul ei de dezvoltare, 
buna stare și prosperitatea unei populaţii trăind 
pe un teritoriu anumit, este determinată, nu de 
„lupta pe viaţă şi pe moarte“ între indivizi, ci 

de intensitatea asociaţiei lor în vederea existenţii 
comune, a populaţiei întregi. 

„Știința“ antisemită nu vede această caracte- 
rizare a economiei naţionale, altfel ar ajunge la 
propria eï negaţiune. 

In adevăr, să facem aplicaţiunea concepţiu- 
nii noastre la economia noastră naţională în le- 
gătură cu problema evreiască, şi să vedem la ce 
rezultat vom ajunge. Cu alte cuvinte, să cercetăm 
care este atitudinea, activitatea populaţiei evre- 
eşti în economia naţională a societăţii romîneşti. 
Se poate ea caracteriza prin acea „luptă pe viaţă 
şi pe moarte“ de care ne vorbeşte teoria antise- 
mită, sau prin „năvălirea în pămîntul nostru“ cu 
tendinţa de cucerire? 

Dar a pune astfel chestia înseamnă a evi- 
denţia absurditatea și falsitatea acestei teorii. 
Populaţia evreiască nu trăește ca atare în Romă- 
nia, căci ea nu se prezintă ca ceva unitar, orga- 
nizat, cu un scop bine definit, cu aspiraţiuni 
comune, cum ar fi de pildă populaţia cehă în 
statul austriac. Populaţia evreiască trăeşte nu 
mai în indivizii ce o compun. În afară de exis- 
tența fizică, materială a indivizilor noţiunea 
populaţiei evreeşti dispare ?). În asemene condi- 
țiuni rolul populaţiei evreești în economia noas- 
tră naţională nu este de loc primejdios. Dacă A 
sau B, evrei, prințr'o muncă mai încordată, prin- 
tro luptă pentru existenţă maï inteligentă, reu- 
gesc să dobîndească o cantitate mai mare de mij- 
loace de existenţă, decît X sau Y, romîni, aceasta, 
nu e decît consecinţa felului de viaţă economică, 


9) Unitatea, religioasă, care de altfel, graţie răspîndi- 
rii culturii începe să se destrame şi la Evrei, nu poate 
-constiui astăzi temelia unei unităţi naţionale. Populaţii de 
cele mai diverse religiuni formează organizaţii naţionale 
unitare, după cum populaţii de aceiaș religie fac parte din 
unităţi naţionale deosebite. Insăși populația evreiască este 
un exemplu tipic în această din urmă privinţă, 

în societatea modernă şi nu interesează decît e- 
conomia privată (la fel se întîmplă, cînd X sau Y 
obțin o cantitate maï mare. de mijloace de exis- 
tenţă). Economiïa națională n'a pierdut nimic, nu 
este cu nimic micşorată de prosperitatea privată. 
a luï A sau B. 

Şi e lesne de înţeles pentru ce. Tocmai pen- 
tru consideraţiunea, că populaţia evreiască, nea- 
vînd o ființă naţională, politică sau culturală deo- 
sebită, trăeşte şi muncește în economia naţională. 
a Roimăniei, prin ea şi pentru ea. Pentru că econo- 
mia naţională a Romăniei este rezultanta acţiu- 
nii de asociaţie economică a tuturor elementelor 
şi energiilor din care se compune populaţia Ro- 
măniei şi deci şi a elementelor evreești. 

Cu totul alta este situaţiunea străinilor, cari 
se stabilesc pentru un timp oarecare în ţară, sau 
chiar a capitalurilor străine, cari se plasează în 
întreprinderi industriale în Romănia. Străinii, în- 
trucît activitatea lor pe terenul economic poate 
avea vre-o însemnătate oarecare, nu se identifică 
cu interesele economice ale poporului romînesc, 
iar cînd după o vreme mai lungă sau mai 
scurtă îşi lichidează afacerile şi se duc în ţara: 
lor de origină, ei duc cu dînşii şi capitalul lor 
sporit prin munca romînească, ei duc o parte din 
avuţia acestei ţări. Iar capitalurile străine, deşi 
pot avea şi economiceşte şi culturalmente o in- 
fluenţă binefăcătoare, absorb însă o parte din 
produsul muncii naţionale, pe care sub formă 
de profit îl transportă în ţările respective de o- 
rigină 10). 

Este acesta rolul populaţiei evreeşti şi a ca- 
pitalurilor, pe cari capitaliştii evrei le plaseazăj 
în industria romînească? Dar cine ar putea sus- 
ține o asemenea enormitate? Sub raportul econo- 


10) Despre capitalurile străine în economia noastră, 
națională vom vorbi mai pe urmă. 

miei naţionale populaţia evreiască face parte inte- 
grantă din populaţia ţării şi capitalul— să-i zicem 
evreesc—este capital naţional. 

Aici e aplicaţia greşită, pe care o face „şti- 
ința“ antisemită. Evreii nu formează în ţara ro- 
mînească o populaţie deosebită, nu e prin urmare 
în luptă cu populaţia autohtonă, şi nu li se 
poate aplica faimoasa teorie a trîntii voiniceșşti 
şi a „datoriei“ de a fi eliminaţi. 

* 


Dar cum rămîne cu statistica, ni se va o- 
biecta. Statistica populaţiei Romăniei constată în 
unile regiuni ale ţării o descreştere oarecare a 
populaţiei romîneşti alături de o creştere apre- 
ciabilă a populaţiei evreeşti. Si atunci, care este 
cauza scăderii pe de oparte a populaţiei romi- 
nești şi a creşterii pe de altă parte a celei evre- 
ești, se întreabă doctrina antisemită. Şi tot ea 
răspunde: acapararea de către evrei a mijloa- 
celor de existenţă. 

Avem de făcut în această, ordine de idei două 
observaţii şi anume : în primul rînd se exagerează 
fenomenul descreşterii populaţiei romînești; iar 
în al doilea rînd explicația ce i se dă este cu to- 
tul greşită. 

Dacă cercetăm cu obiectivitate mişcarea 
populaţiei romîneşti în statisticele oficiale, gä- 
sim—după cum am mai spus—că populaţia romiî- 
nească creşte continuu. Despre un pericol naţional 
din pricina descreşterii populaţiei nu poate fi 
deci vorba. Un lucru însă este evident. Dacă miş- 
carea generală a populaţiei vădeşte o creştere 
continuă, sînt însă şi regiuni sau localităţi nu- 
mai, în cari din cînd în cînd mişcarea anuală 
a populaţiei se soldează cu un deficit. Este a- 
ceasta ceva anormal sau întristător în aşa mä- 
sură, încît să ne pună pe gînduri şi să ne facă 
să dezesperăm de viitorul poporului nostru? De- 
sigur că nu. Asemene deficite se datoresc în ce 

privește populaţia rurală unor cauze locale şi în- 
tîmplătoare şi nu pot influența mersul general 
ascendent al populaţiei. Ciîţiva ani agricoli răi 
într'o regiune oarecare pot scădea procentul că- 
sătoriilor şi al nașterilor şi chiar spori pe acela. 
al deceselor, determinînd astfel un deficit al popu- 
laţiei acelei regiuni. Dar acest deficit încetează, 
cînd unul sau mai mulţi ani agricoli buni se suc- 
ced după cei răi. De asemenea ivirea, şi întinde- 
rea unei epidemii poate determina într'o regiune 
oarecare un deficit anual al populaţiei, dar şi a- 
ceasta e o cauză întîmplătoare, care nu trebue să 
ne sperie. A afirma că populația rominească sau 
creştină—cum le place unora dintre antisemiţii 
noştri să zică —este amenințată să descrească,, şi 
că această descreştere cu tendința spre dispari- 
ha totală are o cauză permanentă în populaţia 
evreiască, este o. enormitate. 

Să supunem însă teoria antisemită unei ana- 
lize critice în lumina datelor statistice, și pentru 
a proceda metodic, să, cercetăm cum se prezintă, 
deficitele populaţiei în populaţia rurală şi apoi 
în populaţia urbană. 

In raportul său asupra mișcării populaţiei 
pe anul 1910 către Ministerul Agriculturii şi Do- 
meniilor, d. Colescu spune 1!) ; 

„Cît priveşte populaţiunea rurală, exceden- 
„tele de născuţi s'au înregistrat în toate judeţele, 
„fără nici o excepţie. Cu toate acestea sînt co- 
„mune rurale, în care balanţa mișcării popula- 
„țiunii se închee în mod: nefavorabil, fie din cauza 
„natalității slabe, fie din cauza unei mortalităţi 
„excesive. Pentru a face cunoscute aceste loca- 
„lităţi, unde starea sanitară lasă de dorit, am în- 
„tocmit anul acesta, pentru întîia dată, tabela 
„No. 7, care cuprinde toate comunile rurale, în 


11) pap. 6 col. II și pag. T col. I. 

„care numărul morţilor a covîrşit pe acela al 
„născuţilor. Au fost 139 de comune rurale în a- 
„ceastă situațiune, făcând parte din 27 districte; 
„cele mai numeroase în Dolj, Mehedinţi, Argeș, 
„Vâlcea etc“... Şi pentru a complecta spusele d-lui 
Colescu, reproduse mai sus, vom adăoga tot din 
statistica întocmită de d-sa, că în jud. Dolj au 
fost 16 comune cu un deficit total de 333 de inşi; 
în Mehedinţi 11 comune cu un deficit de 139; 
în Argeş 11 comune cu un deficit de 77 şi în Vîl- 
cea 9 comune cu un deficit de 82. Au mai fost 
apoi deficite în unile comune din Fălciu, Gorj, 
Ilfov, Dorohoi, Olt, R. Sărat, Teleorman, Vaslui, 
Dîmboviţa etc. mici însă, unile cu totul neînsem- 
nate. Asemenea deficite nu s'au produs numai 
în anul 1910, ci şi în. alţi ani, bine înţeles nu 
totdeauna în aceleaşi judeţe şi comune. Singurele 
judeţe, cari persistă oarecum în producerea unor 
asemene deficite, sînt mai ales judeţele din Ol- 
tenia. 

Cari sînt cauzele acestor deficite? Evident 
acelea, pe cari le-am enunțat mai sus şi altele la 
fel. Ele sînt cauze sporadice, întîmplătoare, cea 
ce recunoaşte şi d. Colescu. Nu poate fi vorba 
aici despre populaţia evreiască din două motive: 
1) populaţie evreiască în comunele rurale nu e- 
xistă, şi 2) nu se poate susţine acapararea de 
către Evrei a mijloacelor de existenţă ale popu- 
laţiei rurale. Deci nu se poate susține, că popula- 
lia evreiască ar fi pricina deficitelor sporadice 
şi întâmplătoare ale populaţiei rurale din unile 
regiuni sau localităţi. 


k 


Dar la oraşe? Aici doctrina antisemită se face 
forte să dovedească cu cifre primejdia evreiască. 
Populaţia creştină de la oraşe se sufocă şi 
piere zi cu zi din pricina evreilor, cari i-au aca- 

parat mijloacele de existenţă, zic antisemiţii. Este 
adevarat aceasta? 

Judecata antisemiţilor este simplistă şi ero- 
nată. Observînd, că în unile oraşe ale ţării popu- 
laţia romînească prezintă uneori deficite, şi că 
alături de această populaţie trăesc şi evrei, teoria. 
e gata. Populaţia evreiască este cauza descrește- 
rii celei romîneşti, pentru că i-a luat mijloacele 
de existenţă. Ce vorbe mari! Cu atît mai mari cu 
cît sînt maï îmflate şi lipsite de orice temei ști- 
inţific real. 

Dar dacă evreii sînt cauza descreşterii popu- 
laţiei romîneşti, atunci cum se explică descreş- 
terea populaţiei în oraşe ca: Turnu-Severin, Tg.- 
Jiu, Craiova, R. Viîlcei, Caracal, Slatina, Cala- 
raşi, unde aproape nu există evrei sau în orice 
caz în număr extrem de mic? In aceste oraşe 
mijloacele de existenţă sînt în mînile romînilor, 
de ce scade deci populaţia romînească? lată de 
pildă ce spune d. N. T. Ionescu, şeful statisti- 
cei din direcţia sanitară, prin următoarea tabelă 
întocmită de d-sa 12). 

Anii Oraşe capitale cu excedent de morţi 

1901 Piteşti, Botoşani, Craiova 

1902 Călărași, Fălticeni, Bîrlad, R. Vîlcea 

1903 Craiova. 

1905 Iaşi, Roman, Fălticeni, Birlad, Că- 

lăraşi 

1906 Huşi, Bîrlad, Slatina 

1907 Tn. Severin, Bîrlad, Craiova, Sla- 

tina, Tg. Jiu. 

1908 Caracal, Slatina, Tg. Jiu 

1909 lași, Birlad, Călărași, Tn. Măgurele, 

Tn. Severin, Craiova, Tg. Jiu. 

1910 Roman, Tg. Jiu, R. Vîlcea. 

Din această tabelă se poate observa, că ora- 
şele în cari populaţia dă deficite mai dese sînt 


12) Viaţa, Rominească 1911 No. 1™® pg. 409. 31 

oraşele Munteniei şi în special ale Olteniei, cea 
ce-l face pe d. N. T. Ionescu să adaoge: „se mai 
„poate observa, că toate cele 5 oraşe capitale din 
„Oltenia intră în lista noastră. Dacă mai conside- 
„răm şi Slatina ca aparţinînd ținuturilor olte- 
„neşti, sar crede că în partea estică a ţării sînt 
„cauze speciale, ce determină fenomentul de care 
„ne ocupăm“ 13). 

Dar este ştiut, că populaţia evreiască în ju- 
deţele acestor oraşe e foarte rară. lată care este 
numărul eï după recensămîntul din 189914); 


Judete locuitori evrei 
Dolj . . . . . 3320 
Gorj... . . 73 
Mehedinţi . . . 856 
Olt . . . . . 219 
Romanați . . . 350 
Vilcea . . . . 307 


Şi să se noteze, că populaţia aceasta de evrei 
nu este toată numai în capitalele acestor județe. 

Şi atunci, dacă creşterea populaţiei este de: 
terminată de mijloacele de existenţă ce posedă, 
de ce populaţia capitalelor acestor judeţe sol- 
dează uneori cu deficite, cînd este ştiut, că mij- 
loacele de existenţă sînt în mînile romînilor? 

Teoria antisemită e falsă. Populaţia acestor 
oraşe, ca şi a acelora, în cari evreii sînt în mase 
mai compacte scade din altă cauză, după cum 
vom vedea, imediat, cauză, pe care ne-o arată le- 
gea de înmulţire a populaţiei. 

Pănă atunci iată cîteva oraşe, în cari popu- 
laţia evreiască este mult mai numeroasă decît 
în capitalele judeţelor din Oltenia, şi în care to- 


13) Viaţa Rominească 1911 No. 12 pag. 409. 


14) Anuarul statistic al Romăniei 1909 pag. 32—33 
întocmit de dr. Creangă. 

tuşï populațiunea romînească este în continuă 
și vădită creştere: 


Orage Populaţia totală Populația evreiască" ), 
Bacău 17,215 15,957 
Brăila 60,550 9,922 
Piatra N. 19,121 16,759 
Focşani 24,904 10,925 


trebue să notăm, că populaţia orașelor o luăm 
după statistica d-lui Colescu din anul 1902, că 
în 1899 ea era evident mai mică, şi—să amintim 
încă odată—că populaţia evreiască, calculată, 
după recensămîntul de la 1899 este pe judeţe şi 
nu numai pe oraşe-capitale de judeţ. 

Dar ce ne arată aceste date? Un lucru foarte 
simplu, şi anume, că în cele patru oraşe men- 
ționate mai sus avem o populaţie evreiască com- 
pactă, mult mai mare şi proporţional şi absolut 
decît populaţia evreiască a oraşelor Olteniei. Şi 
totuşi populaţia romînescă creşte continuu în a- 
ceste oraşe, dînd excedente îmbucurătoare. In a- 
ceiaşi situaţie se află: Ploeştii, Bucureştii, Galaţi 
etc... cari au un mare număr de evrei. Prin ur- 
mare, simplul fapt, că în unile oraşe populația 
romînească acuză uneori scăderi, nu se poate 
atribui coexistenţii unei populaţii evreieşti, de 
oarece pe de o parte, după cum am văzut, ase- 
mene scăderi se produc. nu numai în laşi, unde 
sînt mulţi evrei, ci şi în oraşele Olteniei unde 
sînt foarte puţini; iar pe de altă parte în alte o- 
raşe, cu toate că există o populaţie evreiască nu- 
meroasă, populaţia romînescă, creşte necurmat. 

Care este deci cauza acestor creşteri şi des- 


15) Caleulată pe judeţ, după recensămîntul de la 
1899, Evident însă, că cea mai mare parte se află în o- 
rașe. Aceasta e adevărat mai ales pentru orașele din Muntenia. 

creşteri regionale? Să ne amnitim de principiul 
înmulţirii stabilit în capitolul precedent. O popu- 
laţie creşte sau descrește, după cum creşte sau 
descreşte facultatea ei de producere a mijloacelor 
de existenţă. Şi să ne mai amintim, că în socie- 
tatea capitalistă—şi din acest punct de vedere 
sîntem o societate capitalistă— facultatea de pro- 
ducere a micii burghezii este într'o continuă scă- 
dere. Descreșterea populației româneşti, atît acolo 
unde este o populație evreiască, care după fra- 
zeologia antisemită—a acaparat mijloacele de e- 
xistenţă, cât şi acolo unde nu există această popu- 
lație, şi prin urmare mijloacele de existență sînt 
în 'mânile românilor, nu înseamnă altceva decît 
descreşterea micii burghezii. 

Acolo însă, unde facultatea de producere a 
populaţiei creşte, acolo unde se formează o clasă 
muncitoare în adevărata accepţiune a cuvîntu- 
lui; populaţia, indiferent de religie, acuză exce- 
dente simţitoare. In această categorie intră: Bu- 
cureştii, Brăila, Galaţii, Ploeştii, Constanţa, Ba- 
cău, Focşani, Piatra Neamţ etc... unde, chiar dacă 
mica burghezie se dizolvă, excedentele însemnate 
ale claselor producătoare acopere şi întunecă de- 
ficitele eï. lar acolo, unde o asemenea clasă mun- 
citoare nu există, sau se limitează la o formaţiune 
rudimentară şi flotantă, şi unde prin urmare fa- 
cultatea de producere a populaţiei este cu totul 
redusă, este natural, ca deficitele micii burghezii 
să apară, să ne sperie şi să dea cuvînt antise- 
mitismului vulgar ca să-şi desfacă marfa lui con- 
trafăcută. 

ka 

Dar aici ni s'ar putea aduce argumentul su- 
prem al „ştiințiï“, obiectîndu-ni-se: dacă e ade- 
värat. că descreşterea populaţiei romîneşti este 
descreşterea micii burghezii. cum se face că popu- 
lația evreiască, care formează clasa de mijloc. 

acolo unde există, nu descreşte, ci din contra dă 
excedente? l 

La baza acestei obiecțiunïi este o eroare de 
fapt, şi anume, că populaţia evreiască ar forma 
în Romănia, şi mai ales în Moldova, o singură 
clasă, mica burghezie. Şi dacă o asemene eroare 
nu ne miră din partea antisemiţilor vulgari şi 
pătimaşi ; ne surprinde însă, cînd o găsim şi la 
unii naționaliști luminaţi, cum este, de pildă, d. 
C. Stere 16), 

Antisemitul romîn îşi face cultura sa saci 
logică şi economică în întrunirile publice antise- 
mite, din tiţuicele deşănţate ce apar ici şi colo şi 
din peimblările leneşe pe străzile oraşului. In în- 
truniri, aude mereu că populaţia evreiască for- 
mează o clasă intermediară şi impermeabilă în- 
tre clasa ţărănească şi clasa conducătoare; în fi- 
țuicele deșănţate, citeşte că. populaţia evreiască 
constitue în întregimea ei un singur strat social; 
iar în primblările sale leneşe pe străzile oraşe- 
lor, bine înțeles în nordul Moldoveï, vede mereu 
firme evreeşti. Se pot găsi oare mai multe şi mai 
bogate elemente pentru educaţia sociologică şi 
economică a antisemilului romîn? Şi oare aceste 
cetiri şi primblări nu-i dau cu suficienţă justifi- 
carea sentimentelor sale antisemite? Desigur, că 
da. Şi încă, cu cîtă suficienţă! 

Dar dacă trecem din domeniul impulsiunilor 
ătimaşe la observaţiunea calmă şi nepărtini- 
toare a faptelor, ce observăm? Observăm, că 
populaţia evreiască şi la noi, ca şi pretutindeni, 
este împărțită în clase distincte prin rolul şi func- 
ţiunea economică ce o au în economia popoarelor 
în mijlocul cărora trăesc. Şi ceva mai mult, ob- 
servăm că majoritatea populaţiei evreeşti este 


16) Socialdemocratism sau poporanism, Viaţa Romi- 
nească anul II vol. VII. 

compusă din lucrători salariaţi fie în industria 
mare, fie în industria mică, fie în întreprinderile 
comerciale particulare. După această clasă, popu- 
laţia evreiască coprinde o clasă de mijloc, o mică 
burghezie, compusă din meseriaşi şi mici comer- 
cianți, clasă mai puţin numeroasă decît aceia 
a muncitorilor salariaţi; însfîrşit o mare burghe- 
zie foarte restrînsă. Acesta este adevărul, şi nu 
cea ce afirmă cu atîta lipsă de pudoare „ştiinţa“. 

Cu alte cuvinte, populaţia evreiască nu se 
prezintă ca un tot social omogen, cea ce ar fi şi 
imposibil în economia socială a popoarelor ci- 
vilizate ; ea posedă toate clasele sociale moderne 
minus clasa ţărănească, care, graţie numai îm- 
prejurărilor istorice în cari au trăit şi s'au dez- 
voltat Evreii, nu s'a putut forma 17). 

Dacă s'ar alcătui o statistică după religie cu 
privire la ocupţiunile populaţiei din Moldova, şi 
mai ales din acele oraşe în cari populaţia romî- 
nească scade, am putea face următoarele trei 
constatări : 

1. Populaţia evreiască se împarte în clase 


17) „Ştiinţa“ susţine că Evreii nu sînt capabili de munca 
stăruitoare și continuă ce necesită agricultura și că deci 
nu pot forma o clasă ţărănească. Ştiinţa însă dezminte 
„ştiinţa“.  Formaţivnea unei clase ţărăneşti nu este po- 
sibilă, decit cu condițiunea stăpînirii unui teritoriu, condi- 
țiune, pe care Evreii n-o îndeplinesc de atîte secole. Iar 
atunci, cînd Evreii aveau o patrie şi erau stăpîni pe un 
teritoriu, ei s'au dedat culturii pămîntului printr'o clasă 
țărănească națională. 

lată ce spune în această privință istoricul G. Du- 
coudray în a sa „Histoire sommaire de la civilisation“ 1886 
pag. 103: 

„Păstor, înainte de cucerirea ţării Chanaarului, popo- 
„rul evreu devine, după această cucerire, mai ales un po- 
„por agricultor,  Cerealele, cultura viței de vie, fructele 
“erau principala sursă a avuţiei. Stringerea recoltei era ca 
„ȘI culesul viei o sărbătoare“. 

distincte, dintre cari cea mai numeroasă, cum e 
şi natural să fie, este clasa lucrătorilor salariaţi ; 

2. În oraşele din Moldova, în cari populaţia, 
romînească descrește, numărul lucrătorilor sala- 
riați evrei este cu mult superior numărului lu- 
crătorilor salariaţi romîni, care este cu totul re- 
dus; 

3. Acolo, unde populaţia romînească contri- 
bue într'o măsură mai mare la formațiunea cla- 
sei lucrătorilor, ea creşte continuu, deşi alături 
de ea există o clasă lucrătoare compusă din ele- 
mente de religie mozaică. 

Dar ce înseamnă toate acestea? Nimic alt- 
ceva, decît cea ce ni spune legea înmulţirii. Popu- 
laţia nu creşte, decît cînd creşte facultatea ei de 
producere. Şi cînd prolificitatea din ce în ce mai 
redusă a micii burghezii, care dă deficite, nu 
este acoperită de prolificitatea exuberantă a unei 
clase lucrătoare, evident că populaţia în genere 
va acuza deficite. Cu mica burghezie evreiască, 
lucrul se petrece la fel. Această clasă descreşte, 
şi dacă s'ar face o. statistică conştiincioasă din 
acesi punct de vedere, sîntem siguri că „știința“ 
ar primi o grea lovitură; deficitele însă ale mi- 
cii burghezii evreești sînt acoperite de exceden- 
dentele clasei muncitoare evreeşti. Ca şi cu mica 
burghezie evreiască se întîmplă şi cu marea bur- 
ghezie, dar cum am spus, prolificitatea muncito- 
rimii evreeşti o salvează. 

Şi atunci, ce ar fi, dacă meseriile şi comer- 
tul ar fi în mâinile romînilor? Pentru economia 
generală a ţării noi am văzut, că aceasta n'ar în- 
semna nimic. Din punctul de vedere al popula- 
ţiei, de asemenea n'ar însemna nimic, pentru că 
mica burghezie, de astădată romînească, ar con- 
tinua să acuze deficite, cari n'ar putea fi acope- 
rite decât prin excedentele considerabile ale clasei. 
muncitoare în virtutea, principiului ei de înmul- 

tire. Aşa dar, descreşterea populaţiei romîneşti 
din unile oraşe se datoreşte nu acaparării mese- 
riilor şi comerţului de către Evrei, ci scăderii sau 
creşterii prea încete a facultăţii de producere a 
populaţiei romîneşti în genere, şi a micii burghe- 
zii în special; iar creşterea populaţiei evreeşti se 
explică numai prin excedentele clasei munci- 
toare evreeşti, cari acopăr deficitele micii şi ma- 
rii burghezii. 

„Ştiinţa“ antisemită este deci departe de a- 
devăr, este chiar la antipodul adevărului, şi prin 
răspîndirea doctrinei ei false, face cel mai prost 
serviciu şi științii şi ţării. 


k 


Inainte însă de a termina aceste considera- 
țiunï asupra cauzei descreşterii populaţiei ro- 
mîneşti în unile oraşe, trebue să notăm, că pri- 
mejdia descreşterii este exagerată. Această exa- 
gerare provine din exagerarea fenomenului în- 
suși. Populaţia romînească din orașe nu descrește 
în măsura ce ne arată datele statistice asupra 
populaţiei, pentru că  statisticele .noastre sînt 
prost întocmite. 

Se ştie, că excedentele sau deficitele popu- 
laţiei se află din comparaţiunea numărului naş- 
terilor cu acela al deceselor. Dar dacă numărul 
deceselor este sporit cu un număr Oarecare de de- 
cese ale unei populaţii străine de localitatea a 
cării statistică o facem, este evident, că statisti- 
ca nu va fi oglinda adevărului. Acesta este ca- 
zul unora din oraşele noastre, şi în special al ora- 
şelor mari, cari au multe aşezăminte spitaliceşti. 
In spitalele acestor orașe se produc multe decese, 
dar nu toţi decedaţii sînt locali, mulţi din ei sînt 
din alte orașe mai mici şi foarte mulţi din comu- 
nele rurale. In felul acesta numărul deceselor în 
orașele mari sporeşte considerabil, şi contribue. 

adesea la arătarea unui deticit, care însă nu e 
real. Lucrul acesta l-a observat şi d. N. T. Ionescu 
în articolul său pomenit mai sus. i 

Dar dacă faptul acesta în genere nu prezintă 
pentru „ştiinţa“ anitsemită mare importanţă, el 
este însă foarte important pentru cercetătorul o- 
biectiv. In oraşele mari, în cari procentul popula- 
ției evreeşti este mic, şi în cari deci şi procentul na- 
talităţii ei este mic, sporul deceselor, provenit prin 
mortalitatea din spitale, nu poate influenţa miş- 
carea, populaţiei într'o aşa măsură, încît să acuze 
un deficit al populaţiei romîneşti alături de un 
excedent al celei evreeşti. Dar în acele oraşe mari 
în cari populaţia evreiască este mai muneroa- 
să? Rezultatul se schimbă cu totul. 

Să luăm un exemplu, Iaşii de pildă, în care, 
după afirmaţiile „ştiinţii“ populaţia romînească 
dă mereu deficite. In acest oraș populaţia evre- 
iaseă, este cam în proporţie de 10%, şi deci e na- 
tural, ca şi natalitatea ei să fie în aceiași propor- 
ţie. Acum, dacă la numărul lor de decese, pe care în 
mod firesc trebue să-l dea populaţia romînească a 
Iaşilor, se mai adaogă numărul considerabil de 
decese ale populaţiei de la ţară, constatate în 
spitalele acestui oraş şi trecute în registrele de 
decese ale oraşului Iași, echilibrul dintre morta- 
litatea la Romîni şi la Evrei se strică, cea dintii 
sporind mult, dîndu-ne aparenţa unui deficit al 
populaţiei românești alături de un excedent al 
celei evreeşti. 

Şi pentru a ni face o idee de măsura, în care 
poate contribui faptul acesta la sporirea deceselor 
şi la producerea aparentă a unui mare deficit 
în populaţia romînească a Iaşilor, n'avem decît 
să ne gîndim la numărul aşăzămintelor spitali- 
ceşti ce sînt în Iaşi şi la marele număr de bol- 
navi ce trec prin aceste spitale. Dacă n'ar îi decît 
spitalul central al Spiridoniei, cu 350 de paturi, 
care poate primi 4—5000 de bolnavi pe an, spi- 

talul Cantacuzino-Paşcanu cu 40 de paturi, care 
poate îngriji 5—600 de bolnavi pe an şi Mater- 
nitatea cam tot atîta, şi dacă ne-am gîndi, că din 
acest tolal de bolnavi o bună parte sînt locuitori 
din judeţ, apoi ne-am putea da seama grosso 
modo de numărul mare de decese ce-l aduce Ta- 
şilor populaţia rurală. 

D.N. T. Ionescu ni arată, că în cursul ulti- 
mului deceniu sau născut vii în laşi: 11,947 
ortodoxi, 10,413 mozaici, 824 de alte confesiuni. 
Aceasta înseamnă că natalitatea în populaţia ro- 
mînească nu e mai slabă ca în cea evreiască, 
căci ea se menţine în proporţia însăşi a popu- 
\ațieï romiîneşti faţă cu populaţia evreiască. Dacă 
totuşi în cursul aceluiaș deceniu populația ro- 
mînească dă un deficit de 1467 de locuitori, pe 
cînd cea evreiască un excedent de 3038, expli- 
caţia trebue s'o căutăm şi în contribuţia de 
decese ce o dă Iaşilor o populaţie străină de a 
sa. Dacă din decesele survenite între cei cel pu- 
ţin 50,000 de bolnavi, cari s'au adăpostit în ulti- 
mul deceniu în spitalele Iaşilor, n'am calcula de- 
cît 300/9 ca fiind contribuţia populaţiei străină, 
oraşului lași, încă am putea găsi explicaţia de- 
ficitului din acest deceniu. 

Prin urmare nu trebue să uităm, că la „des- 
creșterea“ populaţiei romîneşti a Iaşului şi a al- 
tor 2 sau 3 oraşe, cari se găsesc în aceleaşi con- 
dițiuni, contribue nu numai cauza generală, e- 
cunomică pe care am arătat-o; ci şi... felul greşit 
cum se întocmeşte la noi statistica, de care cred, 
că nici „ştiinţa“ nu va invinui pe Evrei. 


% . 


Chestiunea evreiască are însă şi alte laturi, 
din punctul de vedere al cărora discuţiunea pre- 
zintă atît interes ştiinţific cît şi interes practic. 
Noi nu putem însă să facem discuţiunea ei şi din 

celelalte puncte de vedere, din cari se pune „şti- 
ința“ antisemită. Limitîndu-ne numai la cele spu- 
se pănă acum cari ne înfăţişează chestiunea e- 
vreiască în pretinsul ei caracter economic, putem 
vedea, cîtă, dreptate am avut la început, cînd am 
susținut, că o chestiune evreiască economică nu 
există. Ea este invenţiunea „ştiinţii““ antisemite, 
eminamente frazeologică, a unor prejudecăţi de 
cari trebue să roșească orice om civilizat și a 
interesului egoistic al oligarhiei noastre, care prin 
atitudinea sa în chestiunea evreiască îşi dove- 
deşte slăbiciunea şi incapacitatea. 

Situaţiunea aceasta însă, pe care o au Evreii 
în ţara romînească, este anormală şi dăunătoare 
țării. Elemente muncitoare, unile din ele capabile, 
Evreii sînt siliţi, prin însăşi situaţia ce li s'a 
creal, a trăi în veşnică strîmtoare şi nesiguranţă, 
fără a aduce ţării folosul economic, intelectual, 
politic de cari sînt capabili. Politica aceasta tre- 
bue să înceteze. 

Făcînd parte integrantă din populaţia ţă- 
rii, ale cării interese politice, culturale, naţio- 
nale şi le-a însuşit, şi la dezvoltarea. şi realizarea 
cărora lucrează împreună cu noi, este nu numai 
nedrept dar şi primejdios a continua politica de 
separaţiune faţă de Evrei. O schimbare de front 
radicală se impune. Asimilarea lor complectă, care 
depinde de noi şi numai de noi, înseamnă creş- 
terea noastră, numerică, morală şi intelectuală. 
Şi pentru a termina cu această. chestiune, fie-ne 
permis a reproduce înţeleptele cuvinte ale lui 
Alecu Russo, despre a cărui patriotism nimănui 
nu-i este permis să se îndoiască, Ele au fost scri- 
se la 1856, dar sînt şi vor fi adevărate cît timp 
va, fi şi chestiunea evreiască.: 

„Pentru fiii lui Israil—spune marele patriot— 
„mărturisim că, este o faptă înţeleaptă a nu se 
„apăsa ; sîntem de aceia cari chiemăm pentru dîn- 

„Şii îngrijirea, dreptatea şi dreptăţile toate... Ori 
„sub ce chin şi pretext se arată apăsarea în lume, 
„tot strîmbătate se chiamă; acei cari ridică la, 
„sarcinile ţării trebue să aibă locul lor la bunuri 
„Şi la folosuri—precum Romiînii se despart în 
„Romîni ortodoxi şi în Romîni catolici, vor fi şi 
„„Romîni istraeliţi; şi patria va cîştiga fii mai 
„mulţi. Exclusia nu are simpatiile noastre, și 
„am văzut cu părere de rău că, în organizarea 
„unei societăţi, pentru îndrumarea şi ajutorul în- 
„văţăturii tinerimii, societatea, își păstrează banii 
„ȘI simpatiile numai pentru tinerii romîni, ce-și 
„dovedesc baştina. Am fi dorit ca agiutorul să se 
„întindă la tot păminteanul, fără osebire de lege 
„sau de viță. Educaţia, ocrotirea obştească, ega- 
„litatea morală şi civilă, împărtăşirea la toate 
„sterg baştina şi dau lăcuatori buni şi îndato- 
„rifi“ 18). 
* 

Biurocraţia. Intro societate capitalistă nor- 
mal organizată, biurocraţia nu constitue o clasă 
socială distinctă, ci se confundă cu diversele cla- 
se şi categorii sociale din sînul cărora a ieşit, 
sau cu a căror viaţă se aseamănă viaţa, situaţiu- 
nea şi funcțiunea ei socială. Astfel, în societatea 
capitalistă, elementele biurocraţiei se împart în- 
tre marea şi mica burghezie, între categoria in- 
telectualilor şi clasa muncitoare propriu zisă. Nu 
e tot aşa şi la noi. 

Dezvoltarea repede şi organizarea aproape 
subită a statului romîn au deterimnat formaţiu- 
nea unei biurocraţii întinse, a cărei necesitate 
părea a fi una din necistăţile vitale ale socie- 
tăţii romîneşti, şi a cărei dezvoltare părea că se 
confundă cu însăşi dezvoltarea noastră socială, 
politică şi intelectuală. Zicem: „părea“, pentru, 


18) Alecu Russo: Scrieri ed. Minerva 1910 pag. 184. 

că, din fericire astăzi concepţiunea aceasta în- 
cepe a nu (mai fi împărtăşită şi susţinută cu aceiaş 
tărie ca mai înainte, și în sperial ca între anii 
1870—90; deși se observă tendinţa dezvoltării 
şi consolidării unei biurocraţii rurale, cea ce war 
însemna decît o simplă deplasare de la oraşe 
la sate. Avem convingerea însă, că întreprinderea 
consolidării umei biurocraţii rurale, ca clasă so- 
cială distinctă, cum a fost şi continuă încă în 
parte să fie biurocraţia urbană, va eșua. Cauza 
va fi însăşi evoluţia către capitalism a sistemu- 
lui nostru de producţiune agricolă, care nu poate 
întărzia. Şi capitalismul, care mai ales la începu- 
tul dezvoltării sale nu poate admite existenţa unei 
“lase parazitare, decît doar cu condiţiunea de a-i 
fi utilă, a-i servi interesele sale; va ști să domo- 
lească tendinţele de dezvoltare exagerată şi as- 
pirațiunile de independenţă ale biurocraţiei ru- 
rale, izvorîtă din necesitatea conservării unii 
stări de lucruri, care conţine în ea elementele di- 
zolvante şi revoluționante necesare transformă- 
rii către o fază superioară. 

Caracterul de clasă. socială distinctă al biu- 
xocraţiei noastre reese din funcțiunea şi situațiu- 
nea eï într'un stat organizat pentru a corespunde 
necesităților vieţii moderne, fără a avea la bază 
un regim economic capitalist. In felul acesta biu- 
rocraţia, neavînd un suport în clase sociale con- 
solidate, cea ce e de esenţa capitalismului, se de- 
fineşte ca clasă de sine stătătoare, prin care sta- 
tul îşi exercită funcțiunea şi puterea lui politică 
şi socială. De aceia a fost şi natural, ca în epoca 
de consolidare a statului romîn, biurocraţia să 
fi avut, mai mult decît toate celelalte clase, toată 
solicitudinea claselor conducătoare şi dezvoltarea, 
şi întărirea, ei să, îi fost confundată cu dezvoltarea 
şi întărirea statului însuși. In această direcţie 
s'a desfăşurat, mai ales pănă pe la 1890, aproape 


. 

întreaga acţiune politice-economică a partidului 
liberal şi în special a lui Ion Brătianu. 

In ultimul timp însă, dezvoltarea capitalis- 
mului şi odată cu el prefacerea treptată a vieţii 
noastre economice şi sociale, dă o puternică lo- 
vitură biurocraţiei ca clasă socială distinctă. Alte 
clase sociale răsar, o nouă viaţă economică şi 
politică se defineşte la orizontul ţării noastre, 
iar rolul şi funcțiunea biurocraţiei se reduc din 
ce în ce mai mult, limitînd importanţa acestei 
clase la aceia a unei clase accesorii. 

In evoluţia eï, noi putem găsi evoluţia prin- 
cipiului ei de înmulţire. In epoca ei de înflorire, 
biurocraţia a fost o clasă prolifică. Ea n'a avut 
propriu zis o mare facultate de producere, dar 
într'un sistem de repartiție, care i-a fost atît de 
favorabil, principiul ei de înmulţire a avut pu- 
tința celei mai complecte realizări. Astăzi însă, 
cînd situaţiunea ei se apropie de a micii burghe- 
zii, biurocraţia devine din ce în ce mai puţin 
prolifică. 

x 

Marea burghezie este în ţara noastră clasa 
menită a desăvîrşi o adîncă prefacere a regimu- 
lui şi a vieţii noastre economice şi politice. Spre 
deosebire de marea burghezie a ţărilor capita- 
liste, care atingîndu-și culmea dezvoltării ei ca 
clasă şi a puterii ei politice, merge spre declin 
şi manifestă tendinţe conservative; marea bur- 
ghezie romînească este abia la începutul dezvol- 
tării şi consolidării ei ca clasă, tinde la acapara- 
rea producţiunii naţionale şi a puterii politice 
şi este o clasă ascendentă. 

In dezvoltarea şi consolidarea ei însă marea, 
burghezie întîmpină două puternice obstacole: re- 
gimul nostru neoiobag şi puterea capitalului in- 
ternaţional. 

1. Regimul neoiobag. Nu vom intra în anali- 

zarea regimului neoiobag. N'am avea mult de a- 
dăogat la cele spuse de d. C. Dobrogeanu-Gherea 
şi ar fi să depăşim cu totul cadrul impus lucrării 
noastre pirn însuş obiectul ei. Vom insista numai 
asupra uneia din consecințele regimului neoio- 
bag, a cărei cercetare face parte integrantă din 
politica populaţiei în Romănia. 

Zilnic auzim, că dezvoltarea marii industrii 
nu este cu putinţă într'o ţară cu o populaţie atît 
de rară ca. a noastră, că marea industrie necesită 
o populaţie numeroasă şi densă, care este una 
din condiţiunile ei esenţiale. Cu alte cuvinte, în 
țara noastră există, după cum am văzut—o sub- 
populaţie, şi aceasta e o piedică puternică la 
dezvoltarea marii industrii. 

Este aceasta adevărat? Negreşit. Subpopu- 
laţia şi dezvoltarea industrială, sînt antagonice. 
Unde există una, nu este loc şi pentru cealaltă. 
Subpopulaţia crează. două condițiuni neprielnice 
marii industrii: lipsa de forțe de muncă şi lipsa 
de debuşeu. 

Industrialismului, mai ales la începutul dez- 
voltării sale cînd este slab şi timid, îi trebuesc 
forţe de muncă numeroase. Cu cît vor fi ele mai 
numeroase, cu atît vor fi mai eftine și deci cu 
atît profitul capitalului va fi mai mare, iar pute- 
rea lui de expansiune va creşte. Ce poate să 
facă însă capitalul într'o țară cu o popula 
ție rară, cu forţe de muncă atît de puţine încît 
nu ajung nici pentru producţiunea agricolă? Şi 
chiar acele forţe de muncă ce mai sînt, tocmai 
din pricina rarităţii lor sînt scumpe, cea ce fireşte 
nu poate încuraja capitalul. 

Industrialismului îi trebue un debuşeu su- 
ficient. Debuşeu extern nu putem avea, cel puţin 
deocamdată, pentru că industrialismul nostru în- 
cepător n'ar putea lupta pe piaţa mondială cu 
industrialismiul puternic, experient, intrepid al ţă- 

rilor din apus; şi pentru că nu putem noi stat 
tînăr, slab să impunem produsele noastre în a- 
fară de teritoriul ţării. Ar trebui deci să ne limi- 
tăm la debuşeul intern. Der ce debuşeu poate 
oferi o ţară subpopulată, o populaţie săracă? 
lată deci două obstacole puternice, cari se 
opun dezvoltării noastre industriale şi deci for- 
maţiunii şi consolidării marii burghezii. De aceia 
capitalul nostru, puţinul capital ce avem, n'a în- 
drăznit să se aventureze în întreprinderi indus- 
triale, ci s'a limitat la operaţiuni de bancă. Capi- 
talul nostru nu este propriu zis productiv, cum 
este capitalul în genere, ci este capital uzurar. 
lată deci o stare de lucruri atît de nefavorabilă, 
dezvoltării noastre industriale, încît ar părea 
parcă nenatural să ne întrebăm: ce-i de făcut? 
Mai logică pare întrebarea: se poate face ceva? 
Răspunsul nostru este categoric afirmativ. 
De altfel nu trebue să uităm, că de cîtva timp a- 
vem cîteva începuturi îmbucurătoare de mare in- 
dustrie, şi aceasta este cu siguranță o dovadă, 
că starea noastră nu este așa de disperată cum 
cred unii. Bine înţeles însă, că dacă am lăsa totul 
la voia întîmplării, cum am lăsat pănă acum, 
nu numai că industrialismul s'ar dezvolta prea, 
încet, dar poate nici n'ar putea rezista unei si- 
tuaţiuni atît de neprielnice şi ar da îndărăt. Tre- 
bue deci să activăm energic în senzul dezvoltă- 
rii noastre industriale, cu atît mai mult, cu cît 
problema industrialismului ia la noi un caracter 
din ce în ce mai grav. Viaţa noastră socială sub 
toate formele şi în toate domeniile ei este o viaţă 
asemănătoare cu a popoarelor capitaliste, nece- 
sităţile acestei vieţi multiple, imense. Şi pe ce 
se razimă enormul şi greoiul angrenaj al vieţii 
noastre politico-sociale? Pe o producţiune agri- 
colă sărăcăcioasă, pe o populaţie rurală mizeră 
şi îndobitocită? Sîntem şi e banal să mai zicem 

astăzi—la o cotitură a istoriei noastre. Salvarea 
nu-i decît în dezvoltarea industrialismului şi a 
unei clase burgehze harnice, intrepide, produc- 
tive. 

Dar cum, prin ce mijloc să atingem acest 
rezultat? 

D. C. Dobrogeanu-Gherea indică mijlocul în 
trăsături largi. D-sa spune: „cea ce se opune în 
„adevăr mersului nostru neîmpedecat pe drumul 
„acesta larg de dezvoltare economică şi culturală, 
„e întreaga noastră gospodărie naţională detes- 
ptabilă cu neoiobăgia ei, cu gospodăria ei de stat 
„biurocrat, cu producerea ei numai pentru con- 
„Ssumarea neproductivă ş. a. m. d. Şi deci, de- 
„pinde de noi şi e în mînele noastre, ca modifi- 
„cînd şi reformînd acest întreg fel al nostru de 
„gospodărie naţională, să mergem cu paşi siguri 
„pe aceiaş cale, pe care au păşit şi păşesc po- 
„poarele civilizate“ 1°). Intr'un cuvînt d. C. Do- 
brogeanu-Gherea denunța regimul nostru neoio- 
bag, ca fiind piedica puternică la dezvoltarea 
noastră industrială şi cere înlăturarea lui. 

Că d. C. Dobrogeanu-Gherea are dreptate nu 
mai încape îndoială. Insăşi dezvoltările noastre 
din prima parte a acestui capitol, unde am insis- 
tat asupra consecinţelor legii de înmulţire și a 
elementelor creşterii facultăţii de producere a 
populaţiei, ne îndreptăţesc a recunoaşte, că so- 
luţiunea d-sale este adevărată. Decît, soluţiunea, 
aceasta, nu este complectă şi nu e în stare nici a 
remedia tot răul, nici a determina ea singură 
dezvoltarea industrială, pe care o doreşte și o 
socoate, cu drept cuvînt, d. Gherea atît de nece- 
sară ţării noastre. De ce credem aşa, vom ve- 
dea maï încolo. Deocamdată să vedem ce se poate 
face pentru înlăturarea celor două obstacole ale 


19) Op. citat pag. 489 32 

dezvoltării marii industrii, rezultînd din starea 
de subpopulaţie a ţării noastre. 

Lipsa 'de forţe de muncă. Dacă lipsa de forţe 
de muncă este consecinţa imediată a subpopula- 
tiei, şi aceasta este evident, atunci remediul ni 
este indicat cu prisosință de legea înmulţirii. 
El constă în sporirea facultăţii de producere a 
populaţiei, care va determina înmulţirea, ei mai 
repede şi deci va pune la dispoziţia capitalului 
un număr mai mare de forţe de muncă. Bine 
înțeles că populaţia, a cărei facultate de pro- 
ducere trebue sporită este în primul rînd popula- 
ţia rurală. Prin faptul că principala sursă de a- 
vuţie a ţării noastre este agricultura şi că marea 
majoritate a poporului romîn o formează clasa 
țărănească, aceasta este singura care, înmulţin- 
du-se într'o proporţie mai marc. poate da acel 
surplus de populăţie, de braţe de,muncă noe.sare 
industriei. Dezvoltarea, industriei în Romănia, sub 
raportul condițiunilor forțelor de muncă, depin- 
de deci în principal de îmulțirea repede a clasei 
țărănești, ale cărei excedente vor emigra la oraşe. 

O asemenea politică a populaţiei însă re- 
clamă numai decît în primul rînd sporirea fa- 
cultăţii de producere a clasei muncitoare rurale, 
adecă, după cum am arătat: dezvoltarea forţelor 
protecţiunea clasei țărănești în faporturile ei 
a muncii, asigurarea ordinei sociale la ţară şi 
protecţiunea claselor ţărăneşti în raporturile ei 
economice cu clasa proprietară şi arendăşească.. 
Fără această politică a populaţiei, care tinde, 
pentru a întrebuința expresia d-lui Gherea, la. 
desființarea neoiobăgiei, un excedent al ţărăni- 
mii, atît de necesar marii industrii, rămîne în 
sarcina unui viitor prea îndepărtat, pe care de 
altfel nici nu știm dacă îl vom mai putea ajunge, 
în condiţiunile actuale de producţiune și de trai. 

Lipsa de debuşeu. Fenomenele economice şi 
sociale în genere se produc într'o strînsă înlăn- 

tuire de cauzalitate. Inmulţirea populaţiei ţără- 
neşti într'o măsură mai mare, prin politica ce 
o preconizălm, va lărgi mult sfera debuşeului in- 
tern, înlăturînd astfel şi acest obstacol derivînd 
din regimul nostru neoiobag. 

Mai întîi, vom avea o clasă ţărănească pros- 
peră, bine situată, capabilă de a avea mai multe 
necesităţi şi de a-şi le putea satisface. Acest sim- 
plu fapt încă e de natură a determina dezvoltarea 
industriei, într'o măsură oarecare, independent 
de celelalte fenomene conexe şi măsuri ce se 
pot lua. 

„Pentru a încuraja industria spune J. B. 
„Sav20) încă la 18V3-—-consumaţia pur şi simplă 
„mu ajunge; trebue să favorizăm dezvoltarea gus- 
„tului şi a necesităţilor, cari nasc în populaţie 
„dorința de a consuma; de asemenea pentru a 
„a favoriza vinderea, trebue să le înlesnim con- 
„sumatorilor putinţa de a cumpăra. Necesităţile 
„generale şi constante ale unei naţiuni o deter- 
„mină să producă, pentru ca să poată cumpăra, 
„ŞI prin aceasta dau loc la consumaţiuni mereu 
„reînoite şi favorabile bunei stări a familiilor“. 

Dar ce necesităţi poate avea o clasă ţără- 
nească săracă şi incultă? Şi cît de insuficient 
şi degradator îşi satisface o asemenea clasă chiar 
şi puţinele necesităţi ce poate avea? Dar lucrul 
se schimbă cu desăvârşire, atunci, cînd prin po- 
litica populaţiei ce preconizăm, vom avea o clasă, 
țărănească în adevăr productivă şi bine situată. 
Cererea de produse industriale va spori enorm! 
şi sporirea debuşeului va determina dezvoltarea: 
industriei. Să ne gîndim numai la acest simplu 
fapt că, prin desființarea neoiobăgiei, peste 5! 3 
milioane de ţărani vor putea consuma cel pu- 
ţin de două ori mai mult decît consumă astăzi! 


20) Traité d'Economie politique ed. 6-a 1841 pag. 
146 —147, 

Dar aceasta este tot? Inmulţirea. populaţiei 
rurale şi emigrarea excedentului ei la oraşe nu 
constitue numai un debuşeu de forţe de muncă, 
ci şi un debuşeu de consumatori, şi încă de con- 
sumatori importanţi, căci muncitorii industriali, 
prin felul. lor de viaţă în centrele orăşăneşti, au 
necesităţi mai varii şi consumă mai mult decît 
muncitorii de la ţară. 

Problema debuşeului este în adevăr o pro- 
blemă gravă, dar nu e o problemă grea. Soluţiu- 
nea eï este simplă cu condiţiunea. de a ne ridica 
deasupra tuturor intereselor egoiste şi momen- 
tane, şi privind problema aşa cum se prezintă 
ea, să avem curajul de a pune capăt unei stări 
de lucruri, în atmosfera căreia ne sufocăm. 


Ka 


2. Puterea capitalului internaţional. Acesta. 
este cel de-al doilea obstacol, de care se loveşte 
dezvoltarea industrialismului la noi, și—trebue 
să recunoaştem—că obstacolul acesta este poate 
şi mai puternic decît cel dintîi. Desființarea re- 
gimului neoiobag depinde în definitiv numai de 
noi. Vrînd nevrînd vom fi siliţi să-l înlăturăm, 
e în puterea noastră. Dar cum să luptăm cu capi- 
talul străin pe piaţa mondială? 

Să ne limităm numai la a produce pentru 
piaţa internă? Aceasta nu se poate. Capitalismul 
în dezvoltare are o putere de expansiune nsstă- 
pînită. El trebue să se întindă, să îmbrăţişeze un 
orizont cît mai larg, să-şi lărgească sfera de ac- 
țiune. Va face capitalismul romîn excepţie? Dar 
chiar şi fără, această tendinţă de lărgire a sferii 
sale de acţiune, capitalismul romîn nu se va putea 
limita la producţiunea pentru debuşeul intern, 
pentru că una din condiţiunile sale de dezvoltare 
şi de întărire este producţiunea intensivă şi în 
mare. Or, piaţa internă oricît ar spori, nu poate 
fi suficientă pentru a satisface necesitatea vitală, 

a capitalismului de a produce intensiv şi în mare. 
Şi întrucît nu va lputea produce în aceste condi- 
țiuni, cu cea mai întinsă diviziune a muncii, cu 
cele mai perfecţionate instrumente de producere 
etc... capitalismul romîn va avea de luptat cu 
capitalismul străin chiar pe piaţa internă şi va 
risca, să fie înfrînt, Desființarea regimului neoio- 
bag deci nu este soluţiunea complectă, radicală 
a unei nouă ere în ţara romînească. Dacă înlătură 
obstacolele principale ce le întîmpină capitalismul 
la noi, dacă poate da oarecare avînt industrialis- 
mului romînesc, desființarea neoiobăgiei însă nu 
poate fi decît începutul unei politice economice 
raționale. Această politică trebue complectată. 
Insuficienţa desființării regimului neoiobag 
o recunoaşte şi o afirmă şi d. Gherea, care zice 2!) : 
„Primul pas foarte important va fi desființa- 
„rea neoiobăgiei și crearea raporturilor de pro- 
„ducţie occidentalo-civilizate la ţară, după cum 
„am arătat mai sus. 
„Aceasta însă nu ajunge, nu ajunge de loc“. 
D. Gherea însă se opreşte aici. D-sa nu indică 
mijlocul prin care s'ar pulea [ace ceva mai mult, 
prin care am putea atinge un însemnat grad de 
dezvoltare industrială. Natural, că nu intră în 
cadrul lucrării sale chestiunea aceasta; totuşi ar 
fi fost de mare interes, să cunoaştem măcar în 
trăsături generale soluţiunea practică a acestei 
importante probleme de politică economică. 
Ce-i lipseşte îndustrialismului nostru şi ce 
i-ar lipsi chiar pe o treaptă mai înaltă de dezvol- 
tare, cum ar fi acea de după desfiinţarea neoio- 
băgiei, pentru a lupta cu industrialismul interna- 
tional? l-ar lipsi mai ales aceste două elemente 
esențiale: capital suficient şi experienţă. Ni s'ar 
putea răspunde, că aceste lacune se vor împlea 
cu timpul, de oarece capitalul se formează și 


21) Op. citat pag. 478, 

sporeşte tocmai în cursul funcțiuniï lui ca atare, 
şi că tot în acest timp el va câștiga şi experienţa. 
necesară. Socotim profund greşit acest mod de 
a vedea, fără a contesta principiul pe care se în- 
temeiază. 

Este adevărat, că dezvoltarea şi acumularea 
capitalului nu este posibilă decît în cursul pro- 
ducţiunii sociale, şi deci în cursul funcţio- 
nării lui; este adevărat, că funcționînd ca a- 
tare, capitalul cîştigă cu timpul experienţă, cu- 
raj, dibăcie etc. Dar nu trebue să uităm, că pro- 
blema industrializării este pentru ţara noastră 
o problemă gravă, care reclamă o soluţie ur- 
gentă; şi că din pricina prea marii distanţe din- 
tre capitalul străin şi al nostru distanţă stabi- 
lită printr'o îndelungată evoluţie a capitalismu- 
lui în apus-—capitalul românesc va fi multă vre- 
me, dacă nu totdeauna inferior celui străin sub 
raportul educaţiei sale. 

Aşa dar nu există nici un mijloc pentru dez- 
voltarea noastră industrială? Ba. da, există unul. 
Acesta e utilizarea capitalurilor străine. 

Știm, că afirmarea acestei politice loveşte 
în prejudecățile unora, cari cred că naționalismul 
constă în afirmarea şi recunoaşterea numai a ce-i 
romînesc. Această concepţiune strîmtă, reacţio- 
nară şi primejdioasă, cînd este aplicată la tot și 
la toate, poate stînjeni mersul înainte al civili- 
zaţiei noastre. Problemele economice nu se re- 
zolvă nici cu sentimentalism nici cu fanatism. 
Sîntem un popor distinct de celelalte, pentru că 
avem o unitate etnică şi o fiinţă politică proprie. 
Ne-a împedecat însă aceasta ca să ne apropriem 
cultura străină? Și nam împrumutat noi insti- 
tuţiile noastre de la străini? Viaţa noastră socia- 
lä, politică este a noastră proprie, izvorăşte din 
evoluţia noastră ca stat şi popor independent de 
viaţa şi evoluţia popoarelor şi statelor din apus? 
Am fi oare greșiţi, dacă am zice, că Romănia ma- 

dernă se datoreşte împrumutului de idei și de 
instituţii, pe carı guneraţiunile trecute l-au făcut 
în ţările apusului? De ce să ne lăsăm stăpîniti 
de o concepţiune strimtă şi reacționară, cînd toa- 
tul, toată viaţa şi realitatea noastră ca stat și po- 
por ne dovedeşte falsitatea acestei concepţiuni? 

Şi dacă trecem din domeniul vieţii noastre 
sociale, politice, culturale, juridice etc... în dome- 
niul vieţii economice nu vedem acelaş lucru? In- 
dustria noastră, şi mai ales marea industrie pro- 
priu zisă, se datoreşte în bună parte tot capita- 
lului străin. In industria petrolului în special, 
capitalul străin a fost indispensabil şi aceasta 
e o dovadă maï mult, că o industrie mare, care 
necesită capitaluri multe şi experienţă comer- 
cială şi industrială, nu este posibilă la noi fără 
intervenţia capitalului străin. Necesitatea ce am 
simţit-o de capitalurile străine a fost aşa de mare, 
că pănă şi căile ferate a trebuit să le facem cu 
ajutorul lor. Le-am făcut, le-am utilizat, și după 
ce am fost noi în stare să le conducem, le-am luat 
asupră-ne. Cît de grea şi cît de înceată ar fi fost 
dezvoltarea căilor noastre ferate, dacă am fi lost 
dominați de concepţiunea strîmt-şovinistă, de care 
am pomenit mai sus! 

Să înlăturăm deci prejudecățile. Inţelegem 
discuţia asupra necesităţii sau folosului ce ni-ar 
putea aduce capitalurile străine. sau chiar asu- 
pra primejdiei, ce ar putea rezulta prin introdu- 
cerea lor, dar nu înţelegem să facem' discuţie pe 
un teren atît de străin adevărului şi interesului, 
nostru real. 

x 

Sînt capitalurile străine în adevăr periculoa- 
se pentru noï? Nu vedem care ar fi pericolul. 
Capitalul, național sau străin, are o singură ten- 
dință, să fructifice, să crească prin plusvaloare. 
Această tendință a capitaluluï este atît de legi- 
timă, încît donstitue însăşi condițiunea lui de 

existenţă. Este natural, că plusvaloarea, ce o va 
încasa capitalul străin va fi produsul muncii na- 
tionale, şi că o parte din ea va ieși din economia 
naţională romînească, spre a spori economia tă- 
rilor de orgină ale capitalului, dar ce e nefiresc 
sau primejdios în fenomenul acesta? 

Astăzi, cînd capitalurile străine nu au liberă 
intrare, sau mai exact, cînd vin în condițiuni a- 
normale şi în adevăr dăunătoare pentru noi— 
după cum voim vedea îndată—sîntem o ţară săracă 
şi tributară capitalului străin sub forma de con- 
sumatori foarte greu impuşi. Plătim, sub formă 
de preţ al produşelor capitalului străin pe cari 
le importăm, nu numai plusvaloarea cuvenită ca- 
pitalului, ci întreaga valoare a mărfurilor, adecă 
şi salariile muncitorilor străini, cari produc acele 
măriuri în ţările respective. Şi cu tot acest sacri- 
ficiu enorm al economiei noastre naţionale noi 
nu putem îndestula decît în parte necesităţile 
claselor subțiri de la oraşe, şi mai ales a clase- 
lor avute. Clasele largi, numeroase ale popula- 
ției rurale nu trag nici un folos din marele nostru 
sacrificiu naţional. 

Aşa, fiind, care e folosul nostru în starea ac- 
tuală de lucruri? Nici unul. Sîntem tributarii ca- 
pitalului străin, căruia, pentru cea ce ni dă, îi 
plătim tot, de la materia primă şi salarul lucră- 
torilor pănă la procentele ce plăteşte capitalu- 
lui uzurar şi cheltuelile de administraţie. Şi pe 
lîngă asta, avuţiile noastre zac inutile în pămîn- 
tul ţării; producţiunea noastră este extrem de 
limitată ; clasele muncitoare trăesc .în cea mai 
mare nesiguranţă şi sărăcie, cu necesităţi aproa- 
pe egale vieţii animalice; clasele orăşeneşti veş- 
nic strîmtorate şi datoare capitalului străin; iar 
de-asupra tuturor angrenajul complicat şi greoi 
al statului, care apasă şi caută să stoarcă cît mai 
mult din forța de muncă neproductivă şi sleită 
a populaţiei. 

Mai este oare nevoie să demonstrăm că, prin 
introducerea în ţară, a capitalului străin, starea 
de lucruri ia cu totul altă înfățișare? Mai întîi, 
din preţul ce i-l vom plăti pentru produsele sale, 
o bună parte rămîne în ţară sporind economia, 
națională. Această parte însemnată sînt salariile 
lucrătorilor. Apoi, nici măcar toată plusvaloarea! 
nu va eşi din cadrul economiei naţionale. O parte 
din ea sporeşte capitalul variabil, care revine tot 
lucrătorilor sub formă de salar, altă parte o în- 
casează statul sub diferite forme de impozite, 
altă parte se transformă în capital constant spo- 
rind şi perfecţionînd instalaţiile, instrumentele de 
muncă etc... astfel că, numai o mică parte va ieşi 
efectiv din economia națională romînească 22). 

Dar acestea nu sînt singurele avantagii, de 
oarece în această nouă stare de lucruri se produc 
o serie de fenomene de cea maï mare însemnătate. 

Intre altele: uşurarea traiului în genere şi 
mai ales pentru clasele de jos, cari sufăr astăzi 
atît de mult; micşorarea cametei, care a devenit 
prea împovărătoare; ridicarea la un mai înalt 
grad de civilizaţie a ţării în genere şi a claselor 
muncitoare în special, cărora le va înlesni ac- 
cesul la un număr mai mare de necesităţi econo- 
mice, politice, culturale şi le va da şi putinţa 
să şi le satisfacă; o mai intensă viaţă economică 
şi comercială; o influență binefăcătoare asupra 
moravurilor noastre sociale şi politice; sporirea 
«veniturilor statului şi realizarea lor cu maï puţină 
apăsare a contribuabililor etc. Nu este nevoie, cre- 
dem, să 'mai insistăm, că această stare de lucruri 
este de esenţa industrialismului, și că le atribuim 


22) Este drept, că partea din plus valoare, care ser- 
vește la sporirea capitalului constant nu rămâne defi- 
nitiv a noastră, întrucât sporește capitalul străin şi-i a- 
parţine; dar nu e mai puţin drept, că ea rămâne în ţară, 
contribue la dezvoltarea facultăţii de producere a claselor 
muncitoare și ne aduce un folos real. 

capitalurilor străine, numai întrucît ele sînt mij- 
locul de realizare a industrialismului în ţara 
noastră. 

Şi acum, dacă am compara defectele capita- 
lurilor străine plasate în ţară, sau sacrificiile ce 
ni impun cînd sînt în afară, cu avantagiile ce pre- 
zintă fiind şi fructificînd în ţară, mai poate fi 
vorba de şovinism, de mîndrie naţională sau de 
primejdie? Dar poate fi ceva mai primejdios pen- 
tru noi decît starea actuală de lucruri? 

A, ştim. „Mîndria naţională“ va găsi un argu- 
ment. Va spune, că nu totdeauna capitalurile stră- 
ine sînt folositoare şi dau aceste frumoase ro- 
zultate, şi pentru ilustrarea jeoriei ni se va aduce 
exemplul industriei zahărului. Mîndria naţională 
are dreptate. Decît noi nu înţelegem să acordăm 
capitalului străin monopoluri, sau să le creăm 
condițiuni de viaţă şi de dezvoltare în afară de 
acelea, pe cari le oferă însăşi viaţa noastră eco- 
nomică. Şi nici capitalul străin nu ni va cere 
asemene avantagii, dacă. îi vom asigura liniştita 
lui existență în ţară. Nu cine intră pe poarta 
cea mare, ci cine intră pe portiţa de dindos are 
gînduri ascunse. Şi la noi, capitalul străin nu 
poate intra decît pe portita de dindos. Zăgazurile 
ce i se pun, îl silesc să ne ceari avantagii dău- 
nătoare pentru noi. lar noi, fricoşi şi necunoscă- 
tori ai propriilor noastre interese, refuzăm o si- 
tuaţie limpede şi avantajoasă, creîndu-ne una e- 
chivocă şi dăunătoare. 

Dacă am permite libera intrare în ţară a ca- 
pitalului străin, abrogînd dispoziţiunile legale ca- 
re-l stingheresc, n'ar fi nevoe, nici noi să-l soli- 
cităm nici el să ne pună condiţii. El ar găsi în 
țară un teren favorabil, ar veni, ar întemeia in- 
dustrii, cari dacă ar fructifica şi pentru el, cum 
e şi natural, ni-ar aduce şi nouă acele avanta- 
gii de cari am vorbit mai sus. In modul acesta; 
n'ar fi posibil să se întîmple, cea ce se întîmplă 

acum cu industria zahărului, care satisface „mîn- 
dria naţională“ cu sacrificii enorme din partea! 
consumatorilor, a noastră a tuturor. Iar după un 
timp oarecare, 4, 5, 6 decenii, cînd viaţa noastră 
economică, politică, socială va fi luat îndruma- 
rea adevărată a vieţii moderne civilizate; cînd 
capitalul naţional va fi sporit şi buna stare ge- 
nerală va îi în creştere; cînd alături şi prin ca- 
pitalul străin vom fi cîştigat experienţa indus- 
trială şi comercială inerentă marii industrii, vom 
fi în stare să ne conducem singuri interesele în 
cadrul unei economii naţionale înfloritoare. 


k 


“Terminînd cu analiza celor două obstacole, 
pe cari le întîmpină marea burghezie în dezvol- 
tarea şi consolidarea eï, nu mai avem nevoie să 
insistăm asupra politicei populaţiei cu privire la 
această clasă socială. Din dezvoltările ce am fă- 
cut, această politică se lămureşte şi se defineşte 
destul de clar. Este tocmai politica opusă aceleia 
înaugurate la noi. 

Dar pentru schimbarea radicală a actualei 
politice economice, care se întemeiază pe un com-, 
plex de tradiţii, de interese egoiste şi de preju- 
decăţi trebueşte ur. patriotism mai înalt, decît a- 
cela care ne domină astăzi şi o acţiune politică 
cinstită şi curajoasă. Cu toată decăderea morală, 
care asfixiază viaţa noastră socială, noi avem con- 
vingerea, că poporul romîn va găsi în el destule 
resurse sufletești pentru înfăptuirea acestui nou 
ideal, care îşi face apariţia la orizontul ţării. Ne 
trebue un partid politic, care să fie purtătorul 
şi propăvăduitorul acestui ideal. Acest partid, cu 
toată negura ce întunecă, şi învălue viaţa noas- 
tră politică, nu e greu de văzut: se naşte. 

